
I. 

Jjondens  Frigjørelse  var  en  af  de  Opgaver,  der 
i  Slutningen  af  forrige  Aarh undrede  »laa  i  Luften«,  en  Op- 
gave, til  hvis  Løsning  enhver  dannet  villig  og  gjærne 
bidrog  sin  Skjærv.  Grev  Reventlow  er  imidlertid  den 
Mand,  hvem  det  for  Danmarks  Vedkommende  særlig  skyldes, 
ikke  saa  meget  at  Frigjørelsen  kom,  som  at  den  blev 
gjennemfert  saa  praktisk  og  omsigtsfuldt,  at  denne  vort 
Fædrelands  største  sociale  Omvæltning  foregik  paa  en 
mærkelig  grundig  og  rolig  Maade.  Han  fortjener  derfor  i 
fuldt  Maal  at  mindes ,  saa  meget  mere  som  han  ogsaa  som 
Menneske  var  stor  og  ædel  og  ogsaa  i  den  Henseende  staar 
som  en  af  de  bedste  Mænd,  Danmark  har  fostret. 

Den  Reventlowske  Slægt  havde  i  Aarhundreder  hørt  til 
de  anseligere  Adelsslægter  i  Holsten,  før  den  med  Conrad 
Reventlow  (født  1644)  vandt  fast  Fod  i  Danmark.  Han 
tjente  Landet  med  stor  Hæder  under  Frederik  III.,  Christian 
V.  og  Frederik  IV.  I  »den  skaanske  Krig«  udrustede  han 
paa  egen  Bekostning  en  Fane  Ryttere  paa  600  Mand,  som 
han  personlig  førte;  Frederik  IV,  ophøjede  ham  til  Stor- 
kansler, han  døde  i  Aaret  1708  paa  sin  Gaard  Clausholm, 
og  paa  hans  sorte  Marmorkiste  læser  man  hans  sidste  Ord: 
»Jeg   har  ikke   levet  saaledes  iblandt  eder,    at  jeg  skulde 

skamme  mig  over  at  have  levet,  ej  heller  frygter  jeg  Døden, 
da  jeg  har  en  naadig  Herre.«  Efter  hans  Død  ægtede,  som 
bekjendt,  Kongen  hans  Datter  Anna  Sophia,  der  senere 
blev  Dronning.  Denne  Omstændighed  gjorde  naturligvis 
Slægten  til  en  af  de  fornemste  i  Landet;  hendes  Broder 
Christian  Ditlev  Eeventlow  oprettede  saaledes  af  sine  laa- 
landske  Godser  et  Grevskab,  Christiansborg,  senere  kaldet 
Christianssæde  (1729);  han  var  Anfører  i  det  ulykkelige 
Felttog  i  Skaane  1710,  hvor  vor  Hær,  dog  uden  hans  Skyld, 
blev  slaaet  at  Magnus  Stenbock. 

Ved  hans  Død  (1738)  arvede  hans  yngste  Søn  Christian 
Ditlev  Christianssædes  Grevskab ;  han  var  gift  med  Johanne 
Sophie  Frederikke,  Baronesse  Botmar.  Efter  ni  Aars  Ægte- 
skab fik  de  deres  første  Barn,  en  Datter  ved  Navn  Frede- 
rikke Louise;  derefter  kom  temmelig  hurtig  efter  hver- 
andre tre  Sønner,  Christian  Ditlev  Frederik  (født  d. 
Ilte  Marts  1748),  Conrad  Georg  og  Johan  Ludvig;  den 
sidstes  Fødsel  kostede  Moderen  Livet.  Medens  den  mellemste 
Søn  tidlig  som  Søkadet  kom  bort  fra  Fædrehjemmet,  op- 
droges de  to  andre  hjemme.  Faderen,  der  var  Medlem  af 
Højesteret,  var  en  mild,  alvorlig  Mand,  som  gav  sig  meget 
af  med  sine  Børns  Oplærelse,  og  i  det  dannede  Hjem,  hvor 
alle  den  Tids  udmærkede  Mænd,  særlig  de,  der  repræsen- 
terede den  tyske  Dannelse,  samledes,  lærte  Drengene  ved 
Omgang  med  disse  mere  end  af  deres  Lærere,  som  ikke 
lade  til  at  have  været  videre  heldige,  før  det  lykkedes  at 
faa  en  af  Scheel-Plessen  anbefalet  ung  Sachser,  Dr.  Carl 
Wendt,  til  Hovmester  for  dem.  Efter  i  10  Aar  at  have 
været  Enkemand  havde  Grev  Reventlow  giftet  sig  med 
Charlotte  Amalie  Holstein ;  hun  var  en  Kvinde,  der  besad 
stor  Begavelse,  en  rigt  udviklet  Aand,  et  varmtfølende 
Hjærte  og  et  ægte  kristeligt  Sind;  hun  blev  derved  en  sand 
Moder  for  de  unge  Grever,  hvis  Aand  og  Hjærte  hun  med 
Held  søgte  at  indvirke  paa,  og  ligesom  hun  fik  stor  Ind- 
flydelse paa  det  ægte  kristelig-humane  Sind,   der   kom  til 

at  besjæle  dem,    saaledes  omfattede   de  denne  deres  anden 
Moder  med  stor  Kjærlighed. 

I  sit  17de  Aar  rejste  Grev  Chr.  Reventlow  til  Gym- 
nasiet i  Altona,  hvor  der  den  Gang  blev  undervist  af  flere 
bekj endte  Mænd,  blandt  hvilke  særlig  kunne  nævnes  den 
paa  hin  Tid  saa  beremte  Pædagog  Basedow  samt  Profes- 
sorerne Henrici  og  Profe.  Den  unge  Greve  studerede  her 
et  Aars  Tid,  navnlig  Mathematik,  og  erhvervede  sig  et 
særlig  godt  Omdømme  baade  hos  Lærere  og  medstuderende. 
Henrici  udtalte  saaledes  om  ham,  >at  han  ved  sit  ædle 
Hjærte,  agtværdige  Forhold  og  behagelige  og  venlige  Væsen 
en  Gang  vilde  gjere  sin  høje  Byrd  sand  Ære«,  og  da  han 
rejste  fra  Altona,  holdt  man  en  Afskedsfest  for  ham. 
»Syvaarskrigen«  i  Tyskland  var  netop  den  Gang  endt,  og 
Frederik  den  store  i  Preussen  stod  omgiven  af  en  saadan 
Krigshæder,  at  Chr.  Reventlow,  der  havde  et  varmt  Hjærte 
for  alt  stort,  tænkte  paa  at  forlade  sine  Studeringer  og  gaa 
i  preussisk  Krigstjeneste;  til  Held  for  Danmark  opgav  han 
dog  atter  denne  Tanke. 

Imidlertid  var  det  lykkedes  Faderen  at  faa  den  tid- 
ligere nævnte  Dr.  Wendt  til  at  være  Hovmester  for  hans 
Sønner.  Wendt  var  egentlig  kommen  til  Kjebenhavn  for  at 
nedsætte  sig  som  Læge;  men  da  han  var  greben  af  Ud- 
landets stærke  Begejstring  for  Opdragelsesvæsenet,  blev  han 
Opdrager  for  unge  adelige.  Han  fik  en  usædvanlig  held- 
bringende Indflydelse  paa  sine  to  unge  Lærlinge;  han  var 
nemlig  en  Mand  med  et  sundt  Blik  paa  Forholdene,  alsidige 
Kundskaber  og  et  alvorligt,  kristeligt  Sind,  hvad  særlig 
fortjener  at  fremhæves,  naar  der  er  Tale  om  en  Videnskabs- 
mand fra  hin  Tid;  dermed  hænger  det  sammen,  at  han 
havde  et  varmt  Hjærte  for  al  menneskelig  Nød  og  forstod 
at  nære  og  pleje  samme  Grundegenskaber  hos  de  to  unge 
Grever.  Hans  Undervisning  var  livlig;  han  tog  dem  med  i 
Mark  og  Skov  og  søgte  lige  saa  meget  at  styrke  deres 
Legeme  som  at  uddanne  deres  Åand;  med  Hensyn  til  deres 

legemlige  Udvikling  var  det  netop  af  Betydning,  at  Wendt 
var  en  dygtig  Læge;  thi  Grev  Christian  havde  som  Dreng 
været  noget  sygelig,  medens  han  nu  ved  Dr.  Wendts  Om- 
sorg tik  et  saa  ypperligt  Helbred,  at  han  aldrig  senere  var 
syg,  naar  man  undtager  de  sidste  Maaneder,    han  levede.*) 

I  September  1764  rejste  Wendt  med  de  unge  Grever 
til  Sorø  Akademi;  her  studerede  de  i  to  Aar  under  de  be- 
kjendte  Professorer  J.  Erichsen,  Andr.  Schfitte  og  Schønning, 
og  der  er  ingen  Tvivl  om,  at  den  danske  Aand,  som  ud- 
mærkede Sorø  Akademi,  havde  en  heldig  Indflydelse  paa  de 
to  Brødre  ved  at  modvirke  den  Ensidighed,  en  udelukkende 
tysk  Opdragelse  kunde  have  fremkaldt.  Som  et  Vidnesbyrd 
om  Grev  Christians  store  Flid  paaviste  man  senere  et  Træ 
i  Akademihaven,  i  hvis  Top  han  havde  indrettet  sig  en 
Læseplads  for  bedre  at  kunne  være  uforstyrret.  Under  Op- 
holdet i  Sorø  boede  de  i  Huset  hos  Overhofraesteren  paa 
Akademiet,  Gehejmeraad  Beulewitz,  hvilket  Ophold  fik  livs- 
varig Betydning  for  Grev  Christian,  i  det  han  her  lærte  at 
kjende  og  elske  sin  senere  Hustru,  Sophie  Frederikke  Louise 
Charlotte  Beulewitz. 

Efter  godt  to  Aars  Ophold  paa  Sorø  rejste  de  to 
Brødre,  ledsagede  af  Wendt,  til  Universitetet  i  Lejpzig,  der 
den  Gang  var  et  af  de  berømteste  i  Tyskland;  her  stu- 
derede de  i  halvtredje  Aar,  et  Tidsrum,  der  fik  stor  Ind- 
flydelse paa  de  unge  Mænds  hele  Aandsretning.  Her  lærte 
saaledes  den  berømte  Theolog  Joh.  Aug.  Ernesti  den  rene 
og  uforfalskede  Kristendom  midt  i  Tidens  Vantro,  og  her 
holdt  Menneskevennen  C.  F.  Gellert  sine  ildfulde  Foredrag 
om  Menneskerettighederne,  Moralen  og  Dyden.  Disse  to 
elskelige  Mænd  og  deres  Undervisning  mindedes  Grev 
Reventlow  med  Taknemmelighed  gjennem  hele  Livet. 


•)  Dr.  Wendt  gik  senere  som  Embedsmand  over  i  Statens 
Tjeneste  og  var  i  mange  Aar  Deputeret  i  Finanskollegiet. 
Han  døde  1815  som  Gchejmekonferensraad,  Storkors  af 
Danebrog  og  Overpræsident  i  Kiel. 

Blandt  Grev  Reventlows  Omgangsfæller  i  Leipzig  fik 
navnlig  den  udmærkede  Mathematiker  og  Tænker  Garve 
stor  Indflydelse  paa  ham.  Lægerne  havde  tilraadet  Garve 
for  sin  Sundheds  Skyld  at  fægte  en  Times  Tid  daglig,  og 
da  Reventlow  var  en  udmærket  Fægter,  fægtede  de  hyppig 
sammen  og  bleve  herved  nøjere  bekj endte  med  hinanden. 
Garve  nærede  stor  Interesse  for  den  undertrykte  Bondestand, 
hvis  Stilling  i  Tyskland  var  endnu  slettere  end  i  Danmark, 
og  da  Reventlow  som  Ardng  til  et  af  vore  største  Godser 
tidlig  havde  faaet  Interesse  for  Tanken  om  Bondestandens 
Frigjørelse,  er  det  naturligt,  at  deres  Samtale  navnlig  kom 
til  at  omhandle,  hvad  der  kunde  gjøres  for  at  ophjælpe 
Landbefolkningen. 

Efter  at  have  studeret  i  Lejpzig  omtrent  i  tre  Aar 
rejste  Brødrene,  ledsagede  af  Wendt,  gjennem  det  sydvest- 
lige Tyskland  til  Lausanne,  hvor  de  opholdt  sig  i  tre 
Maaneder,  og  der  fra  gjennem  Norditalien  og  Frankrig  til 
England,  hvorefter  de  over  Holland  rejste  tilbage  til  Dan- 
mark. Hele  Rejsen  varede  omtrent  i  to  Aar  og  var  Slut- 
stenen paa  de  to  unge  Grevers  Uddannelse.  De  vare  i 
Besiddelse  af  en  sjælden  Iagttagelsesevne  og  benyttede  den 
til  særlig  at  studere  Agerdyrkningen  og  Bondestandens  Til- 
stand i  de  forskjellige  Lande;  naar  de  i  Frankrig  kunde  se, 
hvad  Følgen  af  Bondestandens  usle  Stilling  var,  lagde  de 
paa  den  anden  Side  i  England  og  særlig  i  Holland  Mærke 
til,  hvilken  Betydning  det  havde,  at  Bonden  selv  var  i 
Besiddelse  af  sin  Jord;  i  England  vare  Bønderne  ganske  vist 
for  største  Delen  Forpagtere;  men  Forpagtningstiden  var 
den  Gang  saa  lang,  at  Forholdet  nærmede  sig  til  at  blive 
Arvefæste.  I  Følge  deres  høje  StOIing  havde  de  to  unge, 
dannede  og  kundskabsrige  Mænd  alle  Vegne  let  Adgang  til 
de  berømteste  og  bedste  Mænd  i  Udlandet,  og  Bekjendt- 
skabet  og  Omgangen  med  disse  bidrog  naturligvis  meget  til 
at  modne  deres  Aand. 

De    vendte   tilbage   i  Slutningen    af   1770,    netop    da 

Struensee  havde  styrtet  den  ældre  Bernstorff  og  var  begyndt 
enevældig  at  styre  Staten;  Grev  Reventlow  ønskede  ikke, 
at  hans  Sønner  under  disse  Forhold  skulde  ansættes  i 
Statens  Tjeneste,  og  sendte  dem  derfor  i  Begyndelsen  af 
det  følgende  Aar  paa  en  Rejse  til  Sverige  og  Norge,  i 
hvilket  Land  Chr.  Reventlow  særlig  lagde  sig  efter  Studiet 
af  Bjærgværksvæsenet;  fra  denne  Rejse  vendte  de  tilbage 
i  Slutningen  af  Aaret. 

Grev  Reventlow  havde  nu  fuldendt  sin  Uddannelse; 
man  vil  se,  at  den  havde  været  usædvanlig  omhyggelig  og 
grundig;  den  24aarige  unge  Mand  stod  paa  Højden  af  sin 
Tids  Dannelse,  ikke  alene  med  Hensyn  til  Kundskaber,  men 
ogsaa  og  navnlig  i  Henseende  til  Livsanskuelse;  baade 
hans  oprindelige  Anlæg  og  hans  Uddannelse  havde  hos  ham 
fremkaldt  Begejstring  for  den  nye  Tidsaand,  hvis  væsent- 
ligste Kjendemærke  var  Kjærlighed  til  Fremskridt  og  Almen- 
oplysning, og  samtidig  hermed  var  han  forbleven  uberørt  af 
Tidsaaudens  Skyggeside:  Ligegyldighed  eller  Foragt  for 
Kristendommen.  Omgangen  med  de  forskjellige  Landes 
bedste  og  fornemste  Mænd  og  Kvinder  havde  givet  ham 
Evne  til  med  Lethed  at  bevæge  sig  i  ethvert  Selskab;  i 
legemlige  Færdigheder  og  ridderlige  Øvelser  var  han  fuld- 
kommen udviklet,  og  hertil  kan  fejes,  at  han  havde  en 
smuk  og  anselig  Legemsbygning,  en  alvorlig  og  værdig, 
men  dog  mild  og  behagelig  Fremtræden.  Saaledes  gjorde 
hans  Fødsel,  Natur,  Opdragelse  og  Personlighed  ham  i 
særlig  Grad  selvskreven  til  at  indtage  en  udmærket  Plads 
blandt  sit  Fædrelands  ledende  Mænd. 


IL 

I  en  Alder  af  27  Aar  arvede  Chr.  Reventlow  ved  sin 
Faders  Ded  (1775)  Christianssæde.  Broderen  Conrad  Re- 
ventlow,   der  døde  som  Kommandør  i  Seetaten,    fik  Grev- 

skabet  Keventlow  i  det  Sundevedske,  og  Joh.  Ludvig  fik 
Brahetrolleborg.  Der  begyndte  nu  for  den  unge  Greve 
paa  Laaland  en  Reformernes  Tid  efter  det  Exempel,  Bern- 
storfferne  havde  givet.  Hans  Fader,  der  havde  tilbragt  den 
største  Del  af  sin  Tid  i  Kjobenhavn,  havde  ikke  forstaaet 
sig  synderlig  paa  Landvæsen,  hvorfor  Tilstanden  paa  haus 
Godser  med  Hensyn  til  Agerdyrkningen  ikke  var  bedre  end 
i  det  øviige  Land.  Der  herskede  Fællesskab  mellem 
Bønderne,  ja  selv  Grænserne  mellem  de  enkelte  Byer  vare 
hejst  flydende.  Vexeldriften  indskrænkede  sig  hos  Bønderne 
og  paa  Hovmarkerne  til  det  paa  Laaland  brugelige  Fire- 
vangsskifte:  Hvede,  Rug,  Ært^r  og  Bi*ak;  foruden  de 
mange  andre  Ulemper.  Tiendens  Ydelse  i  Kjærven,  Forbud 
mod  Staldfodring  og  Kornindforsel  o.  s.  v.,  der  paa  den 
Tid  klæbede  ved  Landbruget,  var  skadeligt  Vand  en  særlig 
Plage  paa  Laaland,  hvor  der  paa  Grund  af  Landets  Fladhed 
udkræves  overordentlige  Foranstaltninger,  som  der  i  hine 
Tider  naturligvis  ikke  kunde  være  Tale  om  at  træffe.  Da 
Reventlow  ikke  var  formuende  og  desuden  i  Følge  sin 
praktiske  Natur  holdt  af  at  gaa  fremad  med  smaa,  men 
sikre  Skridt,  holdt  han  sig  i  Førstningen  ved  sine  For- 
bedringer udelukkende  til  Hovedgaardene.  Af  |disse  dreves 
Christianssæde,  Dansted  og  Aalstrup  af  Godsejeren 
selv,  medens  Pederstrup,  Skj  eistofte  og  Lungholm 
vare  bortforpagtede;  den  sidste  Gaard  solgte  han,  dels  for 
at  skaffe  Penge  til  Forandringerne,  dels  fordi  den  var  saa 
indviklet  i  Fællesskab  med  Nabogaarden  Ho  j  by  gaard.  at  det 
næsten  var  nødvendigt,  at  den  ene  af  Gaardenes  Ejere 
kjobte  den  andens  Gaard.  Paa  Dansted,  Aalstrup  og 
Christianssædes  Hovmarker  indførte  han  den  holstenske 
Driftsmaade,  Jorden  fik  mere  Hviletid,  Foderurter,  navnlig 
Kløver,  indførtes  i  Driften,  hvorved  Kvægholdet  forøgedes, 
hensigtsmæssige  Avisredskaber  (Svingplove  og  Jæmharver 
f.  Ex.),  som  han  havde  lært  at  kjende  paa  sine  Rejser,  an- 
skaffedes 0.  s.  V. 

Det  gavnlige  ved  disse  Indretninger  viste  sig  snart,  ikke 
alene  i  en  betydelig  forøget  Indtægt  for  Greven,  men  ogsaa 
i,  at  han  kunde  henvise  Bønderne  til  sit  eget  Exenapel,  naar 
han  anbefalede  dena  at  prøve  den  nye  Agerdyrkniugsnaethode. 
De  fleste  Bønder  nærede  selvfølgelig  i  Begyndelsen  stor 
Mistillid  til  hans  Ideer;  men  han  var  en  Mand,  der  baade 
var  praktisk  og  udholdende  nok  til  at  blive  ved  at 
kæmpe  mod  gammel  Vane  og  Vankundighed;  dertil  kom, 
at  man  ikke  godt  kunde  narre  ham,  som  Abraham  Lehns 
Bønder  gjorde  ved  deres  Herre,  naar  de  kastede  det  Kløver- 
frø, han  forærede  dem,  paa  Møddingen  og  bag  efter  lode  ham 
gaa  og  se  efter  paa  Markerne,  om  det  snart  kom  op! 
Keventlow  havde  et  skarpt  Blik  og  holdt  af  at  se  med  egne 
Øjne;  han  var  et  Friluftsmenneske,  der,  naar  han  var  paa 
sit  Gods,  holdt  af  at  færdes  hele  Dagen  ude,  saaledes  at 
han  endogsaa  tit  førte  Middagsmaden  med  sig  og  holdt 
Maaltid  enten  i  Skoven  eller  hos  en  eller  anden  Gaard- 
mand.  Paa  disse  Ture  var  det  hans  største  Glæde  at 
besøge  sine  Bønder,  hvad  enten  det  var  i  Stuen,  i  Stalden 
eller  paa  Marken,  og  sjælden  eller  aldrig  gik  han  fra  dem, 
uden  at  det  ved  hans  rolige,  besindige  Maade  at  være  paa, 
der  stemmede  saa  godt  med  Bondens  egen  Natur,  var 
lykkedes  ham  at  belære  dem  om  et  eller  andet  godt.  Snart 
talte  han  med  dem  om  Foderurternes  Nytte,  snart  om 
Mejeriet,  snart  havde  han  foræret  dem  Frugttræer  og  kom 
for  at  se,  hvorledes  de  groede,  snart  anbefalede  han  dem  at 
plante  levende  Hegn;  men  hans  Yndlingsæmne  var  det 
skadelige  Vand,  hvoraf  Laaland,  som  før  nævnt,  særlig  var 
plaget;  han  sparede  ingen  Umage,  naar  det  gjaldt  om  at 
vække  Bøndernes  Interesse  for  denne  Sag,  og  forstod  at 
gjøre  dem  selv  til  Parter  i  Sagen  ved  at  tage  dem  med  sig, 
naar  han  eftersaa  Hovedvandløbene.  »I  ligge  her  som 
Soen  i  Sølen«,  kunde  han  saa  sige,  naar  der  stod  lovlig 
meget  Vand  paa  Markerne;    en   saadan  jævn  Spøg,   hentet 

fra   deres   egen  Forestillingskreds,   bidrog   sit   til   at   give 
Bønderne  Tillid  til  ham. 

Da  forst  den  nye  Tingenes  Ordning   var  godt  i  Gang 
paa   hans    egne    Gaarde,    tog  Reventlow    fat   paa  Bønder- 
godsets Udskiftning  og  andre  hermed  følgende  Forbedringer. 
I  de  ti  første  Aar  bleve  af  Grevskabets  270  Bøndergaarde 
de  73  udskiftede   af  alt  Fællesskab,    og  22    af  dem    bleve 
udflyttede;  man  kan  synes,  at  dette  var  at  gaa  noget  lang- 
somt til  Værks  —  navnlig  naar  man  sammenligner  det  med, 
hvad  der  senere   blev   gjort   paa   de    kongelige   Godser  — , 
men  man  maa  erindre,  at  Greven  ikke  var  formuende  (han 
maatte  endog  senere    hen  optage  Laan   for  at  kunne  drive 
Udflytningen  med  mere  Kraft),  og  at  han  med  sin  besindige, 
praktiske  Natur  holdt  af  at  gjore  smaa  Skridt  ad  Gangen. 
De  Bønder,    der   fik   udskiftet,    maatte  inddele   deres  Jord 
eftor  Grevens  Mønster  og  fik  af  ham  Saakorn,  Kløver-  og 
Hørfrø  foræret,    og  han  var  utrættelig   i  at  undervise  dem 
i  det  nye  Landbrug,   ligesom    han   ogsaa   hjalp  de  Bønder, 
der    udflyttede    deres    Gaarde,    med    Bygningstommer    fira 
Skovene  og  betydelig  Pengehjælp,   og  havde   de  haft  Uheld 
med    sig    eller   paa   anden   Maade   uden   egen   Skyld    vare 
komne  tilbage,   var  Greven   altid  til  Stede  med  sin  Hjælp. 
For  øvrigt  stemmer  det  paa  den  anden  Side  godt  med  hans 
praktiske  Natur,  at  hans  Godgjørenhed  ikke  ytrede  sig  ved 
at  kaste  Graver  bort  i  Blinde;  han  hjalp  kun  dem,  der  vilde 
hjælpe  sig  selv;  naar  saaledes  de  Bønder,  han  havde  givet 
Arvefæste   og   Hoverifrihed,   og   som   altsaa    vare    saaledes 
stillede,   at  de  kunde  hjælpe  sig  selv,    kom  og   bade    ham 
om  Bygningstømmer    til    deres  Gaarde,    kunde  han    meget 
godt  sige,    som  han  gjorde  ved   én  Lejlighed:    >Nej,   min 
Broer;    nu    har  jeg   slaaet  Laas   for  mine  Skove;    har  du 
ikke  Raad  til  at  bygge,    saa   maa  du  sætt^  Stivere  under; 
jeg   har   før   brændt  Voxstabler,    nu   maa  jeg    nejes   med 
Tællelys!« 

Efterhaanden  som  det  heldbringende  i  Reventlows  Ind- 

retninger  gik  op  for  hans  Bønder,  bleve  de  ogsaa  villigere 
til  at  gaa  ind  paa  Udskiftning  og  Udflytning;  efter  nogle 
Aars  Forløb  hævedes  saa  Hoveriet  mod  et  ringe  Vederlag, 
og  det  blev  paa  billige  Vilkaar  tilbudt  Bønderne  at  blive 
Arvefæstere;  en  Del  benyttede  sig  af  Tilbadet;  men  da 
mange  ikke  turde  indlade  sig  derpaa,  bekjendtgjorde  Greven 
i  1804,  at  de,  der  vilde  kjøbe  Gaardene,  maatte  melde  sig 
nu,  eftersom  han  ikke  siden  vilde  sælge;  som  Følge  heraf 
kjøbte  saa  mange  Bønder  Arvefæste,  at  mere  end  tre  Femte- 
dele af  Bøndergodset  blev  bortsolgt.  Christianssædes  Gods 
var  det  første  paa  Laaland,  der  fik  Hoverifrihed;  i  Haven 
paa  Christianssæde  er  der  i  den  Anledning  af  Sønnen, 
Christian  Ditlev  Reventlow,  paa  Hundredaarsdagen  efter 
Statsministerens  Fødsel  oprejst  en  Mindesten, 

Ved  Siden  af,  hvad  Keventlow  gjorde  for  Gaard- 
mændene,  fortjener  det  at  fremhæves,  at  han  heller  ikke 
glemte  Husmændene;  i  Regelen  gav  han  alle  sine  Hus- 
mænd tre  Tønder  Land  Jord  og  var  dem  behjælpelig  ved 
Udflytningen  ligesom  Gaardmændene ;  han  betragtede  det  i 
det  hele  som  et  stort  Samfundssporgsmaal  at  undgaa  jord- 
løse Huse,  ved  hvilke  der  paa  Landet  vilde  dannes  en 
besiddelsesløs  Klasse,  som  vilde  være  uheldigere  stillet,  end 
de  jordløse  Husmænd  havde  været  før,  da  de  dog  i  Regelen 
havde  haft  baade  Ko  og  Faar.  Vor  Tid  har  des  værre  set 
de  jordløse  Huses  Tal  formere  sig  efter  en  foruroligende 
Maalestok;  at  dette  er  sket,  er  ikke  Grev  Reventlows  Skyld, 
og  det  er  et  stort  Bevis  paa  hans  Fremsynethed,  at  han 
saa  tidlig  saae  den  Fare,  der  kunde  ligge  deri;  navnlig  var 
det  en  Yndlingstanke  hos  ham,  at  Husmandslodder  skulde 
dyrkes  saa  omhyggelig,  at  en  Lod  paa  3  Tdr.  Land  var 
tilstrækkelig  til  en  Families  Underhold. 

Naar  Talen  er  om  Grev  Reventlows  Virken  paa  sit 
Gods,  maa  man  ikke  glemme  hans  Omsorg  for  Skov- 
væsenet. Han  er  en  af  de  første  her  i  Landet,  der  har 
iaget  Ordet  for  Skovenes  forstmæssige  Behandling,   og   det 

er  i  Særdeleshed  ham,  der  fortjener  Tak,  fordi  Skovene  ved 
Udskiftningen  bleve  gjorte  til  Fredskove,  Det  var  en  af 
hans  Yndlingsideer  at  udfinde,  hvorledes  man  kunde  faa 
Skovene  til  at  tiltage  med  4  ''o  Brændselsm^engde  aarlig, 
da  han  indsaa,  at  Faren  for  overdreven  Hugst  blev  Qærnet, 
naar  Tilvæxten  kunde  komme  til  at  svare  til  den  Rente, 
Penge  almindelig  give.  Han  holdt  derfor  paa,  at  man 
skulde  skaffe  Træerne  saa  megen  Luft  og  Lys  som  muligt 
ved  ofte  at  udtynde  Skovene;  han  gjorde  sine  Skove  til 
Fredskove  ved  at  afkjøbe  Bønderne  den  Græsningsret,  de 
hidtil  havde  haft  i  dem;  Skovene  bleve  indhegnede  og  ind- 
delte i  regelmæssige  Hugster,  og  i  Overensstemmelse  med 
sin  Væxttheori  ansatte  han  den  Alder,  i  hvilken  Træerne 
burde  fældes,  til  120  Aar  og  80  Aar,  henholdsvis  for  Eg  og 
Bøg;  da  de  efter  denne  Alder  voxe  langsommere,  vilde  det 
jo  nemlig  ikke  kunne  betale  sig  at  lade  dem  blive  ældre. 
Han  var  utrættelig  i  sine  Forsøg  paa  dette  Omraade,  fordi 
han  ansaa  det  for  en  Livsbetingelse  for  Skovene,  at  de  kom 
til  at  give  mere  Udbytte;  han  har  derfor  ved  flere  Skrifter 
søgt  at  vække  Interesse  for  sine  Anskuelser,  og  blandt 
hans  Efterladenskaber  i  Rentekammerets  Arkiv  findes  endnu 
en  hel  Kasse  fuld  af  Tabeller  over  hans  Opmaalinger  og 
Beregninger.  I  Forbindelse  med  hans  Interesse  for  Skove 
og  Træer  staar  det.  at  han  alle  Vegne,  hvor  han  boede, 
beskæftigede  sig  med  at  anlægge  smukke  Spaseregange  og 
Alleer;  paa  Charlottenlund,  hvor  han  boede  nogle 
Somre  i  Slutningen  af  forrige  Aarhundrede,  bære  endnu  de 
smukke  AUeer  Vidne  om  ham.  Det  er  ogsaa  betegnende, 
at  da  de  tre  Venner  A.  P.  Bernst^rfif,  Schimmelmann  og 
Reventlow  vilde  efterlade  et  synligt  Minde  om  deres  Ven- 
skab, kom  dette  til  at  bestaa  i  de  tre  Birketræer  i  Haven 
paa  Sølyst. 

Ligesom  Reventlow  var  meget  omhyggelig  for  Skovene, 
saaledes  var  han  ogsaa  meget  ivrig  for  at  anlægge  levende 
Hegn;    Jorden  var  jo  ikke  den  Gang  saa  kostbar  som  nu, 

Og  det  hidtil  ukj endte  Gode,  Markfred,  var  saa  stort,  at  hau 
mente,  man  kunde  nok  undvære  den  Smule  Jord,  det 
kostede.  Sine  egne  Marker  lod  han  indhegne,  og  han  op- 
muntrede Banderne  til  det  samme;  ingen  fik  saaledes  Arve- 
fæste, før  de  fuldstændig  havde  indhegnet  deres  Jorder  med 
Volde,  Piletræer  og  Risgærder  (da  der  ikke  er  mange  Sten 
paa  Vestlaaland,  kunde  man  ikke  faa  Stengærder);  naar 
man  altsaa  nu  paa  Laaland  ser  de  talløse  Rækker  af  Pile 
og  de  snorlige  Fletninger  af  Risgærder,  er  dette  et  af 
Minderne  om  Reventlows  Virksomhed. 

Han  var  naturligvis  ogsaa  ivrig  for  at  faa  indført 
Dyrkningen  af  Frugttræer  hos  sine  Bønder;  ban  gav 
dem  Træerne  og  besøgte  dem  flittig  for  at  se,  hvorledes  de 
groede,  lærte  dem  at  pode,  beskære  o.  s.  v.;  det  var  en 
af  hans  bedste  Fritidssysler  at  gaa  omkring  i  Haven  og 
med  en  Kniv  skære  de  overflødige  Grene  og  Kviste  bort; 
i  Skoven  gik  han  ofte  med  en  lang  Spaserestok,  som  paa 
Enden  havde  en  lille  Øxe,  med  hvilken  han  mærkede  de 
Træer,  som  skulde  hugges  bort.  (Sluttes). 

Hans  Rasmussen. 


Ferdinand  yon  ScMll*). 


Den  Mand,  hvis  Liv  og  Død  her  skal  skildres,  hører 
til  de  mere  interessante  Skikkelser  fra  dette  Åarhundredes 
Begyndelse.  Fra  at  være  en  aldeles  ukjendt  Person  træder 
han  pludselig  frem  af  Merket  paa  en  Tid,  da  hans  Fædre- 
land var  nedsunket  i  den  dybeste  Fornedrelsestilstand,  bliver 
i  Løbet  af  kort  Tid  Folkets  besungne  Helt  og  Ideal  og  er 
allerede  to  Aar  efter  sin  første  Fremtræden  bukket  under 
for  den  Skæbne,  en  overspændt  patriotisk  Lidenskab  og  en 
ubunden  Fantasi  med  Nødvendighed  maatte  berede  ham. 
Hans  Færd  er  bleven  saare  forskjellig  bedømt;  men  den 
Indflydelse,  Tidsaanden  maatte  have  paa  ham  og  hans  Op- 
træden, er  der  ofte  kun  taget  alt  for  lidt  Hensyn  til.  Schills 
Handling   var    et  Udslag   af  den  feberagtige  nationale  Be- 


*)  J.  C.  L.  Haken:  „Ferdinand  von  Schill".  Eine  Lebens- 
beschreibung  nach  Originalpapieren.  —  H.  v.  Treitschke: 
Deutsche  Geschichte  im  t9ten  Jahrhundert.  —  Tagebuch 
von  der  Belagerung  der  Festung  Colberg  1807.  —  Dr.  Georg 
Bårsch:  Ferd.  v.  Schills  Zug  und  Tod  im  Jahre  1809.  —  F. 
Forster:  Preus/ens  Helden  im  Krieg  und  Frieden.  — 
Fiedler:  Die  Verurtheilung  und  Hinrichtung  der  11  preus- 
sischen  Offiziere  vom  Schill'schen  Corps  1809.  —  Ferd.  v. 
Schill,  ein  militårisch-politisches  Charakterbild. — Barden- 
fleth: Stormen  paa  Stralsund  1809.  samt  forskjellige  Af- 
handlinger i  tyske  historiske  og  militære  Tidsskrifter  og 
Blade. 


14  Ferdinand  von  Schill. 

gejstring,  der  afloste  Fortvivlelsen  over  Fædrelandets  Ned- 
værdigelse, og  man  kan  derfor  kun  dømme  ham  efter  den 
Idé,  der  drev  ham  frem.  En  preussisk  Militærforfatter  har 
sagt,  at  fra  et  militært  Standpunkt  maa  hans  Handling 
absolut  fordømmes,  og  herom  kan  ingen  Tvivl  være,  thi 
han  brød  sin  Soldatered;  intet  kan  fremføres,  som  vil  kunne 
frikjende  ham  fra  at  dømmes  fra  dette  Standpunkt  —  men 
ogsaa  kun  fra  dette,  Hans  Handling  bragte  vel  intet 
praktisk  Resultat;  men  da  Befrielsens  Time  senere  slog  for 
Tyskland,  forstod  man,  hvad  man  skyldte  de  Mænd,  der  i 
Fornedrelsens  Tid  havde  gjort  mere  end  deres  Pligt,  vakt 
Folket  til  Bevidsthed  om,  at  Frelsen  skulde  komme  fra 
dette  selv,  og  ofret  Livet  for  denne  Tanke  —  og  maatte 
Schills  Navn  ikke  her  nævnes  blandt  de  første?  Hvor 
meget  han  end  har  fejlet,  vil  derfor  sikkert  hans  Navn 
bæres  frem  til  sene  Tider,  og  naar  hans  Landsmænd  dvæle 
i  Mindet  om  hin  Tid,  da  »det  første  Befrielsens  Pust  gik 
over  Tyskland«,  maa  Schills  Navn  nævnes  med  Stolthed. 


Ferdinand  von  Schill  blev  født  i  September  1774*) 
paa  Godset  Sodow  i  Schlesien  og  tilhørte  en  gammel 
Soldaterfamilie,  hvor  Sønnerne  alt  fra  Barndommen  bestemtes 
til  Soldaterstanden.  Han  begyndte  derfor  tillige  med  tre 
ældre  Brødre  allerede  i  13 — 14  Aars  Alderen  den  militære 
Løbebane  og  blev  snart  Sekondløjtenant  i  et  Dragonregiment. 
Med  levende  Interesse  begyndte  han  sin  Virksomhed  i  Haab 


I*)  Forskjellige  af  Schills  Biografer  angive  hans  Fødeaar  snart 
som  1773,  snart  som  1776.  I  Stamlisterne  over  Officererne 
ved  det  senere  Schillske  Regiment  opføres  1774  som  Fødsels- 
aaret,  og  dette  maa  vel  være  det  rigtige. 

om  at  tilfredsstille  sin  Higen  efter  at  udrette  noget;  men 
han  felte  sig  snart  skuffet,  hans  Iver  kølnedes,  og  han  blev 
mere  og  mere  sløv  ved  den  ensformige,  pedantiske  Garnisons- 
tjeneste. Det  vilde  ikke  lykkes  ham  at  tilfredsstille  de 
Fordringer,  man  i  Fredstid  stiller  til  en  saakaldt  god  Officer, 
og  den  daglige  Tjeneste  blev  ham  mere  og  mere  forhadt, 
jo  tydeligere  hans  ægte  Soldateraand  sagde  ham,  at  »Krigen 
vilde  maale  den  militære  Dygtighed  med  en  anden  Maale- 
stok  end  Freden.«  Hans  indesluttede  Natur  fjærnede  ham 
tillige  fra  Samlivet  med  Kammeraterne,  og  det  varede  ikke 
længe,  førend  Schill  følte  sig  ene  og  forladt  og  kun  levede 
et  Liv,  fuldt  af  Drømme  om  og  Planer  for  en  Fremtid,  der 
kan  alt  for  længe  lod  vente  paa  sig.  Saaledes  gik  17  lange 
Aar,  i  hvilke  Schill  midt  under  Skuffelserne  stedse  bevarede 
Troen  paa  en  Fremtid,  der  vilde  opfylde  hans  Dromme; 
og  det  maa  have  været  efe  stærk  Tro,  der  holdt  ham  oppe, 
naar  man  betænker,  at  han  efter  17  Aars  Tjenestetid  og  i 
en  Alder  af  32  Aar  endnu  kun  beklædte  en  Sekondlojtenants 
underordnede  Stilling,  da  den  skæbnesvangre  Krig  mellem 
Preussen  og  Frankrig  udbrod  (1806). 

I  Slaget  ved  Auerstådt  (14  Oktbr.  1806)  kom  hans 
Eegiment  for  første  Gang  i  Ilden  og  delte  paa  denne 
ulykkelige  Dag  Skæbne  med  den  øvrige  Hær.  SchiU  var 
paa  Feltvagt  og  blev  angreben  af  et  overlegent  Qendtligt 
Kytteri,  der  kastede  Feltvagten  tilbage;  han  blev  omringet 
af  Rytterne  og  haardt  saaret,  da  han  ikke  vilde  overgive 
sig.  Nogle  Soldater  fandt  ham  halvdød  paa  Valpladsen  og 
bragte  ham  til  en  nærliggende  Landsby,  hvor  han  fik  den 
første  Hjælp  og  Pleje.  Under  store  Lidelser  naaede  han 
her  fra  til  Magdeburg,  men  saa  snart  han  fik  at  vide,  at 
Fæstningen  vilde  overgive  sig,  forlod  han  den  strax  og  kom 
over  Stettin  til  Colberg,  hvor  han  faldt  i  en  heftig  Saar- 
feber.  Han  blev  imidlertid  godt  plejet  her  og  var  snart 
saa  vidt  helbredet,  at  han  kunde  begynde  at  overveje,  paa 
hvilken  Maade  han  nu  bedst  kunde  tjene  sit  Fædreland. 

Colberg  hørte  vel  ikke  til  de  betydeligere  Fæstninger, 
men  havde  paa  det  Tidspunkt  sin  store  Betydning  som  Ud- 
gangspunkt for  den  Hjælp,  den  engelske  Sømagt  mulig  vilde 
yde,  ligesom  Operationer  i  Fjendens  Flanke  og  Ryg  kunde 
ledes  her  fra.  Under  Syvaarskrigen  havde  Fæstningen  tre 
Gange  med  Berømmelse  modstaaet  de  russiske  Angreb,  og 
dens  Fæstningsværker  vare  endog  senere  udvidede,  men  nu 
var  der  i  en  lang  Aarrække  ikke  foretaget  nogen  Udbedring 
af  dem,  og  som  Følge  deraf  befandt  de  sig  i  den  sletteste 
Tilstand.  Skytset  var  tilmed  næsten  ubrugeligt,  og  Be- 
sætningen dels  mangelfuld,  dels  et  Skrabsammen  fra  alle 
Kanter.  Hertil  kom,  at  »Kommandanten  var  en  gammel 
Officer,  der  var  afgjort  uskikket  til  at  bringe  Orden  til 
Veje  og  besjæle  Besætningen  med  den  Aand,  der  kunde 
samle  de  forskjellige  Elementer  til  et  kraftigt  Hele.«  Schill 
havde  under  sit  nødtvungne  OphoW  i  Colberg  rig  Lejlighed 
til  at  se  den  sørgelige  Tingenes  Tilstand,  saa  meget  mere 
som  alle  Samtaler  mellem  Byens  Indbyggere  stadig  drejede 
sig  om  Fæstningens  Skæbne,  særlig  nu,  da  man  saae,  hvor- 
ledes den  ene  stærke  Fæstning  efter  den  anden  uden  Sværd- 
'  slag  overgav  sig,  saa  snart  den  sejrrige  Fjende  rykkede 
mod  den. 

Under  disse  Omstændigheder  besluttede  Schill  heller  at 
blive  i  Colberg  og  yde  sin  Hjælp  her,  end  at  søge  en 
Virkekreds  paa  et  andet  Sted.  »Han  synes  pludselig  at 
være  vaagnet  til  Erkjendelse  af,  hvad  der  egentlig  var  hans 
Livsopgave,  og  i  hans  Sjæl  fødtes  Overbevisningen  om,  at 
Timen  nu  var  kommen,  da  enkelte  Mænds  ubøjelige  Mod 
og  begejstrede  Opofrelse  skulde  frelse  Fædrelandet,  medens 
der  ellers  overalt  kun  viste  sig  Mangel  paa  Aand,  Mod  og 
Hengivelse  for  Fædrelandets  Sag.«  Han  tilbød  derfor 
Kommandanten  sin  Tjeneste  og  udvirkede  efter  megen  Møje, 
at  6  Ryttere  bleve  stillede  til  hans  Raadighed,  og  med 
disse  begyndte  han  den  Række  æventyrlige  Foretagender, 
der  lagde  Grunden   til   hans  Berømmelse   og  bragte   hans 

Navn  paa  alles  Læber.  »Den  uduelige  Sekondlejtenant  fra 
det  pommerske  Rytterr^ment  viste  sig  snart  som  en  ud- 
mærket Partigænger,  der  med  glimrende  Organisationstalent 
forenede  personligt  Mod  og  Tapperhed,  og  hvis  Begejstring 
kunde  overvinde  alle  Hindringer.« 

Det  vilde  ligge  uden  for  denne  Afhandlings  Bestemmelse 
at  dvæle  nærmere  ved  alle  disse  Foretagender  paa  den 
saakaldte  »lille  Krigs«  Oraraade,  af  hvilke  mange  bleve 
satte  i  Scene  paa  en  saa  æventyrlig  Maadp,  at  de  senere  i 
Folkemunde  bleve  til  Heltebedrifter  af  overnaturlig  Størrelse. 
Ved  nojere  Betragtning  svinde  naturligvis  mange  af  disse  i 
Folkets  Øjne  saa  æventyrlige  Bedrifter  ind  til  ganske  simple 
militære  Smaaforetagender;  men  lad  ogsaa  det  udskilles, 
som  Folkesagnene  have  lagt  til  de  schillske  Æventyr  — 
der  bliver  dog  nok  tilbage  til  at  give  Schill  Heltenavnet. 
Og  fremfor  alt  maa  det  erindres,  at  i  disse  kjække  Fore- 
tagender laa  saa  godt  som  hele  den  Modstand,  Preussen 
paa  den  Tid  rejste  mod  Franskmændene;  at  han  og  hans 
Haandfuld  Folk  hørt«  til  de  faa,  der  i  denne  sørgelige  Tid 
gjorde  deres  Pligt  og  mere  end  denne,  og  at  derfor  Schills 
Navn  midt  under  al  Sløvheden  og  Fejgheden  blev  nævnet 
med  Berømmelse  overalt. 

Schill  begyndte,  som  sagt,  sin  Virksomhed  med  nogle 
faa  Mand.  hvis  Antal  efterhaanden  foregedes,  men  hvis 
Styrke  dog  først  paa  et  senere  Tidspunkt  blev  saa  stor,  at 
den  kunde  organiseres  som  et  lille  Korps.  Det  var  dog 
langt  fra  Schills  Mening  at  blive  Fører  for  en  Slags  Gue- 
rillabande, hvormed  han  kunde  strejfe  rundt  i  Landet;  nej! 
han  havde  store  Planer,  der  Dag  og  Nat  beskæftigede  hans 
Tanker.  Hvad  der  forelobig  forst  laa  ham  paa  Hjærte,  var 
at  danne  et  Frikorps,  med  hvilket  han  ved  Strejftog  i  Col- 
berg  og  Omegn  kunde  forurolige  Fjenden,  udspejde  ham  og 
gjøre  ham  det  vanskeligt  at  nærme  sig  Fæstningen;  end 
videre  kunde  han  forsyne  Fæstningen  med  Proviant,  Penge 
og  Vaaben  og  i  yderste  Tilfælde  forsvare  dens  Udenværker. 

Dog  hans  Hovedtanke  var  at  rejse  hele  Pommern  til  Op- 
stand mod  Napoleon,  og  hans  nærmeste  Plan  var  da  at 
drage  de  »rantionerede«  Soldater  til  sig,  d.  v.  s.  de  preus- 
siske Soldater,  der  efter  Slaget  ved  Jena  og  de  derpaa 
følgende  Begivenheder  vare  sprængte  fra  deres  Afdelinger 
og  nu  strejfede  rundt  i  Landet.  Disse,  som  længtes  efter 
at  kæmpe  paa  ny,  skulde  tillige  med  Folket  danne  Kjærnen 
i  Opstanden,  der  saa  vilde  brede  sig  videre.  Trangen  til 
at  befries  fra  Napoleons  forhadte  Aag  var  stor,  og  da  først 
Rygtet  om  Schills  Bedrifter  begyndte  at  trænge  ud  i  Be- 
folkningen, gav  denne  Trang  sig  snart  Udslag  i  ivrige 
Opfordringer  til  Schill  om  at  vise  sig  hinsides  Oderen  for 
ved  sin  Nærværelse  at  bringe  Opstanden  mod  Napoleon  til 
at  slaa  ud  i  lys  Lue.  Tidspunktet  var  heldigt;  thi  Napo- 
leon nødtes  til  stedse  at  mindske  Besætningerne  i  disse  Egne 
for  at  erstatte  de  uhyre  Tab  af  Mennesker,  han  trods  alle 
Sejre  med  Nødvendighed  maatte  lide.  De  smaa  fjendtlige 
Troppestyrker,  der  efterlodes  spredte  rundt  om  i  Landet, 
skulde  da  angribes  og  ødelæ'gges,  og  herved  vilde  man  ind- 
gyde Befolkningen  Tillid  til,  at  man  virkelig  formaaede  at 
udrette  noget  mod  den  overmodige  Fjende.  Schill  og  hans 
lille  Skare  vilde  overalt  modtages  som  Befriere  og  faa  Til- 
slutning fra  alle  Sider;  »som  et  Trylleslag  vilde  en  Hær 
fremstaa  og  rulle  som  en  Lavine  over  Fjenden.«  — 

At  Kommandanten  i  Fæstningen  aldeles  ikke  vilde  gaa 
ind  paa  eller  i  det  hele  taget  søge  at  forstaa  Schills 
Planer,  kan  man  til  Nød  finde  sig  i,  da  det  vel  altid  maatte 
være  en  egen  Sag  for  en  højere  staaende  Officer  at  høre 
en  ung  og  ganske  ukjendt  Sekondlojtenant  udvikle  store 
Planer  til  omfattende  militære  Foretagender,  særlig  paa 
dette  Tidspunkt,  hvor  det  at  overgive  en  Fæstning  uden 
Sværdslag  eller  overhovedet  intet  at  foretage  sig  for  at 
standse  Fjenden  hørte  til  Dagens  Orden.  Hvad  man  imidler- 
tid vanskeligere  forstaar  er,  at  Kommandanten  og  hans  Til- 
hængere af  ren  Misundelse  planmæssig  modarbejdede  Schill 

Og  herved  ofte  lagde  ham  næsten  uovervindelige  Hindringer 
i  Vejen,  og  det  uagtet  alle  Schills  Foretagender  kun  havde 
til  Hensigt  ved  alle  mulige  Midler  at  forhale  Tidspunktet 
for  Colbergs  Belejring.  At  dette  alligevel  lykkedes  ham 
saa  længe,  maa  alene  tilskrives  hans  urokkelige  Energi  og 
den  faste  Tro  paa  sig  selv,  han  stedse  bevarede.  Mis- 
undelsen kunde  vel  for  enkelte  Øjeblikke  gjøre  ham  modløs; 
men  efter  hver  Fornærmelse,  der  tilføjedes  ham,  blev  hans 
Iver  kun  større  og  større,  og  hans  Navn  nævntes  med 
større  og  større  Jubel  blandt  Befolkningen.  Efter  en 
Mængde  lykkelige  Foretagender  rundt  om  i  Landet  kom  da 
endelig  den  Dag,  da  hans  patriotiske  Virksomhed  for  første 
Gang  blev  paaskjønnet.  Befolkningen  i  Pommern,  som  ind- 
saa,  at  Schill  var  Manden,  man  nu  trængte  til,  udvirkede 
gjennem  de  ledende  Mænd  i  Landet  en  kongelig  Befaling 
af  12te  Januar  1807,  i  Følge  hvilken  Schill  tik  det  hæder- 
fulde Hverv  at  organisere  et  Korps  lette  Tropper  i  Pro- 
vinsen, hvormed  han  skulde  lede  Landets  Forsvar  i  For- 
bindelse med  Kommandantskabet  i  Colberg. 

Han  stod  nu  ved  sine  foreløbige  Ønskers  Maal  og  be- 
gyndte med  rastløs  Iver  sin  nye  Virksomhed,  der  krævede 
al  hans  Flid  og  F^nergi,  hvis  han  skulde  endog  blot  til- 
nærmelsesvis løse  den  Opgave,  der  var  ham  stillet.  Saa 
snart  Efterretningen  om,  at  Schill  var  i  Færd  med  at 
organisere  et  Korps,  udbredte  sig,  strømmede  en  Mængde 
gamle  hjemsendte  Soldater  og  frivillige  til  ham,  og  da 
tillige  flere  Officerer  af  forskjellige  Vaabenarter  frivillig 
sluttede  sig  til  ham,  saae  han  sig  snart  i  Stand  til  at 
danne  smaa  Delinger  Infanteri  og  Rytteri;  men  han 
manglede  næsten  alt,  hvad  han  skulde  bruge  af  Vaaben, 
Klæder,  Ammunition,  Heste  m.  m.  For  at  skaffe  sig  alt 
dette  udfoldede  Schill  en  Virksomhed,  der  i  højeste  Grad 
maa  beundres,  og  som  efter  hine  Tiders  Forhold  er  aldeles 
enestaaende;  tillige  viste  han,  at  han  besad  et  Talent  i 
Retning  af  Administration    og   Organisation,   som  kun   faa. 

Det  lykkedes  ham  da  ogsaa  til  sidst  —  bl.  a.  ved  Gaver 
fra  de  svenske  i  Forpommern  —  at  faa  saa  stort  et  Forraad 
samlet,  at  han  kunde  organisere  2  Batailloner  Infanteri  og 
4  Eskadroner  Kytteri,  hvortil  senere  kom  en  lille  Artilleri- 
styrke. Beklædningen  og  Udrustningen  hos  disse  Tropper 
var  imidlertid  af  en  saadan  Art,  at  de  ikke  taalte  selv  den 
mildeste  militære  Kritik;  og  dog  blev e  disse  slet  klædte,  slet 
udrustede  og  næsten  uøvede  Folk  i  Løbet  af  ganske  kort 
Tid  saa  gjennemtrængte  af  deres  Førers  Aand,  at  de  med 
Held  kunde  sendes  mod  Napoleons  gamle,  sejervante 
Soldater. 

Et  ganske  godt  Billede  af  de  schillske  Troppers  Ud- 
seende giver  følgende  Beskrivelse:  »Den,  der  saae  disse 
Mennesker  marchere  mod  Fjenden  og  endnu  ikke  havde 
haft  Lejlighed  til  at  løsrive  sig  fra  de  snævre  Begreber, 
man  tidligere  knyttede  til  en  »regulær«  Soldat,  vilde  næppe 
have  betragtet  dem  som  Soldater  og  endnu  mindre  have 
tiltroet  deres  Optræden  noget  som  helst  heldigt  Resultat. 
Trods  den  strænge  Åarstid  vare  kun  ganske  faa  forsynede 
med  Kapper,  og  man  kunde  da  være  vis  paa,  at  de  til 
Gjengjæld  ikke  havde  nogen  Frakke  under  den;  Resten 
maatte  hjælpe  sig  med  usle  Bønderkitler.  Heraf  kom  den 
blandt  Franskmændene  almindelig  udbredte  Mening,  at  hele 
det  schillske  Korps  kun  bestod  af  sammenløbne,  oprørske 
Bønder;  de  erklærede  disse  for  Stratenrøvere  (brigands)  og 
gave  som  Følge  deraf  ingen  Pardon.  Deres  Hovedbedækning 
bestod  enten  af  almindelige  Huer  i  alle  mulige  Former  og 
Farver  eller  af  rundpuldede  Hatte,  hvis  Skygger  vare  op- 
løste af  Ælde  og  Regn.  Deres  Fodtøj  var  i  lige  saa 
elendig  en  Tilstand;  nogle  marcherede  i  Tøfler,  der  vare 
snørede  fast  til  Fødderne;  andre  havde  ganske  vist  Sko 
eller  Støvler,  men  det  var  kun  sjældent,  at  man  kunde  op- 
dage Spor  af  Saaler  paa  dem.  Tornistre  kjendte  man  ikke 
i  dette  Korps;  Soldaten  bar  sine  Pakkenelliker  enten  i 
Frakkelommerne  eller  paa  Ryggen,   snørede  sammen   i  en 

Bylt.  I  Steden  for  i  Patrontasker  sijemte  man  Patronerne 
paa  sig  efter  at  have  opsprættet  Underforet  paa  Frakken. 
Kytteriets  Beklædninf?  og  Udrustning  svarede  til  Fodfolkets; 
Hestene  vare  slette  og  bestode  kun  af  utilredne  Bønder- 
heste, Sadler  fandtes  ikke  eller  vare  næsten  ubrugelige,  og 
i  Steden  for  Tømmer  brugte  man  Reb;  Vaabnene  vare 
gamle  rustne  Pallasker,  Sabler  og  Pistoler,  men  ofte  fandtes 
disse  ikke,  og  man  havde  da  kun  Knipler.« 

Der  skulde  en  Mand  som  Schill  til  for  at  faa  noget  ud 
af  en  saadan  Bande;  han  besad  netop  de  Egenskaber,  det 
først  og  fremmest  her  gjaldt  om,  og  tillige  ejede  han  den 
for  en  Fører  saa  sjældne  Gave  at  forstaa  at  vinde  Folkenes 
Kjærlighed  og  Tillid.  Derfor  kunde  den  bedste  Disciplin 
opretholdes  i  Korpset  uden  at  anvende  haarde  Midler.  »I 
Steden  for  at  nære  det  slaviske  Sind  hos  sine  Soldater,  saa 
at  de  kun  vilde  bøje  sig  under  Korporalstokken,  lærte  han 
dem  at  føle  Agtelse  for  sig  selv  og  at  holde  paa  Ærens 
Bud.  De  sædvanlige  raa  Militærstraffe  afskaffedes;  et 
strængt  Blik  var  tilstrækkeligt  til  at  rette  mindre  Fejl, 
storre  bleve  straffede  med  Arrest,  og  kun  for  en  virkelig 
æreløs  Optræden  brugtes  legemlig  Afstraffelse,  som  dog 
altid  udførtes  inden  fire  Vægge.  Den,  der  stjal  eller  viste 
5ig  fejg,  blev  vist  bort  fra  Korpset;  den,  der  under  Kampen 
kastede  sit  Gevær,  blev  afført  sin  Uniform,  klædt  i  Kvinde- 
skjorter  og  forsynet  med  en  Rok,  som  han  maatte  spinde 
paa  for  Fronten  af  Bataillonen,  under  Tilskuernes  Haan  og 
Spot;  derpaa  fik  han  en  Dragt  Prygl  og  blev  jagen  bort. 
Denne  Straf  blev  kun  anvendt  to  Gange.  Den,  der  særlig 
havde  udmærket  sig  i  Kampen,  blev  paa  forskjellig  Maade 
hædret,  men  kun,  naar  samtlige  Kammerater  vare  enige  om, 
at  han  fortjente  en  Udmærkelse.  Han  fik  ingen  Belønning, 
hvis  nogen  kunde  anføre  en  gyldig  Grund  til  at  nægte  ham 
den.  Derfor  blev  ogsaa  Uddelingen  af  Hæderstegn  holdt 
højt  i  Ære  hos  Soldaterne.« 

Alle    de    Efterretninger,    Schill    modtog    om    Fjenden, 

tydede  paa,  at  Franskmændene  ikke  tillagde  hans  Fore- 
tagender nogen  som  helst  Betydning,  saa  at  han  altsaa  i 
Ro  kunde  fuldende  sit  Værk.  I  Løbet  af  14  Dage  havde 
han  organiseret  sit  Korps  og  indøvet  det  saa  vidt,  at  han 
turde  begynde  at  rykke  ud  med  det,  og  hertil  blev  han 
stærkt  tilskyndet  ved  Efterretningen  om,  at  Franskmændene 
nu  begyndte  at  trække  stærkere  Troppestyrker  sammen  for 
dermed  at  angribe  Colberg.  Vel  indsaa  Schill,  at  han 
ikke  i  Længden  kunde  udrette  noget  mod  den  store  fjendt- 
lige Overmagt,  men  ved  strax  at  rykke  rask  frem  mod  en 
Del  af  den  kunde  han  dog  mulig  krydse  Fjendens  Planer 
og  hindre  en  for  rask  Fremrykning.  I  Løbet  af  Februar 
Maaned  se  vi  ham  nu  fere  en  Partigængerkrig,  der  maa 
vække  alles  Beundring,  og  som  paa  en  mesterlig  Maade 
forhalede  Franskmændenes  Fremrykning,  medens  han  tillige 
voldte  dem  saa  megen  Skade  ved  Tab  af  Mandskab,  Maga- 
siner m.  ra.,  at  Fjenden  med  Harme  saae,  hvor  meget  de 
af  dem  saa  foragtede  »brigan'is«  kunde  udrette.  I  Længden 
kunde  det  dog  ikke  undgaas,  at  Schill  trods  al  Modstand 
trængtes  tilbage  af  den  overlegne  Fjende,  ligesom  hans  lille 
Korps  naturligvis  led  meget  i  de  utallige  Fægtninger,  han 
leverede,  saa  at  han  nødtes  til  at  se  sig  om  efter  For- 
stærkning. Fra  Colberg  kunde  han  imidlertid  ikke  vente 
nogen  Hjælp,  thi,  som  tidligere  omtalt,  gjorde  Komman- 
danten her  alt  for  at  modarbejde  Schill,  og  Misundelsen 
mod  ham  blev  større  og  større,  særlig  efter  at  han  var 
bleven  udnævnt  til  Ritmester.  Han  fattede  derfor  den  Be- 
slutning at  søge  Hjælp  hos  de  svenske  i  Pommern,  og  det 
lykkedes  ham  ogsaa  under  et  Ophold  i  Stralsund  i  Begyn- 
delsen af  Marts  at  vinde  General  Armfelt,  øverstkomman- 
derende for  de  svenske  Tropper  i  Pommern,  for  sine  Ideer 
og  sikre  sig  dennes  Understøttelse,  hvorefter  han  udarbejdede 
en  detailleret  Plan  for  militære  Operationer  i  Forbindelse 
med  de  svenske  Tropper.  Da  han  nu  vendte  tilbage  til 
Colberg,  opfyldt   af  store  Planer   og  glad  ved  Tanken  om 

Fremtiden,  traf  han  alt  i  den  sletteste  Forfatning,  i  det 
Kommandanten  ikke  alene  havde  undladt  at  gjøre  Forsøg 
paa  at  standse  Franskmændenes  Fremrykning,  men  endogsaa 
havde  Qærnet  Schills  Rytteri  fra  Korpset  mider  Paaskud  af 
at  ville  benytte  det  paa  andre  Steder;  saaledes  var  en  stor 
Del  af  Schills  tidligere  Arbejde  spildt,  og  det  var  lykkedes 
Fjenden  at  trække  sine  Tropper  saa  nær  til  Colberg,  at  en 
snarlig  Belejring  kunde  forudses. 

Det  var  et  haardt  Slag  for  Schill;  men  han  tabte  ikke 
Modet  og  gav  sig  strax  til  at  ordne  sit  Korps  paa  ny,  saa 
at  han  kunde  optage  Kampen  med  friske  Kræfter,  i  det  han 
tillige  nu  raaatte  overveje,  hvorledes  han  bedst  kande  an- 
vende sit  lille  Korps  ved  en  forestaaende  Belejring  af 
Colberg,  Ved  den  Energi,  Schill  havde  udviklet  fra  No- 
vember 1806  til  Begyndelsen  af  April  1807,  var  Colbergs 
Belejring  forhalet  i  flere  Maaneder;  han  havde  været  »et 
dækkende  Skjold«  for  Fæstningen  og  ved  sine  klart  ud- 
tænkte og  dristig  udførte  Operationer  holdt  Fjenden  i  Af- 
stand fra  den.  Eod  videre  havde  han  skaffet  Colberg  en 
stor  Tilførsel  af  Levnedsmidler,  Vaaben*)m,  m.,  der  fik  en 
uberegnelig  Indflydelse  paa  dens  Skæbne,  og  nu  stod  han 
selv  med  sin  tapre  Skare  i  og  omkring  Fæstningen,  beredt 
til  at  forsvare  den  til   det  yderste.     Man   kan   derfor  ikke 


*)  Manglen  paa  gode  Vaaben  m.  m.  havde  stedse  været  Gjen- 
stand  for  Schills  Bekymring;  da  nu  paa  dette  Tidspunkt, 
hvor  Korpset  organiseredes,  en  Mængde  trivillige  strømmede 
til  paa  ny,  fattede  Schill  den  Idé  at  henvende  sig  til  England 
om  Hjælp.  Trods  alle  de  Hindringer,  Kommandanten  atter 
her  lagde  ham  i  Vejen,  lykkedes  det  dog  Schill  at  faa  sendt 
en  Officer  til  London,  der  fandt  en  gunstig  Modtagelse  hos 
den  engelske  Regering,  som  lovede  at  hjælpe  Schill  og  fore- 
løbig gav  Anvisning  paa.  hvor  han  kunde  faa  udleveret,  hvad 
han  ønskede  til  Brug  for  Korpset.  Med  en  rig  Ladning  af 
Vaaben,  Ammunition  m.  m.  sejlede  Sendebudet  fra  London 
til  Stralsund,  hvor  fra  den  transporteredes  i  god  Behold  til 
Colberg. 

undre  sig  over,  at  Befolkningen  med  urokkelig  Tillid  sluttede 
sig  til  Schill,  medens  Stemningen  over  for  Kommandanten 
blev  mere  og  mere  bitter.  Af  dette  Forhold  kunde  let 
megen  Strid  og  Kiv  have  udviklet  sig,  hvis  ikke  Schill 
havde  forstaatt  at  bøje  sig  for  dennes  Vilje  og  med  be- 
undringsværdig Taalmod  fundet  sig  i  hans  Fornærmelser. 
Dog  i  Længden  blev  det  ham  næsten  uudholdeligt,  og  Schill 
længtes  derfor  mere  og  mere  etter  at  opsøge  et  andet  Sted 
til  Skueplads  for  sin  patriotiske  Virksomhed  og  forlade- 
Colberg,  hvor  meget  Fæstningen  end  laa  ham  paa. 
Hjærte. 

Medens  disse  Tanker  beskæftigede  ham,  fik  han  Med- 
delelse om,  at  de  svenske  Tropper  havde  begyndt  dere& 
Fremrykning,  og  at  Franskmændene  overalt  maatte  trække 
sig  tilbage ;  tillige  opfordredes  Schill  til  nu  at  forene  sig 
med  Svenskerne  til  fælles  Optræden.  Det  stod  strax  klart 
for  ham,  at  Fjenden  nu  maatte  trække  en  Del  af  Belejriqgs- 
hæren  bort  fra  Colberg,  og  at  derfor  det  gunstige  Øjeblik 
var  kommet  til  med  alle  de  Kræfter,  der  fandtes  i  Colberg 
og  nærmeste  Omegn,  at  gjøre  et  kraftigt  Angreb  mod 
ham.  Forgjæves  opfordrede  Schill  Kommandanten  til  at 
understøtte  ham;  »ikke  en  eneste  Mand,  ikke  en  levende 
Sjæl  faar  De«,  er  hans  Svar;  paa  sine  Knæ  tryglede  Schill 
om  at  understøtte  Udfaldet  blot  med  en  lille  Styrke,  men 
Kommandanten  blev  døv  for  alle  Bønner.  I  Spidsen  for  sine 
egne  Tropper  gjorde  da  Schill  et  Udfald,  som  blev  den 
smukkeste  Vaabendaad  i  Colbergs  Belejrings  Historie,  men 
som  naturligvis  ikke  havde  det  Resultat,  der  fra  først  af 
var  tilsigtet,  og  trods  Befolkningens  indtrængende  Bønner 
om  at  blive  besluttede  Schill  nu  at  forlade  Fæstningen  med 
sit  Korps,  da  han  indsaa,  at  enhver  Samvirken  mellem 
ham  og  Kommandanten  for  Fremtiden  var  umulig. 

For  imidlertid  først  at  faa  aftalt  en  detailleret  Plans 
videre  Foretagender  med  de  svenske  forlod  Scliill  alene 
Fæstningen    og    naaede    efter    mange    Besværligheder   den 

svenske  General  Årmfelt.  Af  denne  erfarede  han  imidlertid 
til  sin  store  Forbavselse  og  Sorg,  at  der  netop  var  sluttet 
en  Vaaben stilstand  mellem  de  svenske  og  Franskmændene, 
og  —  hvad  der  var  et  Tordenslag  for  Schills  Planer  — 
Vaabenstilstanden  bestemte  derhos,  at  de  svenske  Tropper 
intet  Skridt  maatte  foretage  sig  i  Fremtiden  til  Colbergs 
Understøttelse.  Schill,  der  ingen  Udvej  saae  til  Redning 
for  Colberg,  besluttede  nu  at  opsege  den  svenske  Konge, 
om  hvis  personlige  Forbitrelse  mod  Napoleon  han  havde 
hørt  saa  megen  Tale;  maaske  kunde  Vaabenstilstandens 
Bestemmelser  endnu  forandres.  Han  ud  forte  virkelig  ogsaa 
sin  Beslutning  og  traf  hos  den  svenske  Konge  en  Afsending 
fra  Kongen  af  Preussen,  der  skulde  underhandle  om 
Fjendtlighedernes  Fornyelse  i  Pommern.  Det  lykkedes 
ogsaa  at  bevæge  den  svenske  Konge  til  at  foretage  nye 
Rustninger  og  begynde  Krigen  paa  ny,  medens  Preussen  til 
Understøttelse  skulde  sende  et  Hjælpekorps  under  General 
Blucher  til  Rugen;  end  videre  lovede  den  engelske  Regering, 
med  hvem  der  var  indledet  Underhandlinger,  at  sende 
Tropper  til  Hjælp.  Samtidig  blev  det  bestemt,  at  det 
schillske  Korps  skulde  deltage  i  de  forenede  Operationer  i 
Forpommern,  og  Schill  kunde  nu  betragte  sit  Hverv  som 
lykkelig  endt.  Længselsfuld  efter  atter  at  slutte  sig  til 
sine  Vaabenfæller  i  Colberg  ilede  han  tilbage  til  Fæstningen, 
hvor  en  glædelig  Overraskelse  ventede  ham. 

Regeringen  havde  efterhaanden  faaet  saa  mange  Med- 
delelser om  de  uhyggelige  indre  Forhold  i  Colberg,  at  den 
besluttede  at  afskedige  Kommandanten,  hvis  Uduelicfhed  paa 
denne  Plads  for  hver  Dag  blev  mere  indlysende.  I  hans 
Sted  blev  Major  von  Gneisenau  ansat,  en  Mand  med  frem- 
ragende militær  Dygtighed,  og  hvis  Navn  senere  skulde 
blive  saa  berømt  under  Tysklands  Frihedskamp.  Fra  det 
Ojeblik  han  blev  Fæstningens  Kommandant,  indtraadte  en 
ny  Sagernes  Tilstand,  og  han  optog  med  Iver  Schills  Ideer, 
som  under  den  tidligere  Kommandant  aldrig   turde   komme 

frem.  Schill  selv  blev  imidlertid  ikke  i  Colberg,  i  det  en 
kongelig  Befaling  bestemte,  at  det  schillske  Infanteri  og  en 
Del  af  Rytteriet  skulde  forblive  i  Fæstningen  til  Raadighed 
for  Gneisenau,  medens  Resten  af  Rytteriet  skulde  afgaa 
til  Svenskpommern  for  dér  at  optra^de  i  Forbindelse  med 
de  oven  omtalte  Tropper.  Scbill  forlod  da  Colberg  »savnet 
af  alle,  der  havde  lært  at  elske  bans  uegennyttige  Fædve- 
landskja^rlighed  og  Beredvillighed  til  at  sætte  alle  personlige 
Hensyn  til  Side  for  Fædrelandets  Sag«;  for  ham  selv  var 
Adskillelsen  fra  den  tilbageblivende  Del  af  Korpset  ikke 
saa  tung  som  under  andre  Forhold,  thi  han  vidste,  at  hans 
Efterfølger  vilde  gjøre  alt  for  at  bevare  den  samme  Aand 
i  Korpset,  som  Schill  havde  skabt.  Det  viste  sig  ogsaa,  at 
de  schillske  Tropper  under  Colbergs  fortsatte  Belejring*) 
aldrig  gjorde  deres  Førers  Tillid  til  Skamme,  men  tvært  imod 
ved  deres  Tapperhed  og  sejge  Udholdenhed  væsentlig  bi- 
droge til  Fæstningens  glimrende  Forsvar. 

Enkelte  af  Schills  Biografer  have  kaldet  ham  Colbergs 
Redningsmand  og  villet  tildele  ham  hele  Æren  for  Fæst- 
ningens Forsvar.  Dette  er  naturligvis  ikke  Tilfældet ;  Schill 
har  ganske  vist  udrettet  utrolig  meget  under  Opholdet  i 
Colberg,  særlig  i  Betragtning  af  de  sørgelige  Forhold,  han 
raaatte  arbejde  under;  men  hans  Virksomhed  er  her  nærmest 
indirekte  og  bestaar  i  at  have  afledet  Fjendens  Opmærk- 
somhed fia  selve  Fæstningen  i  længere  Tid,  samtidig  med 
at  han  skaffede  denne  en  stor  Tilførsel  af  Vaaben,  Ammuni- 
tion, Levnedsmidler  m.  m.  Det  er  vel  meget  tvivlsomt,  om 
Schill  vilde  have  opfyldt  Pladsen  som  Kommandant  i  Fæst- 
ningen under  den  lange  Belejring;  hans  Evner  og  hele 
Tilbøjelighed  gik  i  en  Retning  saare  forskjellig  fra  den,  bag 


*)  Som  bekjendt  er  Colbergs  Belejring  en  af  de  smukkeste 
Begivenheder  i  Krigshistorien ;  trods  de  forøgede  Au- 
strængelser,  Franskmændene  gjorde  for  at  erobre  den,  holdt 
den  sig  lige  til  Fredslutningen  i  Tilsit. 

en  Fæstnings  Volde  at  lede  et  Forsvar  under  en  Belejring, 
og  fremfor  alt  savnede  han  de  militære  Kundskaber,  det 
her  nærmest  kom  au  paa.  Disse  besad  derimod  Gneisenau 
i  fuldeste  Maal,  og  det  skyldes  hans  overlegne  Aand,  at 
Fæstningen  fik  en  saadan  Modstandskraft,  at  den  kunde 
holde  sig  til  sidste  Øjeblik.  Dog  Schills  Virksomhed  i  og 
omkring  Colberg  havde  for  hele  Preussen  en  langt  større 
Betydning,  hvis  Værd  ikke  vilde  formindskes,  selv  om  Be- 
givenhederne i  Pommern  intet  praktisk  Resultat  havde  bragt, 
og  det  er,  at  den  preussiske  Nation  i  denne  Fornedrelsens 
Tid  paa  én  Gang  blev  vakt  af  sin  Døs  ved  at  høre  om 
Schill  og  med  Beskæmmelse  saae,  »at  der  her  fandtes  Mænd, 
som  endnu  gjorde  deres  Pligt  og  mere  end  den.« 

Som  omtalt  begyndte  de  svenske  Tropper  paa  ny 
Fjendtlighederne,  og  Kong  Gustav  var  selv  kommen  til 
Pommern  for  at  lede  Operationerne  med  Stralsund  som  Ud- 
gangspunkt; et  preussisk  Troppekorps  under  General  Bliicher 
stod  allerede  paa  Riigen,  og  en  engelsk  Hær  paa  30,000 
Mand  var  undervejs.  Schill  sluttede  sig  nu  efter  at  have 
forladt  Colberg  til  Bliicher  med  sin  Rytterstyrke,  der  var 
betydelig  foi-stærket  ved  frivillig  Tilstremmen.  Alle  Hin- 
dringer for  at  begynde  Fjendtlighederne  i  Forbindelse  med 
de  allierede  Tropper  vare  til  Schills  store  Glæde  overvundne, 
og  Dagen  til  Fremrykningen  var  allerede  bestemt;  da  kom 
pludselig  Efterretningen  om  Napoleons  Fredslutning  i  Tilsit 
med  Rusland  og  Preussen.  Som  Følge  heraf  maatt« 
Blucher  strax  ophøre  med  Forberedelserne  til  Angrebet  og 
trække  sig  tilbage  med  sit  Koi-ps  til  Fignen  ved  Colberg, 
hvis  Belejring  nu  blev  hævet.  Schills  lykkelige  Forhaab- 
ninger  og  Tillid  til  Fremtiden  bristede  saaledes  atter,  og 
han  maatte  som  alle  andre  Fædrelandsvenner  oprigtig  serge 
over  den  ydmygende  Fred,  Omstændighederne  gjorde  nød- 
vendig; særlig  harmede  det  ham  at  se,  hvorledes  de  Qendt- 
lige  Tropper  vedvarende  besatte  Provinserne  og  tærede  paa 
Landets  Kraft  under  Befolkningens  stigende  Elendighed. 

Mod  Slutningen  af  Aaret  1807  begyndte  man  at  under- 
kaste den  preussiske  Hær  en  Omordning,  hvorved  bl.  a.  det 
schillske  Korps  blev  reduceret  til  4  Eskadroner  Rytteri  og 
1  Bataillon  Infanteri.  Af  Eytteriet  blev  der  kort  efter 
dannet  et  Regiment,  som  fik  Navnet  »det  2det  brandenburgske 
Husarregiment«  og  stilledes  under  Kommando  af  Schill, 
der  blev  udnævnt  til  Major;  Infanteriet  blev  indordnet  under 
»Kongens  Liv -Infanteri -Regiment«  som  en  let  Bataillon, 
og  uagtet  det  hermed  ophørte  at  staa  under  Schills  Befaling, 
fik  det  dog  Navnet  »Let  Bataillon  von  Schill«.  Til  denne 
ærefulde  Anerkjendelse  af  de  udmærkede  Tjenester,  Schill 
havde  ydet  sit  Land  og  Folk,  sluttede  sig  snart  en  ny 
Æresbevisning,  i  det  Schills  Regiment  blev  udset  til  at 
være  det  første,  der  paa  ny  skulde  rykke  ind  i  Hovedstaden ; 
Napoleon  havde  nemlig  til  sidst  »efter  mange  Forhandlinger 
og  store  Ofre«  fra  Preussens  Side  —  til  Dels  ogsaa  tvungen 
af  Forholdene  i  Spanien  —  indvilliget  i  at  trække  en  Del  af 
sine  Hære  bort  fra  Landet  og  bl.  a.  ogsaa  tilladt  de  preus- 
siske Tropper  paa  ny  at  besætte  Hovedstaden.  I  de  sidste 
Dage  af  November  1808  bred  da  Schill  med  sit  Regiment 
op  fra  Pommern*)  og  drog,  overalt  hilset  af  Befolkningens 
Jubel  og  Begejstring,  til  Berlin,  hvor  ludtoget  holdtes  den 
10de  December  1808. 

Schills  Indrykning  i  Berlin  var  et  fuldstændigt  Triumftog. 
»Alt  fra  den  tidlige  Morgen  vare  alle  Gader  og  offentlige 
Pladser,  som  Schill  skulde  drage  igjennem,  tæt  fyldte  med 
Folk  af  alle  Stænder.  Berlins  halve  Befolkning  drog  ham 
i  Møde  under  endeløs  Jubel;  allerede  uden  for  Porten  blev 
Korpset  modtaget  af  den  preussiske  Guvernør  i  Hovedstaden, 
Berlins  Magistrat   m.  fl.    og  budt  velkommen  med   en  kort 


*)  Paa  Vejen  besøgte  Schill  sin  Forlovede  Elise,  en  Datter  af 
den  bekjendte  General  von  Riichel,  der  nu  levede  i  Haselen 
ved  Daber.  Elise  von  Riichel  blev  efter  Schills  Død  gift 
med  en  fir.  von  Flemming,  men  døde  ganske  ung. 

Tale,  hvorefter  det  festlige  Indtog  begyndte.  Inden  for 
Porten  paraderede  hele  Nationalgarden,  gjeunem  hvis  Rækker 
Schill  langsomt  rykkede  frem;  et  tusendfold  gjentaget  »Leve 
Schill«  tonede  gjenuem  Luften  og  blev  for  hvert  Skridt, 
han  gjorde,  paa  ny  forstærket.  Dagens  Helt  takkede  for 
hver  Hilsen  med  det  ham  egne  venlige  Smil  ....  Jubel- 
raabene  vilde  ingen  Ende  faa,  og  Mængdens  Blik  vare 
udelukkende  rettede  paa  denne  enkelte  Mand,  der  saa  længe 
havde  foresvævet  deres  Tanker  som  et  Ideal  af  Tapperhed 
og  Fædrelandskjærlighed  . . .  Fantasibilledet  var  nu  legemlig- 
gjort og  overtraf  selv  de  dristigste  Forventninger  i  dette 
Øjeblik,  hvor  alt  kun  var  Begejstring.«  ....  De  samme 
Scener  gjentoge  sig  overalt,  hvor  Schill  viste  sig,  og  det 
varede  flere  Dage,  inden  Sindene  vare  bragte  nogen- 
lunde i  Ligevægt  efter  Begejstringsrusen.  Paa  Gader  og 
Stræder  falbydes  hans  Billede*)  tillige  med  populære  Viser, 
der  forherligede  hans  Bedrifter;  »i  enhver  Bondestue  saae 
man  den  tapre  Husarmajor  og  hans  Folk  afbildede,  og  Glas 
og  Ølkrus  vare  prydede  med  hans  Billede  ....  Endnu  i 
lang  Tid  kunde  han  ikke  vise  sig  offentlig  uden  at  drage 
alles  Blikke  paa  sig,  og  Schill  tilstod  aabent,  at  det  glædede 
ham,  at  man  gjærne  saae  ham,  men  tilføjede  da  altid  be- 
skedent:  Man  gjør  for  meget  af  mig.« 

Vi  skulle  nu  se,  hvorledes  under  al  denne  Begeijstring 
Planen  modnedes  hos  ham  til  den  Handling,  der  skulde 
styrte  ham  og  saa  mange  andre  tapre  Mænd  i  Fordærvelse. 


II. 

Efter  Freden  i  Tilsit(Juli  1807)  herskede  der  i  Preussen 
som   i  hele  Tyskland    stor  Forbitrelse    mod   Napoleon,    der 


*)  I  F.  c.  Granzow  „Vort  Aarhundrede"  I.,  172  findes  et 
Billede  af  Schill.  der  efter  alle  Beskrivelser  at  dømme  maa 
komme  Originalen  temmelig  nær. 

havde  bragt  en  saa  stor  Fornedrelse  over  Landet,  berøvet 
Preussen  næsten  Halvdelen  af  Landets  Provinser,  og  lagt 
5  Millioner  af  dets  Indbyggere  under  det  franske  Aag.  Dog 
Dlykken  havde  atter  vakt  Fædrelandskjærligheden  og  Tilliden 
til  den  retfærdige  Sags  endelige  Sejr;  aaben  Magt  for- 
maaede  imidlertid  intet,  og  der  dannedes  derfor  overalt  i 
Landet  hemmelige  Foreninger,  som  i  det  stille  skulde  virke 
til  at  udbrede  patriotiske  Ideer  og  sa^tte  en  almindelig 
Folkeopstand  mod  Napoleon  i  Gang.  At  disse  Foreninger 
ofte  knn  vare  et  Samlingssted  for  ungdommelige  Brus- 
hoveder og  umodne  Politikere ;  at  de  toge  fejl  i  Valget  af 
deres  Midler,  og  at  deres  liestræbelser  som  Følge  heraf 
ikke  fik  noget  praktisk  Resultat,  kan  ikke  nægtes;  men 
deres  store  Betydning  laa  deri,  at  de  forfulgte  rent  patri- 
otiske Øjemed,  og  de  havde  ingen  ringe  Del  i  den  Be- 
gejstring og  Redebonhed  til  Opofrelser  for  Fædrelandet,  som 
viste  sig  overalt  under  Frihedskrigen  \il3 — 15.  Blandt 
disse  Foreninger  var  det  saakaldte  »Tugendbund«  den  vig- 
tigste, og  Schill  var  Medlem  deraf,  men  uden  at  spille 
nogen  som  helst  Rolle  her;  han  kunde  ikke  finde  sig  i  den 
hemmelige  Fremgangsmaade,  disse  IToreninger  fulgte.  »Tu- 
gendbund«  udgav  et  Ugekrift  »Der  Volksfreund«,  hvis  første 
Nummer  udkom  4de  Juni  1808  og  indeholdt  Begyndelsen 
til  en  Biografi  af  Schill;  som  Motto  var  valgt  en  Udtalelse 
af  den  danske  General  Ewald,  der  mærkværdig  nok  senere 
skulde  medvirke  til  Schills  Ødelæggelse  og  Død  i  Stral- 
sund  *). 

*)  Ewalds  Udtalelser  lyde  saaledes:  „Det  er  jo  nu  blevet  Skik 
at  kalde  de  Foretagender,  der  —  efter  at  en  Del  af  Landet  er 
erobret  —  endnu  hist  og  her  sættes  i  Værk  af  en  enkelt 
tapper  Mand  med  en  Haandfuld  Folk  for  at  volde  den  sejrende 
Hær  saa  megen  Skade  som  mulig,  for  Mordforsøg  og  behandle 
Deltagerne  heri  som  Røvere.  Dog  dette  skal  en  tapper 
Mand  ikke  bryde  sig  om,  der  har  svoret  sin  Herre  og  sit 
Land  Troskabsed  og  vil  tjene  til  Nytte  for  Landet;  thi  det 
er   dog   langt    skjønnere    at   blive    slæbt    til  Døden    med   en 

I  Løbet  af  180b  antog  Napoleons  Magtherredømme  og 
Folkeundertrykkelse  større  og  større  Dimensioner;  hans 
Brødre  vare  Konger  over  Holland,  Westfalen  og  Neapel,  en 
stor  Del  af  Kirkestaten  indlemmedes  i  Kongeriget  Italien, 
og  Bourbonerne  afsattes  fra  Spaniens  Trone.  »Knn  Na- 
poleons Vilje  skulde  være  den  eneraadende  paa  hele  Fast- 
landet, og  Folkenes  Eet  underkastes  hans  blinde  Vilkaar- 
lighed«.  Dog  for  første  Gang  stødte  han  nu  paa  en  alvorlig 
Modstand,  han  ikke  havde  drømt  om,  og  som  var  saa 
kraftig,  fordi  den  udgik  fra  et  helt  Folk  —  det  spanske  — , 
der  i  Enighed  samlede  sig  mod  Undertrykkeren.  Østerrige, 
som  vilde  benytte  det  gunstige  øjeblik,  rustede  sig  i  al 
Stilhed  til  Krig,  understøttet  af  England;  fik  denne  Krig 
et  heldigt  Udfald,  og  det  troede  man  naturligvis,  »var 
Timen  kommen  for  Preussen  og  for  hele  Tyskland  til  at 
rejse  sig  og  sprænge  Lænkerne.«  Tillige  greb  den  An- 
skuelse mere  og  mere  om  sig,  »at  det  nu  ikke  længere 
burde  være  Fyrsterne,  der  alene  skulde  have  Ret  til  at 
raade  over  Krig  og  Fred,  men  at  Folket  selv  burde  rejse 
sig  til  Frihedskampen«.  Det  heltemodige  Exempel,  det 
spanske  Folk  gav  andre  Lande,  vakte  overalt  stor  Begejstring 
for  denne  Anskuelse,  og  særlig  i  Preussen  blev  Krigspartiet 
i  Folket  stærkere  og  stærkere  og  Raabet  paa  et  Forbund 
med  østerrige  mod  den  fælles  Fjende  mere  og  mere  tyde- 
ligt. »Vel  saae  man  den  vaklende  og  frygtsomme  Holdning 
hos  Regeringen:  men  man  mente,  at  naar  de  første  Skridt 
vare  gjorte  og  Sagen  blev  stillet  paa  Spidsen,  maatte  den 
tvinges  til  at  følge  Strømmen  selv  mod  sin  Vilje«.  Det 
gjaldt  blot  om  at  stille  en  Mand  i  Spidsen  for  dette  dristige 
Foretagende,    hvis  Navn   havde  Klang  i  Nationen,   og  som 


Strikke  om  Halsen,  end  med  klingende  Spil  og  vajende  Faner 
at  krybe  under  Aaget  og  derefter  tigge  sit  Brød  eller  strax 
gaa  Haaud  i  Haand  med  Fædrelandets  Fjender."  (Archen- 
holz'  Minerva  1808). 

kunde  drage  Masserne  med  sig,  og  hvem  egnede  sig  vel 
bedre  hertil  end  Schill,  Folkets  Yndling? 

»Fra  at  beklæde  en  Sekondlejtenants  underordnede 
Stilling  var  Schill  i  Løbet  af  tvende  Aar  bleven  Fører  for 
et  Regiment;  fra  at  være  en  ukjendt  blandt  de  mange 
Tusende  i  Hæren  var  han  bleven  Millioner  af  Landsmænds 
fejrede  Helt« ;  men  først  og  fremmest  var  han  Folkets 
Mand;  i  Schill  syntes  Folket  at  se  »det  fuldendte  Ideal 
af  en  Soldat,  som  han  skal  være«.  Herom  vidne  ogsaa  de 
talrige  Digte,  der  blev  skrevne  til  hans  Forherligelse,  og 
som  endnu  den  Dag  i  Dag  ere  kjendte  og  udbredte  i 
Preussen*);  ligeledes  de  talrige  Flyveskrifter,  som  overalt 
bleve  falbudte,  og  som  indeholdt  hans  Levnedsbeskrivelse 
og  Anekdoter  om  ham.  En  samtidig  Vaabenkammerat  siger 
om  ham: 

»Ved  sin  Beskedenhed  vandt  han  alle  deres  Hjærter,  han 
traadte  i  Forbindelse  med,  og  han  mistede  aldrig  en  Ven, 
han  én  Gang  havde  vundet;  men  han  var  ogsaa  i  Stand 
til  at  gjøre  alt  for  sine  Venner  og  lide  for  dem,  naar  han 
dermed  paa  en  eller  anden  Maade  kunde  hjælpe  dem;  der- 
for sluttede  Vennerne  sig  ogsaa  til  ham  med  en  aldrig 
svigtende  Troskab.  Han  besad  i  en  sjælden  Grad  den  Gave 
at  vinde  Soldatens  og  Menigmands  Hjærte,  og  hans  under- 
givne hengave  sig  ubetinget  til  ham;  han  kunde  henrive 
dem  til  Begejstring  for  sine  Ideer,  og  de  kappedes  om  at 
udføre  dem.« 

Til  ham  rettede  man  nu  en  Mængde  hemmelige  Op- 
fordringer om  at  blive  det  tyske  Folks  og  den  tyske  Friheds 
Frelser;  man  troede  fremfor  alle  andre  ham  kaldet  hertil, 
der  i  sin  tidligere  Virkekreds  havde   udrettet  saa  meget  i 


♦)  Blandt  disse  Digte  maa  særlig  nævnes  C.  M.  Arndt:  „Das 
Lied  von  Schill"  („Es  zog  aus  Berlin  ein  tapferer  Held")  og 
Max  von  Schenkendorf:  „Schill.  Eine  Geisterstimrae" 
(„Klaget  nicht,  dass  ich  gelallen"). 

Spidsen  for  en  Haandfnld  tapre  Mænd.  Hos  Schill,  der 
inderlig  længtes  efter  Handling,  fandt  disse  Opfordringer 
villig  Gjenklang.  Den  Afgudsdyrkelse,  Mængden  drev  med 
ham,  havde  efterhaanden  bragt  ham  til  at  tro  paa,  at  han 
var  det  af  Skæbnen  udkaarede  Redskab,  der  skulde  give 
Folkets  Had  til  Napoleon  Udslag  i  Handling;  her  var  hans 
store  Kald,  hans  Livs  Maal.  Hans  naturlige  Beskedenhed 
modstod  længe  den  Virak,  man  strøede  for  ham ;  men  gives 
der  vel  i  Længden  noget  vanskeligere  for  et  Menneske  end 
at  bevare  sin  Karakter  midt  under  Folkegunstens  Smiger? 
Han  blev  dreven  til  en  Overvurdering  af  sig  selv  og  sine 
egne  Kræfter,  saa  at  han  i  blind  Selvtillid  ikke  gav  sig 
Tid  til  en  alvorlig  Afvejen  af  Forholdene.  Havde  han  gjort 
det,  havde  han  været  i  Besiddelse  af  den  Ro  og  Besindighed, 
som  først  og  fremmest  kræves  af  en  Mand,  der  vil  føre  en 
vanskelig  Sag  frem.  vilde  han  vel  have  indset,  hvor  kolossal 
en  Opgave  han  satte  sig  ved  at  ville  organisere  en  Folke- 
opstand af  den  Karakter,  der  her  var  Tale  om.  Nu  lod 
han  kun  Begejstringen  bære  sig  frem:  men  denne  Egenskab 
kan  ikke  skabe  Feltherrer,  naar  den  ikke  forenes  med  over- 
legne militære  Evner  og  Kundskaber.  Disse  besad  Schill 
ikke,  og  hans  senere  Foretagender  fik  derfor  ogsaa  Præget 
af  en  Planloshed  i  Ledelsen,  der  umuliggjorde  et  heldigt 
Resultat. 

Krigen  mellem  Østerrige  og  Frankrig  syntes  at  være 
nær  forestaaende  i  Begyndelsen  af  1809.  Napoleon,  som 
var  bunden  med  en  stor  Styrke  i  Spanien,  begyndte  at 
trække  sine  Tropper  bort  fra  Nordtyskland,  og  her  maatte 
man  da  ført  rejse  Opstanden.  »Oprørsbølgen  vilde  her  fra 
rulle  mod  Syd  og  efterhaanden  voxe  til  en  Styrke,  som 
knuste  enhver  Modstand  og  trængte  Undertrykkerne  tilbage.« 
Især  længtes  Befolkningen  i  det  af  Napoleon  nys  oprettede 
Kongerige  Westfalen  efter  at  afryste  det  forhadte  Aag,  der 
særlig  her  føltes  tungt.  »Den  nye  Konge  kj endte  hverken 
det  Folks  Sæder  eller  Sprog,  han  var  sat  til  at  herske  over; 

Hiliforiik  Arkir.    I.     18P5.  T 


34  Ferdinand  von  Schill. 

ved  hans  Hof  herskede  fransk  Tøjlesløshed,  Æventyrere 
og  Elskerinder  førte  et  vilkaarligt  Kegimente,  og  Embeds- 
mændene vare  demoraliserede.«  Derfor  dannedes  overalt  i 
Westfalen  Foreninger  til  Landets  Befrielse,  og  her  fra  udgik 
de  varmeste  Opfordringer  til  Schill  om  at  stille  sig  i 
Spidsen  for  en  Opstand  og  komme  Westfalen  til  Hjælp. 

Endelig  begyndte  Østerrige  Krigen  mod  Napoleon  i 
Begyndelsen  af  April  1809,  og  den  mest  populære  Mand  i 
Østerrige,  Ærkehertug  Karl,  blev  sat  i  Spidsen  for  Hæren. 
Opfordringerne  til  Schill  om  at  foretage  det  afgjørende 
Skridt  bleve  nu  saa  stormende,  at  det  var  ham  umuligt 
længere  at  modstaa  dem.  Masser  af  anonyme  Breve  sendtes 
ham,  hvori  der  lovedes  Tilslutning  fra  hele  Tyskland,  Penge 
til  Foretagendet  o.  s.  v.,  og  hvori  der  findes  Ytringer  som: 
»Schills  Navn  gjælder  for  en  Guddom!«  —  »Brute,  dormis!« 
o.  s.  fr.  Man  fortalte  ham,  at  Tusender  af  hjemsendte 
Soldater  kun  ventede  paa  ham  for  at  gribe  Sværdet  paa  ny, 
naar  han  viste  sig  hinsides  Elben;  man  forsikrede  ham  om, 
at  det  var  umuligt  længere  at  lægge  en  Dæmper  paa  Na- 
tionens Begejstring  efter  at  begynde  Opstanden.  Stod  der 
ved  Schills  Side  fremragende  Mænd,  som  delte  hans  Planer 
til  Preussens  Befrielse,  og  herom  kan  man  vel  ikke  mere 
tvivle,  have  de  sikkert  paa  dette  Tidspunkt  raadet  til  For- 
sigtighed og  til  at  afvente  de  politiske  Forhold  i  Evropa, 
hvis  Løsning  dog  snart  maatte  være  nær;  men  det  var  nu 
for  silde.  Schill  var  bragt  i  en  saa  exalteret  Stemning,  at 
ban  glemte  al  Beregning  og  fremfor  alt  glemte,  at  han 
var  Soldat,  bunden  ved  et  Lydighedsforhold,  han  ikke  egen- 
mægtig kunde  løse  sig  fra. 

Imidlertid  maa  man  her  ogsaa  tage  i  Betragtning,  at 
Schill  paa  en  Maade  kunde  anse  sig  for  tvungen  af  Om- 
stændighederne til  at  handle,  som  han  gjorde.  Han  havde 
nemlig  til  sidst  givet  efter  for  Westfalernes  ivrige  Bønner 
om  at  komme  dem  til  Hjælp  og  havde  i  al  Hemmelighed 
ladet    udstede    en    Proklamation,    hvori    Befolkningen    op- 

fordredes  til  at  rejse  Oprørsfanen  mod  Napoleon  og  vælge 
Anførere,  indtil  han  selv  kunde  komme  til  dem.  De  Forsøg 
paa  Opstand,  som  bleve  satte  i  Scene  af  forskjellige  Offi- 
cerer (Katte,  Brødrene  Hirschfeld,  Dornberg  o.  a.),  mis- 
lykkedes imidlertid  alle  og  gjorde  Franskmændene  opmærk- 
somme. Schills  Proklamationer  bleve  fundne  og  sendte  til 
den  preussiske  Konge  i  Konigsberg,  der  strax  besluttede  at 
stille  Schill  for  en  Krigsret;  skete  det,  var  Schill  fortabt 
eller  hans  Haand  i  det  mindste  lænket  for  lang  Tid.  Tiden 
var  kostbar,  og  han  besluttede  derfor  at  handle.  Da  nu 
tillige  Rygter  om  Sejrvindinger  paa  Østerriges  Side  naaede 
ham,  var  hans  Plan  lagt;  paa  egen  Haand  vilde  han 
begynde  Krigen  mod  den  store  Tyran,  og  Handlingen  fulgte 
snart  —  og  hemmelig  —  paa  Beslutningen. 

Under  Paaskud  af  at  ville  holde  en  større  feltmæssig 
Manøvre  rykkede  Schill  den  28de  April  1809  om  Efter- 
middagen i  Spidsen  for  sit  Regiment  ud  fra  Berlin  for  ikke 
mere  at  vende  tilbage.  Udrykningen  kunde  ikke  forekomme 
nogen  mistænkelig,  da  man  var  vant  til  at  se  Schill  rykke 
ud  for  at  holde  Felttj enesteøvelser,  der  saa  meget  som 
muligt  havde  Virkelighedens  Præg,  hvorfor  ogsaa  Mandskabet 
medførte  alle  Udrustningsgjenstande,  Levnedsmidler  m.  m. 
Da  han  var  kommen  en  Mils  Vej  bort  fra  Byen,  gjorde  han 
Holdt  og  holdt  en  begejstret  Tale  til  Soldaterne,  hvori  han 
meddelte  dem,  hvad  hans  Hensigt  var,  og  opfordrede  dem 
til  at  følge  ham  mod  Tyrannen.  »Nu  var  Øjeblikket  kommet, 
da  man  skulde  hævne  sig  paa  den  forhadte  Fjende.  Øster- 
rigerne havde  vundet  en  Sejr,  i  Westfalen  var  alt  forberedt 
til  en  Opstand,  Spanien  stred  med  Held  for  Landets  Frihed. 
Napoleon  vilde  styrte  Preussen  endnu  dybere  i  Fornedrelsen, 
men  det  skulde  ikke  lykkes  ham.  Glad  vilde  han  ofre 
Livet  for  Fædrelandet,  og  han  var  overbevist  om,  at  hans 
Vaabenbrødre  delte  hans  Følelser.«  Schill  tog  derpaa  en 
Brevtaske    frem,    Dronning  Louise   havde    foræret  ham,    og 

tilføjede ;  »Det  gjælder  vor  elskede  Konge  og  den  Dronning, 
vi  alle  tilbede;  her  i  min  Haand  holder  jeg  en  dyrebar 
Erindring  om  hende,  for  hvem  vi  alle  ville  gaa  i  Døden, 
hvad  Øjeblik  det  fordres  af  os.«  En  Bifaldsjublen  gik 
igjennem  Soldaternes  Rækker,  og  alle  erklærede  sig  rede 
til  ethvert  Offer  for  Land  og  Konge,  hvorpaa  Marchen 
strax  blev  fortsat.  (Sluttes.) 

Chr.  Blangstrup. 


Charles  James  Fox*). 


I. 

1  det  moderne  Englands  Hovedstad  knejse  Side  om 
Side  med  hinanden  den  engelske  Histories  tvende,  mest 
storslaaede  Monumenter:  Parlamentsbygningen  og  West- 
minsterabbediet.  Fra  Portalen  til  det  Palads,  hvor  Verdens 
Skæbne  mere  end  én  Gang  er  bleven  dreftet,  fere  nogle 
faa  Skridt  til  Westminsterkirkens  Indgang. 

I  disse  Haller  har  England  begravet  sine  store  døde; 
1  Sidekapellerne  rundt  omkring  Koret  hvile  de  britiske 
Kongers  Ben. 

Ved  Sydsiden  af  Tværskibet  aflægger  Digternes  Hjørne 
et  talende  Vidnesbyrd  til  Ære  for  en  Nation,  der  har 
bisat  sine  litterære  Storheder  under  samme  Tag  som  sine 
Konger;  her  hviler  den  største  af  alle  Digtere  siden  Homer 
og  Sophokles;  her  har  den  Tonemester,  Tyskland  til  Trods 
for  Mindesmærket  i  Westminsterabbediet  dog  med  Stolthed 
kalder  sin  Sen,   her  har  Håndel  fundet  sit  sidste  Hvilested. 

Ved  Nordsiden  af  Tværskibet  omfatter  et  snævert  Bum 
de  engelske  Hær-  og  Flaadeføreres,  de  engelske  Statsmænds 
og  Taleres  Grave.  Mindesmærker,  Marmorstatuer  og  Bryst- 
billeder  knejse   her    Side    om    Side,   i    tæt  Trængsel;   det 


»)  Efter  Carl  von  Norden:   Historische  Vortråge.     Lpz.  1884. 

er  den  Hyldest,  Englands  Folk  yder  Borgerstorheden, 
Borgerdyden ;  siden  foregaaende  Aarhundredes  sidste  Halvdel 
er  de  engelslfe  Patrioters  Aristokrati  samlet  her. 

En  stor  Part  af  Englands  oifentlige  Liv  og  den  evro- 
pæiske  Historie  er  knyttet  til  enhver  af  disse  britiske  Pa- 
trioters nationale  Virksomhed.  Mellem  Kirkens  Spidsbue- 
piller slutte  Mindetegn  sig  til  Mindetegn;  ikke  Kongens 
Gunst  og  Vilje,  men  Folkets  Tak,  Parlamentets  Beslutning 
satte  disse  Statuer  og  Indskrifter.  De  tavse  Marmorbilleder 
aflægge  et  veltalende  Vidnesbyrd  ikke  blot  om  en  ædel 
Nations  Taknemmelighed,  men  ogsaa  om  mange  ædle 
Kræfters  samtidige  fælles  Virksomhed  mod  et  og  samme 
Maal;  dette  fælles  Maal  er  Fædrelandets  Velfærd  indad  til 
og  Hæder  udad  til. 

Fælles  er  dette  Maal,  hvorvel  Partistillingen,  hvad  enten 
den  nu  er  selvvalgt  eller  beror  paa  Familietraditionen,  giver 
Anledning  til  haarde  Kampe.  Uden  for  den  engelske 
Historie  kan  kun  det  klassiske  Rom  afgive  et  Sidestykke 
til  en  slig  Væddekamp  mellem  skarpt  adskilte  Partier,  der 
fra  Slægt  til  Slægt,  fra  den  ene  Parlamentssession  til  den 
anden,  kæmpe  om  den  mest  indflydelsesrige,  ledende  Stilling 
i  Landet;  dog  hverken  de  romerske  eller  de  engelske  Parti- 
kampe kunne  opvise  Magen  til  en  parlamentarisk  Dyst  som 
den,  der  udfægtedes  mellem  William  Pitt  den  yngre,  den 
mangeaarige  Førsteminister,  og  Charles  James  Fox,  Føreren 
for  Whiggernes  Opposition. 

Tvende  jævnbyrdige  Modstandere  have  ikke  senere  be- 
kæmpet hinanden  med  en  slig  Glod  og  Haardnakkethed, 
med  en  Opbydelse  af  et  saadant  Vid  og  en  slig  glimrende 
lidenskabelig  Veltalenhed,  som  disse  Englands  Statsmænd 
udfoldede  mod  hinanden  hele  tvende  Aartier  igjenuem.  Hist 
i  Parlamentsbygningen,  hvis  Vinduer  vende  ud  mod  West- 
minsterabbediet,  i  Underhusets  Samlingssal  stod  den  Skue- 
plads, hvor  de  Aar  ud,  Aar  ind  udkæmpede  deres  Fejder 
under  de  lange  Vinternætter. 

Nu  hvælver  samme  gothiske  Tag  sig  over  Pitts  og 
Fox's  Ben.  og  i  det  vi  skride  fra  Mindesmærke  til  Mindes- 
mærke udjævnes  i  vor  Bevidsthed  den  Qendtlige  Mod- 
sætning ved  Anerkjendelse  af  den  patriotiske  Tanke,  som 
begge  Mænd  med  samme  Iver  viede  hele  deres  Liv,  og 
hvis  Virkeliggjørelse  de  begge  tilstræbte,  om  end  ad  for- 
skjellige  Veje. 

Hvem  var  den  mest  begavede  af  disse  tvende  Mænd? 
De  kaldtes  begge  deres  Tidsalders  Vidundere,  Hvem  af  de 
tvende  var  storst?  Det  vil  falde  vanskeligt  at  afgjøre. 
Hvis  Minde  yder  Fædrelandet  den  varmeste  Tak?  Det 
nuværende  Albion  bliver  os  Svaret  skyldig. 

Paa  hvilken  Side  raaa  man  søge  Retten,  Sandheden 
under  denne  Modstrid  mellem  Meninger?  Evropas  Red- 
ning for  de  franske  Vaabens  Overvægt  var  Pitts  ledende 
Tanke.  Bevarelsen  og  den  videre  Udvikling  af  Englands 
borgerlige  Frihed  var  hans  Modstanders  Løsen.  Under  sine 
Planer  for  den  evropæiske  Politik  tænkte  Pitt,  at  selv  For- 
mindskelsen af  den  borgerlige  Frihed,  Englands  Stønnen 
under  en  trykkende  Statsgjæld  og  de  kongelige  Prærogativers 
Overvægt  vare  mindre  Onder.  Oppositionens  Fører  var 
Charles  James  Fox.  Til  at  værdsætte  denne  Mands  Be- 
tydning for  hans  Tidsalder  er  det  ikke  tilstrækkeligt  at 
sige,  at  Charles  Fox  tilstræbte  dette  eller  hint,  eller  at 
denne  eller  hin  heldbringende  Udvikling  fører  os  tilbage  til 
ham  som  ideel  Ophavsmand;  det  er  ikke  nok  at  opregne 
de  Tilfælde,  hvor  han  enten  fuldstændig  har  tilintetgjort 
taabelige  Forholdsregler  eller  dog  svækket  deres  fordærve- 
lige Virkninger  ved  sin  Modstand;  det  er  end  ikke  til- 
strækkeligt at  fremhæve  hans  Embedsvirksomhed  eller  de 
Priuciper,  sora  ledede  hans  Opposition;  thi  hans  mest 
glimrende  Aandsgaver  udfoldede  sig  paa  den  parlamentariske 
Veltalenheds  Omraade. 

Det  forekom  dog  allerede  hans  samtidige,    som  levede 

under  hans  Tales  Tryllekraft,  at  Ordet  manglede  Evne  til 
blot  tilnærmelsesvis  at  give  et  Indtryk  af  hans  Veltalenhed. 
For  at  kjende  Fox,  hedder  det,  maa  mau  høre  ham 
tale.  Naar  Samtiden  dømte  saa,  hvor  meget  mere  mislig 
stiller  da  Forsøget  sig  ikke  for  en  sildigere  Historiker? 

Af  Ciceros  og  Demosthenes's  Philipikaer,  saaledes  som 
de  foreligge,  kunne  vi  meget  godt  endnu  den  Dag  i  Dag 
maale  Virkningen  paa  Athens  Folk  eller  paa  det  romerske 
Senat.  Det  er  Frembringelser  af  omhyggelig  Forberedelse  og 
Eftertanke,  med  Kunst  udformede  Taler,  og  som  fuldendte 
Kunstværker  ikke  blot  tilgængelige  for  den  klassiske  Oldtid, 
men  ogsaa  for  senere  Slægter.  Anderledes  stiller  Forholdet 
sig  med  denne  Mand,  hvem  man  vel  ikke  kan  karakterisere 
som  den  største  Taler,  men  utvivlsomt  som  den  største 
Mester  i  de  parlamentariske  Debatter.  Hos  Fox  er  alt 
naturlig  Begavelse,  Øjeblikkets  Impuls;  saa  snart  han  troede 
at  maatte  ty  til  omhyggelig  Forberedelse,  paalagde  han 
kun  sin  Genius  lammende  Lænker.  Øvelse  og  Udholdenhed 
havde  derimod  uddannet  ham  til  den  mægtigste  Parlaments- 
fægter,  der  nogen  Sinde  har  levet.  Hvert  Øjeblik,  hvert 
Spørgsmaal  fandt  ham  parat  til  en  timelang  Diskussion; 
gjennem  fem  Pariaraentssessioner  havde  han  talt  hver  Nat 
paa  en  eneste  nær,  og  han  plejede  for  Spøg  at  beklage  at 
have  tiet  stille  denne  ene  Nat.  Hans  Modstanders  Argu- 
menter ere  den  Gnist,  som  opflammer  hans  Sjæl;  hans 
aandelige  Tilværen  gløder  da  i  hundredfold  forøget  Livs- 
virksomhed; han  søger  aldrig  efter  Ordet,  aldrig  en  Form 
for  sine  Tanker;  hans  Tanker  omsættes  strax  i  Tale,  der 
med  et  mægtigt  Væld  bryder  frem  som  et  Vandfald  af 
Klippens  Spalter;  alle  Nerver  ere  spændte  i  højeste  Maal, 
og  hans  hele  aandelige  Væsen  i  Virksomhed,  men  i  fuldeste 
Harmoni.  Hver  en  Tanke,  som  nogen  Sinde  har  krydset 
hans  Hjærne,  hver  træffende  Dom,  der  i  nær  eller  fjærn 
Fortid  har  beriget  hans  skarptsynede  Aand,  staar  strax  til 
Kaadighed,  naar  han  har   den   behov.     Aldrig  svigter  hans 

ædle  Hjærtes  Begejstring  ham;  det  aabner  sig  for  hver 
stor  og  skjøn  Følelse,  det  banker  med  varm  Begejstring 
for  alt  menneskeligt;  aldrig  tyr  han  forgjæves  til  sit  rigt 
og  dybt  bevægede  Følelsesliv;  og  denne  saa  ødselt  begavede 
Personlighed  kaster  sig  med  sin  hele  Kraft  og  Fylde  ind  i 
Debatten,  ikke  blot  nu  og  da,  i  særlig  bevægede  Øjeblikke, 
meu  saa  ofte  det  gjælder  om  at  svække  Modstanderens  Argu- 
menter eller  at  hævde  hans  eget  Synspunkt  med  Bevisernes 
Vægt,  er  hans  Logik  altid  skarp,  hans  Slutninger  over- 
bevisende. 

Hans  Tale  taber  sig  ikke  i  blomstrende  Billeder  eller 
vægtige  Sentenser,  men  falder  kort  og  skarpt,  Slag  i  Slag. 
Uden  Omsvøb,  i  lige  Løb  styrte  hans  lidenskabelige  Ord 
los  paa  Kjæruepunktet  i  Spørgsmaalet,  lig  den  graadige 
Flamme,  der  af  Stormen  piskes  hen  over  Stepperne. 

Der  gives  ingen  Akcent  i  Lidenskaben,  hans  Tale  ikke 
mægter  at  benytte  sig  af,  og  dog,  naar  vild  Voldsomhed 
synes  at  rive  ham  med  sig,  synes  det  kun  saa,  Tanken, 
den  sikre  Dom  rager  klart  og  rolig  op  over  Talens  Storm; 
Forstand  og  Lidenskab  holde  hinanden  i  Ligevægt  under 
denne  højeste  x\rt  af  parlamentarisk  Veltalenhed. 

Og  med  sikkert  Greb  skifter  han,  saa  ofte  ham  tykkes, 
sine  Vaaben  og  udøser  en  uudtømmelig  Fylde  af  skærende 
Sarkasmer  over  sine  Modstandere.  Dog  om  dette  blændende 
Vid,  om  denne  tilintetgj ørende  Spot,  Charles  James  Fox 
saaledes  udsendte  Nat  efter  Nat  i  tætte  Hagelbyger,  med 
glad  Smil,  med  sejrsstolt  Pande,  med  klar  Bevidsthed  om 
den  saarende  Virkning  af  hvert  sligt  Kasteskyts,  —  ja 
herom  kan  naturligvis  ingen  Skildring  give  os  et  ud- 
tømmende Begreb. 

Af  de  trykte  Taler  modtage  vi  vel  en  Forestilling  om 
denne  Mands  fængslende  Aand,  om  hans  personlige  Frem- 
toning; men  deres  uforlignelige  Virkning  beroede  dog 
nærmest  paa  Udtrykkets  sprudlende  Umiddelbarhed.  Ikke 
en   eneste    blandt    det  Kompagniskab   af  glimrende  Navne, 

der  forherligede  Georg  III.'s  Regeringstid,  kunde  paa  dette 
Punkt  stilles  jævnsides  med  ham;  i  prunkende,  rhetorisk 
Diktion  overgik  Chatam  ham;  den  yngre  Pitt  kunde  fuldt 
maale  sig  med  ham  i  Sammenføjning  af  dristige  Perioder, 
i  Talens  værdige,  bydende  Holdning;  Fox's  Tale  kunde 
heller  ikke  maale  sig  med  Edmund  Burkes  i  Forstand, 
filosofisk  Dannelse  eller  yppige  Billed-  og  Sentensrigdom; 
Sheridan  overtraf  ham  i  aandrige  Pointer,  Erskine  i  taktfuld 
Alvor,  i  Tankens  Adel  og  Sprogets  Ynde,  men  i  genial, 
original  Veltalenhed  overstraalede  Charles  Fox  dem  alle. 

Siden  den  parlamentariske  Regerings  Befæstelse  var 
Talefærdighed,  Herredømmet  i  den  parlamentariske  Debat 
blevet  den  mest  uundværlige  Egenskab  for  den  britiske 
Statsmand.  Talent  som  Taler  har,  som  en  anset  engelsk 
Historiker  træffende  bema-rker,  hævet  Mænd  til  Stillinger 
som  første  Skatkammerlorder  og  til  Krigsministre,  uden  at 
de  havde  blot  det  mest  elementåre  Kjendskab  til  militære 
Udrustninger,  til  Finanserne  eller  Forvaltningen.  Gjennem 
Talens  Magt  beherskede  de  Parlamentet,  paa  dette  Herre- 
dømme beroede  deres  retlige  Adkomst  til  Regeringen  over 
Landet. 

Med  Huset  Hannovers  Tronbestigelse  var  den  engelske 
Statsstyrelse  bleven  Whigaristokratiets  udelukkende  Eje; 
ligegyldig  for  Folkets  Mening  og  skinsyg  over  for  Kronens 
Magt  delte  de  Embeder,  Æresposter  og  Indtægter  mellem 
sig  og  deres  Yndlinge;  saa  ofte  der  blev  Tale  om  at  sikre 
deres  eget  udelukkende  Herredomme  i  Kabinettet  og  Parla- 
mentet mod  Kronen  eller  de  fordrevne  Stuarters  Tory- 
Venner,  stode  de  som  en  sluttet  Falanx;  i  deres  Eje 
var  det  overvejende  Flertal  af  Valgflækkerne,  og  i  øvrigt 
sikrede  de  sig  ved  et  af  Ministeriet  med  største  Hensyns- 
løshed drevet  Bestikkelsessystem  baade  af  Vælgernes  Ma- 
joritet og  Undethusets  Flertal. 

Indbyrdes  vare  de  derimod  spaltede  i  mangfoldige,  paa 
Familietraditioner    og   personlige   Tilbøjeligheder    beroende 

Koterier,  som  bekæmpede  hverandre  med  forbitret  Liden- 
skabeligbed; hvert  af  disse  Koterier  stod  under  en  Fører 
af  et  hojt  adeli<it  Hus,  der  havde  gjort  sig  fortjent  af  den 
beremmelige  Revolution  af  1688  og  den  protestantiske 
■  Arvefølge. 

Fox's  Fader  var  kommen  til  Vejrs  som  Hertugen  af 
Newcastles  Yndling.  Familien  Fox  havde  ogsaa  efter 
Huset  Stuarts  Forjagelse  i  Hjærtet  bevaret  en  uforanderlig 
Troskab  og  Hengivenhed  for  Kong  Jakob  og  hans  Æt  i 
Frankrig;  den  politiske  Familietradition  plejer  i  England 
gjennem  hele  Ætled  at  øve  en  langt  mere  varig  Indflydelse 
end  nogen  Steds  paa  Kontinentet. 

Den  ældre  Fox  vendte  dog  uden  Betænkning  sit  Hus's 
Traditioner  Rvggen;  haus  ædruelige,  prøvende  Blik  over- 
tydede ham  om  den  stuartske  Sags  fuldstændige  Haabloshed ; 
Begejstring  for  Fædrenes  politiske  Trosbekj endelse ,  selv 
naar  der  var  Tale  om  en  tabt  Sag,  kunde  man  da  heller 
ikke  vente  sig  af  en  Mand,  som  under  den  herskende  po- 
litiske Korraption  endog  udmærkede  sig  ved  en  særlig 
Foragt  for  den  offentlige  Mening. 

Et  lyst  Hoved,  en  afholdt  Selskabsmand,  en  øvet 
Parlamentstaler,  men  endnu  mere  ovet  i  tidssvarende  Be- 
stikkelighed af  Parlamentet,  saaledes  var  den  ældre  Fox,  og 
saaledes  aabnede  han  sig  den  mest  glimrende  Løbebane  ved 
sin  Tilslutning  til  det  herskende  Whigparti.  Statssekre- 
tariatet  tilfredsstillede  hans  Tilbøjelighed  for  Rænker  og 
hans  Ærgjerrighed,  og  hans  Stilling  som  Finansminister  gav 
ham  Lejlighed  til  at  sammenskrabe  en  uhyre  Formue  ved 
Underslæb  af  Statens  Midler.  Paa  en  Tid,  der  ingenlunde 
var  fint  følende  i  saa  Henseende,  fremkaldte  Størrelsen  af 
de  Summer,  Henry  Fox  saaledes  indvandt  af  de  offentlige 
Midler,  Forbavselse  hos  hans  Kollegaer,  sporede  den 
parlamentariske  Oppositions  Lyst  til  Undersøgelse  og  rejste 
et  Raab  af  almindelig  Harme  hos  Folket.  Det  kom  endog 
saa  vidt,  at  den  ældre  Pitt  under  et  Anfald  af  ædel  Harme 

vægrede  sig  ved  at  sidde  i  et  Ministerium  sammen  med  en 
slig  Mand,  men  dog  snart  atter  maatte  indrømme  den 
rænkefulde  Intrigant  den  Pinansministerpost,  han  forstod 
saa  fortræffelig  at  benytte,  blot  for  ikke  at  øge  Oppositionens 
Rækker  ved  Fox's  Frafald.  I  sligt  Omfang  maatte  per- 
sonlig Uvilje  og  moralske  Betænkeligheder  underordne  sig 
de  bydende  Hensyn  til  fast  Partiorganisation. 

Kun  naar  vi  ret  tydelig  forestille  os  de  engelske  Par- 
tiers Stilling  i  hin  Tidsalder,  særlig  deres  Forhold  til 
Kronen,  naar  vi  ret  mindes  de  Aar,  som  gaa  umiddelbart 
forud  for  den  yngre  Fox's  første  politiske  Optræden,  kun  da 
ville  vi  være  i  Stand  til  at  fatte  Charles  James  Fox's 
Statsmandsskikkelse  og  hans  politiske  Virksomhed  i  dens 
karakteristiske  Ejendommelighed. 

Blandt  Kongerne  af  det  nye  hannoveranske  Dynasti 
var  Georg  III.  den  første  indfødte  Englænder.  Under  ham 
indtraadte  strax  et  andet  Forhold  i  de  engelske  Partiers 
Magtstilling  og  Koncentration  samt  i  deres  Forhold  til  Hoffet. 
Den  unge  Konge  besteg  Tronen  med  det  faste  Forsæt  at 
bryde  Formynderskabet  over  Kronen,  at  unddrage  Englands 
Kegering  fra  nogle  faa,  store  Familiers  udelukkende  Raa- 
dighed.  Hans  Beslutning  stod  fast  atter  at  stille  Monarkens 
personlige  Vilje  mod  W^higaristokratiets  Overmagt;  det  47- 
aarige  Partiregimente,  som  laa  bag  ham,  tyktes  ham  van- 
ærende for  Kronen,  fordærvelig  for  Landet;  thi  der  kunde 
ikke  rejse  sig  nogen  Tvivl  om,  at  Nationens  Ønsker  kun 
for  saa  vidt  fandt  Tilfredsstillelse,  som  de  tilfældigvis  faldt 
sammen  med  de  oligarkiske  Høvdingers  egoistiske  Tilbøje- 
ligheder. 

Aldrig  havde  man  i  saa  høj  Grad  turdet  undlade  at 
tage  Hensyn  til  den  offentlige  Mening  i  Englaud  som  under 
dette  uomtvistede  Partiherredømme,  der  betragtede  Retten 
til  Modstand  mod  en  ensidig  Magtudøvelse  fra  Kronens 
Side  som  den  engelske  Forfatnings  Grundprincip. 

De    tvende    første    Konger   af   Huset  Hannover   havde 

ikke  haft  en  Mulighed  for  at  lægge  sig  ud  med  Whig- 
aristokratiet ;  svigtede  denne  Støtte  dem,  vaklede  den  Krone, 
de  beklædte,  under  deres  Fødder.  For  Toryadelen  og  Land- 
adelsmanden vare  de  kun  Usurpatorer,  hvorimod  den  for- 
drevne Kongefamilie  hinsides  Kanalen  gjaldt  som  den  ret- 
mæssige Ihændehaver  af  den  kongelige  Magt  i  England. 
Ethvert  afgjorende  Brud  mellem  de  tvende  ferst«  Georger 
og  Whigadelen  vilde  have  ført  Stuarterne  tilbage  til  Landet, 
vilde  have  omstødt  Tronfølgeloven  af  Aaret  1701.  De  tvende 
Kongers  eneste  Indflydelse  paa  Regeringen  afhang  af  en 
kløgtig  Benyttelse  af  Eivaliteien  mellem  de  forskjellige 
Whigkoterier;  mod  de  forenede  Whigger,  mod  Majoriteten  i 
Parlamentet  mægtede  de  ikke  at  stille  nogen  Modstand, 
nogen  Modvægt,  nogen  Appel  til  Folket. 

Allerede  før  den  unge  Konges  Tronbestigelse  var  der 
blevet  udvexlet  utvetydige  Tegn  paa  gjensidig  Forstaaelse 
og  Velvilje  mellem  ham  og  Torierne,  der  nu  Aartier 
igjennem  havde  været  udelukkede  fra  Regeringen  ved  deres 
eget  Stivsind  og  Egensind.  Selv  de  mest  ivrige  Jakobittere 
havde  efter  den  sidste  forfejlede  Rejsning  opgivet  Stuarternes 
Sag  som  tabt;  Georg  III.,  den  i  England  fødte  Konge, 
kunde  man  derimod  atter  hylde  som  Statens  almindelig 
anerkjendte  Overhoved;  paa  Forholdet  til  ham  kunde  man 
overføre  Læren  om  den  ubetingede  Lydighedsforpligtelse 
og  i  fast  Tilslutning  til  ham  og  hans  kongelige  Naade  atter 
gjenvinde  den  saa  længe  savnede  Delagtighed  i  Stats- 
styrelsen. 

Til  Englands  Held  fandtes  der  saaledes  atter  i  Staten 
tvende,  hinanden  voxne  nationale  Partier.  De  store  Misgreb, 
Georg  III.  og  hans  Tory venner  i  Løbet  af  det  følgende 
Aarti  gjorde  sig  skyldige  i.  maa  ikke  bringe  os  til  at  overse 
de  Fordele,  den  parlamentarisk  regerende  Stat  høstede  af, 
at  der  igjen  existerede  tvende  Partier,  som  vare  hinanden 
voxne  i  Magt  og  Dygtighed  og  kunde  kontrolere  hinanden. 
Ved  at  beregne  Værdien  af  den  Hjælp,  han  vexelvis  knude 

Søge  hos  det  ene  eller  andet  Parti,  tog  Georg  III.  dog  først 
og  fremmest  Hensyn  til  den  Understøttelse,  han  fandt  i 
deres  Rivalitet:  her  igjennem  kunde  han  forøge  Kronens 
Prærogativer  og  fri  Kongens  personlige  Regimente  baade  fra 
Whiggernes  og  Toriernes  Formynderskab  og  Kontrol. 

Under  den  fri  Forfatnings  Former  drejede  Sagen  sig  for 
Kongen  om  at  indføre  en  personlig  Styrelse,  at  gjøre  Af- 
gj øreisen  af  indenlandske  og  udenlandske  Sporgsmaal  i  sidste 
Instans  afhængig  ikke  af  Parlamentets  Majoritet,  men  af 
Monarkens  suveræne  Vilje.  Hidtil  havde  Parlamentets 
Flertal  ikke  blot  øvet  den  afgjørende  Indflydelse  paa  det 
kongelige  Kabinets  Sammensætning,  men  endog  paatvunget 
ham  som  Formyndere  og  Raadgivere  bestemte  Personlig- 
heder, deriblandt  Mænd,  der  vare  Regenten  ubehagelige,  ja 
endog  forhadte. 

Med  sin  egensindige  Personligheds  hele  Energi  stemmede 
Georg  III.  sig  mod  disse  Indskrænkninger.  Hans  Synskreds 
var  meget  indskrænket,  hans  Begavelse  højst  middel maadig, 
han  var  smaalig,  utilgængelig  for  hver  ædlere  Følelse  og 
højere  Sving,  men  i  Besiddelse  af  en  ubetinget  fanatisk  Tro 
paa  sine  Dommes  Uovertræffelighed,  en  sjælden  Udholdenhed 
i  at  gjennemføre  sine  en  Gang  fattede  Beslutninger  trods 
alle  Hindringer  og  en  endnu  større  Sejghed  i  at  fastholde 
sin  Modstand  mod  ubehagelige  Forholdsregler  og  ilde  lidte 
Personligheder. 

Han  tiltraadte  sin  Regering  med  den  faste  Beslutning 
at  danne  sit  Kabinet  af  uafhængige  Mænd.  som  ejede  hans 
Tillid,  og  ikke  at  lade  sig  paatrænge  Førere  af  nogen  fast 
Partigruppe  eller  Repræsentanter  for  bestemte  politiske 
Synspunkter. 

Over  Whigpartiets  Ruin,  gjennem  Spaltning  og  Fjendskab 
mellem  dets  Førere  søgte  Kongen  at  skride  frem  til  Gjen- 
oprettelse  af  det  monarkiske  Princip  i  den  engelske  Stats- 
styrelse. 

Georg  III.  gjorde  sig  stadig  til  af  sin  Redelighed  og 

Saudhedskjærlighed,  af  sin  pligttro  Omhu  for  Samfundets 
og  hver  enkelt  Undersaats  Vel ;  men  i  Valget  af  Midlerne 
var  han  sjælden  kræsen. 

Ikke  længe  efter  hans  Regeringstiltrædelse  vare  Kongens 
mest  erklærede  Yndling,  Toryen  Lord  Bute,  og  Henry  Fox, 
den  rænkefulde  Statssekretær  og  behændige  Kassemester, 
i  bedste  Forstaaelse  med  hinanden.  Den  ældre  Fox's  Ud- 
trædelse af  Whiggernes  til  Koiigevennernes  Rækker  er  det 
første  Forbud  paa  den  i  senere  Tid  saa  massevis  indtrædende 
Desertion;  men  næppe  nogen  anden  Renegat  fra  hine  Tider 
har  paadraget  sig  større  Skjændsel  og  Foragt.  Hertugen  af 
Newcastles  forhenværende  Statssekretær,  der  beklædte  samme 
Embede  under  Lord  Bute,  overgik  Hofpartiets  dristigste 
Forventninger.  Med  inderlig  Tilfredshed  paatog  han  sig 
sine  mangeaarige  Venners  mest  hadefulde  Forfolgelse ;  i 
ungdommelig  Beruselse  over  Magten  kan  den  kongelige 
Reaktion  vel  have  forsyndet  sig  meget;  men  de  Forholds- 
regler, Statssekretæren  Henry  Fox  traf  mod  det  engelske 
Aristokratis  mest  fejrede  Mavne  som  mod  ulykkelige 
Familiefædre  selv  i  de  laveste  Forvaltningsgrene,  overgik 
dog  alt. 

Ved  Georg  III.  s  Tronbestigelse  havde  Folkets  store 
Masse  jublende  hilset  den  bebudede  Udsigt  til  Englands 
Frigjørelse  fra  et  oligarkisk  Partiherredommes  Aag.  Efter 
en  toaarig  Regering  var  det  virkelig  lykkedes  Statssekre- 
tæren at  gjøre  den  unge  Konges  Regimente  upopulært  i 
alle  Befolkningens  Lag  og  atter  at  samle  de  tvende,  nys 
saa  splidagtige  Whigpartier,  Pitts  og  Newcastles  Tilhængere, 
samt  at  ruinere  sit  eget  Ministerium  saa  grundig,  at  kun 
Førsteministerens  Tilbagetrædelse  og  hans  egen  Afskedigelse 
formaaede  at  stille  Stormen  i  den  offentlige  Mening.  Be- 
lønningen for  disse  saa  værdifulde  Tjenester  var  Butes  Ud- 
nævnelse til  Viscount  og  den  ældre  Fox's  Indtrædelse  i 
Overhuset  som  den  første  Lord  Holland. 

Med  denne  Udmærkelse  afsluttede  Faderen  til  vor  Fox 
sin  Statsmands -Bane;  i  Underhuset  beregnede  man  sur- 
raurlende  de  umaadelige  Summer,  den  nye  Peer  havde  be- 
sveget Statskassen  for;  men  den  ædle  Lords  medfedte,  lette 
Sind  lod  sig  ingenlunde  anfægte  af  saa  lidt;  han  forstod  at 
trøste  sig  over  sine  Misunderes  Harme  og  levede  fremtidig 
kun  for  at  nyde  sin  Formue  og  opdrage  sine  Bern. 


II. 

Man  kunde  i  Sandhed  fristes  til  at  tilgive  den  første 
Lord  Holland  hans  Bestikkelse  af  Parlamentet,  hans  skam- 
løse Fornægtelse  af  tidligere  Venner,  ja  endog  hans  frække 
Plyndring  af  de  offentlige  Midler,  snarere  end  den  ikke 
blot  skjødesløse,  .men  ligefrem  fordærvelige  Opdragelse, 
han  gav  sin  tredje  Sen,  den  i  Aaret  1749  fødte  Charles 
James  Fox. 

Det  er  begribeligt  nok,  at  Hovmestrenes  Forbavselse  i 
Fædrenehjemmet,  Lærernes  Beundring  i  Eton  College  og 
Oxforder-Professorernes  Lovtaler  over  deres  Elevs  Skarpsind, 
Opfattelsesevne  og  aandelige  Spændkraft  maatte  vække 
Faderens  Stolthed.  Saa  meget  mere  utilgiveligt  var  det 
derfor,  naar  Lord  Holland  med  kvindagtig  Eftergivenhed 
føjede  alle  den  opvoxende  Ynglings  Luner,  naar  Drengen 
under  hans  Vejledning  hjemfaldt  til  Spillebordets  Ophidselser, 
naar  Faderen  lod  sin  sextenaarige  Søn  trods  hans  nervøse 
Natur  smage  og  tumle  sig  i  alle  vilde,  udsvævende  Lyster. 

Den  ulykkelige  Opdragelse,  den  yngre  Fox  saaledes 
modtog,  øvede  sin  forgiftende  Indflydelse  langt  ind  i  hans 
Manddomsalder.  Vi  forbavses,  naar  det  sluttelig  i  hans 
senere  Leveaar  dog  lykkedes  Mandens  alvorlige  Vilje  at 
redde  sig  ud  fra  denne  Malstrøm  af  beklagelige  Udskejelser, 
som  tilintetgjorde  hans  Formue  og  Legeme,  plettede  hans 
Rygte  og  lod  ham  forode    sin   uerstattelig  kostbare  Aands- 

kraft  i  støjende  Drikkelag,  i  Armene  paa  kjøbte  Elskerinder, 
ved  Hestevæddeløb  og  alle  andre  det  fornemme  engelske 
Selskabs  noble  Passioner.  Den  almindelige  Maalestok  for 
Menneskedomme  synes  ikke  at  kunne  komme  til  An- 
vendelse over  for  en  saa  herkulisk  Mandsnatur,  som  i  mere 
end  tvende  Aartier  af  sit  Liv  søgte  Forfriskning  fra  Farao- 
bordets  Alvor  paa  de  parlamentariske  Debatters  Tumleplads, 
som  midt  under  den  aarlange,  tøjlesløse  Nydelsers  Tummel 
kunde  beholde  sin  klare  Dom  over  Politikens  vanskeligste 
Spørgsmaal,  en  Fylde  af  Interesse  for  og  den  omhyggeligste 
Forstaaelse  af  Forvaltningeus  mest  fjærntliggende  Enkeltheder, 
og  som,  midt  under  de  vilde  Glædesgilder,  omringet  af  de 
højere  Stænders  mest  berygtede  Udskud  og  hver  Dag  plaget 
af  nærgaaende  Kreditorer  og  jødiske  Aagerkarle,  desuagtet 
kunde  bevare  et  uskyldigt  barnligt  Smil,  et  fintfølende 
Hjærte.  Kjærlighed  til  Videnskaberne.  Begejstring  for 
Kunsten  og  varm  Medfølelse  for  den  enkeltes  Taarer  som 
for  Nationens  Ve  og  Vel. 

Har  en  Menneskenatur  nogen  Sinde  huset  en  tvespaltet 
Aand,  maa  den  sandelig  have  drevet  sit  Spil  i  denne  Mands 
Bryst;  jo  vidunderligere  den  Styrke  imidlertid  forekommer 
os,  hvormed  hans  bedre  Jeg  modstod  alle  de  Ødelæggelser, 
Spil,  Drik  og  slet  Selskab  plejer  at  øve  paa  en  bedre  Or- 
ganisme, desto  mere  eftertrykkelig  trænger  et  vægtigt 
Spørgsmaal  sig  frem  for  Historiens  Domstol.  Den  ene  Del 
af  samme  maa  henstaa  ubesvaret ;  kun  med  sky  Anelse  kan 
man  maale  den  Højde,  det  Omfang  af  aandelig  Udvikling, 
Charles  Fox  kunde  have  naaet  ved  en  omhyggelig  Op- 
dragelse og  en  harmonisk  Uddannelse  af  Forstand  og  Hjærte, 
til  Baade  for  sit  Fædreland  og  det  evropæiske  Samfund 
under  den  jærnhaarde  Tid,  som  brød  frem  med  den  franske 
Revolution. 

Hvor  fristende  det  end  kunde  synes,  ville  vi  dog  ikke 
vove  os  ind  paa  Mulighedernes  abstrakte  Omraade,  men  hellere 
spørge  mere  konkret,  om  den  uhyggelige  Spaltning,  som  fylder 

alle  Fox's  Ungdonisaar,  dog  ikke  efterlod  sig  kjendelige  Spor 
under  hans  Statsmandsbane  til  Trods  for  alt  det  store  og 
varige,  han  med  sin  Aandskraft  har  sti'æbt  efter  og  naaet? 
Vilde  vi  ikke  maatte  komme  til  at  betvivle  Gyldigheden  af 
de  evige  Love,  saafremt  en  dødelig  aldeles  ustraffet  turde 
overtræde  dem,  saatremt  en  slig  titanisk  Bortødslen  af  de 
ædleste  Aaodskræfter  ikke  paa  en  eller  anden  Vis  skulde 
hævne  sig  under  Menneskelivets  fortsatte  Løbebane? 

Og  virkelig,  naar  vi  nærmere  og  skarpere  undersøge 
Summen  og  Udbyttet  af  hans  Statsmandsvirksomhed,  viser 
Nemesis's  straffende  Haand  sig  ogsaa  tydelig  nok;  den 
ramte  ogsaa  ham,  Gudernes  Yndliug. 

Ikke  Tilfældet  alene,  ikke  en  Eække  ugunstige,  politiske 
Konstellationer,  ikke  heller,  som  man  plejer  at  udtrykke  sig, 
Kivaliteten  med  Pitts  Genius  afgiver  en  tilstrækkelig  For- 
klaring paa  det  mærkelige  Faktum,  at  Fox,  med  hvis 
Statsklogt  kun  William  Pitts  kunde  maale  sig,  og  mod 
hvis  Veltalenhed  ingen  kunde  træde  i  Skranken,  desuagtet 
under  en  syv  og  trediveaarig,  anstrængende  parlamentarisk 
Virksomhed  kun  tvende  Gange  for  et  Tidsrum  af  et  Par 
Maaneder  og  en  tredje  Gang  kort  før  sin  Død  naaede  at 
indtage  den  ledende  Rolle  i  Englands  Regering.  Hele  den 
øvrige  Del  af  sit  Liv  var  han  henvist  til  Feltherrepladsen  i 
Oppositionens  Lejr.  Med  bedste  Humør  vidste  han  at  for- 
sone sig  med  sit  Uheld;  hans  lykkelige  Temperament  og 
hans  Karakters  jævne  Sorgløshed  friede  ham  fra  en  for- 
tærende Ærgjerrigheds  Kvaler;  hans  Trohjærtighed  og 
Ærlighed  tillod  ham  ikke  at  følge  Faderens  Exempel  og 
kjøbe  sin  Indtrædelse  i  Kabinettet  med  Opofrelse  at  sine 
Venner  og  sine  Grundsætninger. 

Dog,  hvorledes  det  nu  end  forholder  sig  hermed, 
lader  den  Kjendsgjerning  sig  ikke  afvise,  at  Charles  Fox 
under  sin  offentlige  Løbebane  ikke  har  indtaget  den 
Plads,  som  passede  for  hans  Talenter,  hans  politiske 
Kløgt  og  hans  Kundskaber,   ikke  den  Plads,   som  svarede 

til  Englands  Hyldest,  Evropas  Beundring  og  hans  geniale 
Statsklogt,  som  den  værdsattes  selv  af  Modpartiet. 

Og  her  er  det  Punkt,  hvor  Privatlivets  Forvildelser, 
der  toge  deres  Begyndelse  alt  i  hans  Ynglingeaar,  hævnede 
sig  paa  Mandens  offentlige  Løbebane. 

Først  og  fremmest  maa  vi  her  tage  Kongens  Uvilje, 
der  voxede  til  bittert  Had,  med  i  Betragtningen.  Georg 
IIL,  der  i  Modsætning  til  sine  Forfædre  var  stræng  sam- 
vittighedsfuld i  sit  huslige  Liv,  gjorde  Fox  ikke  alene  an- 
svarlig for  Tronarvingens  politiske  Opposition,  for  den  For- 
bitrelse mellem  Fader  og  Søn,  som  saarede  hver  menneskelig 
Følelse,  men  ligervis  anklagede  han  ham,  og  desto  værre 
ikke  uden  Grund,  som  sin  Søns  moralske  Forfører,  som 
den  vigtigste  Fælle  i  hans  lastefulde,  udsvævende  Færd. 

Denne  Omstændighed  lærer  os  at  forstaa  og  undskylde 
Monarkens  haard nakkede,  fortvivlede  Modstand,  et  Nag,  der 
plejede  at  bryde  ud  i  lys  Lue,  saa  ofte  der  var  Tale  om 
at  kalde  Fox  til  Roret. 

Denne  Monarkens  personlige  Uvilje,  hvor  betydnings- 
fuld den  end  maa  forekomme  os,  er  dog  alligevel  ikke  det 
vigtigste  Moment,  vi  her  maa  fremdrage.  Langt  væsent- 
ligere turde  det  nemlig  være,  at  der  røber  sig  umiskjende- 
lige  Spor  til  et  regelløst,  tvespaltet  Aaudsliv  i  selve  de 
Grundsætninger  og  Maximer.  som  komme  til  Orde  i  Fox's 
Opposition.  Hans  ædle,  mandige  Kamp  for  Friheden  krydses 
undertiden  af  vildt  frembrusende,  anarkiske  Lyster,  der 
tage  Tilløb,  som  de  vilde  storme  hen  over  enhver  Avtoritet, 
vilde  borthaane  enhver  lovlig  Magt,  enhver  historisk  Ud- 
vikling og  kun  holde  sig  til  de  saakaldte  Menneskerettig- 
heders og  deres  bloddryppende  Apostles  Standpunkt. 

Hist  og  her  flammer  der  i  hans  Taler  et  grelt  Gjen- 
skjær  af  det  frygtelige  Uvejr,  som  hinsides  Kanalen  ud- 
tommer sig  over  Samfundet  gjennem  Sikkerhedsudvalg, 
Septembermyrderier  og  Kongemord.  Samtidige  Breve  til 
fortrolige  Venner  mildne  nu  rigtignok  det  Indtryk  af  tøjlesløs 

Fanatisme,  vi  modtage  gjennem  den  parlamentariske  Debat; 
men  desto  tungere  rammes  han  af  den  Bebrejdelse,  at  han 
har  ofret  Modstandens  Princip  for  selve  Modstanden,  at  han 
under  trykkende  Tider  har  fremmet  en  unyttig  Splid  mellem 
Kegering  og  Folk,  blot  af  lidenskabelig  Harme  mod  enkelte 
Medlemmer  af  det  kongelige  Kabinet;  i  England,  hvor  de 
offentlige  Mænd  og  Partifwrere  i  de  sidste  halvandet  Aar- 
hundrede  stadig  have  udmærket  sig  ved  besindigt  Maadehold 
og  politisk  Takt  og  herved  have  befæstet  den  parlamen- 
tariske Regering,  i  England  gjælder  dette  for  en  tungere 
Bebrejdelse,  end  Tilfældet  desto  værre  er  i  Flertallet  af 
Fastlandets  konstitutionelle  Stater.  De  Omstændigheder, 
hvorunder  dette  forefaldt  fra  Fox's  Side  ved  Udbruddet  af 
den  engelsk -franske  Krig,  forege  Beskyldningens  Vægt. 
Kabinettet  havde  tilbudt  Oppositionens  Fører  en  Indtrædelse 
i  Ministeriet  for  ham  og  hans  Venner  og  tilsigtede  saaledes 
samtlige  Partiers  Sammensmeltning  til  en  stærk  Regering 
for  at  kunne  møde  de  fra  Udlandet  optrækkende  Farer  i 
sikker  Rustning. 

Fox  afviste  imidlertid  Tilbudet,  hvorimod  Flertallet  af 
hans  Venner  gik  ind  paa  Førsteministeren  William  Pitts 
Forslag;  at  styrte  den  saaledes  styrkede  Regering  med  de 
Brudstykker  af  Oppositionen,  som  bleve  tilbage,  kunde  der 
fra  nu  af  ikke  mere  være  Tale  om. 

Dette  var  ikke  det  eneste  Tilfælde,  hvor  Fox  drev  den 
politiske  Agitation  som  udelukkende  Øjemed,  hvor  han  med 
højeste  Opbydelse  af  Dialektik  og  Lidenskab  forsvarede  saa 
yderliggaaende  Grundsætninger,  at  en  Anmodning  til  ham 
om  i  Egenskab  af  ledende  Minister  personlig  at  realisere 
dem  sikkerlig  vilde  have  udæsket  hans  mest  bidende  Spot. 
Det  er  derfor  intet  Under,  naar  en  slig  over  Kanalen  im- 
porteret eller,  som  man  kaldte  det,  fransk  Adfærd  vakte 
særlig  Mistillid  hos  Englands  gjennemgaaende  ædruelige  og 
fremfor  alt  praktiske  Statsmænd;  naar  der  hist  og  her 
fremdukkede    Tvivl    om   Agitatorens    praktiske    Kløgt    og 

Grundighed  eller  Mistillid  til  hans  Karakters  Paalidelighed ; 
det  var  intet  Under,  naar  Mænd  af  den  mest  forskjellige 
Eetning  samlede  sig  om  den  Dom,  at  det  turde  være  et 
betænkeligt  Vovestykke,  hvis  man  vilde  betro  Charles  Fox 
trods  al  hans  glimrende  Aand  den  ubetingede  og  udelukkende 
Ledelse  af  Slatens  Affærer. 

Fra  Nutidens  Stade  kunne  vi  bedre  overskue  Fox  og 
hans  Samtid;  vi  kunne  med  Vished  hævde  det  ugrundede  i 
en  slig  Dom;  vi  kunne  forsikre,  at  Charles  Fox  som  For- 
mand for  det  engelske  Kabinet  vilde  have  tænkt  paa  alt 
andet  end  at  realisere  sit  Oppositionsprogram ;  men  lige  saa 
sikkert  er  det,  at  naar  hans  offentlige  Fremtræden  ved 
enkelte  Lejligheder  endog  hos  upartiske  Dommere  syntes  at 
retfærdiggjore  Uvennernes  Tvivl  og  Mistanke,  maa  vi  sege 
den  dybere  Grund  til  slige  politiske  Misgreb  i  Fox's  frie, 
franske  Levevis  og  hans  forstyrrede  Familieliv. 

Medens  William  Pitt  den  yngre  udmærkede  sig  ved 
sædelig  Renhed  og  Strænghed,  træfie  vi  hos  hans  Med- 
bejler overalt  en  Mangel  paa  stærk  Selvbeherskelse  og 
Forsagelse,  en  Mangel  paa  den  Selvtugt,  som  er  uadskillelig 
fra  sand  Maudsstorhed  og  aldrig  lader  sig  erstatte  ved  den 
rigeste  Fylde  af  medfodte  Talenter  eller  et  Overmaal  af 
Kundskaber. 

Dog  lad  os  ikke  længere,  end  det  er  nødvendigt  for 
vort  Øjemeds  Skyld,  dvæle  ved  disse  mørke  Skygger,  hvor- 
for vi  saa  gjærne  vilde  fri  denne  Mands  Minde. 

Efter  at  vi  imidlertid  nu  ere  traadte  hans  Tid  og  hans 
Personlighed  noget  nærmere,  lad  os  saa  søge  i  sammen- 
trængte Træk  at  give  en  Fremstilling  af  den  store  Førers 
parlamentariske  Kampe  og  offentlige  Virksomhed. 


IIL 

Som  en  tyveaarig  Yngling  naaede  Charles  Fox  ved  sin 
Faders  Indflydelse    en   Plads    i    Underhuset,    og   vanskelig 

skulde  man  af  hans  første  Optræden  kunne  ane,  at  han  vilde 
blive  Frihedens  frenatidige  Forkæmper;  thi  i  Parlaments- 
medlemmet og  Forfatteren  Wilkes's  Sag  tog  Charles  Fox  som 
Ministeriets  trofaste  Partifælle  første  Gang  Ordet  til  Forsvar 
for  de  mest  hadefulde  Tvangslove  mod  Pressens  Overgreb  *). 
Det  nationale  Raab  var  den  Gang  »Wilkes  og  Friheden«; 
men  den  lærenemme  Søn  havde  ved  Omgang  med  Faderen 
i  fulde  Drag  indsuget  hans  Foragt  for  det,  man  kalder  den 
offentlige  Mening;  han  talte  for  den  forvovne  Skribents  Ud- 
stødelse af  Parlamentet.  Den  tyveaarige  Ynglings  første 
Tale  skal  efter  samtidiges  enstemmige  Mening  allerede  have 
røbet  alle  hans  udmærkede  Aands  Egenskaber :  skarp 
Dialektik,  Finhed  i  Udtrykket,  Klarhed  i  Dispositionen, 
parlamentarisk  Færdighed  og  den  Fart  i  Angrebet,  der  i 
Regelen  ved  Formandens  Kalden  til  Orden  først  ret  rejser 
sig  til  en  ødelæggende  Orkan. 

Lord  North,  den  daværende  Formand  for  Kabinettet, 
lønnede  den  unge  Talers  værdifulde  Støtte  med  en  An- 
sættelse som  yngre  Admiralitetslord.  Dog  kom  det  snart 
til  Konflikter;  Fox  vilde  stemme  til  Gunst  for  de  fuld- 
myndige kongelige  Prinsers  Ret  til  frit  at  indgaa  Ægteskab, 
han  vilde  optræde  mocl  det  alt  for  føjelige  Ministerium  og  opgav 
derfor  sin  Plads,  men  kunde  samtidig  ikke  undgaa  at  paadrage 
sig  Kongens  bitre  Bemærkninger  over  det  aabenlyse  Fra- 
fald; endnu  engang  indtraadte  dog  en  Forsoning  med  Lord 
North,  og  Prisen  for  samme  var  en  Ansættelse  i  Finans- 
ministeriet. 

Det  ministerielle  Parti  udtalte  sig  endnu  med  samme 
Heftighed  som  i  Begyndelsen  af  Striden,  og  saaledes  skred 
man  ogsaa  i  1774  videre  frem  til  en  heftig  Forfølgelse  mod 
Pressens  Excesser,  til  en  skaanselsløs  hævngjerrig  Fremfærd 
mod    Forfattere,    Forlæggere    og    Bogtrykkere.     En    af  de 

*)  Jtr.    H.   Weitemeyer:     „John   Wilkes",    Hist.   Arkiv    1871, 
II.,  253  o,  flg. 

ivrigste  blandt  Ministeriets  Hedsporer  var  atter  Charles  Fox. 
Kabinettet  syntes  imidlertid  forsagt  og  villig  til  lidt  efter  lidt 
at  vige  for  den  voxende  nationale  Uvilje;  man  frygtede  et 
Nederlag  i  Cnderbuset,  og  selv  Kongen  var  stemt  for  en 
Udjævning  af  Striden. 

Fox  kom  endnu  sin  Faders  Adfærd  over  for  en  Folke- 
stemning i  Hu  og  troede  at  kunne  affinde  sig  med  Majori- 
teten i  Parlamentet  ved  Spot  og  voldelige  Forholdsregler. 
Saaledes  trak  han  den  vaklende  Lord  North  med  sig,  bandt 
ham  ved  et  højtideligt  Lofte  og  led  et  Nederlag  i  Parla- 
mentet i  Forbund  med  sin  Førsteminister,  der  trolig  holdt 
fast  ved  sit  engang  givne  Ord.  De  evrige  Ministre  havde 
efter  Norths  Paalæg  stemt  med  Majoriteten. 

Dagen  efter  Afstemningen  modtog  Lord  North  en 
kongelig  Haandbillet  med  Paalæg  om  at  straffe  den  frække 
unge  Mand  for  hans  forvovne  Opførsel  med  en  øjeblikkelig 
Afskedigelse.  Fra  denne  Dag  sad  Fox  i  Oppositionens 
Bækker. 

Som  videbegj ærlig  Elev  satte  han  sig  nu  ved  Edmund 
Burkes  Fedder,  den  mest  kundskabsrige  og  alsidig  dannede 
blandt  hin  Tids  engelske  Patrioter. 

Hvad  havde  aarelange  Bogstudier,  hvad  havde  de  lærde 
i  Oxford  og  Cambridge,  hvad  havde  selv  den  mest  an- 
strængte  Virksomhed  i  et  offentligt  Embede  at  betyde  i 
Sammenligning  med  den  fortrolige  Omgang  med  Edmund 
Burke?  Lord  Hollands  overmodige  Son,  der  hidtil  kun 
havde  givet  sig  af  med  Politiken  som  en  fashionabel  Liden- 
skab, fik  nu,  ved  sin  inderlige  Tilslutning  til  denne  ret- 
skafne Hædersmand,  for  første  Gang  Blikket  aabnet  for  den 
politiske  Virksomheds  hele  uanede  Omraade.  De  over- 
sprudlende indre  Folelser,  den  svulmende,  dristige  Fantasi 
har  vistnok  mangen  Gang  revet  Læreren  hen  til  sværmerisk 
Begejstring,  naar  han  for  sin  yngre  Fælle  fremmanede  Fri- 
hedens og  Retfærdighedens  Idealer,  dette  Grundlag  for 
ethvert  folkeligt  Velfærd;   naar  han  talte  til  ham  om  den 

engelske  Styrelses  skrigende  Misbrug  i  Indien  og  Irland, 
om  Lettelser  i  Handel  og  Samfærdsel,  om  Reformer  i  det 
engelske  Skatte-  og  Pensionsvæsen,  om  en  fri  Presses  Vel- 
gjerninger,  om  Slavehandelens  nedværdigende  Barbari. 

Hvem  der  havde  kunnet  lytte  til  disse  Mænds  fortro- 
lige Tankeudvexling,  kunnet  beundre  de  hurtige  Vingeslag, 
hvormed  den  lærvillige  og  taknemmelige  Elev  frigjorde  sig 
fra  den  fædrene  Politiks  Puppetilstand,  kunnet  være  Vidne 
til,  hvorledes  han  ved  den  prøvede  Førers  Haand  frasagde 
sig  Æventyrerens  og  Piratens  Adfærd  paa  Statsmands- 
banen  og  hævede  sig  først  til  Whiggernes  Fælle,  snart  til 
deres  Fører  i  Opposition  mod  sin  tidligere  Patron,  den 
ulykkelige  Lord  North  s  usalige  Forvaltning. 

Under  Lord  Norths  tolvaarige  Ministerium  regerede 
Georg  III.  næsten  uindskrænket  efter  sin  kongelige  Vilje, 
efter  Fox's  ironiske  Bemærkning  i  Underhuset  som  sin  egen 
»uraadførte«  Minister.  Dette  Tidsrum  udgjør  den  mest 
ulykkelige  Epoke  i  Englands  Historie  siden  Stuarternes 
Fordrivelse:  de  amerikanske  Koloniers  selvforskyldte  Fra- 
fald, den  frugtesløse  Bortødslen  af  Penge  og  Blod  i  taabe- 
lige  Tilbageerobringsforsøg,  den  ukloge  Krigsførelse  hinsides 
Oceanet,  den  samtidig  fra  engelsk  Side  med  Slaphed  førte 
Krig  mod  de  franske  og  spanske  Bourboner  og  mod  den 
nederlandske  Republik. 

Alt  slog  til,  som  Oppositionen  havde  forudsagt  det.  I 
den  ubillige,  dobbelte  Beskatning  af  Kolonierne,  som  alt 
forud  vare  trykkede  haardt  nok  ved  smaalige  Indskrænk- 
ninger i  Næringsvejene,  havde  allerede  den  ældre  Chatham 
set  Begyndelsen  til  Undergangen.  I  Underhuset  var  det 
Fox,  der  mere  skarpsynet  og  konsekvent  end  den  ældre 
Pitt  ledede  Oppositionens  Forholdsregler  i  det  amerikanske 
Spørgsmaal.  Man  trængte  paa  Forsoning  og  Eftergivenhed 
fra  den  engelske  Regerings  Side,  saa  længe  der  endnu  var 
Udsigt  til  Koloniernes  fredelige  Underkastelse  paa  Grundlag 
af   forsonlig    Mægling.      Da   dernæst   Amerikanernes    For- 

tvivlelseskamp  for  deres  Uafhængighed  var  brudt  løs,  da 
Modsætninger  kom  frem,  som  spottede  enhver  Udjævning, 
trængte  man  paa  en  frivillig  Anerkjendelse  af  deu  ameri- 
kanske Selvstændighed;  i  Steden  for  Kolonialforholdet  skulde 
der  træde  eu  gj ensidig  Overenskomst  om  evigt  Venskab; 
saaledes  kande  man  enten  forebygge  den  truende  Konflikt 
med  de  bourbonske  Hoffer  eller  med  fuld  Knft  styrt«  sig 
over  Frankrig  og  Spanien,  saafremt  Bruddet  var  uund- 
gaaeligt  med  Paris  og  Madrid. 

Georg  III.  og  hans  ubehændige  Ministerium  gik  Punkt 
for  Punkt  ind  paa  Oppositionens  Raad:  Skridt  for  Skridt 
fulgte  Lord  Xorth  den  Bane,  Fox  forud  havde  betegnet 
som  uundgaaelig,  men  hver  Gang  forst,  naar  Eftergiven- 
hed kom  for  sent,  naar  de  udenrigske  Anliggender  vare 
indtraadte  i  en  ny  Fase,  Fox  og  hans  Venner  forud  havde 
bebudet  med  paalidelig  Nøjagtighed. 

Mod  sin  bedre  Overbevisning  holdt  Lord  Xorth  ud  som 
Redskab  for  den  egensindige  Monark  til  Trods  for  en 
Opposition,  som  voxede  med  hver  ny  Samling.  Dog  ogsaa 
han  naaede  endelig  det  Tidspunkt,  da  hans  engelske  Sam- 
vittighedsfuldhed ikke  længere  kunde  udholde  Kampen  mod 
de  vægtige  Mi  stillidsadresser,  som  rettedes  til  Kronen. 

I  det  Tilfælde,  at  Førsteministerens  Afgang  skulde 
overlevere  ham  bunden  paa  Hænder  og  Fødder  til  Opposi- 
tionens Diktatur  under  Fox's  Ledelse,  havde  Georg  III. 
ganske  vist  truet  med  en  Afrejse  til  Hannover,  deu  konge- 
lige Jagt  laa  aUerede  parat  i  Havnen;  men  saa  alvorlig 
var  det  vel  dog  ikke  ment,  hverken  nu  ellei-  et  Aars  Tid 
senere  ved  en  lignende  Lejlighed.  Den  tørre  Bemærkning 
fra  Lord  Thurlows  Side  var  vel  næppe  nødvendig,  da  han 
gjorde  Georg  IH.  opmærksom  paa  Vanskeligheden  ved  en 
Tilbagekomst  til  England,  saafremt  hans  Majestæt  en 
Gang  skulde  blive  kjed  af  Opholdet  i  sit  Kurfyrstendomme. 

Under  den  ædle  Marquis  af  Rockingham  indtraadte 
Fox  Aaret  1782  i  Ministeriet.     Nu  var  Tiden  kommen  for 

Whiggerne  til  paa  alle  Statslivets  Omraader  at  virkeliggjøre 
Grundsætningerne  for  de  Keformer,  de  i  Oppositionens 
Rækker  havde  bebudet  med  utrættelig  Iver.  Jorden  vaklede 
dog  alt  under  Kabinettets  Fødder,  Rockinghams  og  Fox's 
frisindede  Planer  krydsedes  ved  Modstand  fra  fjendtlige 
Kollegaer,  kongevenlige  Fæller,  som  Georg  III.  havde  paa- 
tvunget sine  nye  Raadgivere  for  at  bryde  Ministeriets  ens- 
artede Styrke.  Fox  forudsaa,  at  der  kun  var  forbeholdt 
det  Ministerium,  hvori  han  nylig  var  indtraadt,  en  Frist 
paa  nogle  faa  Maaneder.  Desto  nødvendigere  var  det  efter 
Statssekretærens  Bemærkning  at  anvende  det  korte  Tidsrum 
til  at  bibringe  Kongens  personlige  Regering  et  djærvt  Stød. 

De  mest  brændende  Spørgsmaal  vare  Gjennemførelsen 
af  Burkes  Finansreform,  Indskrænkningen  i  de  Pensioner  og 
administrative  Pladser,  som  afhang  af  Monarkens  personlige 
Velvilje,  Ophøret  af  de  vilkaarlige  Presseforfølgelser  og 
fremfor  alt  Skridt  til  bedste  for  Irland,  den  ulykkelige 
Søsterø,  der  sukkede  under  Krigslovenes  Haardhed  og  siden 
de  amerikanske  Koloniers  sejrrige  Uafhængighedskamp 
krampagtig  rystede  under  en  vild,  forventningsfuld  Op- 
hidselse. 

Hvor  kort  end  Ministeriet  Rockingham-Fox's  Styrelse 
varede  —  Førsteministerens  Død  gav  nogle  Maaneder  senere 
Kongen  den  længselsfuldt  imødesete  Lejlighed  til  at  afryste 
det  utaalelige  Aag  — ,  har  dog  Historien  indtegnet  det 
blandt  de  mest  heldbringende  under  det  18de  Aarhundredes 
Styrelser. 

Meget  blev  ved  Forsættet,  meget  naaede  blot  til  Frem- 
læggelse i  Parlamentet,  kun  efter  ringe  Maalestok  blev  en 
Fjærnelse  af  Misbrug  i  den  engelske  Finansstyrelse  den 
Gang  gjennemført,  og  først  det  fjerde  Aarti  af  vort  Aar- 
hundrede  har  efter  haarde  Kampe  virkeliggjort  den  af  Fox 
og  Burke  i  Fællig  forberedte  Parlamentsreform  gjennem  et 
mere  talrigt,  uafhængigt  Vælgerkorps.  Kun  det  irske 
Anliggende    blev  fuldstændig  lost;    i   fuldt  Maal    tog   man 


Charles  James  Fox.  59 

Hensyn  til  de  irske  Patrioters  nationale  Bestræbelser,  i  det 
man  endelig  hævede  Oprerslovene,  der  i  tvende  Aarhnndreder 
havde  hvilet  paa  Irland,  og  indrømmede  Parlamentet  i 
Dublin  den  fordrede  Selvstændighed  ved  Drøftelsen  af  de 
irske  Anliggender. 

Der  kan  rejses  Tvivl  om,  hvem  der  har  vist  Søstereen 
den  største  Velgjerning,  enten  Fox  ved  Irlands  Frigjørelse 
fra  det  forhadte  Tryk  og  den  irske  Administrations  Emanci- 
pation, eller  Pitt  ved  Irlands  Realunion  med  England.  Saa 
meget  staar  imidlertid  fast,  at  Ministeiiet  Rockingham-Fox 
for  første  Gang  har  ordnet  Irlands  Forhold  til  England  efter 
humane  Grundsætninger  og  saaledes  ryddet  Grunden  for 
deres  Efterfølger  Pitts  Arbejder  paa  samme  Felt.  Saa 
meget  er  fremdeles  sikkert,  og  de  følgende  Begivenheder 
have  godtgjort  Rigtigheden  af  denne  Dom,  at  Fox  kun 
ventede  et  velsignelsesrigt  Udbytte  af  en  snævrere  Forening 
mellem  England  og  Irland  under  den  Forudsætning,  at 
Katholikernes   Frigjørelse   gik    forud    for  den   irsk-engelske 

Union. 

Efter  Ministeriet  Norths  Fjærnelse  stod  Fox  som  Stats- 
sekretær paa  Højdepunktet  af  sin  Popularitet;  de  mest  for- 
skjellige  Partiers  Anerkjendelse  hyldede  det  fortjenstlige  i 
hans  Bestræbelser;  den  skinsyge  Konges  og  hans  Hofmænds 
Had  forfulgte  ham  ganske  vist,  derimod  kunde  han  i  Parla- 
mentet glæde  sig  ved  en  Majoritet  som  hverken  før  eller 
senere  under  sin  politiske  Løbebane.  Ministeriet  Rockingham- 
Fox  af  Aaret  1782  var  en  frisindet  Regering,  men  ikke  i 
den  Betydning,  hvori  Whigoligarkiet  fra  det  attende  Aarhun- 
dredes  første  Halvdel  havde  forstaaet  at  slaa  Mønt  af  det 
parlamentari&k-frisindede  Regerings- Begi*eb.  I  Ministeriet 
Rockingham-Fox  se  vi  derimod  Whiggerne  ved  Roret  første 
Gang  følge  Edvard  Burkes  humane  og  liberale  Ideer,  hvis 
Gjennemførelse  i  vort  Aarhundrede  har  prydet  Greys  og 
Melbournes  Kabinetter  med  udødelig  Hæder. 

Ikke   en  oppositionel  Majoritet  i  Parlamentet,    men  en 

kategorisk  Befaling  fra  Monarkens  Side  fordrev  efter  Ro- 
ckiughams  Daå  Fox  fra  Ministeriet  og  kaldte  en  rivaliserende 
Fraktion  af  Whiggerne,  den  store  Chathams  efterladte  Parti, 
til  Roret  under  hans  ungdommelige,  stolte  fremadstræbende 
Søn  William  Pitt. 

Hermed  tog  den  tre  og  tj^veaarige  Kamp  sin  Begyndelse 
mellem  de  tvende,  kun  hinanden  i  Aand  jævnbyrdige,  de  tvende 
yngre  Sønner  af  den  første  Lord  Holland  og  den  første 
Grev  Chatham.  I  Begyndelsen  var  det  ikke  engang  Mod- 
sætning i  politiske  Principer,  men  personlig  Rivalitet  og 
Forskjel  i  Talent  og  Karakter,  der  skilte  disse  Mænd  fra 
hinanden.  Pitt  har  selv  stillet  et  Forslag  om  en  Parla- 
mentsreform  i  Underhuset;  han  har  senere  ofret  sit  Mini- 
sterium for  Katholikernes  Frigjørelse;  Pitt  skred  ind  mod 
Misbrug  i  Finansstyrelsen  efter  en  større  Maalestok,  end 
selv  Burke  mente  det  gjennemførligt;  ved  Siden  af  Pitts 
bydende  Væsen  fandt  Kongen  intet  Spillerum  for  et  person- 
ligt Regimente;  men  Fox  var  Fører  for  Whiggernes  Aristo- 
krati, hine  hertugelige  og  grevelige  Familier,  der  Aartier 
igjennem  havde  mestret  det  engelske  Kongedømme.  I 
Modsætning  til,  eller  rettere  jævnsides  med  denne  store 
Partiforbindelse  havde  Pitts  Fraktion  allerede  siden  Georg 
II.'s  Tider  vidst  at  hævde  sin  Uafhængighed;  den  mægtede 
paa  den  mest  brede  Basis  at  indlade  sig  i  Underhandlinger, 
Kompromiser  og  Transaktioner  til  højre  og  venstre.  Dette 
tjente  til  Anbefaling  hos  Kongen. 

Saaledes  som  Charles  Fox's  og  William  Pitts  Naturer 
nu  en  Gang  vare  beskafne,  begge  udstyrede  med  den 
sjældneste  Fylde  af  Statsmands-  og  parlamentariske  Gaver, 
kunde  ingen  af  dem  staa  i  underordnet  Stilling  ved  Siden 
af  den  anden;  enhver  af  dem  maatte  herske  udelukkende 
eller  i  Rivalen  bekæmpe  sin  mest  farlige  Modstander. 

Paa  Oppositionens  Bænke  mod  det  nye  Ministerium, 
der  var  kaldet  ved  Kongens  Tillid,  sade  nu  baade  Lord 
North,  Overhovedet  for  det  tolvaarige  Toryministerium,  og 

Fox,  den  styrtede  Minister,  Fereren  for  det  gamle  Whig- 
parti, men  visselig  langt  nok  Qærnede  ved  politiske  Grund- 
sætninger, ved  Fortiden  og  ved  personlig,  i  aarlang  Kamp 
opsamlet  Harme.  Begge  havde  bekæmpet  hinanden  for  den 
højeste  Stillings  Skyld,  og  i  begges  Sted  triumferede  nu 
Ministeriet  Shelburne-Pitt  Trods  al  tidligere  Tvedragt 
stemmede  Fox  og  North.  Overhovederne  for  de  vderligre 
Partier,  overens  i  det  ene  Punkt,  Hadet  mod  det  for  Tiden 
herskende  Kabinet. 

Da  indtraf  et  Mellemspil,  der  spottede  enhver  menne- 
skelig Beregning  og  Spaadom,  og  som  stillede  det  yderste 
Krav  til  Kongens  Selvbeherskelse:  en  Forbindelse  mellem 
North  og  Fox  og  deres  Partier  til  Ministeriets  Fald.  Og 
endnu  mere  end  dett^:  De  forhenværende  Modstandere  be- 
seglede en  Overenskomst,  som  forpligtede  dem  til  fælles 
Handling  i  Oppositionen  som  ved  Dannelsen  af  det  nye 
Kabinet;  det  yderste  højre  og  det  yderste  venstre  rakte 
hinanden  Haanden  for  at  knuse  Centrum,  men  først  og 
fremmest  dog  til  Kronens  Ydmygelse. 

Georg  III.  fattede  i  fuldeste  Omfang  det  frygtelige 
Slag,  som  denne  uhorte  Forbindelse  truede  ham  med; 
intet  Middel,  ingen  Bønner  eller  Skjældsord,  ingen  Taarer 
eller  Trusler  lod  han  uforsøgte  for  at  sprænge  en  saa 
unaturlig  Forbindelse. 

Dog  baade  Fox  og  North  holdt  Stand;  begge  vægrede 
sig  ved  at  indtræde  i  Ministeriet  uden  Side  om  Side;  thi 
netop  ved  deres  Forbindelse  —  Whiggernes  Aristokrati  nu 
i  Forbund  med  de  torysindede  Grundejere  —  vare  de 
frygtelige  for  Kongen.  Imidlertid  Majoriteten  i  Parlamentet 
var  paa  deres  Parti,  og  alle  Hoffets  Rænker  strandede  paa 
de  allieredes  Fasthed  og  Æresfølelse. 

Som  Inden-  og  Udenrigsministre  overtoge  North  og 
Fox  atter  Statens  Ror  i  Aaret  1783.  medens  William  Pitt 
i  Underhuset  styrkede  sit  eget,  i  Tal  ikke  ubetydelige  Parti 

ved  Tiltrædelsen  af  samtlige  Whigger  og  Torier,  som  for- 
medelst de  sidste  Begivenheder  svigtede  deres  Førere. 

Kongen  lagde  intet  Dølgsmaal  paa,  at  han  haabede 
inden  korteste  Frist  atter  at  fri  sig  for  sine  Tyranner  og 
atter  at  kalde  Pitt  tilbage  til  Statsstyreisen. 

Og  i  dette  Tilfælde  havde  han  atter  engang  igjen 
Folkets  Stemme,  den  offentlige  Menings  Dom  paa  sin  Side. 
Intet  Misgreb  i  den  udenrigske  Politik,  ingen  Underkuelse 
af  forfatningsmæssige  Friheder  vilde  have  mægtet  at  røve 
det  af  Fox  ledede  Parti  Nationens  hele  Sympathi  saa  grundig 
som  netop  denne  Koalition.  Endnu  engang  fremtraadte 
skamløs  Egenkjærlighed,  Herredømmet  for  enhver  Pris  som 
den  inderste  Kjærne  i  disse  aristokratiske  Whigtendenser, 
der  pralede  med  Fremskridts-Talemaader. 

Et  Parti,  der  blot  for  at  fravriste  en  rivaliserende 
Fraktion  Statsstyreisens  Ledelse  kunde  forbinde  sig  med 
Modstandere,  man  havde  bekæmpet  siden  Jakob  II.'s  Dage, 
mistede  ethvert  Krav  paa  Nationens  Agtelse  og  Sympathi. 
Kongens  Hoved  omstraaledes  af  Martyrdemmets  Straaleglorie, 
Londons  Skjænkestuer  gave  Gjenlyd  af  Ros  over  Pitt,  Folkets 
Mand,  og  af  Spottesange  mod  Forbindelsen  mellem  North  og 
Fox.  I  alle  Butiksvinduer  saae  man  det  tvehovedede  Uhyre, 
Koalitionsministeriet,  i  bidende  Kavrikaturer. 

Freden  med  Frankrig  og  Spanien  kunde  nu  ganske  vist 
bringes  til  forønsket  Afslutning,  og  Frederik  den  store  kunde 
ønske  England  til  Lykke,  siden  han  atter  saae  Rigets  uden- 
rigske Anliggender  betroede  en  Minister  med  politisk 
Dømmekraft;  Fox's  Forbindelse  med  North  var  og  blev  dog 
det  mest  betænkelige  af  alle  Fox's  politiske  Misgreb.  Flere 
Partifæller  opsagde  deres  Fører  Lydighed  og  sluttede  sig 
til  Pitts  Lejr;  Whiggerne  havo  maattet  bøde  for  deres 
utidige  Ærgjeirighed  i  Aaret  1783  med  en  næsten  halv- 
tredsindstyveaarig  Udelukkelse  fra  Roret;  først  da  vendte 
atter  Englands  Tillid  sig  til  dem,   efter  at  de  havde  givet 

mer  eud  tilstrækkelige  Beviser  paa  en  indre  Lutrelses- 
proces. 

Koalitioiisministeriet ,  der  i  sin  Fremkomst  var  et 
Produkt  af  dadelværdig  Egoisme,  fandt  sin  Grav  ved  Ud- 
arbejdelsen og  Fremlæggelsen  af  en  Lov,  som  ligeledes  var 
dikteret  af  egoistiske  Interesser, 

Med  Tilsidesættelse  af  samtlige,  det  indiske  Kompagni 
tildelte  Privilegier  tilsigtede  Fox's  berygtede  lodiabill  at 
bringe  det  uhyre,  indiske  Riges  Styrelse  over  i  Ministeriets 
og  dets  Venners  Hænder.  Den  dristige  Keorgauisationsplan 
tjener  Ophavsmandens  Opfindelsesevne  og  Skarpsindighed  tU 
Ære,  Koalitionen  vilde  paa  Grundlag  af  denne  Lov  have 
sikret  sig  et  varigt  Herredomme;  men  Oprettelsen  af  en 
slig  Magt,  der  var  udløst  fra  den  lovgivende  Magts  Kontrol 
og  gauske  var  afhængig  af  sin  Ophavsmand,  Charles  Fox, 
lod  sig  ikke  forlige  med  den  engelske  Forfatnings  Aand,  og 
i  samme  Øjeblik  Fox  pønsede  paa  Midler  til  at  opsvinge  sig  til 
stadigværende  Diktator,  udleverede  han  ogsaa  sin  Modstander 
Pitt  de  samme  frygtelige  Vaaben,  hvormed  den  lidenskabe- 
lige Agitator  hidtil  havde  angrebet  Kongens  personlige 
Regering. 

Endnu  før  Indiabillen  var  kommen  for  Underhuset, 
turde  Georg  III.  vove  at  afskedige  Ministeriet,  støttende 
sig  til  en  Afstemning  i  Overhuset.  Forad  havde  han  be- 
myndiget Lord  Temple  til  i  Fortrolighed  at  meddele  Lorderne, 
at  hans  Majestæt  maatte  betragte  enhver  Peer,  der  ved  Af- 
stemningen tænkte  at  støtte  det  kongelige  Kabinet,  som 
sin  personlige  Fjende. 

William  Pitts  Stjærne  gik  nu  glimrende  op  og  mod- 
toges med  begejstrede  Jubelraab  af  den  offentlige  Mening. 
Udjagen  af  Kongen  fra  Kabinettet,  i  næste  Parlament 
næsten  knust  under  en  overvældende  ministeriel  Majoritet 
fik  den  styrtede  Minister  rigelige  Stunder  til  at  overveje  de 
fordærvelige  Følger  af  sit  ærgjerrige  Fejlgreb.  Efter  at 
Pitts  Udnævnelse   saaledes  havde   stødt  Fox  tilbage  blandt 

de  engelske  Commoners  Rækker*),  havde  han  endog  syslet 
med  den  for  en  britisk  Patriot  uværdige  Plan  om  en  Skatte- 
nægtelse, en  Ruin  af  Staten  for  at  tilfredsstille  Partihadet. 
Lad  os  sige  det  til  Ære  for  den  britiske  Nation  og  dens 
politiske  Maadehold :  siden  den  store  Revolutions  Dage 
(1688)  er  et  sligt  Forslag  kun  blevet  indbragt  en  eneste 
Gang  i  Underhuset  og  taget  tilbage  af  Forslagsstilleren 
endnu  før  Afstemningen. 


IV. 

I  de  følgende  Aar,  som  ligge  mellem  Koalitions- 
ministeriet  og  den  franske  Revolutions  Rædsler,  September- 
myrderierne, Kongens  Henrettelse  og  den  engelsk-franske 
Krig,  hævdede  Fox  dog  endnu  stadig  en  indflydelsesrig 
Stilling  i  Statslivet  som  fejret  Taler  og  som  Fører  for 
Whiggernes  Opposition,  i  Spidsen  for  glimrende  Talenter. 
Aar  for  Aar  mindskedes  lige  fuldt  Udsigten  til  en  Over- 
vældelse af  Pitts  Kabinet.  Mindet  om  Koalitionens  egen- 
kjærlige  Bestræbelser  paa  den  ene  Side  og  Ministeriets 
virkelig  frisindede  Politik  paa  den  anden  Side  gav  ikke 
Whiggernes  Opposition  Mulighed  til  at  optræde  som  Fri- 
hedens Forkæmpere,  men  kun  som  en  herskesyg  oligarkisk 
Partiforbindelse.  Det  snævre  Venskab,  som  forbandt  deres 
.Førere  med  Tronarvingen,  deres  Rænker  under  Georg  III. 's 
forbigaaende  Aandssygdom  i  1788  bestyrkede  kun  denne 
Mening. 

Og  dog  var  det  netop  i  disse  Aar,  at  et  vigtigt  Om- 
sving i  vor  Statsmands  aaudelige  Væsen  forberedtes  og  gik 


*)  Commoner,  egentlig  den  simple  Mand,  dernæst  i  det  hele 
enhver,  som  ikke  hører  til  Noniiity,  d.  v.  s.  til  Overhusets 
Medlemmer;  derfor  ere  t.  Ex.  Peerernes  Sønner  ogsaa  Com- 
moners, og  Begrebet  falder  altsaa  ikke  sammen  med  den 
danske  Betegnelse  „borgerlig"  i  Modsætning  til  „adelig.'- 

for  sig.  I  tidligere  Tid  havde  Folkets  Sag  ikke  sjælden 
maattet  tjene  som  bekvemt  Skilt  for  hans  Agitationer  mod  de 
fungerende  Ministre;  fra  nu  af  forvandledes  den  mere  og 
mere  til  den  inderste  Kjærne  i  haus  Overbevisning.  Under 
en  stadig  fremadskridende  Udvikling  se  vi  Fox  modnes  til 
en  mandig  Stridsmand  for  Nationens  hellige  Privilegier  og 
Rettigheder;  Kampen  drejede  sig  ikke  mere  om  en  Frak- 
tions Herredømme,  ikke  ora  Overvægten  for  en  misfornejet 
Forbindelse  mellem  højadelige  Familier,  men  om  Tolerancens, 
Humanitetens  og  Reformens  Ideer.  Den  Periode  i  hans 
Liv  tager  sin  Begymlelse.  hvor  det  tidligere  antydede 
Spørgsmaal  rigtignok  kan  opkastes,  om  hans  lidenskabelige 
glødende  Temperament,  om  hans  Fanatisme  for  politiske 
Principer  ikke  undertiden  rev  ham  ud  over  det  vise  Maade- 
holds  Grænser. 

Han  havde  begyndt  sin  parlamentariske  Virksomhed 
med  tøjlesløse  Angreb  mod  Pressens  Frihed,  Allerede  som 
Minister  under  Rockingham  havde  han  udsonet  sin  Ungdoms 
Ubesindighed  og  med  Underhusets  Samtykke  ladet  alle 
tidligere  Resolutioner  mod  Forfatteren  Wilkes  udslette  af 
Underhusets  Protokoller.  Til  Charles  Fox's  Navn  knytter 
sig  sluttelig  Libelloven  af  1791,  den  engelske  Pressefriheds 
Magna  Charta;  i  Følge  denne  Lov  blev  Afgj  øreisen  af 
Strafbarheden  af  en  Presseforseelse  unddragen  de  kongelige 
Domstoles  Vilkaarlighed  og  Naade  og  som  enhver  anden 
kriminel  Sag  overdragen  til  Nævningernes  Kjendelse. 

Snart  efter  at  denne  Bill  var  passeret  Underhuset,  der 
med  Glæde  gav  sit  Samtykke,  og  ogsaa  i  Overhuset  havde 
besejret  Toriernes  Modstand,  tog  i  England  Undtagelses- 
lovenes  Tid  og  Suspensionen  af  nedarvede,  borgerlige  Fri- 
heder deres  Begyndelse  under  Indtrykket  af  de  franske 
Revolutionsrædsler.  Gysende  over  Dantons.  Marats  og 
Robespierres  Ugjerninger  løsrev  Edmund  Burke  sig  fra  sin 
mangeaarige  Ven  oi;  Elev,  sin  tro  Fælle  i  forhaabningsfulde 
og  forhaabningsfattige  Dage.     Fordi  Frihedens  Morgenrøde, 

der  en  Gang  blev  hilset  med  saa  stor  Glæde,  i  Frankrig 
viste  sig  som  Frembruddet  af  en  grufuld,  blodig  Dag, 
rasede  den  skuffede  Apostels  engang  saa  sølvklare  Tale  nu 
i  raa  Akkorder  mod  selve  Frihedens  Gudinde. 

Med  en  Stemme,  næsten  kvalt  af  Graad,  anklagede 
Fox  i  Underhuset  sin  Ven,  sin  Lærer  for  Frafald  fra  den 
fælles,  patriotiske  Sag.  Dog  som  Burke  tænkte  og  følte 
den  Gang  utallige  Engelskmænd;  et  Aar  senere,  og  den 
større  Halvdel  af  Whiggernes  Opposition  fulgte  hans  Exempel, 
Hertugen  af  Fortland,  det  fornemste  Hoved  for  de  gamle 
Whigger,  modtog  en  Plads  i  Pitts  Ministerium,  og  kun  en 
Flok  talentfulde,  talefærdige  Mænd  holdt  ud  paa  Opposi- 
tionens Bænke;  ved  Afstemningen  kunde  de  dog  ikke  kaste 
noget  Lod  i  Vægtskaalen. 

Fox's  Invektiver,  der  piskede  hans  overmægtige  Rival, 
skød  muligvis  hyppig  ud  over  Maalet;  men  den  inderste 
Kjærne  i  samme  var  dog  altid  en  ædel  og  patriotisk  Tanke, 
rettet  paa  Landets  Velfærd  og  Frihedens  Hævdelse.  Det 
er  den  samme  Ide,  som  besjælede  hans  samtidige  Virksomhed 
i  offentlige  Forsamlinger  og  lod  ham  træde  i  Spidsen  for 
Folkevennernes  Selskab. 

Det  er  en  Vildfarelse,  naar  man  lader  Fox  i  et  og  alt 
misbillige  den  engelsk-franske  Krig,  lader  ham  ligegyldig 
vende  Ryggen  til  de  engelske  Vaabenbedrifter. 

Hans  skaanselsløse  Svøbe  traf  Manglerne  ved  Pitts  Krigs- 
førelse, han  beregnede  de  uhyre  Summer,  der  bortødsledes 
paa  troløse  og  udygtige  Forbundsfæller,  han  spottede  Pitts 
Yndlingstanke,  de  evropæiske  Koalitioner  og  deres  ynkelige 
Udfald,  han  knuste  Hoffets  Hedsporer  og  bekæmpede  Krigen  i 
den  Forstand,  hvori  Kong  Georg  førte  den,  som  en  Intervention 
i  Frankrigs  indre  Anliggender,  som  et  Korstog  for  den 
bourbonske  Kongefamilies  nedarvede  Rettigheder. 

Saaledes  holdt  Fox  møjsommelige,  uhyggelige  Aar  ud 
paa  sin  Post ;  derpaa  blev  det  fuldkommen  stille  paa  Opposi- 
tionens Bænke;  med  Aaret  1798  trak  Fox  og  hans  Venner 

sig  tilbage  fra  Parlamentet.  Paa  sit  Landgods,  under  Anns- 
Hills  Ege,  sad  nu  den  store  Agitator,  atter,  som  tidligere  i 
Eton,  fordybende  sig  i  Grækenlands  og  Kotas  Digtere  og 
Historikere.  I  Steden  for  de  parlamentariske  Debatter  viede 
han  nu  sin  Pen  til  den  store  Kevolutions  Historieskrivning 
og  fandt  Nydelse  og  Spænding  ved  denne  aandelige  Pro- 
duktion. 

Fox  var  en  halv  Snes  Aar  ældre  end  sin  heldige  Mod- 
stander; dog  allerede  med  Aaret  1805  var  WUliam  Pitts 
Legeme  udslidt  af  Arbejde  og  Bekymringer  for  Fædrelandets 
Skyld,  mod  Slutningen  af  Januar  det  følgende  Aar  førte 
man  hans  Lig  til  Westminsterabbediet,  og  lige  over  for  sin 
mægtige  Faders  Gravmæle  fandt  den  mindst  lige  saa^ 
vældige  Søn  nu  sit  sidste  Hvilested. 

Britannia  sørgede  over  den  store  afdøde;  men  endnu 
levede  Charles  Fox.  Siden  Pitt  i  Aaret  1801  udtraadte  af 
Kabinettet,  fordi  Kongen  i  sit  Egensind  vægrede  sig  ved 
Katholikernes  Emancipation,  og  siden  man  havde  afsluttet 
den  ynkelige  Fred  i  Amiens  med  den  første  Konsul,  var 
Fox,  fuld  af  friske  Forhaabninger,  paa  ny  vendt  tilbage  til 
det  parlamentariske  Liv.  Ved  Pitts  Gjenindtrædelse  i' 
Ministeriet  strandede  dog  atter  Forstaaelsen  mellem  de 
tvende  Mænd  og  deres  gjensidige  Samvirkning  i  Ministeriet, 
dels  paa  deres  Karakterers  Selvstændighed,  dels  paa  Monar- 
kens Uvilje  mod  sin  Søns  Ven. 

Dog  nu,  da  Pitt  var  gaaet  bort,  kunde  ingen  af  de 
overlevende  gjøre  Fox  Rangen  stridig  som  den  første  britiske 
Statsmand.  Ubodeligt  Vanheld  fulgte  de  engelske  Vaaben, 
Preussen,  den  allierede  fra  de  tidligere  Koalitioner,  beredte 
sig  til  Besættelsen  af  Hannover,  og  Englands  Hersker  saae 
sig  raadløs  om  i  sine  Venners  Kreds  efter  en  Mand,  hvis 
Geni  kunde  erstatte  den  for  tidlig  afdøde  og  redde  Englands 
Statsskib  ud  af  den  truende  Krise. 

I  Aaret  1783  havde   han  fortrængt  Fox  fra  Udenrigs- 

rainisteriet,  i  Aaret  1806  maatte  han  efter  haarde  Kampe 
kalde  den  samme  Mand  tilbage  i  samme  Embede. 

I  to  og  tyve  Aar  havde  Fox  været  udelukket  fra  Mini- 
steriet og  maattet  holde  ud  i  en  lidenskabelig  Opposition; 
med  endnu  større  Skarphed  end  den  Gang  dømte  han  nu  om 
Nødvendigheden  af  de  kongelige  Prærogativers  Indskrænkning. 

Man  kan  med  rette  karakterisere  ham  som  den  sidste 
af  de  gamle  Whigger,  som  den  første  af  det  nittende  Aar- 
hundredes  fejrede  Reformatorer.  Dog  skuffede  han  ikke 
denne  Gang  Kongens  Tillid;  under  de  nationale  Vaabens 
Nederlag  kunde  Agitatoren  forglemme  sig  saa  ganske,  at 
han  ikke  triumferede  over  den  Tugtelse,  der  ramte  hans 
Modstander  i  Kabinettet.  Hvor  bekymret  Ministeren  Fox 
nu  end  saae  sig  om  efter  et  Grundlag  for  Fredsunder- 
handlingerne,  harmedes  hans  Hiærte  dog  endnu  heftigere 
ved  Fædrelandets,  ved  Kongens  Beskæmmelse,  over  den 
franske  Imperators  Hovmod  og  den  preussiske  Politiks  Tve- 
tungethed. 

Dog  hans  Dage  vare  alt  talte;  fuld  af  mørke  Anelser 
havde  han  betragtet  Pitts  pompøse  Ligfølge.  I  sine  Lemmer 
bar  han  Spiren  til  en  uhelbredelig  Sygdom-,  legemlig  ned- 
brudt mandede  han  sig  i  en  af  sine  sidste  Taler  endnu 
engang  op  til  begejstret  Kamp  for  Menneskehedens  ædleste 
Pligter  for  Slavehandelens  Afskaffelse. 

Nogle  Uger  senere,  den  13de  September  1806,  førte 
man  ogsaa  hans  dødelige  Levninger  til  Westminsterabbediet. 

I  Sandhed  en  sjælden  Tid,  hvor  tvende  Statsmænd  som 
Pitt  og  Fox  kæmpede  om  den  højeste  Ærespris,  og  i 
Sandhed  et  ædelt  Folk,  som  kunde  forsone  Livets  Strid  og 
hylde  begge  døde  med  lige  Hædersminder  i  det  Pantheon, 
hvor  Nationens  bedste  og  største  Mænd  stedes  til  Hvile. 

I. 

Det  russiske  Folk  og  den  nye  Kultur.  — 
Katharina  I.'s  Tronbestigelse. 

JHed  Jærn  og  Blod  var  Storfyrstendømmet  Moskva 
blevet  forvandlet  til  Kejserdømmet  Rusland.  Fem  og  tyve 
lange  Aar  havde  Peter  den  store,  denne  Kulturens  Fanatiker, 
utrættelig  svunget  sin  Svøbe,  havde  med  barbariske  Midler 
villet  uddrive  sit  Folks  Barbari;  ingen  har  mere  hensyns- 
løst end  han  hyldet  Sætningen:  Hensigten  helliger  Midlet 
og  dog  jublede  dette  til  Døden  hidsede,  dette  udmattede, 
forarmede  og  udhungrede  Folk  ikke  lydelig  ved  Budskabet 
om  hans  Død;  dog  saae  det  kun  med  beundrende  Skræk 
hen  til  Liget  af  den  Mand,  det  blindt  havde  underkastet  sig 
som  en  uundgaaelig  Skæbne,  Ja,  der  var  næppe  forløbet 
nogle  Aar,  saa  voxede  og  forklaredes  hans  Billede  i  Erin- 
dringens Lys,  til  Peters  Skikkelse  i  Folkets  Bevidsthed  stod 
saa  stor  og  hellig,  som  Fortæliogen  har  forplantet  sig  ned 
til  os.  Ti  Aar  efter  hans  Død,  under  Annas  Regimente, 
var  der  allerede  fastslaaet  en  Tradition,  som  udstyrede  hans 
Indretninger,  hans  Planer  med   høj  Avtoritet   og  vurderede 


♦;  Efter   Ernst   v.    der   Briiggen:     Wie   Rusland    europåisch 
wurde.     Lpz.  1885. 

en  Sags  Godhed  efter  den  Tilfældighed,  om  den  havde 
ligget  i  Peters  Vilje  eller  ikke.  Femten  Aar  forlob,  og 
Elisabet  behovede  kun  at  udstrække  sin  Haand  for  uden 
nogen  som  helst  Voldsdaad  at  gribe  Scepteret;  thi  hun  var 
af  Peters  Blod,  og  paa  hans  Minde  beraabte  hun  sig  for  at 
retfærdiggjore  sin  fuldstændig  vilkaarlige  Sammensværgelse. 
Hvad  var  nu  Grunden  hertil?  Var  Folket  virkelig  nu  gaaet 
over  til  Peters  Anskuelser,  som  det  havde  hadet  i  hans 
levende  Live?  Havde  det  fattet  Nytten  af  hans  evropæiske 
Leveformer,  var  det  ham  nu  taknemmeligt  for  hans  Reformer, 
anerkjendte  det  nu  hans  Værk?    Ingenlunde! 

Folkenes  Bevidsthed  anerkj ender  kun  Viljens  Storhed. 
Den  fineste  Aand,  den  mest  omfattende  Fornuft,  den  mest 
lutrede  Visdom  kunne  muligvis  yde  noget  stort  paa  det 
aandelige  og  personlige  Omraade,  Masserne  ville  ikke  røres 
derved.  Folkeslagene  bøje  sig  for  en  stor  Mands  Vilje, 
ikke  for  hans  Aand,  og  i  deres  Bevidsthed  vil  derfor  den 
ufornuftige  Tyran  ofte  fremtræde  mere  storslaaet  end  den 
ædle  Vismand.  Viljens  Kraft  —  det  er  Massernes  Afgud, 
og  saaledes  var  Peter  en  stor  Hersker, 

Med  sin  Tilbedelse  af  Viljekraften  forbinder  Mængden 
ikke  engang  Kravet  paa  et  moralsk  Formaal;  hvor  ofte  ere 
ikke  Peter  L  og  Karl  XII.,  Frederik  II.  og  Napoleon  L, 
Gustav  Adolf  og  Wallenstein  blevue  beundrede  Side  om 
Side,  og  hvor  forskjellige  ere  de  ikke  med  Hensyn  til  deres 
Motivers  ethiske  Eenhed!  Der  har  vanskelig  existeret  et 
Menneske,  som  trampede  den  personlige  Moral  i  højere 
Grad  under  Fødderne  end  netop  Napoleon,  og  faa  Herskere, 
der  have  haanet  den  offentlige  Moral  mere  end  han;  men 
han  paatvang  Folkeslagene  sin  Vilje  og  blev  en  stor  Mand. 
Karl  Xll.'s  halv  vanvittige,  jærnhaarde  Trods  rev  Sverige 
med  sig  Aaringer  igjennem.  Peter  I.  havde  derimod  et 
Maal,  vi,  set  fra  et  højere  Standpunkt,  utvivlsomt  maa  er- 
kjende  som  ethisk;  hans  Folk  indsaa  det  ogsaa  sluttelig; 
det   lærte    efterhaanden    at   føle,    at    mindre    bestikkelige 

Doramere,  mindre  voldsomme  Embedsmænd,  storre  Dannelse 
og  større  Velstand  vare  ønskværdige  Ting;  men  for  at  naa 
det  vilde  Folket  ikke  gjore  Anstrængelse  eller  antage  uden- 
landske Sæder,  vilde  ikke  ofre  sin  Ro,  sit  Gods  og  Blod. 
De  anvendte  Midler  gjorde  dybe  Snit  baade  i  Folkets  Sæd- 
vaner og  moralske  Anskuelser,  og  i  det  disse  Snit  voldte 
Folket  daglige  Smerter,  dulgte  de  det  endelige  Formaal  og 
forgiftede  det  i  Folkets  Øjue.  Først  da  Peter  var  død, 
freratraadte  hans  Maal  lidt  efter  lidt  atter  tydelig  i  Folkets 
Bevidsthed,  og  dette  bidrog  naturligvis  til  hans  For- 
herligelse. 

Det  er  nu  til  Dags  en  meget  almindelig  Anskuelse,  at 
kun  den  er  en  stor  Mand,  som  gjør  Massens  store  Be- 
stræbelser til  sine  egne  og  forstaar  at  føre  dem  til  Maalet; 
den  gjælder  derimod  for  en  Tyran,  som  paatrænger  Mængden 
sine  vilkaarlige  Planer;  en  saadan  Mand,  mener  man,  kan 
vel  en  rum  Stund  glimre  ved  sine  Voldsgjerninger,  men 
kun  for  atter  som  et  Meteor  at  synke  tilbage  i  Mørket. 
Historien  modsiger  imidlertid  tydelig  nok  denne  Mening; 
ogsaa  den  enkeltes  paatvungne  Vilkaarlighed  er  hyppig 
bleven  erklæret  hellig  af  hele  Folkeslag.  Det  er  imidlertid 
den  højeste  Hæder  for  en  Mand  at  lade  sig  bære  op  af  Mæng- 
den ved  en  instinktmæssig  Bestræbelse  hos  Folket,  at  forme 
denne  Bestræbelse  til  en  fast  Plan  og  at  udføre  denne  Plan  i 
Spidsen  for  sit  Folk.  Moralsk  Storhed  bestemmes  imidlertid 
ikke  af  Viljens  Magt :  ogsaa  Masserne  saa  godt  som  de  enkelte 
rives  med  af  umoralske  Formaal;  den  sædelige  Storhed  be- 
stemmes af  de  sædelige  Ideer,  som  lede  Viljen,  og  den  Mand, 
der,  udrustet  med  disse,  paatvinger  Massen  sine  vilkaarKge 
Planer,  vil  ikke  savne  dens  Agtelse. 

Der  gives  imidlertid  en  Skranke,  som  er  sat  selv  for 
den  største  ved  Virkeliggjorelseu  af  hans  ophøjede  Planer, 
og  det  er  de  Midler,  som  staa  til  hans  Raadighed,  det  Folks 
Kræfter,  hvorfor  han  virker.  Overskrides  denne  Skranke, 
kræver  han  af  Folket  Ydelser,   som  overstige  dets  Kræfter, 

forfejler  han  sit  Maal,  saa  formørkes  selv  den  mest  sædelige 
Ide,  og  hans  Stræben  bliver  tyrannisk  Vilkaarlighed.  En 
ikke  ubetydelig  Del  af  Peters  Virksomhed  bærer  netop  en 
slig  tyrannisk  Vilkaarligheds  Præg.  Og  [dog  har  Verden, 
har  det  russiske  Folk  beredvillig  givet  ham  Navnet  den 
store;  hans  Folk  har  hui'tig  forglemt  hans  Vilkaarlighed 
og  Tyranni  og  kun  bevaret  Mindet  om  hans  høje  Stræben. 
At  dette  Minde  saa  hurtig  kunde  fæstne  sig,  hertil  bidrog 
en  Omstændighed,  som  tilsyneladende  var  begrundet  i  selve 
de  Fejl,  Peter  havde  begaaet. 

Et  gjennem  Aarhundreder  næsten  ubevæget  Folk  blev 
med  vulkansk  Voldsomhed  revet  op  af  sin  Ro ;  et  ukultiveret 
Folk  blev  oversvømmet  af  en  fremmed  Kulturs  Frem- 
bringelser og  Ideer,  som  for  en  større  Part  vare  uforstaae- 
lige,  for  en  mindre  Part  trykkende,  ja  endog  forhadte,  og 
det  vedbleve  de  at  være  for  mange  Tider.  Hvilken  Forstand 
skulde  vel  et  Folk  kunne  have  for  evropæisk  Videnskab  og 
Kunst,  naar  dets  Aand  endnu  var  aldeles  lukket  for  abstrakt 
Tænkning,  og  det  absolut  savnede  den  lange  Gjennem- 
dannelse,  der  kræves  for  at  fatte  ideel  Sandhed  og  det 
skjønnes  Begreb?  Hvorledes  skulde  et  Folk  saa  hurtig  faa 
Øjnene  op  for  Nytten  af  Fabrikker,  Manufakturer,  den  for- 
finede Klædning,  for  offentlig  Orden  og  Renlighed,  naar 
ikke  engang  Trangen  til  disse  Ting  var  vakt?  Foreløbig 
maatte  Folket  blot  føle  det  hele  som  en  unyttig  Luxus, 
som  en  Tvang,  det  at  lære  at  læse  saa  vel  som  de  mange 
nye  Embeder,  Gadernes  Renlighed  saa  godt  som  Stenhusene, 
Fordringen  om  Embedsmændenes  Ærlighed  saa  vel  som 
den  nye  Soldatertugt.  Hvad  Trang  til  udenlandsk  Handel 
havde  vel  et  Folk,  der  næppe  vidste,  hvad  det  skulde  stille 
op  med  de  fremmede  Frembringelser?  Hvorfor  fremfor 
alt  behøvede  det  en  Magtstilling  udad  til,  en  Indflydelse  i 
dette  Evropa,  der  var  Russeren  forhadt  som  hedensk,  der 
laa  ham  lige  saa  fjærnt  som  nu  til  Dags  Kineseren?  Der 
maatte  forst  hengaa  lange  Tider,  inden  Forstaaelse  og  Behov 

kunde  opvoxe,  Had  og  Mistillid  bortskræmmes.  Sædvanen 
maatte  træde  udsonende  til  mellem  det  gamle  og  det  nye 
for  at  gjore  Russerens  Hoved  og  Haand  føjelig  og  bojelig 
over  for  den  nye  Kultur.  Peter  havde  anvendt  al  sin  Møje 
for  at  drage  Russerne  ind  i  denne  Kulturs  Tjeneste;  men 
det  var  kun  tarvelig  lykkedes  ham,  og  næppe  veg  Tvangen 
med  hans  Død,  fer  mange  ilede  med  skyndsomst  at  drage 
Haanden  bort  fra  det  modbydelige  Arbejde. 

En  Følge  af  alt  dette  blev,  at  der  fremstod  en  gabende 
Kløft  mellem  Folket  og  den  paatvungne  Opgave,  en  Kløft, 
som  kun  kunde  udfyldes  af  fremmede.  Folket  var  ikke  saa 
tilstrækkelig  forberedt  for  Kulturarbejdet,  at  det  selv  kunde 
overtage  Ledelsen,  og  denne  tilfaldt  derfor,  i  højere  Grad 
end  i  Peters  Levetid,  de  fremmede.  Disse  misbrugte 
imidlertid  snart  den  dem  saaledes  tilfaldne  Magt,  i  det  de 
trods  deres  indbyrdes  Had  vare  enige  om  at  hæve  og  berige 
sig  paa  Folkets  Bekostning,  og  det  Tryk,  de  saaledes  øvede, 
opflammede  endnu  mere  Folkets  Had  mod  de  fremmede 
Magthavere,  medens  Hadet  mod  de  fremmede  Indretninger 
begyndte  at  tabe  sig  meget.  Herved  forklaredes  atter  Mindet 
om  Peter  som  en  Hersker,  der  trods  al  sin  Tilbøjelighed 
for  de  fremmede  Ting  dog  ikke  lod  de  fremmede  Mennesker 
skalte  og  valte  saa  overmodig,  som  hans  Efterfølgere.  Peter 
voxede  i  Mængdens  Omdomme  ved  den  Svaghed,  den  Egen- 
nytte, det  Fremmedherredømme,  Regeringen  efter  ham 
hjemfaldt  til. 

For  det  første  syntes  rigtignok  et  Regimente  at  befæstes, 
der  i  det  mindste  havde  en  Russer  til  Hoved. 

Efter  sin  ældste  Søn  Alexeis  Domfældelse  og  Død*)  og 
efter  sin  anden  Søn  Peters  Død  havde  Czaren  udelukket  sin 
Sønnesøn  Peter  Alexejevitsch  fra  Tronfølgen,  i  det  han 
smykkede  sin  anden  Hustru  Katharina  med  Kejserkronen.  I 
Aaret  1 722  var  dernæst  udgaaet  et  Manifest  om  Tronfølgens 


")  Jfr.  Hist.  Arkiv.  1880  II.,  243  o.  fl. 

Ordning,  som  imidlertid  ikke  blot  ikke  ordnede  denne  Tron- 
følge, men  meget  mere  udtrykkelig  forkastede  enhver  Ord- 
ning. Man  kan  ikke  sige,  at  dette  Manifest  har  ophævet 
Tronens  Arvelighed,  thi  der  existerede  i  Grunden  intet,  som 
kunde  ophæves;  der  gaves  ingen  Bestemmelser  om  Arve- 
følgen. Naar  Kronen  dog  hyppig  var  gaaet  fra  Fader  til 
Søn,  hidrørte  denne  Kjendsgjerning  ikke  fra  nogen  stats- 
retlig Lov  eller  anerkjendt*  Sædvane,  men  fra  enhver 
Herskers  Familiefølelse,  der,  selv  i  Besiddelse  af  Magten,  ogsaa 
ønsker  at  efterlade  den  til  sit  Afkom,  uden  at  de  tidligere 
Czarer  havde  været  bundne  til  en  Regel,  til  Mandslinjen 
eller  Førstefødselsretten.  I  det  Peter  i  hint  Manifest 
havde  fastslaaet  som  eneste  Orden,  at  Czaren  skulde  have 
fuld  Frihed  til  at  raade  over  Tronen,  som  han  vilde,  udtalte 
og  fastslog  han  saaledes  egentlig  kun,  hvad  allerede  længst 
havde  været  Ret  og  Sæd. 

Imidlertid  fandt  her  ogsaa  en  anden  Opfattelse  sit  Ud- 
tryk, og  denne  stod  atter  i  mærkelig  Modsætning  til  det 
daværende  Evropas  Anskuelser.  Til  Retfærdiggjørelse  af  sit 
Manifest  over  Tronfølgen  lod  Peter  Ærkebiskop  Prokopo- 
vitsch  forfatte  et  Skrift  om  den  »monarkiske  Viljes  Ret« ; 
her  drøftes  nu  Kilden  til  Czarens  Magt,  og  samme  søges  i 
Statsmagtens  Overdragelse  til  Czaren  gjennem  Folkets  Vilje. 
Den  oprindelige  Folkevilje  havde  overdraget  Czaren  Herre- 
dømmet, og  han  havde  nu  Ret  til  at  haandhæve  og  over- 
drage det  efter  sit  Tykke. 

Læren  om  den  kongelige  Magts  guddommelige  Op- 
rindelse stammer  fra  Romerkirkens  Statsbegreb.  Denne 
Theori  har  altid  været  en  Formel  af  meget  tvivlsomt  Værd : 
en  slet  Hersker  kan  lettelig  misbruge  den  til  Forsvar  for 
slette  Handlinger  og  til  Beroligelse  for  en  svag  Sam- 
vittighed; for  den  gode  Hersker  har  den  blot  været  en 
unyttig  Stads,  han  i  sin  Pligtfølelse  lige  saa  lidt  behøvede 
over  for  sit  Folk  som  Anerkjendelse  af  sin  Ansvarlighed 
over  for  Gud;  i  det  Theorien  blandt  Folket  optraadte  med 

det  Krav,  at  Monarkens  Forhold  til  Gud  var  af  en  anden 
Art  end  hans  Undersaatters,  har  denne  Lære  ofte  blot 
dannet  en  Skillevæg  mellem  Fyrste  og  Folk;  den  synes  at 
danne  en  Forskjel  mellem  de  Pligter,  Gud  har  paalagt 
Fyrsten  og  Undersaatten,  i  det  han  giver  Fyrstens  Rettig- 
heder en  højere  Indvielse;  den  synes  at  lære,  at  Guds 
Naade  har  givet  Kongen,  men  ikke  Undersaatten  hans 
Embede,  medens  vi  dog  anerkjende  at  have  modtaget  alt 
paa  lige  Vis  fra  Skaberens  Haand;  den  synes  at  forudsætte 
et  ulige  Maal  af  Guds  Naade,  medens  den  klare  Forstaaelse 
dog  gaar  ud  paa,  at  enhver,  Herskeren  sora  den  beherskede, 
staar  paa  sin  Plads  og  er  beskikket  efter  samrae  Guds  Vilje ; 
den  er  kun  fornuftmæssig,  naar  den  enten  paa  orientalsk 
Vis  forudsætter  Fyrstens  Guddommelighed,  eller  den  frem- 
træder som  Følgeslutning  af  den  anden  Lære:  Kongedømmet 
som  Guds  Repræsentantskab  her  paa  Jorden;  i  det  sidste 
Tilfælde  taber  den  imidlertid  Fodfæste,  saa  snart  Fyrsten 
ikke  udleder  sin  Magt  fra  en  Pave. 

I  Rusland  har  denne  Lære  aldrig  kunnet  udvikle  sig 
til  samme  System  som  i  Evropa,  men  man  vil  sandelig 
ikke  heraf  kunne  slutte,  at  Kronens  Ophøjethed  og  Magt 
har  maattet  lide  herunder.  Ingen  kunde  vel  kr»ve  en 
større  og  mere  uindskrænket  Magt  for  Kronen  end  den, 
Storfyrsterne  af  Ruriks  Æt  vare  i  Besiddelse  af;  og  dette 
Kongedømme  pukkede  ikke  saa  meget  paa  en  særlig  gud- 
dommelig Forleningsret  som  paa  tatariske  Naadebreve  og 
Blodets  Rettigheder.  Den  senere  Forbindelse  med  Kirken 
hyllede  ganske  vist  ogsaa  Storfyrstendømmet  i  kirkelig 
Hellighed.  Under  Ivan  IV.  (Ivan  den  skrækkelige)  var 
allerede  Bevidstheden  om  Storkhanens  Myndighed  udvisket; 
siden  Storfyrsten  af  Moskva  havde  gjort  sig  til  Czar,  siden 
hans  Værdighed  ikke  mere  udelukkende  beroede  paa  Khanen, 
men  afliang  af  hans  egen  Ret  og  Kirkens  Indvielse,  havde 
Forestillingen  om  en  guddommelig  Forlening  slaaet  Rod; 
Ivan   IV.    kaldte   sig   Ætling   af  Fyrster,    hvem    Gud   har 

skjænket  det  russiske  Folk  til  Trældom;  men  denue  Op- 
fattelse var  ingenlunde  trængt  fuldstændig  ind  i  Folkets 
Bevidsthed,  saafremt  den  da  skulde  være  noget  mere  end  det 
blotte  Udtryk  for  den  overtroiske  Fatalisme,  der  i  enhver 
Bojar  skimtede  en  af  Gud  indsat  Ejer  og  Herre,  og  i  den 
herskende  Czar  Fuldbyrderen  af  Guds  Vilje.  Uden  at  Kirken 
med  noget  udspekuleret  System  var  kommen  Kronen  til 
Hjælp,  bragte  Folkebevidstheden  Czarens  Magt  i  Forbindelse 
med  den  guddommelige  Vilje,  men  hverken  mer  eller  mindre, 
end  det  saae  den  guddommelige  Vilje  fremtræde  i  alle 
Folkelivets  øvrige  Interesser.  Hertil  gjordes  ikke  først  nogen 
kirkelig  Lære  nødig;  thi  hvor  Folket  er  besjælet  af  religiøs 
Sans,  udkræves  ingen  særlig  Forklaring  om  Kongedømmets 
Guddommelighed,  og  hvor  den  religiøse  Sans  mangler,  bliver 
hin  Lære  kun  Løgn.  Den  religiøse  Ærefrygt,  Folket  ydede 
Czaren  i  Moskva,  var  saa  dyb  som  muligt,  men  var  ikke 
til  Hinder  for,  at  Folkets  Vilje,  saa  snart  Czartronen  var 
ledig,  strax  gjorde  sig  gjældende  for  paa  ny  at  besætte  den. 
I  det  mindste  tilsyneladende  føjede  Ivan  den  skrækkelige 
sig  efter  Moskvas  indstændige  Bønner,  da  han  atter  greb 
Kegeringens  Tøjler  for  ufortøvet  at  slagte  de  samme  Under- 
saatter,  der  havde  gjengivet  ham  hans  Magt,  endnu  mere 
lystig  end  nogen  som  helst  anden  Tyran,  Nero  end  ikke 
undtagen.  Og  Czardømmets  Hellighed  svækkedes  ikke,  da 
et  nyt  Dynasti  senere  fremgik  af  Folkets  frie  Valg,  eller  da 
Folket  gjentagne  Gange  blev  raadspurgt  om  Tronfølgen  og 
vigtige  statsretlige  Sager.  Hvad  Peter  forkyndte  som  en 
ny  Lære,  Czardømmet  af  Folkets  Vilje,  var  en  tom  Theori 
som  hundrede  andre  Ting,  hvorfor  han  begejstredes,  og  den 
blev  lige  saa  lidt  forstaaet  af  Folket  som  disse  andre 
Ting;  faktisk  ændrede  hans  Manifest  intet  i  Czardømmets 
Stilling  over  for  Folket.  Hverken  før  eller  senere  faldt  det 
Folket  ind  at  opfatte  Czaren  som  dets  Hænders  Værk,  over 
for  hvem  det  kunde  gjøre  Rettigheder  gjældende;  det 
pønsede  ikke  paa  at  stille  sig  op  over  for  ham,  at  forgribe 

sig  paa  hans  Herskerrettigheder,  saafremt  det  holdt  ham 
for  den  ægte  og  sande  Czar;  Czaren  var  og  blev,  som  intet 
andetsteds,  Kjød  af  Folkets  Kj  ød,  og  Ben  af  dets 'Ben.  Lige 
som  Moskovitterne  paa  Knæ  bønfaldt  den  rasende  Eneboer 
fra  Alexander-Sloboda  om,  at  han,  deres  Fader,  dog  ikke 
maatte  forlade  sit  Folk,  lige  saa  føjelig  bar  det  ogsaa  senere 
alle  Lidelser  og  Pinsler  i  den  urokkelige  Bevidsthed: 
Czaren  er  »vor«  Czar,  han  og  vi  ere  uadskillelige  ét  Folk. 
Og  medens  det  absolute  Kongedømme  i  det  øvrige  Evropa 
anstrængte  sig  for  at  begrunde  Troen  paa  sin  særlig  gud- 
dommelige Ret.  medens  Peter  omvendt  udledede  sin  Magt 
fra  Folkeviljen,  har,  den  Gang  som  senere,  ingen  Hersker  i 
Evropa  staaet  fastere  i  sit  Folks  Ærefrygt  end  Czaren ;  For- 
plantelsen  af  Formularen  om  Kongedømmet  af  Guds  Naade 
kunde  ikke  føje  noget  til  Czartronens  Fasthed.  Folke- 
bevidstheden lod  sig  ikke  vildlede  hverken  ved  Peters  rea- 
listiske Doktrin  eller  ved  de  mangfoldige  Apellationer  til 
Folkets  Repræsentanter  i  Anledning  af  Tronens  Njbesættelse. 

Thi  overalt  er  det  den  guddommelige  Vilje,  at  F'olkets 
Vel  staar  øverst,  og  derfor  er  det  Folkets  første  Ret  over 
for  Fyrsten,  at  det  regeres,  den  anden,  tredje  og  tiende,  at 
det  regeres  godt;  men  om  en  Ret  for  Folket  til  at  regere 
eller  vel  endog  til  at  herske  i  Modsætning  til  Fyrstens  eller 
hvilken  som  helst  anden  Regeringsmyndigheds  Ret,  ja  derom 
taler  kun  den,  som  enten  selv  er  uklar  eller  ønsker  at  gjøre 
andre  uklare. 

Folkets  Vilje  som  Retskilde  for  Czarvælden  har  ofte 
nok  gjort  sig  gj ældende,  baade  før  Peter  I.  og  efter  ham. 
Strax  ved  hans  Død  blev  den  levende,  da  Peter  ikke  havde 
foretaget  nogen  Udnævnelse,  skjøut  han  havde  proklameret 
Czarens  Ret  til  at  udnævne  sin  Efterfølger.*)    Da  nu  ingen 


*)  Det  er  for  længst  godtgjort,  at  ogsaa  Peter  den  stores  saa- 
kaldte  politiske  Testament,  der  flere  Gange  er  dokket  frem 
for  at  anrette  nogen  Forvirring,  kun  er  underskudt. 

retslig  Tronarving  var  for  Haanden,  maatte  der  paafølge  et 
Valg  eller  en  Usurpation,  og  den  nye  Hersker  fremgik  denne 
Gang,  som  gjentagne  senere,  ved  et  Kompromis  mellem 
Usurpation  og  Valg;  Hoffets,  Adelens,  Kirkens  og  Hærens 
Stormænd  optraadte  som  Repræsentanter  for  »alle  Stænder« 
og  udraabte  Peters  Hustru  Katharina  til  Kejserinde,  efter 
at  hun  havde  besluttet  at  usurpere  Tronen  under  Ledelse 
af  Menschikov,  Bassewitz  og  nogle  andre;  denne  Prokla- 
mering  var  utvivlsomt  en  Usurpation  over  for  Peters  tvende 
Døtre  og  Efterkommerne  af  hans  Broder  Ivan;  den  blev 
imidlertid  bekræftet  ved  Billigelse  af  Stormændene,  i  hvem 
Folket  saae  sine  naturlige  Repræsentanter. 

Stormændenes  Samstemning  var  dog  ingenlunde  en- 
stemmig eller  ganske  frivillig;  blandt  dem  fandtes  mange 
Tilhængere  af  det  gamle;  de  udgjorde  maaske  endog  Fler- 
tallet og  havde  længe  til  Peters  Død  knyttet  Haabet  om 
herved  at  opleve  Slutningen  af  de  fremmede  Menneskers  og 
de  fremmede  Indretningers  forhadte  Herredømme,  Husene 
Golizyn  og  Dolgoruki,  Saltykov  og  Naryschkin,  Storembeds- 
mændene Kurakin,  Repnin,  Trubezkoi,  Apraxin  og  mange 
andre,  de  mest  ansete  blandt  Rigets  Fyrsteslægter  ønskede 
at  bringe  den  niaarige  Peter,  Sønnen  af  Czarevitsch  Alexei, 
paa  Tronen  og  derpaa  ødelægge  Modstanderne,  Peters  Krea- 
turer, Alexei's  Dommere  og  Mordere,  med  samt  alt,  hvad 
disse  repræsenterede  og  Peter  I.  havde  skabt.  Her  fandt  det 
gammelrussiske  Parti  blandt  den  moskovitiske  Adel  først 
hverandre;  dets  Planer  gik  ud  paa  lige  som  i  ældre  Tider 
at  samle  de  gamle  Slægters  Herredømme  i  Bojarernes  Raad. 
Ogsaa  den  Plan  syntes  at  være  kaldt  til  Live  at  svække 
den  nye  Czars  Enevælde  til  Gunst  for  Bojarernes  Raad 
eller  ogsaa  for  Stænderne.  —  Dog  endnu  før  Peter  L  havde 
draget  sit  sidste  Aandedrag,  kom  Menschikov  Ganimel- 
russerne  i  Forkjøbet  og  tvang  dem,  ved  sin  faste  Op- 
træden og  støttet  af  Militærets  Gunst,  til  at  vælge 
Katharina. 

Med  deune  Begivenhed  og  denne  Uag.  den  Sde  Febr. 
1725,  begynder  den  i  Aartier  raellem  Partierne  fortsatte 
Kamp  oni  Herredømmet,  en  Kamp,  som  udfylder  næsten 
hele  Indholdet  af  den  russiske  Historie  i  denne  Periode, 
sadledes  som  den  da  hidtil  er  fremstillet ;  en  skamløs  Kamp 
mellem  havesyge  Lykkeriddere,  Yndlinge,  Skurke  af  enhver 
Art  og  ethvert  Navn,  blandt  hvilke  Kepræsentanterne  for 
de  evropæiske  Folkeslag,  de  fremmede,  ikke  staa  tilbage  for 
de  indfødte  Russere;  meget  mere  stræbe  hine  med  voxende 
Held  efter  Herredømmet,  efter  Statsstyreisen,  som  Russerne 
ikke  ere  voxne.  Og  jo  mere  disse  fremmede,  disse  saa- 
kaldte  Tyskere,  herske,  desto  stærkere  samle  Skarer  af 
samvittighedsløse  Æventyrere  sig  til  Byttets  Deling. 

Den  Regering,  som  nu,  da  Peter  var  borte,  ferst 
traadte  for  Dagens  Lys.  bar  fra  første  Færd  Præg  af  et 
anmasset  Herredømme,  bygget  paa  den  fuldstændige  Om- 
styrtning af  alt  det  gamle.  Da  Katharina  fjærnede  sig  fra 
sin  Ægtefælles  Leje.  hvor  han  endnu  laa  i  Dødskampen,  og 
traadte  ind  i  Salen,  hvor  de  Senatorer,  Generaler  og  Præ- 
later, som  havde  sammensvoret  sig  til  Gunst  for  Storfyrst 
Peter,  vare  forsamlede,  stillede  Menschikov,  Hertug  Karl 
Frederik  af  Holstein -Gottorp,  Bassewitz,  Jaguskinski  og 
Theodosius,  Ærkebiskoppen  af  Novgorod,  sig  ved  hendes 
Side;  men  uden  for  Paladset  stode  Gardens  Grenaderer. 
Hvad  var  det  nu  for  Folk,  der  under  Gai-dens  Tryk  lukkede 
Munden  paa  Bojarherredommets  Rpræsentanter? 

Katharina,  den  liflandske  Tjenestepige,  denne  en 
svensk  Soldats  ikke  engang  fraskilte  Hustru,  Fangen  fra  den 
nordiske  Krig,  Menschikovs  Slavinde  og  Elskerinde,  dernæst 
Peter  den  stores  Elskerinde  og  Hustru,  hvis  Vandel  alt 
tidlig  var  plettet  i  moralsk  Henseende,  og  som  var  gaaet 
fra  den  ene  Haand  til  den  anden;  efter  et  langt  og  godt 
Ægteskab  med  Peter  var  hun  derpaa  af  sin  Mand  bleven 
sigtet  for  et  strafværdigt  Forhold  til  sin  Kammerherre,  Grev 
Mons,  og  havde  maattet  være  Vidne  til  Mandens  Hævn,  til 

sin  medskyldiges  Henrettelse.  En  Kvinde  uden  nogen  som 
helst  Opdragelse  og  Dannelse,  der  fremtidig  maatte  lade 
Datteren  Elisabet  undertegne  sine  Ukaser,  da  hun  selv 
hverken  kunde  læse  eller  skrive,  men  som  dog  havde  været 
klog  nok  til  mange  Aar  igjennera  at  være  en  trofast  Led- 
sagerske for  sin  Husbond,  paa  hvis  Karakter  hun  havde  bedre 
Forstand  end  paa  hans  Bestræbelser,  hvis  Haardhed  hun  sogte 
at  mildne,  for  hvis  raa- Fornøjelser  hun  havde  en  god  For- 
staaelse,  og  hvis  politiske  Arv  hun  maaske  vilde  være  villig 
til  at  hæve  dels  af  Ærefrygt,  dels  af  egen  Interesse, 
men  som  dog  ikke  var  i  Besiddelse  af  nogen  dybere  For- 
staaelse  herfor.  En  Kvinde  uden  Dannelse  og  uden  moralsk 
Holdning,  uden  nogen  som  helst  Rod  i  det  Folk,  hun  nu 
beredte  sig  til  at  beherske. 

Ved  Siden  af  hende  stod  Menschikov.  denne  durch- 
lauchtige  tyske  Rigsfyrste,  denne  kloge,  anmassende,  udannede, 
endog  i  Skriftlæsning  ukyndige,  herske-  og  havesyge,  daads- 
kraftige  Lykkeridder,  hvem  Peter  atter  og  atter  havde  til- 
givet hans  stadige  Tyverier,  Vilkaarligheder  og  Skjændsels- 
gjerninger  af  enhver  Art  paa  Grund  af  den  Smidighed, 
hvormed  han  vidste  at  føje  sig  efter  sin  Herres  Egenheder 
og  praktisk  at  fatte  og  fremme  hans  Reformer.  Han  var 
hverken  fængslet  til  de  gamle  Forhold  og  Tilstande  i  Landet 
ved  Traditionen,  saaledes  som  de  gamle  Knæs-Slægter,  ej 
heller  bunden  til  den  nye  Tids  Kulturelementer  ved  Sværmeri 
eller  Overbevisning,  som  Tilfældet  var  med  Peter.  Hadet 
af  Gammelrusserne  paa  Grund  af  sin  Deltagelse  i  Peters 
Kampe  mod  dem,  for  sit  umaadelige  Hovmod  og  sin  Have- 
syge saae  Lykkeridderen  sig  imidlertid  nu  absolut  dreven 
over  paa  de  fremmedes  Side,  som  vare  betænkte  paa  under 
Katharina  at  fortsætte  det  System,  hvorved  de  vare  komne 
til  Vejrs.  Midtpunktet  for  disse  fremmede  var  Kejserindens 
Svigersøn,  Hertugen  af  Holstein-Gottorp. 

(Forts.) 

JNaar  en  Mand,  saa  vel  i  levende  Live  som  efter  sin 
Ded,  er  Gjenstand  for  de  mest  forskjellige  Bedømmelser; 
naar  han  og  hans  Gjerninger  fra  den  ene  Side  hæves  til 
Skyerne  af  Beundrere,  medens  de  fra  den  anden  Side 
trækkes  ned  i  Smudset,  som  om  der  slet  intet  godt  var  ved 
dem,  kan  man  vist  nok  i  Regelen  komme  Sandheden  nær- 
mest ved  at  antage,  at  hans  Billede  helst  maa  males  graat 
i  graat.  Saaledes  har  det  ogsaa  været  Tilfældet  med  den 
Mand,  disse  Blade  ville  forsøge  at  skildre,  ^Biskop  Bartholo- 
mæus  Deichmann;  der  er  bleven  anstillet  Sammenligning 
mellem  ham  og  Ærkebiskop  Hans  Svane,  og  der  er  ad- 
skillige Lighedspunkter,  ligesom  det  er  blevet  sagt,  at 
disse  to  Mænd  vare  de  eneste  gejstlige,  der  i  Danmark 
efter  Reformationen  have  besiddet  nogen  betydelig  politisk 
Indflydelse*). 

Deichmanns  Levned  er  forhen  kortelig  skildret  i  Zwergs 
Sjællandske  Kleresi  S.  743—751,  Pontoppidans  Annaler  IV,, 
211—216,  Blochs  Fynske  Gejstlighed  L,  639-651,  Mol- 
bechs Historiske  Aarbøger  HI.  163  —  167  (af  Kønigsfeldt), 
i  Iris  og  Hebe  1809,  I.  65—80,  samt  i  N.  M.  Petersens 
Litteraturhistorie    IV.,    113—116.      En    udførlig    Levneds- 


*)  J.  Møller,  Mnemosyne  I.  1830,  S.  172;  i  vor  Tid  kunde  vel 
et  tredje  Navn  tilføjes. 

beskrivelse  af  ham  er  derhos  leveret  af  Prof.  Jens  Møller 
i  Mnemosyne  I.,  171—311;  men  dels  er  denne  aifattet 
temmelig  partisk  til  Gunst  for  Deichmann,  dels  er  der  i 
de  54  Aar,  som  ere  gaaede,  siden  den  saae  Lyset,  frem- 
kommet adskillige  nye  Oplysninger  til  hans  Livs  Historie, 
især  i  Bruuns:  Rostgaards  Levned;  L.  Daae:  Af  Johan  v. 
Biilows  efterladte  Papirer,  og  i  »Samlinger  til  jysk  Historie 
og  Topografi«,  4de  Bind.  Da  de  fleste  oven  anførte  Bøger, 
hvori  hans  Levnedsbeskrivelse  findes,  derhos  kun  ere  kjendte 
af  forholdsvis  faa,  og  da  han  var  en  Personlighed,  som  i 
sin  Tid  var  i  Besiddelse  af  en  betydelig  Indflydelse,  og 
hvis  Levned  nok  kunde  fortjene  at  kjendes  af  en  videre 
Kreds,  siden  det  kaster  et  Lys  over  hele  Samtiden,  skulle 
vi  her  forsøge  at  skildre  ham  saa  upartisk  som  muligt; 
videre  sympatetisk  var  han  just  ikke. 


L 

Bartholomæus  Pedersen  Deichmann  fødtes  Søndagen 
den  5te  Februar  1671  i  Kjøbenhavn,  hvor  hans  Fader  Peder 
Deichmann,  en  Borgmestersøn  fra  Malmø,  beklædte  den 
indflydelsesrige  Stilling  som  Byfoged,  hvilket  omtrent  svarer 
til  vor  Tids  »Politimester«;  hans  Moder  hed  Else  Peders- 
datter  Thue,  men  efter  hendes  Død  blev  Faderen  gift  med 
Margrete  Dysseldorf.  Det  var  i  et  anset  og  velhavende 
Hjem,  at  han  fødtes,  og  hvor  hans  Barndom  sammen  med 
hans  Søskende  hengled  rolig  og  stille,  uden  at  vi  dog 
kjende  noget  synderlig  til,  hvorledes  hans  aandelige  Ud- 
vikling i  Barneaarene  er  foregaaet;  Faderen  var  velhavende 
nok  til  ikke  at  behøve  at  lade  Børnene  gaa  i  nogen  Skole, 
som  skulde  forberede  dem  til  Universitetet,  men  kunde  holde 
en   Huslærer,   der   da   ogsaa   1685   dimitterede   den   ældre 

Broder  Peder,  som  blev  en  dygtig  Læge  i  Odense,  men  dede 
i  en  Alder  af  ikke  fyrretyve  Aar.  Hvad  der  vel  tit  har 
bragt  angestfulde  Timer  i  Hjemmet,  var  at  den  lille  Bar- 
tholomæus havde  en  saa  svagelig  Helbred,  at  man  maatte 
frygte,  det  svage  Legeme  ikke  kunde  holde  længe  ud;  det 
har  maaske  ogsaa  været  Grunden  til,  at  han  ikke  fik  Lov 
til  at  tage  Studenterexamen  1685  sammen  med  sin  ældre 
Broder,  skjønt  han  i  den  unge  Alder  af  forten  Aar  var 
erklæret  moden  dertil;  han  maatte  vente  i  tre  Aar,  inden 
han  d.  ilte  April  1688  blev  indskreven  i  de  akademiske 
Borgeres  Tal,  dimitteret,  ligesom  Broderen  Peder,  af 
Magister  Niels  Skive,  som  snart  blev  deres  Mentor  og 
Hovmester  paa  Udenlandsrejsen  og  senere  var  Rektor  ved 
Viborg  Katedralskole,  medens  hans  fordums  Discipel  var 
Biskop  i  samme  By. 

Ved  Universitetet  har  Deichmann  strax  vakt  store 
Forventninger  paa  Grund  af  den  store  Begavelse,  han  lagde 
for  Dagen;  og  han  var  just  heller  ikke  den  Mand,  der 
satte  sit  Lys  under  en  Skjæppe ;  allerede  halvtredje  Måaned 
efter  at  være  bleven  Student  tog  han  den  da  existerende 
akademiske  Bakkalavrgrad,  som  ganske  vist  var  den  laveste 
af  Graderne;  men  at  han  kun  sytten  Aar  gammel  kunde 
tage  den,  vidner  dog  om  en  betydelig  aandelig  Modenhed; 
og  en  Maaned  efter  at  han  var  bleven  Bakkalavr,  skrev  han 
en  Disputats  over  selvvalgte  Theses,  hvilke  han  forsvarede 
i  Regenskirken ;  dette  Skrift  af  den  syttenaarige  Yngling  er 
det  tidligste  af  hans  trykte  Værker,  hvilke  for  ovrigt  snart 
ere  talte. 

Som  anfert  oven  for,  havde  hans  ældre  Broder  Peder 
valgt  Lægevidenskaben  som  sit  Studium,  og  formodentlig 
efter  Broderens  Exempel  har  Bartholomæus  faaet  Lyst  til 
den  samme  Virksomhed;  muligvis  vilde  han  være  bleven 
en  dygtig  Læge,  hvis  han  havde  faaet  Lov  til  at  følge 
denne  sin  Lyst;  men  naar  vi  se  hen  til  hans  senere  Liv, 
maa  vi  vel  sige.    at   han   snarest  vilde  have  været  paa  sin 

rette  Hylde,  hvis  han  var  bleven  Jurist.  At  han  nu 
imidlertid  blev  Theolog,  skyldtes  især  Sjællands  bekjendte 
Biskop  Hans  Bagger,  der  var  bleven  opmærksom  paa  ham 
ved  hans  Præstationer  ved  Universitetet,  men  som  vel  ogsaa 
har  været  en  Omgangsven  i  det  velhavende  Pædrehjem. 

Om  han  har  følt  sig  videre  hendragen  til  Theologien, 
eller  om  det  kun  har  været  Overtalelserne,  der  have  virket, 
kunne  vi  ikke  vide;  kun  det  vide  vi,  at  han  studerede 
Theologi  og  hørte  theologiske  Professorer  paa  sin  Udenlands- 
rejse, som  han  begyndte  det  samme  Aar,  i  hvilket  han  vur 
bleven  Student;  han  og  Broderen  fulgtes  ad,  ledsagede  af 
Niels  Skive,  til  Leipzig,  hvor  deres  Veje  skiltes;  Peder 
Deichmann  drog  til  Leiden,  hvis  Universitet  i  de  Dage 
havde  et  stort  Navn  paa  Lægevidenskabens  Omraade,  hvor- 
imod Bartholomæus  blev  i  Leipzig  i  nogen  Tid,  og,  som 
rimeligt  var,  forblev  under  Hovmesterens  Opsyn.  Der  be- 
gyndte netop  i  de  Dage  at  komme  Liv  i  den  lutherske 
Kirke  efter  den  stive  dogmatiske  Ortodoxi,  som  i  lang  Tid 
havde  trykket  Kirken;  Spener  havde  allerede  nogle  Aar  i 
Forvejen  begyndt  sin  Reformation  i  pietistisk  Retning,  og 
til  ham  havde  der  sluttet  sig  mange  yngre  Theologer,  som 
ved  Konventikler  og  gudelige  Forsamlinger  søgte  at  fremme 
kristeligt  Liv  og  levende  Tro,  men  uheldigvis  ofte  gjorde 
det  paa  en  ensidig  og  snæverhj ærtet  Maade,  skjent  deres 
Hensigt  var  den  bedste.  Under  sit  Ophold  i  Leipzig  kunde 
Deichmann  ret  have  Lejlighed  til  at  se  den  fremblomstrende 
pietistiske  Vækkelse  paa  nært  Hold;  thi  det  var  i  denne 
By,  at  tre  af  Speners  yngre  Venner,  som  senere  vandt  et 
Navn  i  Kirkens  Historie,  August  Herman  Francke,  Paul 
Anton  og  Kaspar  Schade,  havde  begyndt  at  holde  opbygge- 
lige Forsamlinger  til  Forklaring  af  den  hellige  Skrift,  hvilket 
blev  dem  meget  unaadig  optaget  af  Universitetet,  der  da 
ogsaa  1 690  naaede  at  faa  dem  fordrevne  fra  Leipzig.  Hvor 
vidt  Deichmann  har  deltaget  i  disse  Forsamlinger  under 
Opholdet  i  Leipzig,    er  nu  ikke  muligt  at  sige,    det  er  vel 


Biskop  Bartbolomæas  Deichmami.  85 

tvivlsomt;  thi  den  pietistiske  Ketning  var  i  hele  hans  Liv 
saare  langt  fra  at  tiltale  ham,  og  da  han  under  sit  Ophold 
i  Leipzig  netop  vilde  søge  Udbytte  af  rndervisningen,  der 
bødes  ved  Universitetet,  er  det  næppe  tænkeligt,  at  han  har 
søgt  Samkvem  med  Mænd,  som  havde  stillet  sig  i  aabenbar 
Opposition  mod  dette  og  dets  hele  Retning.  Dog  i  hvert 
Fald  har  han  ikke  kunnet  andgaa  at  lægge  Mærke  til  denne 
Fremtoning,  der  i  dens  senere  Udvikling  skulde  faa  saa  stor 
Betydning,  og  som  ogsaa  han  paa  forskjellig  Maade  skulde 
komme  i  Kollision  med.  Et  Minde  fra  Opholdet  i  Leipzig 
har  han  bevaret  til  de  ældre  Aar  og  meddelt  sin  Sen,  der 
igjen  har  ladet  det  komme  videre  til  Efterverdenen:  naar 
en  studerende  kom  til  et  Universitet,  var  det  Pligt  for  ham 
at  udvælge  en  af  Lærerne,  der  da  som  hans  Privatpræceptor 
i  særlig  Grad  skulde  varetage  baade  hans  aandelige  og  hans 
materielle  Tarv ;  da  Deichmann  kom  til  Leipzig,  udvalgte 
han  til  sin  Privatpræceptor  en  Dr.  theol.  Pfeifer;  imod 
denne  havde  en  tysk  Student,  der  var  gaaet  over  til  den 
katolske  Kirke,  udgivet  et  Skrift;  nu  fortæller  Deichmann, 
at  Pfeifer  opfordrede  ham  til  at  levere  en  Gjendrivelse  af 
dette  katolske  Skrift,  men  at  det  ikke  blev  til  noget,  da 
Pfeifer  imidlertid  blev  forflyttet  til  Bispeembedet  i  Liibeck ; 
denne  Meddelelse  maa  dog  vistnok  modtages  med  megen 
Varsomhed  og  Kritik;  det  vilde  dog  synes  at  være  en  slem 
Falliterklæring  af  en  Professor,  dersom  han  skulde  nødes 
til  at  tage  sin  Tilflugt  til  en  attenaarig  Student,  for  ved 
ham  at  faa  et  Stridsskrift  gjendrevet;  Deichmann  har  vel 
nok  yndet  at  fremstille  Sagen  paa  denne  Maade.  for  saa- 
ledes  at  gaa  som  det  tidlig  straalende  Lys;  dog  er  det  vel 
snarere  rimeligt  at  antage,  at  det  har  været  en  akademisk 
Stileopgave,  Dr.  Pfeifer  har  villet  give  sin  Elev  til  at  prøve 
Kræfterne  paa.  Over  Jena  lagde  Deichmann  Tilbagerejsen 
til  Fædrelandet,  og  i  Juli  1690  tog  ban  theologisk  Atte- 
stats ved  Kjøbenhavns  Universitet. 

Det  var  i  de  Dage  en  Regel,  næsten  uden  Undtagelse, 
at  alle,  der  vare  komne  til  at  studere  ved  Universitetet, 
underkastede  sig  theologisk  Embedsexamen,  selv  om  deres 
Anlæg  og  Tilbøjeligheder  førte  dem  i  en  anden  Retning, 
saa  at  man  blandt  Mænd,  der  senere  vandt  et  Navn  som 
Jurister  eller  Læger,  træffer  mange,  der  tidligere  havde 
dyrket  Theologiens  Studium  med  større  eller  mindre  Lyst. 
Som  oven  for  bemærket,  havde  Bartholomæus  Deichmann 
særlig  Lyst  til  Lægevidenskaben,  og  endnu  efter  sin  theo- 
logiske  Examen  havde  han  Lyst  til  at  skifte  Studium,  saa 
vi  fejle  vel  næppe  ved  at  antage,  at  han  paa  den  Rejse, 
han  foretog  fra  1690  til  1692,  og  som  gik  til  Tyskland 
og  Holland,  ogsaa  har  studeret  Lægekunst,  især  da  vi  vide, 
at  han  i  nogen  Tid  opholdt  sig  i  Leiden;  men  ved  Siden 
heraf  studerede  han  Theologi  og  østerlandske  Sprog. 
Flittig  har  han  været,  og  stor  Lyst  har  han  haft  til  at  se 
sig  om  i  fremmede  Lande,  saa  det  har  vel  ikke  været  ham 
ukjært  ved  Sjællands  formaaende  Biskop  Hans  Bagger  at 
faa  Tilbud  om  som  Legationspræst  at  følge  det  Gesandtskab, 
der  under  Ledelse  af  Markus  Gjøe  var  bestemt  til  i  Efter- 
aaret  1692  at  sendes  til  Spanien;  han  undskyldte  sig  i 
Begyndelsen  med  sin  Ungdom  og  manglede  jo  ogsaa  halv- 
JQerde  Aar  i  den  Alder,  da  han  efter  Kirkens  ældgamle 
Sædvane  maatte  modtage  Indvielsen  til  et  gejstligt  Kald; 
men  Biskoppen  formaaede  snart  ved  Henvisningen  til  Pau- 
lus's  Ord  til  Timotheus:  »Ingen  skal  foragte  dig  for  din 
Ungdoms  Skyld«,  at  hæve  hans  Betænkeligheder,  hvilke 
han  imidlertid  foreløbig  kunde  have  sparet  sig,  da  hele 
Gesandtskabet  blev  til  intet.  Snart  aabnede  der  sig  imidler- 
tid ny  Udsigter  for  ham  til  igjen  at  besøge  Udlandet. 
Under  de  daværende  Uroligheder  omkring  i  Evropa  havde 
Danmark  og  Sverige  1691  sluttet  den  saakaldte  »væbnede 
Nevtralitet«;  et  Observationskorps  sendtes  fra  Danmark  til 
Braband  under  Anførsel  af  Hertug  Ferdinand  Vilhelm  af 
Wiirttemberg,  ved  dette  Korps   skulde  der  beskikkes  Felt- 

præster,  og  blandt  dem,  som  udnævntes  og  ordineredes  15. 
Febr.  1693,  vare  Deichmann  og  Morten  Reenberg,  der  var 
elleve  Aar  ældre  end  han,  og  med  hvem  Deichmann  flere 
Gange  i  sit  senere  Liv  stedte  sammen,  just  ikke  under  de 
behageligste  Forhold;  Reenberg  døde  som  Stiftsprovst  i 
Kjøbenhavn  og  var  almindelig  bekjendt  og  frygtet  af  høje 
og  lave  for  sin  bidende  Satire,  hvis  Braad  han  maaske 
allerede  den  Gang  har  ladet  sin  KoUega  fele;  medens 
Reenberg  tillige  blev  Feltprovst,  blev  Deichmann  Vice- 
Feltprovst,  og  det  kan  vel  være,  at  Reenberg  ikke  har  holdt 
meget  af  at  have  denne  to  og  tyveaarige  Mand  stillet 
næsten  jævnsides  ved  sig.  især  da  han  snart  har  mærket, 
at  Deichmann  var  Mand  for  at  gjore  sig  gj ældende  og 
benytte  Forhold  og  Omstændigheder  til  sin  Fordel. 

Det  var  slet  ikke  under  hyggelige  Vilkaar.  al  Deich- 
mann begyndte  sin  Virksomhed :  baade  var  Reenberg  uvenlig 
stemt  imod  ham,  og  Hertugen  endnu  mere,  da  de  Kandi- 
dater, han  havde  anbefalet,  vare  blevne  forbigaaede  af 
Regeringen;  desuden  skulde  han  for  det,  mest  af  Tyskere 
bestaaende  Korps  prædike  paa  Tysk,  og  skont  han,  der 
havde  tilbi  agt  længere  Tid  i  Tyskland,  vel  nok  var  Sproget 
mægtig,  kunde  han  dog,  som  naturligt  er,  ikke  hindre,  at 
man  kunde  mærke  hans  danske  Oprindelse ;  men  netop  denne 
Omstændighed  benyttede  han  til  sin  Fordel,  og  ved  sin 
Tiltrædelsesprædiken  ligesom  tog  han  hele  Armeen  med 
Storm;  det  var  i  Fastetiden  1693;  Texten,  over  hvilken 
der  skulde  prædikes,  var  af  Lidelseshistorien  Stykket  om 
Peders  Fornægtelse:  nu  vidste  han  med  en  rhetorisk  Be- 
hændighed at  anvende  Ordene  »Dit  Maal  rober  dig,  du  er 
en  Galilæere  saaledes  paa  sig  og  sin  Udtale,  at,  som  det 
hedder,  »alle  beundrede  ham,  og  Hertugen  strax  gjorde  ham 
til  sin  Konfessionarius  med  Extra-Løn,  lod  ham  spise  ved 
sit  Taftel,  talede  med  ham  om  alle  Haande  vigtige  Ting, 
ja  endog  betroede  ham  sine  private  Sager  at  bestyre.« 

Nu  var  Deichmann  jo   altsaa,    som   man   kalder   det, 

»kommen  i  Skuddet« ,  og  han  blev  ved  at  voxe :  snart 
følte  hans  foresatte  i  gejstlig  Henseende,  Peltprovsten  Morten 
Reenberg,  sig  fuldstændig  overfløjet,  og  med  en  klog  Taktik 
valgte  han  derfor  at  trække  sig  tilbage,  i  det  han  søgte 
Kald  andensteds;  kun  fire  Maaneder  efter  at  være  bleven 
ansat  ved  Hæren  fik  Reenberg  det  indbringende  Kald  som 
Sognepræst  i  Stege,  og  nu  var  altsaa  Deichmann  den  øverste 
gejstlige  ved  den  danske  Hær,  eller  i  alt  Fald  ved  en  af 
dens  største  Afdelinger.  Om  han  som  Præst  har  kunnet 
øve  nogen  Indflydelse  paa  de  raa  Masser  af  uensartede  Be- 
standdele, hvoraf  Hæren  var  sammensat,  er  vel  tvivlsomt; 
i  hvert  Tilfælde  manglede  han  den  Myndighed,  Alderen 
giver;  men  sin  Stilling  som  Hærførerens  fortrolige  benyttede 
han  til  at  sætte  sig  ind  i  Krigsførelsens  Grundsætninger, 
og  det  synes,  at  de  Raad,  han  senere  under  Krigen  i  Norge 
1716—18  gav  om  forskjelligø  strategiske  Forhold,  til  Dels 
grunde  sig  paa  de  Erfaringer,  han  havde  gjort  under  sit 
Ophold  ved  Hæren  i  Flandern. 

Medens  Deichmann  var  Peltprovst,  døde  30te  Avgust 
1693  hans  Velynder  Biskop  Bagger;  men  dette  Dødsfald 
fik  ingen  Indflydelse  paa  hans  Stilling;  han  havde  sat  sig 
saa  fast  i  Yndest  hos  sin  foresatte,  Hertugen,  •  og  havde 
vidst  at  vinde  sig  en  ny  Talsmand  blandt  de  gejstlige, 
nemlig  den  kongelige  Konfessionarius  Peder  Jespersen,  saa 
han  væsentligst  ved  dennes  Anbefaling  blev  antagen  til 
Hofprædikant  hos  Kong  Kristian  den  femtes  Søn  Prins 
Karl,  der  skulde  foretage  en  Udenlandsrejse  paa  flere  Aar. 
Det  var  vanskelige  Forhold,  i  hvilke  han  indtraadte;  ved 
Hoffet  vare  alle  delte  i  to  Partier,  af  hvilke  det  ene,  det 
mægtigste,  støttede  sig  til  Kongens  Elskerinde  Sofie  Amalie 
Moth,  medens  Prins  Karls  Moder  Dronning  Charlotte  Amalie 
næppe  havde  ret  mange  trofaste  Venner  ved  Hove;  hun 
var  reformert,  og  skjønt  de  reformertes  Lære  ikke  i  den 
Grad  var  Gjenstand  for  Skræk  og  Rædsel  i  Slutningen  af 
det  syttende  Aarhundrede  som  i  dettes  Begyndelse,  var  det 

dog  i  denne  Konges  Tid,  at  der  nægtedes  de  reformerte 
Emigranter,  der  vare  flygtede  for  Ludvig  den  fjortendes 
Dragonader,  Tilladelse  til  at  bosætte  sig  i  Danmark;  først 
efter  megen  Modstand  fik  Droningen  udvirket  Tilladelse  til 
en  begrænset  Religionsfrihed  for  sine  Trosfæller,  og  til  at 
en  reformert  Kirke  maatte  bygges  i  Kjebenhavn.  Da  nu 
hendes  Sen  Prins  Karl  skulde  foretage  sin  Udenlandsrejse 
og  lære  fremmede  Folks  Levevis  og  Tænkemaade,  politiske 
og  kirkelige  Forhold  at  kjende,  kunde  det  naturligvis  ikke 
være  hende  kjært,  om  han  til  Vejleder  paa  Rejsen  havde 
en  Mand,  der  vilde  indprente  ham  Foragt  for  den  Religion, 
til  hvilken  hun  bekjendte  sig.  I  et  Brev,  hun  i  Anledning 
af  Sønnens  Rejse,  vistnok  aldeles  privat,  skrev  til  Grev 
Ahlefeldt,  der  skulde  følge  med  Prinsen  som  Hovmester, 
forekommer  følgende :  »Hvad  der  særdeles  fornøjer  mig,  er 
Forsikringen  om  min  Søns  Konfessionarius's  Oprigtighed 
og  Samvittighed,  og  at  han  ikke  vil  indgyde  ham  nogen 
animosité.  men  snarere  moderate  Tanker;  jeg  er  glad,  at 
den  gode  Gud  har  givet  ham  en  saadan  Mand  til  at  sørge 
for  hans  Sjæl.«  Saa  vidt  man  kan  skjonne  efter  hele  Deich- 
manns  senere  Liv,  har  det  ikke  faldet  ham  saa  vanskeligt  at 
rette  sig  efter  denne  Anmodning  fra  oven;  han  synes  ogsaa 
paa  sin  Rejse  med  Prinsen  at  have  været,  som  ogsaa  var 
ganske  naturligt,  mere  tilbøjelig  til  at  polemisere  mod 
Katolikerne  end  mod  de  reformerte;  og  der  kunde  nok 
være  Grund  til  at  være  paa  Vagt  imod  Katolikerne,  der 
netop  ved  Tiden  kort  fer  og  kort  efter  1700  søgte  at  gjore 
Proselyter  blandt  Lutheranerne,  saa  at  endog  Prins  Karls 
ældre  Broder,  den  senere  Konge  Frederik  den  fjerde,  synes 
at  have  haft  lovlig  stærke  Sympatier  over  for  den  katolske 
Lære,  og  paa  hans  Udenlandsrejse  1709  nærede  man  endog 
i  Rom  Forhaabninger  om,  at  den  danske  Konge  ikke  skulde 
være  helt  utilbøjelig  til  at  gaa  over  til  den  katolske  Tro. 

I  Aachen  stødte  Deichmann  i  Juli  1696   sammen   med 
Prinsen,    hvem   han    da   ledsagede   i   henved   de  tre  Aar,   i 

hvilke  Udenlandsrejsen  varede,  gjennem  Tyskland,  Frankrig 
og  Schweiz  til  Italien,  og  tilbage  over  Tirol,  Tyskland  og 
Holland.  I  den  Instrux,  der  blev  given  Deichmann,  da  han 
skulde  begynde  Rejsen,  hedder  det,  at  han  ikke  alene  skulde 
varetage  Prinsens  Tarv  som  Sjælesørger,  men  ogsaa  »holde 
Samtaler  med  Prinsen  om  andre  honette  og  nyttige  Ma- 
terier, særdeles  om  det,  der  henhørte  til  det  Lands  og  det 
Folks  rette  Kundskab,  hvor  Prinsen  sig  da  maatte  opholde; 
konferere  med  Prinsen  om  Religionen  og  Samvittighedssager; 
prædike  Tysk  for  dem  af  Suiten,  der  ej  forstode  Dansk« 
o.  s.  v.;  han  skulde  altsaa  være  baade  Præst,  Mentor  og 
Selskabskavallér  for  Prinsen.  Hvor  stort  Udbytte  denne 
har  haft  af  sin  Rejse,  er  det  ikke  let  for  os  at  vide; 
synderlig  stort  har  det  vel  næppe  været,  næppe  større  end 
det  sædvanlige  Udbytte,  de  unge  Prinser  havde  af  de  Rejser, 
de  næsten  ansaas  forpligtede  til  at  foretage,  naar  de  vare 
komne  lige  til  Ungdomsalderens  første  Grænse;  men  for 
Deichmann  var  der  i  dobbelt  Henseende  Udbytte  af  denne 
Rejse:  dels  lærte  han  paa  den  ret  at  bevæge  sig  i  for- 
nemme, ja  selv  de  fornemste  Kredse,  hvilket  han  i  sit 
senere  Liv  saa  ofte  fik  Brug  for;  dels  blev  ved  Synet  af 
de  rige  Værker  fra  Kunstens  Guldalder  i  Holland  og  Italien 
hans  Kunstsans  vakt,  og  ved  Indkjøb  af  Malerier  lagde  han 
allerede  da  Grunden  til  sin  senere  saa  bekjendte  Kunst- 
Samling.  Blandt  de  danske,  hvem  Deichmann  traf  paa 
denne  Rejse,  var  den  senere  Oversekretær  Frederik  Rostgaard, 
med  hvem  han  skulde  faa  saa  heftige  Sammenstod ;  mærke- 
lig betegnende  er  det,  at  det  Indtryk,  Rostgaard  her  fik  af 
sin  senere  Modstauder,  ikke  var  heldigt,  men  som  et  Finger- 
peg ud  i  Fremtiden;  Rostgaard  var  i  Bologna  til  Alters 
hos  Deichmann;  da  han  leverede  denne  sit  Offer,  blev 
Deichmann  misfornøjet,  da  det  forekom  ham  for  ringe. 

Ogsaa  fra  denne  Rejse  medbragte  Deichmann  Minder, 
som  han  i  senere  Dage  holdt  af  at  fortælle,  og  som  maaske 
i  Herlighed  ere  voxede  i  Aarenes  Lob  og  med  Afstanden, 

saa  vi  ikke  kunne  værge  os  for  at  tænke  paa  det  bekj endte 
Ord  om  den  slemme  Ting,  der  let  læres  paa  en  Rejse, 
Han  fortæller,  at  der  af  Katolikerne  i  Bologna  gjordes 
mange  Forsøg  paa  at  omvende  ham;  da  nu  Deichmann 
mærkede,  at  en  af  disse  Katoliker,  en  meget  lærd  Mand, 
udfoldede  sin  Virksomhed  alene  af  Venskab  og  Interesse  for 
ham,  gav  han  ham  til  Gjennemlæsning  en  Bog,  der  var 
skreven  til  Forsvar  for  Lutheranerne,  hvoi"paa  de  forhandlede 
med  hinanden  Spergsmaalet  om,  hvilken  Religionsafdeling 
der  var  den  rette;  og  Deichmann  fortæller,  at  han  ved  sine 
Argumenter  fik  den  lærde  Katolik  omvendt  til  i  de  fleste 
Punkter  at  blive  en  god  Lutheraner,  saa  han  endog  tilbod  at 
følge  med  til  Danmark,  naar  han  dér  kunde  faa  et  Erabede, 
der  var  lige  saa  godt  som  det,  han  beklædte  i  Bologna; 
men  da  dette  ikke  kunde  opnaas,  blev  han  i  Italien,  men 
vedblev  at  brevvexle  med  Deichmann,  hvem  han  meddelte 
de  Sejre,  han  havde  vundet  ved  i  offentlige  Disputatser  at 
have  benyttet  den  hellige  Skrift  og  Kirkefædrene,  til  hvis 
Studium  Deichmann  havde  ledet  ham.  Kun  Skade,  at  man 
ikke  kjender  Navnet  paa  denne  lærde;  saa  vilde  Sagen  have 
været  lettere  for  os  at  kontrollere!  Om  en  anden  katolsk 
Præst  fortæller  Deichmann,  at,  Dagen  før  Afrejsen  skulde 
finde  Sted,  vilde  Katoliken  gjore  det  sidste  Forsøg  paa  at 
omvende  ham;  han  indfandt  sig  hos  ham,  kastede  sig  paa 
Knæ  og  sagde  uoder  Taarer,  i  det  han  holdt  det  triden- 
tinske  Konciliums  Beslutninger  i  Hænderne,  at  han  ganske 
vist  ikke  havde  kunnet  gjendrive  Deichmanns  Argumenter, 
men  dog  var  vis  paa,  at  hans  Religion  var  den  rett^;  der- 
for vilde  han  paa  Dommens  Dag  møde  Gud  med  det  triden- 
tinske  Konciliums  Beslutninger  i  Haanden  og  sige,  at  han 
havde  troet,  hvad  Guds  Kirke  paa  dette  Koncilium  havde 
vedtaget.  Deichmann  beretter  saa  videre,  at  da  han  ikke 
havde  Tid  til  en  langvarig  Debat,  spurgte  han  i  al  Korthed, 
om  han  ved  Begrebet  ^.Kirken«  forstod  den  romerske  Kirke, 
og   da   det   Spørgsmaal   blev    besvaret    bekræftende,    sagde 

Deichmann  videre,  at  saa  vilde  han  paa  Dommens  Dag 
møde  Gud  med  Pauli  Brev  til  Romerne,  om  ikke  i  Haanden, 
saa  dog  i  Hjærtet,  saa  maatte  hans  Tro  jo  være  den,  der 
kunde  bestaa  for  Dommen.  Efter  Deichmanns  Beretning 
blev  den  katolske  Præst  slaaet  af  dette  Argument,  men  dog 
ikke  omvendt.  Rejsen  foregik  nogle  faa  Aar  efter,  at  den 
fri  Religionsøvelse  var  bleven  de  reformerte  i  Frankrig  be- 
røvet ved  Ophævelsen  af  det  nantiske  Edikt;  det  er  derfor 
ikke  underligt,  at  de  søgte,  naar  Lejlighed  gaves  paa  extra- 
ordinær  Maade,  at  faa  den  aandelige  Trang  stillet;  og  en 
saadan  extraordinær  Lejlighed  var  det  jo,  naar  lutherske 
eller  reformerte  Fyrster,  der  medførte  deres  Konfessionarius, 
gjæstede  Frankrig;  dem  kunde  det  ikke  formenes  at  holde 
Gudstjeneste  efter  deres  Tro  og  Ritus,  og  for  Høfligheds 
Skyld  blev  der  da  ogsaa  set  gjennem  Fingre  med,  at  de 
franske,  der  hyldede  den  lutherske  eller  reformerte  Lære, 
deltoge  i  Gudstjenesten  —  bag  efter,  naar  Hoffet  var  rejst, 
blev  det  dem  sikkert  ikke  glemt;  saa  kom  Forfølgelserne. 
Mærkeligt  er  det  at  se,  hvorledes  den  fælles  Nød  udjævnede 
Forskellighederne  mellem  den  lutherske  og  den  reformerte 
Lære  og  bragte  Tilhængerne  af  disse  forskjellige  Konfes- 
sioner, der  ellers  gjensidig  forkjætrede  hinanden,  til  at  føle 
sig  som  ét;  Følgen  deraf  var  da  ogsaa,  at  Deichmann  blandt 
sine  Tilhørere  i  Frankrig  fik  mange  reformerte,  der  søgte 
at  drage  det  Udbytte,  de  kunde  faa,  af  hans  tyske  Præ- 
dikener; meget  Udbytte  have  de  fransktalende  reformerte 
vel  næppe  kunnet  vinde  af  hans  tyske  Veltalenhedsprover; 
de  fik  ham  derfor  formaaet  til,  saa  godt  han  mægtede, 
stundum  at  prædike  paa  Fransk,  et  Sprog,  i  hvilket  han 
ellers  ikke  var  videre  bevandret.  Her  har  han  maaske 
kunnet  virke  til  Velsignelse. 

Medens  Rejsen  stod  paa,  har  man  i  Danmark  ikke  tabt 
Deichmann  af  Syne,  men  søgt  at  sikre  sig  hans  Virksomhed 
i  Kirkens  Tjeneste  i  Fædrelandet,  naar  Prinsens  Uddannelse 
paa  Udenlandsrejsen    var   bleven    fuldendt.     Den  i  sin  Tid 

bekjendté  Sognepræst    ved   Helligaandskirken    i  Kjøbenhavn 
Esajas  Fleischer  var  5te  Februar  1697   afgaaet  ved  Døden, 
og  Deichmann  udnævntes  til  hans  Eftermand;   men  da  man 
har  ment,    at    et    saa    betydningsfuldt  Embede    ikke    kunde 
staa    ledigt  for   at  vente   paa   ham,  til  Rejsen  havde  Ende, 
blev  Udnævnelsen    tilbagekaldt,    og  Præsten    i  Kolding   fik 
Fleischers  Embede  2den  Marts  samme  Aar;  samme  Dag  fik 
Deichmann  Udnævnelse  som  Sognepræst  i  Kolding,  dog  paa 
den  Betingelse,  at  han  skulde  lade  sit  Embede  besørge  ved 
Kapellan,  indtil  han  sel?  kunde  personlig  overtage  det  efter 
sin    Hjemkomst.      Denne    indtraf   tidlig   i    Foraaret    1699, 
nemlig  7de  April,   og   Deichmann   modtoges  af  hele  Hoffet 
med  stor  Anerigendelse,    da   det  skjønnedes,    at   han  havde 
udført  sit  Hverv  som  Prinsens  Rejsefælle  paa  en  saare  til- 
fred:?stillende  Maade.     Nu  skulde  han  da  altsaa  vende  Hof- 
livet Ryggen  for  at  tiltræde   det  Kald,    der   et   Par  Aar  i 
Forvejen   var  ham  givet,    og  være  Sjælesørger   for    de  kol- 
dingensiske    Borgere;    men    kun    paa    en   aldeles    uegentlig 
Maade    blev  han  det.      Da   han    var   paa  Tilbagevejen    fra 
Udenlandsrejsen,  opholdt  han  sig,  fortælles  der,    nogle  Dage 
i  Odense,    og   da   han    en    af  disse  Dage  besaa   St.  Knuds 
Kirke,  udtalte   han  som  et  Ønske,   at   han   en  Gang   kunde 
blive   Præst  ved   den;    dette  Ønske    har    han  sagtens  ikke 
undladt  at  fremføre  ogsaa  paa  allerhøjeste  Steder,  hvor  han 
var  saa  vel  set,  og  Forholdene  vare  netop  de  gunstigste  for 
dets  Opfyldelse :  thi  Sognepræsten,  Stiftsprovst  Ludvig  Stoud, 
var  netop  samme  Foraar    bleven   kaldet   til  Biskop  i  Chri- 
stianssand,  og  Embedet  var  altsaa  ledigt;  man  har  da  ment 
at  kunne  belønne  Deichmann   for  hans  vel  fuldendte  Rejse 
ved  at  give  ham  det  attraaede  Embede  i  Odense,  til  hvilket 
han  udnævntes  25de  April  1699.     Han   rejste   derpaa  over 
til  sit  Embede  i  Kolding,    hvor  han  var  saa  vittig,    at  han 
første  Pinsedag,    som  det  Aar  indtraf  28de  Maj,   holdt   sin 
Tiltrædelsesprædiken  (»sagde  Goddag«),   og  anden  Pinsedag 
holdt  sin  Afskedsprædiken  (»sagde  Farvel«).    Saa  tiltraadte 

han  da  Embedet  i  Odense,  og  her  skulde  man  have  tænkt, 
at  hans  Vandre-Aar  i  alt  Fald  foreløbig  skulde  have  haft 
Ende;  men  det  slog  ikke  til:  endnu  samme  Aar  blev  han 
kaldet  til  Embedet  som  Superintendent  i  Grevskaberne  Olden- 
burg og  Delmenhorst,  hvor  Regeringen  ønskede  at  have  en 
paalidelig  dansk  Mand,  der  tillige  var  fortrolig  med  tysk 
Sprog  og  tyske  Sæder;  og  for  at  der  kunde  raades  Bod 
paa  de  tarvelige  Indtægter,  Embedet  som  Superintendent 
ydede,  fik  han  i  Januar  1700  ogsaa  Udnævnelse  til  Sogne- 
kaldet ved  St.  Lamberts  Menighed  i  Oldenburg.  I  Danmark 
var  det  sædvanligt,  naar  en  ]\Iand  var  bleven  Biskop,  at 
han  da  tog  Doktorgraden,  hvis  han  ikke  i  Forvejen  havde 
den;  men  i  Tyskland  ansaas  Doktorhatten  for  et  aldeles 
uundgaaeligt  Attribut  for  en  Superintendent;  Deichmann 
lavede  sig  ogsaa  til  for  at  kunne  erhverve  denne  Værdighed 
og  skrev  sin  Doktordisputats,  der  var  et  Stridsskrift  mod 
Jesuiterne,  men  dog  ikke  blev  forsvaret,  da  han  slet  ikke 
kom  til  at  tiltræde  Embedet  i  Oldenburg;  thi  netop  som 
han  stod  i  Begreb  med  at  rejse  til  sit  nye  Kald,  indtraf 
et  Dødsfald,  der  bragte  Deichmann  ind  i  andre  Forhold  og 
vistnok  i  høj  Grad  forandrede  hans  Livs  senere  Vilkaar: 
den  gamle  Patriot  fra  Svenskekrigen  Henrik  Gerner,  der  i 
en  fremrykket  Alder  var  bleven  Biskop  i  Viborg,  døde  den 
13de  Maj  1700,  og  12te  Juni  udnævntes  den  kun  29aarige 
Bartholomæus  Deichmann  til  at  være  Viborg  Stifts  tolvte 
evangeliske  Biskop,  hvortil  han  modtog  den  højtidelige 
Indvielse  af  Sjællands  Biskop  Henrik  Bornemann  Søndagen 
d.  25de  Juni,  som  var  syvende  Søndag  efter  Trinitatis. 

Udnævnelsen  til  Biskop  danner  ligesom  Grænsen  for 
Deichmanns  urolige  og  omflakkende  Ungdomsliv;  men  alle- 
rede tilforn  var  der  indtruifet  i  hans  Liv  et  betydeligt 
Vendepunkt,  i  det  han  1699  havde  giftet  sig  med  den  tyve- 
aarige  Else  Rosen  mey er.  Datter  af  den  rige  Karl  Rosen- 
meyer, Ejer  af  Totterupholm  og  Lystrup,  Grosserer  og 
kongelig  Hofleverandør,   som  i  Krigens  Tid   havde   været  i 

Stand  til  at  forstrække  Regeringen  med  et  Laan  paa 
140000  Rdl.;  hendes  Moder  hed  Anna  og  var  en  Datter  af 
den  bekjendte  kjebenhavnske  Borgmester,  Assessor  i  Højeste- 
ret, Peder  Pedersen.  Det  var  saaledes  en  anset  Familie, 
han  giftede  sig  ind  i;  ja  han  blev  endog  besvogret  med  den 
ansete  nansenske  Slægt,  i  hvilken  og?aa  Grififenfeld  var 
indgiftet.  Mærkværdigt  er  det,  hvor  lidt  vi  kjende  til  hans 
Hustru  og  hans  huslige  Forhold;  hun  synes  at  have  været 
en  stille  og  rolig  Kvinde,  der  fuldstændig  traadte  i  Skyggen 
for  sin  saa  fremtrædende  Mand ;  det  vil  derfor  i  det  følgende 
være  yderst  sjældent  og  da  aldeles  forbigaaende,  at  der 
bliver  Lejlighed  til  at  omtale  Bispinden. 


II. 

Den  brave  Henrik  Gerner  har  næppe  været  nogen 
synderlig  virksom  Biskop;  han  var  temmelig  til  Aars,  64 
Aar  gammel,  da  han  fra  sit  Landsbykald,  hvor  han  havde 
virket  i  over  en  Menneskealder,  1693  kaldedes  til  Viborg 
Bispestol.  Efter  hans  pludselige  Ded  i  1700  kunde  der  nok 
være  Anledning  til  at  besætte  Embedet  med  en  yngre, 
kraftig  Mand,  som  kunde  vække  noget  Liv  i  Steden  for  den 
Sevnighed,  der  i  de  Aar  havde  bemægtiget  sig  den  største 
Del  af  den  danske  Kirke;  men  om  just  Deichmann  var  den 
rette  Mand  til  den  Plads,  turde  være  mere  end  tvivlsomt; 
var  Gerner  for  gammel,  var  til  visse  Deichmann  for  ung 
til  at  sættes  i  Spidsen  for  et  helt  Stifts  Gejstlighed;  han 
savnede  den  Myndighed,  en  noget  mere  fremrykket  Alder 
giver,  og  vilde  han  vise  sin  Myndighed,  lededes  han  let  til 
Overgreb,  som  kun  vanskelig  tilgaves  en  saa  ung  Mand. 
Naar  dertil  kommer,  at  hans  Interesse  for  de  kirkelige 
Forhold  næppe  nogen  Sinde,  ikke  heller  i  hans  yngre  Dage, 
har  været   videre   stor,  kan  man  ikke  undres  over,   at  hans 

biskoppelige  Virksomhed  er  gi  eden  temmelig  sporløst  forbi; 
men  derimod  er  der  opbevaret  os  tilstrækkelige  Efterretninger 
om  hans  Liv  i  Viborg,  til  at  vi  deraf  kunne  danne  os  et 
nogenledes  tydeligt  Billede  af  de  Forhold,  under  hvilke  han 
her  færdedes  i  sit  tolvaarige  Ophold. 

Der  er  fældet  de  forskjelligste  Domme  om  Deichmann 
i  denne  Periode  af  hans  Liv,  og  derfor  maa  vi  vel,  som 
oven  for  bemærket,  ogsaa  her  snarest  mene,  at  Sandheden 
og  den  rette  Vurdering  af  ham  ligger  omtrent  lige  langt 
fra  Yderpunkterne,  At  han  allerede  den  Gang  lod  sig 
bruge  i  adskillige  verdslige  Kommissioner,  der  laa  hans 
Bispeembede  temmelig  fjærnt,  bidrog  ikke  til  at  hæve  ham, 
ligesom  man  allerede  begyndte  at  ymte  om,  at  den,  der 
ikke  sparede  paa  Gaver  til  ham,  kunde  være  sikker  paa  at 
faa  et  muligt  Ønske  opfyldt.  1  en  Beretning  om  ham 
hedder  det,  at  han  vidste  med  sin  Belevenhed,  Veltalenhed 
samt  store  Naturens  Gaver  og  Talenter  at  forsvare  den 
Post,  der  var  ham  betroet;  og  et  andet  Sted  lyder:  »I 
Viborg  vandt  han  Menigheden  ved  sine  Talegaver  og  sit 
milde  Væsen,  Adelen  ved  sin  Urbanitet  og  Gjæstfrihed, 
Gejstligheden  ved  sin  Nidkjærhed  i  Embedet,  vel  ogsaa  ved 
sin  Indflydelse  hos  Kongen;  thi  næppe  anbefalede  Deich- 
mann nogen  til  Frederik  den  fjerde,  uden  at  en  saadan 
strax  blev  befordret.«  —  Det  lyder  jo  ganske  godt;  og 
livlig  og  munter,  som  han  var,  og  med  ungdommelig 
Friskhed  samt  som  den,  der  kunde  fortælle  baade  om  sine 
Rejser  i  fremmede  Lande  og  om  sine  mange  Bekjendtskaber 
med  de  fornemme,  synes  han  at  have  været  temmelig 
almindelig  yndet  som  en  behagelig  Selskabsmand;  hans 
Erabedsbroder,  Biskop  Jens  Birkerod  i  Aalborg,  hvis  efter- 
ladte Dagbogsoptegnelser  give  os  saa  mangt  et  Indblik  i 
Datidens  Liv,  især  i  Præstegaardene,  meddeler  under  18de 
Juli  1702  om  et  stort  Bryllup,  der  fejredes  i  Gunderup 
Præstegaard;  han  og  Deichmann  ledede  Bruden,  der  var 
smykket   af  begge   Bispinderne,    til    og   fra    Kirken,    hvor 

Vielsen  forrettedes  af  Biskop  DeiehmaDn;  »siden  sade  vi 
over  Brvllupstraktementet  til  langt  ud  paa  Aftenen ;  imedens 
de  andre  Gjæster  toge  deres  Lystighed  vare,  holdt  jeg  med 
velbemeldte  Biskop  Deichmann  inde  i  en  Stue  for  os  selv 
en  lang  Samtale  indtil  sildig  ud  paa  Natten.«  For  Resten 
fik  dette  Bryllup  et  »Nachspiel«,  som  ikke  var  »artigt« : 
nogle  Dage  efter  fik  nemlig  Birkerod  et  Brev  fra  Deich- 
mann, som  klagede  over,  at  om  Natten  kort  efter  Birke- 
rods Afrejse  fra  Bryllupshuset,  vare  to  af  Aalborg  Skoles 
Hørere,  ubudne  og  i  drukken  Tilstand,  trængte  ind  i 
Præstegaarden,  hvor  de  »med  Klammeri  og  anden  iraportun 
Forhold  megen  Insolents  have  brugt,  og  sig  for  velbemeldte 
Episcopi  Nærværelse  enten  lidet  eller  intet  undset« ;  det 
var  jo  meget  letsindig  handlet  af  de  to  Adjunkter;  men 
den  Tanke  ligger  nær,  at  de  ved  deres  Optræden  have 
villet  gjere  en  Demonstration  mod  Biskop  Deichmann  og 
villet  vise  ham,  hvor  lidt  de  agtede  ham,  og  hvor  lidt  de 
brød  sig  om  hans  Nærværelse;  han  synes  ogsaa  at  have 
opfattet  Sagen  paa  samme  Maade,  og  det  vilde  have  været 
til  deres  største  Ulykke,  dersom  Deichmann  ikke  nogen  Tid 
efter  var  gaaet  i  Forben  for  dem  hos  Birkerod,  som  da 
igjen  tog  dem  til  Naade  og  lod  dem  faa  Lov  til  atter  at 
tiltræde  deres  Embeder. 

De,  med  hvem  han  ellers  mest  plejede  Omgang  under 
sit  Ophold  i  Viborg,  vare  dog  vist  nok  de  adelige,  af  hvilke 
mange  paa  den  Tid  boede  i  Viborg  hele  Aaret  rundt,  medens 
de  allerfleste  andre  i  alt  Fald  i  Snapstingstiden  boede  dér 
i  deres  egne  Gaarde,  men  ogsaa  oftere  i  A  årets  Leb  aflagde 
kortere  eller  længere  Besøg  i  Viborg,  som  til  Dels  kunde 
gjælde  for  Jyllands  Hovedstad.  Adelen  har  syntes  godt  om 
at  omgaas  den  unge  Biskop,  der  var  saa  vel  anskreven  ved 
Hove,  og  som  sikkert  ikke  har  plaget  dem  med  alt  for 
gejstlig  Værdighed  og  Strænghed,  men  snarere  været  rede 
til  at  se  igjennem  Fingre  med  de  ældre  og  yngre  Adels- 
mænds  og  Adelsdamers  Udskejelser,   der  i  forskellige  Hen- 

seender  ikke  vare  ringe  i  Tiden  omkring  1700,  da  Adelen 
her  til  Lands  efter  fattig  Lejlighed  sogte  at  efterligne  deres 
franske  Standsfæller  ved  Ludvig  den  fjortendes  letsindige 
Hof,  og,  som  det  plejer  at  gaa,  især  havde  Greb  paa  at 
tilegne  sig  Daarlighederne.  Imod  Adelen  har  Deichmann 
vist  en  stor  Gjæstfrihed,  for  hvilken  han  berømmedes,  og 
naar  de  adelige  færdedes  i  Viborg  Bispegaard,  have  de  vel 
med  en  Blanding  af  Beundring  og  Misundelse  set,  hvor 
prægtig  og  tillige  smagfuldt  denne  borgerlig  fødte  Mand 
har  vidst  at  indrette  alt;  Bispegaarden  blev  til  Dels  om- 
bygget i  hans  Tid,  og  den  kostbare  Malerisamling,  til 
hvilken  han,  som  oven  for  bemærket,  havde  lagt  Grunden 
under  sit  Ophold  i  Udlandet,  blev  anset  for  at  være  den 
bedste  i  Danmark;  intet  Under  derfor,  at  da  Kong  Frederik 
den  Qerde  en  Gang  besøgte  ham  og  var  ledsaget  af  den 
engelske  Sendemand,  ytrede  denne:  »Deres  Majestæt  logerer 
hos  en  gejstlig  Mand,  og  denne  bor  som  en  kongelig 
Mand.« 

Over  for  den  ham  underordnede  Gejstlighed,  hvortil 
de  latinske  Skolers  Personale  hørte,  har  han  ganske  ander- 
ledes vidst  at  tage  Afstand;  og  selv  om  Præsierne  i  hans 
Stift  vel  nok  have  haft  Agtelse  for  hans  Kundskaber  og 
sikkert  oftere  havde  Gavn  af  hans  administrative  Dygtighed 
—  har  han  dog  gjennemgaaende  næppe  været  videre  elsket 
af  dem.  Det  er  næppe  uden  Grund,  naar  man  mener,  at 
det  til  Dels  skyldtes  Overgreb  fra  Deichmanns  Side,  naar 
Stiftsprovsten  Søren  Sevel  i  1711  søgte  Forflyttelse  til 
Kjøbenhavn  fra  det  Embede  i  Viborg,  han  havde  beklædt 
med  Ære  i  over  tredive  Aar.  Og  ligeledes  er  det  utvivl- 
somt, at  det  var  for  ikke  at  staa  under  Deichmann,  at  den 
ansete  Skolemand,  Rektoren  Jens  Reenberg,  en  Broder  til 
den  oven  omtalte  Præst  Morten  Reenberg,  i  1705  nedlagde 
sit  Embede  og  flyttede  til  sin  Ejendom,  Lynderupgaard, 
hvor  han  oprettede  en  Kostskole,  i  hvilken  unge  Mennesker 

lied    godt   af   hans   i    Forhold    til    Tiden    aandrige  Under- 
visning. 

Hvorledes  han  bar  sig  ad  paa  sine  Visitatser  omkring 
i  Stiftet,  er  det  nu  ikke  let  at  sige;  et  Minde  derom  er 
bevaret,  og  det  er  ikke  af  den  heldigste  Art.  Man  beskyldte 
ham  for,  naar  han  kom  omkring  i  Præstegaardene,  da  at 
bære  sig  ad  paa  samme  Maade  som  den  samtidige  Kollega 
Kristian  Muns  (Biskop  i  Ribe  1701—12,  i  Fyn  fra  1712 
til  sin  D«d  1717),  der  almindelig  havde  Ord  for  at  berige 
sit  Bibliothek  ved  af  Præsterne  at  laaue  de  Boger,  han 
syntes  om,  men  saa  at  glemme  at  levere  dem  tilbage.*) 
Det  var  den  almindelige  Mening,  at  Deichmann  paa  lignende 
Maade  forøgede  sit  Bibliothek,  som  man  antog,  at  han 
mere  havde  til  Stads  i  Bispegaarden  end  til  at  berige  sine 
Kundskaber  ved,  hvorfor  man  mente,  at  et  smukt  Bind 
gjaldt  mere  for  ham  end  et  godt  Indhold.  Man  vilde 
imidlertid  vide,  at  det  ikke  alene  var  ved  La  an  af  saadan 
tvivlsom  Art,  at  haus  Bogsamling  voxede;  men  at  hau  ikke 
tog  i  Betænkning,  naar  han  kunde  faa  fat  paa  en  Bog,  at 
tage  den  med  sig  uden  Tilladelse,  og  at  han  en  Gang  blev 
narret  saaledes :  Der  var  en  adelig  Dame,  Jomfru  Elsebeth, 
som  boede  i  Viborg,  og  hvem  Deichmann  oftere  besøgte; 
en  Dag  kom  han  da  ogsaa  for  at  aflægge  Besøg  hos  hende, 
han  gik  uden  at  træffe  nogen  rundt  i  Huset,  og  i  et 
Værelse  fandt  han  en  stor  prægtig  indbunden  Foliant,   som 


*)  Det  fortælles,  at  denne  Biskop  Muus  blev  kureret  for  sin 
Lyst  til  at  rlaane"  Bøger  paa  følgende  Maade :  en  Gang  kom 
han  paa  en  Visitats  til  en  Præstegaard,  hvor  han,  forbavset 
over  at  se  Præstens  Boghylder  aldeles  tomme,  spurgte,  hvor 
dog  hans  bekjendte  Bogsamling  fandtes:  Præsten  viste  da 
nogle  store  Sække,  der  vare  ophængte  under  Loftet,  i  det  han 
sagde,  at  de  indeholdt  Bibliotheket;  forbavset  spurgte  Biskop 
Muus,  hvorfor  han  havde  valgt  et  saa  mærkværdigt  Sted,  og 
rigtig  glad  er  han  vel  næppe  bleven,  da  han  fik  det  Svar: 
r>For  at  have  dem  i  Fred  for  Mus." 

han  skyndte  sig  at  liste  ind  under  sin  Præstekjole,  han 
efter  Datidens  Skik  altid  var  iført;  han  ilede  hjem  for  at 
undersøge,  hvad  det  var  for  et  kosteligt  Bytte,  han  havde 
gjort;  men  han  maa  formodentlig  være  bleven  noget  skuffet, 
da  han  saae,  at  det  ikke  var  andet  end  en  Jordebog  over 
den  adelige  Dames  Jordegods,  hvorfor  han  Dagen  efter  lod 
sin  Tjener  bringe  hende  Bogen  tilbage   med  Tak  tor  Laan. 

Vi  have  set,  at  Deichmanns  Veltalenhed  blev  sat  højt 
i  hans  Ungdom,  og  saa  længe  han  var  i  Viborg,  var  han 
jo  endnu  en  ung  Mand;  men  videre  Prøver  paa  hans  Vel- 
talenhed kjende  vi  ikke;  i  Viborg  prædikede  han  kun  yderst 
sjælden,  og  de  Taler,  han  holdt  ved  sine  Visitatser  omkring 
i  Stiftet,  have  mest  været  improviserede  og  have  næppe 
været  Mesterværker,  der  mindedes  ret  længe.  Dog  én  Lig- 
tale har  han  holdt  og  udgivet,  som  staar  paa  Højden  af, 
hvad  Datiden  præsterede  i  den  Ketning;  det  var  over 
Thomas  Kingo,  der  var  død  i  Odense  14de  Oktober  1703, 
at  Deichmann  d.  29de  November  holdt  Ligprædiken  over 
Texten  4.  Mose  Bog,  20.  Kap.  28.  og  29.  Vers:  »Saa  døde 
Aron,  og  der  al  Menigheden  saae,  at  Aron  var  død,  begræd 
de  Aron  i  tredive  Dage,  det  ganske  Israels  Hus.«  Han 
roser  Kingo,  men  vistnok  ikke  mere,  end  han  havde  for- 
tjent: »Denne  Prædikestol,  dette  Tempel,  denne  Skole  kan 
bære  Vidne,  at  han  talede  vel;  hans  Hjærte  var  fuldt  af 
Tro,  hans  Ord  fuldt  af  Kraft.«  Skjønt  Deichmann,  efter 
alt  at  dømme,  næppe  har  været  nogen  poetisk  Natur  eller 
haft  videre  tilovers  for  Digtekunsten,  har  det  dog  for- 
haabentlig  været  mere  end  et  Mundsvejr,  naar  han  i  Lig- 
talen siger,  at  Kingos  »Aandelige  Sjungekor  blev  med  stor 
Hjærtens  Lyst  og  Begjærlighed  baade  af  høje  og  lave 
modtaget.« 

Dog  har  han  end  ikke  haft  videre  Sans  for  Poesien, 
har  til  visse  Historien  og  Fortidsminderne  heller  ikke  til- 
talt ham;  det  er  en  herostratisk  Berømthed,  Deichmann 
erhvervede  sig,   da  han  1708   lod  det  Kapel,    der  i  Viborg 

Domkirke  var  forandret  til  Konventshus,  og  hvori  en  Del 
af  Stiffsarkivet  gjemtes,  omdanne;  Kisterne,  der  gjemte 
værdifulde  Dokumenter,  bleve  satte  uden  for  Kirken  for 
Lud  og  koldt  Vand;  en  Del  af  Kisterne  bleve  endog  solgte 
og  opbrudte,  og  Indboldet  til  Dels  spredt  for  alle  Vinde 
eller  opsamlet  af  hvem,  der  havde  Lyst  dertil.  I  Følge  de 
senere  Aars  Oplysninger  synes  dog  det  herved  forvoldte 
Tab  ikke  at  have  været  saa  stort,  som  man  tidligere  var  til- 
bøjelig til  at  tro;  men  Skammen,  der  kommer  over  ham 
for  hans  Vandalisme,  er  lige  stor.  Til  Undskyldning  kan 
det  dog  tjene  lidt,  at  Tidsalderen  næsten  ganske  manglede 
Blik  for  Betydningen  af  det  historiske  Kildestudium.*) 

Ved  samme  Lejlighed  blev  Erik  Glippings  Kiste  op- 
brudt, og  i  den  fandtes  en  Sølvæske,  hvori  havde  været 
nedlagt  en  »Hostie«  (indviet  Kirkebrød),  fordi  den  myrdede 
Konge  paa  Grund  af  sin  voldsomme  Dod  ikke  var  kommen 
til  at  nyde  Sakramentet;  denne  Æske  tog  Biskoppen  til 
sig,  og  skjønt  det  hedder,  at  den  blev  afleveret  til  en 
offentlig  Samling  i  Kj ©benhavn,  har  den  dog  ikke  været  til 
at  opspørge**). 

Henimod  Slutningen  af  Deichmanns  Ophold  i  Viborg 
indtraf  der  Begivenheder,  som  kom  til  at  øve  Indflydelse 
paa  hans  senere  Livs  Forhold.  Skjønt  det  endnu  ikke  er 
klart,  og  vel  aldrig  vil  blive  det,  hvor  stor  eller  hvor  lille 
en  Del  han  havde  i  disse  Hof  historier,  maa  dog  saa  meget 
være  tydeligt  nok,  at  han  ikke  har  den  reneste  Fod  at  staa 


*)  Den  Mand,  som  i  oprørende  Hensynsløshed  over  for  Ar- 
kivernes  Skatte  er  gaaet  i  Spidsen  og  har  vist  Vejen,  var 
Kong  Kristian  den  fjerde ,  som  sendte  Befaling  til  alle 
Klostrene  i  Landet,  at  de  skulde  udlevere  alt,  hvad  der  fra 
den  katolske  Tid  fandtes  af  Pergamentsdokumenter,  fordi 
Kongen  vilde  bruge  dem  til  Fyrværkerisager  ved  en  Fest, 
han  gjorde  i  Anledning  af  sin  Søns  Bryllup! 
**)  I  Følge  velvillig  Meddelelse  fra  Hr.  Rammerherre  Worsaae 
er  en  slig  Æske  aldrig  bleven  indsendt  til  Kjøbenhavn. 

paa;  vi  sigte  herved  til  Kong  Frederik  den  fjerdes  forarge- 
lige, ja  ugudelige  Dobbeltægteskab,  som  han  indgik  med 
Anna  Sofia  Reventlow, 

Som  bekjendt  var  Kongen  en  stor  Libertiner,  der  kun 
brød  sig  lidt  om  sin  ægteviede  Gemalinde,  Dronning  Luise ; 
Tallet  paa  hans  kjendte  Elskerinder  er  ikke  saa  lille,  men 
heller  ikke  til  dem  følte  han  sig  videre  knyttet,  hvilket 
man  bedst  ser  af,  at  da  en  af  dem  var  død,  lod  det  til  at 
være  ham  en  temmelig  ligegyldig  Sag.  Hvor  letsindigt, 
ganske  i  fransk  Aand,  det  danske  Hof  var,  se  vi  det  tyde- 
ligste Bevis  deri,  at  medens  de  danske  Tropper  lede  betyde- 
lige Nederlag  i  Skaane,  medens  Hvidtfeldt  døde  Heltedødea 
i  Kjøge  Bugt,  og  medens  Dødens  Engel  gjorde  en  rædsom 
rig  Høst  i  Kjøbenhavn,  var  Hoffet  af  Frygt  for  Pesten  taget 
til  Koldinghus,  hvor  man  morede  sig  saa  godt,  man  kunde, 
og  hvor  Kongen,  medens  hans  Undersaatter  daglig  hundrede- 
vis bortreves  af  Pesten,  havde  saa  lidt  Hjærte  for  deres 
Ned,  at  han  til  sin  og  sine  omværendes  Fornøjelse  anstillede 
Maskerader.  Paa  en  af  disse  Maskerader,  der  1711  holdtes 
paa  Kolding  Slot,  saae  den  fyrretyveaarige  Konge  sin  af- 
døde Storkansler  Konrad  Reventlows  attenaarige  Datter 
Anna  Sofia,  og  hans  let  fængelige  Hjærte  kom  strax  til  at 
staa  i  lys  Lue ;  hun  syntes  ikke  at  have  haft  noget  imod 
at  indlade  sig  med  den  kongelige  Tilbeder;  men  saa  snart 
hendes  Moder  saae,  i  hvilken  Fare  Datterens  Rygte  og  Ære 
stod,  førte  hun  hende  til  deres  Herregaard  Klavsholm  og 
paatog  sig  selv  at  være  Vogter  over  sin  Datters  Dyd.  Man 
maa  saa  meget  mere  agte  den  gamle  Dame,  som  det,  selv 
i  de  fornemste  Kredse,  blev  anset  som  en  Ære  for  den 
Familie,  i  hvilken  et  kvindeligt  Medlem  kunde  vinde 
Kongens  intimeste  Gunst;  ogsaa  her  søgte  Anna  Sofias  gifte 
Søstre  og  deres  Mænd  af  al  Magt  at  begunstige  Forbindelsen, 
som  jo  let  kunde  blive  for  dem  en  Trappestige  op  til 
Statens  højeste  Poster.     Frederik  den  fjerde  var  heller  ikke 

den  Mand,    der  saa   let  lod  det  Bytte,    han  en  Gang  havde 
udset,  slippe  sig  ud  af  Hænderne. 

Den  Hofgunst,  Deichmann  tidligere  havde  nydt,  og  som 
til  Dels  havde  sat  ham  paa  Viborg  Bispestol,  havde  han 
endnu  vidst  at  bevare.  Da  nn  Kongen  med  sit  Hof  resi- 
derede paa  Koldinghus,  kom  der  oftere  Anmodning,  eller 
maaske  rettere  Tilsigelse,  til  den  Viborg  Bisp  om  at  ind- 
finde sig  i  Kolding  for  at  prædike  i  Slotskirken.  Under  et 
saadant  Ophold  er  det  vel  rimeligt,  at  Kongen  har  aaben- 
baret  for  Deichmann  denne  Hjærtesag,  der  vel  ogsaa  frem- 
traadte  for  ham  som  en  Samvittighedssag;  thi  det  begyndte 
nu  at  dreje  sig.  ikke  blot  om  en  almindelig  Kjærligheds- 
forstaaelse,  men  ligefrem  om  et  Ægteskab,  i  hvilket  den 
gifte  Konge  vilde  indlade  sig  med  Anna  Sofia  Reventlow, 
der  synes  at  have  stillet  dette  som  sin  Betingelse.  Det  var 
ikke  forste  Gang,  at  en  luthersk  Fyrste  gjorde  sig  skyldig 
i  Bigami:  den  i  Reformationstiden  bekjendte  Landgreve 
Filip  af  Hessen  havde  1540  indgaaet  et  saadant  Ægteskab, 
som  blev  til  ubodelig  Skade  for  Reformationens  Sag;  og 
muligt  er  det  ogsaa,  at  Frederik  den  Qerde  allerede  en 
Gang  tidligere  har  indgaaet  et  Dobbeltægteskab,  nemlig 
med  den  i  1704  afdede  Frille,  Grevinde  Viereck,  en  Datter 
af  den  preussiske  Sendemand  i  Kjebenhavn;  dette  sidste  er 
dog  tvivlsomt.  Det  synes  her,  som  yed  saa  mange  Lejlig- 
heder, at  baade  Kongerne  og  deres  Undersaatter  have  ment, 
at  der  var  én  Moral  for  Konger  og  Fyrster,  en  anden  for 
Undersaatterne ;  medens  »Danske  Lov«  sætter  Straf  for 
Overtrædelse  af  det  sjette  Bud,  naar  den  begaas  af  alminde- 
lige dødelige,  nævner  Loven  uden  Sky  de  Rettigheder, 
Kongens  »naturlige  Bern«  skulle  have,  som  om  det  var 
den  naturligste  Sag  af  Verden;  naar  det  i  D.  L.  6 — 13 — 23 
hedder  med  rene  Ord:  »Hvilken  Ægtemand  eller  Ægtekvinde 
sig  med  en  anden  i  Ægteskab  indlader,  bør  at  miste  sin 
Hals,«  var  det  til  visse  dristigt  af  Kongen  at  gjore  sig 
skyldig  i  en  Forbrydelse,  der  begaaet  af  en  Undersaat  vilde 

have  kostet  denne  hans  Liv;  vi  tør  haabe  for  Kongen,  at 
han  ikke,  siden  den  Historie  passerede  ham  selv,  har  ladet 
nogen  Undersaat  komme  til  at  bøde  med  Livet  for  Bigami. 
Aldeles  direkte  Del  i  Vielsen  synes  Deichmann  ikke  at 
have  haft;  men  at  han  ikke  har  brugt  sin  Myndighed  til 
at  søge  at  faa  Kongen  bort  derfra,  derfor  borge  os  de  Ord, 
hans  venlig  sindede  Biograf  J.  Møller  skriver:  »Man  vilde, 
at  han  paa  Embeds  Vegne  skulde  gjøre  Erindring  derimod; 
men  han  vidste,  at  det  ej  tilkom  ham,  at  det  vilde  blive 
ganske  frugtesløst,  og  at  han  dermed  kun  exponerede  sig 
selv.«  En  af  hans  samtidige  skriver  i  en  Dagbogsoptegnelse 
i  Anledning  af  Deichmanns  Død :  »Han  blev  holdt  for  at 
bestyrke  Kongen  i  haus  Mening  om  at  have  Konkubiner«; 
det  var  her  i  Landet  den  almindelige  Antagelse,  at  Deich- 
mann har  staaet  bag  ved,  og,  selv  om  han  end  personlig 
undgik  at  vie  dette  mærkelige  Par,  dog  har  haft  en  Pinger 
med  i  Spillet  for  at  faa  Ægteskabet  fuldbyrdet;  mistænke- 
ligt er  det  i  alt  Fald,  at  Kongen  i  Sommeren  17 1 2  opholdt 
sig  tiere  Dage  i  Viborg  Bispegaard,  og  at  han  skjænkede 
Deichmann  800  gamle  Kroner,  hvilke  rigtignok  siges  at 
have  været  Betaling  for  fem  Malerier,  Kongen  havde  ud- 
taget af  Deichmanns  Samling,  og  hvortil  Biskoppen  skal 
have  føjet  to  andre;  mistænkeligere  endnu  var  det,  at 
Kongen  lige  fra  Viborg  rejste  til  Klavsholm,  hvor  den 
gamle  Enkegrevinde  opholdt  sig  og  holdt  sin  efterstræbte 
Datter  i  Forvaring,  men  hvor  Kongen  dog  fandt  Lejlighed 
til  at  træffe  sammen  med  hende;  og  end  yderligere  vakte 
det  Mistanke,  at  Deichmann  i  den  samme  Sommer  inkognito 
foretog  en  Kejse  til  Flensborg,  i  det  man  almindelig  mente, 
at  det  var  for  at  formaa  Konrektoren  i  Flensborg  Thomas 
Klausen  til  at  lade  sig  beskikke  til  Hofpræst;  denne  Thomas 
Klausen,  der  1724  døde  som  Generalsuperintendent  i  Slesvig, 
havde  da  som  sin  gejstlige  Debut  at  vie  Kongen  og  Anna 
Sofia  paa  Skanderborg  Slot.  Klausen  synes  at  have  haft 
paa  Fornemmelsen,  at  det  var  noget  galt,  han  havde  indladt 

sig  paa;  han  gik  derfor  nogen  Tid  efter  til  den  oven  om- 
talte Morten  Reenberg,  den  djærve  gejstlige  Hof-  og  Stads- 
Satyricus,  og  spurgte  om  hans  Mening;  Reenberg  svarede 
med  rene  Ord:  »Gjort  Gjerning  er  ikke  til  at  ændre; 
Kongen  er  David,  hun  er  Batseba,  vær  I  nu  Nathan.« 

Hvor  megen  eller  hvor  liden  Del  Deichmann  har  haft 
i  denne  famøse  Giftermaalshistorie,  bliver  det  næppe  muligt 
nogen  Sinde  at  faa  opklaret;  oven  for  er  kun  anfert,  hvad 
der  var  den  almindelige  Mening  blandt  Folket;  og  den 
samme  Mening  synes  man  at  have  næret  ved  Hoffet,  saa 
den  Yndest,  hvori  han  hidtil  havde  staaet  hos  Dronning 
Luise  og  hos  Kongens  Broder  Prins  Karl,  hvis  Rejsefælle 
og  Mentor  han  jo  havde  været,  nu  fuldstændig  tabte  sig; 
men  hos  Kongen  stod  han  i  høj  Gunst  i  dette  Aar,  lige- 
som hele  Kong  Frederiks  Levetid;  da  Biskop  Muus  1712 
var  bleven  forflyttet  fra  Ribe  til  Odense,  blev  Ribe  Bispe- 
stol tilbudt  Deichmann,  i  det  man  maaske  gjærne  har  villet 
have  ham  nærmere  Kolding,  hvor  Hoffet  saa  ofte  residerede ; 
han  har  dog  muligvis  ment,  at  det  nu  var  ganske  heldigt 
ikke  at  være  i  alt  for  nær  Berøring  med  Hoffet,  hvor  han 
under  de  Omstændigheder  maatte  fole,  at  et  stort  Parti 
var  ham  imod;  han  afslog  da  Tilbudet  om  Bispeembedet  i 
Ribe,  men  modtog  derimod  det  tilsvarende  Embede  i 
Kristiauia,  »Aggershus«,  som  det  officielt  kaldtes,  der 
omtrent  samtidig  blev  ledigt,  i  det  den  uduelige  Biskop 
Hans  Munch  sov  hen,  —  »sov  hen«  i  Ordets  bogstavelige 
Betydning,  i  det  han  døde  af  Sovesyge;  han  sov  ind  med 
Maden  i  Munden,  ja  han  faldt  endog  i  Søvn  paa  Prædike-^ 
stolen,  i  det  Ordene  døde  paa  Læberne;  med  rette  er  der 
bemærket  om  ham,  at  »han  var  som  et  Billede  af  sin  Tid ; 
som  han,  led  Kirken  af  Sovesyge.« 

Det  var  urolige  Krigstider,  da  Deichmann  10de  Sep- 
tember 1712  udnævntes  til  sit  norske  Bispedomme;  og  især 
kunde  det  se  ud,  som  om  Krigen  snart  skulde  føres  fra 
Sverige  ind  over  den  norske  Grænse,   hvilket  jo  ogsaa  ind- 

traf;  Kongen  var  derfor  glad  over  til  Norges  vigtigste 
Bispeembede  at  kunne  sende  en  Mand,  paa  hvis  Troskab 
og  Hengivenhed  han  i  fuldeste  Maal  kunde  stole.  Et  mærke- 
ligt Tilfælde  indtraf  for  Resten,  i  det  hans  Udnævnelse 
sporløst  forsvandt,  saa  en  ny  Udnævnelse  maaite  udstedes 
med  senere  Datering;  var  man  tilbøjelig  til  at  tro  paa 
Varsler,  kunde  man  fristes  til  at  tænke,  at  dette  var  et 
Tegn  paa,  at  det  vilde  være  heldigst  for  Deichmann,  om 
han  ikke  kom  til  Norge.  Det  varede  ogsaa  langt  hen  i 
Aaret  1713,  inden  han  naaede  der  til,  da  det  dels  paa  Grund 
af  V^interen,  dels  ved  Krigsforholdene,  ansaas  for  temmelig 
farligt  at  rejse  der  til  før  hen  i  Foraaret.  I  Vintertiden 
foretog  han  sig  derimod  en  Rejse  til  Kjebenhavn  for  at 
faa  Afskedsavdiens  ved  Hoffet;  her  kunde  han  nok  mærke, 
at  man  stadig  havde  ham  mistænkt  for  Meddelagtighed  i 
Kongens  Dobbeltægteskab-,  men  det  fortælles,  at  han  fra- 
lagde sig  dette  paa  en  saa  overbevisende  Maade,  og  tillige 
med  saa  mange  og  saa  trøstefulde  Ord  stillede  Dron- 
ningens saarede  Sind  tilfreds,  at  hun  viste  ham  usædvanlig 
Naade;  —  om  det  har  været  alvorlig  ment  af  Dronningen, 
maa  vi  lade  staa  ved  sit  Værd. 

Deichmann  har  vistnok  været  ganske  glad  over  at 
komme  bort  fra  Viborg,  hvor  han  maa  have  følt,  at  han, 
vel  især  efter  de  sidste  Aars  Begivenheder,  havde  tabt 
betydelig  i  Folks  Agtelse  og  Venskab ;  ja,  det  berettes  endog, 
at  Stiftsprovsten  Magister  Sevel  stundum  næppe  vilde  tage 
ham  til  Alters  for  det  slette  Rygte,  han  var  i!  Det  var 
dog  et  stift  Stykke!  Han  fik  det  ogsaa  at  føle  ved  de 
mange  Paskiller,  der  efter  Tidens  Vis  forfattedes  og  ud- 
spredtes imod  ham,  men  som  han  imidlertid  kun  saare 
lidet  ænsede,  saa  han  endog  en  Gang,  da  der  paa  Bispe- 
gaardens  Port  var  opslaaet  et  Smædeskrift  imod  ham,  lod 
sin  Tjener  gaa  ned  for  at  slaa  det  op  noget  længere  nede 
paa  Porten,  for  at  Folk  da  kunde  have  lettere  ved  at  læse 
det;    ligeledes    fortælles    det,    at   da    der    var   forfattet    et 

Smædeskrift  imod  ham,  og  en  Rektor,  der  havde  hørt,  at 
Deichmann  havde  ham  mistænkt  for  at  være  Forfatteren, 
var  gaaet  til  ham  og  tilbed  med  Ed  at  ville  fralægge  sig 
Sigtelsen,  svarede  Biskoppen:  »Det  er  ufornodent;  det  er 
alt  for  vel  gjort,  til  at  I  nogen  Sinde  skulde  være  i  Stand 
til  at  gjøre  det;«  og  i  det  han  trak  et  Papir  op  af  Lommen, 
skal  han  have  sagt:  »Her  er  et  andet,  som  er  meget  bedre 
endnu;  har  I  Lyst  til  at  læse  det?  kjendte  jeg  Autor,  vilde 
jeg  give  ham  en  Récompense.« 

At  han  endnu  stadig  havde  Venner  i  Stiftet,  der  be- 
klagede hans  Forflyttelse,  kunne  vi  ikke  tvivle  om;  men  en 
sand  Bjørnetjeneste  var  det,  da  Præsten  i  Skive,  den  i  sin 
Tid  meget  omtalte  og  bekjendte  Kristen  Lassen  Tychonius, 
ved  et  Afskedsmøde,  hvortil  Deichmann  havde  samlet  Stif- 
tets Provster,  holdt  en  Tale,  hvori  han  i  den  Grad  strøede 
Virak  for  den  bortdragende  Biskop,  at  han  selv  i  lang  Tid 
maatte  høre  ilde  for  alle  de  Overdrivelser,  han  deri  frem- 
kom med;  og  da  han  tilmed  var  saa  uforsigtig  at  udgive 
den  i  Trykken  under  Titelen  »idea  consumraatissimi  episcopi« 
(Billedet  af  den  allermest  fuldkomne  Biskop),  kan  man  ikke 
undre  sig  over,  at  Modstanderne  toge  til  Orde  derimod. 
At  Tychonius,  der  vel  for  Rest-en  i  meget  lignede  Deich- 
mann og  ogsaa  var  hans  særlige  Yndling,  har  været  ham 
oprigtig  hengiven,  er  tydeligt;  og  at  han  i  Aarenes  Lob 
trods  Adskillelsen  bevarede  Venskabet  og  Agtelsen  for  ham, 
se  vi  af  et  Lykønskningsdigt,  han  sendte  ham,  da  han  1724 
havde  faaet  Titel  af  Konferensraad ;   det  begynder  saaledes: 

„Hr.  Deichmann!  største  Præst  i  det  saa  kaldte  Norden! 
Hr.  Deichmann!  største  Zir  for  vores  hele  Orden! 
Min  Sjæl  er  oven  fuld  at  Glædes  Harmoni, 
hvoraf  min  svage  Pen  ej  skrive  kan  Kopi. 
Din  Ære  og  dit  Held  jeg  tit  i  Tanker  vejer, 
jeg  lægger  der  imod  de  store  Pund,  du  ejer 
af  Himlens  runde  Haand.  og  finder,  du  ej  faar 
aaa  høj  en  Ære,  at  jo  Dyden  Vægten  staar. 

Blandt  lærde  Folk  man  dig  den  lærdeste  maa  tegne, 
blandt  kloge  Folk  man  dig  den  klogeste  maa  regne, 
blandt  begge  ingen  har  en  Hjærue  mere  fin, 
blandt  begge  ingen  har  en  Tunge  saa  som  din." 

Efter  en  saadan  Dosis   kan  raan  ikke  undres  over,    at  Hol- 
berg har  taget  Tychonius  som  Model  til  sin  Stygotius. 

Det  var  vel  især  som  en  Opposition  imod  Tychonius's 
overdrevne  Smiger,  at  der  blev  sagt  ham  Farvel  i  en  anden 
Tone,  nemlig  ved  et  Smædeskrift,  der  sendtes  ham  med 
Posten  og  foregaves  at  være  skrevet  i  Rostock ;  men  For- 
fatteren er  uden  al  Tvivl  Landsdommer  Toger  Reenberg 
(en  Broder  til  de  oven  for  nævnte,  Præsten  Morten  Reen- 
berg og  Rektoren  Jens  Reenberg) ;  denne  Tøger  Reenberg 
havde  i  sin  Tid  et  Navn  som  Digter,  men  hans  Vers  ere 
vel  nu  alle  sunkne  i  Glemsel,  med  Undtagelse  af  Drikke- 
visen: »I  et  Vinhus  vil  jeg  sige«  o.  s.  v.  Denne  Afskeds- 
hilsen til  Deichmann  var  forfattet  saa  at  sige  baade  for 
lærde  og  for  ulærde,  paa  Latin  og  paa  Dansk;  og  man  maa 
vel  sige,  at  hvis  blot  en  Fjerdedel  af  Ankerne  var  sand- 
færdig, burde  Deichmann  aldrig  have  været  Præst,  end  sige 
Biskop;  men  det  maa  tages  i  Betragtning,  at  den  er  dikteret 
af  Had  og  personligt  Fjendskab;  den  sigter  ud  over  Maalet 
og  kommer  derfor  ikke  til  at  ramme;  især  den  danske 
Text  er  saa  plump,  at  adskilligt  deraf  ikke  lader  sig  frem- 
drage for  hoviske  Øren,  Her  følge  nogle  Brudstykker: 
»Kommer,  I  Bisper,  I  Provster,  haster  hid!  lader  ej  Bar- 
tholomæus  Deichmann,  en  Biskop,  som  ej  har  Lige,  uden 
Pas  og  vel  fortjent  Ros,  bortrejse!  Tier  I,  da  maa  Fruen- 
timmeret, saa  vel  det  blanke  som  det  blamerede,  saa  vel 
det  smukke  som  det  beklikkede,  tale.  Men  ti,  Mag.  Tycho- 
nius, med  dit  falske  og  besminkede  Hykleri!  Lad  Sandhed 
tale!  thi  hør! —  Se  den  gudfrygtigste  og  værdigste  Biskop 
ret  an,  hvilken  intet  Skarnstykke  var  for  godt,  som  kerte 
sig  aldeles  intet  efter  Heligion,  Politi,  Gudsfrygt  og  Op- 
rigtighed, som   gjorde  sig  ingen  Samvittighed  over  at  reve 

fra  Kirker  og  Skoler  det.  som  af  høj  Øvrighed  var  lagt  og 
givet  til  Guds  Ære.  og  putte  det  i  sin  egeu  »Volse« ;  som 
gjorde  sig  ingeu  Tanker  om  at  »lyske«  de  gejstliges  Biblio- 
theker,  hvor  skaldede  de  end  vare.  —  At  nægte,  at  han  jo 
var  en  klog  Mand,  er  Uret;  thi  han  lod  sig  bruge  i  Kom- 
missioner; var  en  Dommer  ikke  ueffen,  men  klegtig;  ikke 
døv,  men  let  hørende;  som  ikke  gjorde  sig  haard  eller 
havde  noget  Svær-Brev,  men  lettelig  lod  sig  hjærteskyde 
med  Dukater.  Denne  retfærdige  og  hellige  Dommer  har  for 
Penges  Skyld  paa  det  flittigste  søgt  og  lært  alle  forborgne 
og  hemmelige  Træk  og  Kænker  i  Lov  og  Rettergang. 
Hannem  sommer  ej  ilde  dette  Symbolum:  »Al  Profit  lugter 
vel,  om  den  end  kom  af  et  Privét.«  Hans  Mundheld,  som 
han  selv  bekjendte,  var  dette:  »Jeg  sér  selv  bedst;  jeg  er 
selv  bedst  klog  paa  min  egen  Vild;  jeg  tror  mig  selv  bedst. 
Saa  vil  jeg,  saa  befaler  jeg ;  kan  jeg  kun  faa  Profit,  saa 
kerer  jeg  mig  ej  om  Ret  eller  Uret.««  —  Slutningen  lyder: 
»Rejs  da,  Deichmann!  Lykke  paa  Rejsen,  og  Fanden  paa 
Bagen!  Gid  dine  Misgjerninger  røre  og  plage  din  Sam- 
vittighed! Saa  voxe  skal  din  Ros,  saa  blir  jeg  alt  den 
samme,  naar  Læser  upartisk  skal  hertil  sige  Amen!« 

Hvad  man  end  vil  dømme  om  Deichmann  og  hans 
Virksomhed  i  Viborg,  saa  vil  dog  vistnok  enhver  tilstaa, 
at  denne  Afskedshilsen  ikke  kan  betegnes  med  nogen  mildere 
Benævnelse  end  et  Æselsspark,  der  gaves  ham,  da  han  vendte 
Ryggen  til.  (Forts.) 

Vilhelm  Bang. 

(Slutn.) 


III. 

Ved  Siden  af  Reventlows  Interesse  for  Fremskridt  paa 
Landbrugets  Omraade  maa  nævnes  hans  varme  Kjærlighed 
og  ihærdige  Arbejde  for  Almueoplysningen.  Den  danske 
Almueskole  og  Lærerstanden  har  aldrig  haft  en  mere  trofast 
og  kjærlig  Ven  end  Grev  Reventlow,  og  den  Omstændighed, 
at  han  indsaa,  at  det  ikke  var  nok  alene  at  lose  Bonden 
for  de  materielle  Lænker,  men  at  denne  ogsaa  trængte  til 
aandelig  Frigjørelse,  vidner  stærkt  om  Reventlows  Klarsyn 
og  viser  ham  paa  samme  Tid  som  en  ægte  Son  af  det 
bedste,  der  var  oppe  i  Tiden,  Langt  fra  at  svækkes  tog 
hans  Interesse  for  Skolevæsenet  til  med  Aarene,  saa  det 
med  rette  er  sagt  om  ham,  »at  jo  ældre  han  blev,  desto 
mere  blev  han  Skolemester.« 

Da  han  overtog  sit  Gods,  stod  dette  med  Hensyn  til 
Skolevæsenet  ikke  paa  noget  højere  Standpunkt  end  i  andre 
Henseender;  men  han  tog  strax  fat  paa  dets  Forbedring, 
ansatte  de  dygtigste  Lærere,  han  kunde  faa,  gav  dem  gode 
Lønninger,  Pensioner  ved  deres  Afsked  af  den  for  Grov- 
skabet oprettede  Skolekasse  og  byggede  alle  de  ti  Skoler, 
han  den  Gang  havde,  op  fra  ny,  hvortil  han  brugte  de 
første  Indtægter,    der  fulgte    af  hans  forbedrede  Agerbrug. 

Alle  hans  Skolehuse  (baade  paa  hans  eget  Gods  og  senere 
i  Nordsjælland)  vare  byggede  ens,  og  Planen  for  Værelsernes 
Beliggenhed  var  meget  betegnende  for  ham.  Fra  Forstuen 
kom  man  gjennem  en  Dør  ind  i  Skolestuen  og  gjennem  en 
anden  ind  i  Kokkenet;  for  at  komme  ind  i  Dagligstuen 
maatte  man  altsaa  enten  gjennem  Skolen  eller  gjennem 
Kokkenet.  Naar  man  nu  spurgte  Greven,  hvorfor  han  havde 
indrettet  det  saaledes,  svarede  han :  »En  god  og  dygtig 
Skolelærer  lader  sig  hverken  genere  eller  forstyrre,  naar 
Folk  træde  ind  i  hans  Skole,  og  ligesaa  er  det  med  hans 
Hustru,  hun  smiler  og  er  glad,  naar  andre  Husmødre  af 
Byen  komme  ind  i  hendes  ordentlige  Køkken,  hvor  fra  hun 
beder  dem  ind  i  sin  Stue.« 

Det  er  en  Selvfolge,  at  Eeventlow  gjorde  sig  stor 
Umage  for  at  faa  dygtige  Lærere,  og  at  han  gjorde,  hvad 
han  kunde,  for  at  disse  kunde  faa  saa  stor  Interesse  for 
deres  Kald  og  blive  saa  uddannede  som  muligt.  Han 
gjorde  saaledes  Lærerne  til  Medlemmer  af  Godsernes  Skole- 
kommissioner, indbød  dem  jævnlig  til  sig,  laante  eller  for- 
ærede dem  Boger  og  viste  dem  paa  alle  Maader,  at  han 
satte  deres  Gjerning  hojt.  Som  Reventlow  var  en  sand 
Fader  for  alle  sine  undergivne,  var  han  det  i  særlig  Grad 
over  for  sine  Lærere.  Han  besøgte  endogsaa  engang  en 
Lærer  paa  et  fremmed  Gods,  hvem  han  kjendte  som  en 
<lygtig  og  kristelig  Mand,  paa  hans  Dødsleje  og  lovede  at 
?orge  for  hans  Hustru  og  Børn, 

Det  er  naturligt,  at  Reventlow  forudsatte  en  Iver  hos 
Præsterne  for  Oplysningen  i  Lighed  med  hans  egen;  han 
ansaa  det  derfor  ikke  for  nogen  Byrde  for  dem  at  anvende 
>i  det  mindste  en  å  to  Dage  om  Cgen  til  Skolerne« ;  det 
var  hans  Mening,  at  de  ikke  alene  skulde  være  Skolens 
nærmeste  Tilsynsmænd,  men  ogsaa  selv  deltage  i  Under- 
visningen, og  det  er  forklarligt  nok.  at  hans  Begejstring 
kunde  drage  i  alt  Fald  hans  egne  Præster  med  sig.  Særlig 
var  det  et  Held  for  ham,  at  han  i  1787  fik  den  senere  saa 

bekjendte  Biskop  og  Seminarieforstander  P.O.Boisen  som 
Præst  til  Vesterborg. 

Den  UndeiTisning,  der  blev  meddelt  i  de  Reventlowske 
Skoler,  var  ikke  af  noget  ringe  Omfang.  »Alle  Børn«,  siger 
Skoleplanen,  »skulle  kunne  læse  alt,  baade  trykt  og  skrevet, 
gjøre  Rede  for  det  væsentligste  af  Religionen,  forstaa  saa 
meget  af  Skrivning  og  Regning,  at  de  selv  kunne  mærke 
og  regne  det  fornødne« ;  men  de  flinkere  Børn  skulde  des- 
uden lære  Naturhistorie,  Naturlære,  Fædrelands-  og  Verdens- 
historie, samt  ordentlig  og  tydelig  at  opsætte  deres  Tanker 
skriftlig.  Heller  ikke  lod  han  det  mangle  paa  Opmuntringer 
for  Lærere  og  Børn;  den  ringeste  af  disse  har  det  kikkert 
ikke  været,  at  han  ofte  kom  i  Skolerne,  talte  o\y  læste  med 
Børnene.  Den  bekjendte  Skolelærer  Rasmus  Sørensen, 
der  i  Grevens  senere  Aar  var  Lærer  hos  ham,  udbryder 
med  Grund :  »En  saa  stor  og  ærværdig  Personlighed,  prydet 
med  de  mange  Stjærner  og  Kors,  havde  jo  aldrig  noget 
Menneske  i  Danmark  tilforn  set  at  møde  og  tage  omkring 
i  Almueskoler  for  at  høre  ethvert  Barn  af  Rollingerne  læse, 
stave,  lægge  sammen,  kjende  Tal  og  skrive  Bogstaver, 
kjende  Ordet  og  Vorherre«.  De  flinke  Børn  kom  ved  Exa- 
minerne  og  om  Søndagen  op  paa  hans  Slotte,  hvor  de  legede 
i  Haven  og  fik  Foræringer  bestaaende  af  Bøger,  Klæder, 
Æbler,  Nødder  c.  s.  v.,  og  Foræringer  bleve  ogsaa  de  For- 
ældre til  Del,  der  til  Optagelsesprøverne  mødte  med  Børn, 
der  allerede  kunde  læse.  Med  sit  milde  Sind  var  han  ingen 
Ven  af  Straffe;  den  højeste  Straf  for  Dovenskab  var  Ud- 
visning af  Skolen;  at  dette  Middel  kunde  være  virksomt, 
taler  i  ikke  ringe  Grad  til  Fordel  for  hin  Tids  Iver  for 
Oplysningen.  Reventlows  sunde  Blik  paa,  hvad  der  bedst 
tjente  Skolens  Tarv,  fremgaar  klart  af  den  ihærdige  Mod- 
stand, han  viste  mod  »den  indbyrdes  Undervisning«,  den 
Gang  Frederik  VL  var  bleven  saa  begejstret  for  den,  end 
videre  af,  at  han  ønskede  det  øverste  TiUyn   med  Skolerne 

overgivet  til  særlige  Skoleinspektører,  samt  at  han  vilde 
have,  at  Lærerne  skulde  have  Sæde  i  Skolekommissionerne. 
Særlig  rørende  var  hans  sidste  Prøve  med  Børnene,  da 
han  i  sin  hoje  Alderdom  var  bleven  angreben  af  den  Sygdom, 
der  skulde  blive  hans  Helsot.  Han  havde  samlet  dem  osr 
deres  Forældre  paa  Christianssæde,  og  da  han  efter  Examenen 
vilde  tale  et  Par  Ord  til  de  tilstedeværende,  talte  han  om 
sin  nær  forestaaende  Dod  og  takkede  med  Taarer  Gud  for 
den  store  Naade,  han  havde  forundt  ham  ved  i  saa  mange 
Aar  at  lade  ham  være  for  de  smaa  og  umyndige  som  for 
de  ældre  og  myndige  en  Vejleder  og  Hjælper  til  Oplæreise 
og  Fremgang  i  Tro  og  Gudsfrygt,  i  Menneskekjærlighed 
og  Retskaffenhed,  i  timeligt  og  evigt  Velvære.  »Jo  mere 
vi  ligne  vor  Fader  i-  Himmelen  og  hans  Søn,  vor  milde 
Frelser«,  sluttede  han,  »og  jo  mere  vi  tjene  vore  Med- 
mennesker og  gjore  dem  delagtige  i  Guds  timelige  og  evige 
Gaver  med  os,  des  rigere  og  lyksaligere  ere  vi  paa  Jorden 
og  i  Himmelen  —  og  uden  dette  have  vi  intet  og  kunne 
intet  fore  med  os  her  fra.«  Han  takkede  ogsaa  Gud  for 
de  gode  Medhjælpere,  han  havde  fundet  til  Befordring  af 
saa  meget  godt,  og  der  var  ikke  en  af  de  tilstedeværende, 
der  ikke  blev  rørt  til  Taarer. 


IV. 

Kort  Tid  efter  Hofrevolutionen  den  14de  April  1784, 
i  hvilken  Reventlow  som  en  af  Kronprinsens  fortrolige  tog 
virksom  Del,  blev  han,  der  tidligere  havde  været  ansat  i 
Økonomi-  og  Kommereekollegiet,  Formand  eller,  som  det 
senere  kaldtes,  Præsident  i  Rentekammeret  (6te  Avgust 
1784).  Det  var  i  denne  Post,  som  han  beklædte  i  29  Aar, 
at  han  kom  til  at  udrette  saa  meget  til  Held  for  Landet 
ved  sin  Virksomhed  i  de  to  Landbokommissioner,  Skole- 
kommissionen   o.   s.  V.      Her   skulle    vi    dog    ikke    komme 

HSntorisk  Arkiv.    I.     18S3.  g 

nærmere  ind  paa  hans  egentlige  Embedsvirksomhed,  i  det 
den  dels  er  saa  bekjendt  og  dels  blev  fert  med  det  Formaal 
at  bringe  de  Forbedringer  i  Landbo-  og  Skolevæsenet,  som 
han  gjeunemførte  paa  sine  egne  Godser,  til  hele  Landet. 
Vi  skulle  kun  dvæle  et  Øjeblik  ved  den  Dag,  da  »den  lille 
Xandbokommissions«  Arbejder  vare  komme  til  en  foreløbig 
Afslutning*).  Det  var  den  15de  Avgust  1788;  paa  den 
Dag  skulde  de  15  første  Bønder  paa  de  kongelige  Godser 
modtage  deres  Ejendomsskjøder,  og  dette  fandt  Sted  paa 
Frederiksborg  Slot  i  Kongens  og  Hoffets  Nærværelse. 
Keventlow  holdt  her,  i  det  han  overrakte  Bønderne  deres 
Skjøder,  en  Tale,  der  i  højeste  Grad  er  mærkelig  som  et 
Vidnesbyrd  om  det  klare  Overblik,  han  havde  over  den 
Udvikling,  der  vilde  blive  Frugten  af  Landboreformerne  og 
den  forventede  Skolelovgivning,  hvorfor  vi  ville  tillade  os  at 
give  et  Uddrag  af  den. 

»Jeg  ser  den  lykkelige  Tid  i  Møde«,  sagde  han,  »i 
hvilken  man  ved  Børnenes  Undervisning  i  alle  Skoler  vil 
anse* Forstandens  og  Hjærtets  Dannelse  for  vigtigere  end 
Udenadslæsningen ;  den  Tid,  i  hvilken  man  vel  i  Skolerne 
vil  anse  Undervisningen  i  Religionen  for  den  vigtigste,  men 
ikke  for  at  betage  Børnene  Tiden  til  at  erhverve  den 
Kundskab,  de  behøve  til  at  blive  nyttigere  og  lykkeligere 
Mennesker  i  deres  Kald,  Jeg  ser  den  Tid  i  Møde,  i 
hvilken  Udmarkerne  ville  ligne  de  velgødede  Tofter,  de 
sure  Enge  og  Moser  ville  være  forvandlede  til  fede  Haard- 
bundsenge,  unyttigt  Krat  være  bortryddet,  nyttig  Skov  og 
Underskov  omhyggelig  fredet,  alt  skadeligt  Vand  afgravet, 
alle  Kampesten  brugte  til  varig  Indhegning  med  Sten- 
gærder; den  Tid,  i  hvilken  de  udskiftede  Bøndergaarde  alle 
omgives    med    store,   veldyrkede    Kaal-,   Urte-,   Humle-  og 


*)  Forhaabentlig  vil  Hundredaarsdagen  herfor  blive  mindet  paa 
en  for  Reventlow  værdig  Maadc  ved  Afsløringen  af  et  Mindes- 
mærke for  ham  i  Frederiksborg. 


Grev  C.  D.  F.  Reventlow.  115 

Frugthaver,  med  Pile  og  andre  nyttige  Træer;  den  Tid,  i 
hvilken  Klover,  Kartofler,  nyttige  Koers  Dyrkning  ikke  mere 
vil  v.Tre  en  Sjældenhed;  i  hvilken  Tjenestekarlen  vil  sætte 
en  Ære  i  at  være  den  skrappeste  Arbejder,  og  Bonden  i  at 
være  den  bedste  Husbond ;  den  Tid,  i  hvilken  Bonde  og 
Husmand  begge  ville  være  fornøjede  med  deres  Tilstand, 
ikke  misunde  hinanden,  men  som  Venner  ved  gjensidige 
Tjenester  befordre  den  ene  den  andens  Fordel;  den  Tid,  i 
hvilken  ingen  fattig  vil  blive  uhjulpen,  og  ingen  arbejdsføre 
Tiggere  ville  taales  at  omvanke;  den  Tid,  i  hvilken  Spinde- 
rokken, Væven  og  anden  huslig  Vindskibelighed  vil  fylde 
alle  de  nu  ledige  Vinterdage.« 

Efter  at  hp.ve  givet  en  Oversigt  over  det  udførte  Ar- 
bejde, lagde  han  Bønderne  paa  Sinde,  hvilket  Gode  det  var 
at  ej  e  sin  egen  Grund : 

»Saa  lykkelig«,  fortsatte  han,  »endog  en  Del  Bønders 
Tilstand  som  Fæstebønder  er  i  disse  Amter,  vil  den  dog 
blive  langt  bedre,  naar  de  erholde  Ejendom;  thi  de  blive 
derved  forvissede  om,  at  alle  deres  Forbedringer  komme 
dem  og  deres  Børn  alene  til  Nytte  og  opmuntres  derved  til 
fordoblet  Arbejdsomhed.  De  kunne  ikke  mere  frygte  den 
Skæbne,  som  er  overgaaet  nogle  af  deres  Brødre:  i  Tiden 
at  skulle  afstaaes  til  Godsejere  og  da  tabe  de  Fordele,  de 
og  deres  Forfædre  som  Kongens  Bønder  hidtil  have  nydi 
Om  Vanheld  skulde  træffe  dem,  kunne  de,  som  erholde 
deres  Gaarde  skjænkede  til  Ejendom,  let  paa  Gaarden  er- 
holde det  Laan,  som  de  kunde  behove  uden  Frygt  for,  at 
saadant  Vanheld  skulde  fortrænge  dem  fra  deres  Hjem.« 

Efter  dernæst  at  have  bragt  sin  Tak  til  alle  Med- 
arbejderne ved  Arbejdet,  sluttede  han  saaledes: 

>Guds  Velsignelse  have  vi  sporet  i  alle  Foretagenderne, 
Øvrighed  og  menige  Mand ;  den  ville  vi  og  er kj ende  og  til- 
bede os  fremdeles,  og  han  vil  visselig  gjore  disse  Bønder 
til  et  Exempel  for  Danmark,  som  af  deres  Brødre  vil  følges, 
og  gjøre  den  i  fordums  Tider  miskjendte  Bondestand  til  et 

arbejdsomt,  et  lykkeligt,  et  kjækt  Folk,  af  hvis  Velstand 
alle  andre  Stænders  vil  tage  deres  Udspring,  paa  hvis  Tro- 
skab og  Mod  Kongen  kan  lide  som  paa  det  sikreste  Værn.« 


Ved  Siden  af  sin  Stilling  som  Præsident  i  Rente- 
kammeret var  Reventlow  i  1798  bleven  Gehejme-Stats- 
minister,  en  Plads,  han  beholdt  til  sin  Død,  skjønt  han 
allerede  i  1813  tog  sin  Afsked  fra  Rentekammeret  og  fra 
den  Tid  mest  opholdt  sig  paa  sine  Godser.  Naar  han  kom 
til  Hovedstaden,  indtog  han  som  oftest  sit  Sæde  i  Kongens 
Raad,  og  Frederik  VI.  hørte  stedse  med  Opmærksomhed 
paa  et  Ord  fra  den  Mand,  der  i  hans  Ungdom  og  Manddom 
trofast  havde  staaet  ved  hans  Side. 


Reventlovf  sagde  ofte,  at  han  aldrig  havde  kjendt  et 
Menneske,  der  havde  været  saa  lykkeligt  som  han;  herved 
tænkte  han  ikke  alene  paa,  at  hans  Gjerning  i  en  sjælden 
Grad  var  bleven  velsignet,  men  ogsaa  paa  den  store  Lykke, 
der  var  bleven  ham  til  Del  i  hans  huslige  Liv. 

Kort  efter  den  Norgesrejse,  der  for  ham  var  Af- 
slutningen paa  hans  Uddannelse,  var  han  bleven  forlovet 
med  den  før  nævnte  Sophie  Frederikke  Louise  Charlotte 
Beulewitz,  og  to  Aar  efter  (1774)  bleve  de  ægteviede.  I 
omtrent  48  Aar  levede  de  et  usædvanlig  lykkeligt  Ægte- 
skab; hun  var  en  ædel  og  højt  begavet  Kvinde,  der  fuldt 
ud  kunde  slutte  sig  til  sin  Mands  Planer  og  var  begejstret 
for  det,  han  kæmpede  for.  Hun  fodte  ham  ikke  mindre 
end  12  Børn,  af  hvilke  de  9  overlevede  ham.  Den  største 
Del  af  sit  Liv  havde  han  intet  eget  Arbejdsværelse,  for  at 
han    saa   meget   som    muligt  kunde  være  sammen  med  sin 

Familie;  hans  Skrivepult  stod  i  en  Krog  af  Dagligstuen,  og 
mange  af  de  Forordninger,  der  have  skabt  Lykken  i  Tusender 
af  danske  Hjera,   ere  saaledes   blevne  til  midt  i  Kredsen  af 
en  lykkelig  Familie.     De   talrige,    vel  opdragne  Børn   vare 
deres  Forældres  Glæde  og  udviklede  sig  under  deres  person- 
lige Ledelse  og  store  Exempel  til  gode  og  brave  Mennesker. 
Gjaldt  det  om  at  skaffe  dem  gode  Lærere,  skyede  han  int-et 
Oflfer;  i  en  af  sine  Dagbeger  fortæller  han  saaledes,    at  da 
en  fransk  I-ærerinde,  som  han  gjærne  vilde  have,  ikke  godt 
kunde  forlade   sine  svagelige  Forældre,    havde   han    tilbudt 
at  tage  dem  med.     Bomene  vare  lydige;  han  var  en  Fader 
af  den  gode,   gamle  Slags,    der  forenede   Mildhed  og  Kjær- 
lighed   med  Alvor  og  Værdighed:    han   baade   var    og   blev 
betragtet    som   en  sand    Patriark  i   sin  Familiekreds;    hans 
Ord  vare  Lov  for  hans  Børn,    og   eftersom  han  havde  lært 
dem  Lydighed  i  deres  Barndom,  hostede  han  i  sin  Alderdora 
Frugten  deraf  i  den  Ærbødighed   og  Kjærlighed,    hvormed 
Bern  og  Børnebørn  saae   op  til  ham.     Ogsaa   hans   under- 
givne saae  op  til  ham  som  til  en  Fader;  dette  Forhold  var 
ganske    naturlig   bleven    udviklet   i   den  lange  Tid  af  over 
50  Aar,  i  hvDke  han  var  deres  Herre.     Han  omgikkes  dem 
stedse  som  en  Fader  og  Ven,    hvad    enten  han    talte   med 
dem  i  deres  eller  sit  eget  Hjem,  og  han  havde  Evne  til  at 
tale  med  dem  om  det  mest  dagligdags  og   om  det  højeste; 
deres  Marker,  Haver  og  Kreaturer   kjendte  han  til  Bunds, 
men  det  var  ham  ogsaa  en  Hjærtesag  at  tale  med  dem  om 
Kristendommens  store  Sandheder.     Hans  Sind  var  gjennem- 
trængt   af  Kristendommens    sande  Aand;     fra    sin    tidligste 
Ungdora    havde    han  været   en   oprigtig  Kristen    og  voxede 
mere  og  mere  i  Kristendom,  jo  ældre  han  blev;    den  faste 
Tro    paa  Guds    faderlige   Forsyn   gaar   som    en    rød  Traad 
gjennem  hele  hans  Liv  og  viser  sin  Sandhed  ved  at  voxe  i 
Modgang;  herom  give  de  Breve,   han  har  skrevet  i  Tider, 
der  enten   vare   morke   for   ham  selv  eller  for  Fædrelandet, 
fuldgyldigt   Vidnesbyrd.      Som   en    sand   Kristen    var   han 

ogsaa  ydmyg;  aldrig  roste  han  sig  af  de  heldbringende 
Foranstaltninger,  han  havde  fremmet,  og  naar  andre  roste 
ham,  gav  han  altid  Gud  og  Kronprinsen  Æren  derfor.  Og 
fremgik  saaledes  hans  kristelige  Sind  af  hans  Tale,  saa 
bærer  hans  Gjernirig  ikke  mindre  Vidne  derom.  Som  hans 
Natur  i  det  hele  var  praktisk  anlagt,  saaledes  tog  han 
ogsaa  Kristendommen  praktisk;  virksom  Broderkjærlighed 
var  hans  Livs  Feltraab;  alle  sine  Evner  og  Kræfter  stillede 
han  i  denne  Tankes  Tjeneste,  og  heri  maa  Noglen  soges 
til  hans  utrættelige  Arbejde  for  de  fortryktes  Frigjørelse  og 
Oplysning.  I  højere  Grad  end  de  fleste  betragtede  han  alle 
Mennesker  som  sine  Brødre;  derfor  tog  han  i  sin  Omgang 
med  dem  alene  Hensyn  til  det  ægte  menneskelige.  Han 
havde  Tro  til  det  gode  i  Menneskenaturen;  det  var  hans 
faste  Haab,  at  Menneskeslægten  gik  en  lysere  og  bedre 
Fremtid  i  Møde,  og  at  han  havde  haft  den  Lykke  at  opleve 
og  bidrage  til  dens  Begyndelse.  Man  kan  for  øvrigt  ikke 
undgaa  at  lægge  Mærke  til,  at  Reventlow  i  sin  begejstrede 
Tro  paa  Menneskeheden  ofte  forestillede  sig  den  i  et  for 
straalende  Lys;  han  gik  tit  uvilkaarlig  ud  fra,  at  alle  vare 
som  han,  og  det  faldt  ikke  hans  ydmyge  Sind  ind  at  tænke 
sig,  at  han  var  en  af  de  store  Undtagelser.  En  af  Grundene 
til,  at  Skolereformen  ikke  blev  saa  fnldkoramen,  som  Re- 
ventlow vilde  have  den,  var  saaledes,  at  han  forudsatte  hos 
Flertallet  af  Præster  og  Herremænd  en  Iver  for  Oplysningen, 
man  kun  kunde  gj øre  Regning  paa  at  finde  hos  de  færreste; 
hans  Tro  paa  den  almindelige  Verdensfred  er  i  denne  Hen- 
seende ogsaa  betegnende;  ofte  taler  han  i  sine  Breve  om 
det  danske  Folk,  som  om  alle  dets  Medlemmer  vare  brave, 
gudfrygtige  Mennesker,  og  i  det  hele  manglede  han  Syn 
for,  at  Roden  til  det  onde  i  Verden  ligger  for  dybt  til,  at 
don  kan  rykkes  op  ved  ædle  Menneskers  Bestræbelser.  Dog 
var  der  end  hos  ham  i  denne  Henseende  nogen  Naivitet, 
maa  man  ikke  glemme,  at  den  paa  det  aojeste  hænger 
sammen  med  den  brændende  Begejstring,  uden  hvilken  han 

intet  vilde  have  kunnet  udrette;  Naiviteten  er  Bagsiden  af 
Begejstringens  Medaille.  Han  er  i  deu  Grad  Menneskeven, 
at  han  i  et  af  sine  Breve  til  Søsteren,  Grevinde  Louise 
Stollberg,  efter  bedste  Evne  undskylder  Schiramelmanns 
uheldige  Finanspolitik,  fordi  han,  selv  om  han  ikke  var 
nogen  stor  Finansmand,  dog  var  et  stort  og  ædelt  Menneske. 

Ligesom  Reventlow  i  de  store  Forhold  i  Verden  ønskede 
Fred  paa  Grandlag  af^  Kjærlighed,  saaledes  ogsaa  i  det 
snævrere  Forhold  mellem  Mand  og  Mand.  Vare  to  Mænd 
paa  hans  Gods  blevne  uenige,  gjorde  han  alt  muligt  for  at 
faa  dem  forligte;  i  sine  sidste  Aar  gav  han  regelmæssig 
hver  Mandag  sine  Bønder  Adgang  til  sig  for  at  hore  paa 
deres  Klager  og  være  Voldgiftsmand  imellem  dem. 

»Ser  du  det,  min  Broder,«  sagde  han  engang  til  en 
Mand,  han  havde  forligt  med  sin  Nabo  paa  Grundlag  af 
gjensidig  Eftergivenhed,  »saa  mister  du  et  Ærme  og  faar 
en  Kjole  igjen.« 

Man  har  et  Brev  fra  ham  til  en  af  hans  undergivne  i 
Eentekammeret,  der  havde  fornærmet  en  af  sine  Kolleger, 
i  hvilket  Brev  Reventlow  paa  en  særdeles  smuk  Maade 
formaner  ham  til  at  gjere  den  fornærmede  en  Undskyldning ; 
»thi«,  skriver  han,  »De  vil  finde  Dem  tilbøjelig  til  at  op- 
fylde en  Pligt  imod  en  gammel,  værdig  Embedsmand,  til 
hvilken  Deres  Hjærte  maa  opfordre  Dem;  De  vil  derved 
vist  ikke  tabe,  men  meget  vinde  i  alle  veltænkendes  Øjne, 
da  ikkun  ædelttænkende  Mænd  handle  imod  andre,  som  de 
ville,  at  der  skal  handles  imod  dem.« 

Bibelen  var  for  Reventlow  Bøgernes  Bog ;  han  ikke  alene 
læste  daglig  i  den,  men  bestræbte  sig  ogsaa  ærlig  for  at 
leve  i  dens  Aand;  »bibelsk  Kristendom«  fremhævede  han 
ofte  i  Modsætning  til  de  theologiske  Spidsfindigheder,  som  han 
var  meget  mistænksom  over  for,  eftersom  Theologerne  i 
deres  indbyrdes  Stridigheder  ikke  lagde  megen  af  Kristi 
fredelskende  Aand    for  Dagen.      »Jeg   ynder  ikke   Rationa- 

listerne  og  ikke  heller  Mystikerne*)  som  Religionslærere; 
men  en  sand  og  sund  bibelsk  Lære,  Forkyndelse  og  Under- 
visning til  levende  kristelig  Tro  og  Levned,  det  holder  jeg 
af.«  I  Skolerne  holdt  han  ogsaa  af  at  høre  Bibelen  blive 
læst;  derfor  hedder  det  i  en  af  de  Sange,  der  led  ved 
hans  Baare: 

„Far  vel,  du  ædle  Børneven, 
end  se  vi  dig  i  Aanden 
saa  glad  i  Børnevrimmelen 
med  Bibelen  i  Haanden." 

Hans  kristelige  Sind  og  Lyst  til  paa  alle  Maader  at  gavne 
bragte  ham  til  at  blive  Forfatter  af  religiøse  Skrifter; 
Aaret  før  han  døde,  udgav  han  saaledes  bl.  a.  efter  det 
tyske  en  Bog,  der  er  et  Mønster  paa  en  enfoldig  Andagts- 
bog;  den  hedder:  »Bibelske  Trøstegrunde  til  Husvalelse  for 
lidende  og  sørgmodige  Kristne«  og  er  i  E^or  udkommen  i 
ny  Udgave. 

Hans  Natur  var  aaben  og  ærlig;  Krogveje  forstod  han 
sig  ikke  paa  og  afskyede  dem  i  højeste  Grad  hos  andre ;  der 
var  noget  solidt,  tungt  og  firskaarent  ved  hans  aandelige 
som  ved  hans  legemlige  Personlighed,  hvilket  paa  det  nøjeste 
hænger  sammen  med  hans  djærve  Ærlighed ;  han  var  altsaa 
ingen  stor  Politiker  og  savnede  sikkert  Blik  for  mange  af 
de  Brøst,  hvorunder  baade  Frederik  VI.'s  Politik  og  Regering 
led;  det  var  kun  i  Sager,  der  angik  Landbo-  og  Skole- 
væsen, at  han  var  begavet  med  et  saadant  Klarsyn,  at  man 
maa  kalde  ham  genial.  Hvad  der  ogsaa  hindrede  ham  i  at 
se  mulige  Skyggesider  ved  det  gamle  Regimente  var,  at 
han  i  hej  Grad  elskede  Frederik  VL,  fordi  denne  elskede 
sit  Folk  og  havde  udrettet  saa  meget  til  dets  Tarv;  men 
for  øvrigt   var   han   i  Sind  og  Tænkemaade   nærmest  den 


*)  hermed  mente  han  Grundtvig  og  hans  Tilhængere. 

gamle  Tids  Mand ;  den  landsfaderlige  Regering  var  for  ham 
den  eneste,  der  kunde  bringe  Landet  Lykke. 

Alt,  hvad  der  var  dansk,  elskede  han  ogsaa  selv; 
Strnensees  Forsvarer  Uldall  har  engang  skrevet  om  ham, 
>at  da  han  kom  i  Rentekammeret,  kunde  han  ikke  skrive 
fire  Linjer  sammenhængende  Dansk« ;  da  dette  er  frem- 
kommet som  et  Forsvar  for  Strnensees  tyske  Sprog,  ligger 
det  nær  at  tage  mod  et  sligt  Udsagn  med  Varsomhed,  og 
jeg  er  ogsaa  i  det  heldige  Tilfælde  at  kunne  godtgjore  dets 
Uvederhæftighed;  jeg  er  nemlig  i  Besiddelse  af  Breve  fra 
ham,  der  ere  skrevne  for  dette  Tidsrum  til  hans  Gods- 
forvalter paa  Pederstrup,  og  som  ere  paa  godt  Dansk;  men 
for  øvrigt  var  Tysk  hans  Modersmaal  og  det  Sprog,  han 
mest  brugte  i  sin  Familiekreds,  hvad  der  i  de  Tider  var 
ganske  naturligt,  og  ligeledes  var  det  det  tyske  Aandsliv, 
han  sugede  Næring  af;  Tyskere  vare  ogsaa  mange  af  hans 
Omgangsfæller,  og  dog  elskede  han  i  høj  Grad  Danmark 
og  dets  Folk.  »Danmark«,  skriver  han  til  sin  SJøster,  >er 
det  mindste  af  alle  Lande;  men  i  Guds  Øjne  haaber  jeg, 
det  er  ikke  det  mindste;  i  intet  andet  Land  bor  mere 
Kjærlighed  til  Gud  og  Menneskene  og  mere  ydmyge  Dyder.« 
Han  er  slet  ikke  bange  for  at  regne  sig  selv  med  til  »die 
dummen  Dånen«  (man  ser,  at  dette  Udtryk  er  gammelt!) 
i  Modsætning  til  Holstenernes  sygelige  Kritiklyst;  saaledes 
skriver  han  i  1811 : 

»Dog,  du  stakkels  Søster  bor  ogsaa  i  et  afskyligt 
Land,  i  hvilket  al  Almenaand  er  udslukt,  i  hvilket  enhver 
Handling  af  Regeringen  bliver  hovmestereret,  enten  den 
fortjener  det  eller  ikke.  Held  os  »wir  armen,  dummen 
Danen-i,  at  vi  ikke  saaledes  have  spist  af  Kundskabens  Træ 
paa  godt  og  ondt,  men  endnu  prise  os  som  det  lykkeligste 
Folk.  Hos  os  er  Følelsen  for  Konge  og  Fædreland  levende, 
og  Broder  rækker  kjærlig  Broderen  Haanden.< 

Paa  42  Aars  Dagen  for  hin  betydningsfulde  1 4de 
April  1784  skriver  han  i  sin  Dagbog: 

»For  42  Aar  siden  tog  vor  gode  Konge  for  første 
Gang  sit  Sæde  i  sin  Faders  Statsraad,  afskedigede  fire  Stats- 
ministre og  indsatte  fire  andre  i  deres  Sted.  Om  end- 
skjønt  han  kun  var  16  Aar  gammel,  begyndte  han  dog 
fra  den  Tid  med  mærkelig  Fasthed  og  Klogskab  at  udvirke 
saa  meget  godt  i  Danmark,  som  ingen  anden  Konge  før 
ham  havde  udvirket.  Han  overvejede  ethvert  Raad,  der 
blev  givet  ham,  omhyggelig,  og  den  gode  Dømmekraft, 
som  Gud  havde  givet  ham,  og  den  gode  Vilje  lode  ham 
som  oftest  vælge  det  bedste.« 


Som  bemærket,  saae  Reventlows  undergivne  op  til 
ham  med  Kjærlighed  og  Ærbødighed;  dette  var  imidlertid 
en  Følelse,  der  var  fælles  for  de  fleste  af  hans  samtidige, 
naar  man  undtager  en  eller  anden  misfornøjet  Godsejer; 
de  Udtalelser,  man  har  fra  Nationens  bedste  Mænd  fra  hin 
Tid,  stemme  alle  overens  i  at  sætte  ham  overordentlig  højt 
som  Menneske.  Mænd,  der  ere  saa  forskjellige  som  Rahbek 
og  Steffens,  ere  fuldstændig  enige  i  dette  Punkt.  Den 
samme  Følelse  nærede  Folket  for  A.  P.  Bernstorff;  men 
Aarsagerne  hertil  vare  noget  forskjellige;  hos  denne  var  det 
den  store  Forstand,  man  beundrede,  medens  det  hos  Revent- 
low var  det  varme,  menneskekjærlige  Hjærte.  Han  hørte  i 
Sandhed  til  »de  rene  af  Hj ærtet«,  deri  ligger  hans  Stor- 
heds Hemmelighed. 

Haus  sidste  Dage  tilbragte  han  i  Ro  paa  sine  Godser; 
men  han  var  til  det  sidste  virksom  for  sine  Bonder,  Skoler 
og  Fattighuse.  I  en  Alder  af  henved  80  Aar  døde  han 
paa  Christiaiissæde  den  Ilte  Oktober -1827,  Han  ligger 
begraven  paa  Horslunde  Kirkegaard,  hvor  en  simpel  Minde- 
sten med  en  af  ham  selv  forfattet  Gravskrift  betegner  det 

Sted,   hvor  han  fandt  Hvile,     Det    er   om   dette  Gravsted, 
der  er  blevet  sunget: 

„Men  længer  bort  fra  Kjøbenhavn, 
dog  midt  i  Frederiks  Have, 
forkyndes  os  det  tredje  Navn, 
hvor  Graner  staa  om  Grave: 
Grev  Reventlow  det  er,  paa  hvem 
hver  Bonde  end  bør  tænke: 
han  bar  hans  Sag  for  Kongen  frem: 
da  løstes  Bondens  Lænke.-' 

H.  Rasmussen. 

(Forts.) 
II. 

Menschikov  og  Peter  II. 

Jlifter  Baron  Gorz's  og  Czar  Peters  Planer  skulde  den 
unge,  letsindige  Karl  Frederik  af  Holstein  Gottorp,  Karl  XIL's 
Søstersøn,  følge  sin  Onkel  paa  den  svenske  Trone  og  saa- 
ledes  ikke  blot  aabne  Sverige  for  Czarens  Indflydelse,  men 
ogsaa  udlevere  ham  Holstein;  fire  Maaneder  efter  Peters 
Død  var  han  bleven  gift  med  sin  forlovede,  Katharinas  og 
Czarens  ældste  Datter  Anna.  Ægteskabet  var  fra  begge  Sider 
afsluttet  uden  Tilbøjelighed  og  blev  kun  anset  som  Middel 
for  andre  Øjemed;  om  ægteskabelig  Troskab  var  der  ikke 
Tale,  Hertugen  mishandlede  sin  Hustru  og  foragtede  hende 
og  alt  russisk,  men  begyndte  strax  med  utilsløret  Ær- 
gjerrighed  at  anmasse  sig  en  Stilling,  der  ikke  engang 
respekterede  Kejserindens  Myndighed.  Om  dette  holstenske 
Hof  samlede  sig  nu  alle  de  tyske  Lykkeriddere,  der  kunde 
gjøre  sig  Haab  om  Fordele,  og  meget  snart  var  den  aabne 
Kamp  erklæret  mellem  ham  og  Katharinas  Hof.  Holsteneren, 
Hr.  V.  Bassewitz,  der  nu  stod  i  Hertugens  Tjeneste,  ledede 
Kampen,  som  overvejende  angik  det  Spørgsmaal,  om  Men- 
schikov eller  Bassewitz,  Peter  Alexejevitsch  eller  Familien 
Holstein    i    den    nærmeste    Tid    skulde    bestemme   Rigets 

Skæbne.  Føjer  mau  nu  hertil  Mændene  af  anden  Rang, 
Holstenerne  Piaten  og  Ahlefeld  paa  den  ene,  Katharinas 
Generaladj utanter  Jagushinski  og  Devier  paa  den  anden 
Side,  Lykkeriddere  uden  Spor  af  Redelighed  og  Samvittighed, 
have  vi  opregnet  de  Elementer,  som  samlede  sig  til  denne 
ødelæggende  Krig  af  Paladsrænker. 

Menschikov  var  i  Besiddelse  af  den  hele  Hensynsløshed, 
der  udkrævedes  for  i  det  mindste  foreløbig  at  beholde  Roret. 
Katharina,  sin  tidligere  Slavinde,  var  han  sikker  paa,  og  for 
at  lænke  hende  desto  fastere  til  sig  begyndte  han  at  be- 
handle hende  saa  skandaløst,  at  selv  hans  Omgivelser,  der 
sandelig  ikke  vare  fine  paa  det,  harmedes  herover.  Han 
befordrede  hendes  Drankersyge  og  holdt  hende  snart  i  en 
halv  utilregnelig  Tilstand,  medens  hendes  sextenaarige  Datter 
Elisabet  maatte  undertegne  hans  Befalinger  i  Kejserindens 
Navn.  Med  slige  Midler  værgede  han  sig  baade  mod  den 
holstenske  Hertugs  Medbejlerskab  og  mod  det  russiske 
Adelspartis  Angreb. 

Først  og  fremmest  oprettede  han  i  Begyndelsen  af  1726 
det  »øverste  Gehejmeraad«,  et  Redskab,  som  kun  var  sammen- 
sat af  faa  Mænd  under  Kejserindens  foregivne  Foresæde, 
men  hvor  hun  aldrig  viste  sig,  og  som  Menschikov  kun 
benyttede  til  at  fravriste  sine  Modstandere,  de  russiske 
Storembedsmænd  og  Senatorer.  Magten  og  skille  dem  ind- 
byrdes. Senatets  regerende  Stilling,  saaledes  som  Peter 
havde  ordnet  samme,  gik  over  til  dette  Raad,  der  bestod 
af  fire,  fem  Medlemmer,  hvem  Ministerierne  eller  Kollegierne 
ligeledes  bleve  underordnede;  med  Undtagelse  af  Hertugen 
af  Holstein  vare  næsten  alle  Raaderne  Menschikovs  hengivne 
Tilhængere  og  tillige  nedsagne  til  at  holde  indbyrdes 
sammen  mod  Gammelrusserne  ved  den  Omstændighed,  at 
de  havde  hørt  til  Czarevitsch  Alexeis  Dommere.  Snart  gik 
imidlertid  ogsaa  dette  Raad  i  Stykker;  thi  skjent  Menschi- 
kov  kun  havde  lige  Rang   med  de   øvrige  Medlemmer,  be- 

handlede  han  dem  med  saa  grov  Kingeagt,  at  de  blev  borte 
fra  Møderne,  og  Menschikov  var  saa  ledes  nu  eneraadig. 

Gehejmeraadets  Oprettelse  var  bleven  paaskyndet,  om 
end  ikke  ligefrem  foranlediget  ved  Bojarpartiets  Rænkespil, 
der  gik  ud  paa  at  stikke  Katharina  og  hendes  Dotre  i 
Kloster  og  hæve  Peter  Alexejevitsch  til  Czar.  Denne  Plan 
lykkedes  ikke,  fordi  Menschikov  kom  den  i  Forkjebet;  men 
desto  større  blev  ogsaa  Bojarernes  Had,  og  dette  Had  vendte 
sig  samtidig  mere  og  mere  bort  fra  det  tyske  Parti  og 
rettedes  ene  og  alene  mod  Menschikov,  som  ogsaa  mere  og 
mere  undertrykte  det  holstenske  Hof.  I  det  Menschikov  saaledes 
maatte  slaa  mod  begge  Sider,  blev  han  Stødpuden  mellem  de 
egentlige  Modstandere,  Bojarerne  og  Tyskerne,  og  de  tvende 
Parters  Angreb  truede  med  at  voxe  baade  Menschikov  og 
den  mere  og  mere  kraftesløse  Katharina  over  Hovedet; 
gjentagne  Mordforsøg  forefaldt  mod  hende,  skjønt  man 
ganske  vist  ikke  er  paa  det  rene  med,  om  man  skal  give 
Bojarerne,  Hertugen,  eller  muligvis  Menschikov  selv  Skyld 
for  dem,  da  slige  Begivenheder  utvivlsomt  kun  kunde,  be- 
fæste hans  Magt  over  Kejserinden. 

Hertugen  var  foretagsom  nok  til  at  tænke  paa  Tron- 
følgen for  sig  selv;  han  skaffede  sig  Indpas  i  Gehejme- 
raadet,  lod  sig  overdrage  en  Kommando  over  Garden,  ind- 
exercerede  Soldater  og  levede  et  lystigt  Liv  af  sin  Hustrus 
Apanage,  men  lod  dog  Menschikov  fortrænge  sig  af  Kejser- 
indens Tillid;  thi  nu,  da  Menschikov  steg  højere  og  højere, 
nøjedes  han  ikke  mere  med  at  vinde  Magt  ved  Katharinas 
og  det  holstenske  Hofs  Gunst,  men  pønsede  paa  at  træde  i 
Slægtskabsforbindelse  med  Tronarvingen.  Peter  Alexeje- 
vitsch blev  efter  Katharinas  Tronbestigelse  ingenlunde  be- 
handlet som  Modstander,  men  tva^rt  imod  anerkjendt  som 
hendes  fremtidige  Arving.  Dette  passede  naturligvis  ikke 
med  Hertugens  Ærgjerrighed,  som  behandlede  Storfyrsten 
paa  haanlig  Vis  og  herved  yderligere  øgede  Bojarernes 
Harme,    der    i    Drengen    saae   den    legitime   Czartronfølger. 

Da  fattede  Menschikov  den  Plan  at  formæle  Prinsen  med 
sin  Datter  og  ved  dette  Ægteskab  for  mange  Tider  sikre 
sig  Regentskabet;  han  haabede  hermed  tillige  at  Qærne  den 
Fare,  der  truede  ham,  naar  Peter  engang  tiltraadte  Re- 
geringen, da  han  næppe  vilde  lade  sin  Svigerfader  bede 
haardt  for,  hvad  han  havde  forbrudt  mod  hans  Fader  ved  at 
xgge  Peter  den  stores  Vrede  mod  ham.  Af  Bojarpartiet  for- 
maaede  han  kun  at  vinde  et  vigtigt  Medlem,  Dimitri  Golizyn, 
for  sine  Planer;  dernæst  tilkjobte  han  sig  det  tyske  Kejser- 
hofs Understøttelse  ved  Afslutning  af  et  for  Rusland  skade- 
ligt Forbund,  og  Katharina  gjorde  sluttelig  Udslaget,  thi 
hun  samtykkede  i  Forlovelsen;  forgjæves  havde  hendes 
Detre  i  deres  egen  Interesse  søgt  at  bringe  hende  herfra; 
forgjæves  havde  Tolstoi,  der  hidindtil  havde  staaet  i  intim 
Forbindelse  med  Menschikov,  strax  kastet  sig  over  paa  den 
modsatte  Side,  sagtens  ved  Tanken  om,  at  den  fremtidige 
Czar  umulig  nogen  Sinde  vilde  kunne  tilgive  den  Mand,  som 
lumskelig  havde  lokket  hans  ulykkelige  Fader  ud  af  hans 
Skjulested  i  Neapel  og  styrtet  ham  i  Fordærvelse,  en 
Handling,  Kejseren  havde  lønnet  med  at  faa  ham  ophøjet 
til  tysk  Rigsgreve.  Da  Forlovelsen  nu  engang  var  besluttet, 
veg  Tolstoi  ikke  tilbage  for  yderligere  Skridt,  thi  nu  gjaldt 
det  jo  hans  Hals;  han  udklækkede  en  Sammensværgelse, 
Katharina  skulde  bestemme  Prinsesse  Elisabet  til  sin  Efter- 
folgerske,  og  Prins  Peter  skulde  skaffes  bort  til  Udlandet 
under  Paaskud  af  Opdragelse.  Mange  Bojarer  havde  Del  i 
denne  Sammensværgelse  saa  vel  som  mange  andre  Mænd, 
der  nylig  havde  hørt  til  Menschikovs  Støtter;  til  Menschi- 
kovs  gamle  Venner,  der  nu  arbejdede  ivrigst  mod  ham, 
horte  hans  Svoger,  Generalløjtenant  og  Overpolitimester 
Devier,  en  Portugiser,  der  som  Dreng  var  kommen  til 
Holland  og  der  fra  til  Rusland  med  Peter  L,  her  var  bleven 
Czarens  Kammerjunker  og  havde  faaet  en  høj  Officei-spost  i 
Garden;  senere  havde  han  knyttet  en  Elskovsforbindelse 
med   Menschikovs    Søster    og   tiltvunget   sig    et    Ægteskab 

med  hende  imod  Menschikovs  Vilje,  der  herfor  hadede  ham. 
Sjælen  i  det  hele  var  imidlertid  øjeusynlig  Tolstoi;  herfor 
taler  den  lidende  Kolle,  som  var  tiltænkt  Prins  Peter;  at 
sende  ham  til  Udlandet  kunde  vel  kun  Tolstoi  ønske.  Her- 
tugen af  Holstein  tiltraadte  naturligvis  Sammensværgelsen, 
da  det  var  ham  mere  kjærkomment  at  se  sin  Svigerinde 
end  Menschikovs  Svigersøn  paa  Tronen. 

Da  blev  Katharina  alvorlig  syg  i  April  1727.  Man 
ventede  hendes  Død,  og  strax  samledes  Stormændene  i 
Czarpaladset  for  at  drøfte  Tronfølgen;  her  mødte  Gehejme- 
raaderne  og  Senatorerne,  Medlemmerne  af  Synoden,  Præsi- 
denterne i  Kollegierne  samt  Gardens  Stabsofficerer.  Den 
16de  April  besluttede  man,  at  Storfyrst  Peter  skulde  være 
Kejserindens  Efterfølger,  men  til  sit  sextende  Aar  staa 
under  Gehejmeraadets  Regentskab  og  ikke  hævne  sig  paa 
sin  Faders  Dommere.  Menschikov  havde  sejret  og  forfulgte 
ufortøvet  sin  Sejr,  i  det  han,  stadig  i  Kejserindens  Navn, 
lod  de  sammensvorne  gribe.  Da  Devier  blev  arresteret  i 
Paladset,  søgte  han  at  nedstøde  sin  Svoger;  men  Kaarde- 
stødet  blev  opfanget.  Til  Gjengjæld  kom  han  paa  Pine- 
bænken, hvor  han  angav  sine  medskyldige;  han  fik  Knut 
og  blev  sendt  til  Sibirien,  Tolstoi  kom  til  Solovezkiklosteret 
ved  det  hvide  Hav,  og  forskjellige  Bojarer  fik  andre  Straife. 
De  vare  alle  i  Menschikovs  Haand,  thi  Kejserinden,  i  hvis 
Navn  han  handlede,  laa  paa  Dødslejet.  Dommen  blev  fuld- 
byrdet Dagen  efter  hendes  dødelige  Afgang. 


Da  Katharina  afgik  ved  Døden.  6te  Maj  1727,  havde 
Menschikov  benyttet  Tiden  saa  godt,  at  hans  mest  skinsyge 
Modstandere  vare  gjorte  uskadelige,  og  selv  det  holstenske 
Hof  var  krøbet  til  Korset.  Da  Hertugen  forudsaa  Menschi- 
kovs Sejr,  traf  han  en  Overenskomst  med  ham,  der  simpelt- 
hen  gik    ud    paa   Penge:    Menschikov    lovede    at   udbetale 

enhver  af  Prinsesserne  en  Million  Rubler  af  Statskassen, 
hvorfor  han  betingede  sig  i  Mæglersalær  80000  Rubler  af 
hver.  Desuden  nedlod  Prinsesse  Elisabet  sig  til  i  sin 
doende  Moders  Xavn  at  undertegne  et  Testament,  han 
havde  udklækket,  og  hvori  de  oven  for  omtalte  Bestemmelser, 
Menschikov  havde  sat  igjennem  i  Forsamlingen,  bekræftedes, 
og  Modstanderne  saaledes  aldeles  afvæbnedes.  Katharinas 
underskudte  Testament  overdrog  fuldstændig  Regeringens 
Tøjler  til  Gehejmeraadet.  d.  v.  s.  til  Menschikov,  og  kaldte 
kun  den  afdødes  Døtre  til  Tronen  under  den  Forudsætning, 
at  Czar  Peter  dede  uden  Livsarvinger.  Menschikov  be- 
gyndte nu  med  stor  Energi  at  smedde,  medens  Jærnet 
var  varmt. 

1  Juli  blev  Peter  I.'s  Ukas  om  Tronfølgen  ophævet, 
og  Manifesterne  og  Beretningerne  om  den  for  den  nye 
Czars  Fader  saa  skæbnesvangre  Domstol  tilintetgjorte. 
Allerede  tidligere,  strax  efter  Katharinas  Ded,  havde  den 
elleveaarige  Monark  maattet  flytte  ind  i  Menschikovs  Palads 
ved  Vassili-Ostrov ;  den  13de  Maj  lod  Menschikov  sig  ud- 
nævne til  Generalissimus  over  Tropperne;  derpaa  fulgte 
Peters  højtidelige  Forlovelse  med  Marie  Menschikov,  for 
hvem  der  blev  udsat  en  Apanage  paa  34000  Rubler.  Her- 
tugen af  Holstein  maatte  vende  tilbage  til  sit  Land,  hvor 
hans  Hustru  dede  omtrent  et  Aar  senere;  Elisabet  Petrovna 
blev  holdt  under  Opsyn,  og  i  Steden  for  sin  Million  fik  hun 
kun  30000  Rubler  aarlig.  Czarens  gamle  Bedstemoder, 
Peters  første  forskudte  Hustru,  Eudoxia  Lopuchin  blev  for- 
flyttet til  et  Kloster  i  Moskva  fra  Fæstningen  Schlusselborg, 
hvor  hun  hidindtil  var  bleven  holdt  fangen. 

Saaledes  var  den  besværlige  holstenske  Medbejler 
Qæruet,  den  unge  Czar  var  i  Hænderne  paa  den  faktiske, 
om  ikke  just  retmæssige  Regent,  og  fra  sin  saaledes  sikrede 
Stilling  kunde  Menschikov  vove  at  søge  en  Forsoning  med 
Bojarernes  Parti.  Han  var  rigtignok  endnu  lige  forhadt; 
men   Bojarernes    Vilje     var    lammet    ved    disse   fornemme 

Herrers  gamle  Vane,  at  kaste  sig  i  Stevet  for  Czaren;  ved 
deres  Øvelse  i  at  underordne  sig  Magten,  lige  meget  om 
den  var  berettiget  eller  ikke,  om  den  var  i  gode  eller 
slette  Hænder;  ved  denne  Pseudoadels  Traditioner,  hvem 
Peter  I.  havde  fravristet  den  sidste  ynkelige  Rest  af  Selv- 
stændighed, Bojarerne  fandt  ikke  Mod  til  at  sætte  sig  op 
mod  en  Menschikov;  endnu  vanskeligere  mægtede  de  at 
slutte  sig  sammen  til  et  Forbund,  fordi  en  Forræder  let 
lod  sig  kjøbe.  Maaske  de  ogsaa  havde  en  Følelse  af,  at 
ingen  blandt  dem  havde  lært,  hvad  Lykkeridderen  havde 
nemmet  under  Peter  den  stores  Vejledning:  at  arbejde,  at  lede 
Sagerne  paa  en  forretningsmæssig  Maade ;  de  følte  vel  ogsaa, 
at  Menschikov  var  dem  alle  langt  overlegen  i  fast  Vilje  og 
Evne  til  at  beherske  en  Situation.  En  efter  en  rakte  de 
altsaa  Fjenden  Haanden.  De  tvende  Golizyner,  de  fire 
Dolgorukier  bleve  fangne  paa  Krogen  og  vundne,  i  det 
mindste  tilsyneladende;  de  fik  indflydelsesrige  Embeder  og 
bleve  saaledes  de  samme  Folk,  der  senere  som  Førere 
for  Bojarernes  Parti  skulde  afløse  Menschikov.  Enhver,  der 
modstod  Menschikov,  enhver,  som  var  ham  mistænkelig, 
blev  uden  Skaansel  skubbet  til  Side.  Jagushinski,  Peters 
tidligere  Generalprokurør,  den  nuværende  Overstaldmester, 
der  havde  overstaaet  saa  mangen  Dyst,  og  ved  hvis  særlige 
Hjælp  Menschikov  havde  hævet  Katharina  paa  Tronen, 
maatte  afsted  til  Armeen  i  Ukrajna,  hvor  han  var  uskadelig . 
Rumænzev,  Tolstois  Medhjælper  ved  Czarevitsch  Alexeis 
Tilfangetagelse,  maatte  holde  sig  rolig  i  Derbent;  Stor- 
admiral Apraxin  blev  fjærnet,  og  Peter  I. 's  mangeaarige, 
mægtige  Privatsekretær  Makarov  maatte  pludselig  overtage 
Forvaltningen  af  de  sibiriske  Miner ;  Schaffirov,  den  tidligere 
saa  mægtige  Vicekansler,  der  under  Katharina  var  vendt 
tilbage  fra  Sibirien,  men  forekom  Magthaverne  alt  for  farlig, 
skulde  slæbes  til  Archangelsk  for  her  at  oprette  et  Hval- 
fangerkompagni   og  kunde   kun  ved  foregiven   Sygdom    for- 

hale  sit  Ophold  i  Moskva  til  Menschikovs  Fald  i  Begyndelsen 
af  1728,  hvorpaa  han  naaede  at  blive  sat  paa  Pension. 

Valpladsen  var  renset,  Menschikov  havde  tilsyneladende 
indrettet  sig  paa  det  bedste,  den  muntre  Bagerdreng  var 
bleven  Czarens  tilkommende  Svigerfader,  han  holdt  uom- 
tvistet hele  Czarvæsenets  Magt  i  sin  Haand,  hvorfor  skulde 
ban  da  ikke  ogsaa  gribe  efter  Kronen? 

Endnu  ganske  nylig,  1726,  nærede  han  ikke  saa  højt 
flyvende  Planer;  den  Gang  havde  han  været  fornøjet,  hvis 
han  havde  kunnet  vinde  Hertugtronen  i  Kurland,  som  vilde 
blive  ledig  ved  Ferdinands  Død,  den  sidste  Begent  af  Kett- 
lers  Hus.  Han  var  optraadt  som  Kandidat  paa  sin  Vis, 
kivedes  med  Adelen  og  med  Anna  Ivanovna,  Peter  den 
stores  Broderdatter  og  den  næstsidste  Hertug  Frederik 
Vilhelms  Enke,  havde  derpaa  ladet  russiske  Tropper  paa 
frækkeste  Maade  hærge  det  fremmede  Oraraade,  ja  havde 
endog  uden  Befaling,  ganske  for  egen  Regning  søgt  at 
bruge  Magt  mod  Grev  Morits  af  Sachsen,  den  af  Landdagen 
udvalgte  nye  Hertug.  Denne  unge  Herre  havde  dog  ikke 
ladet  sig  skræmme,  men  forsvaret  sig  tappert  og  derhos 
med  Storm  erobret  den  bledhjærtede  Anna,  som  ilede  til 
St.  Petersborg  for  at  bønfalde  Katharina  om  Frelse  for  sin 
Ridder.  Kurlands  Erobiing  var  ikke  lykkedes  for  Menschi- 
kov, og  nu  vilde  han  gjure  et  Forsøg  med  selve  Rusland. 
Han  skrabede  Pengemidler  sammen,  saa  mange  han  blot 
knnde  opdrive  ad  retmæssige  eller  uretmæssige  Veje,  og 
mangen  Million  havde  han  alt  bragt  i  Sikkerhed;  til  de 
fremmede  Hoffer  bejlede  han  for  Gunst  og  Gave;  i  det 
indre  havde  han  vænnet  alle  til  at  frygt«  sig  som  en  anden 
Peter  og  lystre  ham  alene.  Han  havde  forraadt  de  russiske 
Interesser  til  Østerrige,  i  det  han  tiltuskede  sig  Aner- 
kjendelsen  af  sin  Datters  Forbindelse  med  Tronarvingen 
mod  et  skadeligt  Forbund.  I  samme  Aar,  1726,  havde 
han  forraadt  Staten  til  Sverige,  i  det  han  afgav  det  hemme- 
lige Løfte,  at  der  ikke  skulde  blive  foretaget  noget  alvorligt 

mod  Sverige,  medens  Regeringen  samtidig  officielt  bragte 
store  Ofre  for  at  bringe  dette  Land  bort  fra  Forbundet 
med  Frankrig.  Offentlig  mobiliserede  man,  og  store  Summer 
anvendtes  til  at  bestikke  Arvid  Horns  Parti ;  men  samtidig 
forsikrede  Menschikov  som  Hærens  Generalissimus,  at  han 
ikke  vilde  lade  samme  afmarchere,  saafremt  det  skulde 
komme  til  det  yderste;  Kejserinden  var  meget  syg,  og  saa- 
fremt hun  døde,  haabede  han  til  Gjengjæld  for  denne  Vel- 
vilje at  kunne  gjøre  Regning  paa  svensk  Hjælp,  hvis  han 
skulde  komme  til  at  behøve  den.  Samtidig  modtog  han  for 
denne  Handel  en  Bestikkelse  af  5000  Dukater  fra  det  med 
Frankrig  allierede  England.  Hvad  Trang  han  muligvis 
kunde  faa  til  svensk  Hjælp,  fremgaar  af  hans  stadig  mere 
og  mere  utvivlsomme  Jagen  efter  Kronen;  det  er  derfor 
meget  troligt,  naar  det  fortælles,  at  han  har  ansøgt  det 
preussiske  Hof  om  et  Laan  paa  ti  Millioner  med  Løfte  om 
at  tilbagebetale  det  dobbelte  Beløb,  saa  snart  han  havde 
besteget  den  russiske  Trone. 

Hans  Adfærd  over  for  Czaren  og  dennes  Slægtninge 
staar  under  alle  Omstændigheder  ikke  i  Modstrid  med  slige 
Planer.  Den  elleveaarige  Peter  havde  en  stræng  Herre  i 
ham;  han  maatte  daglig  indfinde  sig  hos  Menschikov  for  at 
hilse  paa  ham,  hans  Levevis  blev  holdt  under  strængt 
Opsyn,  hans  Hof  holdning  var  indskrænket  til  det  nød- 
tørftige, og  Myndighed  havde  han  ikke.  Hans  Slægtninge 
turde  ikke  nærme  sig  til  ham,  kun  hans  Søster  Nathalia 
dannede  en  Undtagelse  herfra.  Ogsaa  hun,  en  Pige,  der 
artede  sig  vel  og  som  Broderen  elskede  med  øm  Kjærlighed, 
blev  behandlet  med  Hovmod  og  Mistillid.  I  Søskende- 
børnenes Bryst  vaagnede  saaledes  hurtig  baade  Frygt  og  Had 
mod  Tyrannen.  Den  ungdommelige  Kejser,  der  var  dorsk 
og  sanselig  som  sin  Fader  og  mere  oplagt  til  Fornøjelser 
end  til  at  lære  noget,  var  derhos  ogsaa  trodsig  af  Naturen 
som  Faderen  og  Bedstefaderen  og  fuld  af  Selvfølelse  som 
den  sidste.    Til   sin  egentlige  Opdrager  havde   han   endelig 

en  Mand,  der  var  fuldstæntlig  skikket  til  at  benytte  Drengens 
Egenskaber  og  de  givne  Forhold  paa  klogeste  Vis. 

Henrik  O  s  term  an  n,  en  Søn  af  en  luthersk  Præst 
i  Westfalen,  havde  den  Gang  allerede  i  24  Aar  staaet  i 
russisk  Statstj eneste.  Peter  I.  havde  i  1703  antaget  ham  i 
sit  Feltkancelli  som  Oversætter  af  de  udenrigske  Akter. 
Senere  havde  han  uden  Afbrydelse  arbejdet  i  forskjellige 
Embeder,  særlig  i  det  udenlandske  Prikas;  han  var  en 
[Embedsmand  med  Jærnflid,  omfattende  Kjendskab  til  For- 
retningerne og  stor  Smidighed,  og  samtidig  udmærkede 
lan  sig  fordelagtig  fremfor  sine  Omgivelser  derved,  at 
lan  hverken  stræbte  efter  ydre  Glans  eller  var  bestikkelig; 
fved  Aar  1730  kaldte  Lefort  ham  den  eneste  ubestikkelige 
i  hele  Rusland.  Allerede  dette  vilde  have  gjort  ham  til  en 
af  de  mærkeligste  Fremtoninger  i  det  daværende  Rusland, 
selv  om  ikke  hans  øvrige  Egenskaber  og  hans  mægtige 
Indflydelse  paa  de  offentlige  Sagers  Gang  havde  sikret  ham 
vor  Interesse.  Peter  den  store  havde  anvendt  ham  til  de 
vigtigste  diplomatiske  Forretninger,  og  Ostermann  spillede 
derfor  en  Hovedrolle  ved  de  mange  Underhandlinger,  som 
endte  den  store  nordiske  Krig,  han  havde  været  den  stadige 
Mellemmand  under  Baron  Gorz's  Rænkespil  og  havde  endelig 
bragt  Freden  i  Nystadt  til  Veje.  Ingen  kunde  maale  sig 
med  ham  i  Dygtighed  eller  opvise  saa  heldige  Resultater 
af  sin  Virksomhed ;  han  manglede  heller  ikke  Ærgjerrighed, 
men  havde  vistnok  en  Følelse  af,  at  det  ikke  var  ham 
givet  at  bære  Magtens  ydre  Kjendetegn  saaledes,  at  de  vilde 
finde  Respekt  hos  aUe  og  til  alle  Tider ;  den  dygtigste  duer 
just  ikke  til  Konge,  og  den,  der  er  stor  paa  anden  Plads, 
kan  meget  let  vise  sig  uduelig  som  Forstemand.  Om  nu 
den  lange  Embedstjeneste  yderligere  havde  udviklet  haus 
Uduelighed  til  at  være  andet  end  den  mægtige  Tjener, 
eller  om  Erfaringen  havde  belært  ham  om,  at  den,  der 
overtager  Magtens  Ansvarlighe^i,  ogsaa  maa  underkaste  sig 
Magtens  Farer,    maa  staa  hen:    Ostermann  trængte  sig  i 

hvert  Fald  aldrig  frem.  ved  store  Afgjørelser  undgik  han 
altid  at  træde  bestemt  op,  holdt  stedse  sin  Dom  tilbage, 
skaanede  den  bestaaende  Magt,  saa  længe  han  ikke  med 
Sikkerhed  forudsaa  dens  Fald,  værnede  stadig  sit  Skjær  af 
Uegennytte  —  og  blev  faktisk  mere  og  mere  Lederen  af 
det  hele.  Han  var  utrættelig  virksom,  saa  længe  han  stod 
i  Baggrunden;  saa  snart  man  derimod  trængte  ham  frem  i 
Forgrunden,  frem  for  Dagens  Lys,  søgte  han  en  Lejlighed 
til  at  slippe  bort  fra  det  afgj ørende  Skridt.  Med  sejg, 
rastløs  Taalmodighed  kunde  han  hemmelig  forfølge  et  Maal, 
kom  det  derpaa  til  en  endelig  Afgjørelse,  flygtede  han  helst 
bort  fra  Skuepladsen  og  skjulte  sig  i  sin  Bolig,  udgav  sig 
for  syg,  til  Uvejret  var  ovevstaaet.  Han  kunde  være  sikker 
paa  meget  hurtig  atter  at  faa  fat  i  de  Traade,  han  et 
Øjeblik  havde  sluppet;  thi  han  vidste,  at  ingen  i  Riget 
kunde  erstatte  hans  nøje  Forretningskjendskab  og  Arbejds- 
dygtighed :  han  lod  sig  ikke  misbruge  til  ærgjerrige  Fore- 
tagender eller  Partiøjemed,  naar  hans  praktiske  Over- 
bevisning talte  herimod;  han  forraadte  aldrig  sin  Mening  i 
Utide  og  var  koldblodig  i  den  Grad,  at  han  først  havde  en 
Mening,  naar  den  var  Frugten  af  en  lidenskabsløs  Over- 
vejelse. Saaledes  hændtes  det,  at  hans  Mening  næsten  altid 
hk  afgjørende  Vægt,  og  han  selv  vandt  Tilnavnet  Oraklet. 
Han  var  ikke  fejg;  men  naar  han  bud  Magten  Trods,  stod 
denne  sandsynligvis  paa  svage  Fødder,  thi  han,  den  ube- 
stikkelige, hengivne  Statstjener,  kunde  aarevis  være  den 
daglige  Tilskuer  ved  Magtens  Misbrug,  til  den  Dag  kom, 
da  han  styrtede  Usurpatoren.  Han  var  den  første  betyde- 
lige Statsmand,  som  ledede  Rusland,  og  for  mange  Tider 
den  dygtigste. 

Ostermanu  havde  stillet  sig  i  et  saadant  Forhold  til 
Menschikov,  at  denne  ikke  betragtede  ham  som  Medbejler 
og  derfor  uden  Frygt  overlod  ham  de  vigtigste  Forretninger. 
Blandt  Senatets  elleve  Medlemmer  var  Ostermaim,  Vice- 
kansleren,  ved  sine  Kundskaber  og  sin  Dygtighed  absolut  den 

overlegne,  og  da  han  efter  Peters  Dod  understettede  Men- 
schikovs  Bestræbelser,  lod  denne  ham  indtræde  i  det  nyt 
oprettede  Gehejmeraad,  hvor  ban  atter  var  den  vigtigste 
Arbejdskraft.  At  Ostermann  sluttede  sig  til  Menschikov, 
den  Gang  denne  tilrev  sig  Statens  Styrelse,  finder  til  Dels  sin 
Forklaring  i  den  Uvilje,  der  mødte  Tyskeren  fra  Bojarernes 
Side,  dels  hidrørte  det  vel  fra  Ostermanns  politiske  Over- 
bevisning, der  ubetinget  fastholdt  Peters  Reformer;  han 
indsaa,  at  kun  Meuschikovs  tyranniske  Magt  kimde  hemme 
Bojarernes  Fremstormen  mod  den  nye  Tids  Skabninger,  og 
derfor  blev  han  ogsaa  staaende  ved  hans  Side,  da  Lykke- 
ridderen efter  Katharinas  Død  raere  og  mere  tøjlesløst 
overlod  sig  til  sin  Herske-  og  Havesyge.  Snart  havde  den 
overmodige  dog  naaet  Grænsen  for,  hvad  »Oraklet«  var  til 
Sinds  at  være  rolig  Tilskuer  til. 

I  Tillid  til  Ostermanns  paalidelige  Uegennytte  havde 
Menschikov  overdraget  ham  den  unge  Czars  Opdragelse. 
Medens  Menschikov  daglig  lod  Drengen  føle  sin  Over- 
legenhed, behandlede  ham  med  ringe  Agtelse  og  hindrede 
hans  Fornojelser,  forstod  Ostermann  lidt  efter  lidt  paa 
skaansom  Vis  at  vinde  sin  Myndlings  Tillid.  Peter  og  hans 
Søster  Nathalia  sluttede  sig  stadig  mere  inderlig  til  Baron 
»Andrei  Ivanovitscb«  —  saaledes  blev  Ostermanns  Navn 
giengivet  paa  Russisk  — ,  der  indrømmede  dem  mange  Fri- 
heder, men  samtidig  hemmelig  æggede  Drengens  Selvfølelse 
over  for  Menschikov.  Medens  denne  snart  overraskedes  ved 
Tegnene  paa  den  unge  Czars  truende  Had,  og  medens  han 
ret  vel  gjennemskuede,  hvor  tvetydigt  Ostermanns  Spil  blev, 
formaaede  han  dog  netop  nu  slet  ikke  at  foretage  sig  noget 
mod  den  nye  Modstander,  hvem  man  derhos  aldeles  ikke 
kunde  faa  Klem  paa,  da  han  stadig  udvortes  iagttog  den 
nøjeste  Pligtopfyldelse  og  foreløbig  endnu  stadig  beflittede 
sig  paa  at  fremtræde  som  Usurpatorens  lydige  Tjener. 
Menschikov  og  Ostermann  styrede  Staten  uden  alle  Skranker, 
thi  Regeringen  laa  i  Gebejmeraadet;   men  dette  forsamlede 

sig  faktisk  ikke  mere,  fordi  alle  Sager  besorgedes  af  de 
tvende  uden  endog  blot  at  raadsporge  de  øvrige  Medlemmer; 
blev  Ostermanu  nu  fjærnet,  var  Menschikov  Enehersker, 
men  samtidig  ogsaa  berøvet  sin  hojre  Haand,  der  i  Grunden 
afgjorde  alle  vanskelige  Spørgsmaal.  Og  netop  nu,  i 
Sommeren  1727,  dannedes  ogsaa  en  anden  truende  Forbindelse 
mellem  Familien  Dolgoruki,  med  hvem  Menschikov  havde 
udsonet  sig,  og  hvem  han  selv  havde  forfremmet  til  de 
højeste  Embeder  ved  den  unge  Czars  Hof.  Mod  den  Vil- 
kaarlighed,  hvormed  Menschikov  mishandlede  fjendtlige  eller 
besværlige  Medlemmer  af  denne  fornemme  Slægt,  søgte 
disse  at  forbinde  sig,  og  Menschikov  søgte  nu  paa  sin  Side 
at  vinde  Golizynerne  ved  sin  Søns  Giftermaal  med  en  Datter 
af  Feltmarskalk  Dimitri  Golizyn.  Endelig  fik  han  endnu 
en  Modstander  i  Prinsesse  Elisabet,  Czarens  attenaarige, 
livslystne  Tante,  hvis  Omgang  allerede  nu  begyndte  at 
fængsle  Peter  II.,  og  det  er  vel  muligt,  at  det  ogsaa  her 
var  Ostermann,  som  hemmelig  knyttede  Forbindelsen  mellem 
Tanten  og  Brodersønnen;  thi  fra  ham  udgik  den  Plan,  han 
for  fulde  Alvor  forfægtede,  at  slutte  et  Ægteskab  mellem 
de  tvende  Slægtninge,  hvorved  Peter  I.'s  Qendske  Afkom 
skulde  udsones  og  fremtidige  Arvestridigheder  forebygges. 
Mærkværdig  nok  fremkom  Ostermann  her  med  en  Be- 
stemmelse, i  hvis  Følge  Elisabet  ved  Ægteskabets  Indgaaelse 
skulde  udstyres  med  det  arvelige  Herredømme  over  St. 
Petersborg  og  de  fra  Sverige  erobrede  Provinser;  saafremt 
hun  døde  uden  Livsarvinger,  skulde  dette  Omraade  gaa 
over  til  hendes  Søster,  Anna  af  Holsteins  Afkom.  Denne 
besynderlige  Plan,  som  var  dukket  op  allerede  paa  Ka- 
tharinas Tid,  havde  den  Gang  fundet  en  for  stærk  Mod- 
stand; men  det  ligger  nær,  at  Ostermann  nu,  skjønt,  eller 
netop  fordi  Marie  Menschikov  var  forlovet  med  den  unge 
Czar,  begunstigede  hans  Tilnærmelse  til  Elisabet  for  her- 
igjennem  at  vinde  forøget  Myndighed  og  Indflydelse  over 
for  Menschikov. 

Tegnene  paa  Peters  og  hans  Søsters  stigende  Had  mod 
Menschikov  bleve  stadig  mere  og  mere  synligp.  Elisabet 
og  den  unge  Ivan  Dolgoruki  begyndte  at  foretage  hyppigere 
og  længere  Jagtpartier  i  Petersborgs  Omegn,  og  jo  mere 
bydende  Menschikov  søgte  at  tvinge  Czaren  under  sin  Tugt, 
desto  mere  begyndte  Drengen  at  spille  Kejser.  Menschikov 
truede  Ostermann  med  Stejle  og  Hjul;  men  det  var  for 
sent,  Ostermann  var  allerede  saa  sikker  paa  sin  Myndling, 
at  han  kunde  besvare  Truslen  med  lige  Ment,  Forbundet 
mellem  de  tvende  var  sprængt,  og  snart  derpaa,  i  September 
1727,  faldt  det  afgjørende  Slag.  Peter  lod  Garden  tilstille 
den  Befaling  fremtidig  kun  at  adlyde  ham,  og  den  følgende 
Dag  blev  Menschikov  fængslet.  Ingen  undtagen  hans  Fa- 
milie interesserede  sig  for  ham,  og  ubenherlig  lod  Peter 
den  forhadte  Tyran  føle  sin  Hævn.  Pludselig,  ved  en 
Drengs  legende  Haand  var  den  mægtige  styrtet  fra  sin 
rigtignok  anmassede,  men  tilsyneladende  uopnaaelige  Højde 
og  berøvet  alle  sine  Værdigheder,  Æresposter  og  sin  umaade- 
lige,  sammenskrabede  Formue;  han  endte  sit  Liv  i  Beresov, 
en  elendig  sibirisk  Landsby,  hvor  han  med  egen  Haand 
maatte  tømre  sit  Vaaningshus. 

Saaledes  var  Ostermann  Sejrherre;  men  hvorledes  vilde 
han  løse  det  endnu  uafgjorte  Spørgsmaal:  Skulde  Peters 
Arv  blive  staaende  eller  Gamraelrusland  atter  komme  til 
Vejrs V  Ved  at  fjærne  Holstenerne  havde  Menschikov  fore- 
løbig sprængt  det  tyske  Parti.  Ostermann  var  vel  en  Tysker, 
men  ikke  Forer  for  et  Parti;  han  stod  alene  med  Baron 
V.  Lowenwolde,  Katharinas  Yndling,  han  manglede  det 
Parti,  Basse^vitz  havde  ledet,  og  selv  om  han  havde  haft  et, 
manglede  han  Behændighed  til  at  lede  det  som  anerkjendt 
Ferer;  som  Fremmed  og  Forsvarer  af  den  nye  Tingenes 
Orden  undgik  han  lige  fuldt  ikke  Modpartiets  Uvilje;  Goli- 
zynerne  og  Dolgorukierne  ventede  kun  paa  Lejlighed  til  at 
skille  sig  af  med  ham  som  med  de  andre  Tyskere;    Oster- 

mann  søgte  nærmest  sin  Støtte  i  sin  Arbejdskraft  og  Peter 
II.'s  Naade,  men  selv  denne  begyndte  at  blive  meget 
usikker. 

Næppe  var  den  herskesyge  Menschikov  samt  den  paa- 
tvungne  Brud  l^ærnede,  fer  den  trettenaarige,  tidlig  modne 
Kejsers  sande  Egenskaber  kom  for  Lyset,  han  bortkastede 
trodsig  enhver  Tvang  og  hengav  sig  tøjlesløst  til  sine  just 
ikke  ædle  Drifter,  som  Ostermann  ikke  havde  Kraft  til  at 
tæmme.  Peter  holdt  af  sin  kloge  Raadgiver,  men  frygtede 
ham  ikke,  og  kun  Frygt  kunde  tøjle  hans  sanselige,  let- 
færdige, nydelsessyge  Natur.  Efter  nogle  forgjæves  Forsøg 
paa  at  bringe  Czaren  bort  fra  hans  Tilbøjeligheder  for  Jagt, 
Gildelag  og  natlig  Omsværmen  og  tilbage  til  alvorligere 
Sysselsættelser  ophørte  Ostermann  at  spille  den  besværlige 
Opdrager  og  optraaclte  fremtidig  kun  som  den  kolde,  politiske 
Raadgiver.  I  det  han  saaledes  opgav  at  skolemesterere 
Drengen,  vandt  han  hans  fulde  Tillid  i  statsretlige  Sager 
og  befæstede  sin  Stilling,  der  allerede  havde  begyndt  at 
vakle;  thi  det  lykkedes  Ostermanns  Modstandere  af  Bo- 
jarernes  Parti  kun  alt  for  let  at  besnære  den  udsvævende 
Yndling;  han  var  ganske  som  skabt  for  disse  Mænd,  der 
længtes  tilbage  efter  de  gamle,  bekvemme  Sæder,  efter  det 
muntre  og  raa  Liv  ved  det  gamle  Czarhof.  I  det  Dolgoru- 
kierne  og  Golizynerne  vænnede  ham  til  den  gamle  Levevis, 
haabede  de  lidt  efter  lidt  ogsaa  at  faa  Del  i  Statsstyreisen, 
som  Peter  efter  Menschikovs  Fald  med  anerkjendelsesværdig 
Fasthed  havde  holdt  ude  fra  sine  personlige  Tilbøjeligheder 
og  lagt  i  Ostermanns  Hænder. 

Først  og  fremmest  stode  ved  Czarens  Side  tvende 
Mænd  af  Dolgorukiernes  mægtige  Slægt,  nemlig  Alexei, 
som  først  var  Hovmester  for  Prinsesse  Nathalia  og  nu 
Ostermanns  Medhjælper  ved  Peters  Opdragelse,  og  hans 
Søn  Ivan,  Czarens  Kammerherre,  derpaa  hans  Overkammer- 
herre og  nærmeste  fortrolige  samt  Fælle  ved  alle  Fornøjelser. 
I    Foraaret    1728    begav   Hoffet    sig    til    den    højtidelige 

Kroningsfest  i  Moskva,  og  ret  som  om  kun  Luften  i 
Czarernes  Stad  udkræveties  for  at  gjengive  det  russiske 
Træ  dets  gamle  Bladehang,  saaledes  bortkastede  det  russiske 
Hof  den  paatvungne,  ydre  Tvang  her,  hvor  den  gamle 
Tradition  og  den  nedarvede  Levevis  endnu  havde  bevaret 
sin  Magt,  hvor  Bojarvæsenet  havde  sit  Sæde  og  Kirken  sin 
Støtte.  Samtidig  med  Alexei  Dolgoruki  kom  ogsaa  Knæsen 
Vassili  Lukitsch  Dolgoruki  ind  i  Gehejmeraadet;  han  var 
en  smidig,  viljesstærk  Mand,  der  adskillige  Gange  havde 
udmærket  sig  som  Diplomat  ved  fremmede  Hoffer.  Et 
Qerde  Medlem  af  Familien  Dolgoruki,  Knæsen  Vassili  Vla- 
dimirovitsch,  blev  ved  sin  Tilbagekomst  fra  Persien  udnævnt 
til  Feltmarskalk  samtidig  med  Knæsen  Trubezkoi.  I  det 
Peters  Bedstemoder,  den  gamle  Eudoxia,  blev  gjenindsat  i 
sin  Værdighed,  vandt  ogsaa  hendes  Slægtninge,  Saltykoverne, 
ludtiydelse;  Golizynerue  trængte  sig  ligeledes  frem,  og  strax 
brød  Medbejlerskabet  mellem  Slægterne  løs;  det  faldt  dog 
ikke  Dolgorukierne  vanskeligt  at  slaa  alle  de  andre  af  Marken 
da  Ivan  Dolgoruki  nu  var  den  erklærede  Yndling, 

Alle  disse  Medlemmer  af  Bojarslægterne  samledes  i 
det  Ønske  at  fængsle  Peter  til  Moskva,  Ruslands  Tyngde- 
punkt, at  føre  Hoffet  fra  det  forhadte  St.  Petersborg  tilbage 
til  dets  gamle  Sæde;  men  medens  dette  foreløbig  lykkedes 
dem,  voxede  samtidig  Striden  mellem  Slægterne,  og  der  ud- 
foldedes et  Ra'nkespil,  som  bragte  alt  andet,  alle  Statssager 
i  Forglemmelse  under  Jagten  efter  Indflydelse  over  Herske- 
rens Person.  Saaledes  kunde  Mænd  som  Ostermann  bevare 
sin  Indflydelse  og  Mtinnich  atter  komme  frem,  næsten  de 
eneste,  der  endnu  tænkte  paa  alvorligt  Arbejde.  Peter 
viste  ogsaa  her  en  tidlig  moden  Selvstændighed,  i  det  han 
særlig  støttede  Ostermann  mod  Bojarernes  Angreb,  uden 
for  øvrigt  at  underordne  sig  ham,  i  det  han  ikke  lod  nogen 
enkelt  af  Modstanderne  alene  beholde  Marken,  men  overlod 
Statens  Affærer  til  Grev  Ostermann,  men  Hoffets  Glæder 
og  Rænker  til  Bojarerne. 

Det  vilde  Liv,  Czaren  hengav  sig  til  i  Moskva,  begyndte 
dog  sluttelig  at  udøve  en  forvildende,  opløsende  Indflydelse 
paa  ham.  I  lang  Tid  havde  Prinsesse  Nathalia  været  Peters 
gode  Aand;  hun  var  klog,  besad  nogen  Dannelse  og  var 
samtidig  sin  Broder  saa  højlig  hengiven,  at  hun  næsten 
altid  ledsagede  ham  paa  hans  udstrakte  Jagtpartier.  Over 
for  hende  stod  Ivan  Dolgoruki,  den  usædelige  Vellystning, 
og  Elisabet,  den  smukke,  blonde,  livslystne  Tante,  med  hvem 
Peter  havde  indladt  sig  i  et  alt  for  intimt  Forhold,  og  som 
derfor  i  længere  Tid  havde  stor  Indflydelse  over  sin  ung- 
dommelige Elsker.  Lidt  efter  lidt  skiftede  dog  Rollerne; 
Ivan  Dolgoruki  kastede  selv  sine  Øjne  paa  den  muntre 
Prinsesse,  samtidig  med  at  Peters  Tilbøjelighed  kølnedes, 
og  Ivans  Fader,  Alexei  Dolgoruki,  fattede  den  Plan  at  ind- 
lede Czarens  Ægteskab  med  en  af  sine  Døtre.  Baade  Ivan 
og  Elisabet  begyndte  at  trække  sig  tilbage  fra  Czarens 
Fornøjelser,  Ivan  lagde  sig  ud  med  sin  Fader,  og  hele  Fa- 
milien Dolgoruki  spaltedes  i  tvende  Lejre.  Ivan  bejlede 
forgjæves  til  Elisabet,  der  afviste  ham  af  Stolthed  eller  af 
Forkja;rlighed  for  sit  ubundne  Liv,  begge  skilte  sig  fra 
Czaren  og  mistede  al  Indflydelse  over  ham,  og  endelig  for- 
svandt ogsaa  Prinsesse  Nathalia,  det  fjerde  Medlem  af  det 
glade  Samfund.  Hun  blev  syg  og  afgik  ved  Døden  i  Novbr. 
1728,  Peter  II.'s  lystige  Bande  var  oplost,  og  Alexei  Dol- 
goruki, Yndlingens  Fader,  var  den  eneste  Arvtager. 

Der  begyndte  nu  et  uafbrudt  Rænkespil.  Alexei  Dol- 
goruki med  sin  Hustru  og  tvende  voxne  Døtre  slap  ikke 
et  eneste  øjeblik  Czaren  ud  af  deres  Haand,  han  drog  med 
Peter  II.  og  Damerne  omkring  fra  det  ene  af  Czarens  Lyst- 
slotte til  det  andet,  fra  det  ene  af  sine  Godser  til  det  andet, 
jagende,  svirende,  larmende,  og  lod  ingen  anden  nærme  sig 
sit  kostbare  Vildt,  som  han  da  ogsaa  sluttelig  fangede. 
I  Begyndelsen  af  September  1729  var  Peter  II.  igjen 
dragen  ud  til  et  sligt  Jagtparti,  forsynet  med  et  Kobbel 
af   620  Hunde;    da   han    tvende    Maaneder   senere    vendte 

tilbage  til  Moskva,  blev  det  bekjenclt.  al  han  havde  kaaret 
den  syttenaarige  Katharina  Dolgoruki  til  Hustru.  Dolgoru- 
kierne  triumferede;  men  meget  snart  mærkede  man,  hvor 
ringe  Tilbøjelighed  Peter  havde  for  sin  Brud,  der  var 
bleven  ham  paalistet  ved  smidig  Snedighed.  En  Menschikov 
havde  Peter  kunnet  modstaa:  men  hvor  han  ikke  saae  sig 
over  for  Haardhed,  men  for  mild  Imødekommenhed,  for- 
maaede  han  ikke  at  værne  sin  Selvstændighed ;  han  havde 
ladet  sig  overtale  til  at  handle  mod  sin  bedre  Erkjendelse 
og  Tilbøjelighed;  men  næppe  var  Sagen  afgjort,  fer  han 
allerede  angrede  den  og  begyndte  at  ønske  den  usket.  Det 
er  en  typisk  Karakter,  vi  have  med  at  bestille:  Ægges 
han  stærkt,  træder  Selvbevidstheden,  Trodsen  frem  og  driver 
ham  til  øjeblikkelig,  kraftig  og  heftig  Handling;  saa  snart 
Ophidselsen  er  forbi,  synker  han  igjen  tilbage  til  sin  sæd- 
vanlige dorske,  sløve,  sanselige,  tøjlesløse  Overfladiskhed,  der 
skyer  hver  alvorlig  Anstrængelse,  hver  Modstand;  denne 
Natur  er  i  saa  høj  Grad  parat  til  magelig  Eftergivenhed, 
at  denne  besynderlige  Dreng,  som  skaansellest  styrtede 
en  Menschikov,  med  aabne  Øjne  lod  sig  misbruge,  lod  sig 
fange  af  en  Dolgoruki.  Hans  Natur,  ikke  hans  Ungdom, 
giver  en  Forklaring  paa  denne  Handlevis. 

Dog,  naar  Dolgoruki erne  trods  Peters  aabenlyse  Kulde 
mod  hans  Brud  turde  gjøre  sig  Baab  om  ved  deres  hid- 
tidige Midler,  de  selskabelige  Adspredelser,  at  lokke  ham 
til  et  Ægteskab,  som  vilde  have  givet  deres  Magtkrav  en 
retlig  Garanti,  varede  dette  Haab  ikke  længe.  Den  6te 
Januar  1730  fejredes  i  Peter  IPs  Nærværelse  Jordansfesten 
paa  den  frosne  Moskvaflod;  den  følgende  Dag  blev  Czaren 
syg  af  Kopperne,  og  strax  toge  Stormændenes  Forsamlinger 
og  Rænker  paa  ny  deres  Begyndelse;  man  skulde  forberede 
Valget  af  en  Efterfølger;  thi  atter  havde  ingen  i  Tide 
ordnet  Tronfølgen.  Dolgorukierne  med  Alexei  i  Spidsen 
troede  at  kunne  bringe  den  døendes  Brud  paa  Tronen,  lige 
saa  godt  som  Katharina    fem  Aar    tidligere    havde  hævdet 


142  Peter  den  stores  nærmeste  Efterfølgere. 

Pladsen;  der  var  alt  opsat  et  Testament,  og  i  Fald  Czaren 
ikke  vilde  eller  kunde  undertegne  det,  skulde  Ivan  Dolgo- 
ruki,  som  forstod  at  efterligne  hans  Haandskrift,  under- 
skrive det  i  Peters  Navn,  forfalske  det,  som  Menschikov  og 
Elisabet  havde  baaret  sig  ad;  da  døde  den  fjortenaarige 
Hersker,  I9de  Januar  1730. 


lir. 

Ruslands  udenrigske  Politik  under  Menschikov 
og  Ostermann. 

Det  flygtige  Blik,  vi  have  kastet  paa  de  Tilstande, 
som  raadede  i  Ruslands  herskende  Kredse  under  de  fem 
Aar  efter  Peter  I.'s  Død,  vil  være  tilstrækkeligt  til  at  an- 
tyde Forskjellen  mellem  det  nye  Regimente  og  Reforma- 
torerne. En  utugtig  Kvinde  og  en  vanartet  Dreng  i  ær- 
gjerrige  Yndlinges  Haand,  som  indbyrdes  kæmpe  om 
Forrangen,  det  var  et  nøjagtigt  Vrangbillede  af  Forholdene 
indtil  1725.  Under  slige  Forudsætninger  var  det  fra  første 
Færd  umuligt,  at  Peters  Omvæltningsarbejde  kunde  fort- 
sættes med  den  tidligere  Kraft;  Hofstridighederne  gave 
ikke  Stunder  hertil,  de  ledende  Personer  savnede  Energi, 
savnede  vel  ogsaa  Interesse  og  Forstand  herfor.  Naar  der 
hos  Katharina,  Menschikov  og  Jagushinski  dog  spores  nogen 
Iver  for  at  bevare  og  fortsætte  Peters  Reformer,  maa  man 
for  at  værdsætte  deres  oprigtige  Iver  betænke,  at  disse 
Menneskers  Herredømme  var  grundet  paa  Peters  Arv,  paa 
Reformprincipet,  og  at  de  vanskelig  ganske  kunde  forlade 
dette  Princip  uden  at  give  sig  Bojarernes  Modparti  i  Vold. 
Havde  de  føjet  sig  efter  de  Ønsker,  der  havde  bragt  Czare- 
vitsch  Alexei  i  Døden  og  endnu  levede  usvækket  i  hans 
Tilhængeres  Hjærter,  da  kom  Turen  til  hans  Dommere  at 
lægge  Hovedet  paa   Blokken,    først    og   fremmest  til  Men- 

schikov,  som  havde  været  den  forste  til  at  undertegne 
Dødsdommen,  derpaa  til  Jagushinki,  Apraxin,  Storkansleren 
Golovkin,  til  Ostermann,  Scliaffirov  og  mange  andre,  til  saa 
godt  som  alle  nu^ærende  Magthavere.  Da  vare  ogsaa  Bo- 
jarerne  nærmere  til  Magten,  og  endnu  nærmere  til  Retten 
end  hine  Lykkejægere  fra  Peter  den  stores  Tid;  da  havde 
man  ogsaa  maattet  løssige  sig  fra  al  Indflydelse  i  Evropa 
og  hermed  mistet  de  fremmede  Diplomaters  Understøttelse 
og  Bestikkelser,  For  sine  egne  personlige  Interessers  Sk^id 
maatte  Menschikovs  og  Katharinas  Parti  holde  fast  ved 
Peters  Ideer;  det  holstenske  Parti  var  desuden  fuldstændig 
henvist  til  evropæisk  Hjælp  og  evropæiske  Ideer. 

Man  blev  altsaa  paa  Peters  Veje,  men  havde  ingen 
Hast  med  at  komme  fremad. 

Havde  Peter  I,  anspændt  Folkets  Kræfter  i  saa  over- 
dreven Grad,  var  det  naturligt,  at  hans  Død  blev  hilset 
med  ærefrygtsfuld  Sky,  men  ogsaa  med  Forventning  om, 
at  Lidelsernes  Tid  nu  var  forbi.  Havde  man  \illet  forsøge 
at  føre  Krig  og  civilisere  efter  Peters  Vis,  kunde  Bojarerne 
let  have  rejst  Folket  mod  Tronen,  og  man  havde  dog 
kun  k-unnet  udrette  lidet,  fordi  Udmattelsen  simpelthen 
forbød  nye  Anstrængelser;  havde  en  Miinnich  eller  Biron 
staaet  ved  Roret,  hvem  véd,  om  de  ikke  havde  fremkaldt 
et  Tilbageslag,  hvori  Peters  meste  Arbejde  var  gaaet  til 
Grunde.  Det  maatte  saaledes  kaldes  forholdsmæssig  en 
Lykke,  naar  en  Menschikov  kivedes  med  Hoffets  Holstenere 
og  Bojarer  og  hverken  havde  Stunder  eller  Lyst  til  ær- 
gjerrige  udenrigske  Foretagender  eller  til  fornyede  Korstog 
for  Kulturens  Udbredelse  i  Rusland;  i  rigtig  Vurdering  af 
Situationen  gik  Menschikovs  første  Regeringshandlinger 
meget  mere  ud  paa  en  Formildelse  af  de  paa  Folket 
hvilende  Byrder. 

Rigets  Budget  beløb  sig  til  7—8  Mill.  Rubler;  heraf 
indbragte  Kopskatten  Halvdelen,  Kroskatten  omtr.  l  Mill; 
de  fem  Millioner  fra  disse  tvende  Kilder  gik  med  til  Rigets 

Forsvarsvæsen,  og  dog  var  her  ingen  Kraftanstrængelser 
nødige,  thi  man  havde  ikke  Krige  at  føre.  Den  urolige 
Ærgjerrighed  og  Lysten  til  ydre  Magtforøgelse  var  sunken 
i  Graven  med  Czaren  og  havde  kun  efterladt  et  aabent 
Saar  i  Persien,  hvor  Peters  ulykkelige  sidste  Felttog  for 
mange  Tider  havde  fremkaldt  en  Strid  med  den  tyrkiske 
Magt  om  den  herskende  Indflydelse  over  Kyststrækningerne 
ved  det  kaspiske  Hav.  Her  stod  et  russisk  Troppekorps 
paa  20  Batailloner,  og  mod  Slutningen  af  1725  var  der  alt 
afsendt  omtr.  29000  Rekruter  til  at  udfylde  Hullerne  i 
samme;  Klimaet,  de  stadige  smaa  Overfald  og  den  herskende 
Nød,  som  var  fremkaldt  af  Russerne  selv  ved  Hærgningen 
og  Affolkningen  af  paagjældende  Landstrækninger,  foraar- 
sagede  vedvarende  Tab,  der  bleve  anslaaede  til  2000  Mand 
om  Maanetien,  uden  at  man  naaede  et  sikkert  Resultat,  1 
Senatet  og  Gehejmeraadet  ønskede  man  ganske  at  opgive 
de  gjorte  Erobringer,  som  ikke  lovede  nogen  som  helst 
Fordele  og  kun  krævede  Ofre  af  Penge  og  Mennesker;  men 
i  det  af  Tronrevolutioner  rystede  Persien  gaves  der  ingen 
Avtoritet.  med  hvem  man  kunde  slutte  en  ordentlig  Fred, 
og  Ostermann  ønskede  at  holde  et  Angrebspunkt  aabent 
her  mod  den  frygtede  Port.  Saaledes  slæbte  Sagen  sig  hen, 
til  den  aabne  Krig  med  Tyrkiet  udbrød  under  Annas  Re- 
gering. 

Andre  Forpligtelser  havde  Peter  efterladt  sine  Efter- 
følgere over  for  de  evropæiske  Såter,  ingen  Krige,  men 
kostbare  Kampe  af  diplomatisk  Natur  for  at  værne  om  den 
nye  evropæiske  Stormagts  Indflydelse. 

Efter  at  Peter  den  store  havde  knust  sin  Modstander 
Carl  XII.  og  bemægtiget  sig  alt,  hvad  han  ønskede  at  be- 
holde, viste  han  Tilbøjelighed  til  at  gaa  ind  paa  Baron 
Gorz's  Planer  om  et  Forbund  mellem  Rusland  og  Sverige; 
dette  var  umiddelbart  rettet  mod  England  og  Danmark,  men 
faktisk  tilsigtede  det  at  berige  de  tvende  tidligere  Mod- 
standere  paa    Tysklands   Bekostning;    Peter    vilde    absolut 

have  Mecklenburg,  medens  Carl  XH.  skulde  beholde  Bremen, 
Verden  og  Pommern  og  Hertugen  af  Holstein  vinde  hele 
Slesvig.  Til  Held  for  alle,  særlig  for  Tyskland,  faldt  Carl  XIL 
fer  den  endelige  Afslutning;  men  tre  Aar  efter  den  med 
Sverige  afsluttede  Fred  kom  dog  en  Overenskomst  i  Stand 
mellem  Rusland  og  Sverige  med  det  hemmelige  Formaal  at 
skaffe  Kejserens  tilkommende  Svigersøn,  Hertugen,  hans 
Part  af  Sonderjylland  tilbage. 

Et  Aar  senere  falde  de  store  diplomatiske  Stridigheder, 
man  har  benævnet  det  wienske  og  hannoveranske  Forbund, 
og  som  en  Tid  lang  delte  Evropa  i  tvende  ^endtlige  Lejre. 
Den  tyske  Kejser  Carl  VI.  indgik  et  Forbund  med  Spanien 
og  søgte  nu  at  drage  Rusland  over  paa  sin  Side  ved  at 
støtte  de  holstenske  Fordringer  paa  Sønderjylland,  og  skjønt 
Menschikov  ikke  længere  lagde  nogen  Vægt  herpaa,  lod 
han  sig  dog  ganske  lede  af  sine  egennyttige  Formaal  og 
tiltraadte  dette  Forbund  (6.  Avg.  1726);  Rusland  overtog 
den  Forpligtelse  at  garantere  Kejserens  Besiddelser  med 
oOOOO  Mand  og  modtog  til  Gjengjæld  et  lignende  Løfte 
om  Hjælp  mod  et  eventuelt  Angreb,  der  i  foreliggende 
Tilfælde  var  lige  saa  usandsynligt,  som  den  omvendte  Even- 
tualitet laa  nær  for  Østerriges  Vedkommende;  til  Gjengjæld 
vandt  derimod  Menschikov,  som  vi  have  hørt,  den  kejser- 
lige Sendemands  Stotte  for  Ægteskabsprojektet  mellem 
Peter  II.  og  sin  Datter. 

Lige  over  for  dette  wienske  Forbund  sluttede  imidlertid 
England,  Frankrig,  Preussen  og  Danmark  sig  sammen  til 
et  Modforbund,  hvad  naturligvis  medførte,  at  Ruslands 
tidligere  venskabelige  Forbindelser  med  disse  Stater  kølnedes, 
at  Rusland  for  Østerriges  Skyld  mistede  sin  tidligere 
gunstige  Stilling  i  Konstantinopel,  Varszava  og  Stockholm, 
og  at  der  udfordredes  overordentlige  Anstrængelser  for  paa 
hine  Steder  atter  at  kunne  gjøre  sig  gjældende  over  for  de 
franske  og  engelske  Diplomaters  forandrede  Holdning.  I 
Sverige  havde  nu  Adelen  og  det  adelige  Rigsraad  Magten, 

dette  Forhold  frembød  ganske  vist  Muligbeder  for  at  be- 
vare den  Overvægt,  Peter  den  store  havde  vundet,  og  her 
som  i  Polen  holdt  Rusland  fremtidig  en  Sendemand,  der 
ofte  havde  mere  at  sige  end  Kongen.  Rigtignok  maatte 
Rusland  til  Gjengjæld  ogsaa  kongelig  forsyne  de  tvende 
mægtige  Sendemænd  med  Penge;  det  var  meget  dyrt  og 
muligvis  en  Fornøjelse,  medens  Fordelene  ved  denne  Stilling 
syntes  tvivlsomme  i  Betragtning  af  Ruslands  fredelige  Inter- 
esser, og  selv  denne  udvortes  Fordel  vidste  Menschikov  ikke 
at  bevare. 

Det  drejede  sig  om  at  hindre  Sverige  i  at  tiltræde  det 
hannoveranske  Forbund,  Penge  spillede  en  væsentlig  Rolle,  og 
her  skulde  nu  det  fattige,  udsugede  Rusland  prutte  om  de 
adelige  svenske  Herrers  Stemmer  over  for  Englands  og 
Frankrigs  stoppede  Pengesække.  Bestushev,  Golovin,  slutte- 
lig Vassili  Lukitsch  Dolgoruki  forfægtede  efter  hverandre  de 
russiske  Formaal;  men  hvad  de  idelig  krævede  af  deres 
Regering,  var  blot  Penge  og  kun  Penge.  Summer,  som  for 
Rusland  vare  meget  betydelige,  maatte  stadig  paa  ny  gaa 
til  Stockholm  for  at  fordeles  som  Bestikkelser  blandt  Til- 
hængere af  Arvid  Horns  fjendtlige  Parti,  for  at  bevare 
Venskabet  med  det  holstenske  Parti  under  Rigsraaderne 
Vellingks  og  Cederhjelm  eller  bestride  Sendemandens  Om- 
kostninger, og  dog  formaaede  man  ikke  at  holde  de  engelske 
Pengesendinger  Stangen,  Sverige  tiltraadte  lige  fuldt  det 
hannoveranske  Forbund.  Da  nu  Rusland  sluttelig  truede 
med  Krig,  erfarede  man  i  Stockholm,  at  det  ikke  var  Alvor 
hermed,  da  Menschikov  som  Generalissimus  dog  sluttelig 
havde  Hæren  i  sin  Haand  og  lovede  i  yderste  Fald  ikke  at 
lade  den  afmarchere;  omvendt  skulde  Sverige  gjengjælde 
ham  denne  Tjeneste,  saafremt  Katharinas  Sygdom  hidførte 
en  Mulighed  for,  at  Menschikov  selv  maatte  trænge  til 
Hjælp;  selv  modtog  han  sluttelig  5000  engelske  Dukater 
for  sine  forræderske  Meddelelser  om,  hvad  der  var  blevet 
forhandlet   i    Gehejmeraadet.       Paa    den    ene    Side   stode 


Peter  den  stores  nærmeste  Efterfølgere.  147 

Euslands  Anstrængelser  for  at  bevare  sin  Indflydelse  i 
Sverige  aldeles  ikke  i  noget  Forhold  til  de  Fordele,  man 
havde  kunnet  vente  heraf,  da  det  hannoveranske  Forbund 
materielt  talt  kunde  være  Rusland  saare  ligegyldigt,  og  efter 
at  man  havde  bragt  tunge  Ofre  for  det  tomme  Skin.  stod  den 
nye  evropæiske  Stormagt  under  en  saa  uduelig  Ledelse,  at 
ogsaa  Skinnet  af  denne  politiske  Betydning  blev  solgt  til 
Menschikovs  Fordel. 

Med  lidt  mere  faktisk  Grund  spillede  Rusland  sin 
Stormagts  Rolle  i  Varszava:  thi  her  var  dog  Tale  om  at 
holde  en  gammel,  endnu  farlig  Medbejler  nede  ved  Polens 
egen  indre  Svaghed,  som  Peter  havde  segt  at  garantere  sig 
paa  Rigsdagen  1717.  Da  Erfaringen  imidlertid  havde  vist, 
at  Brev  og  Segl  havde  saare  ringe  Værd  over  for  Polen, 
maatte  Rusland,  saafremt  det  vilde  hævde  den  af  Peter  I. 
vundne  Fordel,  atter  paa  ny  gjøre  Anstrængelser  for  at  byde 
de  stadig  vexlende  Indflydelser  Brodden.  Meget  snart  ud- 
dannedes ogsaa  det  System  forst  at  tage  polske  Undersaatter 
af  den  græske  Trosbekj  endelse,  senere  alle  Ikke-Katholiker,  de 
saakaldte  Dissenters,  under  russisk  Beskyttelse  og  i  belejligt 
Øjeblik  at  spille  dem  ud,  saa  snart  man  behøvede  en  An- 
ledning til  Indblanding.  Samtidig  maatt«  den  polske  Rigs- 
dag betjenes  med  Penge  lige  saa  godt  som  det  svenske 
Rigsraad ;  thi  det  sachsiske  Kurfyrstehus,  som  Peter  I.  med 
saa  store  Ofre  havde  hævet  mod  den  svenske  Myndling 
Lesczynski,  savnede,  selv  om  det  havde  haft  alvorlig  Vilje 
dertil.  Evnen  til  at  slutte  et  paalideligt  Forbund  med  Rus- 
land. I  det  Peter  medvirkede  til  at  svække  Statsmagten, 
Kongemagten  i  Polen;  i  det  han  satte  igjennem,  at  Polen 
forpligtede  sig  til  ikke  at  holde  mere  end  L^'OOO  Mand 
staaende  Tropper;  i  det  det  vanvittige  liberum  veto  aldeles 
lammede  den  polske  Rigsdags  Handlekraft  og  lagde  Magten 
i  Hærens  og  dens  Hetmans  Haand ;  i  det  Peter  tog  denne 
latterlige  Forfatning  under  russisk  Beskyttelse,  overtog  han 
stiltiende  den  Forpligtelse    fremtidig   uafbrudt  at  holde  en 

Hær  og  en  fyldt  Pung  i  Beredskab  til  de  polske  Anliggen- 
ders Ledelse.  Hvad  enten  han  befandt  sig  i  Krig  eller  i 
Fred  med  Polen;  gjorde  han  stedse  uden  Sky,  hvad  han 
fandt  for  godt;  han  fejrede  i  Danzig  sin  Niece  Katharinas 
Bryllup  med  Hertugen  af  Mecklenburg  og  benyttede  Lejlig- 
heden, midt  under  den  skjenneste  Fred  med  Polen  og  lige 
for  den  polske  Konges  Øjne,  til  at  lade  en  russisk  Flaade 
løbe  ind  i  Havnen  og  udpresse  1  oOOOO  Thaier  af  den  polske 
Stad;  han  udkastede  alle  mulige  Planer,  hvorved  han  tilbød 
at  afstaa  Dele  af  Polen,  stadig  mod  rede  Penge,  kort,  han 
huserede  mod  sin  Forbundsfælles  Undersaatter  ganske  som 
mod  Fjender.  At  bevare  denne  Ruslands  Magtstilling  over 
for  Polen,  blev  Maalet  for  Peter  I.'s  Politik,  og  han  var 
betænkt  paa  at  faa  den  sanktioneret  i  Overenskomster  med 
Porten  og  selve  Polen.  Denne  Politik,  at  garantere  den 
bestaaende  Forfatning  i  Polen,  saaledes  som  den  blev  op- 
tagen i  hans  Fred  1720  med  den  høje  Port,  gav  Rusland 
en  Ret,  der  fra  første  Færd  maatte  forlede  Rusland  til  at 
fortsætte  Peters  urolige  og  voldsomme  Fremtrængen  mod 
Vest,  og  denne  Ret  forvandledes  snart  til  en  Pligt,  ingen 
russisk  Udenrigsminister  fremtidig  mente  at  kunne  unddrage 
sig;  men  Opfyldelsen  af  denne  Pligt  krævede  stadig  Tropper 
og  stadig  Penge. 

Alle  offentlige  Interesser  i  Polen  afhang  af  de  politiske 
Partier,  der  selvfølgelig  i  disse  Kampe  stadig  sørgede  for 
deres  private  Fordele.  Alle  offentlige  Interesser  sank  her- 
ved nødvendigvis  ned  til  private  Interesser;  Magnaterne 
saae  i  Politiken  snart  ikke  andet  end  en  Lejlighed  til  at 
berige  sig  og  Massen  af  deres  Tilhængere  blandt  den 
lavere  Adel.  og  denne  Nedværdigelse  af  Statsforholdene 
tjente  siden  Peters  Tider  stadig  som  Udgangspunkt  for  den 
russiske  Politik.  Efter  at  Diplomatien,  Forvaltningen,  Ju- 
stitsen, Finanserne,  kort  sagt  Polens  hele  Statsliv  var  sunket 
ned  til  at  afgive  Midler  for  den  Enkeltes  Fordele,  blev 
det  en  Opgave    for    hver  russisk   Sendemand   og  General  i 

Polen  ikke  længere  at  lade  den  offentlige  Moral  komme  op 
igjen.  Ingen  offentlig  Ret  blev  fremtidig  mere  respekteret, 
ingen  Handling  var  saa  lav,  at  den  ikke  kunde  eves  af 
russiske  Erabedsraænd.  Hver  russisk  Officer  tillod  sig  frem- 
tidig alt  i  et  Land,  hvormed  Rusland  levede  i  Fred;  thi 
det  var  blevet  russisk  Statsprincip,  at  rassisk  Magt  stadig 
maatte  gaa  forud  for  polsk  Ret;  hver  russisk  Sendemand 
holdt  det  for  sin  Pligt  at  holde  Kj^beligheden  af  alle 
Mennesker  og  hver  Sag  i  Svang;  thi  Polakkernes  Kjobe- 
lighed  var  bleven  russisk  Statsprincip. 

Naar  dette  System  med  voxende  Fart  virkede  opløsende 
paa  Polen,  var  det  dog  uundgaaeligt,  at  Systemet  ogsaa 
virkede  tilbage  paa  dem,  som  betjente  sig  af  slige  Midler. 
Den,  der  stadig  befinder  sig  i  slet  Selskab,  leber  Fare  for 
selv  at  synke;  hvor  meget  mere  er  da  ikke  den  udsat  for 
Lastens  forpestede  Aande.  der  har  den  Opgave  med  Flid  at 
vedligeholde  og  udbrede  den  videre?  Hvorledes  kan  den 
holde  sig  ren,  som  stadig  kun  maa  regne  med  Menneskers 
slette  og  lave  Lidenskaber,  der  kaldsmæssig  har  at  beherske 
alle  sine  Omgivelser  ved  Fejghed,  Bedrageri,  Egennytte, 
Bestikkelighed,  ja  ved  aabenbare  Forbrydelser?  Enhver, 
som  fiemtidig  uegennyttig  og  uafhængig  segte  at  fremme 
Polens  Interesser,  var  en  Modstander  af  Rusland  og  blev 
forfulgt  af  russiske  Tropper,  der  hærgede  haus  Ejendomme 
eller  truede  hans  Person,  til  han  underkastede  sig.  Detene 
Parti  blev  hidset  paa  det  andet,  og  naar  desuagtet  Enighed 
var  mulig  i  en  eller  anden  Sag,  hindredes  den  paa  enhver 
Maade  af  dem,  hvis  Politik  var  baseret  paa  Uenighed.  De 
bedre  Russere  lærte  at  foragte  (iet  polske  Væsen,  de  fleste 
lærte  at  udregne  den  offentlige  Magt  og  den  sociale  Stilling 
i  Pengeværdi,  og  Retsbevidstheden  heuimedes  hos  dem  alle 
i  de  følgende  75  Aar  ved  Synet  af  denne  fortsatte  og  med 
de  elendigste  Midler  gjonnemforte  Underkuelse  af  al  Ret 
og  Moralitet.  Siden  Peter  den  store  fik  Overhaand  over 
Polen  og  grundlagde   det  System,   som   senere  fulgtes,  ble? 

Polen  den  Slange,  der  stadig  dryppede  sin  Edder  i  den 
russiske  St.  Georgs  Hæl,  hver  Gang  han  nedtraadle  den,  og 
som  idelig  paa  ny  gjennemtrængte  Moskvas  alt  forud  saa 
stærkt  angrebne  Legeme  med  sin  moralske  Gift.  Hvad 
Eusland  høstede  i  Polen,  har  det  for  største  Parten  selv 
udsaat. 

Efter  Peters  Dod  indskrænkede  den  russiske  Politik  i 
Polen  sig  væsentlig  til  at  bevare  sin  diplomatiske  Indflydelse. 
Under  Katharina  I.  og  Peter  II.  afholdt  man  sig  fra  Offen- 
siven, men  søgte  at  hverve  Tilhængere;  man  optraadte  som 
Beskytter  for  sine  Trosfæller  i  de  polske  Grænseprovinser 
og  de  betrængte  Protestanter  i  Thorn,  man  holdt  Kurland 
i  Afhængighed  af  Rusland.  Siden  Peter  I.  havde  fordrevet 
Svenskerne  fra  Livland,  bejlede  tre  Magter  til  Hertugdømmet 
Kurland:  Polen  ønskede  at  indlemme  det  som  Provins  og 
Preussen  at  erhverve  det  paa  en  eller  anden  Maade,  medens 
Rusland  afværgede  begge  Dele  og  var  den  faktiske  Herre  i 
Landet.  Den  gamle  Hertug  Ferdinand  havde  man  fortrængt 
og  holdt  ham  borte  ved  vilkaarlige  Pengefordringer ;  Hertug 
Frederik  Vilhelms  Enke,  Anna  Ivanovna,  skulde  skaffe  Rus- 
land den  endelige  Besiddelse;  Grev  Morits  af  Sachsen 
erobrede  imidlertid  Annas  Hjærte  og  blev  af  Stænderne 
valgt  til  Hertug,  men  maatte  vige  efter  lang  Kamp  med 
Menschikov,  der  den  Gang  endnu  vilde  nøjes  med  Hertug- 
hatten. Foreløbig  blev  Hertugtronen  ubesat;  men  det  rus- 
siske System,  som  var  indført  i  Varszava,  slog  ogsaa  Rod 
her;  med  Pengo  og  andre  Midler  nærede  man  Samvittigheds- 
løsheden hos  de  slette  Elementer  blandt  Stænderne  under 
det  Paaskud  at  ville  værne  om  Stændernes,  særlig  Adelens 
Frihed;  man  lod  det  ikke  komme  til  noget  nyt  Valg  og 
demoraliserede  efterhaanden  Landet  ved  den  russiske  Sende- 
mand i  Mitau.  Den  yngste  evropæiske  Stormagt  havde  i 
Stockholm,  Mitau  og  Varszava  lagt  sig  et  og  samme  System 
til  rette  for  at  hævde  sin  Stilling. 

Aldeles  tilsvarende  var  den  russiske  Politik,  som  siden 
Peter  I.  sloges  fast  over  for  Porten,  tilsvarende  i  Principet, 
om  end  Virkningerne  foreløbig  vare  forskjellige.  Hvad  en 
Vassili  Dolgoruki  udførte  i  Stockholm,  en  Bestushev  i 
Mitau  og  Sergei  Dolgoruki  i  Varszava,  deu  samme  Opgave 
havde  ogsaa  en  Neplujev  i  Byzans.  Dog  de  første  kunde 
kjøbe  ikke  blot  enkelte  Personer,  men  store  Partier,  fordi 
russiske  Troppemasser  kunde  støtte  det  russiske  Guld,  i 
Sverige  i  det  mindste  for  eu  kort  Tid,  i  Polen  og  Kurland 
for  stedse.  I  Tyrkiet  var  derimod  den  russiske  Indflydelse 
endnu  ikke  fast  begrundet,  og  derhos  var  Statsmagten  endnu 
fuldstændig  i  Hænderne  paa  Kegenteu  og  det  tyrkiske  Ele- 
ment, saa  at  den  russiske  Sendemand  ikke  kunde  træde  i 
Spidsen  for  noget  russisk  Parti.  Desforuden  gaves  der  i 
Landet  kun  ét  Element,  Rajaherne,  som  havde  kunnet  ind- 
lade sig  paa  at  føres  mod  deres  egen  Regering;  men  de 
vare  endnu  saa  stærkt  undertrykte,  saa  svage  og  kuede 
under  det  tyrkiske  Aag,  at  med  dem  kunde  man  ikke  stille 
noget  op.  Ganske  vist  var  allerede  Peter  I.  med  stor  Iver 
slaaet  ind  paa  den  Vej,  den  russiske  Politik  fremtidig  skulde 
følge;  han  var  ogsaa  her  gaaet  frem  paa  revolutionær  Vis, 
havde  forledet  Moldaus  Fyrste  Kantemir  til  Frafald,  havde 
sat  sig  i  Forbindelse  med  den  orthodoxe  Gejstlighed  i  Pro- 
vinserne, pustet  til  Ilden  hos  Serbere,  Vlaker  og  Montene- 
grinere og  givet  Armenierne  Udsigt  til  Befrielse.  Saaledes 
plejede  Peter  altid  at  bære  sig  ad,  hvor  det  kunde  synes  at 
gavne  hans  Erobringslyst,  saaledes  tog  han  efter  KarlXII.'s 
Død  ikke  engang  i  Betænkning  at  revolutionere  Kroaterne  i 
Østerrige;  i  sin  Erobringslyst  var  han  saaledes  eventuelt 
bleven  Begrunder  af  Panslavismen  og  ansaa  sig  alt  som 
Overhovedet  for  deu  slaviske  Stamme,  hvem  han  havde  til- 
tænkt Hovedrollen  i  den  evropæiske  Kultur.  De  virkelige 
Forhold  stode  imidlertid  saa  lidt  i  Samklang  med  denne 
naive  Overvurderelse,  at  Balkanhalvøen  foreløbig  slap  for  at 
blive  Maalet  for  hans  udskejende  Ideer.   Der  skulde  hengaa 

et  Aarhundrede,  inden  Rusland  havde  styrket  de  kristnes 
Stilling  i  Tyrkiet  saa  meget  og  ophidset  dem  saa  stærkt, 
at  det  med  Held  kunde  opkaste  sig  som  Repræsentant  for 
denne  Del  af  Befolkningen  og  nu  ogsaa  her  kunde  optræde 
aabent  og  med  Held  i  den  Rolle,  det  saa  længe  havde  spillet 
i  Polen. 

Foreløbig  maatte  Neplujev  lade  sig  nøje  med  møj- 
sommelig at  vinde  enkelte  høje  Embedsmænd  for  sine  Øje- 
med og  med  møjsommelig  at  opretholde  Freden,  der  efter 
1725  mere  end  én  Gang  var  udsat  for  Fare  ved  Ruslands 
Krigsberedskab  over  for  Persien  og  Portens  sara  tidige 
Kampe  mod  en  Usurpator  paa  den  persiske  Trone.  Det 
faldt  Rusland  saa  meget  vanskeligere  at  hævde  sin  Stilling 
i  Konstantinopel,  som  Vestmagterne,  særlig  Frankrig,  efter 
Forbundet  med  Østerrige  havde  ombyttet  deres  tidligere 
velvillige  Holdning  med  en  fjendtlig  og  vare  den  russiske 
Indflydelse  lige  saa  overlegen  her  som  i  Stockholm.  Man 
maatte  i  St.  Petersborg  være  glad,  om  man  mod  Ofre  i 
Penge  blot  kunde  blive  forskaanet  for  tyrkiske  og  tatariske 
Indfald,  og  man  kunde  skatte  sig  lykkelig  ved  at  se  Freden 
opretholdt  trods  hele  det  udfordrende  Rænkespil,  man  tillod 
sig,  særlig  naar  man  betænkte,  at  Moskvas  Stilling  som 
tributpligtig  forst  var  ophørt  for  tvende  Aartier  siden. 

Disse  Bekymringer  for  at  vække  Forviklinger  med 
Porten  og  Tatarerne  paa  Krim  vare  rimeligvis  ogsaa  med- 
virkende Grund  til,  at  man  veg  et  Skridt  tilbage  fra  den 
Erobringsvej,  Peter  I.  havde  betraadt  over  for  Kosakkerne  ved 
Dnjepr.  Hetmansværdigheden  og  de  ældstes  Forstanderskab 
var  her  blevet  afskaffet  og  Kosakstaten  tvungen  under  en 
moskovitisk  Myndighed-,  nu  besluttede  imidlertid  Gehejme- 
raadet  igjen  at  oprette  den  gamle  Forfatning,  Overens- 
komsten med  Chmelnizki  blev  sat  i  Kraft,  Kosakstaten  atter 
stillet  under  Udenrigsministeriet  og  Naumov  afsendt  som 
Minister  for  at  bringe  Valget  af  en  Hetman  i  Stand.  Kun 
Peters    strænge    Forbud    mod    den    jødiske   Indvandring    i 

Rusland  fornyedes,  og  heller  ikke  maatte  Jøder  beklæde 
noget  Embede  hos  Kosakkerne. 

Naumov  drog  som  Minister  til  Lillerusland,  tilsyne- 
ladende for  at  bringe  det  lillerussiske  Folk  Budskabet  om 
Gjenindførelsen  af  det  frie  Hetmansvalg,  men  i  Virkelig- 
heden med  det  hemmelige  Paalæg  fra  Menschikov  ikke  at 
tilstede  Valget  af  nogen  anden  Personlighed  til  Hetman 
end  den  lillerussiske  Oberst  Daniel  Apostol,  hvad  da  ogsaa 
gjennemførtes  uden  mange  Vanskeligheder.  Næppe  havde 
man  imidlertid  ophævet  det  af  Peter  oprettede  lillerussiske 
Kollegium,  fer  man  opdagede,  at  dette  moskovitiske  Mini- 
sterium havde  gjort  sig  skyldigt  i  slemme  Misbrug.  Aar 
for  Aar  havde  Kollegiet  paa  groveste  Vis  ranet  betydelige 
Summer  af  Indtægterne,  saaledes  i  Aaret  1722  omtrent 
Halvdelen  af  Indtægterne;  1723  vare  Indtægterne  ganske 
vist  stegne  til  det  dobbelte,  men  adskillige  Titusender  af 
Rubler  vare  forsvundne;  Aaret  1724  udviste  atter  den  mer 
end  fordoblede  Indtægt  imod  det  foregaaende  Aar,  men  den 
ranede  Sum  blev  konstant.  Forøgelsen  i  Indtægterne 
kunde  naturligvis  kun  skrive  sig  fra  et  forøget  Tryk  paa 
BefolkninLien,  og  der  indløb  da  ogsaa  snart  bitre  Klager 
over  Kollegiets  Vilkaarlighed,  Tryk  og  Udpresninger.  Lige 
saa  ilde  havde  Befalingsmændene  for  Garnisonstropperne 
opfort  sig,  i  Regelen  Tyskere  eller  dog  fremmede,  som 
Generalerne  Rapp  og  Douglas;  værst  havde  dog  selve  Over- 
kommandanten,  General  Weissbach,  huseret. 

Tilsvarende  Uredeligheder  og  Bestikkelser  kom  for 
Dagen  vedrørende  Højesteretten  i  Gluchov,  som  derfor  frem- 
tidig stilledes  under  Hetmanen,  De  Skatter,  Peter  I.  havde 
paalagt  til  Fordel  for  Czarens  Skatkammer,  afskaffedes,  og 
saaledes  var  Lillerusland  atter  forvandlet  til  en  blot  Vasal- 
stat, som  Tilfældet  havde  været  siden  Chmelnizkis  Under- 
kastelse. Denne  Gjenoprettelse  af  Kosakkernes  Friheder  var 
utvivlsomt  meget  fornuftig  lige  over  for  den  Fare,  at  Ko- 
sakkerne   under  en  Tyrkerkrig  kunde  gaa  over  til  Fjenden 

Og  saaledes  afryste  det  moskovitiske  Aa,g;  saaledes  havde  de 
tidligere  altid  baaret  sig  ad,  og  netop  nu  havde  man  et 
advarende  Exempel  i  de  saporogiske  Kosakker.  Peter  den 
stores  Fredslutning  havde  tvunget  dem  til  at  forlade  deres 
gamle  Sæde  ved  Dnjeprs  ovre  Vandfald;  thi  deres  tidligere 
Land  hørte  til  det  Bælte,  der  skulde  henligge  som  et  ede 
Grænseomraade  mellem  Moskva  og  Tyrkiet,  og  som  strakte 
sig  mod  Nord  ud  over  det  nuværende  Jekaterinoslav ;  de 
havde  derpaa  sat  sig  fast  længere  syd  paa  i  Egnen  om  det 
nuværende  Cherson,  ikke  langt  fra  Dnjeprs  Mundinger,  men 
bleve  her  snart  mishandlede  af  de  krimske  Tatarer,  som  paa 
bedragersk  Vis  havde  lokket  nogle  Tusender  til  sig  og 
derpaa  solgt  dem  som  Slaver.  Disse  saporogiske  Kosakker 
vilde  nu  søge  et  mere  sikkert  Ly  under  det  moskovitiske 
Herredømme  og  vendte  tilbage  til  deres  gamle  Hjemstavn; 
men  i  Moskva  ønskede  raau  ikke  at  ægge  Tyrkerne  og 
vægrede  sig  foreløbig  ved  at  modtage  dem. 

For  den  gamle  Arvefjende,  den  eneste  offensive  Mod- 
stander, tog  man  sig  saa  vidt  muligt  i  Agt;  thi  ved  Peters 
Erobringspolitik  var  man  selv  trængt  ind  i  en  Angrebs- 
stilling over  for  sine  evropæiske  Naboer  i  Vesten  og  havde 
herved  faaet  nok  at  bestille. 


IV. 

Landets  financielle  Stilling.   —   Den  højere  og 
lavere  Undervisning. 

Før  Peter  L  brød  man  sig  saa  lidet  om  de  evropæiske 
Hoffers  Politik,  at  man  ikke  engang  holdt  Sendemænd  i  Ud- 
landet; nu  var  man  bleven  en  Stormagt  og  havde  alle  Vegne 
sine  Repræsentanter,  der  sørgede  for,  at  man  fik  tilsyneladende 
Interesser  at  hævde,  uaar  der  ikke  lorelaa  virkelige,  og  til 
Forsvar  for  slige  Interesser  var  det  nødvendigt  at  holde 
store  Hære,   selv   om  Bonden  stod  Fare   for  at  blive  spist 

op  af  SoldateD.  Endelig  sømmede  det  sig  for  en  evropæisk 
Stormagt  at  holde  et  glimrende  Hof. 

Trods  den  meget  betydelige  Udvidelse  med  rige  Pro- 
vinser og  trods  den  vedvarende  Fred  vare  Statsindtægterne 
gaaet  meget  betydelig  tilbage  siden  1723,  fra  omtrent  10 
Millioner  til  lidt  over  7  Millioner.  Peter  den  store  havde 
fuldstændig  udsuget  Landet  paa  Mennesker  som  paa  Penge. 
Og  naar  man  betænker,  at  disse  10  Millioner  Rubler  for 
Aar  I72;j  udgjorde  mere  end  en  Kubel  pr.  Hoved  af  Be- 
folkningen, men  at  en  Rubel  var  lig  med  en  Tolvtedel  af 
en  Arbejders  aariige  Indtægt,  vil  man  finde  det  forklarligt, 
at  selv  Peter  I.  ikke  længere  kunde  holde  Indtægterne  paa 
Højde  med  Aaret  1723  trods  den  nye  Tælling  og  Skatte- 
organisationen. Med  største  Anstrængelse  bragte  man  under 
Katharina  de  7  Millioner  til  Veje  trods  al  Undgaaelse  af 
Krig  og  hele  den  simplere  Indretning  af  den  indre  Styrelse. 

Af  de  1  Millioner  fortærede  Krigsvæsenet  de  5;  Ud- 
gifterne ved  Czarens  Hof  vare  fra  60000  Rubler  i  Peters 
Levetid  stegne  til  700000  Rubler  under  Katharina.  Sende- 
mændene i  Evropa  kostede  meget;  men  med  de  Summer, 
Sendemændene  udgave  i  Stockholm,  Varszava,  Kjobenhavn, 
Mitau  og  Konstantinopel,  i  den  russiske  Stormagts  Navn 
og  for  Ærens  Skyld,  havde  Peter  I.  magelig  kunnet  fore  en 
aaben  Erobringskrig.  I  Steden  for  aaben  Krig  foretog  man 
nu,  som  vi  oven  for  have  hørt,  »umoralske«  Erobringer. 
Ved  Czarhoffet  forstod  ingen  at  ødsle  bedre  med  Penge  end 
Peters  evropæiske  Svigersen;  Hertugen  af  Holstein  var 
dragen  til  St.  Petersborg  som  saa  mangen  anden  Lykke- 
ridder, Peter  I.  drog  til  Rusland.  Ganske  som  de  Bygmestre 
og  Kunstnere,  der  indfandt  sig  for  at  vinde  Rigdomme, 
saaledes  kom  ogsaa  Hertug  Karl  Frederik,  fattig  paa  Gods, 
men  fuld  af  Forventninger  om  Czarens  Pengesække;  den 
Beslutning  at  flytte  fra  Kiel  til  de  russiske  Barbarers  Stad 
var  jo  allerede  et  Offer,  hvorfor  han  mente  at  kunne  kræve 
rig  Erstatning.      Naar  man,   saaledes  tænkte  Hertugen  om 

Kap  med  de  øvrige  fremmede  Lykkeriddere,  naar  man  ned- 
lod sig  til  at  leve  med  disse  Russere,  maatte  man  da  i  det 
mindste  kunne  forlange  at  blive  godt  betalt.  Og  nu  viste 
det  tyske  Hof  i  St.  Petersborg  lie  raa  Russere,  hvad  man 
efter  evropæiske  Begreber  maatte  forstaa  ved  en  anstændig 
Hotholdning.  Ødselheden  ved  det  russiske  Hof  tog  sin  Be- 
gyndelse med  Holstenerne,  og  da  Menschikov  endelig  sendte 
Holstenerne  hjem,  maatte  han  medgive  dem  en  Million 
Rubler,  en  Syvendedel  af  Landets  aarlige  Indtægt,  og  des- 
foruden en  aarlig  Rente  af  over  80000  Rubler. 

Hermed  blev  det  dog  ikke  bedre  ved  Hove ;  thi 
nu  da  Katharina  og  Holstenerne  vare  borte,  plyndrede 
Menschikov  uforstyrret  videre.  Holstenerne  bragte  dog  i  det 
mindste  Pengene  strax  ud  blandt  Folk  igjen,  men  Menschi- 
kov fyldte  kun  sine  egne  Lommer.  Han  lod  sig  bestikke 
af  England,  af  Preussen,  af  Østerrige,  kort  sagt  af  enhver  og 
til  alle  mulige  Øjemed;  han  udpressede  Landet,  hvor  han  kunde 
komme  til,  og  saa  meget  han  kunde  overkomme;  han  fra- 
tog simpelthen  den  unge  Czar  Peter  II.  de  Foræringer,  som 
bleve  bragte  ham,  og  beholdt  dem  selv;  han  indskrænkede 
Czarens  Hofholdning  til  150000  Rubler,  men  for  sin  Datter 
Marie,  Czarens  trolovede  Brud,  udsatte  han  34000  Rubler 
aarlig  af  Statskassen.  Han  røvede  Hoffets  Guld-  og  Sølvkar^ 
ombyttede  Kronjuvelerne  med  falske  Stene,  berøvede  med 
Vold  private  deres  F^jendomme,  fordrev  Godsejerne  fra  deres 
Godser  og  beholdt  dem  selv,  Sine  Tilhængere  lønnede  han 
taalelig,  saa  længe  de  tjente  ham  trolig;  Ostermann  fik 
aarlig  6000  Rubler,  Kansleren  Golovkin  og  Feltmarskalk 
Golizyn  hver  5000  Rubler,  Miinnich  ved  Ladogakanalens 
Fuldendelse  .5000  Rubler.  1  øvrigt  sørgede  Menschikov  kun 
for  sin  Pung  og  sin  Stilling,  og  som  han  skaltede  og  valtede 
over  hele  Landet,  var  han  blot  et  nøjagtigt  Monster  for 
Peter  den  stores  Embedsmænd.  Da  Menschikov  endelig 
styrtedes,  kom  Skattene  fra  disse  Tyverier  for  Dagens  Lys 
i  80000  livegne  Bonder,  Penge,  Ædelstene,  Kostbarheder  af 

enhver  Art,  til  5 — 8  Millioners  Værd ;  en  Formue,  som 
maaske  belob  sig  til  det  dobbelte  af  Statens  liele  aarlige 
Indtægt,  blev  fratagen  ham. 

Man  kan  uden  Vanskelighed  tænke  sig,  at  der  kun  blev 
ringe  Tid  tilovers  for  den  indre  Forvaltning,  naar  alle  vare 
saaledes  sysselsatte  med  Stjælen  og  Ranen;  ja  man  kan 
næppe  fatt«,  hvorledes  det  overhovedet  var  muligt  at  ad- 
ministrere en  Stat.  hvor  Udgifterne  til  Hæren,  Hoffet  og 
en  Menschikovs  Røverier  allerede  svntes  at  naa  ud  over 
Indtægterne.  Naar  der  gik  fem  Millioner  til  Hæren, 
700000  Rubler  til  Katharinas  Hofholdning  og  over  100000 
til  Prinsernes  og  Prinsessernes;  naar  der  snart  maatte 
sendes  10000,  snart  50000  eller  flere  Dukater  til  Stockholm 
eller  Varszava ;  naar  Neplujev  i  Konstantinopel  stadig  brugte 
Penge  og  Golizyn  i  Persien  krævede  Tilskud,  fordi  de  50000 
Rubler,  man  udpressede  af  de  erobrede  Provinser,  ikke  sloge 
til;  naar  endelig  Menschikov  stjal  Millioner  og  de  øvrige 
Statsembedsmænd  hundrede  Tusender.  —  da  synes  Statens 
Indtægtsbudget  paa  7—8  Millioner  tilstrækkelig  betynget 
til  at  forbyde  enhver  Udgift  til  Administrationen,  Rets- 
væsenet o.  s.  V.  Vi  here  da  ogsaa  lejlighedsvis,  at,  da 
Sendemanden  i  Sverige  indstændig  foriangte  20000  Dukater 
til  uopsættelige  Bestikkelser,  ledte  man  omkring  i  alle 
Kasser,  til  man  et  eller  andet  Steds  hittede  Summen,  som 
man  uden  videre  lagde  Beslag  paa.  Naar  man  bar  sig  ad 
paa  denne  Maade  med  et  af  Ministerierne  for  at  tilfreds- 
stille en  Sendemand,  kan  man  let  tænke  sig.  hvoriedes  man 
spillede  op  med  en  Vojvod.  en  Kredsdomstol  eller  et  Told- 
kammer. Sagen  lader  sig  kun  forklare,  naår  man  gaar  ud 
fra,  at  Statens  indre  Administration  egentlig  ikke  blev 
betalt  af  Statskassen,  men  havde  at  underholde  sig  selv. 
Dette  havde  jo  fra  gammel  Tifi  været  Sæd  i  Rusland,  saa 
længe  den  ulønnede  Vojvod  besorgede  hele  Styrelsen  i  Pro- 
vinserne. Peter  I.  havde  prøvet  at  §ærne  Vojvoderne  og 
indføre  evropæisk  Ordning  med  lønnede  Dommere  og  Embeds- 

mænd ;  det  stod  ganske  net  paa  Papiret,  medens  Dommere 
og  Embedsmænd  i  Virkeligheden  maatte  sørge  for  sig  selv. 
Gjorde  de  dette  paa  ubeskeden  eller  uforsigtig  Vis,  var 
Peter  I.  hurtig  nok  for  Haanden  til  at  opvarte  dem  med 
tatarisk  Knut,  med  tyrkisk  Spidsrod  eller  andre,  Tyrkerne 
aflurede  Straffe;  men  da  han  selv  kun  sjælden  havde  Penge 
tilovers  for  den  indre  Administration,  maatte  han  dog  i 
det  hele  finde  sig  i,  at  der  kun  blev  afholdt  yderst  beskedne 
Udgifter  for  denne  Del  af  Regeringsanliggenderne. 

Hermed  havde  det  naturligvis  sit  P'orblivende  under 
hans  Efterfølgere,  der  langt  mindre  end  han  led  af  For- 
kjærlighed  for  Redelighed  hos  Embedsstanden,  men  langt 
mere  af  Lyst  til  saa  stærkt  fyldte  Lommer  som  muligt. 
Og  da  Budgettet  nu  ikke  engang  strakte  til  for  at  fylde 
disse,  forsøgte  man  Besparelser  i  den  indre  Administration. 
Nøden  i  Landet  var  rigtignok  saa  stor,  at  man  ikke  uden 
Fare  for  Pengesækkene  kunde  lade  Tingene  gaa  deres  egen 
skjæve  Gang;  i  det  mindste  kort  efter  F^eters  Død,  og  saa 
længe  Katharina  endnu  ikke  var  ganske  forfalden  til  Drik, 
fandt  man  dog  lidt  Stunder  til  at  sysle  med  Peters  Arv. 

Senatets  Generalprokurator  Jagushinski  forelagde  Kejser- 
inden en  Afhandling,  som  skildrede  Landets  Tilstand  i  meget 
mørke  Farver.  Skattelisterne  vare  ikke  blevne  ændrede 
siden  1719,  medens  Befolkningen  var  undergaaet  betydelige 
Omskiftninger.  Talrige  Rekrutter,  afdøde,  Landløbere,  Ol- 
dinge og  syge  stode  opførte  paa  Listerne,  og  de  øvrige 
maatte  stadig  udrede  Skatterne  ogsaa  for  hine.  I  Aaringer 
havde  der  hersket  Misvæxt,  Skatteopkræveren  tog  Hest  og 
Ko,  Brød-  og  Sædekorn  fra  Bonden,  mange  døde  af  Hunger, 
endnu  flere  flygtede  over  Grænserne;  det  var  kommet  saa 
vidt.  at  Regimenterne,  som  fik  anvist  deres  Kvarterer  i 
Landsbyerne,  ikke  længer  fandt  beboede  Hytter  i  tilstrække- 
ligt Tal.  Alle  anerkjendte  Tilstandene  som  utaalelige,  en- 
hver erklærede,  at  der  maatte  raades  Bod  paa  Nøden,  men 
ingen  vilde  lægge  Haand  paa  Værket.    Det  var  utilstrække- 

ligt  at  nedsætte  Kopskatten  fra  74  til  70  Kopeker,  som 
Katharina  paa tænkte;  Hærens  Officerer  skulde  man  for  en 
Tid  permittere  til  deres  Godser,  en  Senator  skulde  berejse 
Provinserne  med  Ret  til  at  idømme  ikke  blot  korporlige, 
men  ogsaa  Dedsstraffe;  thi  ellers  kunde  man  ikke  gjøre 
Ende  paa  Embedsmændenes  Tyverier.  —  Lige  saa  ynkelig 
stod  det  til  med  den  anden  Velstandskilde,  Handelen,  der 
var  gaaet  i  fuldstændigt  Forfald;  man  vilde  forelægge 
Senatet  en  ny  Toldtarif  til  Prevel^ie;  men  Senatorerne  for- 
stode sig  akkurat  lige  saa  godt  paa  Handelen  som  paa 
Smeddekunsten.  Det  var  almindelig  bekjendt,  hvorledes  de 
fremmede  Kjøbmænd  mishandledes  af  Toldbetjentene  og 
herved  fordreves  fia  de  russiske  Havne. 

Senatet  anerkjendte  det  begrundede  i  Klagerne,  men 
man  var  i  Forlegenhed  med  Midlerne  til  at  afhjælpe  dem. 
Efter  Folketællingen  i  1719  skulde  Kopskatten  indbringe 
omtrent  fire  Millioner;  men  i  det  sidste  Aar,  1724,  havde 
den  kun  naaet  tre  Millioner,  hvorfra  man  kunde  slutte  til 
de  beskattedes  fortvivlede  Stilling.  Hovedondet,  de  skatte- 
pligtiges Flugt  over  Grænserne,  troede  Senatet  at  kunne 
ijærne  ved  at  paalægge  hele  Bylaget  en  gjensidig  Kavtions- 
forpligtelse ;  denne  Skatteordning,  hvorved  altsaa  de  reste- 
rende Bønder  heftede  for  de  insolvente  eller  bortløbne  Fæller, 
havde  allerede  Peter  den  stores  Krigskollegium  opfundet 
og  indført,  og  den  skulde  nu  blot  hævdes  med  stirre 
Strænghed  for  at  nøde  Bønderne  til  at  passe  paa  hverandre. 
Dette  raa  Tvangsmiddel  udgjør  den  Dag  i  Dag  Hovedaar- 
sagen  til  den  russiske  Bondestands  Elendighed  og  tjente 
ogsaa  paa  hin  Tid  kun  til  at  paaskynde  Bøndernes  For- 
armelse. Mere  gavnlig  var  Kopskattens  Nedsættelse  til  70, 
60  og  endelig  til  47  Kopeker,  og  endnu  mere  beldbringende 
var  Indskrænkningen  af  Udgifterne  til  Hæren  og  selve 
Hærens  Formindskelse;  men  for  at  hævdp  den  ydre  Magt- 
stilling, Peter  I.  havde  skabt,  behøvede  man  netop  den  Hær, 
der  var  saa  trykkende   for  Landets    daværende  Tilstand,   og 

hvis  Rækker  ikke  let  lode  sig  fylde  paa  Grund  af  de  stadige 
Desertioner.  Peters  Forordning,  i  Følge  hvilken  hver  liv- 
egen, der  frivillig  meldte  sig,  blev  antagen  som  Soldat  og 
fri  ved  sin  Indtrædelse  i  Tjenesten,  var  naturligvis  meget 
trykkende  for  Grundejeren;  men  skjønt  Senatet  strax  efter 
Peters  Død  udtalte  sig  for  Ophævelsen  af  denne  For- 
ordning, vovede  Gehejmeraadet  dog  ikke  at  indrømme  denne 
Fordring  for  at  kunne  fyldestgjøre  Kravet  paa  Mandskab. 

(Forts.) 


rerdinand  von  ScMlL 

(Slutn.) 


m. 

Det  var  Schills  Plan  først  at  bemægtige  sig  Fæstningen 
Magdeburg,  der  den  Gang  herte  til  Kongeriget  Westfalen, 
og  som  kun  var  svagt  besat  af  franske  Tropper.  Baade  i 
militær  og  politisk  Henseende  var  denne  Plan  rigtig;  Schill 
vilde  herved  vinde  et  fast  Udgangspunkt  for  videre  Opera- 
tioner i  Landet,  og  det  vilde  gjøre  et  godt  Indtryk  paa 
Folkestemningen  i  Tyskland,  at  hans  første  Foretagende  var 
rettet  mod  den  forhadte  Konge  af  "Westfalen.  Man  maa 
derfor  i  høj  Grad  undre  sig  over,  at  Schill  pludselig  opgav 
denne  Plan  og  vendte  sig  mod  Wittenberg  for  at  gaa  over 
Elben  ved  denne  By;  han  lod  derved  en  gunstig  Lejlighed 
til  at  opnaa  store  Fordele  gaa  tabt  og  viste  klart,  at  der 
ikke  laa  en  bestemt  gjenneratænkt  Operationsplan  til  Grund 
for  hans  Foretagende.  Dette  bekræftedes  yderligere  ved,  at 
han  i  Steden  for  at  tage  Wittenberg,  hvad  han  med  Lethed 
kunde  have  gjort,  indlod  sig  i  Underhandlinger  med  Fæst- 
ningens sachsiske  Kommandant,  hvorved  han  skaffede  sig 
uhindret  Overgang  over  Elben.  Schill  erklærede  selv,  at 
Grunden  til  hans  Optræden  var,  at  han  ikke  vilde  begynde 
sit  Foretagende   med    at    udsætte    en   tysk  By   for  Volds- 

Historisk  Arkiv.    L    ISæ.  1| 


162  Ferdinand  von  Schill. 

handlinger;  men  i  dette  Tilfælde,  hvor  det  gjaldt  en  stor 
Sags  Gjennemførelse,  maatte  slige  Hensyn  sættes  til  Side. 
Imidlertid  rykkede  Schill  videre  til  Dessau,  hvor  han 
ankom  den  2den  Maj  og  blev  modtagen  med  Jubel  af  Be- 
folkningen. Han  udstedte  her  sin  første  Proklamation,*) 
hvori  Folket  opfordredes  til  at  rejse  sig  i  Masse,  bevæbne 
sig  med  hvad  der  fandtes  paa  Stedet  af  Vaaben  og  slutte 
sig  til  ham.  Den  blev  overalt  læst  med  Begejstring;  men 
det  viste  sig  allerede  her,  at  Frygten  for  Franskmændene 
var  for  stor  til,  at  man  aabenlyst  turde  slutte  sig  til  Schill. 
Om  en  almindelig  Folkerejsning  var  der  slet  ikke  Tale,  og 
den  Bevægelse,  Schills  Proklamation  vakte,  blev  brat  standset 
ved  de  nedtrykkende  Efterretninger,  han  allerede  den  4de 
Maj  fik  i  Bernburg,  hvor  Korpset  da  befandt  sig.  Schill 
modtog  nemlig  her  en  Skrivelse  fra  Berlins  Guvernør,  som 
i  de  heftigste  Udtryk  foreholdt  ham  hans  Optræden,  »hvor- 
ved han  paa  den  uforsvarligste  Maade  havde  kompromitteret 
Kongen«,  og  befalede  ham  strax  at  vende  tilbage  for  at 
underkaste  sig  sin  Straf.  Dog  sørgeligere  end  dette  var 
Efterretningen  om,  at  den  østerrigske  Hær  under  Ærkeher- 
tugen var  fuldstændig  slaaet  af  Napoleon  i  en  Række  blodige 
Kampe,  og  at  Sejerherren  ustandset  trængte  frem  mod  Wien. 
Schill  indsaa  strax,  at  hans  Sag,  der  stod  og  faldt  med 
Østerriges,  nu  var  tabt,  og  forsamlede  derfor  Korpsets  Officerer 
til  et  Krigsraad.  Her  meddelte  han  dem  Sagevnes  Stilling 
og  lagde  ikke  Skjul  paa,  hvor  kritisk  Øjeblikket  var  for 
dem.  Han  erklærede,  at  Skæbnen  nu  tvang  ham  til  at  op- 
sætte sine  Planer  til  bedre  Tider,    og  at  han  derfor  ansaa 


*)  En  Bogtrykker  Hormuth  blev  tvungen  til  at  trykke  Prokla- 
mationen med  Pistolen  for  Brystet.  Denne  Voldshandling 
skete  imidlertid  efter  H.'s  eget  udtrykkelige  Ønske,  i  det  han 
frygtede  for  ellers  at  komme  til  at  dele  Skæbne  med  den 
ulykkelige  Boghandler  Palm  i  Nurnberg,  (se  herom  bl.  a. 
Granzow  „Vort  Aarhundrede"  I.,  141). 

det  for  rigtigst  at  trække  sig  tilbage  over  Elben.  At  Sehill 
raadede  til  denne  Tilbagegang  for  derved  at  redde  sine 
Kammerater,  kan  der  selvfølgelig  ikke  tvivles  om  —  for 
ham  selv  var  Broen  afkastet,  og  han  vidste,  hvilket  OflFer 
han  bragte;  roen  alle  erklærede  enstemmig,  at  de  ikke  vilde 
svigte  Sehill  og  skuffe  deres  Landsmænds  Tillid  til  hans 
Sag;  efter  længe  at  have  betænkt  sig  gav  han  da  til  sidst 
efter  og  bestemte  sig  til  at  fortsætte  Fremrykningen. 

I  Krigsraadet  blev  der  nu  paa  Schills  Opfordring  frem- 
sat forskjelUge  Forslag  angaaende  Fremrykningen,  og  af 
disse  syntes  Major  v.  Liitzows  at  vinde  størst  Bifald. 
Lutzows  Plan  gik  ud  paa,  at  Korpset  ufortovet  skulde  sosre 
at  naa  Østfriesland,  hvor  Befolkningen  med  usvækket  Tro- 
skab hang  ved  Preussen  og  badede  det  paatvungne,  franske 
Herredømme;  her  kunde  man  altsaa  vente  kraftig  Under- 
støttelse, og  det  fiugtbare  Land  kunde  forsyne  Korpset 
med  rige  Hjælpemidler.  End  videre  kunde  man  her  fra  rejse 
Opstanden  i  Westfalen  og  Hessen  og  forøge  Korpsets  Styrke 
ved  at  drage  fri\illige  Soldater  til  sig.  særlig  fira  de 
opløste  Regimenter  i  Westfalen.  Ved  Englands  Hjælp 
kunde  Napoleon  da  angribes  i  Ryggen,  og  slog  PlMien  fejl, 
var  det  en  let  Sag  at  blive  indskibet  til  England.  For- 
slaget blev  klart  og  bestemt  fremsat;  men  Sehill  var  ikke 
i  Stand  til  at  tage  en  afgjerende  Beslutning  og  synes  i  det 
hele  allerede  paa  dette  Tidspunkt  at  være  kommen  i  en 
sygelig  og  pirrelig  Tilstand,  saa  at  han  ikke  kunde  finde 
sig  i  andres  Raad.  I  sidste  Øjeblik  erklærede  han  endelig, 
at  det  først  og  fremmest  gjaldt  om  at  møde  det  Angreb, 
der  truede  fra  den  franske  Garnison  i  Magdeburg,  hvorom 
man  under  selve  Krigsraadet  fik  Efterretning.  Han  ansaa 
det  for  en  Fejghed  ikke  at  angribe  Fjenden  nu,  og  Korpset 
marcherede  derfor  den  5te  Maj  mod  Landsbyen  Dodendorf, 
hvor  man  ventede  at  støde  paa  Fjenden. 

Kommandanten  i  Magdeburg,  den  franske  General 
Micbaud,  var  nemlig  imidlertid  bleven  nøje  underrettet  om, 

hvor  ringe  Schills  Styrke  var,  og  havde  derfor  besluttet  at 
angribe  barn  i  aaben  Mark  med  et  Detachement  af  Besæt- 
ningen paa  c.  1100  Mand.  Dette  havde  taget  Stilling  ved 
Dodendorf,  1  Mils  Vej  syd  for  Magdeburg,  og  her  stod  nu 
den  første  Kamp.  Schill  havde  haabet  at  kunne  bevæge 
de  westfalske  Tropper  i  Detachementet  til  Frafald;  men 
den  Parlamentær,  han  sendte  frem,  blev  skudi,  og  han  gav 
derfor  strax  Ordre  til  Angreb.  Det  schillske  Kytteii 
kæmpede  med  stor  Tapperhed,  og  Schill  selv  var  overalt  til 
Stede,  hvor  Kampen  var  haardest.  Vi  skulle  i  øvrigt  ikke 
dvæle  nærmere  ved  Fægtningen,  der  i  militær  Henseende 
er  interessant  derved,  at  der  paa  den  ene  Side  kun  fandtes 
Rytteri,  paa  den  anden  kun  Infanteri.  Denne  Omstændighed 
indvirkede  i  høj  Grad  paa  Kampens  endelige  Udfald,  i  det 
Schills  Mangel  paa  Infanteri  gjorde,  at  han  ikke  kunde 
udbytte  de  vundne  Fordele,  hvor  tappert  end  hans  500 
Ryttere  kæmpede.  Han  rykkede  derfor  henimod  Aften 
tilbage,  medens  Fjenden  i  Løbet  af  Natten  rømmede  Doden- 
dorf og  vendte  tilbage  til  Magdeburg. 

Denne  Fægtning  havde  lært  Schill,  at  han  maatte  søge 
at  skaffe  sig  en  virkelig  Infanteristyrke,  hvis  han  vilde 
udrette  noget  af  Betydning,  og  han  tilbragte  derfor  de 
nærmest  følgende  Dage  med  at  indøve  de  frivillige,  der 
sluttede  sig  til  ham,  og  sørge  for  Udrustning  til  det  In- 
fanteri, han  vilde  organisere.  Naturligvis  sluttede  mange 
hjemsendte  Soldater  og  Æventyrere  sig  til  Korpset;  men 
det  Billede,  Schill  havde  udmalet  sig  af  en  almindelig 
Folkerejsning,  svarede  —  som  allerede  omtalt  —  langt  fra 
til  Virkeligheden.  Efterretningen  om  Østerrigernes  nye 
Nederlag  ved  Donau  og  Napoleons  Indtog  i  Wien  frem- 
kaldte almindelig  Modløshed  i  Tyskland,  og  selv  Schills 
personlige  Nærværelse  i  de  Egne,  hvor  der  først  og  frem- 
mest var  Begejstring  for  hans  Sag,  formaaede  intet  mod 
Frygten  for  Følgerne  af  en  Opstand  mod  den  almægtige 
Sejerherre.    Denne  Frygt  blev  endnu  større,  da  Kong  Jerome 

i  Cassel  lod  udstede  et  Dekret,  der  befalede  alle  Militær- 
og  Civiløvrigheder  at  søge  at  bemægtige  sig  Schill,  død 
eller  levende,  og  udlovede  en  Belønning  paa  10000  Francs 
for  hans  Paagribelse.  Schill  svarede  herpaa  ved  at  udstede 
en  Proklamation,  der  helt  igjeunem  —  i  Modsætning  til 
Jeromes  Dekret  —  er  holdt  i  en  værdig  Tone,  og  hvori 
det  bl.  a.  hedder:  »I  vide,  at  jeg  ikke  kommer  for  at  be- 
røve eder  den  Smule,  man  endnu  ikke  har  frataget  eder, 
eller  for  at  forøge  den  Elendighed,  hvori  en  fremmed 
Nation  har  bragt  eder.  Jeg  kommer  ikke  til  eder  i  Spidsen 
for  en  Røverbande,  som  der  siges  (i  Dekretet),  men  i  Spidsen 
for  Tysklands  tapreste  og  ædleste  Mænd,  der  ere  beredte 
til  at  ofre  alt,  hvad  der  er  dem  dyrebart,  for  at  gjengive 
eder  de  Rettigheder,  I  have  mistet,  og  eders  gamle  For- 
fatning. Jeg  kommer  for  at  hævne  eder,  for  at  befri  eder 
fra  det  Aag,  en  fremmed  Erobrer  har  lagt  paa  eder,  og 
som  I  hidtil  med  Skjændsel  have  baaret.« 

Vilde  end  under  andre  Forhold  denne  Proklamation 
have  bidraget  til  at  løfte  Modet  bos  Befolkningen,  faldt 
den  dog  nu  til  Jorden  uden  Virkning,  da  samtidig  Efter- 
retningen kom  om  den  preussiske  Regerings  Stilling  til 
Schills  Foretagende.  Den  8de  Maj  var  der  nemlig  udgaaet 
en  Parolbefaling  fra  Konigsberg,  hvori  den  preussiske  Konge 
i  de  stærkeste  Udtryk  desavouerede  Schill  og  hans  Fore- 
tagende og  opfordrede  alle  til  at  opretholde  Ordenen ;  d<^nne 
Parolbefaling  efterfulgtes  den  14de  Maj  af  pn  paa  højere 
Ordre  udstedt  Bekjendtgj øreise  fra  Guvernøren  i  Berlin, 
der  truede  med  de  strængeste  Straffe  for  »Forbrydelser«  af 
lignende  Art  som  Schills.  Hermed  var  Dødsdommen  afsagt 
over  IJefolkningens  Deltagelse  for  Schills  Sag.  og  ingen 
begejstrede  Proklamationer  kunde  kalde  den  til  Live.  Det 
saae  nu  mørkt  ud  for  Schill,  og  man  kan  ikke  undres  over, 
at  hans  Sind  kom  i  heftigt  Oprør  under  disse  Forhold; 
derimod  maa  man  beklage,  at  denne  Sindstilstand  forøgede 
hans  Stivsind   i  saa   høj  Grad,    at    han    aldeles  ikke   vilde 

indlade  sig  paa  Forhandlinger  med  den  bekjendte  Major 
Grolman,  der  netop  paa  den  Tid  kom  til  ham  og  tilbod 
ham  sin  Tjeneste.  Denne  højtbegavede  Mand,  der  senere 
som  General  skulde  blive  saa  berømt,  udviklede  en  klar 
Operationsplan  for  Schill  og  segta  at  bevæge  ham  til  at 
opgive  den  Plan,  han  nu  havde  fattet,  nemlig  at  vende  sig 
mod  Mecklenburg  —  men  Schill  vilde  intet  here. 

Et  Lyspunkt  var  der  dog  i  disse  mørke  Dage,  et  Øje- 
blik, hvori  Schill  atter  hengav  sig  til  Drømme  om  en  lys 
Fremtid  og  glemte  sin  fortvivlede  Stilling.  Det  var  den 
12te  Maj,  da  hans  gamle  Infanterister  fra  Colberg  forenede 
sig  med  ham  efter  at  have  forladt  deres  Garnison  i 
Berlin. 

Da  man  i  Berlin  forst  fik  at  vide,  hvad  Schills  Ud- 
rykning til  Felttjenesteøvelse  hin  2Sde  April  betød,  kom 
Sindene  selvfølgelig  i  stærk  Bevægelse,  og  overalt  følte 
man  baade  blandt  civile  og  militære  en  levende  Deltagelse 
for  hans  Foretagende;  men  især  gjaldt  dette  den  »lette 
Bataillon  von  Schill«.  Denne  Afdeling  stod  —  som  tidligere 
omtalt  —  ikke  under  Schills  Befaling,  men  bar  hans  Navn, 
og  saa  vel  Officerer  som  Mandskab  hang  med  ubeskrivelig 
Kjærlighed  og  Troskab  ved  ham.  Ved  den  første  Efter- 
retning om  hans  Afmarche  kom  der  stor  Uro  blandt  Sol- 
daterne, og  efter  længe  at  have  vaklet  mellem  deres  mili- 
tære Pligt  og  Hengivenheden  for  Schill  besluttede  de  at 
følge  ham  og  dele  hans  Skæbne,  hvorefter  Løjtnant  v. 
Quistorp  i  Spidsen  for  l.'iO  Mand  forlod  Berlin  den  4de 
Maj.  Efter  mange  Besværligheder  lykkedes  det  dem  den 
12te  Maj  at  forene  sig  med  Schill  i  Arneburg,  hvor  Korpset 
da  befandt  sig,  og  de  bleve  naturligvis  modtagne  med 
uendelig  Jubel.  Schill  red  selv  Afdelingen  i  Møde  og 
førte  den  ledsaget  af  Regiraentsmusikken  til  Byens  Torveplads, 
hvor  han  holdt  en  ildfuld  Tale.  Han  takkede  Soldaterne 
for  deres  Trofasthed  mod  ham  og  forsikrede  dem,  at  det 
»hverken  var  Ærgjerrighed,  Egennytte  eller  barnagtig  Lyst 

til  Æventyr,  men  kun  hans  rene  Kjærlighed  til  Fædrelandet, 
der  havde  bragt  ham  til  det  afgjørende  Skridt« ;  heller  ikke 
vilde  han  stikke  Sværdet  i  Skeden,  før  han  havde  tilbage- 
erobret hvert  Stykke  af  de  tabte  Provinser  eller  fundet 
Døden  under  dette.  Men  var  det  hans  Skæbne  at  gaa 
Undergangen  i  Mede,  »nun!  auch  daun  noch  sei  ein  Ende 
mit  Schrecken  einem  Schrecken  ohne  Ende  vorzuziehen!«*) 
Denne  Dag  var  efter  Schills  egen  Erklæring  den  lykkeligste 
i  hans  Liv  og  tillige  havde  den  Indflydelse  paa  Befolkningen, 
hvis  Mod  igien  steg,  saa  at  talrige  frivillige  meldte  sig  til 
Korpset,  hvorefter  man  begyndte  Organisationen  af  en 
sterre  Infanteristyrke. 

Under  alt  dette  havde  Napoleon  imidlertid  faaet  saa 
mange  overdrevne  Beretninger  om  Betydningen  af  det 
schillske  Foretagende,  at  han  blev  sat  i  Uro  og  fandt  sig 
foranlediget  til  at  udstede  en  Bekjendtgjerelse,  der  er  et 
talende  Bevis  paa,  hvad  Napoleon  formaaede  at  præstere  i 
Retning  af  giftig  Usandfærdighed,  naar  det  gjaldt  om  at 
fremme  hans  egne  Planer.  Det  hedder  bl.  a.  heri:  »En 
Person  ved  Navn  Schill.  en  Slags  »brigand«,  der  i  det 
sidste  preussiske  Felttog  har  dynget  Forbrydelser  paa  sig 
og  opnaaet  Majors  Rang,  er  deserteret  fra  Berlin  med  sit 
Regiment  og  har  begivet  sig  til  Wittenberg,  hvilken  By 
han  har  indesluttet.  Guvernøren  i  Berlin  har  ved  Parolen 
erklæret  ham  for  Desertør.  Denne  latterlige  Bevægelse 
var  forud  aftalt  med  det  Parti,  der  vil  sætte  alt  i  Oprør 
i  Tyskland.  Hans  Majestæt  har  beordret  Oprettelsen  af 
et  Observationskorps  ved  Elben,  der  skal  staa  under 
Befaling  af  Hertugen  af  Valmy  og  være  60000  Mand 
stærkt;  Korpsets  Avantgarde  har  allerede  sat  sig  i  Bevægelse 


)  Dette  var  S. 's  Yndlingsudtryk,  som  han  ved  mange  Lejlig- 
heder brugte,  og  som  jo  ogsaa  til  sidst  tik  Anvendelse  paa 
ham  selv. 

mod  Hanau.«*)  Ogsaa  Guvernøren  i  Magdeburg,  General 
Michaud,  begyndte  at  blive  alvorlig  bekymret  for  en  al- 
mindelig Opstand  i  Egnen  og  udstedte  ligeledes  en  Bekjendt- 
gj  øreise,  hvori  han  opfordrede  Indbyggerne  til  ikke  at  tro 
paa  Schill,  der  kun  var  en  Oprører  mod  Preussen  og  handlede 
mod  Kongen  af  Preussens  Befalinger. 

Åt  Napoleon  vilde  stille  »et  Observationskorps  ved 
Elben«,  er  dog  et  Tegn  paa,  at  han  ikke  underkjendte 
Schills  fjendtlige  Optræden.  Tillige  havde  han  heller  ikke 
forsømt  at  se  sig  om  efter  nærmere  Hjælp  og  derfor  be- 
ordret de  hollandske  Hjælpetropper  under  General  Gratien, 
der  stod  langs  Weseren,  til  hurtigst  mulig  at  forene  sig  og 
rykke  frem.  Per  den  20de  Maj  var  det  imidlertid  Gratien 
umuligt  at  kunne  naa  Elben,  tilmed  da  de  hollandske 
Tropper  [befandt  sig  i  den  sletteste  Tilstand  og  manglede 
alle  militære  Fornodenheder,  Efter  alt  at  dømme  maa  man 
antage,  at  Schill  har  været  uvidende  om  dette,  da  han  ellers 
paa  en  utilgivelig  Maade  har  ladet  en  gunstig  Lejlighed  til 
at  overfalde  de  adsplittede  fjendtlige  Tropper  gaa  tabt; 
men  som  tidligere  omtalt,  var  al  hans  Opmærksomhed  hen- 


*)  En  preussisk  Militærforfatter  udtaler  sig  saaledes  om  Na- 
poleons Bekjendtgjørelse :  „Man  behøver  næppe  at  sige,  at 
denne  indeholder  lige  saa  mange  Løgne  som  Ord.  Schill 
var  ingen  „brigand",  men  en  preussisk  Officer;  han  havde  i 
den  sidste  Krig  ikke  „dynget  Forbrydelser  paa  sig",  men 
paa  den  ædleste  Maade  bedækket  sig  med  Hæder.  Hans 
Foretagende  syntes  ikke  Napoleon  „latterligt";  thi  da  havde 
det  dog  været  endnu  latterligere  at  sætte  60000  Mand  i  Be- 
vægelse for  at  undertrykke  det.  Det  patriotiske  Parti  vilde 
ikke  „sætte  Tyskland  i  Oprør",  men  simpelthen  jage  deres 
Tyran  og  Blodsuger  ud  af  Landet  ....  Politisk  interessant 
er  det  Sted,  hvor  Napoleon  tydelig  fremhæver,  at  Kongen  af 
Preussen  har  erklæret  Schill  for  en  Desertør.  Herved  und- 
skylder han  paa  Forhaand  Kongen;  thi  Napoleon  vilde  paa 
det  Tidspunkt  ikke  have  Krig  med  Preussen,  da  Østerrige  først 
skulde  ødelægges.  Havde  Napoleon  ønsket  Krig  med  Preussen, 
vilde  han  næppe  have  ladet  denne  Lejlighed  gaa  fra  sig." 

vendt  paa  Mecklenburg,  og  han  holdt  trods  alle  Forestillinger 
urokkelig  fast  paa  sin  Plan  om  at  kaste  sig  ind  i  denne 
Provins,  hvor  han  haabede  at  finde  betydelige  Hjælpemidler 
til  videre  Foretagender. 

Schill  mente  at  burde  skaffe  sig  et  fast  Støttepunkt 
for  de  Operationer,  han  nu  vilde  foretage,  og  havde  hertil 
udset  den  lille  Fæstning  Domitz,  som  han  derfor  ved  et 
rask  Angreb  erobrede  den  16de  Maj;  talrige  Strejfskarer 
bleve  her  fra  udsendte  i  Omegnen,  der  alle  optraadte  med 
en  forbavsende  Dristighed.  Det  viste  sig  imidlertid  ved 
nærmere  Eftersyn,  at  Domitz  aldeles  ikke  svarede  til  de 
Forhaabninger,  Schill  havde  gjort  sig  om  den,  og  at  den 
særlig  var  i  en  alt  for  elendig  Tilstand  til  at  kunne  benyttes 
som  Vaabenplads.  Muligheden  for  at  holde  sig  længere 
ved  Elben  blev  Dag  for  Dag  ringere,  og  Korpsets  mislige 
Stilling  medførte,  at  Schill  nu  maatte  tage  den  afgjorende 
Beslutning.  Endnu  havde  det  været  muligt  for  ham  at 
realisere  Lutzows  Plan  fra  Krigsraadet  i  Bernburg,  nemlig 
at  gaa  over  Weseren  og  kaste  sig  ind  i  Østfriesland:  men 
Schill  havde  bidt  sig  fast  i  den  Tanke,  at  det  var  England, 
der  skulde  hjælpe  ham  i  hans  mislige  Stilling,  og  at  han 
derfor  raaatte  kaste  sig  ind  i  en  af  Østersøstæderne,  hvor  fra 
han  med  Lethed  kunde  sætte  sig  i  Forbindelse  med  den 
engelske  Flaade  og  aftale  en  fælles  Plan  til  videre  Fore- 
tagender. Ingen  By  syntes  at  tilbyde  saa  mange  Fordele  i 
denne  Retning  som  Stralsund  med  Øen  Rugen  i  Ryggen, 
og  her  hen  besluttede  da  Schill  at  føre  sit  Korps.  Ved 
denne  Beslutning  maatte  han  kunne  indse,  at  han  dermed 
spærrede  alle  Veje  til  Frelse  for  sig,  undtagen  den  højst 
uvisse,  der  endnu  stod  ham  aaben,  hvis  England  vilde  række 
ham  en  hjælpende  Haand.  Fra  Vest  rykkede  en  fransk  og 
en  hollandsk  Hær  imod  ham,  det  preussiske  Territorium, 
som  han  ikke  turde  betræde,  laa  syd  for  ham,  og  imod 
Øst  havde  han  den  svenske  Provins  Forpommern,  hvor  fra 
han  ingen  Hjælp  kunde  vente,  da  Sverige  førte  en  ulykkelig 

Krig  med  Rusland.  Endelig  fik  han  ogsaa  mod  Nord  en 
ny  Fjende,  i  det  Danmark  som  Frankrigs  allierede  blev 
tvungen  til  at  deltage  i  Kampen  mod  Schill,  da  dennes 
Operationer  i  Nordtyskland  begyndte  at  blive  faretruende. 
Fra  alle  Sider  truedes  nu  Schill  med  Undergang. 

Medens  Hovedstyrken  af  Korpset  nu  rykkede  mod 
Stralsund,  udsendte  Schill  flere  mindre  Afdelinger,  der  paa 
forskjellig  Maade  skulde  søge  at  vildlede  Fjenden  med 
Hensyn  til  Marcheretningen  og  at  fastholde  ham  ved  Elben. 
Samtidig  sendte  han  to  af  sine  Venner,  den  ene  til  London, 
den  anden  til  Admiral  Saumarez,  Chefen  for  den  engelske 
Østersoflaade,  for  at  indlede  Underhandlinger  om  Hjælp ;  de 
naaede  imidlertid  kun  til  Hamburg  og  erfarede  her  nogle 
Dage  efter  Katastrofen  i  Stralsund.  For  yderligere  at  skuffe 
Fjenden  skulde  Domitz  holdes  saa  længe  som  mulig,  et 
Vovestykke,  som  en  af  de  dumdristigste  schillske  Officerer, 
Løjtenant  Fran^ois,  paatog  sig  og  udførte  paa  den  mest 
glimrende  Maade.  Det  lykkedes  ogsaa  Schill  ved  disse 
forskjellige  Manøvrer  at  bringe  General  Gratien  til  at  tro 
paa,  at  Hamburg  eller  Liibeck  truedes  med  Angreb,  saa  at 
han  i  flere  Dage  var  i  Uvished  om,  hvor  hen  han  skulde 
vende  sig.  Og  da  nu  Schill  fra  Wismar,  hvor  hen  Korpset 
var  naaet  den  21de  Maj,  sendte  nogle  Eskadroner  mod 
Gadebusch,  der  skød  Forposter  helt  frem  til  Elben,  trak 
Gratien  sine  Tropper,  der  vare  i  Færd  med  at  gaa  over 
Elben,  tilbage  og  rykkede  mod  Luneburg.  Schill  marcherede 
nu  sikkert  videre  mod  Rostock,  der  strax  overgav  sig;  han 
rykkede  ind  i  Byen  den  22de  og  satte  sig  i  Besiddelse  af 
en  Mængde  Vaaben,  Beklædningsgjenstande  m.  m.  For 
imidlertid  saa  hurtig  som  mulig  at  naa  Stralsund  besluttede 
han  at  efterlade  de  syge  og  Trainet  i  Rostock  og  selv  ile 
videre;  de  enkelte  Detachementer,  der  endnu  ikke  vare 
vendte  tilbage  fra  deres  Strejftog,  skulde  samles  her,  og 
alle  Afdelinger  m.  m.  skulde  under  Befaling  af  Løjtenant 
V.  Bårsch    begive    sig  til  Warnemiinde,    lægge  Beslag   paa 

hvad  der  fandtes  af  Skibe  her  og  indskibes  til  Kiigen,  Her 
skulde  Bårsch  opbyde  Landeværnet  og  derefter  forene  sig 
med  Schill  i  Stralsund. 

Den  24de  Maj  om  Morgenen  rykkede  Schill  mod 
Stralsund.  Denne  Bys  Besætning  bestod  af  Franskmænd, 
Mecklen burgere  og  Polakker  under  Befaling  af  den  franske 
General  Candras;  Fæstningsværkerne  vare  imidlertid  i  den 
sletteste  Forfatning,  og  Candras  besluttede  derfor,  da  han 
fik  Efterretning  om  Schills  Fremrykning,  heller  at  gaa  ham 
i  Møde,  end  at  forsvare  sig  i  Fæstningen.  Han  havde  saa 
megen  mere  Grund  dertil,  som  der  tilbød  sig  en  fortræffelig 
Stilling  for  ham  bag  den  lille  Flod  Recknitz  —  en  Stilling, 
som  ikke  kunde  omgaas,  og  hvor  han  mente  at  kunne 
holde  Schill  Stangen,  saa  længe,  indtil  de  danske  og  hol- 
landske Tropper  kunde  falde  ham  i  Ryggen.  Schill  ind- 
ledede Fægtningen  med  en  heftig  Kanonild,  og  under  denne 
lykkedes  det  en  Afdeling  Infanteri  ved  Hjælp  af  en  Baad, 
der  var  ført  med  fra  Rostock,  at  komme  over  Recknitz  og 
rette  en  levende  Hd  mod  Fjendens  venstre  Fløj.  Herved 
opstod  der  Forvirring,  hvoraf  Schill  strax  benyttede  sig  til 
i  Spidsen  for  150  Husarer  at  sprænge  ind  paa  Fjenden, 
der  nu  skyndsomst  tog  Flugten.  Sejren  var  fuldstændig  og 
havde  kostet  Fjenden  et  stort  Tab  af  døde  og  saa  rede  for- 
uden 600  Fanger,  medens  Schill  kun  havde  ganske  faa  døde 
og  saarede.  Efter  denne  smukke  Kamp  ilede  han  strax 
til  Stralsund,  hvis  Skæbne  selvfølgelig  nu  var  afgjort. 

I  Stralsund  havde  man  ingen  Anelse  om  den  nys  sted- 
fundne Kamp,  men  var  tvært  imod  tidlig  om  Morgenen  den 
25de  Maj  i  Færd  med  at  fejre  Efterretningen  om  Napoleons 
Indtog  i  Wien  under  Trommehvirvler  og  Kanonsalut.  Be- 
styrtelsen var  derfor  stor,  da  Schill  pludselig  viste  sig  i 
Byen  med  nogle  faa  Ryttere,  kort  efter  fulgt  af  det  øvrige 
Korps.  Om  nogen  større  Modstand  kunde  der  ikke  være 
Tale;  men  det  franske  Artilleri,  som  Candras  havde  efter- 
ladt i  Byen.  gjorde  dog  et  fortvivlet  Forsøg  paa  at  spærre 


172  Ferdinand  von  ScLill. 

Vejen  for  Schill;  efter  en  Times  haardnakket  Kamp  bleve 
de  tapre  Artillerister  imidlertid  nedhugne,  og  Schill  var 
Herre  i  Byen.  Han  lod  nu  strax  Proklamationer  opslaa, 
der  forkyndte,  at  han  tog  Fæstningen  og  Provinsen  i  Be- 
siddelse i  den  retmæssige  Herres  —  den  svenske  Krones  — 
Navn,  og  at  han  ligeledes  i  dennes  Navn  indkaldte  Rugens 
Landstorm  til  Mede  i  Stralsund. 

Stralsund  havde  tidligere  været  en  betydelig  Fæstning, 
som  selv  Wallenstein  under  Trediveaarskrigen  forgjæves 
havde  belejret;  siden  var  den  imidlertid  kommen  i  slettere 
og  slettere  Tilstand,  og  Franskmændene  havde  endelig  ladet 
Fæstningsværkerne  til  Dels  ødelægge,  da  de  bemægtigede 
sig  Svensk- Pommern  i  1807.  Schill  opbød  nu  ethvert 
Middel  for  atter  at  sætte  Fæstningen  i  Forsvarsstand,  og 
han  haabede  at  have  faaet  tilstrækkeligt  Forspring  for  For- 
følgerne til,  at  dette  kunde  lykkes  ham.  I  Dagene  fra 
den  26de  til  den  30te  Maj  arbejdedes  der  med  feberagtig 
Iver  paa  Forskansningerne  overalt  i  Fæstningen,  og  Resul- 
tatet var  da  ogsaa  saa  godt,  at  flere  af  de  fjendtlige  Offi- 
cerer erklærede,  at  de  dog  maaske  maatte  have  begyndt  en 
langvarig  Belejring,  hvis  Schill  havde  haft  længere  Tid  til 
sin  Raadighed.  Den  Energi,  han  her  udfoldede,  taler  til- 
strækkelig for,  at  deres  Anskuelser  maa  forkastes,  som  have 
ment,  at  Schill  kun  søgte  ind  i  Stralsund  efter  at  have 
opgivet  alt  Haab  om  et  lykkeligt  Udfald  af  sit  Tog,  og  at 
han  her  i  sin  Fortvivlelse  vilde  søge  den  »Ende  mit 
Schrecken«,  han  saa  ofte  havde  talt  om;  men  vilde  en 
Mand  med  Schills  udprægede  Følelse  for  andres  Ulykker 
ikke  betænke,  at  den  Død,  han  søgte  under  Stralsunds 
Ruiner,  vilde  koste  mange  tapre  Soldaters  og  uskyldige 
Borgeres  Blod?  Vi  behøve  ikke  at  anstille  Gisninger  her- 
over, thi  der  foreliggt-r  et  historisk  Vidnesbyrd  om,  at 
Schills  Tanker  vare  langt  fjærnede  fra  Død  og  Undergang. 
Saragossas  heltemodige  Forsvar  mod  Franskmændene  havde 

netop  paa  den  Tid  opfyldt  hele  Evropa  med  Beundring  og 
særlig  i  høj  Grad  opflammet  Schills  Begejstring;  med  sin 
levende  Indbildningskraft  troede  han,  at  Skæbnen  havde 
forundt  ham  bag  Stralsunds  Volde  at  føre  et  lignende  For- 
svar som  Spanierne  i  Saragossa,  og  han  var  overbevist  om, 
at  hans  lille,  tapre  Skare  her  kunde  optage  Kampen  med 
den  langt  overlegne  Fjende.  Endnu  den  30te  om  Aftenen 
skriver  han  derfor  et  længere  Brev  til  Ærkehertug  Karl  af 
Østerrige,  hvori  han  meddeler  ham  Sagernes  Stilling,  »at 
han  haabede  snart  at  kunne  gjore  Stralsund  til  en  saadan 
Fæstning,  at  den  »gleich  einem  anderen  Saragossa«  kunde 
forsvares  ikke  blot  mod  den  nu  fremrykkende  Fjende,  men 
ogsaa  mod  en  større  Hær  saa  længe,  indtil  Englænderne 
kunde  komme  ham  til  Hjælp.«  Derfor  modsatte  han  sig 
ogsaa  med  Haardnakkethed  de  Forslag,  hans  Venner  gjorde 
ham  om  at  benytte  de  mange  Skibe,  der  fandtes,  til  at  ind- 
skibe Tropperne  og  derefter  opsege  den  engelske  Flaade. 

Der  var  imidlertid  bl.  a.  den  store  Forskjel  mellem 
Saragossa  og  Stralsund,  at  medens  i  den  forstnævnte  By 
Indbyggerne  af  yderste  Svne  deltoge  i  Forberedelserne  til 
Forsvaret  og  i  selve  Kampen,  forholdt  Stralsunds  Borgere 
sig  meget  kelige  —  for  ikke  at  sige  fjendtlige  —  mod 
Schill.  Der  fandtes  hos  dem  ingen  særlig  Begejstring  for 
Tysklands  Sag,  og  desuden  ansaa  de  Schills  Foretagende 
for  ganske  haablest.  Hertil  kom,  at  der  i  selve  det  schillske 
Officerskorps  herskede  stor  Misfornøjelse  med  deres  Førers 
Planer,  og  særlig  harmede  det  Rytterofficererne  at  skulle 
modtage  et  Angreb  bag  Volde  og  Grave,  hvor  de  afskares 
fra  at  tage  den  Del  i  Kampen,  de  helst  ønskede,  Schill 
maatte  Here  Gange  træde  op  mod  den  voxeude  Misfornøjelse 
i  Korpset,  og  endnu  den  30te  Maj  udgav  han  en  Parol- 
befaling,  hvori  han  stærkt  dadlede  Tonen  i  Officerskorpset 
og  opfordrede  til  Enighed  og  Sammenhold. 

Imidlertid   rykkede    Fjenden    mod  Stralsund.     General 

Gratien  var  rykket  ind  i  Hamburg  med  3000  Mand  hol- 
landske Tropper  og  havde  her  fra  sat  sig  i  Forbindelse  med 
den  danske  General  Ewald  i  Liibeck,  der  af  den  danske 
Regering  havde  faaet  Ordre  til  at  deltage  i  Kampen  mod 
Schill.  Den  27de  forenede  de  danske  og  Hollænderne  sig 
og  udgjorde  nu  tilsammen  over  5000  Mand,  mod  hvilken 
Styrke  Schill  kun  havde  c.  1650  Mand  at  stille  (800  In- 
fanterister, 800  Ryttere  og  c.  50  Artillerister);  Resten  af 
Korpset  (c.  1100  Mand)  var  dels  detacheret  til  Riigen,  dels 
efterladt  i  Rostock,  som  tidligere  omtalt.  Den  80te  Maj 
var  Fjenden  naaet  til  nogle  Landsbyer,  3  Mile  fra  Stralsund, 
hvor  Tropperne  kantonnerede  Natten  mellem  den  30te  og 
31te.  Da  Efterretningerne  herom  kom  til  Stralsand,  og 
man  tillige  fik  at  vide,  at  de  fjendtlige  Tropper  hengave 
sig  til  en  mærkværdig  Sorgløshed  og  aldeles  ikke  tænkte 
paa  at  sikre  sig,  søgte  flere  Officerer  at  bevæge  Schill  til 
at  udføre  et  Overfald  om  Natten,  som  paa  Grund  af  hans 
overlegne  Rytteri  utvivlsomt  vilde  faa  et  godt  Udfald  og 
muligen  bringe  den  fjendtlige  Hær  i  Opløsningstilstand;  men 
Schill  vilde  intet  høre  herom. 

Den  31te  Maj  Kl.  4  om  Morgenen  rykkede  Avant- 
garden for  det  forenede  dansk-hollandske  Korps  mod  Stral- 
sund.  Adgangen  til  Fæstningen  kan  kun  ske  ad  tre  for- 
skjellige  Dæmninger,  der  føre  til  Fæstningsportene  mod 
Nord,  Vest  og  Syd.  Schill  havde  med  Sikkerhed  ventet 
Angrebet  fra  Vest  —  mod  »Tribseer«porten  —  eller  muligen 
fra  Syd,  medens  derimod  et  Angreb  fra  Nord  forekom  ham 
usandsynligt;  han  havde  derfor  anvendt  den  knappe  Tid, 
der  var  ham  levnet  til  Befæstningsarbejderne,  paa  at  gjere 
Anlæggene  ved  de  to  førstnævnte  Fronter  saa  stærke  som 
muligt,  medens  Forskansningerne  mod  Nord  langt  fra  vare 
fuldendte,  ligesom  der  ogsaa  her  fandtes  det  mindst  øvede 
Mandskab.  Fjenden  havde  imidlertid  lagt  den  Angrebsplan, 
at  der  kun  skulde  foretages  Skinangreb  mod  Vest  og  Syd, 

medens  Hovedangrebet  under  General  Ewald  skulde  ledes 
fra  Nord  —  mod  »Knieper«porten.*) 

Ved  >Tribseer< porten  modtoges  Fjenden  af  en  heftig 
og  velrettet  Ild,  der  nødte  ham  til  at  gaa  tilbage.  An- 
grebet blev  dog  fortsat  nogen  Tid  for  at  styrke  Schill  i 
hans  Mening  om,  at  Hovedkampen  skulde  foregaa  her. 
Dette  lykkedes  ogsaa  saa  godt.  at  Schill  ingen  Anelse  havde 
om,  at  General  Ewald  var  rykket  mod  den  nordlige  Port 
og  efter  en  kort  Kamp  havde  tiltvunget  sig  Adgang  til 
Fæstningen.  De  schillske  Tropper,  der  fandtes  ved  »Knieper«- 
porten,  gjorde  tapper  Modstand  og  fortsatte  Kampen  i 
Gaderne;  12  Jægere  kastede  sig  ind  i  det  gamle  Porttaam 
og  beskøde  Fjenden  med  Raseri,  men  bleve  alle  nedhuggede, 
da  de  ikke  vilde  overgive  sig.  Paa  lignende  Maade  fort- 
sattes Kampen  overalt,  hvor  de  schillske  Jægere  kunde 
gjøre  en  kort  Modstand,  medens  den  indkaldte  Landstorm 
fra  Riigen  strax  flygtede. 

Schill  opholdt  sig  ved  »Tribseer« porten,  da  han  fik  den 
overraskende  Efterretning  om  Angrebet  fra  Nord  og  allerede 
hørte  Kamptummelen  i  Gaderne.  Øjeblikkelig  ilede  han  afsted 
for  at  samle  Reserverne  og  kaste  sig  mod  den  frembrydende 
Fjende;  paa  Vejen  stødte  han  paa  Husarafdelingen  under 
Lejtenant  v.  Briinnow,  der  bad  om  Tilladelse  til  at  lade 
Rytteriet  gjore  et  Indhug,  men  fik  det  karakteristiske  Svar 
af  Schill:  »Erst  sollen  sie  sich  die  Horner  ablaufen,  dann 
will  ich  iiber  sie  herfallen  und  ihnen  den  Kehraus  machen. 
Stralsund  sollen  sie  nicht  bekommen  und  wenn  ihrer  noch 
eiumal  so  viel  wåren!«  Havde  Schill  imidlertid  her  fulgt 
Brunnows  Raad  og  ladet  Husarerne  gjere  et  Indhug,  medens 
det  endnu  var  Tid,  var  dog  maaske  Kampens  Udfald  blevet 
tvivlsomt;   nu  gik  det  gunstige  Øjeblik  tabt  og  kom  ikke 


*)  Rygtet  fortalte,  at  General  Gratien  Natten  forud  af  en  Bonde, 
der  havde  været  Skansearbejder  i  Fæstningen,  havde  faaet 
Underretning  om,  at  „Knieper"porten  var  det  svageste  Punkt. 

mere  tilbage.  Forgjæves  søgte  han  at  samle  Reserverne 
og  rykke  frem  mod  »Knieper« porten;  hans  Korps  var  op- 
løst og  sloges  i  adsplittede  Flokke  med  de  fjendtlige  Tropper, 
som  i  større  og  større  Antal  trængte  ind  i  Fæstningen. 
Den  rolige  og  bestemte  Overledelse,  som  alene  kunde  udgaa 
fra  Schill,  manglede,  og  Forvirringen  steg  stedse.  Selv 
sprængte  han  som  en  rasende  i  Spidsen  for  nogle  Husarer 
om  i  Gaderne  og  huggede  alt  ned,  hvad  der  vilde  standse 
ham.  Til  en  Officer,  der  mødte  ham  og  spurgte  om,  i 
hvilken  Retning  Tilbagetoget  skulde  gaa,  raabte  Schill: 
»WoUt  und  konnet  ihr  euch  retten,  so  thut  es,  wollt  ihr 
aber  sterben,  so  sterbt  mit  mir!«  Under  denne  vilde  Jagt 
i  Gaderne  kom  han  i  Haandgemæng  med  nogle  danske 
Husarer  og  fik  et  Sabelhug  i  Hovedet ;  han  vilde  nu  vende 
om,  men  stødte  da  paa  nogle  Hollændere,  der  vare  i  Færd 
med  at  vaske  Blodet  af  en  saaret  schillsk  Soldat.  Denne 
gjenkjendte  sin  Chef  og  raabte:  »Der  er  Schill!«;  i  samme 
Øjeblik  skød  en  af  Hollænderne  den  haardt  saarede  Schill 
en  Kugle  gjennem  Baghovedet,  hvorpaa  han  faldt  død  af 
Hesten. 

Kampen  fortsattes  endnu  paa  flere  Steder  i  Byen  med 
stor  Heftighed,  men  ophørte  lidt  efter  lidt,  da  Rygtet  om 
Schills  Fald  udbredtes.  Det  var  lykkedes  Løjtenant  v. 
Briinnow  efterhaanden  at  samle  180  Husarer  og  .300  In- 
fanterister, hvortil  senere  21  Officerer  sluttede  sig;  da 
Briinnow  havde  faaet  Vished  om  Schills  Død,  forlangte  han 
fri  Afmarche  med  denne  Styrke  til  den  nærmeste  preussiske 
Grænse  eller  ogsaa  Kamp  paa  Liv  og  Død,  hvad  der  havde 
til  Følge,  at  Afmarchen  blev  ham  tilstaaet,  hvorefter  han 
strax  førte  Styrken  ud  af  Byen.  Dette  var  Resten  af  det 
schillske  Korps  i  Stralsund;  naar  undtages  nogle  enkelte 
Officerer  og  Soldater,  hvem  det  lykkedes  at  undslippe,  var 
den  øvrige  Del  af  Korpset  nedhuggen  eller  fangen.  Kl.  2 
var  Kampen  endt  og  Fjenden  Herre  i  Byen. 

Vi  skulle  senere  komme   tilbage   til   de   nærmere  Om- 

stændigheder  ved  Schills  Ded  og  Ligets  Skæbne,  men  ville 
først  kaste  et  Blik  paa  Levningerne  af  det  schillske  Korps. 
Disse  bestode  dels  af  den  Styrke,  som  Brunnow  saa  kjækt 
forte  ud  af  Stralsund,  dels  af  den  Afdeling,  der  —  som 
tidligere  omtalt  —  under  Befaling  af  Lejtenant  y.  Bårsch 
havde  skilt  sig  fra  Schill  i  Eostock  den  24de  Maj  for  ad 
Søvejen  at  begive  sig  fra  Warnemfmde  til  Rugen,  hvor 
Bårsch  skulde  organisere  Landstormen.  Han  blev  imidlertid 
forsinket  ved  Storm  og  naaede  først  den  30te  Maj  Kysten 
af  Rugen,  hvor  den  høje  Sø  hindrede  ham  i  strax  at  fore- 
tage Landgangen,  I  Løbet  af  den  kommende  Nat  tik  han 
Ordre  fra  Schill  til  uophorlig  at  landsætte  Mandskabet  og 
strax  afmarchere  til  Stralsund;  men  inden  det  endnu  var 
ham  muligt  at  naa  Land,  kom  Budskabet  om  Blodbadet  i 
Stralsund  og  Schills  Død.  Han  blev  da  paa  Stedet  saa 
længe,  indtil  han  fik  samlet  den  største  Del  af  de  schillske 
Tropper,  der  fandtes  paa  Øen,  og  sejlede  derefter  uhindret 
til  Svinemiinde.  Her  fik  han  Tilladelse  af  den  daværende 
kommanderende  General  i  Pommern,  Bliicher,  til  at  land- 
sætte Afdelingen  paa  den  Betingelse,  at  saa  vel  Officerer 
som  Underofficerer  og  Mandskab  paa  Naade  og  Unaade 
overgave  sig  som  Krigsfanger  til  den  preussiske  Konge;  den 
samme  Skæbne  maatte  Brunnows  Afdeling  underkaste  sig. 
Herefter  bleve  Underofficerer  og  Mandskab  fordelte  til  andre 
preussiske  Regimenter,  og  samtlige  Officerer  —  53  i  Tallet  — 
begave  sig  efter  Ordre  til  Colberg  for  her  at  stilles  for  en 
Krigsret.  Den  Dom,  Krigsretten  afgav,  var  saa  mild  og 
skaanende  som  mulig,  og  den  var  baseret  paa  den  —  fra 
et  militært  Synspunkt  —  fuldstændig  rigtige  Opfattelse,  at 
i  alle  milita^re  Foretagender  bliver  Foreren  under  alle  Om- 
stændigheder den  ansvarlige.  Schill  var  imidlertid  død,  og 
man  skød  derfor  hele  Skylden  for  Foretagendet  paa  ham 
for  at  frelse  de  andre.  I  en  Parolbefaling  af  10de  Sep- 
tember 1809  gjorde  den  preussiske  Konge  Armeen  bekjendt 
med  Resultatet  af  Undersøgelserne  mod  de  schillske  Officerer 

Og  Krigsrettens  Dom;  det  hedder  bl.  a.  heri:  »Undersøgelsen 
har  vist,  at  Major  von  Schill  alene  har  været  Ophavs- 
manden til  dette  Foretagende,  og  at  han  har  holdt  sine 
undergivne  i  den  Tro,  at  han  handlede  paa  kongelig  Be- 
faling —  altsaa  har  bedraget  dem.  Paa  ham  falder  derfor 
hele  Sitylden,  og  hans  Straf  vilde  blive  lige  saa  haard,  som 
hans  Forbrydelse  er  enestaaende,  hvis  ikke  den  Død,  han 
fandt  under  Kampen  i  Stralsund,  havde  unddraget  ham  den. 
Hans  undergivne,  der  fulgte  ham  af  pligtskyldig  Lydighed, 
ere  frikjendte  af  Krigsretten,  da  de  ikke  anede  hans  straf- 
værdige Hensigter  og  altsaa  kun  have  gjort  deres  Pligt;  de 
af  hans  Ledsagere,  der  fulgte  ham  af  frit  Valg,  ere  dømte 
til  Fæstningsarrest  paa  forskjellig  Tid,  alt  efter  Størrelsen 
af  deres  Forseelse  at  regne.« 

Dog  det  var  ikke  alle  Schills  tapre  Vaabenfæller,  hvem 
den  Lod  blev  forundt  at  kunne  overgive  deres  Sag  i 
Kammeraters  Hænder;  som  en  sørgelig  Modsætning  staar 
deres  Skæbne,  der  vare  saa  ulykkelige  at  falde  i  Napoleons 
og  hans  Kreaturers  Hænder.  Ved  Stralsunds  Erobring  vare 
1 1  Officerer  og  5.^7  Underofficerer  og  menige  blevne  Fanger 
og  førtes  efter  de  hollandske  Troppers  Afmarche  til  Frankrig. 
Samtlige  Underofficerer  og  menige  transporteredes  til  Brest 
og  Cherbourg,  hvor  de  under  haarde  Vilkaar  maatte  arbejde 
paa  Galejerne;  først  i  1814,  da  de  forbundne  Magters  sejr- 
rige Hær  rykkede  ind  i  Paris,  bleve  de  befriede  fra  deres 
sørgelige  Lod  og  kunde  efter  5  Aars  Slaveri  vende  tilbage 
til  Hjemmet.  De  1 1  Officerer  førtes  derimod  til  Fæstningen 
Wesel  og  stilledes  de  første  Dage  i  September  for  en 
Krigsret,  der  var  nedsat  i  Følge  Napoleons  Ordre.  Ved  et 
Tilfælde  blev  det  hemmelige  Dekret  angaaende  Krigsretten 
bekjendt  i  videre  Kredse,  og  man  fik  heraf  at  vide,  hvilket 
Udfald  Napoleon  paa  Forhaand  bestemte  den  til  at  faa. 
Han  bestemte  nemlig  i  Dekretet,  at  de  11  Officerer  af 
Schills  Korps,  der  vare  fangede  med  Vaaben  i  Hænder, 
skulde  stilles  for  en  Krigsret  i  Wesel,  og  befalede,  »at  man 

skulde  behandle  og  dømme  dem  som  Rovere«  (>de  les 
traiter  eu  brigands,  de  les  juger  comme  teis«).  De  ulykke- 
lige vare  altsaa  forud  dedsdemte,  og  Krigsretten  blev  kun 
en  intetsigende  Ceremoni.  Napoleon  vilde  statuere  et 
Exempel  for  at  kue  den  vaagneude  Frihedsfølelse  i  Tyskland, 
og  han  greb  her  Lejligheden  til  at  vise,  at  han  vilde  be- 
tragte enhver  tapper  og  frisindet  tysk  Mand,  der  fortvivlet 
over  Fædrelandets  sorgelige  Tilstand  greb  til  Vaaben  mod 
Tyrannen,  som  Køver  og  behandle  ham  som  saadan.  Man 
maa  oprøres  ved  Tanken  om,  at  franske  Officerer  i  den 
Grad  kunde  glemme  Retfærdighedens  simpleste  Love,  at  de 
ikke  vægrede  sig  ved  at  være  Napoleons  servile  Kreaturer 
og  uden  Modstand  blive  tapre  Fjenders  Bødler.  Forgjæves 
søgte  de  fangne  Officerers  Forsvarer,  Perwez,  i  eu  glimrende 
Forsvarstale*)  at  bevise  deres  Uskyld  —  over  for  Napoleons 
Vilje  var  ethvert  Forsvar  unyttigt.  De  dømtes  efter  den 
Artikel  i  den  da  gjældende  franske  Lov**),  der  lød:  »Røveri 
med  Vold  paa  offentlig  Vej  ....  straffes  med  Døden«,  og 
Dommen  blev  strax  forkyndt  dem.  En  tysk  Forfatter  siger 
angaaende  denne  Dom:  »Ingen  vil  tvivle  om,  at  Napoleon 
havde  Ret  til  at  lade  disse  Officerer  skyde  som  Krigsfanger, 
men  at  anvende  en  Lov  paa  dem,  der  var  bestemt  til  at 
anvendes  mod  Rovmordere  og  Stratenrøvere,  var  en  saa 
oprørende  Maade  at  bedømme  deres  Optræden  paa,  at  man 
vanskelig  forstaar,  hvorledes  franske  Officerer  kunde  afgive 
deres  Stemme  for  en  saadan  Dom  ....  kunde  forglemme, 
at  disse  Mænd  ikke  havde  søgt  egen  Fordel,    men   i   aaben 


*)  Perwez:  „Détense  des  otficiers  de  la  troupe  de  Schill  ou 
justification  de  Schill  et  de  ses  adhérents-'  (Wesel  1835  — 
Perwez  paadrog  sig  ved  sit  dygtige  Forsvar  Napoleons 
Unaade  og  forvistes  til  I.uttich,  hvor  han  blev  sat  under 
Politiets  Opsyn. 
**)  Artiklen  lyder  i  sin  Helhed  saaledes:  „Les  vols  commis  å 
force  ouverte  ou  par  violence,  sur  les  routes  et  voies  publi- 
ques,  ceux  commis  dans  les  maisons  habitées,  avec  eflfraction 
extérieure  ou  escalade,  seront  punis  de  mort." 

Kamp  sat  Livet  ind  for  deres  Landsmænds  dyrebareste  Ejen- 
dom. Deres  Forbrydelse  kunde  derfor  af  retfærdige  Dommere 
og  fremfor  alt  af  Soldater  kun  dømmes  som  militær-politisk, 
og  det  er  klart,  at  der  ved  denne  Dom  skete  et  Brud 
paa  de  hellige  Love,  som  Fornuft  og  Retsfølelse  skabe 
Folkene.« 

Allerede  I  Time  efter  Dommens  Afsigelse  foregik  Exe- 
kutionen  —  den  16de  September  1809  Kl.  1  om  Middagen. 
Bundne  to  og  to  til  hinanden  gik  de  kjække  Soldater  under 
Trommehvirvler  til  Bestemmelsesstedet,  hvor  5  nys  opkastede 
Grave  ventede  dem,  og  stillede  sig  i  Række  ved  Siden  af 
hverandre*);  lige  over  for  dem  stod  de  66  franske  Soldater, 
for  hvis  Kugler  de  skulde  falde,  »6  Skud  for  hvert  preussisk 
Hjærte!«  Trommehvirvlerne  ophørte.  En  fransk  Officer 
vilde  paa  ny  oplæse  Dommen  for  dem,  men  de  bade  ham 
standse  Oplæsningen.  Som  sidste  Gunst  udbad  de  sig  der- 
paa,  at  de  maatte  modtage  Døden  uden  at  bindes  for  Øjnene 
og  selv  give  Tegnet  til  Exekutionen  —  det  blev  tilstaaet 
dem.  p]ndnu  en  Gang  omfavnede  de  hinanden,  blottede 
Hals  og  Bryst  og  raabte  med  høj  Kost:  »Leve  vor  Konge, 
leve  Preussen!«,  hvorpaa  en  af  dem  kastede  Huen  i  Vejret 
som  Tegn.  I  samme  Øjeblik  rystedes  Luften  af  66  Gevær- 
skud, og  Krudtdampen  lagde  sig  »som  et  Liglagen«  over 
de  faldne.  Ti  af  dem  laa  døde  paa  Jorden,  men  Albert 
von  Wedell  havde  kun  faaet  den  ene  Arm  knust.  Han 
rejste  sig  op  og  raabte  til  Soldaterne:  »Sigt  bedre  paa  et 
preussisk  Hjærte!«  Nye  Folk  traadte  frem,  og  han  sank 
til  Jorden  ved  Siden  af  de  andre.  De  blodige  Lig  bleve 
strax  afklædte  og  kastede  i  Gravene. 

Da  senere  Wesel  befriedes  fra  det  franske  Herredømme, 


*)  De  11  Oflicerer  vare  alle  i  en  Alder  mellem  18  og  30  Aar; 
flere  af  dem  tilhørte  gamle  bekjendte  Soklaterfamilier,  hvis 
Navne  endnu  findes  i  den  tyske  Hær.  bl.  a.  de  tvende  Brødre 
Carl  og  Albert  von  Wedell  (23  og  20  Aar). 

blev  der  paa  Gravstedet  plantet  forskjellige  Træer,  der  ind- 
hegnedes; men  Tanken  om  et  Mindesmærke  lod  sig  den 
Gang  ikke  realisere.  Først  i  1833  fik  nogle  Fædrelands- 
venner Tilladelse  af  Regeringen  til  at  udstede  en  Opfordring 
til  Nationen  om  at  rejse  de  faldne  Helte  et  Mindesmærke. 
Tanken  vandt  Bifald  overalt,  og  den  16de  Septb.  1^34  — 
25  Åarsdagen  for  deres  Død  —  indviedes  et  overordentlig 
smukt  Mindesmærke  med  stor  Højtidelighed. 


Som  tidligere  omtalt,  fik  Schill  et  Skud  i  Baghovedet 
af  en  hollandsk  Soldat  og  faldt  strås  ded  af  Hesten. 
Hollænderne  styrtede  sig  over  Liget,  som  de  udplyndrede 
og  mishandlede  med  Bajonetatik,  hvorefter  de  bragte  det 
til  General  Gratien,  der  lod  det  fere  til  Byens  Raadhus. 
Her  blev  forskjellige  Personer,  der  havde  kjendt  Schill,  til- 
lige med  flere  fangne  Soldater  tilkaldte  for  at  bekræfte 
Ligets  Identitet;  men  dette  var  saa  frygtelig  mishandlet, 
at  ingen  bestemt  turde  erklære  det  for  at  være  Schills*). 
Endelig  mente  dog  en  tilstedeværende  at  have  fundet  et 
Kjendetegn  paa  Liget,  som  bekræftede,  at  det  var  Schills, 
hvorefter  det  blev  bragt  til  et  nærliggende  Hus  og  en  Skild- 
vagt udstillet  ved  dette. 

Gratien  havde  Ordre  'til  at  lade  Schills  Hoved  skille 
fra  Kroppen  og  sende  det  til  den  westfalske  Regering;  hvor 


*}  I  Stralsund  tvivlede  mange  om  Schills  Død.  særlig  fordi  man 
ikke  kunde  finde  den  Hest,  han  red  hin  Dag.  Rundt  om  i 
Landet  udbredte  sig  —  nærmest  blandt  de  lavere  Klasser  — 
det  Rygte,  at  Schill  ikke  var  død,  men  at  det  lykkedes  ham 
at  andslippe  til  Bagpommern,  hvor  han  opholdt  sig  i  nogen 
Tid  og  blev  helbredet  for  sine  Saar.  Derefter  skulde  han 
paa  et  engelsk  Skib  være  kommen  til  Barbados,  hvor  han 
levede  ukjendt  af  alle,  for  først  at  træde  frem  igjen.  naar 
Timen  til  Fædrelandets  fiefrielse  var  kommen. 

oprørende  denne  Handling  end  maa  forekomme  ethvert 
Menneske,  blev  den  dog  virkelig  udført,  hvorefter  Hovedet 
i  et  Glas  med  Spiritus  blev  sendt  til  Cassel.  Man  '  kan 
dog  ikke  lægge  General  Gratien  dette  til  Last,  men  kun 
beklage,  at  han  saa  ængstelig  udførte  en  Ordre,  der  var 
dikteret  af  Raahed  og  Grusomhed.  Han  har  sikkert  selv 
følt  Afsky  for  denne  Handling,  og  man  har  ogsaa  i  følgende 
lille  Træk  et  Bevis  paa,  hvorledes  han  domte  Schill.  Da 
nemlig  en  af  Byens  ansete  Beboere  takkede  ham,  fordi  han 
havde  befriet  Stralsund  for  denne  »brigand«,  fér  Gratien  op 
og  udbrød:  »Schill  ne  fut  pas  brigand,  il  fut  heros!« 

Efter  at  Hovedet  var  skilt  fra  Kroppen,  blev  denne 
sænket  i  Jorden  den  næste  Dag  (1ste  Juni)  paa  Politiets 
Foranstaltning.  Det  hovedløse  Lig  blev  kastet  paa  en 
Vogn  og  transporteret  til  Kirkegaarden ;  Liget  hvilede  ikke 
i  en  Kiste  og  var  ikke  engang  indhyllet  i  et  Klæde;  denne 
sidste  Haan  mod  en  tapper  Fjendes  lemlæstede  Lig  skyldtes 
den  nys  udnævnte  Kommandant  i  Byen,  Michelin,  der  per- 
sonlig overbeviste  sig  om,  at  man  havde  udført  hans  Be- 
faling, og  ved  denne  Lejlighed  ytrede:  »Il  faut  étre  enterré 
comme  un  chien !« 

Schills  Gravsted  blev  upaaagtet  i  lang  Tid;  forst  i 
1838  blev  der  af  nogle  Fædrelandsvenner  anbragt  en  Plade 
paa  Graven  med  nogle  Linjer  af  Virgil  som  Indskrift,  der 
fuldstændig  kunne  anvendes  paa  den  Mand,  hvis  Grav  de 
pryde.     De  lyde  saaledes*): 

Magna  voluisse  magnum. 

Occubuit  fato,  jacet  ingens  litore  truncus, 

Avolsumqve  caput,  tamen  haud  sine  nomine  corpus. 


*)  „At  have  villet  noget  stort,  er  allerede  stort.  Han  bukkede 
under  lor  Skæbnen.  Paa  Strandbredden  hviler  den  mægtige 
Krop,  men  blev  end  Hovedet  berøvet  det,  er  Legemet  dog 
ikke  navnløst." 

Schills  Hoved  blev,  som  oven  for  omtalt,  sendt  til  Kong 
Jerome,  der  atter  forærede  det  til  en  berømt  Naturforsker 
i  Leyden,  i  hvis  naturhistoriske  Museum  det  længe  op- 
bevaredes. Trods  de  ivrige  Bestræbelser,  Schills  efterladte 
mange  Venner  og  Beundrere  gjorde  for  at  faa  det  udleveret, 
lykkedes  dette  dog  først  i  Aaret  1837.  Det  blev  da  ført 
til  Braunschweig,  hvor  der  samme  Aar  var  oprejst  en 
Mindestøtte  for  14  schillske  Soldater,  som  toges  til  Fange 
ved  Stralsunds  Erobring  og,  da  de  alle  vare  westfalske 
Undersaatter,  paa  Jeromes  Befaling  bleve  skudte  her  i  Juli 
1809.  Da  nu  ogsaa  Schills  Hoved  kom  her  til,  besluttede 
man  at  oprejse  et  storartet  Mindesmærke  for  ham  paa  dette 
Sted,  og  Bidragene  strømmede  i  saa  rigelig  Grad  sammen 
fra  hele  Tyskland,  at  der  kunde  bygges  et  Kapel  til  Minde 
om  Schill  og  et  lille  Hus  til  en  Opsynsmand  ved  Kapellet, 
der  skulde  tages  blandt  Krigsinvalider.  Det  nærmest  ved 
Kapellet  liggende  Terrain  blev  med  stor  Bekostning  om- 
dannet til  et  smukt  Parkanlæg,  og  Koug  Frederik  Vilhelm 
III.  bevilgede  en  betydelig  Sum  hertil. 

Alle  Vegne  fra  sendtes  der  Bidrag  til  Kapellets  kunst- 
neriske Udsmykkeise,  ligesom  ogsaa  alt,  hvad  man  kunde 
bringe  til  Veje  af  Schills  Efterladenskaber,  samledes  for  at 
opbevares  som  Relikvier  i  Kapellet;  blandt  Sabler,  Pistoler, 
Klædningsstykker  o,  s.  v.,  der  have  tilhørt  Schill,  findes 
ogsaa  her  den  Brevtaske,  Dronning  Louise  havde  givet  ham. 
Blandt  de  mange  Gaver  af  Kunstsager  til  Udsmykningen 
kan  særlig  nævnes  et  Maleri  i  Legemsstørrelse  af  Ærke- 
hertug Karl  af  Østerrige,  en  Gave  fra  Hertugen  selv,  et 
Maleri  af  Andreas  Hofer,  skjænket  af  Byen  Innsbruck,  samt 
en  udmærket  Broncebuste  af  Schill,  en  Gave  fra  Kong 
Ludvig  af  Bayern.  Kurfyrstinden  af  Hessen,  en  fodt 
preussisk  Prinsesse,  sendte  som  Gave  en  Klokke  med  Ind- 
skriften: »Die  fiir's  Vaterland  geblutet,  sie  sind  nuu  bei 
Gott«;  denne  Klokke  skal  lyde  paa  forskjellige  for  Tyskland 
mindeværdige  Dage,  bl.  a.  den  20de  Februar  (Andreas  Hofers 

Dødsdag),  den  31te  Maj  (Schills  Dødsdag)  og  den  16de 
September  (da  de  11  Officerer  bleve  skudte  i  Wesel). 

Schills  Hoved  var  allerede  den  24de  September  1837 
blevet  indhyllet  i  et  hvidt  Klæde  og  nedlagt  i  en  rigt 
prydet  Sørgeurne,  som  derpaa  blev  sat  ind  i  et  hvælvet 
Rum  i  Mindesmærket.  Først  den  Ir-de  September  1840 
blev  Kapellet  indviet  med  stor  Højtidelighed  og  under 
megen  Deltagelse  fra  alle  Sider;  samtidig  blev  den  første 
Opsynsmand  ved  det,  en  gammel  schillsk  Soldat  og  Invalid, 
indsat  i  sit  Embede. 

Paa  50  Aarsdagen  efter  Schills  Død  blev  der  paa 
mange  Steder  i  Tyskland  afholdt  Mindefester  for  ham,  og 
overalt  viste  der  sig  en  levende  Deltagelse  for  disse;  særlig 
gjaldt  dette  Festerne  i  Stralsund  og  i  Braunschv^eig  ved  det 
schillske  Kapel,  Ogsaa  i  Wesel,  i  Dodendorf  og  paa  flere 
andre  Steder,  hvortil  der  knyttede  sig  Erindringer  fra  det 
mindeværdige  schillske  Tog  i  1809,  fejredes  50  Aarsdagen 
for  Begivenhederne.  Paa  Theatret  i  Braunschweig  blev  der 
den  31te  Maj  om  Aftenen  opført  et  fædrelandsk  Drama  i 
5  Akter  af  R.  Gottschall  »Major  von  Schill«,  der  gjorde 
stormende  Lykke  og  bragte  det  forsamlede  Publikum  til  at 
istemme  en  bekjendt  preussisk  Nationalsang,  som  blev  af- 
sungen  under  stor  Begejstring. 

Det  tyske  Folk  dvæler  med  særlig  Forkjærligbed  ved 
Minderne  fra  Frihedskampenes  Tid,  og  hertil  slutter  sig 
naturlig  Mindet  om  den  Mand,  der  bragte  den  første 
Frihedsluftning  med  sig.  For  Folkebevidstheden  vil  Schills 
Handling  altid  staa  som  et  kjækt  Udtryk  for  Tidens  be- 
gejstrede Frihedstrang,  og  ingen  Kritik  vil  formaa  at  rokke 
ved  Folkets  Kjærlighed  til  den  Helt,  om  hvem  Digteren  synger: 

„Ihn  sendet  kein  Kaiser,  kein  Konig  ans, 
Ihn  sendet  die  Freiheit,  das  Vaterland  aus!" 

Ch  r.  Blangstrup. 


Biskop  Barth olomæus  Deiclmiann. 

(Forts.) 


III. 

lin  Glæde  og  en  Fordel  havde  Deichmann  strax  efter, 
at  han  havde  tiltraadt  sit  Bispeembede  i  Kristiania,  i  det 
nemlig  en  af  dem,  der  havde  hørt  til  den  nærmeste  Kreds 
af  hans  Omgangsvenner  i  Viborg,  Stiftamtmand  Krag, 
Griffenfelds  Svigerson,  blev  udnævnt  til  Statholder  i  Norge, 
hvilken  Udnævnelse  især  foranledigedes  ved  Deichmaiins 
Anbefaling;  ligeledes  vandt  han  en,  i  alt  Fald  foreløbig 
Ven  i  Stiftamtmand  Tønsberg;  begge  disse  Mænd  raadferte 
sig  ofte  med  Deichmann  orn  forskjellige  Sager,  der  vedrørte 
deres  Embeder,  og  mau  kunde  i  Regelen  være  sikker  paa 
at  faa  et  godt  og  praktisk  Haad  af  den  dygtige  Biskop,  som 
dog  selv  tog  Skade  ved  saaledes  at  indblandes  i  mange 
verdslige  Forhold,  der  lidet  eller  intet  vedkom  hans  gejst- 
lige Virksomhed.  Der  havde  i  saa  Henseende  været  nok 
for  ham  at  tage  Vare  paa  i  det  udstrakte  Stift,  der  var 
dobbelt  saa  stort  som  Kristiania  Stift  er  nu,  i  det  det 
tillige  indbefattede  det  nuværende  Hamar  Stift. 

I  Begyndelsen  har  han  nok  visiteret  og  prædiket  i  sit 
Stift;  men  snart  traadte  Krigen,  der  fertes  ind  paa  norsk 
Grund,  hindrende  i  Vejen,  og  alle  de  Kommissioner  og 
andre  verdslige  Forhold,   i   hvilke  han,    med  eller  imod  sin 

Vilje,  snart  inddroges,  og  som  interesserede  ham  langt  mere, 
droge  snart  hans  Opmærksomhed  bort  fra  den  bispelige 
Gjerning,  hvortil  han  var  kaldet.  I  hans  Tid  var  det,  at 
der  baade  i  Danmark  og  Norge  begyndte  at  vise  sig  Inter- 
esse for  Missionen ;  Hans  Egede  blev  »Grenlændernes  Apostel«, 
og  en  anden  norsk  Præst,  Thomas  von  Westen,  viede  sit 
Liv  til  at  forkynde  Kristendommen  for  de  i  Norge  boende 
Finner.  Fra  denne  Missionsgjerning  synes  Deichmann  at 
have  været  helt  fjærn.  Det  var  jo  især  i  Norges  nordlige 
Egne,  at  Finnerne  levede;  men  ogsaa  i  adskillige  Dele  af 
Kristiania  Stift  fandtes  der  hedenske  Finner,  saa  man  skulde 
tænke,  det  maatte  være  Deichmann  magtpaaliggende  at  faa 
disse  førte  til  Kristendommen;  men  det  var  ikke  Tilfa.4det ; 
i  et  Brev  til  Missionskollegiet  skildrer  han  de  i  Kristiania 
Stift  boende  Finners  aandelige  Tilstand  som  ikke  værende 
værre  end  de  almindelige  norske  Bønders.  Det  synes,  som 
om  Deichmann  ikke  har  ladet  sig  nøje  med  at  være  lunken 
lige  over  for  Missionsbestræbelserne ;  men  at  han  endog 
ligefrem  har  lagt  Hindringer  i  Vejen  for  dem,  fremgaar 
af  følgende  Ytringer  fra  von  Westen  til  Missionskollegiet: 
>Han  (D.)  skal  en  Gang  mede  for  Guds  Dom  for  de  mange 
Finne-Sjæle  i  Kristiania  Stift,  han  baade  selv  lader  fare  til 
Helvede  og  forbyder  mig  at  frelse;  jeg  frygter  ikke  for 
hans  Vrede,  thi  han  tager  ikke  Himmerige  fra  mig.«  Og 
i  et  andet  Brev  skriver  von  Westen:  »Skulle  nogle  Hundrede 
Finners  Sjæle  omkomme,  alene  af  Frygt  for  Deichmanns 
Skyld  y  Han  maa  dog  ikke  være  større  end  Gud  og  værre 
end  Djævelen;  men  skal  jeg  tro,  at  den  Mand  faar  Lov  at 
fordærve  Guds  Kirke  med  sin  »Tanke.««  Dette  er  et  Ord- 
spil paa  Deichmanns  Svigersøn  P.  M.  Tanche,  der  efter  at 
have  været  Præst  i  Nibe  i  \12o  blev  Stiftsprovst  i  Bergen 
og  Aaret  efter  fik  Løfte  om  at  blive  Biskop  i  Trondhjem 
ved  indtrædende  Vakance,  hvilket  Løfte  imidlertid  ikke  blev 
indfriet;  man  mente  almindelig,  at  han  ikke  øvede  nogen 
heldig  Indflydelse  paa  sin  Svigerfader. 

Snart  rykkede  Krigen  Nordmændene  rigtig  ind  paa 
Livet:  i  1716,  netop  som  Rygtet  havde  udnævnt  Deichmann 
til  kongelig  Konfessionarius  i  den  afdede,  fortjente  Peder 
Jespersens  Sted,  faldt  den  svenske  Hær  under  Anførsel  af 
Karl  den  tolvte,  der  nu  var  kommen  tilbage  fra  sit  lange, 
tvungne  og  utvungne  Ophold  i  fremmede  Lande,  ind  i 
Norge;  nu  fortælles  det,  at  Deichmann  skal  have  benyttet 
de  strategiske  Kundskaber,  han  havde  indsamlet  i  sin  Ung- 
dom, da  han  var  Feltpræst  i  Braband,  og  givet  de  danske 
Hærførere  adskillige  gode  Raad  angaaende  Krigens  Førelse. 
Krigen  trængte  sig  imidlertid  snart  nærmere,  og  da  Sven- 
skerne rykkede  mod  Kristiania,  greb  en  Rædsel  alle  Ind- 
byggerne, der  søgte  at  redde  sig  ved  at  flygte,  hvo  der 
kunde;  her  blev  det  Deichmanns  Gjerning  at  opmuntre  de 
forsagte,  saa  Norges  Hovedstad  dog  ikke  blev  ganske  folke- 
tom; selv  havde  han  først  haft  Lyst  til  at  rejse  bort  og 
indgav  til  Regeringen  en  Ansøgning  om  at  maatte  rejse  til 
Danmark  eller  til  Bergens  Stift,  hvilket  imidlertid  blev 
afslaaet.  medens  der  gaves  ham  Anvisning  paa,  at  han,  for 
at  være  sikker  paa  ikke  at  falde  i  Fjendens  Hænder,  kunde 
indkvartere  sig  i  en  eller  anden  af  Stiftets  Fæstninger ;  og 
som  en  forsigtig  Mand  søgte  han,  mel  Hustru  og  Børn, 
Bibliothek  og  anden  Ejendom,  sit  Tilflugtssted  inden  for 
Aggershus's  Fæstnings  Mure.  Foreløbig  drev  det  over; 
men  da  Uvejret  anden  Gang  trak  sammen,  og  Kristiania 
igjen  blev  truet,  maatte  Deichmann  i  Efteraaret  1718  atter 
ty  til  Fæstningen;  nu  syntes  alt  at  skulle  dreje  sig  om, 
vel  ikke  just  Danmarks  eller  Sveriges  Existens.  men  derimod 
snarere,  hvilket  af  Rigerne  Norge  skulde  tilhøre.  Vel  var 
der  en  Del  Misstemning  i  Norge  mod  det  danske  Herre- 
dømme; men  Nordmændene  gjorde  i  det  hele  taget  deres 
Pligt,  og  Deichmann  viser  sig  i  sit  bedste  Lys  i  sit  For- 
hold over  for  det  Folk,  midt  i  hvilket  han  var  kommen  til 
at  leve ;  han  skrev  nogle  Aar  senere  et  veltalende  Forsvars- 
skrift for  den  norske  Nation;  og  det  berettigede  Ønske,  der 

næredes  i  Norge,  men  som  først  henved  hundrede  Aar 
efter  blev  opfyldt,  nemlig  om  et  særskilt  norsk  Universitet, 
støttede  han  af  al  Evne.  En  mærkværdig  Begivenhed  — 
hvor  ringe  den  end  var,  saa  dog  mærkelig  nok  —  indtraf, 
medens  Deichmann,  i  December  1718  med  bange  Anelser, 
med  Frygt  for  Krigens  Udfald,  sad  og  arbejdede  paa  den 
Juleprædiken,  han  vilde  holde;  en  Flue  eller  et  andet  lille 
Insekt  havde  sat  sig  paa  Papiret,  han  skrev  paa;  han 
trykkede  paa  det  med  Fingeren,  saa  Dyret  syntes  at  være 
død,  men  da  det  lidt  efter  begyndte  at  røre  sig,  tænkte 
han:  »Hvis  det  kan  komme  til  Live  igjen,  er  det  jo  efter 
Guds  Vilje,  for  hvilken  intet  er  umuligt,  og  han  er  ogsaa 
i  Stand  til  at  give  Landet  Liv  igjen.«  Som  han  just  sad 
i  disse  Tanker,  kom  der  et  Budskab  om,  at  Kong  Karl 
var  falden  ved  Prederikshald  den  ellevte  December;  Bisp- 
inden gik  ind  og  meldte  sin  Mand  dette;  men  skjønt  han 
ikke  helt  turde  stole  derpaa,  mente  han  dog,  at  det,  der 
var  hændet  lidt  i  Forvejen  med  Fluen,  kunde  være  som  et 
Slags  Varsel ;  strax  efter  fik  han  Vished  i  Sagen  ved  et 
Bud,  Statholderen  sendte  ham  om  den  for  Danmark  lykke- 
lige Vending,  den  danske  Sag  saa  pludselig  havde  taget 
ved  den  svenske  Konges  Død.  At  Deichmanns  Juleprædiken 
det  Aar  i  en  særlig  Grad  blev  en  Jubelprædiken,  vil  man 
let  forstaa;  den  blev,  mærkværdig  nok,  aldrig  trykt,  men 
gik  omkring  i  mange  Afskrifter.  Efter  hans  Forslag  af- 
holdtes der  rundt  om  i  Norge  Takkefest,  fordi  Krigens 
Rædsler  vare  forbi;  men  det  maa  siges,  at  det  vidner  om 
en  ret  Takt  hos  ham,  at  han  modsatte  sig  af  al  Magt  Op- 
sættelsen af  det  pralende  Monument,  der  blev  rejst  netop 
paa  det  Sted,  hvor  »Kuog  Karl,  den  unga  hjelte«  var 
falden. 

Dersom  nu,  efter  Fredslutningen,  Biskop  Deichmann 
havde  holdt  sig  til  sine  gejstlige  Forretninger,  vilde  han 
kunne  have  været  til  Velsignelse  for  Kirken  i  Norge;  men 
han    havde   i    den  Grad  faaet  Smag  paa  andre,    maaske  i 

Øjeblikket  mere  tiltalende  Forretninger,  at  det  næj'pe  var 
med  Ulyst,  at  han  overtog  de  forskjellige  Kommissioner,  der 
bleve  ham  overdragne.  Den  Omstændighed,  at  Dronning 
Luise  døde  1721,  og  at  Anna  Sofia  Reventlow  paafaldende 
snart,  ja  uanstændig  hurtig  efter  Begravelsen,  blev  ophøjet 
til  virkelig  Dronning  og  legitimt  viet  til  sin  kongelige 
Ægtefælle,  skulde  synes  at  maatte  være  til  Gunst  for 
Deichmann ;  men  det  skete  tvært  imod.  thi  den  naturlige 
Misstemning,  der  tidligere  havde  været  imod  ham  hos 
Dronning  Luises  Parti,  og  da  i  særlig  Grad  hos  Kronpiins 
Kristian,  blussede  op  igjen;  og  et  Uheld  for  ham  var  det, 
at  han  ikke  længere  kunde  have  sin  Ven,  Statholderen 
Baron  Krag,  at  stette  sig  til,  da  denne  nemlig  var  bleven 
tilbagekaldt  fra  sit  Embede,  der  blev  besat  med  Gehejme- 
raad  Wibe,  den  tidligere  Statsminister,  hvem  man  enskede 
bort  fra  Kjøbenhavn,  hvor  hans  Nærværelse  ikke  længere 
var  behagelig,  da  han  af  al  Iver  havde  modsat  sig  Planen 
om  Anna  Sofias  Ophojelse  til  Dronning;  man  var  glad  over 
at  kunne,  ved  hans  Afskedigelse  som  Minister,  give  ham 
det  anselige  Statholderskab  som  Plaster  for  Saaret;  men 
han  og  Deichmann  havde  altid  staaet  paa  en  spændt  Fod 
over  for  hinanden ,  og  i  Aarenes  Løb,  ved  den  daglige  Om- 
gang, er  Bruddet  saa  langt  fra  at  blive  helet,  at  det 
snarere  stadig  tiltog,  naar  deres  Planer  gjensidig  krydsedes; 
den  daglig  voxende  Skinsyge  mellem  disse  to  Mænd  fik 
stadig  ny  Næring.  Wibes  Udnævnelse  har  vistnok  for  en 
stor  Del  været  skæbnesvanger  for  Deichmann* 

Deichmann  var  egentlig  en  forsigtig  Mand;  han  følte 
nok.  at  han  stillede  sig  temmelig  blot  ved  de  mange  for- 
skjelligartede  Kommissioner,  han  fik  at  gjere  med.  Han 
var  derfor  saa  forsynlig  aldrig  at  paatage  sig  noget  saadant 
HveiT  uden  i  Forvejen  at  have  faaet  Kongens  Beskikkelse 
—  den  suveræne  Konges  Bud  kunde  man  ikke  modsætte 
sig!  Ja,  ved  en  Lejlighed  søgte  han  endog  at  sikre  sig 
ved  at  faa  udvirket  en  kongelig  Ordre,  i  Følge  hvilken  det 

blev  forbudt  de  efterfølgende  Regeringer  at  rejse  Tiltale 
imod  Deichmann;  dette  tyder  ikke  paa  nogen  stor  Menneske- 
kundskab hos  ham,  men  paa  for  megen  Tillid  til  menneske- 
lige Løfters  Gyldighed  i  Fremtiden. 

Alle  mulige  —  ja,  man  kan  vel  egentlig  snarest  sige 
alle  mulige  og  umulige  Sager  bleve  fra  nu  af  lagte  i 
Hænderne  paa  den  Aggershus-Biskop;  men  især  var  der  fire 
Sager,  han  fik  at  gjøre  med,  og  som  vi  maa  betragte  lidt 
nærmere,  da  de  vakte  en  ganske  særlig  Opsigt  og  til  Dels 
senere  fik  Indflydelse  paa  Deichmanns  Liv;  det  var:  den 
kongsbergske  Møntsag,  den  norske  Matrikelsag,  de  norske 
Kirkers  og  Præstegaardes  Salg,  og  især  den  saakaldte 
»hemmelige  Kommission«. 

Den  første  af  disse  Sager  var,  skjent  i  sig  selv  den 
mindst  betydelige,  dog  maaske  den,  der  bragte  Deichmann 
til  at  staa  i  det  sletteste  Lys,  da  man  mente,  at  hans 
Fremgangsmaade  var  ledet  af  personligt  Had.  Man  havde 
i  nogen  Tid  haft  en  Anelse  om,  at  det  ved  Administra- 
tionen og  Driften  af  Sølvværket  paa  Kongsberg  ikke  gik 
saa  rigtig  til,  som  det  burde;  en  Kommission  nedsattes  for 
at  undersøge  Forholdene,  og  Deichmann  var  Sjælen  i  den; 
den  Mand,  som  var  mest  kompromitteret,  var  Montmesteren 
Kancelliraad  Mejer,  der  beskyldtes  for  at  have  misbrugt 
Møntstemplet  til  at  slaa  falsk  Mønt  eller  slaa  Mønt  for 
egen  Regninij^;  Kommissionen  dømte  ham  til  Kagstrygning, 
Brændemærke  og  livsvarigt  Slaveri ;  men  den  almindelige 
Mening  var,  at  selv  om  der  har  været  Misligheder  ved 
Mejers  Embedsførelse,  var  dog  Dommen  alt  for  haard  og 
uretfærdig,  da  man  troede,  at  Deichmann  havde  udvirket 
denne  haarde  Dom  for  at  tage  privat  Hævn  over  Mejer, 
der  havde  haanet  Biskoppen  ved  at  hænge  hans  Portræt 
paa  et  foragteligt  Sted;  del  var  den  almindelige  Opfattelse, 
der  yderligere  bestyrkedes  senere,  da  i  Reaktionen  under 
Kong  Kristian  den  sjette  hans  Ære  blev  ham  gjengiven, 
rigtignok    først    efter    hans    Død,    ligesom   der   udbetaltes 

Enken   en  Sum    paa  3000  Rdlr.   fra  Regeringen  til  Erstat- 
ning for,  hvad  hun  og  hendes  Mand  havde  lidt. 

Den  anden  Sag  angik  de  norske  Kirkers  Salg ;  Kirkerne 
i  Norge  ejedes  fra  Arilds  Tid  af  Staten,  der,  naar  den 
trængte  til  Penge,  havde  plejet  at  tage  af  de  Indtægter, 
der  flød  af  det  Jordegods,  som  var  henlagt  til  Kirkernes 
Vedligeholdelse;  især  i  den  langvarige  Krig  mellem  Danmark 
og  Sverige  havde  Kong  Frederik  den  ^erde  saa  ofte  og  saa 
grundig  ladet  øse  af  denne  Kilde,  at  den  var  nær  ved  at 
blive  udtørret,  ja  saa  at  endog  adskillige  Kirker  vare  blevne 
blottede  for  Midler  til  deres  egen  Vedligeholdelse  og  Istand- 
sættelse; en  dobbelt  Vinding  vilde  det  være,  hvis  Kirkerne, 
der  nu  kunde  paaregnes  i  en  Aarrække  ingen  Indtægt  at 
give  Staten,  bleve  bortsolgte,  saa  at  Kjøberne  paatoge  sig 
Pligten  at  vedligeholde  dem:  dels  slap  Staten  for  denne 
baade  juridiske  og  moralske  Pligt,  dels  kunde  man  vente 
en  betydelig  samlet  Indtægt  paa  én  Gang  i  den  magre 
Statskasse.  Det  skete  ogsaa  efter  Ønske;  men  Deichmann, 
der  bedst  kjendte  Forholdene  og  havde  ledet  hele  denne 
Sag,  blev  lagt  for  Had,  som  om  det  var  et  helt  Sakrilegium, 
Kirkeran,  Brode  mod  Helligdommen,  han  hjalp  til  at  faa 
sat  i  Gang;  dette  var  dog  en  fuldkommen  uberettiget  Op- 
fattelse; thi  Salget  af  Kirkerne  var  jo  ikke  andet  end, 
hvad  der  med  alles  Billigelse  fandt  Sted  i  Danmark,  og 
Kjøberne  raaatte  desuden  paatage  sig  den  Forpligtelse  at 
vedligeholde  de  Kirker,  de  kom  i  Besiddelse  af,  hvormed 
Kirkesynet  skulde  føre  stadig  Kontrol.  Det  synes  ogsaa, 
at  Kongen  anvendte  en  stor  Del  af  den  indvundne  Kapital 
baade  til  Missionens  og  til  Skolevæsenets  Fremme,  saa 
Pengene  fik  god  Anvendelse  i  gode  øjemed;  men  dette 
kunde  dog  ikke  hindre,  at  Deichmanns  gode  Bestræbelser  i 
denne  Sag  fremstilledes  som  saare  daarlige  og  formastelige 
over  for  Kirken.  —  En  Sag  af  en  noget  lignende  Beskaffen- 
hed paatænktes;  men  den  blev  dog,  til  Held  for  de  norske 
Præster    ikke    til   Virkelighed;     det    var    allerede,    førend 

Deichmann  var  kommen  til  Norge,  blevet  foreslaaet,  at 
det  skulde  paalægges  enhver  Præst  i  Norge,  at  kjøbe,  »ind- 
løse«, sin  Præstegaard,  ligesom  Biskop  Svane  havde  faaet 
det  udvirket  1661  i  Danmark,  for  saaledes  at  skaffe  Penge 
i  Statskassen.  Senere  fremkom  Deichmann  med  et  lignende 
Project,  der  dog  heldigvis  heller  ikke  blev  taget  til  Følge; 
det  smager  ogsaa  i  en  betænkelig  Grad  af  Egennytte:  da 
Universitets-Bibliotheket  i  Kjøbenhavn  var  blevet  ødelagt  i 
den  store  Ildebrand  1728,  foreslog  han,  at  man  skulde  kjøbe 
hans  betydelige  Bogsamling,  for  at  den  skulde  være  den 
Stamme,  om  hvilken  det  nye  Bibliothek  skulde  danne  og 
samle  sig;  han  forlangte  21000  Rdlr.  for  den  og  foreslog, 
at  Pengene  skulde  indkomme  derved,  at  det  skulde  paa- 
lægges de  norske  Præster  at  kjøbe  deres  Præstegaarde. 

Den  mest  omfattende  Sag,  Deichmann  fik  at  gjøre 
med,  var  Ommatrikuleringen  af  Norge ;  hvis  det  var  lykkedes 
ham  at  gjennemføre  denne  Sag,  vilde  det  have  været  til 
stort  Held  for  Landet;  men  denne  Sag  var  saa  indviklet  og 
er  af  saa  liden  Interesse  for  os,  som  ved  Tid  og  Sted  ere 
fjærnede  fra  dem,  at  vi  kun  løselig  skulle  berøre  de  Om- 
stændigheder, der  leds"agede  den.  Medens  Danmark  i  Kristian 
den  femtes  Tid  havde  faaet  sin  Skyldsætning,  der  gjaldt 
€fter  én  Norm  over  hele  Landet,  var  alt  i  saa  Henseende 
i  et  fuldstændigt  Virvar  i  Norge,  hvor  dor  skal  have  været 
ikke  mindre  end  12  forskjellige  Maader  at  beregne  Jordernes 
Værdi  paa,  og  saaledes  ogsaa  Afgifterne;  det  var  et  al- 
mindeligt Ønske,  at  der  raaatte  bringes  Enhed  og  Lighed 
og  saaledes  ogsaa  større  Simpelhed  til  Veje  i  alle  Bereg- 
ningerne; flere  Forsøg  i  saa  Henseende  vare  mislykkede, 
men  endelig  overdroges  denne  Sag  til  en  Kommission,  i 
hvilken  den  Kristiania- Biskop  var  Sjælen;  dog  varede  det 
ikke  længe,  før  der  baade  skjult  og  aabenbart  rejstes  Mod- 
stand af  Mænd,  som  dels  selv  havde  ønsket  at  have  med 
denne  Sag  at  gjore,  og  dels  ikke  kunde  unde  Deichmann 
den  Ære  at  fuldføre  et  saa  betydeligt  Værk,   der  var  gaaet 

hurtig  fra  Haanden  under  hans  Ledelse  og  desuden  havde 
været  billigt  at  fuldføre,  saa  den  norske  Matrikel  ikke 
kostede  Regeringen  saa  mange  tusende  Daler,  som  den 
danske  Matrikel  havde  kostet  Hundredetusender.  Dog  det 
forargede  mange  af  alle  Stænder,  og  især  af  den  norske 
Almue,  at  en  Biskop  skulde  rejse  om  og  visitere  Jordbund, 
Laxegaarde,  Skove,  Bjærgværker  o.  s,  v.  i  Steden  for  Kirker 
og  Skoler.  Et  Net  af  Rænker  spændtes  ud  imod  Deichmann, 
ja  man  paastod  endog,  at  dersom  denne  Sag  gjennemfertes, 
vilde  det  vække  saadan  Misstemning,  at  man  maatte  frygte 
for  Oprør  i  Norge ;  Deichmann,  der  nu  gjennem  en  Aar- 
række  havde  lært  Nordmændene  at  kjende  baade  i  Krig  og 
i  Fred,  forfattede  i  den  Anledning  det  oven  for  omtalte, 
»Forsvarsskrift  for  den  norske  Nation«;  han  rejste  selv  til 
Kjøbenhavn  med  alle  de  vedkommende  Dokumenter;  men 
»Matrikel-Bispen«,  som  han  kaldtes  med  et  Øgenavn,  for- 
maaede  ikke  at  udrette  noget  for  denne  Sag,  som  han  dog 
havde  udfort  med  særdeles  Dygtighed  og  med  en  for  ham 
sjælden  og  mærkværdig  Uegennyttighed ;  den  fik  ikke  konge- 
lig Approbation,  hans  Modstandere  vare  for  mægtige  og 
indflydelsesrige  ved  Hove,  saa  han  endog  begyndte  at  æng- 
stes for,  at  han  ikke  længere  stod  i  Kongens  Gunst,  hvilken 
Ængstelse  dog  snart  blev  ham  betagen,  ikke  blot  derved, 
at  han  oftere  tilsagdes  at  prædike  for  Kongehuset  og  var 
til  Taffels  ved  Hoffet,  men  vel  især  i  det  den  for  en  gejstlig 
Mand  saare  sjældne  Naadesbevisning  ydedes  ham,  at  han 
1ste  December  1724  udnævntes  til  Konferensraad ;  det  var 
i  den  Anledning,  at  Tychonius  sendte  ham  det  oven  for 
(Side  107)  omtalte  halsbrækkende  Lykenskningsdigt. 

Medens  Deichmann  var  i  Kjøbenhavn  for  at  varetage 
sin  og  Matriklens  Tarv,  kom  der  en  anden  Sag  op,  i  hvilken 
han  kom  til  at  spille  en  Hovedrolle,  og  det  kan  maaske 
nok  være,  at  hans  Virksomhed  i  den  har  været  i  højeste 
Grad  skæbnesvanger  for  ham  i  senere  Tider.  Der  begyndte 
at  komme  Rygter  om,  at  det  ved  Embedsbesættelser  her  i 

Historisk  Arkiv.    L    1885.  13 


^94  Biskop  Bartholomæas  Deichmann. 

Landet  ikke  gik  saa  rigtig  til,  som  det  burde,  men  at  ad- 
skillige af  Kongens  nærmeste  Omgivelser,  og  da  især  Over- 
sekretæren Frederik  Rostgaard,  som  var  gift  med  en  Halv- 
søster til  Dronning  Anna  Sofia,  benyttede  Lejligheden  til 
at  berige  sig  selv  ved  at  sælge  Embeder ;  ja,  det  gik  endog 
saa  vidt,  at  man  nævnede  selve  Dronningen  som  en  af  dem 
der  ikke  forsmaaede  at  tage  imod  saadaune  Penge  af  Folk, 
som  ved  hendes  Hjælp  mente  at  kunne  komme  i  Embede. 
Om  end  Rygtet  har  løjet  med  Hensyn  til  Dronningen,  var 
det  dog  alt  for  sandt  i  Anledning  af  flere  af  de  mistænkte ; 
vi  skulle  heller  ikke  ved  denne  Sag,  der  mange  Gange  og 
paa  mange  Steder  er  bleven  grundig  drøftet*),  dvæle  videre 
end  netop  ved  en  Del  af  det,  som  Biskop  Deichmann  særlig 
fik  at  gjøre  med;  men  han  var  ogsaa  til  en  Tid  det  store 
Hjul,  der  drev  hele  Værket;  muligvis  har  han  endog  været 
den,  der  har  staaet  bag  ved  og  faaet  Historien  sat  i  Scene, 
saa  han  kom  til  paa  en  følelig  Maade  at  ramme  dem,  der 
havde  stillet  sig  paa  tværs  mod  hans  Planer  i  forskjellig 
Retning.  Der  nedsattes  i  al  Hemmelighed  en  Kommission, 
hvis  vigtigste  Medlemmer  vare  Deichmann  og  Kristian  Møi- 
nichen,  den  Gang  Justitsraad  og  Kommitteret  i  Kommerce- 
Kollegiet,  senere,  væsentlig  ved  Deichmanns  Indflydelse 
Oversekretær  i  Kancelliet,  da  Rostgaard  under  den  mod 
ham  rejste  Sag  havde  været  saa  uforsigtig  at  rømme  bort 
til  Sverige.  Møinichen  og  Deichmann  vare  gamle  Bekjendte 
fra  den  Tid,  da  Deichmann  var  Biskop  i  Viborg,  i  det  Møi- 
nichen samtidig  var  Amtsforvalter  i  Skive;  ja  Deichmann 
havde  endog  bragt  Meinichens  andet  Ægteskab  i  Stand 
1711  (med  en  rig  Kjobmandsenke  i  Viborg,  Else  Majoner, 
Enke  efter  Just  Arktander),  hvorved  Meinichens  forfaldne 
Finanser  igjen  kom  paa  Fode;  men  han  havde  ogsaa  ladet 
sig  betale  for  denne  sin  Virksomhed;  det  er  morsomt  nok 
at  se  en  Ytring  fra  den  Tid  af  Møinichen   om   sin  senere 


*)  senest  i  C,  Bruun:  Rostgaards  Levned  S.  320—381. 

Fælle  Deichmann,  hos  hvem  han  allerede  da  har  lært  en 
Skyggeside  at  kjende;  i  hans  Dagbog  hedder  det:  »Kopula- 
tionen blev  af  Biskop  Deichmann  forrettet  i  mange  fornemme 
Adels  og  Uadels  Hosværelse  (NB.  Biskoppens  Gjerrighed: 
han  fik  500  Rdlr.  for  at  gjere  Partiet  klart  og  tog  50  Rdlr. 
for  Brudevielsen)«. 

Disse  to  beslægtede  Aander  mødtes  nu  i  »den  hemme- 
lige (eller  efter  Datidens  Sprogbrug  »gehejme«)  Kommission«, 
som  den  mere  officielt  kaldtes,  medens  den  paa  Grund  af 
de  skrækkelige  Eder,  der  fordredes  af  enhver,  som  fik  noget 
at  gjøre  med  den,  om  ingen  Sinde  paa  ringeste  Maade  at 
røbe  noget  af,  hvad  de  i  den  hørte  eller  saae  eller  selv 
ytrede,  i  daglig  Tale  kaldtes  »Bande-Kommissionen«.  Det 
var,  som  det  ligger  i  Sagens  Natur  ved  enhver  saadan 
hemmelig  Sag,  over  hvilken  der  hviler  et  mystisk  Skjær, 
en  Kommission,  der  maatte  være  forhadt  af  Befolkningen; 
man  vidste  jo  nok  lidt  om,  hvem  Medlemmerne  vare,  og 
det  almindelige  Omdømme  har  ikke  skaanet  disse.  Kom- 
missionen selv  søgte  at  vinde  Anseelse  ved  at  supplere  sig 
med  Mænd,  der  node  betydelig  Agtelse  i  Hovedstaden;  men 
de,  til  hvem  Henvendelser  skete,  vare  slet  ikke  tilbøjelige 
til  at  paatage  sig  et  saadant  odiøst  Hverv.  Blandt  dem, 
hvem  man  saaledes  rettede  Anmodning  til,  var  den  tidligere 
omtalte  Stiftsprovst  Morten  Reenberg,  med  hvem  Deich- 
mann, som  det  vil  mindes,  forhen  i  sine  unge  Dage  havde 
været  paa  en  spændt  Fod ;  han  var  bekjendt  for  sit  bidende 
Vid,  der  ikke  skaanede  nogen ;  da  han  efter  Tilsigelse  medte 
i  Kommissionen,  og  det  var  koldt,  bade  de  tilstedeværende 
Medlemmer  ham  at  gaa  til  Kaminen  for  at  varme  sig;  men 
han  svarede:  »Da  Peder  var  ved  Varmen,  fornægtede  han 
sin  Frelser«,  —  vistnok  til  liden  Glæde  for  de  Herrer 
Kommissionsmedlemmer,  som  havde  haabet  at  kunne  hæve 
ham  til  Kollega.  Ligeledes  fortælles  det,  at  da  Reenberg 
en  Gang  i  Foraaret  prædikede  i  Frue  Kirke,  fik  han  Øje 
paa  Deichmann,  der  sad  lige  over  for  ham,   og  han  udbrød 

13* 


196  Biskop  Bartholomæus  Deichmann. 

da,  med  Øjnene  rettede  mod  Biskoppen  :  »Men  hvad  sidder 
du  her,  Kaifas!  i  Kommission?  var  det  ikke  bedre,  du  sad 
hjemme  og  studerede  paa  din  Paaskeprædiken!« 

Vi  skulle  ikke  her  komme  nærmere  ind  paa  Virksom- 
heden af  »den  hemmelige  Kommission«,  der  havde  sine 
Filialer  omkring  i  Provinserne  og  i  Norge;  det  vil  være 
tilstrækkelig  bekjendt,  at  adskillige  Mænd,  og  det  Mænd  i 
meget  høje  Stillinger,  vare  stærkt  kompromitterede  og  bleve 
afsatte  fra  deres  Embeder.  Deichmann  har  nok  følt,  at  det 
var  en  farefuld  Vej,  han  var  kommen  ind  paa,  og  han  har 
frygtet,  at  han  i  senere  Dage  skulde  komme  til  at  und- 
gjælde  derfor;  han  var  .derfor  saa  forsigtig  at  udvirke  hos 
Kongen  Forbud  for  enhver  tilkommende  Regering  mod  at 
rejse  Tiltale  mod  Deichmann  og  Møinichen  for  deres  Virk- 
somhed i  denne  Kommission;  hvor  lidt  det  hjalp,  skulle  vi 
senere  se.  Betegnende  er  det,  at  efter  Kong  Frederiks 
Død  lod  man  alle  Protokoller  og  Dokumenter  i  denne  Sag 
tilintetgjøre.  I  det  hele  taget  har  Deichmann  følt,  at  det 
heldigste  for  ham  vilde  være  snarest  muligt  at  komme  ud 
af  disse  pinlige  Forhold,  han  til  Dels  helt  frivillig  var 
kommen  ind  i,  og  at  vende  tilbage  til  sin  Bispegjerning  i 
Norge ;  men  det  lykkedes  ham  først  et  halvt  Aars  Tid  efter 
nogenledes  at  frigjøre  sig.  At  det  var  hans  Alvor  at  trække 
sig  tilbage  saa  meget  som  muligt,  derpaa  se  vi  det  bedste 
Bevis  ted,  at  han  afslog  det  Tilbud,  Kongen  gjorde  ham,  om 
at  blive  i  Kjøbenhavn  og  tiltræde  det  ved  Rostgaards  Und- 
vigelse og  senere  Afskedigelse  ledigblevne  Erabede  som 
Oversekretær  i  det  danske  Kancelli;  han  afslog  det  paa  det 
bestemteste,  men  udvirkede  derimod,  at  hans  Ven  Møinichen 
fik  det. 

Det  blev  da  den  sidste  af  de  store  verdslige  Sager, 
Deichmann  havde  at  gjøre  med,  og  vi  finde  da  ogsaa,  at 
han  i  de  følgende  Aar  var  en  flittig  Visitator  i  Kirke  og 
Skole,  i  hvilken  Gjeruing  han  tidligere  selvfølgelig  havde 
været  meget   forsømmelig.      Det   var   jo    ogsaa    de   mest 

forskjelligartede  Sager,  han  havde  haft  under  Hænder,  og 
nogle  af  dem,  han  havde  begyndt  at  tage  sig  af,  kunde 
han  vel  ikke  strax  frasige  sig ;  de  fire  betydeligste  ere  oven 
for  omtalte;  men  desuden  havde  han  saadanne  Bestillinger, 
som  at  varetage  Overtilsynet  med  Perlefangsteu,  med  Kobber- 
tienden i  Trondhjems  Stift,  med  de  kongelige  Skove  og 
Almindinger,  med  en  paatænkt  Omordning  af  Universitetet, 
med  Stutterivæsenet,  med  de  norske  Landevejes  Vedlige- 
holdelse, med  Trælasthandelen  og  Savbrugene  og  med  mange 
andre  Sager,  saa  man  med  rette  maa  speige:  Hvor  kunde 
han  saa  faa  Tid  til  at  varetage  sin  Virksomhed  som  Biskop, 
selv  med  den  ham  egne  Arbejdsdygtighed?  — At  adskillige 
af  de  mange  Jærn,  han  havde  i  Hden,  bleve  »brændte«,  er 
ikke  saa  meget  at  undres  over,  som  det,  at  han  kunde 
vedblive  i  det  hele  at  bevare  Kongens  Yndest  trods  den 
Modstand,  han  i  mange  Ketninger  nødvendig  maatte  møde 
baade  hos  høje  og  lave. 

At  han  ikke  alene  bevarede  Kongens  Gunst,  men  ogsaa 
vidste  at  drage  Udbytte  af  den,  have  vi  set,  i  det  han  ikke 
alene  fik  den  heje  Rang  af  Konferensraad ;  men  ogsaa  i 
pekuniær  Henseende  ned  han  for  sit  Vedkommende  Gavn 
deraf,  i  det  der  for  en  stor  Del  ydedes  ham  Frihed  for 
Skatter  og  Afgifter.  At  han  nu  i  sin  Velmagts  Dage  skulde 
have  undladt  at  serge  for  sine  Slægtninges,  og  især  sine 
Børns,  Fordel,  vilde  være  helt  unaturligt;  ja  det  vilde  vel 
næsten  have  været  mer  end  menneskeligt,  hvis  han  ikke 
havde  gjort  det;  men  at  ogsaa  dette  ikke  skete,  uden  at 
Stemmer  hævede  sig  derimod,  vil  man  lige  saa  let  kunne 
forstaa.  I  1724,  da  han  stod  paa  Hojden  af  sin  Magts 
Fylde,  fik  han  sin  Svigersøn  P.  M.  Tanche  forst  udnævnt 
til  Præst  i  et  af  Norges  bedste  Præstekald  og  nogle 
Maaneder  efter  til  Stiftsprovst  i  Bergen  med  Lefte  om.  at 
han  ved  Embedsledighed  skulde  blive  Biskop  i  Trondhjem; 
hans  Brodersøn    blev  Landsdommer  i   Sjælland,    og   en   af 

hans  Sønner  blev  Kaptejn  i  Infanteriet,  hvilken  Udnævnelse 
fremkaldte  følgende  satiriske  Vers: 

Hille  Pine,  hvilke  Haar, 
er  vor  Bispesøn  Kaptejn? 
Han,  som  aldrig  trakde  Kaar 
mer  end  Valbys  usle  Degn. 
Meckelborgers  skurved'  Drenge 
til  Kaptejner  gjøres  kan; 
skulle  da  ej  Bispens  Penge 
gjøre  af  en  Fog  en  Mand. 

Hvad  der  lykkedes  ham  med  Hensyn  til  den  ene  Svigersøn, 
at  faa  ham  designeret  til  Biskop,  vilde  dog  ikke  gaa  med 
den  anden,  Rektor  Jakob  Rasch  i  Kristiania,  en  temmelig 
uduelig  Mand,  der  hidtil  kun  havde  gjort  sig  bekjendt  ved 
Udgivelsen  af  en  latinsk  Skoletale,  der,  som  det  paavistes  i 
en  Kritik  i  et  af  Datidens  litterære  Tidsskrifter,  vrimlede 
af  en  for  en  Latinskoles  Rektor  skandaløs  Mængde  gramma- 
tikalske Bommerter;  Deichmann,  der  ikke  kunde  finde  sig 
i,  at  hans  Svigersøn  var  Gjenstand  for  Kritik,  hævnede  sig 
ved  at  udvirke  Forbud  mod  Tidsskriftets  fremtidige  Ud- 
givelse. Denne  Jakob  Rasch,  der  rigtignok  var  mere  end 
et  Aar  ældre  end  sin  Svigerfader,  ønskede  Deichmann  at 
faa  udpeget  som  sin  eventuelle  Eftermand  paa  Kristiania 
Bispestol;  men  skjønt  alt  var  lagt  til  rette,  og  Udnævnelsen 
var  skreven  (—  med  Raschs  egen  Haand;  den  blev  senere 
funden  i  Deichmanns  Papirer)  — ,  har  Kongen  dog  ikke 
villet  underskrive  den;  Rasch  maatte  nøjes  med  Titelen 
Kancelliraad,  samt  med,  at  det  theologiske  Lektorat  og 
dets  Indtægter  overdroges  ham  for  hans  Embedstid.  Den 
Mand,  der  i  adskillige  Aar  især  var  Deichmann  behjælpelig, 
naar  han  ønskede  Forfremmelse  for  sine  Børn  og  Sviger- 
børn, var  Oversekretæren  Frederik  Rostgaard,  hvem  han 
takker  og  priser  i  høje  Toner;  han  skriver  saaledes  til  ham 
i  et  Brev,  hvori  han  beder  ham  om  hans  Understøttelse  til, 
at  Kongens  Løfte  om  Børnenes  Forfremmelse  snart  maatte 

blive  opfyldt :  >Nu  beror  det  næst  Gud  paa  deres  Excellences 
favorable  interpretation  og  hejgunstige  soins  for  mig  og 
mine.«  (Bedemandsstil !)  Senere  blev  Deichmann  jo,  som 
vi  oven  for  have  set,  en  gram  Modstander  af  Rostgaard; 
men  maaske  har  han  ikke  virket  sa^  meget  for  Opfyldelsen 
af  Deichmanns  Ønsker,  som  denne  havde  ventet. 

Det  var  saa  naturligt,  at  Folk  i  Almindelighed  og 
Gejstligheden  i  Særdeleshed  ikke  syntes  om  alle  de  verds- 
lige Forretninger,  en  Biskop  gav  sig  af  med,  og  som  kun 
stode  i  liden  eller  ingen  Forbindelse  med  hans  bispelige 
Gjerning,  ja  undertiden  endog  vare  ligefrem  i  Modstrid 
med  den.  Stiftsprovsten  i  Kristiania,  den  værdige  Anders 
Hoff,  advarede  ham  ofte  om  dog  endelig  for  sin  egen  og 
for  Kirkens  og  Bispeembedets  Skyld  at  lade  al  denne 
verdslige  Virksomhed  fare;  men  det  var  for  døve  Øren,  at 
der  taltes;  ferst  for  sent  begyndte  han  at  trække  sig  til- 
bage. 1729  udkom  der  et  Skrift,  om  hvilket  man  alminde- 
lig mente,  at  Deichmann  stod  bag  ved  det;  at  det  var  en 
Kugle,  han  havde  støbt,  men  havde  faaet  Provsten  i  Frede- 
rikshald Johan  Cold  til  at  skyde  ud.  Det  laa  saa  nær  for 
Folk  at  komme  ind  paa  den  Tankegang;  thi  Bogen  skulde 
levere  et  Bevis  for,  at  det  var  en  Biskop  tilladt  at  være 
Raadgiver  og  Dommer  ogsaa  i  verdslige  Sager.  Det  synes 
dog,  som  om  Deichmann  ikke  har  haft  noget  dermed  at 
gjore,  selv  om  Provst  Cold  ved  Forfattelsen  nok  har  haft 
sin  Biskop  en  Del  for  Øje.  Den  ydre  Anledning  til  Værket 
var,  at  Regeringen  i  Sverige  vilde  have  Biskopperne  ude- 
lukkede fra  deres  gamle  Deltagelse  i  Rigets  Raad  og  have 
Gejstligheden  bort  fra  Rigsdagen;  da  jo  nu  Frederikshald 
ligger  tæt  ved  den  svenske  Grænse,  og  mange  svenske 
Præster,  naar  de  kom  til  Frederikshald,  kom  til  at  tale  med 
Provst  Cold  om  denne  Sag,  paatog  han,  der  var  tunghor, 
sig  at  nedskrive  sine  Meninger  derom  og  senere  at  sammen- 
arbejde dem  til  en  Bog.  Nogle  af  de  svenske  Præster,  der 
læste  den,  overtalte  ham  til  at  udgive  den,  og   han  sendte 

da  Manuskriptet  til  Biskop  Deichmann,  for  at  denne  kunde 
sige  sin  Mening  om  det;  men  det  fortælles,  at  Biskoppen 
sendte  det  tilbage  til  Forfatteren  med  Budskab  om,  at  han 
ikke  vilde  læse  denne  Bog  og  ikke  ønskede,  at  den  udkom, 
da  Folk  saa  vilde  sige,  at  han  havde  ladet  den  forfatte  for 
at  forsvare  sin  Sag,  »som  han  mente  intet  Forsvar  havde 
nødig,  efterdi  hau  holdt  det  billigt,  at  den  ene  Kristen 
tjente  den  anden,  og  enhver  Undersaat  var  pligtig  at  tjene 
sin  Konge  i  hvad  han  befalede  ham,  naar  han  forstod  de 
Ting,  saasom  alle  vare  dog  Lemmer  i  ét  Societet  og  Rige.« 
Hvad  der  maa  have  bestyrket  Mistanken  om,  at  Biskop 
Deichmann  havde  haft  en  Finger  med  i  Spillet  her,  var  den 
Omstændighed,  at  han  netop  samme  Aar  havde  Lejlighed 
til  i  Frederikshald,  hvor  han  indviede  Kirken,  at  træffe 
sammen  med  Provst  Cold  og  maaske  ogsaa  de  misfornøjede 
svenske  Præster.  Samme  Kirkeindvielse  medførte  for  Resten 
den  Mærkelighed,  at  Deichmann  udgav  den  Tale,  han  holdt 
ved  denne  Lejlighed  —  en  af  de  snart  talte  Bøger,  han 
har  ladet  trykke.  (Sluttes). 

Vilhelm  Bang. 

(Forts.) 


IV. 

Landets   financielle   Stilling.   —   Den   højere  og 
lavere  Undervisning. 

^æppe  var  det  heje  Gehejmeraad  blevet  oprettet,  op- 
kastedes det  Spørgsmaal,  hvorledes  man  skulde  kunne 
mindske  Folkets  Byrder  og  mildne  de  mest  skrigende 
Misbrug,  thi  Bøndernes  Flugt  ophørte  ikke,  og  Trykket 
voxede  mere  og  mere;  tidligere  øvedes  det  nemlig  blot  af 
Vojvoden  alene,  men  nu  af  den  hele  Skare  militære  og 
civile  Embedsmænd.  Skatterne  inddreves  fornemlig  af  Mili- 
tæret, og  fra  Soldaten  op  til  Generalen  vare  de  til  Hobe 
en  Rædsel  for  Bonden,  som  flygtede,  saa  snart  han  fik  Kig 
paa  en  Uniform-,  blev  han  ikke  udplyndret  af  Soldaten  eller 
Officeren,  faldt  han  i  Kløerne  paa  en  Skatteopkræver,  en 
Kommissær,  en  Forster  eller  en  anden  civil  Embedsmand, 
efter  at  han  først  havde  sat  sine  sidste  Ejendele  til  og 
pantsat  eller  solgt  sine  Børn;  fra  livegen  hos  en  Godsejer 
var  han  forvandlet  til  en  Stats-,  til  en  Embedsslave.  Man 
fendt  det  hensigtsvarende  igjen  at  overdrage  Skatteopkræv- 
ningen til  Vojvoderne,  skjønt  man  holdt  dem  for  »rivende 
Ulve«;  man  afskedigede  to  Tredjedele  af  Hærens  Officerer 
jog  forlagde  Regimenterne  tål    de  mere  komrige  Provinser; 

et  Antal  Embeder  og  Kontorer,  som  vare  oprettede  under 
Peter  den  store,  ophævedes,  og  Kollegiernes  Personale  for- 
mindskedes. 

For  at  vinde  nøjere  Kj ondskab  til  Forholdene  i  Pro- 
vinserne, anordnedes  den  første  store  senatoriske  Kevision 
over  Provinsen  Moskva.  Senatoren,  Grev  Matvejev  ind- 
berettede de  mest  bodrøvelige  Ting  fra  sin,  i  Sommeren 
1726  foretagne  Revisionsrejse.  Han  fandt  Kronbønderne  i 
værste  Tiggerstand,  de  mest  uhørte  Tyverier  og  Underslæb 
vare  forøvede  af  Karameralister,  Kommissærer  og  Kancel- 
lister; man  straffede  og  hængte,  og  næppe  var  Revidenten 
borte,  gik  alt  igjen  i  den  gamle  Skure.  Alt  tydede  paa,  at 
det  Tryk,  som  hvilede  paa  Folket,  mindre  hidrørte  fra 
Skatternes  Højde  end  fra  Mængden  af  slette  Embedsmænd, 
og  blandt  dem  udmærkede  Skriverne,  Underembedsmændene 
fra  den  gamle  Skole,  sig  særlig  ved  deres  Rovbegjærlighed. 

Vojvoderne  fik  atter  Retsvæsenet  i  deres  Haand ;  Kom-^ 
missærerne,  som  Peter  I.  havde  indsat  til  Dommere  i  de  Byer, 
der  laa  mindst  25  Mil  fra  Provins-Hovedstæderne,  afskedi- 
gedes, og  deres  Myndighed  gik  over  til  Vojvoderne;  fra 
dem  appellerede  man  til  Provinsvojvoderne  og  videre  til 
Hofretterne.  Justitsen  og  Administrationen,  som  Peter  I. 
havde  skilt  fra  hinanden  af  Forkj ærlighed  for  de  evropæiske 
Forbilleder,  forenedes  nu  igjen  i  Følge  en  Ukas  af  Februar 
1727,  hvorefter  det  hele  Justitsvæsen  faldt  tilbage  til 
Vojvoden;  dette  motiveredes  udtrykkelig  af  Hensyn  til  de 
procederende  og  til  Besparelse  for  Statskassen.  Kirke- 
godserne og  de  Bønder,  som  hidtil  havde  staaet  under 
Synoden,  bleve  ligeledes  overdragne  til  Vojvoderne  og  Guver- 
nørerne. I  Begyndelsen  af  1727  bleve  ogsaa  Byernes  Magi- 
strater, der  hidindtil  havde  staaet  under  Overmagistraten, 
stillede  under  Vojvoderne  og  Guvernørerne. 

Pengenoden  fremtvang  yderligere  Afskaffelse  af  Peters 
forhastede  bureaukratiske  Indretninger.  I  Aaret  1727  op- 
hævedes Overmagistraten,  Hovedpunktet  i  Peters  Byreformer, 

Og  da  man  iGehejmeraadet  forespurgte,  hvor  hen  Magistraterne 
da  fremtidig  skulde  henvende  sig  med  mulige  Klager  over 
Retskrænkelser  fra  Vojvodernes  eller  Guvernørernes  Side, 
naar  hin  øverste  Instans  for  Byerne  forsvandt,  blev  man 
vel  Svaret  skyldig,  men  det  havde  ligefuldt  sit  Forblivende 
med  den  nye  Ordning. 

Da  Kopskatten  indlob  meget  uregelmæssig,  fandt  man 
det  mest  simpelt  saa  vidt  muligt  at  vende  tilbage  til  det 
gamle  Skattesystem,  i  det  man  gjorde  Adelsmændene  an- 
svarlige for  deres  Bønders  Skatter,  og  Vojvoderne  og  Guver- 
nererne  for  Adelsmandens ;  der  maatte  ikke  mere  forefalde 
Restancer,  i  modsat  Fald  holdt  man  sig  til  Vojvoderne ;  men 
selvfølgelig  maatte  man  nu  give  disse  al  ønskelig  Frihed 
til  fremtidig  at  udpresse  Skatterne  og  hvad  han  selv  be- 
høvede af  Godsejerne.  Vqjvodeu  var  saaledes  i  ét  og  alt 
igjen  den  gamle  Selvhersker,  han  havde  været  før  Peter 
I.'s  Tider. 

Hvorledes  kunde  der  i  øvrigt  vel  ogsaa  bestaa  noget 
ordentligt  Retsvæsen,  naar  der,  bortset  fra  alt  øvrigt,  ikke 
gaves  nogen  Lovbog,  som  blot  nogenlunde  stod  i  Samklang 
med  de  existerende,  vildt  forvirrede  Retsforhold  ?  Peter  I. 
havde  overdraget  en  Kommission  at  affatte  en  civil  og  en 
kriminel  Lovbog,  men  Kommissionen  havde  ikke  udrettet 
noget.  Der  udnævntes  en  ny  Kommis?ion  paa  fire  Russere; 
naar  den  ikke  loste  sin  Opgave,  vilde  man  unddrage  Med- 
lemmerne deres  Gage.  Atter  kom  intet  i  Stand,  og  man 
gjorde  et  sidste  Forsøg  med  en  tysk  Professor,  som  det 
synes,  ogsaa  forgjæves. 

Da  der  overalt  var  Mangel  paa  Penge,  begyndte  man 
at  slaa  slet  Kobbermønt  i  Masse  og  anordnede  en  Revision 
af  Mønten  i  Moskva,  hvorved  det  bragtes  for  Lyset,  at 
Mønten  saae  ud,  som  »om  den  var  hjemsøgt  af  Ild  eller 
Fjendehaand« ;  der  var  intet  andet  tilbage  end  lønnede 
Embedsmænd  og  Møntmestre,  men  overalt  opdagedes  tyde- 
lige Spor  af  idelige  Tyverier.     Vægtlodderne   vare  falske; 

men  BjærgkoUegiet,  hvem  Tilsynet  med  Maal  og  Vægt  var 
betroet,  havde  selv  ingen  rigtige  Lodder.  Menten  blev 
bragt  paa  Fode  igjen,  i  det  mindste  saa  vidt,  at  man  kunde 
præge  slet  Kobbermønt.  Til  Trods  for  alle  Peter  I.'s 
strænge  Paabud  om  stadig  at  aflevere  de  ædle  Metaller, 
som  kom  ind  ved  Handelen,  til  Czarens  Mønt  og  modtage 
de  slettere  russiske  Penge  i  Steden,  vare  de  ædle  Metaller 
mere  og  mere  forsvundne  fra  Landet;  under  Peter  den  store 
blev  der  indført  langt  flere  russiske  Penge  —  efter  Sigende 
sex  Millioner  — ,  end  der  var  præget  i  selve  Landet,  en 
Forretning,  som  skal  have  indbragt  de  Udlændinge,  som 
indførte  Pengene,  560  Procent  i  Fortjeneste,  og  under  Men- 
schikovs  Finansregimente,  da  endogsaa  Kobbermønterne 
bleve  forringede,  maa  denne  for  Landet  saa  skadelige  Penge- 
import først  ret  have  blomstret. 

Mod  Peters  Indskrænkninger  i  Handelen  havde  der 
hævet  sig  mange  Stemmer,  ogsaa  i  Senatet;  mod  Slutningen 
af  1726  hævede  man  hans  Paabud  til  Gunst  for  St.  Peters- 
borgs Havn,  og  Handelen  paa  Archangelsk  blev  atter  given 
fri.  Den  udenrigske  Handel  var  nu  som  før  paa  fremmede 
Hænder,  først  og  fremmest  engelske,  dernæst  hollandske. 
Den  samlede  Omsætning  med  England  beløb  sig  dog  ikke 
til  mere  end  7-^00000  Kubler,  hvoraf  de  6—700000 
Rubler  faldt  paa  Udførselen;  den  engelske  Handel  havde 
lidt  et  Tab,  siden  Peter  I.  forskrev  Klædet  til  sin  Hær  fra 
Preussen  og  saaledes  lagde  Grunden  til  den  brandenburgske 
Klædefabrikation.  Skjønt  Handelsballancen  vel  ikke  stillede 
sig  saa  gunstig  over  for  de  øvrige  Stater  som  over  for 
England,  kan  man  dog  fra  Overvægten  af  de  udførte  Raa- 
produkter  over  for  Indførselen  slutte  til  Landets  ringe  Trang 
til  den  mere  forfinede  Kulturs  Frembringelser;  Sætiernes 
Simpelhed  medførte,  at  man  i  Regelen  endnu  nøjedes  med 
Landets  egne  Frembringelser;  og  naar  man  dog  aarlig  ind- 
førte franske  Vine  til  en  Værd  af  200000  Rubler,  faldt 
denne  Luxus    vistnok    for  største  Delen  paa  Hofholdningen 

Og  nogle  faa  fornemme  Familier.  Kim  de  nylig  erobrede 
Østersøprovinser,  som  fra  gammel  Tid  stode  den  evropæiske 
Kultur  noget  nærmere,  synes  at  have  følt  en  mere  levende 
Trang  til  evropæiske  Varer;  thi  af  Rigets  samlede  Told- 
afgifter faldt  næsten  Halvdelen  paa  Rigas  Havn;  men  denne 
By  forsynede  rigtignok  ikke  blot  russisk  Omraade,  men 
ogsaa  Kurland  og  en  stor  Del  af  de  polsklitaviske  Grænse- 
lande. 

For  at  fremme  den  indenlandske  Handel  overdrog  Ka- 
tharina Ostermann  at  danne  et  Kommercekollegium,  som 
reformerede  med  større  Indsigt  end  Peter  I.  og  indførte  mange 
Lettelser  i  Handelen.  Udførselstolden  paa  Garn  nedsattes 
f.  Ex.  fra  37 Va  "o  af  Værdien  til  5  ^/o,  og  Brevportoen 
fra  96  Kopeker  til  27,  for  et  Brev  af  et  Lods  Vægt. 

Folkeundervisningen  stod  som  saa  mange  andre  af 
Peters  Skabninger  næsten  blot  paa  Papiret.  Hver  af  Pro- 
vinserne havde  efter  Lovens  Bud  en  verdslig  Skole,  der 
stod  under  Ledeise  af  Admiralitetskollegiet  (Marinemini- 
steriet); ved  hvert  Ærkebispesæde  fandtes  derhos  et  Præste- 
seminarium. Nu  ønskede  Admiralitetskollegiet  imidlertid 
at  fri  sig  fra  dette  Besvær;  der  var  fremdeles  Mangel  paa 
Penge  til  Vedligeholdelsen  af  disse  faa  Provinsskoler,  og 
saaledes  bleve  de  verdslige  Skoler  sammensmeltede  med 
Seminarierne  og  stillede  under  Synodens  Ledelse.  Gehejme- 
raadet  havde  altsaa  hermed  atter  ophævet  enhver  verdslig 
Skoleundervisning  og  følgelig  ogsaa  sat  de  mangfoldige  For- 
ordninger ude  af  Kraft,  som  Peter  havde  baseret  paa  Skole- 
kundskaber. Man  maatte  dog  nu  vel  atter  indrømme  Adelen 
og  Embedsstanden  Ret  til  Ægteskab,  selv  om  paagj  ældende 
ikke  kunde  læse  og  skrive,  thi  der  gaves  jo  ikke  mere  nogen 
Adgang  i  Landet  til  al  tilegne  sig  disse  Kundskaber.  Medens 
Elementarundervisningen  saaledes  atter  afskaffedes,  holdt 
man  det  omvendt  for  Pligt  at  respektere  Peter  den  stores 
Vilje  og  lade  et  Videnskabernes  Akademi  træde  i  Kraft. 
Det  er  ret  interessant  lidt  nærmere    at  følge   denne  Frugt 

af  Peters  uforstandige  Kulturiver ;  thi  dette  Akademi  traadte 
for  Dagen  under  højst  besynderlige  Omstændigheder. 

Johan  Schuhmacher,  en  Elsasser,  havde  for  en  eller 
anden  Forseelses  Skyld  maattet  forlade  Universitetet  i  Strasz- 
burg  og  kom  i  1714  som  saa  mange  andre  til  Rusland; 
han  blev  Skriver  hos  Peters  Livlæge  Areskin,  som  stod  i 
Spidsen  for  Rigets  Medicinalvæsen  og  derhos  ogsaa  bestyrede 
Peters  Samlinger  af  Beger  og  Mærkværdigheder;  Bestyrelsen 
af  disse  Samlinger  overdroges  Schuhmacher,  og  han  forstod 
nu  med  stor  Snedighed  at  holde  sig  i  Gunst  hos  Areskin 
og  etter  hans  Død  ogsaa  hos  hans  Efterfølger,  Doktor 
Blumentrost.  Han  havde  hurtig  lært  at  være  de  mægtige 
til  Behag;  paa  hin  Tid,  hvor  der  endnu  ikke  fandtes  Bøger 
i  Rusland,  fandtes  naturligvis  heller  ingen  Bogbindere  i 
Landet;  man  forskrev  altsaa  en  Bogbinder  fra  Tyskland  for 
at  indføre  ogsaa  dette  Haandværk,  og  da  Manden  indtraf, 
lod  Schuhmacher  ham  først  pragtfuldt  indbinde  alle  sin 
Velynder  Areskins  Bøger,  inden  han  gav  sig  i  Lag  med 
Kejserens  Samling.  Af  lignende  Aarsagers  Skyld  faldt 
samme  stræbsomme  Herre  vel  ogsaa  paa  den  Tanke  at 
smigre  Peter  I.  med  Ideen  om  at  grundlægge  et  Viden- 
skabernes Akademi  for  det  nye  Kejserdømme,  som  jo  skulde 
træde  i  Spidsen  for  Kulturen.  Schuhmacher  og  Blumentrost 
forfattede  Udkastet  til  denne  Anstalt,  og  Schuhmacher  gik 
1721  til  Udlandet  for  >at  korrespondere  med  de  lærde  til 
Videnskabernes  og  Kunsternes  Fremme,  men  særlig  for  at 
stifte  et  Videnskabernes  Akademi  i  Lighed  med  de  i  Paris, 
London,  Berlin  og  andensteds  existerende«.  Den  relegerede 
Straszburger-Student  havde  man  saaledes  betroet  Oprettelsen 
af  et  Højsæde  for  samtlige  Kunster  og  Videnskaber,  han 
havde  at  skafte  anatomiske  Præparater  og  filosofiske  Profes- 
sorer, astronomiske  Instrumenter  og  Filologer,  kort  sagt  ét 
og  alt.  Før  Johan  Schuhmacher  imidlertid  fik  tilendebragt 
sin  høje  Sendelse,  døde  Peter,  og  Katharina  skyndte  sig 
med  endnu  samme  Aar  (Decbr.  1725)  at  oprette  Hovedet 

for  Videnskaber  og  Kunster,  medens  Kroppen  jo  rigtignok 
manglede.  Det  lærde  Samfund  aabnedes,  og  sammes  For- 
mand var  nominelt  Dr.  Laurentius  Blumentrost,  realiter 
derimod  Hr.  Johan  Schuhmacher,  der  ganske  vist  kun  be- 
klædte Embede  som  Bibliothekar,  men  ogsaa  styrede 
Akademiets  Kasse  og  blev  Enehersker  over  Institutet,  siden 
Blumentrost  1728  drog  med  Hoffet  til  Moskva.  Schuhmacher 
brød  sig  naturligvis  lidet  om  Kunst  og  Videnskab,  men 
desto  mere  om  sine  foresattes  Gunst  og  behandlede  de 
lærde  Herrer  lige  saa  foragtelig  som  deres  Videnskab.  Han 
holdt  deres  Gage  tilbage,  gav  dem  strænge  Irettesættelser, 
naar  de  t.  Ex.  dristede  sig  til  at  blive  borte  fra  en  Middag 
hos  Grev  Miinnich,  og  forstod  at  fremstille  dem  som  uro- 
lige Hoveder,  der  maatte  holdes  i  stræng  Tugt.  Blandt 
Akademikerne  fandtes  mange,  som  ønskede  med  al  Alvor 
at  vie  sig  til  videnskabelige  Arbejder,  medens  Omstændig- 
hederne meget  mere  krævede,  at  de  skulde  bukke  for  de 
høje  Herrer  og  tigge  om  Gunst  fra  Dør  til  Dør.  Saaledes 
bragte  Schuhmacher,  denne  »flagellum  professorum«,  det  saa 
vidt,  "at  den  første  Række  Akademikere,  dygtige  Mænd  som 
Hermann,  de  tvende  Bernoulli,  Billfinger,  atter  forføjede  sig 
tilbage  over  Grænsen.  Da  Tyskerne  fra  Livland  senere  hen 
under  Annas  Regering  bleve  talrigere  ved  Hove,  gik  Ledelsen 
af  Akademiet  over  i  Hænderne  paa  en  Keyserling,  Korff 
Brevern;  kun  Schuhmacher  blev  tilbage  som  alle  Viden- 
skabernes Støtte  og  Professorernes  strænge  Svøbe ;  kom  det 
til  Tvistigheder  mellem  de  lærde  Herrer,  dømte  Schuhmacher 
med  Retfærd:  Professor  Junker  tilføjede  under  et  akade- 
misk Møde  Professor  Weitbrecht  et  Slag  med  sin  Stok  og 
knuste  et  Spejl;  Schuhmacher  erklærede  Weitbrecht  for  den 
skyldige;  thi  Junker  forstod  ganske  vist  kun  at  lave  tyske 
Vers,  Weitbrecht  derimod  at  læse  klassiske  Autores;  men 
Junker  var  ved  sine  tyske  Vers  kommen  i  Gunst  hos  den 
paa  hin  Tid  saa  mægtige  Miinnich. 

Medens  denne  Apollo  saaledes  plejede  Kunsten  og  Viden- 
skaberne, maatte  man  ogsaa  soge  at  sprede  en  Smule  af  dens 
Lys  over  det  øvrige  Land.  Et  Dusin  Elever  blev  altsaa 
hentet  fra  en  Klosterskole  i  Moskva  til  videre  Uddannelse 
paa  Akademiet.  Halvdelen  blev  udsendt  med  en  viden- 
skabelig Expedition  til  Kamtjatka  og  gik  her  til  Grunde 
paa  en  enkelt  nær;  den  anden  Halvdel  blev  efter  nogen 
Tids  Forløb  stukken  ind  mellem  Haandværkerne  og  Skriverne. 
I  Aaret  1735  blev  der  atter  forskrevet  tolv  »Studenter«  fra 
Moskva,  to  af  dem  bleve  sendte  til  Tyskland  for  at  drive 
Naturstudier,  Resten  overgav  man  til  Elendighed,  de  fik 
hverken  Bolig,  Kost  eller  Undervisning,  og  Nøden  tvang 
dem  sluttelig  til  en  Klage  til  Senatet,  der  ogsaa  gav  Schuh- 
macher  en  Irettesættelse.  Til  Gjengjæld  straifede  Schuhraacher 
Klagerne  med  Ørefigen  og  Stokkeprygl,  men  maatte  dog 
sørge  for  lidt  Undervisning.  Efter  at  denne  havde  varet 
nogen  Tid,  modtoge  Studenterne  gode  Vidnesbyrd  om 
deres  Kundskaber;  men  at  disse  dog  vel  næppe  vare  saa 
synderlig  forbavsende,  fremgaar  af  den  Omstændighed,  at 
de  bedste  af  Eleverne  efter  Demission  fra  Akademiet 
fik  Ansættelse  som  Oversættere ;  Forelæsningerne  hørte  her- 
med næsten  fuldstændig  op. 

Denne  mærkelige  Anstalt  kan  tjene  som  Bevis  for, 
hvor  stor  Betydning  mange  af  Peter  den  stores  højt  ud- 
basunerede Værker  i  Virkeligheden  havde.  Det  var  Indret- 
ninger for  at  føre  sig  selv  og  Evropa  bag  Lyset  angaaende 
den  russiske  Kulturs  virkelige  Standpunkt  og  vænne 
Kusserne  til  at  tage  Skinnet  for  Virkelighed  og  Kundskabens 
overfladiske  Former  for  dyb  Visdom  og  fuldendt  Civilisation. 
Et  andet  Exempel  paa,  i  hvor  ringe  Grad  de  til  Raadighed 
staaende  Evner  svarede  til  de  rejste  Opgaver,  leverer  Peters 
Forsøg  paa  at  tilvejebringe  en  russisk  Historieskrivning. 
Med  sit  sædvanlige  Skarpsyn  havde  han  hertil  udset  et  af 
de  dygtigste  Hoveder  i  det  daværende  Rusland,  Tatischt- 
schev,    der   allerede    havde    fundet  hyppig  Anvendelse  som 

Diplomat  og  sluttelig  var  diplomatisk  virksom  i  Stockholm, 
hvor  haa  samtidig  skulde  indsamle  Kilder  til  sit  Historie- 
værk. Denne  Mand,  som  senere  blev  Forfatter  til  det  første 
russiske  historiske  Værk  og  en  for  den  Tid  betydelig  Skri- 
bent, skrev  i  Juli  1725  fra  Stockholm:  >Je3  har  gjort  en 
Bestilling  paa  at  skrive  den  russiske  Historie  og  betalt  ti 
Dukater  i  Forskud ;  jeg  haaber,  at  den  snart  vil  være  færdig.< 
Med  mere  Omhyggelighed  gik  Schaffirov  til  den  Opgave, 
Katharina  havde  givet  ham,  nemlig  at  skrive  Peter  den 
stores  Historie;  men  skjent  han  forelagde  en  Liste  paa, 
hvad  Regeringen  i  dette  Øjemed  skulde  skaffe  ham,  fik  han 
dog  ikke  noget  færdigt. 

Peter  1.  havde  i  St  Petersborg  oprettet  et  Stats-Bog- 
trykkeri, hvor  der  blev  trykt  alle  Haande  Bøger  og  en 
Statstidende.  Avisen  gik  i  Staa ,  fordi  Myndighederne 
ikke  leverede  Meddelelser,  som  trængte  til  at  >komme  til 
offentlig  Kundskab.«  og  Katharina  befalede  derpaa,  men  uden 
Held,  at  Bladet  skulde  udgaa  igjen.  I  Trykkeriet  saae  det 
slemt  ud  allerede  under  Peters  Levetid;  den  ansatte  Be- 
tjening lønnedes  med  >Krouens  Varer«  i  Steden  for  Penge; 
de  lavere  fik  vævede  Stoffer,  de  hejere  fik  —  Bøger,  Og 
selv  denne  Lønning  modtoge  de  kun  med  et  Afdrag  af  en 
Fjerdedel.  Disse  Kronvarer  kunde  naturligvis  vanskelig 
sælges  uden  med  stort  Tab;  i  Trykkeriets  Kasse  herskede 
den  fuldstændigste  Ebbe,  fordi  man  ikke  kunde  opdrive 
nogen  Kjøber  til  de  trykte  Bøger,  og  der  ikke  var  anvist 
andre  Pengekilder.  Altsaa  ingen  Penge  i  Kassen,  ingen 
Penge  til  at  kjøbe  Papir  og  andet  Tilbehør,  Folkene  lønnede 
med  selve  Trykkeriets  Frembringelser  og  derfor  ude  af 
Stand  til  at  møde  til  Arbejde,  da  de  havde  >slidt  deres 
Klæder  og  Skotøj  alt  for  meget.«  —  I  Oktober  1727  udkom 
efter  Synodens  Forestilling  den  Befaling,  at  der  fremtidig 
skulde  være  tvende  Trykkerier  i  St.  Petersborg,  det  ene  ved 
Senatet  til  Trykningen  af  dets  Ukaser,  og  det  andet  ved 
Akademiet  til  Trykningen  af  de  historiske  Værker  samt  de 

oversatte  og  af  Synoden  censurerede  Boger.  Hvad  der  i 
øvrigt  forefandtes  af  Trykapparater  gik  til  Moskva,  hvor  der 
kun  skulde  trykkes  gejstlige  Bøger  under  Synodens  strænge 
Tilsyn.  Pressen  var  saaledes  givet  Synoden  i  Vold,  og  den 
samme  højhellige  Forsamling  vaagede  ligeledes  over  Akade- 
miets Aandsprodukter,  en  passende  Cerberus  for  en  slig 
Oplysningsanstalt. 


Moskva. 

Da  Hoffet  i  Januar  1728  bred  op  fra  St.  Petersborg 
til  Kroningen  i  Moskva,  var  det  den  almindelig  udbredte 
Mening,  at  der  her  var  Tale  om  noget  andet  end  en  blot 
Højtidelighed.  Allerede  ved  Peter  den  stores  Død  befrygtede 
Keformatorens  Disciple  og  de  udenlandske  Hoffer,  at  man 
nu  vilde  give  efter  for  Bojarernes  gamle  Ønske,  og  at  de 
nye  Forbindelser  med  Evropa  vilde  opløses,  i  det  man 
vendte  tilbage  til  Czarernes  gamle  Sæde;  men  Menschikov, 
Katharina  og  Holstenerne  nærede  alle  Frygt  for  det  boja- 
riske Moskvas  Aand;  deres  Rige  var  grundet  i  St.  Peters- 
borg, deres  Magt  beroede  paa,  at  Moskva  holdtes  nede. 
Den  Ærefrygt,  P'olket  viede  Peter  den  stores  Minde,  og 
som  i  særlig  Grad  kom  hans  Efterfølgere  til  gode,  var 
meget  stærk  i  St.  Petersborg,  men  blev  svagere  og  svagere, 
jo  længere  man  fjærnede  sig  fra  den  nye  Hovedstad.  I 
Moskva  vare  derimod  Minderne  om  den  gamle  Tid  knyttede 
til  hver  Sten  i  Czarernes  Borg,  til  hver  Kirke,  til  hver 
offentlig  Plads,  til  Lystslottene  i  Omegnen.  Peter  selv 
havde  bidraget  til  at  hellige  disse  Minder,  i  det  han  for- 
sømte Moskva  og  saaledes  forvandlede  den  til  Samlingspunktet 
for  de  gamle  Sæder  og  deres  Tilhængere.  Længere  ude  i 
Provinserne  svækkedes  Agtelsen  for  den  døde  Czar  mere  og 

mere  og  gik  hos  hundrede  Tusender  over  til  Had  mod 
Antikristen  og  hans  frembrydende  tusendaarige  Rige.  Jo 
længere  man  fjærnede  sig  fra  Peter  I.'s  Paradis  paa  fremmed, 
finsk-svensk  Jord,  jo  længere  man  trængte  frem  i  det  virke- 
lige Rusland,  desto  mere  usikker  blev  Jordbunden  under 
Kathaiinas  Magthavere. 

Moskva  var  ogsaa  i  ydre  Henseende  blevet  mishandlet 
af  Peter  I.  Medens  hele  Rusland  maatte  bygge  en  Stad  i 
fremmed  Land,  tog  Czaren  ikke  blot  Hoffets  Glans  fra 
Moskva,  men  tømte  de  gamle  Bojarsæder  i  det  fornemme 
Kvarter,  »Kineserstaden«,  for  deres  Beboere,  for  at  henflytte 
dem  til  Nevaøerne,  og  forbød  ethvert  Murerarbejde  ved 
Moskvafloden  for  at  kimne  have  alle  Murerne  ved  Neva. 
Mange  af  de  fornemmes  Huse  forfaldt  den  Gang.  Trods 
enkelte  senere  Politiforaustaltninger  til  Gunst  for  den  gamle 
Hovedstad  vakte  Moskva  efter  Peter  I.'s  Død  nærmest  Ind- 
trykket af  en  forfalden,  forsømt  By.  De  nye  Ideer  om 
Orden  og  Renlighed  havde  ganske  vist  kun  fundet  liden 
Tilslutning  i  selve  St.  Petersborg;  heller  ikke  her  har 
Luften  været  den  behageligste,  hvor  man  sank  ned  i  bund- 
løst Mudder,  hvor  Moserne  i  vid  Omkreds  udsendte  deres 
giftige  Dunster,  og  hvor  der  endnu  paa  Katharinas  Tider 
paa  de  offentlige  Pladser  henstode  Galger,  Hjul  og  Pæle 
med  de  henraadnede  Levninger  af  de  i  Peters  Tider  ben- 
rettede.  Alligevel  syntes  der  at  herske  paradisiske  Tilstande 
i  den  nye  Residens  i  Modsætning  til  den  gamle.  Den  25de 
Febr.  172.o  skrev  Generalmajor  Volkov,  som  var  udsendt  til 
at  syne  Møntbygningen,  i  følgende  Udtryk  til  St.  Peters- 
borg: >Hav  den  Godhed  at  fri  mig  fra  dette  fordærvelige 
Sted;  jeg  nærer  virkelig  Frygt  for  at  blive  syg.  Først  for 
tvende  Dage  siden  tog  Tøvejret  sin  Begyndelse,  men  den 
her,  ogsaa  dem  saa  vel  bekjendte  Renlighed  udsender  en 
saa  balsamisk  Duft  og  Dunst,  at  man  ikke  kan  komme  ud 
af  Huset.«  Man  talte  her  omtrent  2500  Gadevagter,  be- 
væbnede med  store  Knipler;  men  de  havde  vel  nok  at  gjøre 

u* 


212  Peter  den  stores  nærmeste  Efterfølgere. 

med  at  hindre  Røverier,  Moskva  var  desuagtet  endnu  en 
folkerig  Stad,  der  i  Sommeren  1724  fortærede  omtrent 
45000  Oxer  og  50000  Beder,  skjent  den  simple  Mand  meget 
sjælden  kunde  tillade  sig  den  Luxus  at  spise  Kjød,  og  skjønt 
der  i  nævnte  store  Tal  endda  ikke  er  taget  Hensyn  til 
det  Slagtekvæg,  de  velhavende  toge  fra  deres  egne  Ejen- 
domme. 

Angaaende  Prisen  paa  Levnedsmidlerne  have  vi  nogle 
ret  interessante  Enkeltheder  i  en  Dagbog,  der  er  ført  af  en 
Kosak,  som  kom  til  Moskva  i  Begyndelsen  af  1728  for  at 
udvirke  Retfærdighed  for  sin  Fader,  som  forfulgtes  af 
Ukrajnas  nye  Hetman  Apostol.  Den  gamle  Markovitsch 
havde  været  Oberst  i  Kosakkernes  Bestyrelse,  altsaa  Medlem 
af  de  ældstes  Generalraad,  og  var  øjensynlig  en  bemidlet 
Mand,  der  havde  kunnet  lade  sin  Son  i  Kiev  nyde  en  Op- 
dragelse, som  i  hin  Tid  ofte  udmærkede  Lillerusserne  frem- 
for Storrusserne.  Sønnen  Jakob  tog  sig  en  Bolig  paa  tre 
Huse  tillige  med  Forraadshus  og  Kjælder,  beliggende  ved 
Floden  og  i  den  fornemme  Kitaigorod  (Kineserstaden),  og  i 
Leje  betalte  han  herfor  tre  Rubler  maanedlig.  I  Vogn- 
hailerne  kjøbte  han  en  engelsk  Kalesche  for  22  Rubler  og 
en  Karet  for  38  Rubler.  Fremdeles  kjøbte  han  Kamelot  til 
en  polsk  Overklædning,  en  Kuntusch,  for  20  Altyn  (60 
Kopeker)  pr,  Arschinen  (lidt  over  en  dansk  Alen);  Pels- 
værk til  en  Egernskindspels  for  2  Rubler  60  Kopeker;  18 
Par  Sobler  for  140  Rubler.  —  Fremdeles  gjorde  han 
følgende  Indkjøb:  1  Stør,  2  Lax,  10  Sterletter,  tilsammen 
3  Rubler;  1  Pund  Kaviar  5  Kopeker;  1  Pund  Te  0^/3 
Rubler;  1  Pund  Kaffe  60  Kopeker;  20  vellugtende  Lys  16 
Kopeker.  Desforuden  forsynede  han  sig  med  mangfoldige 
Ting,  som  vel  vare  Sjældenheder  i  Moskva:  6  polske  Bøger 
for  7  Rubler  10  Kopeker,  deriblandt  »Sachsenspiegel«  og 
Aristoteles's  Politik ;  en  Jordbeskrivelse  V2  Rubel;  en  russisk 
Synopsis  V2  Rubel;  to  Kalendere  V2  Rubel  o.  s.  v.,  til 
sammen  et  Bibliothek  paa  340  Bind,  som  han  bortførte  fra 

Moskva.  I  Tyskeren  Moritz's  Butik  fik  han  et  Barometer 
for  1  Rubel.  —  Da  den  unge  Markovitsch  nu  engang  var  i 
Moskva,  benyttede  han  Lejligheden  til  at  besøge  en  Læge, 
Bidloo,  Czarens  den  Tid  i  Rusland  saa  berømte  Livlæge; 
denne  gav  ham  en  Recept  til  et  Dekokt,  lod  ham  den  føl- 
gende Dag  sætte  Blodigler  og  modtog  4  Thaier  for  disse 
Visdomsraad.  —  Paa  Penge  har  Lillerusseren  ikke  haft 
Mangel,  og  det  var  hans  Lykke;  thi  ellers  havde  han  vel 
næppe  kunnet  hjælpe  sin  Fader.  Han  gjorde  Opvartning 
overalt  hos  sine  Landsmænd,  hos  Ærkebiskop  Theofanes  og 
Abedissen  Olympiade  Kochovska;  thi  Lillemsserne  holdt  den 
Grang  lige  saa  fast  sammen  som  nu  til  Dags  Polakkerne. 
Kurbatov,  Sekretæren  ved  det  udenrigske  Kollegium,  fik  30 
Dukater,  og  næste  Aften  spillede  de  Kort,  Snip-Snap,  altsaa 
rimeligvis  et  meget  simpelt  Spil.  Derpaa  kom  Turen  til 
andre  Rangspersoner,  deriblandt  Forretningsføreren  for  det 
høje  Gehejmeraad,  som  fik  40  Dukater.  Og  se,  Sagen  gik 
godt,  og  der  udstedtes  den  Befaling,  at  den  gamle  Marko- 
vitsch  sknlde  udnævnes  til  General-Skatmester,  saa  han  har 
forhaabentlig  faaet  sine  Udgifter  rigelig  dækkede. 

Moskva  var  og  blev  dog  Russernes,  særlig  Bojaremes 
uforfalskede  og  højt  ærede  Hjem,  og  næppe  var  Menschikov 
kastet  af  Sadelen,  næppe  havde  Dolgorukieme  og  Goli- 
zynerne  Magten  i  Hænde,  før  de  ønskede  at  faa  Residensen 
igjen  tilbage  til  Moskva.  Til  Smuds  og  Dunster  vare  de 
jo  vante  nok,  og  her  sad  de  nær  deres  eget  Eje,  nær  deres 
Godser,  Jagter,  Slaver  og  Forraad  og  langt  borte  fra 
Evropas  plagende  Indflydelse;  her  var  Kirken  mægtig,  her 
havde  Czarens  gamle  Bedstemoder  Eudoxia  med  samt 
sine  Slægtninge,  Lopuchinerne ,  Saltykoverne  og  andre 
opslaaet  sit  Sæde;  her  fejrede  det  lavere  Folk  ogsaa  sine 
sædvanlige  Fester,  uforstyrrede  af  Czarens  nye  Politi,  glade 
Fester  med  Sang  og  Klang,  men  ogsaa  med  Drukkenskab 
og  Slagsmaal.  I  St.  Petersborg  var  der  nylig  (i  Juli  1726) 
udgaaet    Befaling   mod   de   fra   gammel  Tid    saa   afholdte 

Nævekampe;  under  slige  Nævekampe  paa  Apothekereen  og 
andre  Steder  havde  man  ofte  grebet  til  Knive  og  Stene,  og 
Kampene  havde  kostet  Menneskeliv,  uden  de  skyldige  derfor 
ramtes  af  den  almindelige  Dadel.  Altsaa  skulde  Nævekampe 
ikke  mere  kunne  finde  Sted  uden  Politimesterens  Tilladelse ; 
vilde  man  slaas,  skulde  der  vælges  Timænd  og  Hundred- 
mænd, som  skulde  opgive  deres  Navne  paa  Politikontoret 
og  svare  for  de  øvrige. 

Menschikov  havde  kaldt  Rusland  en  ufærdig  Maskine; 
han  havde  hele  sit  Liv  arbejdet  paa  at  bygge  den  færdig 
og  havde  sluttelig  selv  atter  maattet  tage  mangt  et  Hjul 
ud  igjen;  men  nu  ønskede  Bojarerne  at  lade  Maskinen  helt 
forfalde  i  Moskva.  Ostermann  saae  vel  Faren  og  søgte 
efter  Kroningen  igjen  at  tiltræde  Tilbagevejen  til  St.  Peters- 
borg; men  han  kunde  ikke  sætte  det  igjennem  under  den 
oprivende  Kamp  med  Dolgorukierne,  Golizynerne  og  Bestu- 
shev-Rjurains  Kreds,  som  havde  gjenfundet  hverandre  og  nu 
efter  Menschikovs  Fald  hver  søgte  at  tilrive  sig  sin  Stump 
af  Magten.  Ostermann  havde  ganske  vist  en  paalidelig 
Støtte  i  Peter  II.  og  sejrede  paa  mange  Punkter  over  sine 
Modstandere;  men  fra  Moskva  kunde  han  ikke  mere  løsne 
Czaren,  som  her  forefandt  alle  Bekvemmeligheder  til  sit 
sorgløse  Hofliv.  I  Steden  for  de  uvejsomme  finske  Sumpe 
laa  her  Bojarernes  Herresæder  i  Omegnen  af  Staden,  her 
fandtes  mere  Selskabelighed  og  bedre  Lejlighed  til  Jagt. 
Medens  Ostermann  bestræbte  sig  for  nogenlunde  at  holde 
Statsmaskineriet  i  Gang,  blev  han  efterhaanden  paa  Magtens 
Omraade  trængt  til  Side  af  Dolgorukierne;  Moskva  syntes 
at  have  sejret. 

Hvad  der  paa  denne  Tid  endnu  skete  for  den  indre 
Forvaltning,  havde  Landet  Ostermann  at  takke  for.  Saa 
snart  en  Sag  gik  i  Staa,  overgaves  den  til  ham,  og  hyp- 
pigere og  hyppigere  gik  der  Sager  i  Staa.  Begyndte  den 
»ufærdige  Maskine«  efter  Peter  L's  Død  allerede  at  gaa 
langsommere,    vilde  Hjulene    nu    knap   dreje   sig   længere  i 


Peter  den  stores  nærmeste  Efterfølgere.  215 

Moskva.  Senatorerne  i  St.  Petersborg  viste  sig  næppe  mere 
i  Møderne,  og  det  høje  Kaads  manende  Sporgsmaal,  hvorfor 
de  ikke  mere  samledes,  hjalp  ikke  synderlig.  I  Ministerierne 
var  der  Mangel  paa  nogenlunde  brugbare  Embedsmænd ;  paa 
Osterraanns  Forslag  besluttede  man  at  sætte  tre  unge 
Adelsmænd  ind  i  hvert  Kollegium,  hvor  de  uden  dog  at 
have  Stemmeret  skulde  fremsætte  deres  Meninger  og  saa- 
ledes  lære  Forretningsgangen.  I  Sommeren  1728,  da  man 
saae  den  unge  Czar  ganske  fangen  i  Alexei  Dolgorukis  Net 
og  maatte  opgive  Tankerne  om  en  Tilbagekomst  til  St. 
Petersborg,  lod  man  hele  Regeringen  flytte  til  Moskva;  i 
den  nye  Hovedstad  blev  kun  Kollegiernes  Kontorer  tilbage 
under  Ledelse  af  en  enkelt  Embedsmand. 


VI. 

Kirkelige  Forhold.  —  Det  gamles  tilsyne- 
ladende Sejr. 

Inden  fer  Kirken  stod  det  gamles  og  det  nyes  Partier 
nu  som  tidligere  skarpt  over  for  hinanden.  Synoden  be- 
herskedes af  Theofanes  Prokopovitsch,  Ærkebispen  af  Nov- 
gorod,  Forfatteren  til  Peters  gejstlige  Reglement.  Det  var 
en  ærgjerrig,  herskesyg,  klog  Præst  af  stor  Veltalenhed, 
men  en  Oplysningsmand  af  Peters  Skole,  en  Lillerusser, 
som  hældede  til  det  latinske  Væsen  og  endnu  mere  til  den 
protestantiske  Rationalisme;  han  pralede  gjærne  med  sin 
Viden  og  Dannelse,  samtalede  om  filosofiske  Æmner  og 
syslede  med  Cartesius's  nye  Lære;  til  sine  Velynderes  For- 
herligelse skrev  han  fremdeles  Digte,  der  minde  om  Lomo- 
nossovs  Oder  og  danne  Indledningen  til  den  moderne, 
russiske  Poesi.  Størsteparten  af  Kieresiet  hadede  ham  des- 
uagtet, thi  den  holdt  fastved  Kirkens  nedarvede  Afslutteth  ed 
og  saae  i  Theofanes  kun  den  protestantiske  frafaldne;  de 
stadig   paa  ny   fremdukkende  Rygter,   at   han   ringeagtede 

Helgenene  og  tilsidesatte  Formerne,  vare  heller  ikke  saa  ganske 
ugrundede,  efter  Menschikovs  Fald  mente  hans  Modstandere 
at  kunne  gjenoprette  Kirkens  gamle  Herlighed,  og  Georg 
Daschkov,  Ærkepræsten  af  Rostov,  haabede  at  kunne  blive 
Patriark;  men  den  kloge  Theofan  sejrede,  han  stred  for 
Synodens  Existens,  og  Patriarkatet  kom  ikke  i  Stand. 
Derimod  gjennemførte  hans  Modstandere  mange  Forholds- 
regler, som  stode  i  Modstrid  med  Theofanes's  frisindede 
Retning;  den  afdøde  Javorskis  Bog  mod  Protestantismen, 
»Troens  Klippe«,  blev  nu  trykt  af  Synoden,  og  strænge 
Forordninger  udstedtes  mod  Katholiker  som  Protestanter. 
Ved  Polens  Grænse,  i  det  fra  Polen  erhvervede  Fyrsten- 
dømme Smolensk,  tog  Kampen  mellem  Katholicismen  og 
det  byzantinske  Væsen  sin  Begyndelse;  de  dannede,  ivrige 
Jesuiter  og  Bernhardinere  søgte  her  at  bevare  og  styrke 
deres  Kirker,  men  Moskva  udstedte  nu  Forordninger,  som 
mærkværdigvis  fuldstændig  indeholdt  de  samme  Grund- 
sætninger, den  russiske  Kirke  senere  ufravigelig  har  fulgt 
over  for  de  fremmede,  evropæiske  Trosbekj endelser,  og  disse 
Forholdsregler  udgik  ikke  fra  Synoden,  men  fra  det  høje 
Gehejmeraad.  Grænsen  mod  Polen  blev  strængt  afspærret 
mod  alle  katholske  Præster;  Provinsens  Adelsmænd  maatte 
forpligte  sig  til  ikke  at  pleje  noget  som  helst  Samkvem  med 
katholske  Præster  og  ikke  under  nogen  som  helst  Betingelse 
lade  deres  Børn  opdrage  andensteds  end  i  Skolerne  i 
Smolensk,  Moskva  eller  Kiev;  enhver,  som  bag  efter  vilde 
uddanne  sig  yderligere  i  Udlandet,  maatte  edelig  love  at 
vende  tilbage  igjen,  ikke  at  vexle  Tro  og  ikke  at  træde  i 
fremmed  Tjeneste;  Adelen  maatte  i  deres  Hjem  kun  holde 
russiske  Lærere  og  Opdragere,  i  Nødsfald  og  med  Samtykke 
af  Provinsens  Ærkepræst  ogsaa  Udlændinge  af  den  russiske 
Trosbekj  endelse;  en  polsk  Pige  eller  Enke,  som  vilde  ægte 
en  Adelsmand  fra  Smolensk,  maatte  skifte  Tro,  og  Kvinder 
fra  Smolensk  maatte  ikke  ægte  Katholiker  hinsides  Grænsen ; 
enhver,    der   i    Smolensk    traadte    over    til    Katholicismen, 

interneredes  i  Moskva.  —  Ligneude  Forordninger  udgik 
ogsaa  mod  den  lutherske  Propaganda,  som  nu  tog  sin  Be- 
gyndelse fra  det  nvlig  erobrede  Livland.  De  evangeliske 
Pastorer  raaatte  ikke  driste  sig  til  at  undervise  russiske 
rettroende  i  den  protestantiske  Lære,  ikke  tage  dem  til 
Alters  eller  velsigne  blandede  Ægteskaber.  —  Alle  disse 
Bestemmelser  vare  rimeligvis  Folger  af  den  stærkere  Riv- 
ning med  de  fremmede  Trosbekj endelser,  som  den  russiske 
Kirke  nu  var  udsat  for  siden  Erobringen  af  de  protestantisk- 
tyske og  de  katholsk-polske  Provinser,  og  som  drev  den  til 
Tvangsforanstaltninger,  eftersom  de  fremmede  Præsters  hejere 
Dannelse  og  mere  levende  Tro  ofte  gjorde  en  Propaganda 
let  over  for  den  græske  Kirke. 

Mindre  barsk  optraadte  man  mod  det  russiske  Skisma, 
som  under  Peter  I.  havde  gjennemgaaet  saa  svære  For- 
følgelser. Under  Menschikov  havde  man  hverken  Tid  eller 
Lyst  dertil,  og  under  Peter  II.  stod  en  Del  af  Hoffet  den 
gamle  Retning  nærmere  end  Statskirken;  en  Del  af  samme 
med  Theofanes  i  Spidsen  forfulgte  derhos  sine  særlige  Inter- 
esser, som  væsentlig  gik  ud  paa  at  bolde  sig  oven  Vande 
under  Konflikten  med  de  Qendtlige  Strømninger  ved  Hoffet 
og  inden  for  Kirken.  Theofanes  af  Novgorod  havde  al 
Møje  med  blot  at  blive  færdig  med  Georgios  af  Rostov  og 
hans  Tilhængere,  der  i  Grunden  stode  Raskolnikerne 
nærmere  end  den  oplyste  Hymnedigter  og  Hofmanden  af 
Peter  L's  Skole,  som  søgte  at  hævde  sin  Plads  for  enhver 
Pris,  som  var  en  moderne  Verdensmand  uden  relisriøs  Iver, 
og  der  lige  saa  gjærne  talte  om  Aristoteles  som  om  den 
bedste  Maade  at  brygge  godt  01  paa  eUer  at  opelske  Hind- 
bær. Havde  Georgios  af  Rostov  sejret  over  Theofanes  af 
Novgorod,  havde  han  kunnet  crjennemføre  Patriarkatets  Gjen- 
oprettelse,  vilde  det  rimeligvis  være  gaaet  de  lillerussiske 
Oplysningsmænd  af  Theofanes's  Retning  slemt  nok.  Da  havde 
dette  Lustrum  siden  Peter  L's  Dod,  og  især  siden  Moskva 
var  bleven  Residens,   meget  let  kunnet  opleve  en  Reaktion, 

som  havde  gjort  Ende  paa  Peter  I.'s  Reformer  til  sidste 
Rest;  thi  Massen  af  Folket  og  de  fornemme  var  utvivlsomt 
helt  og  holdent  paa  Georgios's  Side  og  vilde  have  jublet 
den  nye  Patriark  i  Møde,  og  i  Forbund  med  Millioner  af 
de  gamle  troende  havde  han  banet  Vej  for  en  Forfølgelse 
mod  alt  nyt.  I  St.  Petersborg  havde  Peter  I.'s  nye  Foran- 
staltninger ganske  vist  endnu  sine  troende  Tilhængere,  men 
i  Moskva  og  længere  ude  i  Landet  ønskede  man  nu  mer 
end  før  blot  at  frigjøre  sig  for  dem  saa  hurtig  som 
muligt. 

Hvor  stor  Elendighed  Peter  I.  havde  bragt  over  sit 
Folk,  og  hvor  højlig  han,  selv  fraset  den  virkelige  Elen- 
dighed, havde  krænket  Befolkningens  Vaner  og  Tilbøjelig- 
heder, blev  nu  først  ret  indlysende,  siden  Folkestemningen 
utvivlsomt  følte  sig  meget  lettet  til  Trods  for  den  skanda- 
løse Forvirring  i  Statsstyreisen.  Czaren  bryder  sig  ikke 
om  noget,  det  høje  Raad  samles  ikke  mere,  mange  andre 
Embedsmænd  have  ligeledes  nedlagt  Arbejdet,  ingen  bliver 
betalt,  og  enhver  gjor,  hvad  han  vil,  og  stjæler,  saa  meget 
han  kan.  Klagerne  fra  de  enkelte  ere  utallige,  og  ingen 
tænker  paa  at  sysle  med  dem,  Ostermann  ene  undtagen. 
Dette  er  Skildringen  af  hin  Tid.  Den  russiske  Embeds- 
mands moralske  Værd  havde  ikke  hævet  sig  det  mindste; 
men  der  fandtes  heller  ingen  mere,  der  som  Peter  I.  krævede 
moralsk  Renhed  af  ham.  I  det  hele  Rige  fandtes  kun  én 
ubestikkelig  Person,  Ostermann,  sagde  den  sachsiske  Sende- 
mand, for  Resten  havde  Reformen  i  Forvaltningen  kun 
medført  en  ny  Skare  fortrinsberettigede  Røvere.  Forrest  i 
Røverierne  gik  selve  Dolgorukierne,  der  ikke  engang  skyede 
voldelig  at  fratage  Mænd  som  Generaladmiral  Apraxin  alle 
Slags  Ting,  som  de  derpaa  uden  videre  tilegnede  sig.  Det 
maatte  man  foreløbig  finde  sig  i,  man  vovede  først  at  klage 
over  Misdæderen  Alexei  Dolgoruki,  da  han  alt  var  bleven 
forvist  til  Sibirien  af  Czarinden  Anna.  Hvorledes  maatte 
det  da  ikke  gaa  ud  over  simplere  Folk!    Og  dog,   det  var 

man  jo  saa  vant  til,  ja  man  var  endog  i  det  hele  taget  til- 
freds; thi  man  var  glad  over,  at  Peter  den  stores  Tider 
vare  forbi.  Mange  unyttige  eller  ubrugelige  Indretninger 
vare  blevne  afskaffede ;  Lillerusserne,  Kosakkerne  ved  Don, 
de  gammeltroende  havde  Ro,  og  fremfor  alt  man  førte 
ingen  Krige  mere;  Jagten  efter  Rekrutter  og  den  indre 
Krig  mod  Landløberne  og  dem,  som  havde  Skatterestancer, 
denne  mest  grusomme  og  ødelæggende  Krig  af  alle,  var 
stoppet  lidt  op.  Der  blev  stjaalet ;  men  det  skete  til  Sta- 
dighed ogsaa  under  Peter  den  store,  medens  man  under 
hans  Regering  desuden  havde  maattet  betale  de  ydre  Krige. 
Man  klagede  over  den  slette  Forvaltning;  men  man  vidste 
da  i  det  mindste,  hvem  man  havde  at  holde  sig  til,  man 
kjendte  sin  Vojvod,  og  Bestikkelserne  syntes  langt  fra  saa 
slemme  som  under  Peters  indviklede  Forvaltningsreformer, 
Hær  og  Flaade  forfaldt,  men  man  ønskede  intet  hellere  end 
at  blive  forskaanet  for  ydre  Krige  og  Evropas  Paavirkning. 
I  Bojarernes  Kredse,  der  nu  vare  naaede  frera  til  Magten, 
saa  godt  som  i  det  øvrige  Folk  brød  man  sig  akkurat  lige 
saa  lidt  om  Fjvropa  som  om  de  indre  Tilstande.  Da  Dol- 
gorukierne  havde  sat  sig  fast  i  Sædet,  og  alt  gik  gjennem 
deres  Hænder,  raaatte  Østerriges  og  Spaniens  Sendemænd 
ofte  timevis  vente  i  Forværeiserne,  til  hine  Herrer  havde 
nydt  deres  Kaffe;  ogsaa  den  moskovitiske  Ringeagt  over  for 
Evropa  skyndte  de  sig  altså a  at  opfriske. 

I  Grunden  var  det  dog  nu  paa  mange  Punkter  kommet 
saa  vidt,  som  Peter  II.'s  Fader  havde  onsket;  havde  Peter 
II.  levet  længere,  vilde  vistnok  endnu  mange  andre  Punkter 
af  Alexei's  Program  være  komne  til  Udførelse.  Peter  den 
store  havde  ombragt  sin  Søn  for  at  redde  sine  Reformer; 
den  henrettedes  Sen  udleverede  Reformerne  i  Hænderne  paa 
samme  Parti,  som  den  Gang  havde  staaet  bag  hans  Fader. 
Den  fremmede  Kulturs  Nydelser  fandt  man  sig  i;  men 
hverken  rørte  man  en  Haand  for  selv  at  gjøre  Kulturens 
Gjerning,   ej    heller  gad    man    længere   underkaste    sig   de 

fremmede  Læremestre.  Peter  I.  havde  ikke  kunnet  gjøre 
sine  Russere  til  Sømænd,  nu  lod  man  ogsaa  hans  Skibe 
gaa  til  Grunde.  Om  Evropa  bred  nu  kun  Ostermann  sig 
samt  de  Mænd,  der  søgte  deres  Fordel  udadtil;  Ostermann 
havde  selv  været  paa  Nippet  til  at  løsrive  St.  Petersborg 
og  Østersølandene  fra  Rusland,  da  han  udpegede  dem  som 
Medgift  for  Prinsesse  Elisabet,  og  Dolgorukierne  vare  sikkerlig 
ikke  til  Sinds  at  ville  lade  den  forhadte  Stad  komme  op 
paa  ny.  I  Steden  for  det  kollegiale  Forvaltningssystem 
regerede  Vojvoden  nu  atter  i  Landet;  i  Hæren  stjal  Offi- 
cererne og  løsreve  sig  fra  Disciplinen-,  i  Kirken  stormede 
man  løs  mod  Synoden  og  agiterede  for  Patriarkværdighedens 
Gjenoprettelse.  Dog  der  var  Ro  og  Fred  i  Landet,  og 
trods  det  hele  Regeringsmaskepi  herskede  en  større  Til- 
fredsbed end  nogen  Sinde  under  Reformatorens  Regering. 
Den  gamle  Søvn  syntes  efter  tredive  Aars  Afbrydelse  atter 
at  have  lagt  sig  over  Landet.  Da  kom  en  Regering  til 
Vejrs,  som  skulde  sørge  for,  at  man  glemte  de  Lidelser, 
man  havde  lidt  under  Peter  L,  over  de  nye,  og  saatedes 
lærte  Folket  først  at  skjønne  paa  og  beundre  hans  For- 
tjenester. 


VIL 

Anna. 

Med  Peter  IL  var  Romanovernes  Mandslinje  uddød,  og 
en  Tronfølgelov  gaves  der  ikke;  thi  ganske  vist  havde 
Peter  I.  forordnet,  at  Czaren  frit  kunde  udpege  sin  Efter- 
følger; men  denne  Forordning  var  som  saa  mange  andre 
bleven  staaende  paa  Papiret,  han  havde  forsømt  at  gjennem- 
føre  den  i  Virkeligheden.  Katharinas  foregivne  Testament  var 
forfalsket,  hvad  Alverden  vidste,  det  var  tilmed  ikke  blevet 
overholdt  i  noget  Punkt  af  Betydning,  og  Peter  IL  efterlod 
sig  ikke  engang  et  forfalsket  Testament ;  thi  vel  kom  Alexei 

Dolgoruki  frem  med  et  Brev  fra  Czaren,  der  ved  den  for- 
henværende Yndling  Ivan  Dolgorukis  Haand  bar  Peter  II.'s 
forfalskede  Underskrift  og  var  affattet  til  Gunst  for  Katharina 
Dolgoruki;  men  det  blev  ikke  taget  alvorlig  af  nogen. 
Saaledes  var  Tronen  igjen  fri,  mere  fri  end  den  nogen  Sinde 
havde  været,  siden  Romanoverne  vare  komne  til  at  beklæde 
den.  Det  syntes  at  være  en  mærkelig  Dom  over  Peter  den 
stores  Reformer,  at  han  havde  en  Ordning  paa  rede  Haand 
for  alt  muligt  i  sit  hele  Rige,  og  saa  kunde  han  ikke  en- 
gang opnaa,  at  den  hejeste  Magt  blev  forskaanet  for  Vil- 
kaarlighed;  i  sin  politiske  Idealisme  vilde  han  ordne  alt, 
og  saa  ordnede  han  ikke  engang  Tronfølgen.  Ogsaa  Bo- 
jarerues  Raad,  der  var  blevet  saa  mægtigt  under  Stammen 
Romanov,  vilde  han  bryde,  og  se,  fem  Aar  efter  hans  Død 
var  Bojarernes  Raad  i  det  væsentlige  atter  til  Stede  for  at 
fuldstændiggjøre  den  manglende  Tronfølgeordning. 

Det  var  virkelig  Repræsentiin terne  for  det  gamle  Bojar- 
væsen,  som  nu  sad  i  det  høje  Gehejmeraad,  og  som  nu  her 
traf  Bestemmelser  af  samme  Art,  som  Bojarerne  havde 
taget,  da  der  hverken  fandtes  Senatorer  eller  Gehejmeraader. 
Paa  Menschikovs  Tid  bestod  det  høje  Raad  af  fem,  sex 
Personer,  den  nye  Tids  Mænd,  som  meget  snart  bleve 
ganske  afhængige  af  Menscbikov.  Dernæst  var  Regeringen 
under  Peter  II.'s  Mindreaarighed  tilfalden  det  høje  Raad; 
men  atter  bestod  det  kun  for  et  Skins  Skyld,  da  Menschikov 
og  Ostermann  i  Virkeligheden  afgjorde  alt.  Menschikov 
faldt,  og  skjønt  Peter  II.  uden  al  Ret  før  Tiden  afkastede 
det  høje  Raads  Formynderskab,  beholdt  dette  i  Virkeligheden 
Regeringen  i  sin  Haand,  saa  vidt  og  saa  længe  Ostermann 
paavirkede  Czaren  og  Raadet;  men  da  Ostermann  efter  de 
nye  Lykkeridderes  Fald  stod  alene,  og  da  han  meget  snart 
maatte  dele  Magten  med  Dolgorukierne,  maatte  han  ogsaa 
finde  sig  i,  at  Bojarerne  trængte  sig  ind  i  det  heje  Raad. 
Under  Katharina  havde  de  kun  haft  én  Repræsentant, 
Dmitri  Golizyn,  i  Gehejmeraadet,  under  Peter  II.  skubbede 

ogsaa  Dolgorukierne  sig  ind,  dernæst  blev  Antallet  paa 
Raaderne  forøget  til  otte,  og  dette  til  Gunst  for  Dolgoru- 
kierne  og  Golizynerne;  nu  efter  Peter  II.'s  Ded  bestod  Ge- 
hejmeraadet  af  fire  Medlemmer  af  Familien  Dolgoruki, 
tvende  Golizyner,  deu  gamle  Kansler  Golovkin  og  Oster- 
mann. 

Saaledes  troede  disse  Mænd'  nu  Øjeblikket  kommet 
til  atter  at  gjenoprette  Bojarernes,  særlig  de  store  Slægters 
Magt.  Dette  Maal  var  fælles  for  dem  alle;  men  de  sloge 
ind  paa  forskjellige  Veje,  i  det  nogle  haabede  at  kunne 
herske  ved  Katharina  Dolgoruki,  andre  ved  Peter  II.'s  gamle 
Bedstemoder  Eudoxia  Lopuchin,  atter  andre  enten  ved  Anna 
af  Holsteins  efterlevende  Sen  eller  ved  Prinsesse  Elisabet. 
Alle  disse  Kandidater  savnede  dog  faste  Partier,  da  Inter- 
essenterne alt  for  umiddelbart  lode  sig  lede  af  deres  særlige 
Ønsker  til  at  kunne  vinde  stærk  Tilslutning  og  derhos  vare 
blevne  overraskede  af  Peter  II.'s  Død.  Næppe  havde  Czaren 
opgivet  Aanden,  begyndte  ogsaa  Drøftelserne,  der  ganske 
bare  Præg  af  Valgforhandlinger,  mellem  Bojarerne  og  Præ- 
laterne. Da  Ostermann  forsigtig  holdt  sig  tilbage,  synes 
ingen  af  Parterne  at  have  kunnet  mande  sig  op  til  en 
bestemt  Optræden,  før  Dmitri  Golizyn  opstillede  Hertuginde 
Anna  af  Kurland  til  Valg.  Golizyn  var  det  magtpaaliggende 
ikke  at  lade  Dolgorukierne  blive  overmægtige  og  at  sætte 
en  Tronarving  igjennem,  paa  hvis  Taknemmelighed  han 
kunde  gjøre  Regning,  og  han  tyede  derfor  tilbage  til  Ro- 
manovernes ældre  Gren.  At  ingen  som  helst  Re tsanskuelse 
var  slaaet  fast  med  Hensyn  til  Tronfølge,  fremgaar  af  den 
fuldstændige  Mangel  paa  Hensyntagen  over  for  Annas 
ældre  Søster,  Katharina  af  Mecklenburg.  Ingen  tænkte  sig, 
at  den  yngre  Datter  Anna  havde  nogen  Ret  til  Tronen, 
hun  saa  lidt  som  noget  andet  Medlem  af  Huset  Romanov. 
I  denne  despotiske  Stat  havde  der  ikke  engang  uddannet  sig 
nogen  Retsbevidsthed   angaaende  den  eventuelle  Tronfølge. 

Det  høje  Raad  slutttede  sig  til  Golizyns  Forslag,  og 
ogsaa  Ostermann,  som  havde  holdt  sig  borte  fra  Drøftelserne, 
gav  nu  sit  Samtykke.  Derpaa  fulgte  en  Forsamling  af 
Stænderne,  d.  v.  s.  af  Senatet,  Synoden  og  Generalitetet,  og 
her  foreslog  Kansleren  Golovkin  Annas  Valg;  han  krævede 
hertil  et  Samtykke  af  det  hele  Land  gjennem  samtlige  heje 
Myndigheder  som  Landets  Repræsentanter.  Efter  at  dette 
Samtykke  var  opnaaet,  fremtraadte  Golizyn  med  et  yder- 
ligere Forslag,  der  alt  var  drøftet  i  det  høje  Raad :  at  knytte 
Annas  Valg  til  Modtagelsen  af  visse  Valgbetingelser.  Han 
udtalte  aabent:  Absolutismen  skal  ophøre,  og  uden  videre 
Formaliteter  blev  dernæst  ogsaa  opsat  en  Haandfæstning, 
der  skulde  gjælde  som  en  Beslutning  af  hele  Landet.  Den 
led,  som  følger: 

»Herved  lover  jeg  højtidelig,  at  det  skal  være  min 
fornemste  Bestræbelse  og  mit  Formaal  ikke  blot  at  bevare 
vor  orthodoxe  Tro  efter  den  græske  Trosbekjendelse,  men 
paa  enhver  Maade  at  udbrede  den  til  det  yderste;  deslige 
efter  Modtagelsen  af  den  russiske  Krone  i  mit  hele  Liv 
ikke  at  indgaa  noget  nyt  Ægteskab  eller  at  indsætte  nogen 
Efterfølger  i  levende  Live  eller  efter  min  Ded;  da  ethvert 
Riges  Velfærd  og  Bestaaen  er  afhængig  af  gode  Raadslag- 
ninger,  forpligte  vi  os  derhos  fremtidig  at  beholde  det  alt 
bestaaende  høje  Gehejmeraad  af  otte  Personer  og  ikke  uden 
dets  Samtykke 

1.  at  begynde  Krig  med  nogen, 

2..  ej  heller  at  slutte  Fred; 

3.  ikke  at  paalægge  vore  tro  Undersaatter  nogen  som 
helst  Skat; 

4.  ikke  at  forfremme  nogen  til  fornemme,  være  sig 
borgerlige  eller  militære  Embeder  eller  ved  Flaaden  ud 
over  Oberstrang:  heller  ikke  at  bestemme  nogen  til  vigtige 
Forretninger,  medens  Garden  og  den  øvrige  Hær  skal  staa 
under  det  høje  Gehejmeraads  Bestyrelse ; 

5.  ikke  at  berøve  nogen  Adelsmand  Liv,  Formue  eller 
Værdighed  uden  Lov  og  Dom; 

6.  ikke  at  bortgive  Domænegodser   og  Bønder  til  Eje; 

7.  hverken  at  udnævne  Russere  eller  fremmede  til 
Hofembeder; 

8.  ikke  at  bortødsle  Statsindtægterne  og  holde  •  alle 
vore  tro  Undersaatter  i  uforandret  Naade; 

men  naar  jeg  ikke  opfylder  disse  Løfter  i  et  eller 
andet  Punkt,  forbryder  jeg  den  russiske  Trone.« 

Disse  Valgbetingelser  undertegnedes  af  tvende  Goli- 
zyner,  tvende  Dolgorukier,  Kansleren  Golovkin  og  Oster- 
mann.  De  sluttede  sig  øjensynlig  til  de  Betingelser,  som 
tidligere  vare  blevne  forelagte  Schuiski  og  Komanoverne  og 
fuldstændiggjordes  efter  det  i  en  nyere  Tid  stiftede  Bekjendt- 
skab  til  den  polske  og  svenske  Statsforfatning  samt  af  de 
bitre  Erfaringer  under  Peter  L  Det  var  Meningen  at  sikre 
Bojarerne  mod  nye  Vilkaarligheder,  at  tilbageerobre  og  varig 
fæstne  deres  Indflydelse  paa  Statsstyreisen.  De  havde  et 
betydeligt  Parti  blandt  Massen  af  dem,  der  havde  hadet 
Peter  L  som  Antikristen  eller  tungt  følt  hans  Regerings 
Tryk;  særlig  stod  en  stor  Del  af  Kieresiet,  med  Georg 
Daschkov  af  Rostov  i  Spidsen,  paa  deres  Side ;  men  naar 
Bojarerne  ikke  engang  havde  været  en  Czar  Alexei  (Peter 
den  stores  Fader)  voxne,  hvorledes  skulde  de  da  nu  kunne 
haabe  at  holde  sig  over  for  langt  mægtigere  Modstandere? 
De  repræsenterede  i  Grunden  dog  ikke  andet  end  Mod- 
standen mod  den  nye  Tid,  de  havde  intet  andet  Forsvars- 
vaaben  end  Passivitet  og  Traditionen.  Selv  under  Ivan 
den  skrækkelige  havde  en  Schuiski  eller  Glinski  et  Parti  i 
Folket,  som  han  lejlighedsvis  turde  opbyde  til  aaben  Kamp; 
men  nu  havde  selv  den  fornemste  Knæs  kun  saa  megen 
Betydning,  som  hans  Embede  gav  ham.  Masserne,  som 
delte  deres  gamraelrussiske  Sindelag,  saae  i  dem  ikke 
Førere  for  en  Bevægelse,  men  kun  fornemme  Repræsentanter 
for  den  samme  lidende  Passivitet,   der  besjælede   dem  selv 

Og  vel  gav  dem  Mod  til  at  klage,  men  ikke  til  at  handle. 
Denne  Stemning  var  yderligere  bleven  fremmet  ved  de 
sidste  Aars  slappe  Bojarregimente,  som  noget  havde  ud- 
visket Lidelserne  fra  Peter  I.'s  Kegimente.  Daadskraft 
fandtes  kun  hos  Modstanderne,  og  dem  var  der  nok  af. 

Fremfor  alt  var  Hertuginde  x\nna  afKurland  ingen- 
lunde til  Sinds  at  lade  sin  Magt  eller  sin  Fornojelse  paa- 
lægge Skranker,  der  vare  hendes  personlige  Tilbøjeligheder 
imod,  og  som  hun  var  i  Stand  til  at  afværge.  Hun  var  en 
djærv,  realistisk  Natur,  godmodig,  men  af  indskrænket 
Forstand  og  derfor  let  at  lede  for  dem,  som  forstode  at 
imponere  hende,  uselvstændig  og  sorgløs  i  alvorlige  Ting, 
uden  Alvor  og  Forstand  paa  Statssager,  men  uden  ond 
Vilje  i  personligt  Samkvem.  Næppe  var  hun  bleven  for- 
mælet med  Hertug  Frederik  Vilhelm,  fer  hun  blev  Enke, 
og  hun  havde  senere  i  Mitau  maattet  fore  en  Tilværelse,  som 
ikke  svarede  til  hendes  Fordringer;  afhængig  af  Eusland, 
af  Polen  og  Adelen  i  Landet,  hindret  i  sine  Ægteskabsplaner 
med  Morits  af  Sachsen  ved  sin  forhadte  Modstander  Men- 
schikov  var  hun  fuld  af  Længsel  efter  at  komme  ud  af  de 
smaalige  og  trykkende  Forhold  i  Kurland. 

Hun  lededes  af  sin  Elsker,  Ernst  Johan  Biireu,  der 
fra  en  ubetydelig  Herkomst  var  st^egen  til  Sekretær  og 
Yndling,  senere  til  Kammerherre  og  nu  blev  ophøjet  til 
Greve  under  Navnet  Biron.  Han  og  mange  andre  af 
Annas  Omgivelser  saae  i  deres  Herskerindes  Ophøjelse  en 
Vej  til  Ære  og  Fordel,  og  de  satte  nu  alle  Sejl  til  for  at 
opnaa  dette.  Saaledes  laa  det  naturligvis  i  deres  Interesse 
at  holde  Rummet,  nærmest  den  russiske  Krone,  saa  vidt 
muligt  frit  for  russiske  Stormænd,  for  at  de  selv  kunde 
brede  sig  i  Ro  og  Mag.  Biron  med  sin  selvbevidste  Kraft 
var  helt  og  holden  Mand  for  at  lede  Anna,  og  han  be- 
herskede hende  da  ogsaa  ganske.  Klog,  heftig,  voldsom, 
opfarende,  pragtelskende,  som  han  var,  undertrykkede  han 
snart  Annas  svage  Karakter  saa  fuldstændig,  at  hun  ganske 

føjede  sig  i  hans  Ønsker.  I  selve  Moskva  maatte  Peter  den 
stores  Parti  naturligvis  komme  i  Bevægelse  ved  Udsigten 
til,  at  hans  Værk  skulde  omstyrtes  og  hans  Medhjælpere 
udelukkes  fra  Herredømmet.  Alle  Mænd  fra  hans  Tid 
forudsaa,  at  det  vilde  være  ude  med  dem,  saafremt  Bo- 
j årerne  satte  deres  Planer  igjennem.  Enkelte  af  den  nye 
Tids  Mænd,  t.  Ex.  Tatischtschev  og  Moldaveren  Antiokus 
Kantemir,  i  Grunden  vel  ogsaa  Ostermann,  repræsenterede 
Fremskridtet  af  ren  Overbevisning ;  de  fleste  af  deres  Parti- 
fæller nærede  blot  Frygt  for  sig  selv,  deres  Stilling  og 
Embeder,  saaledes  Volinski,  den  snu,  forvovne  Guverner  i 
Kasan;  saaledes  Kirkens  Overhoved,  Theofanes  afNovgorod, 
hvem  hans  Modstander  i  Rostov  sikkert  havde  styrtet  under 
et  fortsat  Bojarregimente;  saaledes  ogsaa  General  Jagu- 
shinski  og  en  stor  Mængde  andre  Embedsmænd  af  Peters 
Skole,  der  alle  saae  sig  truede  i  deres  bureaukratiske  For- 
dele. Og  heri  mødtes  de  nu  med  mange  andre,  som  i 
Grunden  ikke  beundrede  Reformerne  i  Rusland,  men  dog 
skræmmedes  tilbage  ved  Udsigten  til  at  komme  i  Hænderne 
paa  enkelte  herskesyge  Boj  årer.  Notablerne,  som  havde 
ladet  sig  overrumple  af  Golizyn  og  hans  Fæller,  kom  meget 
snart  til  Besindelse,  og  Senatorer  og  Generaler  sloge  sig 
sammen  med  den  lavere  Embedsstand  mod  det  fremtræn- 
gende Oligarki.  De  vidste  kun  alt  for  godt,  at  Administra- 
tionens Slethed  ingenlunde  vilde  mindskes,  men  at  blot  en 
voxende  Nepotisme  vilde  bryde  frem,  og  at  den  maatte 
blive  farlig  for  enhver,  som  ikke  hørte  til  de  herskende 
Slægters  Parti.  Otte  Herrer  mod  én!  mente  disse  med 
rette  og  skyndte  sig  at  vække  Uvilje  hos  Folket  mod  disse 
Indskrænkninger,  som  syntes  at  fordunkle  Czartronens  Glans. 
Der  udkrævedes  ingen  store  Anstrængelser  for  at  vække 
Massernes  Ærefrygt  for  Czarens  Hellighed;  Peter  den  stores 
Theori  om  Czarmagten  ved  Folkets  Vilje  var  saa  lidet 
levende  hos  Folket,  at  denne  Mængde  selv  nu  kun  kunde 
mande  sig  op  til  en  Viljestilkjendegivelse,  som  gik  ud  paa 

at  hævde  Czardømmets  fuldstændige  Selvraadighed   over  for 
de  usurpatoriske  Folkerepræsentanters  Vilje. 

Imidlertid  havde  Anna  den  28de  Januar  1730  under- 
tegnet Valgkapitulationen  i  Mitau  og  saaledes  modtaget 
Kronen.  Den  3dje  Februar  samledes  Gehejmeraadet  atter 
med  Senatets  og  Hærens  Notabler  i  Kreml,  hvor  Czarindens 
Svarskrivelse  blev  oplæst.  Den  nu  foreliggende  Kjends- 
gjerning,  en  saa  betydningsfuld  Omvæltning  i  den  gamle 
Statsform,  fremkaldte  et  Indtryk,  der  var  ret  karakteristisk 
for  den  manglende  Forstaaelse  og  den  stundesløse  Svaghed, 
hvoiTned  hele  Omvæltningen  var  sat  i  Gang.  >Alle  bævedec, 
fortæller  Ærkebiskop  Theofanes,  »og  selv  de,  der  havde 
haabet  store  Fordele  for  sig,  lode  Ørene  hænge.  Vidunderlig 
var  den  almindelige  Tavshed;  ogsaa  det  høje  Raads  Med- 
lemmer saae  sig  ængstelig  omkring  og  stillede  sig  an,  som 
om  de  undrede  sig  over  en  uhørt  og  uventet  Sag.«  De 
stolte  Bojarer  følte  sig  altsaa  dog  ikke  ganske  hyggelige 
ved  at  staa  Ansigt  til  Ansigt  med  en  Trone,  hvis  Magt  de 
havde  anmasset  sig,  eller  over  for  en  Troppemasse,  der  af 
Nysgjerrighed  havde  indfundet  sig  i  Paladset,  og  som  i 
Annas  Haandfæstning  øjensynlig  saae  en  Nedværdigelse  af 
Czarens  Magtfylde.  Den  udvalgte  Herskerindes  Vilje  fore- 
laa  imidlertid  nu  i  lovlig  Form,  man  føjede  sig  eft«r  samme, 
og  omtrent  500  Underskrifter  med  Kirkefyrsterne  i  Spidsen 
dækkede  den  Takadresse,  som  besvarede  Annas  Erklæring. 
Den  4de  Febr.  1730  udsendte  Gehejmeraadet  et  Manifest 
om  Annas  Valg,  hvori  det  dog  ikke  engang  vovede  at  om- 
tale den  nye  Valgform,  og  Synodens  Vicepræsident  Theo- 
fanes, hvis  Navn  stod  i  Spidsen  for  Adressen,  skyndte  sig 
med  endnu  selv  samme  Dag  at  foranstalte  en  Takkefest, 
hvori  Anna  efter  gammel  Sæd  blev  hilst  som  Selv- 
herskerinde. 

Medens  man  med  Spænding  imødesaa  Annas  Ankomst, 
kæmpede  man  alt  om  den  i  Gehejmeraadet  samlede  Myn- 
dighed.   Fra  forskjellige  Grupper  af  Embedsstanden  indlob 

Andragender  om  en  Reform  af  det  høje  Raad;  Forslagene 
tilsigtede  en  Forøgelse  af  Raadets  Medlemmer  og  gik  sam- 
tidig ud  paa  at  hindre  enkelte  Familiers  Overmagt,  i  det 
man  ikke  vilde  indrømme  samme  Familie  mere  end  tvende 
Medlemmer  af  Raadet.  Det  høje  Raad  søgte  paa  sin  Side 
at  hverve  Tilhængere  ved  Eftergivenhed;  det  foreslog,  at 
naar  et  Sæde  blev  frit,  skulde  Gehejmeraadet  i  Forening  med 
Senatet  foreslaa  Kejserinden  fortjenstfulde  og  mod  Folket 
velsindede  Kandidater  af  de  fornemste  Familier,  af  Gene- 
ralitetet  eller  Adelen;  af  eu  og  samme  Familie  skulde  der 
ikke  sidde  mere  end  tvende  Medlemmer  i  Gehejmeraadet; 
til  Drøftelse  af  nye  og  vigtige  Statssager  skulde  det  høje 
Raad  samles  med  Senatet,  Generalitetet,  Medlemmerne  af 
Kollegierne  og  den  fornemme  Adel,  og  i  gejstlige  Sager 
skulde  derhos  Synodens  Medlemmer  og  de  øvrige  Ærke- 
præster  spørges  til  Raads  i  Forhold  til  Sagernes  Vigtighed. 

Da  disse  Forslag  endnu  ikke  bleve  fundne  fyldest- 
gjørende,  gik  Bojarerne  videre:  Gehejmeraadet  skulde  for- 
øges fra  otte  til  tolv  Medlemmer;  for  at  angle  Gejstlig- 
heden skulde  Økonomikollegiet  ophæves ;  det  havde  forvaltet 
de  af  Peter  I.  inddragne  gejstlige  Godser,  men  nu  skulde 
Bestyrelsen  tilbagegives  Ærkebisperne  og  Klostrene.  Frem- 
deles lovede  man,  at  i  de  højere  Kancellier  skulde  fortrins- 
vis Sønner  af  de  fornemme  Familier  finde  Ansættelse  og 
forfremmes;  Adelen  skulde  ikke  tvinges  til  ringere  Tjeneste, 
derimod  skulde  der  oprettes  Kadetkorpser;  Bønder  og  liv- 
egne skulde  der  ikke  tilstedes  Adgang  til  noget  Embede;  der 
skulde  sørges  for  Soldaterne,  Skatterne  skulde  mindskes,  og 
Kjøbmændene  nyde  fri  Handel  og  Beskyttelse;  Liv-  og 
Estlænderne  skulde  beholde  deres  Privilegier  ubeskaarne  og 
de  øvrige  fremmede  i  Landet  nyde  Beskyttelse  og  behandles 
med  Kjærlighed  og  Agtelse.  Endelig  skulde  Residensen 
stadig  og  uforandret  forblive  i  Moskva. 

Disse  Forslag  løb  saaledes  ud  paa  at  sikre  »Snatj'en«, 
de  fornemme  Slægter,  Herredømmet;   Adelen  eller  med  den 

brugelige  polske  Benævnelse  »Schlæchetstvo'en«  sknlde  have 
Fortrinsret  til  alle  højere  Stillinger;  den  høje  Embedsstand 
skulde  i  vigtige  Spørgsmaal  have  en  raadgivende  Stemnie, 
men  Gehejmeraadet  forbeholdt  sig  dog  den  egentlige  Af- 
gjørelse;  alle  ovrige  Bestemmelser  vare  blot  Mading  for 
de  utilfredse.  Hvad  disse  Planers  Gjennemforelse  havde 
ledet  til,  kunde  man  slutte  sig  til,  da  de  samme  HeiTer  af 
det  hoje  Raad  havde  regeret  i  Peter  II.'s  sidste  Aar;  det 
gode,  man  havde  deres  Herredømme  at  takke  for,  var,  at 
de  forholdt  sig  rolig  udadtil;  det  onde,  de  forskyldte,  var, 
at  de  ligeledes  intet  udrettede  i  det  indre.  De  havde 
kunnet  styre  et  Moskva  fra  den  gamle  Tid  med  dens  pa- 
triarkalske Vojvoder;  men  Forstand  paa  den  nye  Tid  havde 
dog  kun  Peter  den  stores  Mand,  den  nyere  Tids  Lykke- 
ridder. Den  rigtige  Kritik  fældte  Volinski,  i  det  han  frem- 
hævede, hvorledes  de  fornemme  under  denne  Adelsregering 
stadig  kun  vilde  tænke  paa  deres  egen  Fordel ;  hvorledes  kun 
Smigreren  vilde  betyde  noget,  medens  den  ærlige  og  sanddru 
vilde  blive  traadt  i  Støvet;  hvorledes  alle  Forretninger  vilde 
standse  og  Hæren  gaa  tilbage;  hvorledes  den  fuldstændige 
Mangel  paa  Ærgjerrighed  og  Arbejdslyst  hos  Folket  nu, 
naar  Tvangen  faldt  bort,  vilde  føre  til,  at  »ogsaa  saadanne, 
som  kun  havde  Rugbrød  at  spise  hjemme,  dog  ikke  vilde 
nære  det  Ønske  at  skaffe  sig  Ære  eller  tilstrækkelig  Føde, 
derimod  vilde  enhver  ligge  og  drive  i  sit  Hjem.«  Man 
vilde  blive  nodt  til  at  besætte  Pladserne  med  Bønder  og 
livegne.  Soldaterne  vilde  atter  blive  Strelitzer,  og  Offi- 
cererne, som  havde  faaet  deres  Frihed  tilbage,  vilde  for- 
vandles til  Røvere. 

Denne  velgrundede  Dom  over  det  truende  Bojar- 
regiraente  skriver  sig  desto  værre  fra  en  Mand,  hvem  Peter 
I.  snart  med  højstegen  Haand  havde  pryglet  halvt  fordærvet 
for  de  største  Forbrydelser,  snart  straffet  paa  anden  Maade ; 
denne  Lykkeridder,  som  havde  Indsigt  i  Forretningerne,  var 
netop  selv  gjennemgaaende  plettet  af  moralske  Forbrydelser. 

Skulde  det  nye  Kejserdømme  imidlertid  virkelig  styre  sig 
solv,  skulde  det  regeres  af  Russere,  havde  man  til  de 
ledende  Poster  kun  Valget  mellem  uvidende  arbejdsudygtige 
Fornemheder  eller  snedige,  med  nogen  Forretningsdygtighed 
udrustede,  samvittighedsløse,  stjælende  og  udsugende  Em- 
bedsmænd. Hos  Gammelrusserne  fandtes  intet  Materiale, 
der  kunde  omformes  til  Redskaber,  hvormed  Peter  I.'s  paa- 
begyndte Arbejde  lod  sig  føre  videre. 

Medens  de  tvende  Partier  saaledes  bekæmpede  hinanden 
i  Embedsstanden,  Kirken  og  Hæren,  indtraf  Anna  til  Om- 
egnen af  Moskva,  ledsaget  af  Vassili  Lukitsch  Dolgoruki, 
som  havde  overbragt  hende  Valgdokumentet  og  Haandfæst- 
ningen.  Efter  Skik  og  Brug  gjorde  hun  Holdt  uden  for 
Residensstaden,  for  at  lave  sig  til  Indtoget,  og  modtog  her 
de  høje  Embedsmænd  og  Tropperne.  Hun  vidste  helt  vel, 
hvorledes  det  stod  til  med  Partierne ;  thi  Jagushinski,  Peter 
den  stores  forhenværende  Generalprokurør,  havde  hemmelig 
Bat  hende  i  Kjendskab  med  alt  det  passerede  og  var  derfor 
bleven  sat  fast  af  Gehejmeraadet.  Efter  Kejserindens  Be- 
faling fandt  Peter  II.'s  højtidelige  Jordfæstelse  nu  Sted  den 
Ilte  Febr.,  og  fire  Dage  senere  holdt  hun  sit  Indtog  i 
Moskva. 

Nu  begyndte  Bojarernes  hemmelige  Modstandere  at 
træde  mere  aabenlyst  frem,  opæggede  af  Theofanes,  Jagu- 
shinski, Tscherkasski  og  Annas  Slægtninge,  Saltykoverne, 
og  hvor  ivrig  Vassili  Lukitsch  Dolgoruki  end  holdt  Czar- 
inden  afspærret  og  bevogtet  paa  Kreml,  fandt  Modstanderne 
dog  hemmelige  Veje  til  at  sætte  sig  i  Forbindelse  med 
hende.  Flere  Dage  igjennem  var  Kejserinden  og  Riget 
fuldstændig  i  Hænderne  paa  hine  faa  Stormænd,  som  alle- 
rede forberedte  sig  til  yderligere  voldsomme  Trin  paa  den 
betraadte  Vej,  da  de  den  25de  Februar  pludselig  beordredes 
til  Paladset  og  overraskedes  ved  Synet  af  en  Forsamling 
paa  800  Mand  af  Senatet,  Generalitetet  og  Adelen,  som 
forebragte  Czarinden  et  Bønskrift,  der  gik  ud  paa,    at  hun 

endnu  engang  vilde  overveje  sine  givne  Løfter  og  indføre 
en  Regeringsform,  hele  Folket  maatte  kunne  billige.  Anna, 
der  i  det  afgj ørende  Øjeblik  støttedes  af  sin  Søster,  Hertug- 
inden af  Mecklenburg,  undertegnede  hurtig  Bønskriftet. 
Imidlertid  rejste  sig  Larm  og  Støj,  Adelen,  særlig  Garde- 
adelen, raabte,  at  den  ikke  vilde  tilstede,  at  man  foreskTev 
Czariuden  Love,  og  bad  om  Tilladelse  til  at  turde  lægge 
hendes  Modstanderes  Hoveder  for  hendes  Fødder,  og  Anna 
benyttede  Øjeblikket  til  at  befale  Garden  fremtidig  kun  at 
lystre  General  Saltykov.  Hermed  var  Haandfæstningen 
allerede  ligefrem  brudt;  om  Eftermiddagen  mødte  Adelen 
paa  ny  med  et  Bønskrift:  Czariuden  maatte  naadigst  behage 
at  oprette  Eneherredømmet  under  den  gamle  Form,  og 
naar  vi  under  dette  Dokument  læse  150  Navne,  er  det  ind- 
lysende, at  Dolgorukierne  og  Golizynerne  ikke  have  for- 
staaet  at  bringe  en  alvorlig  Partipolitik  i  Gang.  »Ere  de 
Punkter,  man  forelagde  mig  i  Mitau,  da  ikke  affattede  efter 
hele  Folkets  Ønske?«  udbrød  Anna  med  forstilt  For- 
bavselse. >Nej!«  svarede  Mængden.  »Saa  har  du  altsaa 
bedraget  mig,  Knæs  Vassili  Lukitsch?«  henkastede  hun  i 
truende  Tone  til  Dolgoruki,  som  havde  overbragt  Haand- 
fæstningen og  hidindtil  holdt  hende  under  Opsyn.  Haand- 
fæstningen blev  bragt  til  Veje  og  sønderreves  af  Anna  i 
hele  Forsamlingens  Paasyn.  Den  1ste  Marts  hyldedes  der- 
næst Selvherskerinden  paa  gammel  Vis  af  alle. 

Forsøget  paa  at  indskrænke  Czarvælden  var  saaledes 
atter  mislykket;  uden  noget  som  helst  Retsbrud,  paa  frede- 
lig forfatningsmæssig  Vis  var  Statsmagten  gaaet  over  i 
Folkets  Haand,  og  atter  havde  Folket  selv  rejst  sig  for  at 
hindre,  at  Statsmyndigheden  overdroges  den  udvalgte  Hersker- 
inde anderledes  end  under  den  gamle  despotiske  Form. 
Man  kunde  mene,  at  et  uklart  Instinkt  her  ledede  disse 
800  adelige  Folkerepræsentanter;  men  det  var  dog  endnu  mere 
Frygten  for  hine  Dolgorukiers  og  Golizyners  Udygtighed  og 
Herskesyge    og  Mangelen   af  paalidelige  Førere,    som    til- 

skyndede  dem  til  at  knuse  Gehejmeraadets  Magt.  Anna 
erkjendte  uden  Betænkning  Folkets  Ret  til  at  vælge  sin 
Hersker,  som  det  tykkedes  for  godt,  og  Folket  udøvede  uden 
Betænkning  denne  Ret  efter  gammel  Skik  og  Brug;  men 
Folket  manglede  ethvert  politisk  Begreb,  havde  ingen  som 
helst  Theori,  der  kunde  klare  dette  Forhold  mellem  Folke- 
og  Czarvælde,  og  Gehejmeraadets  Medlemmer  havde  kun 
nogle  uklare  Forestillinger  om  den  svenske  Forfatning,  der 
sammenblandedes  med  den  svundne  Tids  bojarisk-  patriar- 
kalske Sædvaner  og  Tankeformer.  Modstanderne  af  Gehejme- 
raadet  nærede  ganske  vist  ogsaa  Ønsket  om  at  bevare  nogle 
Skranker  mod  Czarens  Vilkaarlighed,  de  havde  i  det  mindste 
forelagt  Czarinden  forskjellige  Udkast,  hvori  man  ikke 
simpelthen  foreslog  Haandfæstningens  Tilintetgjørelse,  men 
blot  Modifikationer  i  samme.  Dog  Tropperne  vilde  under 
ingen  Omstændigheder  staa  under  noget  Regimente  paa 
tolv  eller  flere  Hoveder,  og  Anna  benyttede  denne  Stemning 
hos  Garden  og  ændrede  ikke  Valgbetingelserne,  men  af- 
kastede alle  Baand.  Den  næsten  udelukkende  af  Adels- 
mænd bestaaende  Garde  var  de  egentlige  Regræsentanter 
for  det  Folk,  Anna  beraabte  sig  paa.  Dolgorukierne  og 
Golizynerne  stode  med  Hensyn  til  Ønskerne  om  Regerings- 
formen ikke  saa  fjærnt  fra  Undertegnerne  af  de  hundrede 
og  halvtredsindstyves  Adresse,  kun  mægtede  de  ikke  at  kue 
deres  Egennytte  og  Stolthed  endog  blot  foreløbig,  saa  at  de 
kunde  vinde  den  øvrige  Rest  af  de  fornemme,  og  i  det  de 
saaledes  stode  alene,  hindrede  de  ogsaa  Resten  af  Bojarerne 
i  at  handle,  til  Garden  gjorde  Udslaget  mod  dem;  paa 
begge  Sider  var  der  Mangel  paa  fremragende  Førere,  men 
Dmitri  Golizyn  og  Alexei  Dolgoruki  vare  saa  uduelige,  at 
de  endog  lode  sig  overliste  af  Mænd  som  Theofanes  og 
Jagushinski. 

Næppe  havde  Anna  sat  sig  fast  i  Sadelen,  før  hun  gav 
sig  i  Færd  med  at  gjøre  de  fronderende  Stormænd  uskade- 
lige.   Foreløbig  lagde  hun  ikke  Haand  paa  Personlighederne, 

men  ophævede  blot  det  høje  Gehejmeraad  og  sammen- 
smeltede det  med  Senatet,  hvis  Medlemmer  forøgedes  til 
21.  I  det  hun  saaledes  brød  de  tvende  hidtil  herskende 
Familiers  Magt,  imødekom  hun  de  øvrige  Stormænds  Ønsker, 
saaledes  som  de  vare  komne  til  Orde  i  de  hundrede  og 
halvtredsindstyves  Adresse.  De  mest  ansete  Navne  vare  nu 
samlede  i  Senatet;  det  eneste  fremmede  Medlem  var  Oster- 
mann,  der  med  sin  sædvanlige  Forsigtighed  havde  holdt  sig 
tilbage  fra  hele  dette  Virvar  og  ikke  krænket  nogen.  Peter 
I.  havde  1714  indfort  Majoratsarvefølgen  for  de  adelige 
Godser  for  at  kunne  bevare  en  bemidlet  Adelsstand;  nu 
ophævedes  dette  i  December  1730.  Fremdeles  oprettedes 
det  første  Kadetkorps  for  200  adelige  Sønner,  Senatets  For- 
retningsgang reguleredes  saaledes,  at  denne  Myndigheds  hid- 
tidige Ørkesløshed  blev  forebygget  ved,  at  Kejserinden 
stadig  kunde  føre  et  Tilsyn,  og  det  deltes  i  fem  Departe- 
menter med  bestemte  Arbejdsomraader.  Man  optog  frem- 
deles Arbejdet  med  en  Lovbog,  hidkaldte  prøvede  Kræfter 
fra  Landet  og  gjorde  alle  Slags  Forsøg  paa  at  komme  til 
et  Resultat,  men  kunde  trods  gjentagne  Befalinger  ikke  faa 
noget  færdigt,  da  disse  russiske  Raader,  Statsraader  og  Ge- 
hejmeraader  kun  havde  ringe  Anlæg  for  den  lovgivende 
Virksomhed,  Vojvodernes  Vilkaarlighed  under  Retsfor- 
følgelsen —  ved  Processerne  saae  de  bort  fra  alle  Under- 
søgelser eller  Vidneforhør  og  forlode  sig  kun  paa  deres  egen 
Genius  —  bevægede  Anna  til  atter  at  optage  Peters  Rets- 
anordning  og  i  det  mindste  for  Moskva  at  oprette  tvende 
Domstole,  den  ene  for  civile,  den  anden  for  kriminelle 
Sager,  og  disse  overtoge  Appellen  til  Justitskollegiet.  Sibiriens 
Bestyrelse,  som  hidtil  paa  den  skamløseste  Maade  var  bleven 
misbrugt  af  Guvernørerne,  overdroges  det  sibiriske  Kollegium 
under  Jagushinskis  Forsæde.  For  at  raade  Bod  paa  de 
almindelige  Klager  over  Vojvodernes  Rovbegjærlighed  be- 
stemtes, at  disse  Satraper  skulde  vexle  hver  andet  Aar  og 
maatte   aflægge  Senatet  Regnskab  for  deres  Embedsførelse. 

Peter  I.  havde  indført  Kopskatten  til  Troppernes  Underhold 
og  ladet  dem  selv  inddrive  Skatten;  1727  havde  man  over- 
draget Administrationen  til  Guvernørerne  og  Vojvoderne, 
som  havde  benyttet  sig  af  dette  bekvemme  Udpresnings- 
middel;  nu  kom  Skattens  Inddrivelse  atter  i  Hænderne  paa 
Obersterne  og  Officererne,  og  man  tør  antage,  at  Udbyttet 
heraf  kun  var,  at  disse  nye  Skatteopkræveres  endnu  tomme 
Maver  kun  fik  dem  til  at  prøve  paa  at  stille  deres  Hunger 
paa  samme  Vis  som  deres  Forgængere. 

Synodens  Tal  forøgedes  til  elleve,  og  i  Steden  for  faste 
skulde  det  nu  bestaa  af  vexlende  Medlemmer;  Halvdelen 
skulde  være  Lillerussere.  Det  blev  strængt  forbudt  Præ- 
sterne at  stikke  deres  Sønner  som  Skrivere  ind  blandt 
Embedsmændene;  de  maatte  under  Straf  kun  sendes  til  det 
gejstlige  Akademi.  Medicinalkancelliet,  der  var  blevet  saa 
slet  forvaltet  af  den  gamle  Dr.  Blumentrost,  omordnedes  til 
et  Medicinalkollegium  paa  fem  Læger,  som  skulde  føre  Til- 
synet med  Apothekerne  og  Laboratorierne  og  havde  at  stille 
Læger  til  Hæren. 

Anna  erklærede  rent  ud,  at  hun  vilde  optage  Peter  L's 
Bestemmelser,  og  der  blev  udkastet  nogle  Reformer  særlig 
med  Hensyn  til  Hæren,  som  var  bleven  forsømt  saa  længe: 
en  Kommission  blev  t.  E.  nedsat,  som  skulde  sørge  for 
Hærens  Bestyrelse  og  gjøre  Udkast  til  et  Krigsbudget.  Det 
er  af  Interesse,  at  man  gjorde  et  Forsøg  paa  at  indskrænke 
Soldaternes  hidtil  ubegrænsede  Tjenestetid  til  en  Alder  af 
15  til  30  Aar;  Soldatermaalet  blev  slaaet  fast  til  27« 
Arschen  (henved  5  Fod  d.  M.),  og  der  udgik  ligeledes  Be- 
faling til  baade  at  holde  Flaade  og  Landhær  i  nøje  Stand 
efter  de  bestaaende  Forskrifter, 

Der  udgik  ogsaa  enkelte  Politibestemmelser,  som  lige- 
ledes optoge  Peters  Bestræbelser.  I  Moskvas  Hovedgader 
oprejste  man  Lygtepæle  med  Tranlamper,  og  allerhøjst- 
sammes Befaling  lød  paa,  at  de  skulde  holdes  tændte  i 
mørke  Nætter,  en  første  Begyndelse  til  en  offentlig  Belys- 

ning,  Anna  vel  havde  bragt  med  sig  fra  de  baltiske  Stæder. 
Peter  den  store  havde  oprettet  Fattighuse;  men  i  Steden 
for  virkelige  fattige  og  syge  havde  Døgenigte  og  Doven- 
kroppe her  slaaet  sig  til  Ro,  medens  Gaderne  vrimlede  af 
Tiggere;  nu  skulde  Tiggere  udvises  af  Staden  eller  optages 
i  Fattighusene.  Endelig  gjentog  man  de  ældre  Forbud  mod 
alt  for  hurtig  Kjørsel  i  Gaderne,  en  gammel  og  ofte  farlig 
Fornøjelse,  og  truede  de  af  Folket  afholdte  Troldmænd 
med  Baal  og  Brand. 

Disse  Love,  Forordninger  og  Anstrængelser  bleve  om- 
trent lige  saa  frugtesløse  som  paa  Peter  I.'s  Tider.  Tallet 
paa  Tiggere  og  Hexemestrene  tog  ikke  af,  saa  lidt  som  det 
voxede  paa  Skibe  og  Soldater;  de  nye  Embedsmænd  stjal 
ikke  mindre  end  de  gamle,  saa  lidt  som  de  nye  fornemme 
Senatorer  bragte  større  Indsigt  eller  Virksomhed  ind  i 
Senatet;  naar  man  virkelig  atter  vilde  optage  Peter  I.'s 
højtflyvende  Planer,  lod  der  sig  ikke  udrette  noget  med 
slige  Kræfter,  ja  mange  vare  endog  ligefrem  farlige  Mod- 
standere af  dem.  Saaledes  varede  det  da  heller  ikke  længe, 
inden  Anna  begyndte  at  gaa  aabenlyst  frem  mod  det  gamle 
Gehejraeraads  Parti,  hvem  fremmede  Sendemænd  allerede 
paa  hin  Tid  tillagde  Navnet  Gammelrussere. 

Det  lader  sig  vanskelig  afgjøre,  hvor  vidt  Annas  hid- 
tidige Optræden  delvis  eller  fuldstændig  lader  sig  skrive 
paa  hendes  tyske  Raadgiveres  og  Venners  Indskydelser  og 
Ideer.  Den  intime  Forstaaelse,  som  allerede  paa  Tid  bestod 
mellem  Kejserinden  og  Biron,  berettiger  dog  til  den  An- 
tagelse, at  hans  Raad  fik  afgjørende  Vægt  ogsaa  i  russiske 
Anliggender,  allerede  fra  det  Øjeblik  hun  modtog  Valget. 
Naar  Biron  i  den  først«  Tid  af  Opholdet  i  Moskva  holdt 
sig  mere  i  Baggrunden,  kan  han  have  haft  tilstrækkelig 
Grund  hertil  allerede  i  den  Omstændighed,  at  det  Ønske 
var  blevet  lydeligt  ved  Annas  Valg,  at  hun  ikke  maatte 
medbringe  fremmede  til  Moskva.  I  denne  Uvilje  stemte 
de  ledende  Bojarfamilier  overens  med  mange  af  Modpartiet; 


236  Peter  den  stores  nærmeste  Efterfølgere. 

kun  en  enkelt  fremragende  fremmed  undtoge  ogsaa  Gammel- 
russerne  fra  dette  deres  Had,  nemlig  Ostermann,  hvis 
Nytte,  ja  Uundværlighed  de  uvillig  auerkjendte,  hvis  Hold- 
ning ikke  syntes  at  true  deres  Herskesyge,  og  hvis  mere 
end  tyveaarige  Statstjeneste  noget  dækkede  over  hans  tyske 
Herkomst.  Han  havde  føjet  sig  efter  Dolgorukiernes  reak- 
tionære Anordninger,  men  var  desuagtet  en  Nyrusser,  en 
Tilhænger  af  Peter  den  stores  Reformforsøg  og  følgelig 
den  Person,  som  bedst  egnede  sig  til  at  være  Annas  Hoved- 
redskab, især  saa  længe  hun  endnu  maatte  skaane  de 
gammelrussiske  Stemninger. 

Saaledes  trak  Anna  denne  prøvede  Statsmand  nærmere 
til  sig  og  aftalte  med  ham  Felttogsplanen  mod  Bojarernes 
Parti.  Først  blev  Vassili  Lukitsch  Dolgoruki  interneret  i 
Provinsen,  derpaa  fulgte  en  Ukas  til  Senatet,  hvorved  hele 
Familien  Dolgoruki  blev  sprængt  fra  hverandre;  en  maatte 
som  Guvernør  til  Sibirien,  en  anden  til  Astrahan,  en  tredje 
til  Vologda,  andre  til  deres  Landgodser.  Den  sidste  Skæbne 
ramte  de  tvende  Førere  Alexei  og  hans  Søn  Ivan,  Peter 
II.'s  Svigerfader  og  Yndling,  hvem  Anna  i  sit  Manifest 
aabenlyst  sigtede  for  uhyre  Underslæb  af  Statskassen.  Her- 
med nøjedes  man  foreløbig;  man  skaanede  Peltmarskalk 
Dolgoruki  og  Golizynerne,  ja  søgte  endog  at  vinde  dem,  i 
det  man  ikke  alene  lod  dem  beholde  deres  gamle  Æres- 
poster, men  endog  forfremmede  dem,  rigtignok  mere  for 
et  Syns  Skyld;  thi  i  Virkeligheden  blev  deres  Magt  meget 
indskrænket  ved  de  nye  Mænd,  som  nu  kom  ovenpaa  og 
hurtig  udfyldte  den  Plads,  som  var  bleven  ledig  ved  det 
høje  Raads  Fald. 

Den  eneste,  der  hidtil  uden  Skade  havde  redet  enhver 
Storm  af,  og  som  ved  hver  Omvæltning  faldt  paa  Fødderne, 
Oraklet  Ostermann,  kunde  heller  ikke  undværes  af  de  nye 
Mænd;  han  udnævntes  til  Greve  og  beholdt  nu  som  tid- 
ligere Ledelsen  af  de  udenrigske  Sager  og  den  indre 
Administration    i    sin     Haand.       Med     ham     holdt     sig 

hans    uadskillelige    Ven    Lowenwolde,    en    Livlænder,    der 
allerede   var  kommen  til  Vejrs  som  Katharinas  Yndling  og 
bleven  udnævnt  til  Hofmarskalk,   men  nu  som  Overhofmar- 
skalk   og  Greve    naaede   større    og    større  Anseelse.      Som 
tredje    Mand   fra    Peters  Tider    sluttede  Miinnich,    den   til 
Greve  udnævnte  General,   sig  til   Forbundet.     Denne   dyg- 
tige Ingeniør,  en  Oldenborger,  blev  meget  værdsat  af  Peter 
I.    og  havde   foruden   andre  Arbejder   ogsaa  faaet  Ladoga- 
kanalen  næsten  færdig,  da  Kejseren  døde.     For  at  fuldende 
sidstnævnte    betydelige    Værk    krævede    han   af    Gehejme- 
raadet,  d.  v.  s.  Menschikov,  det  nødvendige  Antal  Soldater, 
men  blev  haardt  afvist,    rimeligvis   fordi  Menschikov   i  den 
ærgjerrige  og  energiske  Mand  saae  en  ubelejlig  Modstander, 
han  vilde  blive  kvit.     Fjendskabet  med  den  mægtige  Men- 
schikov holdt  i  længere  Tid  Miinnich  borte  fra  Hoffet,   han 
maatte   med   færre  Midler    fortsætte  sin   Kanalbygning  og 
fik  den  virkelig  ogsaa   afsluttet  i   Sommeren  1728.     Dette 
vellykkede  Værk  saa  vel  som  Menschikovs  Had  maatte  efter 
den  almægtige  Yndlings   Fald    sætte  Miinnich  i  Gunst  hos 
Peter  11.,    der   udnævnte  ham  til  Guvernør  over  Provinsen 
St.  Petersborg.      Dog  først  under  Anna   kom    han    i  varig 
Forbindelse  med  Hoffet,  i  det  han   udnævntes  til  General- 
Felttøjmester  og  Præsident  for  det  ny  oprettede  Krigsraad, 
til   hvem    Hærvæseneta    Nydannelse    overdroges;    i    denne 
Stilling   kom    Munnich   saaledes    til    at   danne    Modvægten 
mod  de  tvende  Feltmarskalker  af  Bojarfamilierne  Dolgoruki 
og  Golizyn,  hvem  man  ej  ret  forlod  sig  paa. 

Gammelrussernes  Forsøg  paa  at  fjærne  Udlændingene 
og  gjore  Anna  afhængig  af  dem  selv  var  saaledes  inden 
kort  Frist  slaaet  over  i  det  fuldstændig  modsatte  Spor;  de 
betydeligste  Hoveder  af  Dolgorukiernes  Æt  vare  bortsendte, 
de  tvende  Feltmarskalker  gjorte  uskadelige,  og  i  de  højeste 
Poster  fandtes  foruden  dem  kun  et  Par  andre  Russere  uden 
anden  Betydning  end  deres  Navne,  som  den  rige  Knæs 
Tscherkaski  og  den  gamle  Kansler  Golovkin.    Den  dygtigste 

af  Ostermaans  og  Tyskernes  Modstandere,  General  Jagu- 
shinski,  modtog  vel  foreløbig  for  anden  Gang  Posten  som 
Generalprokurør  for  Senatet,  indtil  man  dog  snart  friede  sig 
ogsaa  for  ham  ved  Gesandtskabsposten  i  Berlin.  Den  hele 
Statsledelse  var  nu  1  tyske  Hænder,  først  og  fremmest 
Overkammerherre  Biron,  en  Fjende  af  Russerne,  der  omgav 
sig  med  Livlændere  og  Kurlændere  og  vandt  større  og 
større  Indflydelse  paa  Sagernes  Gang ;  Ledelsen  af  de  uden- 
rigske Forhold  og  den  indre  Administration  laa  i  Oster- 
raanns  Hænder.  Hæren  var  betroet  til  Miinnich,  HolBfet  til 
Løwenwolde,  Og  saae  man  nu  om  sig  i  Landet,  fandt  man 
alt  den  Gang  Tyskerne  overalt  i  overvejende  Tal. 

Da  de  fremmede  Institutioner  ved  Aarhundredets  Be- 
gyndelse trængte  ind  i  Rusland,  fulgte  fremmede  Mennesker 
ogsaa  i  Hælene  paa  dem.  Under  Peter  I.  behøve  vi  blot 
at  mindes  Lefort,  Winius,  Ostermann,  Schaffirov,  Leibnitz 
og  de  mange  fremmede  Officerer  i  Hæren  og  Flaaden; 
under  Peter  I.  og  Katharina  I.  møde  vi  atter  og  atter 
Navne  som  Admiral  Sievers,  General  Weissbach,  General 
Rapp,  Feltmarskalk  Lacy,  General  Douglas,  General  Bruce, 
Admiral  Gruys,  General  Rønne  og  mange  andre,  som  først 
nu  begyndte  at  komme  op.  Derpaa  fulgte  en  Standsning 
under  Peter  II.  og  Dolgorukierne ,  som  tilsidesatte  Ud- 
lændingene og  kun  knurrende  taalte  en  Ostermann  eller 
Miinnich.  Dog  ikke  engang  disse  Gammelrussere  mægtede 
at  udelukke  de  fremmede  fra  Administrationen,  saa  lidt  som 
de  ganske  kunde  udviske  Peters  fremmede  Institutioner; 
thi  disse  Institutioner  og  disse  Mennesker  hang  fast  sam- 
men; de  første  kunde  kun  administreres  af  de  sidste,  fordi 
Russerne  ikke  duede  dertiL  Næppe  optraadte  nu  Anna 
paa  Skuepladsen  med  sine  i  Mitau  indsugede  Tilbøjeligheder 
for  tysk  Væsen,  før  en  Reaktion  strax  indtraadte;  voldsomt, 
pludselig  fyldtes  alt  med  tyske  Navne,  Mænd,  som  hidtil 
vare  trængte  tilbage,  traadte  nu  hurtig  frem,  nye  Kræfter 

meldte  sig  til  alle  Embeder,  inden  tvende  Aar  var  alt  i 
tyske  Hænder. 

Der  maa  dog  gjeres  en  Indskrænkning:  ikke  alt, 
blot  hvad  Peter  I.  havde  skabt,  og  med  Undtagelse  af 
Kirken. 

I  det  vi  overskue  de  følgende  halv  Snes  Aar,  bemærke 
vi  en  stærk  og  stadig  Tilvæxt  i  det  tyske  Element,  overalt 
hvor  Peter  I.  havde  lagt  Grundlaget  til  en  ny  Stat.  Hæren 
og  Flaaden  faa  stadig  flere  og  flere  tyske  Generaler  og 
Admiraler,  saa  at  der  kun  fremtræder  faa  russiske  Navne 
under  Miinnichs  Krige  i  Polen  og  mod  Porten;  ved  Hoffet 
have  kun  Tyskerne  nogen  virkelig  Magt;  den  ydre  Politik 
staar  under  Ostermanns  Ledelse,  Handel  og  Industrien  under 
Schaffirov,  Præsidenten  i  KommercekoUegiet,  senere  under 
Baron  Mengden;  Biron  har  Bjærgvæsenet,  og  Akademiet  er 
fuldstændig  tysk.  I  Senatet  og  Kollegierne  sidde  Kreaturer 
af  de  tyske  Magthavere,  og  selv  Synoden  ledes  af  den  ser- 
vile Theofanes  efter  de  mægtiges  Luner,  I  øvrigt  blev  det 
gamle  Rusland,  Provinserne  med  deres  Vojvoder,  Adelen 
med  sine  Bønder,  den  indre  Administration  og  Justitsen, 
kort  sagt  alt,  hvad  der  var  blevet  skaanet  for  Peters  Om- 
væltninger, i  Hænderne  paa  Russerne,  og  det  styredes  efter 
gammel  Vis  af  usle  Embedsmænd, 

Anna  gav  sig  i  Kast  med  at  regere  paa  Peter  I.'s 
Vis,  men  med  endnu  mindre  Forstand  paa  Landets  Til- 
stand og  de  forhaandenværeude  Kulturelementer.  Peters 
ydre  Hæder  dækkede  jo  over  hans  ringe  Held  i  selve 
Landet;  hvorfor  skulde  man  da  ikke  forsøge  at  følge  hans 
Exempel,  der  havde  vakt  hele  Evropas  Forbavselse?  Skulde 
man  ikke  vende  sig  bort  fra  Peter  U.'s  Exempel,  den 
Kejser,  som  var  sunken  i  Graven,  foragtet  og  uden  Hæder, 
som  ikke  havde  levnet  noget  tilbage  af  Krigens  og  Hoffets, 
af  Administrationens  Glans?  Man  vilde  glimre  i  Evropa 
som  russisk  Kejserinde   og  i  Rusland  som  evropæisk  Fyrst- 

inde;  Evropa  skulde  studse  over  russisk  Magt,  og  Rusland 
over  evropæisk  Visdom;  men  da  der  nu  sad  en  Kvinde  paa 
Tronen  i  Staden  for  Peter  I.,  manglede  den  Klogskab  og 
Kraft,  hvormed  man  tidligere  havde  benyttet  de  fremmede 
som  dygtige  Arbejdere,  uden  at  man  just  overdrog  hele 
Husstyrelsen  til  dem.     Anna  overgav  Staten  til  Tyskerne. 

(Forts.) 


Biskop  Bartholomæus  Deichmann. 

(Slutning). 


IV. 

Vi  have  oven  for  set,  at  Biskop  DeichmaQn  var  saa 
forsigtig  altid  at  forlange  skriftlig  Befaling  til  de  Hverv, 
der  overdroges  ham  af  Regeringen,  ja  at  han  endog  en 
Gang  udbad  sig  og  fik  en  særlig  Godkjendelse  for  Frem- 
tiden i  en  enkelt  Sag,  saa  intet  Ansvar  i  den  Henseende 
af  nogen  Regering  maatte  gjores  gjældeude  over  for  ham 
(se  Side  186).  Han  folte  tydelig  nok,  at  hans  Aktier  vilde 
synke  betydelig,  naar  et  Regeringsskifte  kom  til  at  ind- 
træffe, og  at  han  vilde  komme  til  at  overleve  Kong  Frederik 
den  fjerde,  kunde  man  efter  al  menneskelig  Beregning  for- 
udse ;  thi  skjønt  de  to  Mæud,  som  havde  haft  saa  meget 
med  hinanden  at  gjøre,  vare  omtrent  jævnaldrende  —  der 
var  kun  et  halvt  Aars  Forskjel  i  Alderen  — ,  var  Deichmann 
rask  og  kraftig,  medens  Kongens  Helbred  stadig  tog  af;  al 
den  saa  formaaende  Biskop  i  Kristiania  ikke  kunde  vente  i 
Kronprinsen,  naar  han  kom  til  at  bestige  Tronen,  at  finde 
en  Velynder,  kunde  han  og  enhver  sige  sig  selv ;  deres 
religiøse  Standpunkter  vare  alt  for  forskjellige,  og  at  Kron- 
prinsen ikke  havde  glemt  sin  specielle  Mistanke  med  Hensyn 
til  Deichmanns  formentlige  Virksomhed  i  Anledning  af 
Faderens    andet    Ægteskab,    var   godtgjort    paa    forskjellige 

Maader.  Men  at  det  skulde  ske,  som  indtraf  kort  efter 
Kongens  Død,  havde  Biskoppen  vel  næppe  drømt  om,  selv 
i  sine  værste  Drømme. 

Den  tolvte  Oktober  1730  døde  Kong  Frederik  den 
i^erde  paa  Slottet  i  Odense,  og  Regeringsskiftet  viste  sig 
;  strax  at  skulle  give,  om  just  ikke  en  hel  System-,  saa  dog 
en  Personforandring  med  Hensyn  til  mange  af  dem,  der 
havde  staaet  den  afdøde  Konge  nær  og  havde  haft  hans 
Tillid.  Vi  skulle  ikke  her  dvæle  ved,  hvorledes  Enke- 
dronningen Anna  Sofia,  da  hendes  kongelige  Ægtefælle 
næppe  endnu  var  bleven  kold,  paa  en  brutal  Maade  forvistes 
til  Familieslottet  Klavsholm  i  Jylland,  efter  at  de  fleste  af 
de  Gaver,  hun  havde  modtaget  af  Kong  Frederik,  vare 
hende  affordrede;  den  Omstændighed,  at  der  krævedes  af 
hende  en  udtrykkelig  Erklæring  om,  hvilke  gejstlige  der 
havde  været  paa  Kaad  med  Hensyn  til  hendes  Giftermaal 
—  et  Spørgsmaal,  hun  imidlertid  ikke  gav  andet  Svar  paa, 
end  at  ingen  var  bleven  raadspurgt  — ,  giver  os  en  temmelig 
tydelig  Anvisning  paa,  at  man  gjennem  en  Angivelse  fra 
hende  vilde  søge  ret  at  komme  Deichmann  til  Livs;  ogsaa 
skulle  vi  forbigaa  de  mange  Forandringer,  der  skete  i 
Hoffets  nærmeste  Kredse,  og  kun  forbigaaende  meddele,  at 
en  af  Deichmanns  Efterfølgere  paa  Viborg  Bispestol,  Søren 
Lintrup,  der  efter  fra  1720  at  have  været  Biskop  i  Viborg 
i  1725  var  bleven  kongelig  Konfessionarius,  strax  efter 
Kristian  den  sjettes  Tronbestigelse  afskedigedes  fra  denne 
Plads  og  beskikkedes  til  Professor  i  Theologien,  hvilken 
Tilsidesættelse  han  skal  have  taget  sig  saa  nær,  at  han 
henvendte  sig  til  Kongen  og  bad  om  som  en  anden  For- 
bryder at  maatte  kastes  i  Blaataarn;  den  lidte  Krænkelse 
pinte  i  den  Grad  Lintrup,  at  han  et  halvt  Aar  efter  døde, 
rimeligvis  af  Ærgrelse. 

Vi  skulle  vende  os  til  Deichmann,  den  Mand,  som  i 
henved  tresindstyve  Aar  havde  set  Lykken  føje  sig  for 
ham  paa  en  vidunderlig  Maade:    paa  én  Gang  ramtes  han, 

den  tidligere  Lykkens  Yndling,  af  Modgangen,  og  det  i 
højeste  Maal.  Den  samme  Ilpost,  som  til  Norge  bragte 
Budskabet  om  Kongens  Død,  bragte  ogsaa  Befaling  til 
Stiftamtmand  Tønsberg  og  Stiftsprovst  Hoff,  at  de  skulde 
tage  Gejstligheden  i  Ed;  denne  Tilsidesættelse  maa  have 
været  baade  haard  og  paafaldende  for  Deichmann,  men  han 
har  dog  troet,  at  Uvejret  kunde  drive  over;  han  skrev  strax 
et  Brev  til  Regeringen  og  ansøgte  Kongen  om  Stadfæstelse 
i  sit  Embede:  men  inden  denne  Skrivelse  paa  nogen  Maade 
kunde  komme  Kongen  i  Hænde,  var  der  allerede  udstedt  et 
nyt  Dekret  om  Deichmann,  affattet  sex  Dage  efter  Kongens 
Død;  det  var  stilet  til  Statholderen  Wibe  og  indeholdt  Be- 
faling til  denne,  at  han  strax  skulde  kalde  Biskop  Deich- 
mann for  sig  og  i  Kongens  Navn  tilkjendegive  ham.  at 
han  lindtil  videre«  havde  at  afholde  sig  fra  det  biskoppe- 
lige Embede,  i  hvilket  Stiftsprovsten  Anders  Hoff  kon- 
stitueredes. Dette  »indtil  videre«,  denne  midlertidige  Sus- 
pension, fik  sin  Afslutning  ved  et  nyt  kongeligt  Reskript 
af  24de  November,  hvori  det  hedder :  »Eftersom  vi  fra 
Tid  til  anden  med  særdeles  Mishag  have  fornummet,  at 
forrige  Biskop  over  Aggershus  Stitt  Bartholomæus  Deich- 
mann i  nogle  Aaringer  har  indviklet  sig  i  mange  det  ham 
anbetroede  gejstlige  Embede,  der  dog  nok  alene  havde  kunnet 
behøve  hans  Opsyn  og  Omhyggelighed,  uanstændige,  verds- 
lige Forretninger:  saa  er  hermed  vor  a  1 1  e  r  n  a  a  d  i  g  s  t  e  (sic!) 
Vilje  og  Befaling,  at  du  ham  for  dig  kalder  og  ham  i  vores 
hoje  Navn  tilkjendegiver,  at  vi,  i  Henseende  til  oven  anførte 
hans  uopbygcjelige  Forhold  have  draget  Betænkende  i  at 
stadfæste  ham  i  det  ham  anbetroede  biskoppelige  f^nibede, 
men  at  vi  samme  os  elskelige  Mag,  Peder  Hersleb.  vor 
Hofprædikant,  allemaadigst  have  konfereret«  o.  s.  v.*) 


*)  I  Følge  Imm.  Barfods  Falsterske  Gejstlighed  II.,  S.  67.  blev 
Hersleb  allerede  om  Morgenen  d.  12te  Oktober  1730,  efter  at 
have  tilbragt  den  foregaaende  Nat  ved  Kong  Frederiks  Døds- 
leje, at  den  ny  Konge   udnævnt  til  Biskop   i  Kristiania:    han 

Det  var  tydelige  Ord,  der  ved  deres  Strænghed  til  fulde 
viste,  i  hvor  høj  Grad  Kongens  Unaade  hvilede  over  hana. 
Hvilke  Følelser  der  ved  denne  Meddelelse  har  gjennem- 
stremmet  hans  Sind,  kunne  vi  lettere  tænke  end  beskrive; 
selv  har  han  med  Resignation  fundet  sig  i  det  uundgaaelige, 
i  alt  Fald,  hvad  det  udvortes  angaar,  og  det  var  et  smukt 
og  værdig  affattet  Afskedsbrev,  han  2den  December  sendte 
til  Stiftsprovst  Hoff  med  Anmodning  til  denne  om  at  med- 
dele det  til  Stiftets  øvrige  Gejstlighed.  Efter  at  have  om- 
talt sin  Afskedigelse,  »hvilken  jeg  med  en  tilbørlig  Taal- 
modighed  under  min  Guds  Vilje  som  en  Kristen,  og  i 
allerunderdanigste  Lydighed  under  min  allernaadigste  Konges 
og  Herres  Vilje  som  en  Undersaat  anser,«  skriver  han,  at 
han  ikke  bør  efterlade  at  tage  Afsked  med  Gejstligheden 
og  »takke  dem  oprigtig  for  al  mig  betét  Velvillighed  i  de 
17  Aar,  jeg  har  haft  den  Ære  at  være  deres  Biskop,  og 
fremdeles  ønske  dem  al  Velsignelse  af  Gud,  baade  i  Guds 
og  i  deres  eget  Hus.  Skulde  jeg  af  menneskelig  Skrøbe- 
lighed, som  let  muligt,  have  forset  mig  mod  nogen  af  dem, 
saa  vilde  de  og  som  gode  Kristne  og  rette  Guds  Mænd 
det  forglemme  og  forlade.  Derhos  jeg  anbefaler  mig  i 
deres  gode  Forbønner  til  Gud,  som  jeg  aldrig  skal  for- 
glemme dem  i  mine.«  o.  s.  v. 

I  Følge  kongelig  Resolution  blev  tillige  det  saakaldte 
»Naadensaar«  berøvet  Deichmann;  hvad  man  end  ellers  vil 
dømme  om  Regeiingens  Adfærd  mod  ham,  saa  var  dog 
dette  ligefrem  en  stor  Uretfærdighed,  da  Naadensaaret  kun 
er  en  Erstatning  for  tidligere  udlagte  Penge;  og  selv  om 
en  Præst  kom  fra  sit  Embede  ved  Dora  for  en  Forbrydelse, 


frabad  sig  Embedet,  som  han  ikke  troede  sig  skikket  til, 
men  24de  November  sendte  Kongen  ham  Bestallingen  og  til- 
lagde ham  foruden  Bispestolens  Indkomster  aurlig  800  Rdlr. 
—  Man  fristes  til  at  antage,  at  Kristian  den  sjette  gjærne 
har  søgt  paa  den  Maade  at  blive  af  med  Hersleb,  der  aldrig 
var  nogen  Ven  af  Pietisterne. 

vilde  han  dog  være  berettiget  til  Naadensaar.  At  der 
nægtedes  kongelig  Stadfæstelse  for  Biskoppens  Svigersøn 
Stiftsprovst  Tancke  paa  det  Løfte,  der  var  givet  ham  om 
at  blive  Biskop  i  Trondhjera,  var  vist  i  sin  Orden:  og 
Kirken  har  næppe  tabt  noget  ved  ikke  at  faa  ham  paa  en 
af  sine  højeste  Poster. 

Som  Sagerne  stode,  har  Deichmann  nok  haft  det  paa 
Følelsen,  at  det  ikke  vilde  blive  ved,  hvad  der  hidtil  var 
sket,  men  at  dette  kun  har  været  Indledningen  til  endnu 
yderligere  Angreb  paa  ham.  Selv  gjorde  han  gjentaene 
Gange  opmærksom  paa,  at  han  altid  havde  rettet  sig  efter 
den  afdøde  Konges  Ordrer  i  alle  de  Sager,  han  havde  paa- 
taget sig;  men  det  hjalp  ikke:  der  kom  Befaling  om,  at 
der  skulde  indledes  stræng  Undersøgelse  angaaende  hans 
Forhold  i  Almindelighed,  og  i  Særdeleshed  om,  hvor  vidt 
han  havde  solgt  Embeder,  og  da  især  gejstlige  Embeder, 
for  Penge.  Det  var,  og  havde  længe  været  den  almindelige 
Mening  i  Kjobenhavn,  at  han  var  skyldig  deri,  og  det, 
mente  man  endog,  efter  en  storartet  Maalestok;  at  netop 
han  gjorde  det,  fandt  man  særlig  forargeligt,  naar  man 
mindedes  den  Iver,  han  nogle  Aar  tilforn  havde  vist  i  den 
oven  for  (S.  194  o.  flg.)  omtalte  »hemmelige  Kommissionc 
for  at  opdage  lignende  Forbrydelser,  begaaede  af  andre. 
Mange  have  vel  allerede  i  Frederik  den  Qerdes  Dage  haabet, 
at  der  skulde  komme  en  Nemesis  over  ham;   nu  skete  det. 

Man  har  tidligere  været  tilbøjelig  til  at  mene,  at 
Deichmann  var  uskyldig  i  den  Brøde,  han  især  anklagedes 
for;  men  uheldigvis  er  der  i  de  senere  Aav  fremkommet 
en  Del  Oplysninger,  som  til  fulde  godtgjore  hans  Skyld,  dog 
langt  fra  i  den  Grad  hans  Fjender  i  Kjøbenhavn  havde 
ventet.  En  Del  af  Skylden  laa  dog  hos  Tidsalderen;  de 
højere  staaende  Embedsmænd  vare  alt  for  vante  til  at  tage 
mod  Gaver  af  deres  underordnede,  hvoraf  Følgen  saare  let 
blev,  at  Grænsen,  den  svævende  Grænse  mellem  »fas«  og 
»nefas*,  paa  en  demoraliserende  Maade   mere   og  mere  ud- 

viskedes;  vi  kjende  jo  alle  adskillige  betegnende  Ytringer 
derom  af  den  samtidige  Holberg.  Saaledes  var  det  i  de 
civile  Stænder,  og  saaledes  var  det  blandt  Gejstligheden ; 
strax,  da  Deichmann  var  bleven  Biskop,  forundrede  han  sig 
over  de  Gaver,  som  bleve  sendte  ham,  baade  fra  Præster  i 
Stiftet,  fra  Kandidater,  der  ønskede  at  vinde  hans  Gunst 
for  saaledes  at  komme  i  Embede,  fra  nys  udnævnte  Præster, 
som  skulde  ordineres  af  ham,  fra  Degne,  og  fra  mange 
andre  Personer;  Deichmann  selv  havde  den  Gang  en  Pølelse 
af,  at  dette  ikke  var  saa  ganske  rigtigt,  som  det  burde 
være;  han  henvendte  sig  derfor  til  en  af  de  andre  danske 
Biskopper,  der  beroligede  ham  ved  at  erklære,  at  det  var 
den  sædvanlige  Skik  og  Brug,  og  at  saaledes  bare  de  sig 
alle  ad;  saa  gav  Deichmann  sig  da  tilfreds  og  modtog  sine 
Gaver,  ligesom  hans  Embedsbrødre  gjorde, 

I  Kjøbenhavn  har  man  felt  sig  en  Del  skuffet,  da  An- 
givelserne mod  den  afsatte  Biskop,  hvilke  man  havde  ventet 
i  Hobetal,  ganske  udebleve,  skjønt  der  var  rettet  Anmodning 
til  Præsterne  om  at  meddele,  hvad  de  vidste;  men  dels 
have  Bestikkelserne  ikke  fundet  Sted  i  saadan  Udstrækning, 
som  man  liavde  formodet,  dels  have  de  Præster,  der  kunde 
give  Underretning,  følt  sig  som  medskyldige  og  derfor  ikke 
villet  meddele  noget,  da  de  ikke  have  stolet  paa  Rege- 
ringens Løfte  om  Frihed  for  Straf.  Regeringen  greb  derfor 
til  haardere  Midler  for  dog  endelig  at  komme  Deichmann 
ret  til  Livs;  d.  24de  Marts  1731  skrev  den  et  alvorligt 
Brev  til  Statholderen  Wibe  med  Paalæg  om  at  tage  alle 
Stiftets  Præster  i  Ed  om,  hvor  vidt  nogen  af  dem  ved  Gave 
til  Deichmann  var  kommen  i  sit  Embede,  i  det  der  tilføjes, 
at  »hans  Majestæts  allernaadigste  og  retfærdigste  Intension 
gaar  alvorlig  derhen,  at  saadan  Deichmanns  utro  og  af  en 
saa  distingveret  gejstlig  Mand  næsten  uhørte  Forhold  kunde 
komme  for  Lyset,  og  han  derfor  faa  den  Løn,  som  ber 
paafølge  hans  onde  og  forargelige  Gjerninger«. 

Nu  kom  der  da  ogsaa  nogle  Angivelser,   som  dog  kun 

fik  saare  liden  praktisk  og  faktisk  Betydning,  da  Deichmann 
den  17de  April  1731  afgik  ved  en  pludselig  Død;  inden  vi 
betragte  hans  sidste  Dage  og  Dodsfaldet  nærmere,  maa  vi 
se  lidt  paa  de  Angivelser  imod  ham,  der  ere  komne  frem  i 
de  senere  Aar,  og  som  ikke  stille  ham  i  noget  gunstigt 
Lys,  hverken  som  Biskop  eller  som  Menneske;  vi  maa  vist 
nok"  prise  ham  lykkelig,  at  hans  Liv  ikke  varede  længere, 
da  han  ellers  næppe  vilde  have  undgaaet  en  strængerø 
Straf  end  den,  der  var  bleven  ham  til  Del. 

En  Præst  erklærede,  at  der  stadig  var  blevet  lagt  ham 
Hindringer  i  Vejen  for  hans  Ordination  under  Paaskud  af, 
at  han  ikke  kunde  fremlægge  Bevis  for  at  have  fyldt  25 
Aar;  først  da  han  havde  givet  tyve  Rdlr.,  svandt  Biskoppens 
Betænkeligheder  med  Hensyn  til  Ordinationen ;  da  samme 
Præst  senere  blev  forflyttet,  gav  han  Biskoppen  Guld  til 
Værdi  af  50  Rdlr.;  siden  havde  han  sendt  ham  Gaver  til 
Køkkenet.  —  En  anden  Præst,  Lorents  Angell  i  Lier,  havde 
en  Tid  lang  været  Kapellan  hos  sin  gamle  Fader;  da  denne 
ønskede  Kaldet  delt  i  to  Sognekald  og  Sønnen  udnævnt  til 
Præst  i  et  af  de  nye  Embeder,  henvendte  de  sig  til  Deich- 
mann, der  anbefalede  Sagen,  saa  det  gik  efter  Ønske;  til 
Tak  havde  den  gamle  Angell  da  sendt  ham  en  Gave  af 
400  Rdlr.  —  Endnu  mere  graverende  var  den  Erklæring, 
Præsten  Hans  Rosing  i  Norderhov  afgav;  han  havde  ofte 
søgt  Embede  og  baade  bedet  Biskoppen  om  hans  Hjælp  og 
henvendt  sig  til  Kongen,  der  1727  gav  ham  Kaldet;  >og 
er  det  mig  til  Dato  ganske  ubevidst,  om  Deichmann  noget 
til  min  Lykke  kontribuerede;  men  strax  efter  at  jeg  havde 
nydt  Kaldet,  gav  Biskoppen  mig  Ordre,  at  jeg  skulde 
komme  til  ham, 'det  jeg  og  efterkom,  da  Biskoppen  ej  alene 
lod  sig  mærke,  men  rent  ud  sagde,  at  han  og  ingen  anden 
havde  hjulpet  mig  til  Embedet,  hvilket  jeg  antog  i  den 
Mening,  som  Biskoppen  vilde  erindre  mig  om  Ertjendt- 
lighed;  og  som  jeg  ikke  havde  Midler  eller  var  ved  Penge, 
gav  jeg  Biskoppen   min  Obligation    som  paa  laante  Penge, 

Btor  298  Rdlr.  Kurant,    den  han   og  imodtog  tillige  med  2 
Rdlr.,   jeg   ham    kontant   leverede.       Ydermere    1728,    da 
Deichmann  var  i  en  Kommission  ved  Hønefossen  i  Norder- 
hovs  Præstegjæld,  talte  Biskoppen   til  mig  om  oven  meldte 
Summa,  naar  jeg  den  vilde  betale;   men  som  jeg  ikke   var 
^ved  Penge  eller  vidste  at    faa  laant,    bad  jeg  om  Dilation, 
hvilket   han   meget   ilde    optog   og   spurgte,    om  jeg   vilde 
fixere  ham,    hvorpaa    jeg   for  at  stille  ham   tilfreds   samme 
Tid    gav    ham   20  Rdlr.    i  Kroner.      Sidst    i    1728  fik  jeg 
mange    og   adskillige    Paamindelser   af  Biskoppen,    at  jeg 
skulde  komme  ind  til  Kristiania,    saasom   han   havde   noget 
at  tale  med  mig;    men  som  jeg  alt  kunde  forstaa,  det  var 
om  Pengene,  maatte  jeg  til  sidst  rejse  ind  med  150  Rdlr, 
Kurant,    som  var   ferst  i  1729,    hvilke  Penge    han   modtog 
og  afskrev  paa  Obligationen,  som  endnu   er  hos  ham.     Den 
øvrige    Rest    af   Obligationens    Indhold    er   endnu    ubetalt. 
Endnu  har  Deichmann  faaet  af  mig  1730,  da  han   var  hos 
mig  paa  Visitats,  30  Rdlr.  Kroner.    Jeg  kan  ikke  sige,   at 
han  begjærte  saa  meget  af  mig,  men  fordi  jeg  stod  i  hans 
Gjæld,    gjorde  jeg  det    selv  villig.«    —    Det  var   en  styg^ 
Historie;    men    noget  af   det,    en  anden  Præst,  Niels  Ark- 
tander, erklærede  om  Deichmann,   synes   ligefrem    at    falde 
ind   under  Begrebet  Bedrageri  og  tilstrækkelig  at  vise,    at 
Afskedigelsen  ikke  var  sket  uden  Grund.    Arktander  tilstod, 
at  han  1719  havde  tilbudt  Biskoppen  50  Rdlr.   og  to  itali- 
enske »Kunst-Kabinetstykker«   samt  en  »meget  propre  ind- 
lagt Snustobaksdaase   med  et  særdeles  vel  arbejdet  Skilderi 
i«  for  at  blive  Feltpræst;  Biskoppen  afslog  det,   men    vilde 
derimod  engagere   Arktander   til   sin    Amanuensis;    da  han 
imidlertid  ikke  havde  Lyst  til  Kontorforretningerne,  men  til 
gejstlig  Virksomhed,  endte  det   da  ogsaa  med,  at  han  blev 
Feltpræst   imod    at  give   50  Rdlr.,    før  Ordinatiojien    fandt 
Sted;  1722  blev  han  Sognepræst  i  Thorsuæs  i  Smaalandene, 
og  da  gav  han  30  eller  50  (han  huskede  ikke  hvilket)  Rdlr. 
for  Kollatsen;  to  Gange  senere  havde  Deichmann  været  paa 

Visitats  hos  Arktander  og  den  første  Gang  faaet  12  Specie- 
Dnkater,  den  anden  Gang  16  Rdlr.  Værre  var  den  Be- 
skyldning, Arktander  fremkom  med,  at  nemlig  Deichmann 
havde  taget  mod  Bestikkelse  i  en  Sag  angaaende  et  brudt 
Ægteskabsløfte.  Biskoppen  havde  i  Begyndelsen  tilsyne- 
ladende været  paa  Brudgommens  Parti;  men  da  den  svegne 
Bruds  Frænder  havde  lovet,  at  hvad  hun  fik  ud  over  400 
Rdlr.  i  Erstatning,  skulde  Biskoppen  have,  dømte  han  den 
troløse  Brudgom  til  en  Bøde  paa  500  Rdlr.,  efter  at  ban 
for  en  Sikkerheds  Skyld  havde  ladet  sig  de  100  Rdlr.  ud- 
betale i  Forvejen.  Arktander  meddeler  videre,  at  da  der 
siden  begyndte  at  røres  ved  denne  Sag,  sendte  Deichmann 
Bod  til  ham,  at  han  strax  skulde  komme  til  Kristiania; 
»Deichmann  spurgte  mig,  om  jeg  var  bekjendt,  at  ham  i 
saa  rede  og  klar  en  Sag  kunde  noget  være  diskretioneret; 
dertil  jeg  svarede  Ja  og  ført«  ham  Sagen  til  Erindring, 
hvorudi  han  fandt  sig  og  vilde,  at  jeg  skulde  paatage  mig 
Skylden  som  den,  der  havde  faaet  samme  Penge  for  Sagens 
Anlæggelse,  hvortil  jeg  ikke  var  at  overtale;  derpaa  gav 
han  mig  denne  Projekt,  at  jeg  skulde  annamme  samme 
Penge  til  mig  igjen  og  skrive  da  et  Frikjendelsesbrev  for 
ham  som  den,  der  intet  havde  faaet ;  og  maatte  jeg  sætte 
mig  ned,  da  han  selv  dikterede,  hvad  jeg  skulde  skrive; 
nogle  Dage  derefter  fordrede  han  samme  Penge  tilbage^ 
dem  jeg  ham  og  leverede.«  (!!) 

Da  Biskop  Deichmanns  Død  indtraf  meget  pludselig,^ 
og  det  netop  paa  en  Tid,  da  det  maatte  synes,  som  Om  en 
haard  Tilskikkelse  skulde  være  nær  forestaaende  for  ham, 
er  det  ikke  at  undres  over,  at  Rygtet  kom  op  om,  at  det 
var  ved  en  saakaldet  »filosofisk  Dodsraaade«,  at  han  havde 
taget  Afsked  fra  denne  Verden;  ja,  man  vidste  endog  at 
fortælle  de  nærmere  Omstændigheder,  hvorunder  det  skulde 
være  sket,  nemlig  at  han  for  at  fremskynde  sin  Død  havde 
klædt  sig  nøgen  af  og  lagt  sig  paa  et  Stengulv,  indtil  han 
fik  en  saadan   Forkølelse,  at  hans  Død   derved  fremkaldtes. 

Dog,  denne  Beretning  maa  betragtes  som  aldeles  upaalidelig; 
alt  tyder  nemlig  paa,  at  den  Ytring,  som  en  af  hans  Bio- 
grafer har  brugt  om  ham,  at  »han  vidste  ikke  at  skikke 
sig  saa  vel  i  Modgang  som  i  Medgang«,  er  fuldstændig 
fejlagtig.  Tvært  imod  lærte  i  Modgangens  Skole  han,  den 
hidtil  af  Lykken  saa  begunstigede  Mand,  vistnok  ikke  blot 
med  en  tom  og  kold  Resignation,  men  med  Hengivenhed  i 
Guds  Vilje  at  bøje  sig  under  den  Tugt,  han  saa  sent  fik  at 
fornemme.  Om  der  end  kan  have  været  en  saare  menneske- 
lig Bitterhed  i  hans  Sind  baade  ved  at  se  tilbage  og  ved 
at  kaste  Blikket  fremad  til  det  uvisse,  der  forestod  og 
truede,  gjer  det  paa  os  et  godt  Indtryk,  naar  han  i  Mod- 
gangens Dage  sluttede  sig  al  Tid  nærmere  til  den  ædle  og 
fromme  Stiftsprovst  Andreas  Hoff,  hvem  han  tilforn  havde 
agtet  meget  ringe;  nu  fandt  han  ved  ham  den  Trøst,  der 
gav  ham  Kraft  til  at  bære  de  Dage,  han  havde  tilbage,  og 
som  han  vist  har  haabet  ikke  skulde  blive  mange.  En 
Ytring  af  ham  er  tilstrækkelig  betegnende:  »Magister  Hoff 
er  mig  nu  den  rette  Mand;  saa  mange  Aar  har  jeg  haft 
ham  til  Nabo  uden  at  kjende  ham.«  —  Efter  alt  at  dømme 
er  det  gaaet  saaledes  til  ved  hans  Død :  Han  havde  beredet 
sig  til  med  sin  Hustru  og  sine  Børn  at  gaa  til  Alters  d. 
16de  April,  men  blev  om  Formiddagen  saa  daarlig,  at  han 
ikke  kunde  taale  at  gaa  til  Kirke,  hvorfor  hans  Familie  gik 
alene,  men  ved  deres  Bortgang  formanede  han  dem  til  at 
paakalde  Gud  hj ærtelig  for  ham.  Medens  de  vare  i  Kirke, 
blev  han  overfalden  af  stærk  Diarrhoe,  hvorpaa  der,  som 
sædvanlig,  fulgte  Tørst;  for  at  slukke  denne  drak  han 
hurtig  noget  koldt  01,  men  strax  derpaa  ramtes  han  af  et 
apoplektisk  Anfald,  der  i  flere  Timer  gjorde  ham  stum;  dog 
kom  han  sig  saa  vidt,  at  han  næste  Dag  med  fuld  Be- 
vidsthed kunde  nyde  Nadverens  Sakramente  ved  Stiftsprovst 
Hoff;  han  talte  kun  lidet,  men  med  stor  Andagt,  og  nogle 
Timer  efter  et  nyt  Anfald  af  Apoplexi  døde  ;^han  i  sin 
Hustrus  og  sine  Børns  Nærværelse  den  17de  April  1731. 

»Døden  forsoner«,  plejer  man  jo  at  sige;  men  her 
synes  Ordet  ikke  at  have  passet;  den  nye  Regering  havde 
begyndt  saa  grundig  paa  Undersøgelsen  af  Deichmanns 
Forhold,  at  den  ikke  vilde,  og  maaske  heller  ikke  kunde 
standse  paa  Halvvejen;  Inkvisitionen  fortsattes,  og  der  gjordes 
Paastand  paa,  at  Bispinde  Deichmann  skulde  erstatte  den 
Sum,  som  det  paastodes,  at  hendes  afdøde  Mand  paa  ulovlig 
Maade  havde  erhvervet;  hvordan  man  har  baaret  sig  ad 
med  at  faa  denne  Sum  beregnet,  er  ikke  let  at  indse,  især 
Daar  man  ser,  hvorledes  der  er  gaaet  i  Detail,  ikke  blot  i 
Daler,  men  i  Mark  og  Skilling,  saa  man  fik  Kapitalen  til 
at  løbe  op  til  9789  Rd!r.  4  Mark  10  Skilling,  en  anselig 
Sum  i  vor  Tid,  men  i  de  Dage,  efter  Datidens  Pengefor- 
hold, adskillige  Gange  mere  værd,  end  henved  20000  Kroner 
ville  være  nu  til  Dags.  Blandt  Gjælden,  som  det  paastodes, 
at  Deichmann  skyldte,  var  der  omtrent  halvfemtende  Hundrede 
Rigsdaler,  som  sagdes  at  være  indkomne  i  Kollekter  i  gude- 
lige Øjemed ,  men  som  Biskoppen  mentes  at  have  undladt 
at  sende  videre  efter  deres  Bestemmelse.  Hvor  meget  af 
denne  Sum  Deichmann  paa  ulovlig  Vis  havde  tilegnet  sig, 
kan  nu  umuligt  afgjøres;  at  han  ikke  havde  nogen  helt  ren 
Fod  at  staa  paa,  er  tydeligt  nok  af  det  foregaaende;  men 
det  tør  dog  være  rimeligt,  at  en  Del  af  den  store  Sum, 
der  gjordes  Paastand  paa,  er  indkommen  i  Sportler,  om 
hvis  Lovlighed  Tian  selv  aldrig  har  næret  Tvivl,  medens  de 
nu  regnedes  for  utilbørlige  Indtægter.  Alt  tyder  paa,  at 
man  efter  hans  Død  har  fortsat  Inkvisitionen  med  maaske 
endnu  større  Strænghed  end  hidtil,  rimeligvis  fordi  man 
ved  rigtig  at  gaa  til  Bunds  i  den  mislige  Sag  har  ment  at 
kunne  berolige  den  offentlige  Mening,  der  paa  Grund  af 
Regeringens  Adfærd  imod  Deichmann  havde  begyndt  at 
vende  sig  til  Gunst  for  denne.  En  i  saa  Henseende  be- 
tegnende Ytring  findes  i  et  Brev  fra  Statsminister  Hosen- 
krands  til  Statholder  Wibe,  dateret  7.  Juli  1731,  altsaa  ikke 
to  Maaneder  efter  Deichmanns  Død;  det  hedder  deri:  »Ihvor 

sildig  eod  Oplysningerne  om  afdøde  Biskop  Deichinanns 
slette  Opførsel  komnoe,  skal  det  altid  være  godt  at  have 
dem  for  at  tilfredsstille,  i  fornødent  Fald,  Publikum  med 
Hensyn  til  den  Unaade,  som  er  bleven  ham  bevist.«  Det 
var  af  Biskoppens  Dødsbo,  at  denne  betydelige  Sum  nu 
krævedes,  og  det  vilde  altsaa  være  hans  Enke  og  Børn, 
som  det  i  følelig  Grad  vilde  komme  til  at  gaa  ud  over,  da 
det  vel  vilde  haye  været  til  deres  materielle  Ruin;  thi  det 
var  meget  langt  fra,  at  Deichmann,  hvad  man  maaske  er 
tilbøjelig  til  at  mene,  skulde  have  samlet  sig  Formue  under 
sit  Ophold  i  Kristiania ;  skjønt  Biskoppernes  Indtægter  til- 
syneladende vare  ganske  anselige,  var  det  dog  ogsaa  kun 
tilsyneladende;  thi  Fordringerne,  der  i  mange  Retninger 
stilledes  til  dem,  vare  saa  betydelige,  at  netop  i  denne 
Periode  mere  end  én  Biskops  Dødsbo  har  været  saa  fattigt, 
at  de  efterladte  maatte  gaa  fra  Arv  og  Gjæld,  Saa  galt 
var  det  vel  just  ikke  i  Deichmann«  Bo,  men  skulde  der  af 
dette  forlods  udredes  omtrent  en  halv  Snes  Tusende  Rigs- 
daler, vilde  vistnok  Overskuddet  svinde  ind  til  det  mindst 
mulige;  thi  foruden  en  privat  Gaard,  han  havde  kjøbt  sig  i 
Kristiania,  synes  den  største  Del  af  hans  Efterladenskaber 
at  have  bestaaet  i  hans  Bibliothek,  der  ganske  sikkert  har 
været  den  største  Bogsamling,  nogen  privat  Mand  indtil  da 
havde  samlet  sig  i  de  nordiske  Lande;  den  beløb  sig  til 
ikke  mindre  end  15469  Bøger,  hvoraf  omtrent  2400  vare 
Folianter,  og  solgtes  ved  Auktion  Aaret  efter.  Det  for- 
tælles, at  Deichmanns  Arvinger  efter  hans  Død  have  tilbudt 
hans  Bibliothek  til  Kongen,  formodentlig  i  den  Tanke,  at 
han  da  skulde  frafalde  Erstatningskravet  paa  Dødsboet,  men 
herpaa  vilde  Regeringen  ikke  gaa  ind;  det  man  ventede 
paa,  var  at  Bispinden  paa  sin  Mands  Vegne  skulde  gjere 
en  ydmyg  Afbigt:  saa  kunde  Regeringen  i  al  Verdens  Øjne 
staa  som  den,  der  havde  ladet  Naade  gaa  for  Ret;  i  Fe- 
bruar 1732  indgav  hun  da  til  Kongen  en  Ansøgning,  hvori 
hun  »tilstod  sin  Mands  begangne  Forseelser«   og  bad  Hans 

Majestæt  »om  i  Naade  at  ville  ophæve  Aktionen  mod 
Dødsboetc;  dette  skete  da,  muligvis  til  alle  Parters  Til- 
fredshed; thi  dels  slap  Enken  for  at  udrede  den  betydelige 
Erstatning,  dels  kunde  Regeringen,  ved  Henvisningen  til 
hendes  Tilstaaelse  af  Mandens  Brøde,  mene  at  staa  fuld- 
kommen ren  i  Forholdet  over  for  Deichmann.  En  anden 
Sag  tog  Bispinden  ogsaa  i  Arv  efter  sin  Mand;  denne 
havde  fem  Aar  før  sin  Død  af  den  daværende  Regering 
faaet  Tilladelse  til  at  aflevere  Bispegaarder.  til  sin  Efter- 
mand, uden  at  der  blev  taget  Syn  over  den;  han  var  da 
flyttet  ud  af  den  og  havde  siden  boet  i  sit  private  Hus,  men 
Bispegaarden  havde  han  udlejet  til  andre  og  forsømt  at 
holde  den  ved  lige.  Da  nu  hans  ukjærkomne  Eftermand 
Peder  Hersleb  kom  til  Kristiania,  fandt  han  til  sin  Skræk 
en  Bolig,  som  var  saa  forfalden,  at  han  ikke  kunde  bo  i 
den,  før  den  var  bleven  istandsat.  Han  gjorde  Paastand 
paa,  at  Deichmann,  der  havde  forsømt  at  foretage  de  nød- 
vendige Reparationer,  skulde  erstatte,  hvad  Istandsættelsen 
vilde  koste;  Deichmann  beraabte  sig  paa  det  ham  tidligere 
givne  Løfte  om  at  være  fri  derfor;  vi  have  set,  at  Rege- 
ringen under  Kristian  den  sjette  ikke  just  var  tilbøjelig  til 
at  holde  de  Løfter,  Frederik  den  fjerdes  Regering  havde 
givet;  det  gjorde  den  da  heller  ikke  her,  men  gav  Biskop 
Hersleb  Medhold  i  hans  Paastand.  Medens  denne  Sag  stod 
paa,  døde  Deichmann,  og  det  kom  da  til  et  Forlig,  at 
nemlig  Hersleb  skulde  overtage  Bispegaarden  og  lade  Re- 
parationerne foretage  imod  at  faa  1000  Rdlr.  i  Erstatning 
af  Bispinde  Deichmann. 

Om  hende  er  det  saare  lidet,  der  i  det  foregaaende  er 
talt,  og  heller  ikke  om  Børnene,  af  hvilke  tre  Souner  og 
tre  Døtre  naaede  den  voxne  Alder;  Bispinden  døde  Qorten 
Aar  efter  sin  Mand,  altsaa  i  1745;  og  selv  om  det  for 
Børnene  i  visse  Retninger  vilde  være  gaaet  lettere  med  at 
komme  frem.  hvis  ikke  de  saa  forandrede  Forhold  vare  ind- 
traadte,   have    de    dog   ikke    haft    nogen    billig   Aarsag   til 

Klage.  Der  lever  endnu  mange,  baade  i  Danmark  og  Norge, 
som  nedstamme  fra  Deichmann;  vi  skulle  saaledes  nævne 
Familierne  Zytphen-Adeler  og  Løvenskjold,  af  hvilken  Leopold 
Løvenskjold,  en  Søn  af  den  norske  Statholder,  i  1848  forlod 
sine  Fjælde  for  at  stille  sig  i  de  danske  Krigeres  Række 
og  blev  dødelig  saaret  ved  Dybbøl. 

En  af  Biskop  Deicbmanns  Sønner,  Kancelliraad  Karl 
Deichmann,  der  i  en  hidtil  utrykt  Biografi  af  sin  Fader 
har  søgt  at  værne  om  dennes  Minde,  lod  ogsaa  forfærdige 
et  Kobberstik  af  ham  og  skrev  til  den  lærde  Professor 
Hans  Gram  med  Anmodning  om  at  forfatte  en  Indskrift  til 
at  sætte  under  Billedet.  Gram  kom  herved  i  en  slem 
Forlegenhed;  han  havde  i  sin  Tid  staaet  i  et  godt  Forhold 
til  Deichmann,  med  hvem  han  jævnlig  havde  korresponderet; 
men  han  var  ogsaa  i  nøje  Forbindelse  med  en  Del  af  dem, 
der  tidligere  havde  vist  sig  som  Deicbmanns  Fjender,  og 
dem  vilde  han  nødig  støde.  Han  skrev  da  tilbage  et  langt 
Brev,  hvori  han  fraraadede  en  saadan  Indskrift;  Brevet 
er  diplomatisk  fint,  i  det  han  fremstiller,  hvorledes  det 
vilde  vække  Malicen  og  Satiren  hos  mange,  ikke  alene 
hos  den  afdødes  erklærede  Uvenner,  men  ogsaa  hos  dem 
der  stode  mere  ligegyldige;  »de  bedste  og  mindst  passio- 
nerede Mennesker  turde  vel  endog  sige  og  spørge,  om  disse 
Vers  skulle  være  Plasteret  eller  Figenbladet  til  at  læge 
alle  de  Saar,  der  vare  slagne  i  denne  Biskops  Rygte,  med 
rette  eller  urette.«  Det  var  meget  fornuftigt,  at  Gram 
fraraadede  det,  og  meget  heldigt,  at  Planen  ikke  blev  til 
noget;  det  vilde  blot  have  tjent  til  at  bringe  Folkesnakken 
til  igjen  at  leve  op  om  ham,  der  alt  havde  ligget  tolv 
Aar  i  sin  Grav,  og  det  vilde  ikke  have  været  til  Forher- 
ligelse af  hans  Minde. 

Thi  hans  Eftermæle  staar  des  værre  ikke  rent  og 
uplettet  i  Historien;  det  har  han  selv  forhindret,  og  aldrig 
vil  det  lykkes  nogen  at  tvætte  det  rent.  Hans  gode  Egen- 
skaber have  ikke  kunnet  opveje  hans  Brøde.  Vi  have 
oven  for  set  de  forskjeliigste  Bedømmelser  af  hans  Karakter 

Og  Personlighed,  saa  vi  maa  slutte  os  til.  at  hverken  hans 
ivrigste  Modstandere  eller  hans  varme  Beundere  have  Ret; 
noget  maa  tages  bort  fra  hver  af  Bedømmelserne. 

»Han  var  i  Besiddelse  af  stor  Veltalenhed,  og  i  hans 
personlige  Fremtræden  var  der  noget  imponerende  og  fængs- 
lende; sin  Berømmelse  har  han  hentet  fra  sine  mærkelige 
Gaver  til  at  administrere;  i  denne  Betning  kom  hans  be- 
tydelige Evner  ham  til  Pas:  hans  Klogskab,  hans  Myndighed, 
hans  store  Arbejdskraft,  et  hurtigt  og  sikkert  Blik,  et  ud- 
mærket Talent  til  at  styre  og  lede.«  Denne  Opfattelse  af 
ham  kan  man  vist  underskrive,  men  naar  det  paa  den  anden 
Side  fremhæves,  at  han  var  »elskværdig«,  da  passer  den 
Betegnelse  næppe;  han  var  vistnok  mere  frygtet  end  elsket 
af  dem,  der  fik  at  gjøre  med  ham;  hans  Karakter  var 
langt  fra  at  være  elskværdig,  uden  at  vi  dog  derfor  behøve 
at  betegne  ham,  saaledes  som  det  er  sket,  som  »snu  og 
durkdreven« ;  maaske  er  det  mere  træffende,  naar  han  er 
bleven  sammenlignet,  efter  en  mindre  Maalestok.  med  Riche- 
lieu  og  Mazarin.  »Deichmann  satte  Pris«,  hedder  det  end 
videre,  »paa  Livets  Nydelser  og  Goder,  vistnok  i  alt  for 
høj  Grad;  han  satte  ogsaa  Pris  paa  det  Middel,  hvorved  de 
opnaas.  Penge.«  Han  var  en  kjæ-rlig  Familiefader,  og  vi 
have  ingen  Grund  til  at  tvivle  om,  at  han  elskede  sit 
Fædreland;  men  des  værre  elskede  han  sig  selv  højere,  og 
dette  blev  Anledning  til  hans  Fald. 

Hvad  man  end  dømmer  om  ham  og  hans  Færd,  kan 
man  dog  ikke  andet  end  dybt  at  beklage  det  sidste  halve 
Aar  af  hans  Liv,  da  han,  der  i  sexti  Aar  havde  været 
Lykkens  Yndling,  saa  pludselig  blev  styrtet  fra  sin  Højde 
saa  dybt,  at  han  maaske  næppe  vilde  have  undgaaet  Fængsel, 
hvis  han  havde  levet  nogen  Tid  længere.  Beklages  maa 
det,  at  saa  mægtige  levner  gik  til  Grunde  hos  ham,  dels 
fordi  han  ikke  kjendte  sin  Begrænsning,  dels  fordi  han  var 
kommen  til  at  indtage  en  fejl  Plads  i  Samfundet. 

Vilhelm  Bang. 


Om  Saxo  G-rammaticus  og  lians  Krøniiike.*) 


I. 

iSaxo  Grammaticus  er  bleven  kaldt  »den  danske 
Historieskrivnings  Fader«,  og  denne  Betegnelse  har,  om  den 
€nd  ikke  kan  holde  Stand  over  for  en  i  Enkelthederne 
gaaende  Kritik,  dog  for  den  almindelige  Bevidsthed  noget 
meget  slaaende  ved  sig. 

Vel  havde  der  været  skrevet  Værker  her  i  Landet  om 
dansk  Historie  før  Saxos  Tid,  navnlig  da  Ælnoths  Skrift 
om  Knud  den  hellige,  og  vel  er  Saxos  berømte  Værk  saa 
langt  fra  Begyndelsen  til  en  dansk  Historieskrivning,  at 
han  jo  endogsaa  udfører  det  storartede  Arbejde  at  oversætte 
de  gamle  folkelige  Kvad  paa  Latin;  men  man  kan  sige,  at 
den  første  her  i  Landet  skrevne  og  tilmed  enestaaende 
Fremstilling  af  Kigets  Skæbne  fra  de  ældste  Tider  og  ind- 


*)  Som  Kilder  ere  særlig  benyttede:  Paludan -Muller:  „Hvad 
var  Saxo  Grammaticus,  og  hvor  er  hans  Grav?"  —  Molbechs 
Afliandling  om  Saxo  i  „Nyt  historisk  Tidsskrift",  5te  Bind,  — 
Velschows  indledende  Bemærkninger  til  hans  og  P.  E. 
Mii liers  Udgave  af  Saxo  samt  en  utrykt  Forelæsning  af 
Paludan -Mii  I  ler  Ira  Vinlerhalvaaret  1873-74  om  nogle 
af  de  vigtigste  Kildeskrifter  til  dansk  Historie  (jfr.  samme 
Forf.'s  „Bidrag  til  Kritik  af  Saxos  Historieværk"  i  „Hist. 
Tidsskrift",  4de  Rækkes  5te  Bind). 

til  Forfatterens  egen  Tid  skyldes  hani:  alene  med  Uud- 
tagelse af  Svend  Aagesens  lidt  ældre  Forsøg,  hvem  Saxo 
ganske  fordunkler,  og  som  ogsaa  selv  er  beskeden  nok  til 
ikke  at  ville  kappes  med  sin  mere  begavede  Fælle.  I  For- 
holdet til  Eftertiden  er  det  vel  vanskeligere  at  fastholde 
Begrebet  »Historieskrivningens  Fader«  strængt;  thi  Saxo 
danner  ingen  »Skole«,  ingen  Lærlinger  træde  i  Mesterens 
Fodspor;  som  han  overstraaler  sine  Forgængere,  saaledes 
overstraaler  han  i  endnu  hejere  Grad  aUe  sine  Eftermænd. 
For  den  nærmeste  Eftertid  stod  han  ikke  alene  som  et  uop- 
naaeligt  Mønster,  men  han  stod  vel  endogsaa  som  noget 
enestaaende,  noget,  som  hverken  kunde  kritiseres,  efterlignes 
eller  fortsættes.  Ja,  i  den  Grad  var  han  for  stor  for  Tiden, 
at  denne  lod  hans  Værk  hensmulre  i  Bogsamlingerne  og 
gjorde  et  Uddrag  af  det  til  Brug  for  sig,  medens  Hoved- 
værket paa  et  hængende  Haar  nær  var  gaaet  tabt.  Da 
Kristjern  Pedersen  300  Aar  senere  vilde  lade  hans  Værk 
trykke,  var  det  i  Begyndelsen  umuligt  at  faa  et  Haand- 
skrift  af  det,  og  først  ved  den  fædrelandskjærlige  Ærkebiskop 
Birgers  Mellemkomst  lykkedes  det  at  faa  et  saadant.  Dog 
uagtet  Saxo  saaledes  ikke  blev  Fader  til  en  Historie- 
skrivning, der  fortsattes,  er  det  dog  kun  simpel  Skyldighed 
at  kalde  ham  vor  Historieskrivnings  Fader,  naar  man 
tænker,  hvad  Danmarks  Historie  nu  er.  og  hvad  den  vilde 
være  uden  ham;  ja,  for  at  gjøre  Sammenligningen  behøve 
vi  kun  at  kaste  Blikket  paa  Sveriges  Historie  i  Oldtiden  og 
den  første  Halvdel  af  Middelalderen.  Selv  afset  fra  den 
glimrende  Fremstilling,  fra  det  løfteude  Fædrelandssind,  fra 
det  digteriske  Snille  vilde  Saxos  Værk  alligevel  have  været 
uvurderligt;  thi  det  har  skabt  den  danske  Historie. 

Men  om  den  Mester,  der  har  forfattet  dette  Værk, 
vide  vi  i  Virkeligheden  saa  lidet,  at  man  kan  sige,  at  med 
Sikkerhed  er  der  intet  andet  bekjendt  om  ham  end  det, 
man  kan  læse  i  selve  Værket.  Vel  giver  nu  dette  et  højt 
Begreb  om  hans  saa  vel  historiske  som  digteriske  Begavelse, 

Og  —  hvad  der  med  Hensyn  til  Forfatterens  Personlighed 
er  af  megen  Interesse  —  de  talrige  Betragtninger,  navnlig 
af  moralsk  Natur,  der  findes,  bidrage  til  at  kaste  Lys  over 
hans  Standpunkt  i  mange  Spørgsmaal  og  over  hans  Karakter 
i  det  hele ;  men  om  selve  hans  Levned  og  Livsstilling  giver 
det  kun  meget  lidet.  Den,  der  har  reddet  saa  mange  be- 
rømte Bedrifter  fra  Forglemmelse,  har  været  for  beskeden 
til  at  ville  sysselsætte  Læseren  med  sig  selv,  og  han  har 
ikke  hos  Eftertiden  fundet  den  Følelse  af  Forpligtelse  til 
at  hindre  Mørket  i  at  dække  de  store  Mænds  Minde,  som 
besjælede  ham  selv. 

Hvad  Saxo  da  i  Fortalen  til  sit  Værk  tilfældigvis 
fortæller  om  sig  selv,  indskrænker  sig  til  to  Ting:  1)  at 
han  er  (eller  rettere:  var,  da  han  paabegyndte  sit  Værk) 
»den  ringeste  af  Ærkebiskop  Absalons  Ledsagere«,  og  2)  at 
hans  Fader  og  Bedstefader  havde  gjort  Krigstjeneste  i 
Valdemar  L's  Hird;  desuden  fremgaar  det  tydelig  af  For- 
talen, at  han  har  levet  i  alt  Fald  nogle  Aar  ind  i  Valde- 
mar Sejrs  Regeringstid.  Hertil  kan  lægges  endnu  et  sam- 
tidigt, rigtignok  kun  meget  ringe  Bidrag  til  vort  Kjend- 
skab  til  Saxo,  nemlig  Svend  Aagesens  Ytring  om,  at  hans 
»Kontubernal«  Saxo  har  paataget  sig  at  skrive  den  fra 
Svend  Estridsøn  nedstammende  Kongeslægts  Historie  og 
sikkert  vil  kunne  gjøre  det  i  en  smukkere  Fremstilling,  end 
han  selv.  Men  ligesom  denne  Betegnelse  »Kontubernal« 
kan  forklares  paa  mange  Maader  (saa  meget  mere,  som  man 
ikke  ret  véd,  hvad  Svend  Aagesen  var),  saaledes  ere  ogsaa 
Saxos  egne  Ord  blevne  Gjenstand  for  de  mest  forskjellige 
Tolkninger. 

Man  .har  nemlig  undersøgt,  om  Saxo  ikke  skulde  have 
nævnt  sin  Fader  eller  Bedstefader  i  sin  Historie,  og  man 
finder  da,  at  han  fortæller  om  en  Magnus  Saksesøn,  der  lod 
sig  hejse  ned  ad  Stævns  Klint  for  at  bringe  Erik  Emune 
Budskab  umiddelbart  fer  Slaget  ved  Podvig,  og  om  en 
Sakse,  der  sammen   med  Prins  Buris  (han  maa  altsaa  have 

været  en  hejtstaaende  Høvidsmand)  afsendtes  af  Valdpmar 
I.  med  dennes  Somagt  for  at  gaa  Svend  Grades  Flaade  i 
Møde,  kort  før  Slaget  paa  Gradehede. 

Dersom  man  gik  ud  fra,  at  Sønnesønnen  i  Alminde- 
lighed fik  Farfaderens  Navn,  kunde  den  sidstnævnte  Sakse 
være  Forfatterens  Farfader,  og  det  kunde  ogsaa  passe  nogen- 
lunde med  dennes  antagne  Levetid,  navnlig  naar  man  for- 
udsatte, at  Hærføreren  Sakse  i  1157  var  ved  Slutningen  af 
sin  Virksomhed,  hvad  ogsaa  vilde  stemme  med,  at  hans 
Søn  —  Forfatterens  Fader  —  ligeledes  havde  tjent  den 
samme  Konge.  Ganske  vist  har  hele  denne  Gisning  ikke 
stort  andet  at  støtte  sig  til  end  Navnet  (og  Sakse  —  eller 
paa  Latin  Saxo  —  var  et  meget  almindeligt  Navn  paa  de 
Tider);  men  det  lader  sig  ikke  nægte,  at  den  korte,  be- 
skedne Maade,  hvorpaa  Saxo  omtaler  de  tvende  nævnte 
Mænd,  nok,  naar  man  ser  hen  til  den  Aand,  der  i  saa 
Henseende  raader  i  hans  Værk,  kunde  støtte  den  Antagelse, 
at  Forfatteren  her  med  Vilje  har  holdt  sig  tilbage  for  ikke 
at  komme  til  at  prise  sin  egen  Slægt  for  stærkt.  En 
mindre  berettiget  Gisning  paa  Grundlag  af  Navnet  er  det 
derimod,  naar  man  har  villet  gjere  Ærkebiskop  Peder  Sakse- 
søn (Andreas  Sunesøns  Eftermand  paa  Ærkebispestolen 
1223 — 28)  til  en  Søn  af  Saxo,  som  i  sin  Ungdom  skulde 
have  været  gift.  Skjønt  denne  Gisning  gaar  tilbage  til 
Arild  Hvitfeldt,  og  denne  paa  det  ene  af  de  to  Steder, 
hvor  han  nævner  den,  endog  omtaler  den  som  en  Kjends- 
gjerning,  ikke  som  en  Gisning,  maa  man  dog,  selv  om  man 
ikke  kan  vide,  hvilken  Hjemmel  Hvitfeldt  har  haft  derfor, 
erklære  den  for  meget  usandsynlig,  da  Saxos  gejstlige  Stand 
dog  vel  er  hævet  over  Tvivl,  og  Gejstlighedens  Cølibat  paa 
hans  Tid  var  gjennemført,  og  særlig  Absalon  var  meget 
ivrig  for  Gjennem førelsen  af  Kirkens  forslgellige  Krav  (Cø- 
libat, Tiende  m.  m.) 

Endnu  enkelte  andre  Oplysninger  om  Saxo  kunde  maaske 
hentes  fra  hans  Værk.    Man  har  saaledes  troet  af  dette  at 

kunne  spore,  at  han  var  en  Sjællænder,  og  at  han  var 
knyttet  til  Roskilde  Domkirke.  Det  er  nu  ganske  vist,  at 
han  tydelig  i  sit  Værk  med  særlig  Sympathi  dvæler  ved 
den  Retning  i  Folket,  der  samlede  sig  om  Knud  Lavards 
Æt,  og  hvis  Hovedrepræsentanter,  Skjalm  Hvides  Æt,  der 
paa  Grund  af  haus  Forhold  til  Absalon  træder  stærkt  i 
Forgrunden  i  de  senere  Bøger  af  hans  Værk,  netop  havde 
sit  Hovedsæde  i  Sjælland,  hvilket  Saxo  selv  udtrykkelig 
fremhæver.  I  sine  Beretninger  om  Valdemar  den  stores 
Tog  imod  Venderne  finder  han  adskillige  Gange  Lejlighed 
til  at  stille  Sjællændernes  Fædrelandskjærlighed  og  Iver  for 
Togterne  i  Modsætning  til  Jydernes  og  Skaaningernes 
Lunkenhed. 

Til  sin  Fortælling  om,  at  Frode  Fredegod  blev  jordet 
ved  Værebro  i  Sjælland,  føjer  han  den  Bemærkning,  at 
Kongen  selv  havde  ønsket  at  blive  jordet  her  »i  den  for- 
nemste Provins  i  sit  Rige«.  Ligeledes  ere  hans  Meddelelser 
om  Roskilde  Domkirke  særlig  udførlige  og  gjøre  Indtrykket 
af  at  være  ham  personlig  bekjendte.  Alt  dette  gaar  jstærkt 
i  den  antydede  Retning,  men  ligefrem  nævner  Saxo  selv 
aldrig  sin  Hjemstavn. 

Over  for  disse  meget  sparsomme  Efterretninger  om 
Saxo,  som  kunne  hentes  i  selve  hans  Værk,  staar  der  en 
Overlevering,  der  vel  ikke  er  samtidig  med  ham,  men 
sikkert  dog  findes  allerede  paa  Valdemar  Atterdags  Tid,  og 
som  omtrent  300  Aar  efter  hans  Død  har  antaget  en  fuld- 
stændig fast  Karakter.  Den  kalder  ham  Ærkebiskop  Ab- 
salons Sekretær  (»Klærk«),  giver  ham  Tilnavnet  Gramma- 
ticus, gjør  ham  til  en  Sjællænder  og  Provst  i  Roskilde 
(Saxos  første  Udgiver,  Kristjern  Pedersen,  tilføjer  endog,  at 
han  er  født  nær  ved  denne  By)  og  {påaviser  hans  Grav  i 
denne  Bys  Domkirke.  Hertil  kan  føjes  en  Bemærkning  i 
den  saakaldte  sjællandske  Krønnike,  hvor  der  siges,  at  Saxo 
førte  Tilnavnet  »Longus«  (o:  enten  »den  lange«  eller  som 
Familienavnet  »Lange«).     Spørgsmaalet   er   nu,   om   denne 

Overlevering  staar  til  troende,  og  herom  har  der  været 
meget  delte  Meninger.  Det  er  dog  først  i  Midten  af  det 
fonige  Aarhundrede,  at  den  svenske  Historieskriver  Svend 
Lageibring  bestemt  har  søgt  at  vise,  at  Saxo  ikke  kan  have 
været  Provst  i  Roskilde,  da  han  var  Kannik  i  Lund.  Skjønt 
Beviset  herfor  —  som  det  med  den  storste  Flid  og  Skarp- 
sindighed er  blevet  paavist  af  Paludan-Muller  —  væsentlig 
stetter  sig  paa,  at  Navnene  Saxo  og  Svend  (hvilket  da  skulde 
være  Svend  Aagesen)  flere  Gange  findes  i  Fortegnelserne  i 
de  saakaldte  lundske  Døde-  og  Gavebeger,  uden  at  det  kan 
oplyses,  paa  hvilken  bestemt  Tid  de  paagjældende  have 
levet,  har  den  samme  Mening  dog  fundet  Tilslutning  hos 
Saxos  sidste  Udgiver,  Professor  Velschow,  hvis  Begrundelse 
navnlig  hviler  paa  det  af  Svend  Aagesen  om  Saxo  brugte 
Udtryk  »Kontubernal«,  i  det  han  paa  Grund  af  den  forst- 
nævntes  nære  Slægtskab  med  de  tvende  første  Ærkebiskopper 
i  Lund  anser  det  for  aldeles  overvejende  sandsynligt,  at 
han  har  været  Kannik  dér.  Der  er  dog  for  lidet  fast  be- 
grundet i  disse  Gisninger  til,  at  man  af  den  Grund  tør 
vrage  en  Overlevering,  der  har  den  Ælde,  som  fer  er  om- 
talt, ja,  som  maaske,  dersom  Paludan-Mullers  Mening  om 
Tiden  for  Forfattelsen  af  de  gamle  leoninske  Vers,  hvor  det 
først  udtales,  at  Saxo  »var  Provst  og  levede  i  Roskilde«,  er 
rigtig,  endog  kan  forfølges  op  til  en  Menneskealder  efter 
hans  Død.  De  Vanskeligheder,  der  ere  blevne  paapegede 
ved  at  gaa  ind  paa  denne  Overlevering,  have  egentlig  kun 
deres  Grund  i,  at  dens  Tilhængere  i  sin  Tid  have  søgt  at 
udvide  den  for  meget,  i  det  navnlig  Saxos  senere  Udgiver 
Stephanius  (1644 — 45)  har  villet  bevise,  at  han  var  den 
samme  som  den  Domprovst  Sakse  i  Roskilde,  der  i  1165 
sendtes  til  Frankrig  og  hentede  den  bekjendte  Abbed  Vil- 
helm her  til.  Dette  havde  senere  Kritikere  let  ved  at  vise 
ikke  stod  i  Samklang  med  vor  Saxos  sandsynlige  Levetid, 
i  det  hans  Bedstefader  jo  skulde  have  tjent  Valdemar  den 
store  som  Krigsmand,  og  han  selv  tilegnede  Andreas  Sune- 

Søn  sit  Værk  under  Valdemar  Sejrs  Regering  (altsaa  efter 
1202).  At  dette  Sammenkny tningsforsøg  saaledes  maa  siges 
at  være  bristet,  kan  imidlertid  ikke  modbevise  selve  Over- 
leveringen. Større  Vanskeligheder  synes  den  at  have  ved 
at  forliges  med  Saxos  egne  Ord,  at  han  var  »den  ringeste 
af  Absalons  Ledsagere«,  og  med  selve  Absalons  Testamente, 
hvor  han  eftergiver  »sin  Klærk  (o:  Sekretær)  Sakse«  et 
Laan,  hvorimod  han  skal  tilbagegive  Sore  Kloster  to  Beger, 
Ærkebiskoppen  har  laant  ham ;  (i  dette  Testament  fore- 
kommer der  ogsaa  en  Provst  Toke  eller  Tyge  (Tucho),  der 
rimeligvis  var  Provst  i  Roskilde).  Det  kan  dog  hertil  siges, 
at  Saxos  Betegnelse  af  sig  selv  som  »den  ringeste«  o.  s.  v. 
efter  hele  Forbindelsen,  som  oven  for  antydet,  meget  vel  kan 
eller  vel  endog  rettere  næsten  nødvendigvis  maa  forstaas 
om  det  Forhold,  hvori  Saxo  stod  til  Absalon  paa  denTid, 
da  denne  opfordrede  ham  til  at  begynde  sit  Værk. 
Med  Hensyn  til  det  andet  Punkt,  da  er  der  jo  i  alle  Til- 
fælde intet  til  Hinder  for,  at  Saxo  kan  være  bleven  Provst 
efter  Absalons  Død.  For  endelig  at  have  fremhævet  alt, 
hvad  der  kan  tale  imod  Overleveringen,  da  haves  der  et 
udateret  Gavebrev  fra  Ærkebiskop  Absalon ,  blandt  hvis 
Underskrivere  findes  en  »Sakse,  Kannik  i  Lund« ;  men  — 
og  det  er  ogsaa  et  af  de  Punkter,  som  Paludan-Miiller  har 
fremdraget  —  det  vilde  dog  være  højst  besynderligt,  at 
Saxo,  dersom  han  virkelig  havde  været  Kannik  i  Lund, 
skulde  have  kunnet  forvexle  de  første  Biskopper  i  Lund  og 
Dalby  og  ladet  Biskop  Egino  modtage  Knud  den  helliges 
Gave  til  Lunds  Domkirke,  uagtet  Gavebrevet  selv  endnu  er 
til  og  er  stilet  til  hans  Ffterraand. 

Saa  omtvistet  er  det  lidet,  vi  vide  om  vor  berømte 
Landsmand;  men  kjende  vi  altsaa  kun  lidt  til  haus  ydre 
Livsvilkaar,  er  det  dog  ikke  vanskeligt  ved  at  læse  hans 
Værk  at  faa  i  alt  Fald  et  nogenlunde  paalideligt  Billede  af 
hans  Personlighed;  thi  har  end  hans  Beskedenhed  forbudt 
ham  at  underholde  Læseren   med    hans  eget    og  hans  For- 

fædres  Levned,  har  han  derimod  givet  sin  Bog  et  saa  ube- 
drageligt Præg  af  sin  Aand,  at  denne  overalt  ligesom  be- 
lyser Personerne  og  Optrinene  for  os.  Ja!  det  er  et  broget 
Skue  af  heltemodige  Kampe,  snild  Krigslist,  mandig  Tro- 
fasthed, Højmodighed  og  frivillig  Opofrelse,  men  ogsaa  af 
grusom  Hævn  og  vildt  Barbari,  han  opruller  for  os;  men 
Belysningen,  hvori  det  hele  ses,  er  altid  Forfatterens  Kjær- 
lighed til  det  danske  Rige  og  det  danske  Folk. 

Den  Omstændighed,  at  paa  Saxos  Tid  kun  en  gejstlig 
Mand  kunde  være  i  Stand  til  at  fere  en  Pen  som  hans, 
maatte  selvfolgelig  være  tilstrækkelig  til,  selv  om  ikke 
andre  Kjendemærker  forelaa,  at  godtgjøre  hans  gejstlige 
Stand;  men  det  lader  sig  ikke  nægte,  at  denne  ogsaa  paa 
flere  Steder  i  Værket  har  afsat  umiskjendelige  Spor.  Den 
skarpt  kritiserende  Holdning,  han  indtager  over  for  Valde- 
mar den  stores  Forhandlinger  med  Kejser  Frederik  Rød- 
skjæg,  maa  naturligvis  først  og  fremmest  skrives  paa  hans 
Fædrelandskjærligheds  Regning;  men  det  er  dog  tydeligt, 
at  en  stor  Del  af  hans  Uvilje  imod  denne  Forbindelse  hid- 
rører fra,  at  Kongen  herved  skulde  bevæges  til  at  anerkjende 
den  af  Kejseren  støttede  Pave,  Victor  den  Qerde,  i  Modsæt- 
ning til  den  efter  Saxos  Mening  lovlige  Pave,  Alexander 
den  tredje.  Man  læser  tydelig  i  Saxos  Værk,  hvorledes  den 
den  Gang  saa  at  sige  over  hele  det  civiliserede  Evropa 
staaende  Strid  mellem  den  gejstlige  og  den  verdslige  Magt 
ogsaa  var  naaet  til  Norden,  Baade  Eskil  og  Absalon  vare 
—  hvor  forskjellige  Sympathier  de  end  ellers  havde  — 
bestemte  Hævdere  af  den  katholske  Gejstligheds  fri  og  uaf- 
hængige Stilling  over  for  Statsmagten  og  maatte  derfor  af- 
gjort tage  Parti  for  den  af  de  kirkelige  Myndigheder  valgte 
Pave  med  de  hierarkiske  Tendenser  imod  den  Modpave, 
den  verdslige  Magts  højeste  Repræsentant,  Kejseren  i  For- 
bindelse med  et  Mindretal  blandt  Kardinalerne  vilde  paa- 
tvinge Kirken.  Kong  Valdemar  derimod  havde  ikke  de 
samme  Grunde  til  at  foretrække  en  bestemt  af  de  to  Paver, 

der  da  stredes  om  St.  Peders  Stol,  og  naar  han  i  øvrigt  af 
politiske  Grunde  kunde  ønske  en  Tilnærmelse  til  den  tyske 
Kejser,  var  han  ikke  utilbøjelig  til  som  Vederlag  for  andre 
Tjenester  fra  dennes  Side  at  anerkjende  Victor  den  fjerde. 
Som  sagt  —  i  dette  Spørgsmaal  følger  Saxo  ubetinget  sin 
Beskytter  Ærkebiskoppen  og  vel  ogsaa  sin  egen  Overbevis- 
ning; det  lader  sig  jo  heller  ikke  nægte,  hverken  at  en 
saadan  Indgriben  fra  Kongens  Side  i  Samvittighedernes  Ret 
som  en  Anerkjendelse  af  den  efter  Gejstlighedens  Flertals 
Mening  ulovlige  og  altsaa  kjætterske  Pave  var  et  farligt 
Skridt,  eller  at  i  det  hele  taget  Valdemar  den  stores  Forsøg 
paa  at  vinde  Kejser  Frederiks  Venskab  var  et  Misgreb,  saa- 
ledes  som  det  jo  er  almindelig  bekjendt. 

Denne  Saxos  —  om  man  saa  maa  sige  —  »gejstlige« 
Betragtningsmaade  træder  som  nævnt  frem  paa  mange 
Steder,  men  egentlig  aldrig  paa  en  saadan  Maade,  at  den 
nogen  Sinde  —  selv  i  vor  Tid,  der  dog  staar  hin  Tids- 
alders katholske  Gejstligheds  Betragtningsmaade  saa  fjærn 
—  vækker  Anstød.  Et  ganske  enkelt  Sted  er  der  dog, 
hvor  dette  ikke  ganske  kan  siges.  Det  er  Fortællingen  om 
den  vendiske  Prins  Prislav,  der  var  gaaet  over  til  Kristen- 
dommen, derfor  var  bleven  forjagen  af  sine  Landsmænd,  og 
som  nu  var  gift  med  Valdemar  den  stores  Søster  og 
kæmpede  i  de  danskes  Rækker.  Det  er  maaske  en  af  de 
mest  gribende  Scener  i  Saxos  Værk,  hvor  det  bliver  meldt 
Prislav  under  hans  Maaltid,  at  hans  Fader  er  falden  i 
Kampen  mod  de  forenede  danske  og  Sachsere,  og  at  hans 
afhuggede  Hoved  bæres  paa  en  Stang  igjennem  Lejren  under 
Glædesraab.  Da  sidder  Prislav  vel  en  liden  Stund  tavs 
med  Haanden  under  Kinden ;  men  derpaa  siger  han,  at 
saaledes  bør  enhver  Gudsfornægter  ende  sit  Liv,  og  fort- 
sætter derpaa  sit  Maaltid  i  samme  gode  Lune  som  hidtil. 
Dette  giver  Saxo  Anledning  til  i  pyntelige  Vendinger  at 
udtrykke  sin  Beundring;  han  véd  —  siger  han  —  ikke  ret, 
hvad  han  skal  sætte  højest:  Prislavs  Sjælsstyrke    eller  den 

Hengivenhed  for  den  sande  Religion,  han  lagde  for  Dagen 
ved  sin  fromme  Ytring,  i  det  han  for  dens  Skyld  for- 
nægtede Blodets  Baand.  Man  vil  sikkert  finde,  at  denne 
Forherligelse  af  en  saa  pinlig  Situation  helst  maatte  have 
været  undladt,  og  karakteristisk  er  det  ogsaa,  at  da  kort 
efter  Prislav,  der  er  om  Bord  paa  samme  Skib  som  sin 
Faders  formentlige  Drabsmand  og  derfor  maa  høre  ilde  af 
sin  hedenske  Broder*),  ligefrem  siger,  at  han  takker  den, 
der  har  skilt  ham  af  med  en  ugudelig  Fader,  refererer 
Saxo  dette  uden  at  tilføje  noget  rosende  eller  dadlende  Ord. 
I  Modsætning  tn  en  Enkelthed  som  den  her  fremdragne 
staar  der  imidlertid  hos  Saxo  en  Række  Udtalelser,  som 
røbe  et  for  den  Tid  endog  usædvanlig  frisindet  Syn  paa 
mange  Forhold  og  saaledes  ogsaa  paa  de  religiøse.  Djærvest 
er  vel  —  som  det  ogsaa  er  fremhævet  af  Molbech  —  hans 
kraftige  Udtalelser  i  Anledning  af  Harald  Hejns  Værk- 
hellighed, hvor  han  saa  stærkt  fremhæver,  at  en  Konge 
viser  sig  mere  gudfrygtig  ved  at  styre  sit  Land  vel  end 
ved  hele  Dage  at  henligge  i  Bøn  foran  Alteret.  Hvor 
meget  af  Saxos  tydelige  Forargelse  over  en  saadan  uvirksom 
Konge  der  end  maa  tilskrives  hans  Forkjærlighed  for  den  af 
Kongerne  Knud  den  hellige  og  Erik  Ejegod  repræsenterede 
Retning,  af  hvilke  den  første  jo  ved  Kongevalget  1076  blev 
forbigaaet  for  Harald  Hejn,  maa  enhver,  der  læser  hine 
Ord  hos  Saxo,  dog  undre  sig  over  den  Fordomsfrihed,  hvor- 
med han  hævder  netop  et  Lægmandsstandpunkt.  Mærk- 
værdig er  ogsaa  hans  halvt  forklarende,  halvt  dadlende  Be- 
mærkning til,  at  Erik  Lam  frasagde  sig  Regeringen  og 
anlagde  Munkekutten:  at  det  var  en  almindelig  Tro,  som 
blev  bekræftet  af  dem,  der  vare  kyndige  i  Religionen,  at 
det  at  gaa  i  Kloster  var  den  bedste  Maade,  hvorpaa  man 
kunde  gjøre  Bod  for  sine  Synder.    Man  maa  imidlertid  heller 


*)  Denne   Broder    var   vistnok   Stammefaderen    til    det    endnu 
regerende  mecklenborgske  Fyrstehus. 

ikke  forestille  sig  Saxo  i  en  Munks  Skikkelse;  som  nævnt, 
var  han  jo  rimeligvis  Provst,  og  selv  om  han  skulde  have 
været  en  af  Kaunikerne  i  Lund,  maa  det  anses  for  oplyst, 
at  disse  ikke  vare  Munke  i  den  Forstand,  at  de  f.  Ex. 
havde  fælles  Ejendom  og  altsaa  havde  opgivet  deres  Per- 
sonlighed; de  boede  vel  sammen,  men  deres  Ret  til  Sær- 
ejendom havde  de  beholdt.  Hele  hans  Værk  taler  imod 
den  Mening,  at  det  skulde  kunne  være  skrevet  af  en  Mand, 
der  havde  sagt  Verden  fuldstændig  Parvel  og  indelukket  sig 
i  en  Celle,  og  ikke  mindst  vidner  hans  Behandling  af  de 
mangfoldige  Optrin,  hvor  Elskoven  spiller  en  Hovedrolle, 
herom.  Hvorledes  kunde  en  stræug,  asketisk  Munk  beskrive 
08  Hagbards  og  Signes  Kjærlighed,  saaledes  som  Saxo  har 
gjort  det?. 

Saxos  politiske  Standpunkt  er  allerede  lejlighedsvis 
berørt;  han  maatte  naturlig  som  Vidne  til  Landets  Gjen- 
oprejsning  under  Valdemarerne  og  som  staaende  Absalon 
nær  blive  en  Tilhænger  af  den  —  om  man  saa  maa  sige  — 
»nye«  Retning,  der  sejrede  ved  Fodvig  og  definitivt  kom 
til  Magten  med  Knud  Lavards  Søn.  Det  var  Danmarks 
Delagtiggjørelse  i  den  almindelige  evropæiske  Udvikling, 
som  denne  Retning  gjennemførte,  og  Resultatet  blev  da 
ogsaa;  at  vort  Land,  der  siden  Vikingetidens  Afslutning 
havde  befundet  sig  i  en  Overgangstilstand,  nu  med  fuld- 
stændig Ret  indtog  sin  Plads  i  Middelalderens  kristne, 
civiliserede  Samfund.  Dannelsen  af  et  ved  Kundskaber  og 
hej  Stilling  i  Samfundet  mægtigt  Præsteskab  og  af  en  med 
visse  Forrettigheder,  men  ogsaa,  i  alt  Fald  i  Begyndelsen, 
med  tilsvarende  større  Pligter  udrustet  Adelstand  herte 
imidlertid  ogsaa  med  til  Middelalderens  Civilisation,  og 
Saxo  ser  aabenbart  med  gunstige  Øjne  paa  denne  Udvikling ; 
navnlig  sympathiserer  han  i  Spørgsmaalet  om  Tiendens 
Erlæggelse  med  de  kirkelige  Krav.  Adelens  og  Gejstlig- 
hedens Stilling  kunde  imidlertid  i  Længden  ikke  undgaa  at 
træde  hindrende  i  Vejen  for  Udviklingen  af  det  andet  Moment 

i  den  ny  Tidsaand:  Skabelsen  af  en  stærk  Kongemagt,  der 
kunde  samle  hele  Folket  om  sig  i  Enighed  indadtil  og  i 
en  kraftig  Optræden  udadtil.  Det  maatte  blive  den  da- 
værende Slægts  Efterfølgeres  Opgave  at  forlige  disse  uover- 
ensstemmende Tendenser;  men  denne  Opgave  blev  som 
bekjendt  ikke  løst.  Allerede  i  Saxos  Værk  er  der  tydelige 
Spor  af  Modsætningen:  Kongen  ligger  i  langvarig  Strid 
med  Ærkebiskop  Eskil*);  Prins  Boris  modsætter  sig  hans 
Forsøg  paa  at  sikre  sin  Slægt  Kronens  Arv  o.  s.  v.  Saxo 
holder  vel  i  Almindelighed  med  Kongemagten,  men  ingen- 
lunde altid,  og  gjennemgaaende  mere,  naar  det  er  Adelens, 
end  naar  det  er  Gejstlighedens  Interesser,  den  kommer  i 
Strid  med. 

Dette  Saxos  politiske  Standpunkt  gjør  ham  —  det 
lader  sig  ikke  nægte  —  ikke  faa  Steder  tilbøjelig  til  at  se 
de  Personer,  han  skildrer,  i  en  af  det  bestemt  Belysning. 
Den  af  Bønderne  i  Skaane  imod  Knud  den  sjette  opstillede 
Kronprætendeut,  Harald  Skræng,  skildrer  han  f.  Ex.  som 
»en  Mand  med  et  sløvt  Hjærte  og  en  Skade  paa  Mæletc, 
og  han  tilføjer,  at  han  ikke  véd,  om  det  var  størst  Skam 
for  Sverige  at  sende  eller  for  Skaane  at  modtage  en  saadan 
Prætendent.  Man  faar  uvilkaarlig  det  Indtryk,  at  dette 
ikke  er  nogen  aldeles  retfærdig  Værdsætning  af  Skaanin- 
gernes  »Kongsæmnec ;  men  dobbelt  beklageligt  er  det,  at 
Saxo  af  lutter  Iver  efter  at  fremstille  Harald  Skræng  som 
en  fuldstændig  Umulighed  har  glemt  at  fortælle  os,  hvor- 
ledes han  var  i  Slægt  med  det  danske  Kongehus,  et  Spørgs- 
maal,  som  derfor  heller  aldrig  er  blevet  opklaret.  At  han 
imidlertid  ofte  godt  kan  se  baade  de  gode  Sider  hos  Mod- 
standerne og  Fejlene  hos  dem,  hvis  Virksomhed  han  i 
øvrigt   sympathiserer    med,    derom    foreligger    der    talrige 


♦)  Et  af  Stridsæmnerne  var  netop  Spørgsmaalet  om  en  af  Mod- 
paven, Victor  IV.  indsat  Biskop  i  Slesvig,  som  Eskil  satte  i 
Band,  uagtet  han  nød  Kongens  Beskyttelse. 

Vidnesbyrd  i  hans  Værk.  Den  vendiske  Høvding  Dombor, 
der  (første  Gang  1 1 60)  sendes  som  Underhandler  til  de 
danske,  omtales  af  ham  med  Sympathi;  han  roses  for  sin 
udmærkede  Veltalenhed,  og  hans  frimodige  Udtalelser  til 
Absalon  om  Vendernes  Forhold  til  Danmark  gjengives  saa 
fuldstændig,  at  man  kommer  ind  i  hele  hans  Tankegang. 
Paa  den  anden  Side  er  Saxo  ikke  blind  for  sine  Heltes 
Fejl,  og  han  er  ikke  bange  for  at  nævne  dem,  selv  om  de 
findes  paa  »allerhøjeste  Sted«.  Valdemar  den  store,  om 
hvis  glorværdige  Regering  næsten  en  Tredjedel  af  hele 
Værket  drejer  sig,  og  til  hvis  Søn  det  er  tilegnet,  bliver 
ikke  tegnet  uden  Skygger.  Mere  end  én  Gang  fortæller 
Saxo  os,  hvorledes  han  under  Kampene  med  Venderne  er 
raadvild  og  vaklende,  og  hvorledes  Absalon  maa  bruge 
endog  meget  stærke  Udtryk  for  at  faa  ham  til  at  gaa  i  den 
rigtige  Retning.  Ja,  Saxo  skjuler  end  ikke  for  os  en  af  de 
værste  Skyggesider  i  hans  Karakter,  naar  han  i  Anledning 
af  Kong  Valdemars  Strid  med  Prins  Buris  siger,  at  han 
havde  den  Fejl,  at  naar  han  engang  var  bleven  ophidset 
imod  nogen,  kunde  hans  Vrede  imod  denne  aldrig  lægge 
sig.  Saxo  undlader  heller  ikke  at  dadle  Svend  Estridsøn  og 
Erik  Ejegod  for  deres  Usædelighed,  og  det  Indtryk  maa 
man  ubetinget  faa  af  hans  Værk,  at  selv  om  han,  navnlig 
jo  nærmere  han  kommer  sin  egen  Tid,  har  sin  personlige 
Betragtningsmaade  af  Begivenhederne,  har  det  dog  været 
hans  alvorlige  Bestræbelse  at  give  enhver,  hvad  der  efter 
hans  Mening  tilkom  ham. 

Men  han  kan  kun  se  Danmarks  Frelse  i,  at  Borger- 
krigene endes  og  Folket  samles  i  Enighed;  derfor  maa  han 
fordømme  enhver  oprørsk  Bevægelse  imod  Valdemarernes 
Kongemagt,  og  derfor  lader  han  sig  endog  henrive  til  at 
rose  Biskop  Helias  af  Ribe  for  hans  Forsynlighed,  da  denne 
efter  Indtagelsen  af  Viborg  raader  Svend  Grade  til  at  lade 
alle  de  fangne  af  Knud  Magnussens  Parti  dræbe,  fordi  — 
som  Biskoppen   sagde  —  en  fornuftig  Urtegaardsmand   op- 

rykker  Ukrudtet,  for   at   de    nyttige   Planter    kunne    trives 
des  bedre. 

Saxo  viser  sig  i  sin  Krønnike  ikke  alene  som  en  livlig 
Fortæller  og  en  ypperlig  Versitikator  —  man  kunde  sige 
Digter,  dersom  det  ikke  var  de  endnu  i  Folket  levende 
Kvad  fra  Hedenold,  han  gjengav,  men  ogsaa  som  en  meget 
kundskabsrig  Mand.  Han  kj ender  den  normanniske 
Bistorieskriver  Dudos  Gisning  om,  at  »Daner«  skulde  være 
det  samme  som  »Danaer«,  Bedas  om  Oprindelsen  til  Eng- 
lands Navn,  og  han  støtter  sin  Fremstilling  af  Longbardernes 
Udvandring  fra  Norden  paa  deres  Historieskriver  Paul  Warne- 
frieds  Udsagn.  At  han  har  kjendt  den  romerske  Oldtids 
Litteratur  er  utvivlsomt,  skjont  hao  sjælden  hentyder  der- 
til, og  at  han  i  ikke  ringe  Grad  har  været  inde  i  Oldtidens 
Historie,  ses  navnlig  af  hans  rigtignok  lidt  søgte  Sammen- 
stillinger i  Anledning  af  Skjalden  Bjarnes  Ophøjelse  til 
Lejrekonge,  fordi  han  havde  skrevet  det  smukkeste  Minde- 
vers over  Frode  Fredegod.  Saxo  siger,  at  det  danske  Folks 
Gavmildhed  ved  denne  Lejlighed  var  langt  større  end 
baade  Cæsars  og  Scipio  Africanus',  af  hvilke  den  ene 
lønnede  Fremstilleren  af  sine  Bedrifter  med  romersk  Borger- 
ret, den  anden  med  Guld.  Det  er  Detailler  af  den  romerske 
Historie,  som  ikke  mere  kjendes;  men  der  findes  dog  (efter 
hvad  Madvig  har  oplyst)  Antydninger  heraf  i  Ciceros  Tale 
for  Archias;  rigtignok  synes  Saxo  at  have  forvexlet  Cæsar 
og  Pompejus.  —  Der  findes  i  øvrigt  ikke  hos  Saxo  den 
Lyst  til  at  stille  sin  Lærdom  til  Skue,  som  saa  ofte  findes 
hos  Middelalderens  Forfattere,  og  hvorpaa  man  har  et  nær- 
liggende Exempel  hos  Svend  Aagesen,  hvor  han  for  at  be- 
skrive Dronning  Sofies  Skjønhed  paakalder  Cicero,  Ovid  og 
Vergil.  De  Forfattere,  hvis  Stil  har  haft  mest  Indflydelse 
paa  Saxo,  ere  imidlertid  ikke  fra  den  romerske  Litteraturs 
Guldalder,  men  derimod  —  hvad  allerede  |Stephanius  er 
bleven  opmærksom  paa  —  en  fra  dens  Sølvalder,  Valerius 
Maximus,    som  under  Kejser  Tiberius   skrev  en  Samling  af 

»mindeværdige  Udsagn  og  Tildragelser«,  og  en  fra  dens  For- 
faldsperiode, Martianus  Capella*),  som  levede  i  det  vest- 
romerske Kejserdømmes  sidste  Tid.  Dette  har  ikke  været 
til  Gavn  for  Saxos  Latin,  da  begge  disse  Forfattere  skrev 
et  kunstlet  og  søgt  Sprog;  men  desuagtet  staar  Saxos  Værk 
ogsaa  i  rent  sproglig  Henseende  som  et  Mesterværk  for  sin 
Tid;  man  behøver  i  den  Retning  blot  at  sammenligne  ham 
f.  Ex.  med  Svend  Aagesen,  der  dog  ingenlunde  hører  til 
Datidens  ringeste  Latinere ;  ja  man  vil,  med  hvem  man  end 
sammenstiller  ham  af  hans  samtidige,  sikkert  nødes  til  at 
istemme  Erasmus  fra  Rotterdams  smigrende  Dom  over  ham. 
Selvfølgelig  strækker  Saxos  historiske  Kundskaber  sig  udover 
selve  Danmark;  han  giver  saaledes  n  forbigaaende«  en 
sammentrængt  Fremstilling  af  Norges  Historie  fra  Begyn- 
delsen af  Hundredaarskrigene  til  Sverres  Fremtræden,  og 
denne  Fremstilling  er  i  alt  væsentligt  korrekt;  den  noget 
haarde  Medfart,  Sverre  faar  i  Saxos  korte  Omtale  af  ham, 
hvor  han  ligefrem  stemples  som  en  Bedrager,  maa  vistnok 
nærmest  tilskrives  Saxos  kirkelige  Standpunkt.  Mindre 
sammenhængende,  men  dog  i  det  hele  troværdige  ere  de 
Efterretninger,  Saxo  har  om  Forholdene  i  Sverige  i  sin 
egen  og  i  den  nærmest  foregaaende  Tid.  Ogsaa  til  Landene 
uden  for  Norden  viser  Saxo  flere  Steder  godt  Kjendskab;  han 
véd,  at  Kongen  af  England  er  den  franske  Konges  Lens- 
mand (for  sine  Besiddelser  paa  Fastlandet).  Derimod  lader 
det  sig  ikke  nægte,  at  hans  Efterretninger  om  Englands 
Historie  i  den  Tid,  hvor  den  griber  ind  i  Danmarks,  ere 
meget  mangelfulde;  men  dette  Tidspunkt  falder  til  Dels 
sammen  med  det,  der  altid  har  været  anset  som  det 
svageste  i  hans  Værk,  nemlig  Kongerne  Gorm  den  gamles, 
Harald  Blaatands,  Svend  Tveskjægs,  Knud  den  stores**)  og 


♦)  Denne  nævnes  ogsaa  af  Svend  Aagesen. 

**)  Knud   den   stores  Broder,   Kong  Harald,    nævnes  hverken    af 
Saxo  eller  Svend  Aagesen. 

HardekDuds  Historie.  Om  denne  Del  af  Bogen  har  derfor 
Paludan-Miiller  ment,  at  den  var  skreven  sidst  og  i  For- 
fatterens Alderdom,  da  han  efter  at  være  bleven  færdig 
med  Sagnhistorien  skulde  sammenknytte  denne  med  de  Skil- 
dringer af  Svend  Estridsøns  Slægt,  han  først  havde  ud- 
arbejdet, og  hertil  hverken  havde  de  samme  Hjælpemidler  eller 
ganske  den  samme  Kraft,  som  da  han  tog  fat  paa  Begyn- 
delsen af  sin  store  Opgave.  Forholdsvis  sjælden  kommer 
Saxo  ind  paa  det  egentlige  geografiske  Omraade;  men  at 
han  langtfra  mangler  Evne  til  at  beskrive  Lande  og  Folk, 
har  han  vist  ved  den  fortræffelige  Skildring  i  Fortalen  af 
Nordens  forskjellige  Dele,  og  som  et  andet  Exempel  i 
samme  Retning  kan  nævnes  hans  korte  Beskrivelse  af 
Nordfrisland  i  Anledning  af  Knud  Magnussøns  Flugt 
der  til*).  N.  M.  Petersen  giver  i  sin  »Haandbog  i  den 
gammelnordiske  Geografi«  en  klar  Oversigt  over  de  i 
Sagnhistorien  hos  Saxo  forekommende  geografiske  Benæv- 
nelser. Derimod  er  denne  Forfatters  Forsøg  paa  at  vise,  at 
Saxo  ikke  har  haft  islandske  Kilder  til  sit  Værk,  og  at  han, 
naar  han  omtaler  »Thylenses«,  ikke  dermed  har  ment  Islæn- 
derne, men  Beboerne  af  Telemarken,  næppe  holdbart.  Det 
støttes  navnlig  paa,  at  Saxo  omtaler  disse  »Thylenses«  to  Gange 
før  Islands  Opdagelse  (ved  Braavallaslaget  og  paa  Kong 
Godfreds  Tid),  men  møder  den  væsentlige  Hindring,  at 
Saxo  ofte  nævner  Telemarken  ved  dens  rigtige  Navn  og 
næppe  kunde  finde  paa  at  kalde  det  »det  yderste  Thule«; 
i  Opregningen    af  Kæmperne  i  Braavallaslaget   staa   de    to 


*)  I  N.  Baches  „Nordens  Historie"  III.  Bind  S.  210  overføres 
Saxos  Bemærkninger  om  Nordfrisland  paa  Ditmarsken,  hvor 
de  vel  kunne  passe  omtrent  lige  saa  godt,  men  hvortil  der 
dog  ingen  Hjemmel  haves  i  selve  Ordene,  ligesom  det  heller 
ikke  stemmer  med  samme  Forfatters  Udtalelse  II.  B.  S.  232, 
hvor  det  udtrykkelig  siges,  at  Knud  flygtede  til  Friserne 
langs  Sønderjyllands  Vestkyst. 

Navne  endog  næsten  jævnsides  og  kunne  saaledes  ikke  vel 
betyde  det  samme.  Svend  Aagesen  nævner  desuden 
udtrykkelig  de  islandske  Sange  som  Kilde,  saa  at  det 
synes   meget    lidet   rimeligt,    at   Saxo    ikke    skulde   have 

kjendt  dem. 

(Sluttes). 

T.  B.  Cold. 


Peter  den  stores  nærmeste  Efterfølgere. 

(Forts.) 


VIII. 

Det  tyske  Vælde  i  Rusland. 

ieter    havde   ønsket  at    vorde    Fyrste    over    et    tysk 

Land ;  med  hans  Broderdatter  Anna  var  den  første  Fyrstinde 

fra   et  lille  tysk  Land    kommen  paa  Czarernes  Trone;    thi 

ganske  vist  var  hun  af  russisk  Blod,    men  i  Kurland  havde 

hun  levet  blandt  tyske  Mennesker    og  helt  levet  sig  ind  i 

tyske  Sæder.     Anna  havde  tilegnet  sig  evropæiske  Begreber 

saa  meget,    at  hun  folte  og  afviste   den  nissiske  Raahed; 

hun  var  langt  mere  fortrolig  med  det  evropæiske  Væsen  end 

Peter  I.  eller  nogen  som  helst  moskovitisk  Hersker  før  ham, 

og  allerede  af  den  Grund  nærede  hun  en  oprigtig  Beundring 

for  sin  store  Onkel,    der    havde    kæmpet   for   dette  Væsen. 

I  det   hun   ønskede    at  træde   i  hans  Fodspor,    mente   hun 

ikke  blot  at  fortsætte  Peters  hæderkronede  Virksomhed,  men 

handlede  ogsaa,  som  det  mest  tiltalte  hendes  Vaner  og  halv 

tyske  Anskuelser.      Og   hun   havde    derhos    det    personlige 

Fortrin  at  være  af  ren  russisk  Byrd,   at  være  en  Romanov. 

Dette   gav  hende  ganske  vist  et  Fortrin  fremfor  Katharina 

I.  og  Katharina  II.;    men    den  første    og   endnu   mere  den 

anden  Katharina  bleve  netop  ved  den  Omstændighed,  at  de 

vare  fremmede,  nødsagne  til  at  skaane  det  russiske  Væsen. 

Historisk  Arkiv.     I.     1385.  |8 

Særlig  søgte  den  kloge  Prinsesse  af  Anhalt  paa  hver 
Maade  at  faa  Russerne  til  at  glemme,  at  de  lystrede  en 
Udlænding,  hun  blev  helt  og  holden  en  national  Overløberske 
og  ofrede  aldeles  sine  personlige  Tilbøjeligheder  for  at  be- 
sejre den  Mistillid  og  de  Fordomme,  hvormed  Russerne 
betragtede  hende  og  hendes  tyske  Tjenere.  De  Krige,  som 
førtes  under  de  tvende  Kejserinder,  kunne  afgive  et  slaaende 
Exempel  herpaa.  Under  Anna  høstede  Munaich  og  Lascy 
Lavrbær  i  samme  Egne,  hvor  de  russiske  Vaaben  ogsaa  vare 
sejrrige  under  Katharina  II.;  men  medens  disse  Sejre  under 
Katharina  saa  godt  som  under  Anna  kun  tilkæmpedes  af 
Udlændinge,  var  det  blot  russiske  Generaler,  som  uuder 
Anhalterinden  fik  Æren.  Ved  Donau  gjorde  General  Bauer 
Arbejdet,  men  Rumænzev  fik  Æresstatuen;  ved  Tschesme 
sloge  Greigh  og  Elphinstone  Tyrkerne,  men  Orlov  fik  Til- 
navnet »Sejrherren  ved  Tschesme« ;  Anhalterinden  tilkjebte 
sig  saaledes  den  russiske  Tillid  netop  ved  Ubillighed  mod 
den  virkelige  Fortjeneste;  det  var  just  ikke  smukt,  men 
nok  klogt  handlet.  Anna  havde  derimod  ingen  slig  Mis- 
tillid at  bekæmpe  og  var  ikke  bange  for  aabenlyst  at  fore- 
trække tyske  Tjenere  for  russiske,  i  det  hun  hengav  sig  til 
sine  fremmede  Skikke  og  Sæder.  Hun  var  heller  ikke  saa 
klog  som  Katharina,  og  hvad  der  oprindelig  skulde  synes 
et  Fortrin,  blev  saaledes  Aarsag  til  den  mest  skæbnesvangre 
Pejl,  hun  gjorde  sig  skyldig  i;  netop  fordi  hendes  russiske 
Fødsel  ikke  nødsagede  hende  til  at  skaane  den  russiske 
Nationalfølelse,  og  da  hun  manglede  Peter  den  stores  Klog- 
skab, var  denne  Czarinde  af  russisk  Blod  og  russisk  Tænke- 
maade  mindre  paa  sin  Plads  end  de  tvende  udenlandske 
Katharinaer. 

Fra  første  Færd  lod  hun  sig  lede  af  sin  Elsker  og  sine 
baltiske  Venner.  Biron  og  Reinhold  Lowenwolde  disponerede 
over  hendes  Person,  om  de  end  i  Begyndelsen  holdt  sig 
noget  tilbage;  til  disse  tvende  klyngede  sig  andre,  saaledes 
Birons   to  Bredre,    Carl   og  Gustav,   hans  Svoger   General 

Bismarck,  hans  Tillidsmand  Ålbedyll;  fremdeles  Lowenwoldes 
tvende  Brødre,  af  hvilke  den  ene  i  sin  Tid  afløste  Biron 
som  Kejserindens  Elsker.  Dette  var,  paa  Keinhold  Lowen- 
wolde  nær,  lutter  nye  Ansigter  ved  Hove,  og  som  Lauds- 
mænd,  i  Grunden  ogsaa  som  Meningsfæller  sluttede  Miinuich, 
Ostermann  og  andre  sig  snart  til;  thi  ferst  og  fremmest 
gjaldt  det  om  at  befæste  deres  Magt  mod  Gammelrusserne, 
og  saaledes  udgjorde  de  i  Begyndelsen  et  sluttet  og  mæg- 
tigt Parti.  For  at  styrke  dette  slog  man  Porten  op  paa 
vid  Gab  for  Tyskerne,  og  de  nølede  ikke  med  at  komme, 
nu  dog  næsten  udelukkende  fra  Østersøprovinseme ,  fra 
Birons  og  Lowenwoldes  Hjemstavn;  en  Nepotisme  begyndte 
at  gribe  om  sig,  der  ikke  var  stort  bedre  end  den  under 
Dolgorukierne  raadende. 

Da  Kadetakademiet  oprettedes  1731,  blev  en  Fjerdepart 
af  de  200  Pladser  forbeholdt  Adelen  fra  Østersoprovinserne ; 
da  Medicinalforvaltningen  reformeredes  1730,  sammensattes 
dette  nye  hoje  Kollegium  af  lutter  Udlændinge:  i  Akade- 
miet sad  der  lutter  fremmede;  i  Spidsen  for  Hæren  stod 
officielt  vistnok  de  tvende  russiske  Feltmarskalker ,  men 
faktisk  Miinnich,  General- Felttøjmesteren  og  Formanden  for 
Krigsraadet.  Da  der  11 30  skulde  formeres  et  nyt  Garde- 
regiment, tog  man  2000  Mand  af  et  Militskoi-ps,  Feltmarskalk 
Mikael  Golizyn  havde  sammensat  af  den  lavere  Adel  i 
Ukrajna:  det  fik  Navnet  Regimentet  Ismailov,  og  Golizyn 
haabede  med  rette  at  blive  dets  Chef  og  at  turde  udnævne 
Officererne;  men  i  Steden  blev  Carl  Lowenwolde  Oberst  og 
fik  Befaling  til  at  tage  Officererne  ikke  blandt  Russerne, 
men  af  Livlænderne.  Estheme,  Kurlænderne  og  de  ovrige 
fremmede  Nationer.  Skotten  Keith,  der  var  udtraadt  af 
spansk  Tjeneste,  blev  Oberstløjtenant;  Lowenwolde  selv,  der 
som  livlandsk  Statsraad  var  kommen  til  Moskva  med  en 
Deputation,  steg  snart  efter  til  Geueralløjtenant  og  Over- 
staldmester. 

Næppe  havde  de  nye  Magthavere  indrettet  sig  saaledes, 

18* 

før  de  lagde  et  æggende  Overmod  og  en  voxende  Havesyge 
for  Dagen;  særlig  udmærkede  Lykkeridderen  Biron  sig  ved 
sin  hovmodige  Opførsel  over  for  Russerne,  og  da  der  alle- 
rede sporedes  nogen  Uro  blandt  Masserne,  saae  han  sig 
nødsagen  til  fornyede  Angreb  paa  sine  Modstandere,  blandt 
hvem  vi  nu  mødte  ikke  blot  Boj  årernes  Venner,  men  ogsaa 
gamle  Tilhængere  af  Peter  I.  Her  skulle  vi  blot  nævne 
den  Rumænzev,  der  havde  lokket  Peters  ældste  Søn  ud  fra 
San  Elmo ;  som  den  egentlige  Ophavsmand  til  Alexeis  ulykke- 
lige Skæbne  havde  han  lidt  en  ublid  Medfart  af  Alexeis 
Søn  Peter  IL,  og  man  havde  derfor  haabet  let  at  kunne 
vinde  ham  ved  Gaver  og  Forfremmelser;  men  han  optraadte 
mod  Biron,  blev  mistænkeliggjort  hos  Anna  og  dragen,  til 
Ansvar;  derhos  lod  han  sig  henrive  til  Bebrejdelser  over 
Hoffets  Ødselhed,  blev  fængslet,  anklaget  og  af  Senatet 
dømt  til  Døden  paa  Grund  af  Ulydighed  mod  Kejserinden, 
Hvori  bestod  imidlertid  denne  Ulydighed?  Anna  havde  er- 
klæret, at  hun  ikke  længere  kunde  taale  en  saa  ilsindet 
Mand  som  Oberstløj tenant  i  Garden  og  vilde  udnævne  ham 
til  Formand  for  et  Finanskollegium.  Rumænzev,  der  i  flere 
Aartier  kun  havde  gjort  Krigstjeneste,  svarede,  at  han  ikke 
forstod  sig  noget  paa  Finanserne  og  var  ude  af  Stand  til 
at  udfinde  Midler  til  at  fyldestgjøre  Hoffets  Ødselhed; 
Anna  fratog  ham  de  Æresposter  og  Godser,  hun  havde  for- 
undt ham ,  og  benaadede  ham  med  Landsforvisning  til 
Kasan. 

En  anden  Modstander,  Feltmarskalk  Golizyn,  døde  ret 
belejlig  mod  Slutningen  af  Aaret  1730,  og  Præsidiet  i 
Krigskollegiet  gik  over  til  Feltmarskalk  Dolgoruki,  men 
hans  Magt  var  rigtignok  faktisk  lammet  af  Krigsraadet. 
Til  Gjengjæld  ramte  nye  Slag  de  øvrige  Medlemmer  af 
hans  Familie,  som  man  først  nylig  havde  forvist  fra  Moskva. 
I  Sommeren  1730  maatte  Alexei  med  Familie  til  Beresov 
i  Sibirien.  Vassili  Lukitsch,  Sergei,  Ivan,  Alexei's  Moder, 
alle  maatte  de  afsted  længere  mod  Øst.     Kort  Tid  senere 

kom  man  efter  nye  Forbrydelser,  forskjellige  højtstaaende 
Personligheder  havde  udstødt  fornærmelige  Ytringer  mod 
Czarinden  og  forbrudt  sig  mod  den  offentlige  Ko.  Ogsaa 
de  bleve  dømte  til  Døden  og  derpaabenaadede;  Feltmarskalk 
Vassili  Dolgoruki  indespærredes  paa  Schlusselborg,  de  øvrige 
anklagede  sendtes  til  evigt  Straffearbejde  i  Sibirien;  Juri 
Dolgoruki,  Borætinski,  Stoletov  ramtes  af  denne  haarde  Lod, 
naturligvis  med  Tab  af  Ære  og  Formue;  saaledes  forsvandt 
Golizyn  og  Dolgoruki,  de  tvende  sidste  Eepræsentanter  for 
Bojarernes  høje  Raad,  hvem  man  som  Peltraarskalker  dog 
ikke  fra  første  Færd  havde  kunnet  ^ærne  uden  store  Om- 
stændigheder. 

Dette  var  Begyndelsen  til  en  aaben  Kamp  ved  Moskva- 
hoffet, en  Kamp  ført  mod  Russerne  af  Tyskerne  særlig 
under  Birons  Ledelse;  thi  man  mærkede  meget  snart,  hvor- 
ledes denne  Yndling  uden  noget  andet  offentligt  Embede 
end  en  Overkammerherres  dog  vandt  afgjørende  Indflydelse 
paa  alle  Statssager.  Han  var  og  blev  imidlertid  kun  en 
Hofmand  og  egenkjærlig  Lykkeridder;  han  vilde  herske, 
glimre,  hans  personlige  Interesse  var  altid  det  afgjørende, 
og  af  en  Statsmands  Kløgt  eller  Arbejdsomhed  saae  man 
kun  ringe  Spor ;  han  var  en  elegant  Kavaler,  med  gode 
Manerer,  klog,  modig,  mandig,  men  uden  videre  Dannnelse, 
nydelsessyg  og  pragtelskende.  Og  i  alle  disse  Retninger 
stemte  han  saa  fortræffelig  overens  med  Anna;  begge  vare 
de  glade  over  at  være  komne  bort  fra  de  snævre  kurlandske 
Forhold,  hvor  deres  Ødselhed  allerede  havde  vakt  Anstød, 
og  at  kunne  nyde  Magt  og  Vellevned  uden  nogen  Tvang. 
Paa  en  Tid,  hvor  Hoffernes  Luxus  var  ubegrænset,  mente 
man  ikke  at  have  det  rette  evropæiske  Præg,  naar  man 
stod  tilbage  for  andre,  og  i  denne  Opfattelse  støttedes  man 
ikke  blot  af  egen  Tilbøjelighed,  men  ogsaa  af  de  mange 
Æventyrere,  som  vilde  tage  Del  i  Glansen  og  drage  Fordel 
af  Ødselheden.  Saaledes  udfoldede  sig  en  Fornøjelsessyge 
og  en  Pragt,  Moskva  endnu  aldrig  havde  oplevet  Magen  til; 

Baller,  Illuminationer,  Maskerader,  Optog,  Gjæstebud  i  ende- 
løs Række  oplivede  Kreml,  Staden  og  de  omliggende  Slotte. 
Aarsdagen  for  Annas  Indtog,  8de  Febr.  1731,  begyndte  en 
Maskerade,  som  endnu  ikke  var  forbi  den  18de  Februar; 
Maskerne  og  Dragterne  vexlede  og  gave  idelig  Lejlighed  til 
Udfoldelse  af  ny  Pragt.  Om  den  25de  Februar  berettes 
igjen:  Om  Søndagen  var  der  Maskerade  ved  Hoffet,  om 
Tirsdagen  hos  Storkansleren  Golovkiu,  dernæst  hos  Felt- 
marskalken Dolgoruki,  sluttelig  hos  Vicekansleren  Ostermann. 
Det  saae  næsten  ud,  som  Maskerader  vare  blevne  en  Hver- 
dagssag.  Den  spanske  Sendemand,  Hertugen  af  Liria,  be- 
retter: »I  hele  Staden  har  man  foranstaltet  Illuminationer 
saa  pragtfulde,  at  man  ikke  tidligere  har  set  deres  Mage 
her;  i  Gaar  vare  vi  inviterede  til  Hoffet,  hvor  der  var  Bal 
og  Aftensmaaltid,  og  jeg  har  aldrig  set  en  saa  glimrende 
Fest  eller  et  saa  fortræffeligt  Maaltid.  Do  kan  ikke  gjøre 
Dem  nogen  Forestilliug  om  Luxusen  ved  dette  Hof.  Jeg 
har  været  ved  mange  Hoffer,  men  kan  forsikre,  at  det  her- 
værende Hof  i  sin  Luxus  og  Pragt  overgaar  de  rigeste,  det 
franske  end  ikke  undtaget.« 

Naar  en  Hertug  af  Liria  siger  dette,  ter  man  a'ntage, 
at  han  ikke  blot  var  blændet  af  raa,  asiatisk  Pragt,  men 
af  forfinede  Nydelser,  som  den  Gang  havde  deres  Mønster 
i  Versailles.  Man  tør  med  Sikkerhed  gaa  ud  fra,  at  Tøjerne 
og  Kniplingerne  til  disse  Maskeoptog,  Vinene  og  Retterne 
til  Banketterne,  Køkkenredskaberne  og  Møblementerne, 
Hattene  og  Skoene,  Sengene  og  Vognene,  kort  sagt  alt 
maatte  hentes  fra  Udlandet;  thi  hvem  i  Moskva  havde  vel 
kunnet  fabrikere  hele  dette  Hof-Tilbehør  i  Ludvig  XV.'s 
Smag?  Og  yderligere  trængte  man  til  udenlandske  Kokke 
og  Kjældersvende,  Skræddere  og  Skomagere,  Frisører  og 
Lakejer,  Kuske  og  Staldmestre.  Man  maatte  have  en  Ko- 
medie, laante  Kongen  af  Polens  italienske  Trop  og  lod  den 
agere  ved  Hoffet.  Under  hele  dette  Væsen  haanede  man 
Eusserne.    der   ikke   forstode   at   føje    sig   efter   disse   nye 

Manerer.  Ikke  være  det  sagt,  at  Russerne  ikke  skulde 
magte  at  tillære  sig  fremmed  Levevis!  Allerede  under 
Peter  I.  maatte  de  fremmede  Sendemænd  beundre  den 
Hurtighed,  hvormed  navnlig  Damerne  tilegnede  sig  i  det 
mindste  de  ydre  Selskabsformer.  Bejelighed,  Efterlignelses- 
talent,  Anstand  og  Aandslivlighed  havde  altid  ligget  for 
Russerne,  og  de  vare  ligeledes  i  Besiddelse  af  en  Nydelses- 
syge, som  tilskyndede  dem  at  lære  og  drage  Nydelse  af 
de  nye  Samkvemsformer ;  men  hvad  Peter  1.  krævede  var 
dog  noget  andet  end  det,  der  nu  kom  op.  Man  kunde  let 
vænne  sig  til  Gaffel  og  Kniv,  til  at  bære  Slæbet  paa 
sømmelig  Vis  og  være  munter  i  Underholdningen;  men  der 
udkrævedes  længere  Tid  for  at  forstaa,  hvilke  Farver  der 
passede  sig  til  hverandre  i  en  Klædning,  eller  hvad  der  var 
fint,  hvad  der  var  simpelt  i  en  Komedie;  der  fordredes 
en  længere  Skole  for  at  bringe  Orden  i  Pragten  eller 
Renlighed  ind  i  Livsvanerne.  Og  i  det  mindste  i  Begyn- 
delsen synes  Annas  Hof  rigtignok  at  have  afgivet  en  for- 
nøjelig Samling  af  de  mest  skrigende  Modsætninger.  »Den 
rigeste  Klædning  fulgtes  ofte  med  den  slettest  friserede 
Paryk,  et  meget  smukt  Stykke  Tøj  var  forskaaret  af  en 
klodset  Skrædder,  og  en  pragtfuld  paaklædt  Herre  sad  i 
en  ynkelig,  af  et  Par  Ralliker  trukken  Vogn.  Samme  Smag 
herskede  i  Møblementet  og  med  Hensyn  til  Husenes  Ren- 
lighed; paa  den  ene  Side  saae  man  alt  dækket  af  Guld  og 
Sølv,  paa  den  anden  Side  den  største  Urenlighed;  mod  én 
velklædt  Dame  saae  man  ti  slet  saramenpassede  Klæd- 
ninger« .... 

Denne  overdrevne  Pragt  kostede  imidlertid  Hoffet  uhyre 
Summer;  det  er  utroligt,  hvor  mange  Penge  der  af  denne 
Aarsag  ere  gaaede  ud  af  Riget.  En  Hofmand,  der  aarlig 
kun  gav  to  til  tre  Tusende  Rubler  ud  for  sin  Klædning, 
gjorde  ingen  særlig  Figur,  Man  kunde  meget  vel  om 
Russerne  anvende,  hvad  en  sachsisk  Officer  sagde  til  den 
afdøde  polske  Konge  med  Hensyn  til  nogle  af  Herrerne  ved 

dennes  Hof:  »Sire,  man  maa  blot  lade  Byportene  gjøre 
sterre,  for  at  alle  de  Adelsmænd,  som  bære  hele  Landsbyer 
paa  Ryggen,  kunne  passere«.  Alle  de,  som  havde  den  Ære 
at  tjene  ved  Hove,  ødelagde  sig  i  Bund  og  Grund  for  at 
gjøre  Figur. 

»En  Modehandler  behøvede  kun  at  tilbringe  nogle  Aar 
i  St.  Petersborg  for  at  vinde  Velstand,  selv  om  han  ved 
sin  Ankomst  kun  havde  haft  Varer  paa  Kredit.«  *) 

Man  kan  let  gjøre  sig  et  Begreb  om,  hvorledes  hele 
den  Færd  maatte  virke  paa  Russerne.  Folk  af  simplere 
Herkomst  kunde  overhovedet  næppe  mere  komme  frem  ved 
dette  Hof,  hvor  de  ikke  agtedes,  og  hvor  man  foretrak  at 
uddele  Embeder  til  Tyskere.  De  fornemme  kastede  sig 
til  Dels  med  Ubetænksomhed  ind  i  det  nye  Trylleri,  søgte 
paa  hver  Maade  at  spille  Tyskere  og  at  fordunkle  hver- 
andre i  Pragt,  medens  de  fortærede  deres  Godser  og  Bønder. 
Andre  brummede  vel  over  det  taabelige  fremmede  Væsen; 
men  for  ikke  ganske  at  skubbes  til  Side,  ble  ve  de  paa  deres 
Plads  og  anspændte  deres  Midler  til  det  yderste  for  i  det 
mindste  tilsyneladende  at  hævde  deres  Stilling.  Tidligere 
vare  disse  Folk  forbitrede  paa  Peter,  fordi  han  'tvang  dem 
til  at  bygge  Huse  og  bo  i  St.  Petersborg,  hvorved  han 
undergravede  deres  Velstand.  Den  Gang  bestod  deres  Vel- 
levned i,  at  de  havde  deres  gamle  Boliger  i  ^Moskva  og  et 
Tjenerskab,  som  taltes  dusinvis  og  bestod  af  livegne,  i  at 
de  [holdt  en  Masse  Heste  og  jforplejede  i  deres  Huse  en 
Mængde  Mennesker,  som  simpelthen  havde  indkvarteret  sig 
hos  dem  og  dannede  et  Slags  Mellemled  mellem  Gjæster 
og  Tjenere;  de  kaldtes  »Prishivaley«,  ^vare  ligesom  voxede 
sammen  med  Hjemmet,  levede  paa  Husherrens  Bekostning 
og  gjorde  sig  nyttige  paa  en  eller  anden  Maade,  saavidtde 
magtede,  en  Sædvane,  der  havde  sin  Rod  i  Tidsalderens 
store  Gjæstfrihed.     Fremdeles  lagde  Bojarernes  Velstand  sig 


*)  Mannsteins  Memoirer. 

for  Dagen  ved  deres  velforsynede  Gilder;  thi  fra  deres  nær- 
liggende Godser  kunde  de  let  forsyne  sig  med  Kjød,  Flæsk, 
Smør,  Brød,  01,  Grøntsager,  Lys,  Opvartning,  kort  sagt  alt, 
hvad  en  fornem  Bojar  maatte  skaffe  til  en  slig  Fest.  Toge 
de  paa  Landet,  fandt  de  igjen  alle  Midler  til  at  nyde  Livet 
paa  rede  Haand.  Penge  havde  de  derimod  ikke  og  be- 
høvede dem  heller  ikke;  de  vare  kun  rige  paa  Naturalier 
og  simple  Husflidsvarer ;  det  højeste  var  Brokade  fra  Persien, 
Vaaben  fra  de  tyrkiske  Provinser,  ædle  Stene  fra  Orienten, 
fint  Pelsværk  fra  Sibirien,  Sager,  man  engang  havde  tilfor- 
handlet sig  for  nogle  Bønder,  og  som  senere  gik  i  Arv  fra 
Fader  til  Søn  og  stadig  tjente  Familiens  Glans  uden  yder- 
ligere Udgifter. 

Nu  gjaldt  man  kun  for  fornem,  naar  man  tog  sine 
Spiser  og  Drikke,  sin  Klædning  og  sit  Møblement  fra  Frankrig, 
Tyskland,  Ungarn  eller  England,  det  vil  sige,  naar  man 
anskaffede  alt  for  rede  Penge;  nu  krævede  den  tyske  Kok 
Penge,  Skrædderen  Penge,  Kjøbmanden  Penge;  nu  maatte 
man  for  hver  Festdag  ved  Hoffet  have  en  ny  Klædning, 
som  stadig  igjen  kostede  Penge;  medens  man  før  med 
Stolthed  bar  sin  Oldefaders  Kaftan  og  havde  talløse  Kokke, 
der  aldrig  krævede  et  Pengestykke.  Penge  havde  imidlertid 
end  ikke  den  rigeste,  i  hvert  Fald  kun  i  meget  ringe 
Mængde.  Hoffet  var  nok  i  Moskva,  som  man  havde  ønsket ; 
men  man  var  nu  dog  lige  saa  langt  borte  fra  den  gamle 
Tids  behagelige  Velvære  som  under  Peters  Regimente. 
Den  ene  Bondegaard  svandt  efter  den  anden,  og  hvad  man 
beholdt  tilbage  af  Land  og  Folk,  maatte  de  stadig  plagede 
Forvaltere  udsuge,  saa  længe  der  var  mindste  Marv  til- 
overs. Adel  og  Bønder  begyndte  at  forarmes,  den  russiske 
Kjøbmand  og  Haandværker  fandt  ingen  Kunder,  og  kun  de 
udenlandske  Handelsmænd  og  industridrivende  forstøde  rigtig 
at  værdsætte  den  fremmede  Smags  Fornødenheder,  at  til- 
fi'edsstille  dem  og  finde  sin  Regning  derved. 

I  Haand fæstningen  havde  man  søgt  at  skytte  sig  mod 
de  tyske  Hofmænd,  i  det  man  forbeholdt  det  høje  Raad 
Besættelsen  af  Hofembederne;  men  nu  vare  dog  den  frygtede 
Biron  og  hans  Landsmænd  til  Stede  og  vendte  op  og  ned 
paa  alt.  Den  gamle  Uvilje  mod  de  fremmede  var  alt  længst 
vaagnet  paa  ny ,  men  opvoxede  nu  hurtig  til  Had  ved 
denne  Hoffets  P^ærd  og  ved  den  Haardhed,  hvormed  den  nye 
Regering  begyndte  at  søge  efter  Penge.  Under  Peter  II. 
behøvede  man  ikke  mange  Penge  til  Hær  eller  Hof;  man 
nøjedes  med,  hvad  der  kom  ind.  Skatterestancerne,  navnlig 
af  Kopskatten,  som  vare  meget  betydelige,  ble  ve  ganske 
eftergivede,  og  Folket  følte  Lettelsen;  nu  skulde  der  imid- 
lertid komme  bedre  Orden  i  Skatterne,  Kestancerne  skulde 
inddrives;  1781  udkom  den  Ukas,  at  Godsejere,  Sogne- 
præster og  Klostre  ufravigelig  skulde  betale  inden  tvende 
Maaneder  under  Trasel  af  Udpantning.  Og  dog  var  der 
Fred  i  Landet  som  under  Peter  IL;  hvem  andre  trængte 
vel  saa  ellers  til  Penge  end  disse  havesyge  fremmede? 

Hovederne  for  Modstanden  havde  man  vel  skaffet  sig 
af  med;  men  Misfornøjelsen  spredte  sig  over  mere  talrige 
Lag  og  nødte  Voldsherskerne  til  yderligere  Sikkerhedsforsøg. 
Den  gamle  Vicekansler  Schaffirov,  der  var  vendt  tilbage 
fra  Landsforvisningen,  men  dog  betragtedes  med  ugunstige 
Øjne  af  de  nye  Magthavere,  maatte  som  russisk  Sendemand 
til  Ghillani  i  Persien,  Jagushinski  gik  til  Berlin.  Langt 
mere  indgribende  Betydning  end  denne  Oprømning  blandt 
de  enkelte  Personligheder  fik  den  strax  paafølgende  Indret- 
ning af  organiske  Sikkerhedsanstalter.  I  Marts  1781  gj en- 
oprettedes  den  gamle,  af  Peter  II.  afskaffede  Preobashin- 
skiske  Prikas  under  Navnet  af  »Kancelliet  for  hemmelige 
Undersøgelsessager« ;  under  mindre  raa  Former  end  hint 
ældre  Inkvisitionstribunal  fremstod  saaledes  et  Redskab,  der 
arbejdede  i  Mørke,  ganske  føjede  sig  efter  Herskerens  eller 
hans  Yndlinges  personlige  Vilkaarlighed  og  ikke  var  noget 
Ansvar   underkastet.      Enhver  ildeset  Personlighed    maatte 

fremtidig  være  belavet  paa  uventet  at  blive  arresteret  af 
Tribunalets  Formand,  General  Uschakov,  lagt  paa  Pine- 
bænken, afstraffet,  ja  maaske  at  forsvinde  uden  nogen  Sinde 
at  vende  tilbage.  —  I  November  samme  Aar  fulgte  Op- 
rettelsen af  det  kejserlige  Kabinet,  der  blev  stillet  i 
Spidsen  for  alle  Regeringsmyndigheder,  havde  at  modtage 
maanedlige  Indberetninger  og  kom  til  at  bestaa  af  fire, 
fem  Ministre,  som  Kejserinden  udnævnte.  Kabinettets  første 
Medlemmer  vare  de  gamle,  intetsigende  Dukker,  Golovnin 
og  Tscherkasski,  og  den  meget  sigende  Ostermann.  Ud- 
rustet med  slige  Hjælpemidler  forlod  Hoffet  Moskva  i  Be- 
gyndelsen af  1732,  for  efter  en  firaaris  Fraværelse  igjen  at 
vende  tilbage  til  Neva. 

Hjemvendelsen  til  St.  Petersborg  stod  i  nejeste  Sammen- 
hæng med  den  nye  Regerings  Karakter  og  Maal.  Selv  en 
Ostermann,  der  mægtede  som  ingen  anden  at  sætte  sig  paa 
god  Fod  med  Gammelrusserne,  længtes  dog  stadig  bort  fra 
Moskva,  hvor  det  sløve,  selvbevidste  russiske  Væsen  traadte 
hemmende  op  mod  alle  Foretagender.  Netop  fordi  Russerne 
ikke  følte  sig  hjemme  i  St.  Petersborg,  vare  de  her  lettere 
at  behandle;  her  var  Staden  selv  en  fremmed  med  sin 
blandede  Befolkning,  og  de  udenlandske  ved  Hove  stak  ikke 
saa  stærkt  af  mod  deres  Omgivelser  som  i  Moskva.  Anna 
og  Tyskerne  vare  her  mere  sikre  og  hjemlige  end  i  Czar- 
staden,  netop  fordi  de  vare  i  fremmed  Land.  Hvor  for- 
skjelligt  var  dog  ikke  det  Maal.  som  havde  foresvævet  Peter 
I.  ved  den  nye  Hovedstads  Grundlæggelse;  her  mente  han 
at  rejse  det  russiske  Vælde,  at  grunde  en  russisk  Flaade, 
en  russisk  Handelsmarine;  Rusland  skulde  sætte  sig  fast 
her  og  her  fra  beherske  Østersøen  og  en  Del  af  Evropa.  Og 
i  Steden  for  satte  Evropa  sig  nu  fast  og  beherskede  her  fra 
Rusland;  i  Steden  laa  nu  fremmede  Skibe  i  Havnen,  for- 
trængte den  fremmede  Indførsel  alle  russiske  Frembringelser, 
og  St.  Petersborg  var  blevet  Ruslands  fremmede  Tvangborg. 
Kampen  mod  det  russiske  Væsen,   som  Peter  I.   havde  ført 

saa  ivrig,  var  nu  falden  ud  til  et  virkeligt  Fremmedherre- 
dømme,  der  havde  sit  Hoved  i  St.  Petersborg  og  lejlig- 
hedsvis over  for  det  gamle  Storfyrstendømme  Moskva  indtog 
en  Holdning,    som   havde  en  vis  Lighed  med  en  Erobring. 


IX. 

Munnich  og  Ostermaun. 

Ligesom  Storfyrstendømmet  Moskva  og  Kejserdømmet 
Rusland  næsten  i  alt  stode  fjendtlig  mod  hinanden,  saaledes 
ogsaa  i  den  ydre  Politik.  Vi  have  set,  hvorledes  det 
gammelrussiske  Parti  under  Peter  II.  saa  vidt  muligt  søgte 
at  trække  sig  tilbage  fra  enhver  Berøring  med  Evropa,  om 
muligt  at  blive  de  nye  Erobringer  kvit,  at  undgaa  enhver 
Krig  i  Vesten.  Naar  man,  særlig  under  Menschikov,  søgte 
at  hævde  den  vundne  Indflydelse  i  Stockholm  og  Varszava, 
vare  for  en  stor  Del  Bevæggrunde  af  personlig  Art  Skyld 
heri;  baade  for  unge  og  gamle  Diplomater  var  det  en  Lej- 
lighed at  komme  frem  paa,  at  fortjene  Penge;  for  Mænd 
som  Menschikov  og  den  ældre  Bestushev  var  det  en  Vej 
til  Indflydelse  ved  det  russiske  Hof,  for  Menschikov  særlig 
en  Maade  til  at  mætte  sin  umaadelige  Ærgjerrighed  og 
samvittighedsløse  Havesyge;  han  benyttede  den  udenrigske 
Politik  for  at  fiske  efter  Kurlands  Hertughat,  for  at  naa 
Herredømmet  i  Rusland  ved  Hjælp  af  Østerrige,  af  Preussen 
eller  Sverige,  ligegyldig  hvem.  Dolgorukierne  fulgte  andre 
Veje  og  forsømte  de  udenrigske  Forbindelser.  Den  eneste 
Krig,  der  slæbte  sig  langsomt  videre,  Krigen  mod  Persien, 
førte  de  højst  nødig  og  væsentlig  kun  i  den  Hensigt  at 
støtte  deres  Fælle  Golizyn,  saa  længe  han  befalede  her  nede ; 
i  øvrigt  vilde  man  trække  sig  tilbage  ogsaa  her  fra,  saa 
snart  det  kunde  ske  uden  Tab. 

Uden  Ostermann  var  det  maaske  dog  kommet  saa  vidt, 
at  mau  frivillig  havde  udleveret  alle  Peter  den  stores  Ero- 


Peter  den  stores  nærmeste  Efterfølgere.  285 

bringer,  flam  skyldtes  det,  naar  den  ydre  Magtstilling, 
Peter  I.  havde  kjebt  saa  dyrt,  ikke  atter  gik  fuldstændig 
tabt:  i  ham  levendegjordes,  mærkværdigt  nok,  Roslands 
nye  politiske  Bevidsthed  i  den  Grad,  at  han,  den  fremmede, 
en  rum  Tid  fremtræder  som  den  eneste  Repræsentant  for 
Ruslands  Vælde  og  Anseelse  udadtil ;  at  han  var  den 
eneste,  som  uden  personlige  Bihensyn  ledede  den  udenrigske 
Statskunst  og  samtidig  havde  fold  Forstand  paa  en  Stor- 
magts Betydning  og  Opgave.  De  russiske  Diplomater  og 
Politikere  paa  hin  Tid  dreve  i  bedste  Fald  Politikken  som 
handelsrejsende,  der  kun  gik  ud  paa  med  smaa  Midler  at 
vinde  øjeblikkelige  Fordele:  de  gjennemsj-redes  endnu  af 
gammelrussiske  Ideer  og  saae  Statens  Fordel  væsentlig  i 
Czarens;  de  vare  Embedsmænd,  ikke  Statsmænd.  En  virke- 
lig, statsmandsmæssig  russisk  Politik  begynder  først  med 
Ostermann. 

Ostermanns  Opmærksomhed  var  rettet  paa  Tyrkiet  og 
Polen,  de  tvende  Lande,  som  siden  hans  Tid  næsten  ude- 
lukkende have  lagt  Beslag  paa  Ruslands  udenrigske  Politik. 
Peter  I.  havde  givet  sig  i  Kast  med  Polen  og  Tyrkiet 
som  han  havde  angrebet  Sverige  og  Persien,  som  han 
kastede  sig  snart  hid  og  did,  og  som  han  sluttelig  dristede 
sig  til  at  storme  frem  mod  selve  England.  Ostermann 
derimod  ordnede  først  Ruslands  Forhold  til  Nabomagterne 
paa  et  fast  Grundlag,  i  det  han  gjorde  Kampen  mod  Tyr- 
kiet til  Hjørnestenen  for  Ruslands  Politik  og  herefter  regu- 
lerede sit  Forhold  til  Polen  og  de  øvrige  Magter.  Tyrkerne 
og  Polakkerne,  de  gamle  Modstandere,  skulde  fremfor  alt 
gjøres  uskadelige,  og  derfor  søgte  han  Østerriges  Venskab 
og  holdt  med  Sejghed  fast  ved  samme.  Han  var  imidlertid 
ingen  Erobrer,  ingen  offensiv  Natur,  ingen  Krigsmand,  og 
hans  Politik  var  derfor  overvejende  defensiv;  han  manglede 
den  dristige  Foretagelseslyst,  som  kunde  lokke  ham  til 
aabenlyst  Brud  med  Tyrkerne;  men  han  forudsaa  med 
Skarphed  det  nært  forestaaende,  uundgaaelige  Sammenstød 


286  Peter  deu  stores  nærmeste  Efterfølgere. 

med  Tyrkerne  og  søgte  at  skytte  og  forberede  sig  herimod. 
Under  Peter  II.  og  Anna  havde  han  i  øvrigt  nok  at  gjøre 
med  blot  at  værge  sig  mod  sine  Modstandere,  og  dernæst 
maatte  ogsaa  Hensynet  til  Skatkammerets  og  Landets  usle 
Tilstande  foreskrive  ham  denne  forsigtige  Politik,  der  under 
de  forhaanden værende  Forhold  var  den  ene  rigtige.  Med 
Persien  kom  det  endelig  til  en  Fredslutning,  der  vilde 
være  afsluttet  tidligere,  hvis  man  ikke  havde  været  bange 
for,  at  Tyrkiet  i  saa  Fald  havde  villet  afpresse  Persien  alt 
for  store  Fordele. 

I  Varszava  blomstrede  Uordenen  og  Kraftløsheden  frem 
under  den  sachsiske  Konge,  og  Ruslands  Interesse  krævede 
Bevarelsen  af  denne  Tilstand.  Dette  umoralske  politiske 
System,  denne  Blanding  af  Bestikkelse  og  brutal  Vold  over 
for  et  allerede  vanslægtet  Folk  var  den  første  store  po- 
litiske Interesse,  som  knyttede  Rusland  fast  til  Preussen  og 
Østerrige,  en  uhyggelig  Alliance,  der  i  mange  følgende  Aar 
arbejdede  med  de  mest  umoralske  Midler  og  behandlede  det 
polsk-litaviske  Folk  efter  en  Moralcodex,  som  nærmest  passede 
sig  for  en  Slavehandler.  Imidlertid  maatte  det  være  Oster- 
mann  saa  meget  mere  magtpaaliggende  at  holde  Polen  nede, 
som  dette  Land  stadig  stærkere  og  stærkere  hældede  til  et 
Forbund  med  Tyrkerne  og  Tatarerne  mod  Moskva.  Ogsaa 
i  sin  Afmagt  rakte  Polen  Tatarerne  Haanden  paa  et  for 
Rusland  vigtigt  Omraade.  De  store  Landstrækninger,  der 
efter  Freden  1711  skulde  henligge  uberørt  som  et  nevtralt 
Bælte  mellem  Moskva  og  det  osmanniske  Omraade,  fyldtes 
under  polsk  og  tatarisk  Beskyttelse  lidt  efter  lidt  med 
Folk,  der  antoge  Kosakkernes  Sæder  og  Skikke;  Tatarer, 
Polakker,  men  især  russiske  Flygtninge  sloge  sig  ned  her  i 
Tusendevis  og  underordnede  sig,  nu  som  tidligere,  den 
polske  Indflydelse.  Mellem  Dnjepr  og  Don  og  lige  hen  til 
Kievs  Porte  opvoxede  saaledes  under  polsk  Beskyttelse  et 
krigs-  og  rovlystent  Folk,  der  villig  ydede  enhver  flygtende 
russisk  Bonde  eller  Forbryder  et  Asyl   og  let  kunde   blive 

farligt  for  Roligheden  i  de  tilgrænsende  Kosaklandskaber. 
Kosakker  og  Tatarer  havde  altid  været  tilgængelige  for 
polske  Stemplinger  mod  Rusland,  og  saaledes  var  det  ogsaa 
nu  Tilfælde,  da  Polen  i  sin  forladte  Tilstand  saae  sig  om 
efter  nye  Forbundsfæller.  Siden  Carl  XII.'s  Felttog  laa 
Tanken  om  Alliancer  med  Sverige  og  Polen  nær  nok,  for 
Tiden,  da  østerrige  stod  paa  Nippet  til  at  styrte  sig  i  en 
Arvefølgekrig  med  Spanien,  England,  ja  endog  Frankrig, 
støttede  de  tvende  sidstnævnte  Magter  denne  Tanke,  og  i 
Varszava  som  i  Stockholm  og  Konstantinopel  kæmpede 
engelsk  og  fransk  Guld  stadig  mod  det  russiske. 

Menschikov  havde  1726  traktatmæssig  tilsagt  Østerrige 
et  Hjælpekorps  paa  30000  Mand,  og  Rusland  stod  saaledes 
paa  Nippet  til  at  blive  inddraget  i  den  forestaaende  Krig, 
en  Udsigt,  som  opflammede  en  Strid,  der  ret  slaaende  be- 
lyser Forskjellen  mellem  Ostermann  og  de  russiske  Stats- 
mænd. Hjælpen  var  trakt^itmæssig  tilsagt,  Moskvas  Sikkerhed 
mod  Tyrkerne  og  Stillingen  i  Polen  var  baseret  paa  det 
østerrigske  Venskab,  og  desuagtet  forlangt«  de  russiske 
Stormænd,  under  Jagushinskis  Ledelse,  at  Hjælpen  skulde 
afslaas,  at  man  skulde  afholde  sig  fra  enhver  Indblanding 
i  de  evropæiske  Tvistigheder.  Hvilke  Bevæggiunde  Jagu- 
shinski,  Peter  I. 's  Elev,  nu  end  maa  kunnet  have,  staar  det 
dog  fast,  at  ?i  her  igjen  støde  paa  Moskvas  gamle  Trang 
til  en  rolig  Afsondring,  paa  dets  Ulyst  til  Krig  og  An- 
strængelser,  særlig  for  Evropas  Skyld ;  man  var  endnu  ingen- 
lunde gaaet  ind  paa  de  nødvendige  Folger  af  den  ved 
Peter  I.  hidforte  Situation;  man  følte  sig  ikke  som  evro- 
pæisk  Magt,  man  vilde  ikke  være  det,  og  hvem  kan  vel 
egentlig  bebrejde  en  Jagushinski,  Golizyn,  Saltykov  o.  s.  v. 
dette  Standpunkt? 

Dog  Ostermann  stod  paa  et  evropæisk  Retsgrundlag 
og  handlede  herefter;  med  ham  holdt  Lowenwolderne,  og 
ogsaa  Biron  blev  vunden,  i  det  den  østerrigske  Sendemand, 
Grev    Vratislav,     oven-akte    ham    Kejserens    rigt    prydede 

Billede  og  derhos  2æOO  Th.  i  rede  Ment.  Inden  Hoffet 
havde  forladt  Moskva,  var  Sagen  afgjort  til  Ostermanns 
Fordel,  og  Modpartiet  mistede  sit  Hoved.  Jagushinski 
maatte  som  Senderaand  til  Berlin. 

Hermed  havde  Ganimelrusserne  mistet  deres  sidste 
betydelige  Støtte ;  Dolgorukierne  og  Golizynerne  vare  knuste, 
Bestusheverne  og  Bojarernes  tidligere  Modstander  Jagu- 
shinski, som  sluttelig  dog  havde  maattet  kaste  sig  paa 
russisk  Side,  vare  spredte  ved  de  fremmede  Hoffer,  og  Biron 
og  Ostermann  syntes  nu  rolig  at  kunne  dele  Magten  sig 
imellem,  i  det  den  første  herskede  ved  Hoffet,  den  sidste 
styrede  Riget,  som  det  stemmede  bedst  med  deres  Naturer. 
Dog  næppe  var  Tyskernes  Magt  fast  begrundet,  før  Tve- 
dragten flammede  op  i  deres  egen  Kreds. 

Miinnich  ventede  kun  paa  en  Lejlighed  til  at  svinge 
sig  i  Vejret  fra  den  tredje  Stilling,  hvori  han  nu  befandt 
sig.  Hans  Stilling  og  Ærgjerrighed  gjorde  ham  til  en 
betydningsfuld  Fælle;  han  var  ikke  blot  Formand  for  Krigs- 
raadet,  men  efter  Vassili  Dolgorukis  Indespærring  paa 
Schliisselborg  tillige  Præsident  for  Krigskollegiet,  d.  v.  s. 
Krigsminister,  fremdeles  var  han  Generalfelttøj mester.  Felt- 
marskalk,  Guvernør  over  St.  Petersborg  og  Chef  for  Kadet- 
akademiet og  holdt  saaledes  hele  Rigets  Stridsmagt  i  sin 
Haand,  da  hverken  Biron  eller  Ostermann  brød  sig  herom. 
Han  tørstede  efter  at  fore  denne  Stridsmagt  i  Kamp  og 
vinde  krigerske  Lavrbær  og  gjorde  allerede  nu  visse  imøde- 
kommende Skridt  over  for  Frankrig,  Skridt,  der  foreløbig 
ikke  fik  andre  Følger  end  at  røbe  og  yderligere  udvikle 
Modsætningen  mellem  ham  og  Ostermann ;  den  sidste  maatte 
fremtidig  være  paa  sin  Post,  naar  han  ikke  vilde  se  sin 
forsigtige  Politik  forpurret  af  den  krigslystne  Feltmarskalk. 

Den  nærmeste  Fare  trak  imidlertid  over,  da  Østerrige 
forligte  sig  med  Spanien  og  England,  og  den  russiske 
Hjælp  saaledes  blev  unyttig;  men  i  deres  Sted  rykkede  en 
anden  Krisis  nærmere  i  August  II,  af  Sachsens   og  Polens 

Død  og  den  forestaaende  Strid  om  det  polske  Valgkonge- 
dømme. Stanislav  Lesczynskis  Kandidatur  var  uundgaaelig; 
thi  denne  af  Peter  1.  foijagne  svenske  Tronkandidat  var  nu 
Ludvig  XV.'s  Svigerfader  og  forlod  sig  paa  fransk  Hjælp; 
men  baade  Hofferne  i  Wien,  Berlin  og  St.  Petersborg  vare 
enige  om  at  modsætte  sig  hans  Valg.  Deriaiod  krævedes 
længere  Underhandlinger,  fer  man  kunde  enes  om  August 
III.'s  Indsættelse,  og  jo  nærmere  man  troede  hans  Fader, 
August  II.'s  Død,  desto  ivrigere  bejlede  man  til  de  russiske 
Stormænds  Gunst,  og  en  politisk  Virksomhed  tog  sin  Be- 
gyndelse, der  ganske  vist  paa  hin  Tid  var  gængse  overalt, 
men  dog  mest  ugenert  øvedes  ved  dette  Hof,  som  fuld- 
stændig regeredes  af  Lykkejægere.  Kun  Ostermann  var 
ubestikkelig,  Biron  derimod  umættelig.  Kong  August  bød 
ham  Hertugdømmet  Kurland  og  ^'2  Mill.  Thaier  for  Sønnens 
Valg,  Mtinnich  kom  med  andre  Bestikkelser  for  fransk,  og 
Lowenwolde  for  preussisk  Regning;  da  døde  den  polske 
Konge  pludselig,  den  1ste  Febr.  1733,  og  dette  gjorde  Ud- 
slaget mod  Munnich,  der  allerede  med  Held  havde  begyndt 
at  undergrave  Ostermanns  Stilling;  nu  maatte  man  nemlig 
nødvendigvis  skride  ind,  thi  det  franske  Parti  i  Varszava 
havde  strax  rejst  sig  for  Lesczynski  under  Ledelse  af  Polens 
Eigsforstander  og  Primas  Potocki,  Sendemændene  fra  Hof- 
ferne i  Paris,  Wien,  Dresden  og  St.  Petersborg  arbejdede 
med  fyldte  Lommer,  hver  for  sin  Kandidat,  og  Ruslands 
Sendemand,  Grev  Fred.  Kasimir  Lowenwolde,  den  yngst« 
af  de  tre  Brødre,  handlede  i  sin  Velynder  Ostermanns  Aand, 
protesterede  mod  Lesczynskis  Valg  og  forlangte  russiske 
Troppers  Indmarche.  Endnu  mere  energisk  optraadte  den 
anden  Broder,  Carl  August  Lowenwolde,  der  blev  sendt  til 
Varszava  for  at  hjælpe  sin  Broder,  og  baade  Rusland  og 
Østerrige  støttede  nu  energisk  August  HL's  Valg,  medens 
Preussen  ikke  kunde  træffe  nogen  Bestemmelse,  thi  Frederik 
Vilhelm  haabede  selv  at  kunne  vinde  Kurland  for  sin 
Familie, 

T  Avgust  1733  samledes  den  polske  Valgdag  paa  Sletten 
ved  Vola  i  Nærheden  af  Varszava;  det  var  70000  Hoveder, 
ordnede  efter  Provinser  og  Bispedømmer  under  deres  Faner, 
den  bekjendte  polske  Adelshorde  under  Magnaternes  Ledelse. 
Partierne  skiltes  strax,  Fyrst  Vysznevecki  med  nogle  Tusende 
Tilhængere  [gik  over  paa  højre  Veichselbred  og  overlod  Valg- 
pladsen til  den  aldeles  overvejende  Majoritet  af  Lesczynskis 
Tilhængere ;  han  blev  altsaa  valgt,  Valget  fulgtes  som  sæd- 
vanlig af  Minoritetens  Modkonføderation,  denne  Gang  til 
Fordel  for  August  III.  af  Sachsen,  og  derpaa  indtraadte 
Borgerkrigen. 

Dog  Ostermann  havde  alt  truffet  sine  Forholdsregler; 
endnu  før  Rigsdagen  var  sammentraadt,  marcherede  et 
russisk  Korps  under  Lascy  over  den  polske  Grænse  og 
stillede  sig  til  den  russiske  Sendemands  Raadighed,  og  faa 
Uger  efter  Valget  indtraf  Lascy  allerede  til  højre  Veichsel- 
bred og  besatte  Hovedstaden  uden  Modstand.  Modpartiets 
Førere  havde  ikke  engang  tænkt  paa  at  rejse  Modstand  mod 
et  regulært  Armékorps,  dertil  kjendte  man  alt  for  vel  den 
elendige  Modstandskraft|  i  den  saakaldte  Hær,  som  Polen 
raadedø  over,  og  Lesczynski  var  strax  brudt  op  til  Danzig  for 
at  vente  Hjælp  af  de  tyske  Borgeres  Mod  og  fra  de  svenske  og 
franske  Skibe.  Lascy  fik  imidlertid  Befaling  at  ile  der  hen 
og  tage  Byen. 

I  Løbet  af  faa  Maaneder  var  man  saaledes  midt  indø 
i  Peter  I.'s  polske  Politik,  fægtede  mod  Lesczynski  for  det 
sachsiske  Hus  og  opførte  sig  paa  den  mest  hensynsløse 
Maade;  man  besatte  Landet  uden  at  være  i  Krig  med  det, 
forsamlede  allerede  i  September  en  Konføderation  og  lod 
August  III.  vælge,  d.  v.  s.  man  indsatte  ham,  da  dette 
Valg,  den  ringe  Minoritet  foretog  under  de  frussiske  Ka- 
noners Tryk,  i  Virkeligheden  savnede  enhver  Retsgrund. 

Over  for  denne  Sagernes  Vending  maatte  Miinnich  lade 
sine  tidligere  Planer  falde;  men  hans  Ærgjerrighed  tørstede 
efter  en  Lejlighed  til  at  øge  sin  Magt,   han  vilde   glimre 

som  Feltherre,  men  især  som  Mester  i  Ingeniørvæsenet, 
overtog  1734  Belejringen  af  Danzig  og  ferte  den  til  Ende, 
rigtignok  først  efter  et  haardnakket  Forsvar  fra  de  tro 
Danzigeres  Side.  medens  Frankrig  skammelig  lod  sin  Konges 
Svigerfader  i  Stikken. 

Saaledes  var  Rusland  blevet  Herre  over  Situationen, 
de  konfødererede  Modstanderes  sammenløbne  Hobe  bleve 
uden  Vanskelighed  sprængte,  og  Munnich  fik  Overbefalingen 
med  udstrakte  Fuldmagter  og  herskede  næsten  uindskrænket 
i  Polen;  der  blev  udskrevet  Rekrutter,  hvervet  fremmede 
Officerer  og  krævet  Skatter  og  Afgifter,  som  om  man  stod 
paa  russisk  Grund.  Om  en  Skadesløsholdelse  til  Preussen 
var  der  ikke  mere  Tale,  Kong  Frederik  Vilhelm  havde  for- 
sømt det  gunstige  Øjeblik  og  maatte  'finde  sig  i  at  ?iner- 
kjende  Kong  August,  derimod  raseie  en  kort  Krig  i  Italien 
og  ved  Rhinen,  og  Rusland  blev  virkelig  nødsaget  til  at 
sende  et  Troppekorps  paa  20000  Mand  til  Rhinen ;  men  det 
fik  dog  ingen  Anvendelse,  thi  Freden  paafulgte  snart. 

Lascy  laa  endnu  ved  Heidelberg,  Kong  Stanislav  holdt 
endnu  Stand  foran  Koaigsberg,  og  Munnich  med  over  40000 
Mand  »beroligede«  de  polske  Sværmere  og  lærte  dem  at 
fatte  de  sande  Begreber  om  en  civiliseret  og  lovlig  Frihed, 
da  en  russisk  Hær  allerede  rykkede  mod  Syd  for  at  begynde 
Krigen  mod  Tyrkerne.  Ostermanu  havde  aarevis  haft  sin 
Opmærksomhed  fæstet  mod  denne  Kant,  Munnich  haabede  her 
at  kunne  tilfredsstille  sin  Torst  efter  Hæder,  og  det  hele 
Hof,  der  ikke  havde  det  mindste  moskovitiske  Præg,  men 
optraadte  som  evropæisk  Kejserhof,  tragtede  efter  ogsaa  her 
at  slaa  ind  paa  den  Vej,  der  havde  ført  den  store  Czar  til 
hans  første  Sejr,  men  hvor  han  rigtignok  ogsaa  havde  lidt 
sit  mest  ydmygende  Nederlag.  Her  skulde  den  russiske 
Vaabenære  atter  gjenoprettes  i  Evropas  Øjne,  her  skulde 
den  nye  Regerings  Avtoritet  befæstes  ogsaa  i  Russernes 
Øjne  ved  at  gjenoptage  den  mest  populære  af  alle  Krige, 
Krigen  mod  Tyrker  og  Tatarer.     Fremfor  alt  skulde  Asov, 

19* 


292  Peter  den  storee  nærmeste  Efterfølgere. 

der  allerede  tvende  Gange  havde  været  i  russisk  Haand, 
men  atter  var  gaaet  tabt,  nu  endelig  erobres,  og  den 
krimske  Tatarkans  Magt  fuldstændig  knækkes.  Allerede 
aarevis  havde  man  gjennem  Spejdere  forberedt  sig  til  dette 
Tog,  med  de  saporogiske  Kosakker  stod  man  i  Forbindelse, 
man  havde  en  Forbundsfælle  i  Østerrige,  der  havde  for- 
pligtet sig  til  fælles  Kamp,  og  endelig  havde  man  nu  en 
Feltherre,  der  i  fuldt  Maal  udfoldede  den  Daadskraft,  Hovmod 
og  Ærgjerrighed,  som  udkrævedes  for  at  sætte  den  unge 
Stormagts  Erobringspolitik  i  Gang. 

Asov  var  Krigens  nærmeste  Maal,  og  hvem  egnede  sig 
vel  nærmere  for  denne  Opgave  end  Danzigs  Erobrer?  Miin- 
nich  overtog  Kommandoen,  trængte  snart  alle  Medbejlere 
til  Side  og  førte  Krigen  efter  sit  Hoved.  Toget  mod  Asov 
blev  en  firaarig  Krig  mod  Krim  og  Porten;  Perekop, 
Krims  Grænsefæstning  blev  tagen,  Asov  faldt,  Kinburn  og 
endelig  Otschakov,  Tyrkernes  stærkeste  Fæstning  mod  Rus- 
land erobredes,  og  i  Krigens  sidste  Aar  1739  trængte 
Miinnich  gjennem  polsk  Omraade  frem  mod  Pruth,  gjorde 
sig  til  Herre  over  Moldau  og  mente  varig  at  have  vundet 
dette  Land  og  her  fra  yderligere  at  kunne  fortsætte  sin 
Sejrsgang,  da  den  Efterretning  indtraf,  at  Østerrige  havde 
sluttet  Fred  i  Belgrad,  og  at  man  nu  ogsaa  i  St.  Peters- 
borg vilde  ende  Krigen.  Freden,  der  under  fransk  Mægling 
kom  i  Stand  i  Konstantinopel,  bragte  kun  smaa  Fordele: 
Asov  blev  hos  Rusland,  men  maatte  sløjfes,  Rusland  maatte 
ikke  holde  Skibe  paa  Sortehavet,  alle  øvrige  Erobringer 
skulde  tilbageleveres. 

Det  var  et  ynkeligt  Udfald  af  en  Krig,  som  havde 
dækket  de  russiske  Vaaben  med  Hæder  og  trods  enkelte 
Uheld  ført  dem  langt  ind  paa  Krim  og  frem  mod  Donau, 
og  som  derhos  havde  kostet  Rusland  umaadelige  Penge- 
summer og  et  Hundrede  Tusende,  efter  andre  endog  to 
Hundrede  Tusende  Menneskeliv.  Hvad  var  nu  Aarsagen  til 
dette  uheldige  Udfald  af  Fredslutningen?   Rigtignok  havde 

det  stadig  været  Ostermanns  Plan  at  nøjes  med  Tatarernes 
Underkuelse,  og  allerede  1737  havde  han  villet  slutte  Fred 
og  undgaa  Toget  mod  Tyrkerne.  Dog  Miinnich  lod  ikke 
sine  højtflyvende  Planer  fare  og  satte  sin  Vilje  igjennem; 
men  da  han  nu  stod  ved  Donau,  forfærdedes  Wien  for  den 
russiske  Fremstormen,  som  truede  med  at  blive  farligere 
end  selv  Tyrkerne,  og  sluttede  Fred  mod  at  ofre  Belgrad. 
Det  var  ikke  uden  Grund,  at  man  begyndte  at  frygte  Rus- 
land; thi  man  troede  at  vide,  at  Munnich  ikke  førte  noget 
mindre  i  sit  Skjold  end  at  marchere  frem  mod  Konstanti- 
nopel og  kaste  Tyrkerne  over  til  Asien;  det  blev  saaledes 
denne  Tysker,  der  indpodede  Russerne  en  Ide,  som  senere 
uafladelig  har  behersket  den  russiske  Politik.  Medens 
Østeirige  og  Frankrig  imidlertid  bleve  mistroiske,  truede 
allerede  en  ny  Krig,  denne  Gang  fra  Sveriges  Side.  Man 
vilde  her  forny  Carl  XII.'s  Forbund  med  Porten  for  at  gjen- 
vinde  den  tabte  Stilling  ved  Østersøen,  og  de  vestlige  Hoffer 
nærede  denne  Sveriges  krigerske  Holdning,  saa  meget  mere 
som  en  nylig  forefalden  Begivenhed  havde  vist,  hvor  vidt 
Ruslands  Overmod  turde  gaa;  den  svenske  Sendemand  M. 
Sinclair  var  paa  sin  Rejse  fra  Konstantinopel  bleven  overfalden 
paa  det  sachsiske  Omraade  af  russiske  Sendebud,  berøvet 
sine  Papirer  og  myrdet,  og  denne  i  Fredstid  og  paa  fremmed 
Grund  udøvede  Udaad  tilskrev  man  en  Befaling  af  Biron. 
Evropas  almindelige  Uvilje  maa  vel  ogsaa  have  manet 
Ostermann  til  at  afbryde  et  Sejrstog,  der  ellers  let  havde 
kunnet  fremkalde  en  evropæisk  Koalition.  Den  ydre  Stilling 
forstyrrede  saaledes  Gjennemforelsen  af  de  store  Planer; 
Ostermann  og  Munnich  begge  ved  Roret,  den  kloge  Stats- 
mand Haand  i  Haand  med  den  tapre  Soldat,  denne  Forbin- 
delse syntes  dog  at  maatte  have  kunnet  udrette  noget  stort, 
og  nu  havde  man  næppe  naaet  synderlig  mere  end  at  ud- 
slette Vanæren  fra  1711.  Man  havde  ikke  engang  mægtet 
at  kue  Tatarerne  for  stedse.  Toget  til  Krim,  som  kostede 
Rusland  en  Hær,  havde  ganske  vist  Ij^t  største  Parten  af 

det  forholdsvis  blomstrende  Land  øde,  men  hindrede  ikke 
den  gamle  Tatarkan  Kaplan-Girai  i  stadig  at  hærge  de 
sydlige  Provinser.  Næppe  vare  Miinnich  og  Lascy  1737 
vendte  tilbage  fra  Krim,  før  Kanen  det  følgende  Aar  paa  ny 
fejede  gjennem  Landet;  vidt  og  bredt  blev  alt  hærget  paa 
disse  Tog,  og  Beboerne  bortslæbtes  tusendvis  i  Slaveriet. 
Kanen  raadede  over  en  bereden  Horde,  som  det  var  farligt 
og  vanskeligt  at  komme  til  Livs  med  regulære  Tropper; 
1735  ferte  han  32000  Mand,  1738  40000  Mand  i  Marken. 
Omvendt  opbod  Rusland  nu,  som  tidligere,  helst  sine 
Grænsefolk,  Kosakkerne  og  Kalmukerne,  der  vare  organi- 
serede paa  lignende  Vis  som  Fjenden,  og  disse  fore  nu  frem 
i  Tatariet  paa  selv  samme  Maade  som  Kanen  hos  dem; 
i  Aaret  1737  bortslæbte  Kalmukfyrsten  Duniiuk-Ombo  i 
Forening  med  Kosakkernes  Hetman  10000  fangne  talariske 
Kvinder  og  Bern.  At  gjenfri  sine  fangne  Landsmænd  var 
et  vigtigt  Maal  under  disse  evig  fortsatte  Kampe;  ved 
1785  beregnede  man  Tallet  paa  de  russiske  kristue,  som 
levede  i  tatarisk  Slaveri,  til  20000.  —  Da  det  i  Fredslut- 
ningen var  fastslaaet,  at  Asovs  Fæstningsværker  skulde 
sløjfes,  vedblev  Grænsen  mod  Krim  nu  som  før  at  henligge 
aaben,  og  Felttoget  1736,  der  kostede  30000  Mand,  havde 
altsaa  lige  saa  lidt  bragt  et  varigt  Resultat  som  Felttoget 
ved  Donau. 

Naar  alt  kommer  til  alt,  maa  man  dog  vistnok  søge 
den  dybeste  Aarsag  til  den  forhastede  Fred  i  den  Skinsyge, 
hvormed  Stormændene  stode  over  for  hverandre,  og  i  Fol- 
kets Had  til  dem  alle;  hvad  en  Miinnich  fuldførte,  truede 
en  Ostermanns  og  endnu  mere  en  Birons  Stilling.  Over 
for  de  Skuffelser,  Freden  bragte,  maa  man  uvilkaarlig 
mindes  Usikkerheden  i  alle  Forhold  ved  Annas  Hof,  Magt- 
havernes Kjøbelighed  og  det  ulmende  Had  mod  alle  de 
fremmede,  Stormændenes  Egennytte  og  Elendigheden  i 
Landet,  som  skulde  bære  Krigens  Byrder.  Misstemningen 
var  allerede  saa  alvorlig,    at   der  i  Aarene   1738  og    1739 

udbred  Sammensværgelser,  som  ligefrem  gik  ad  paa  at 
styrte  Regeringen,  og  det  blandt  Bojarerne  som  i  selve 
Folket.  Disse  Planer  have  vistnok  ved  Siden  af  de  ovrige 
bererte  Omstændigheder  afkolet  Hoffets  Krigslyst  saa  vidt, 
at  det  maatte  indgaa  paa  den  af  Frankrig  foreslaaede  Fred, 
hvor  tarvelig  den  end  var. 

Man  legede  evropæisk  Stormagt  uden  at  tage  de  indre 
Magtforhold  i  Betragtning;  man  jagede  efter  personlige 
Fordele  uden  at  bryde  sig  om  LandetB  Velfærd.  Denne 
hensynsløse  Udnyttelse  af  al  forhaandenværende  Kraft  var 
netop  en  væsentlig  Betingelse  for  det  ydre  Held.  Statens 
Politik  skyttedes  væsentligst  af  Personligheder,  som  i  Land 
og  Folk  kun  saae  et  raat  Materiale.  Hverken  Traditioii 
eller  Hensyn  til  Ret,  Orden  eller  Velfærd  hemmede  den 
nye  Stormagt  i  sine  Planer  over  for  Stater  som  Polen, 
Østerrige,  Sverige  og  Tyrkiet,  hvis  Fyrster  vare  bundne  af 
hundrede  Hensyn  til  historiske  Forhold,  medens  Regeringen 
i  St.  Petersborg  væsentlig  blev  forestaaet  af  Mænd  fra 
i  Gaar,  Mænd,  der  kun  toge  Hensyn  til  sig  selv  og  følte  sig 
aldeles  ubundne  over  for  Folk  og  Stat,  medens  de  omvendt 
holdt  Folk  og  Stat  til  stræng  Lydighed.  Denne  Regering 
havde  saaledes  bevaret  en  Erobrers  fulde  Handlefrihed  og 
styrede  samtidig  et  Folk,  der  aldrig  dristede  sig  til  at 
stille  sin  Vilje  op  mod  Czarens.  Saafremt  ikke  Hofrænker, 
Skinsyge  og  Havesyge  bandt  Hænderne  paa  selve  Magt- 
haverne, havde  alle  hine  mer  eller  mindre  æventyrlige 
Existenser,  der  landede  i  St.  Petersborg  som  fremmede  for 
at  blive  Ministre,  havde  de  alle  til  Hobe  baade  Evne  og 
Vilje  til  at  drive  Erobringspolitik;  jo  mindre  fast  Rod  de 
havde  i  selve  Landet,  desto  mere  uundværlige  og  berømte 
søgte  de  at  gjere  sig  ved  Bedrifter  udadtil,  en  Fremtoning, 
som  ingenlunde  er  ejendommelig  for  Ruslands  Historie 
alene. 

Hvis    man    den  Gang   virkelig   hayde   gjort  Ende  paa 
Krims  Tatarstat,  havde  man  dog  faaet  Ende   paa  et  nyttigt 

Og  nødvendigt  Arbejde;  det  vilde  i  Virkeligheden  have  været 
en  Sikring  af  Landets  egen  Arne,  medens  en  slig  Grænse- 
sikring fremtidig  hyppig  maatte  afgive  det  politiske  Paa- 
skud for  Erobringstog  eller  fredelige  Underkuelser.  I  Lille- 
rusland vendte  man  atter  tilbage  til  Peter  L's  centraliserende 
System,  Valget  af  en  Hetman  blev  atter  forbudt  og  Landets 
Styrelse  overdragen  Senatet.  Miinnich  søgte  at  sikre  Syden 
ved  en  Militærgrænse;  man  lænkebandt  atter  Kosakkernes 
Frihed  og  søgte  at  presse  dem  ind  under  et  Militærsystem, 
tyve  Militsregimenter,  sammensatte  af  frie  Grænseboere. 
Disse  Regimenter  forlagde  Miinnich  hen  imod  det  lille  Ta- 
tari,  som  strakte  sig  mod  Østen  langs  Samarafloden  til  Don. 
Længere  øst  paa  blev  Grænsen  skudt  frem  i  Baschkirernes 
og  Tatarernes  Stepper,  Orenburg  anlagdes,  og  man  knyttede 
allerede  Forbindelse  med  Tasjkend. 

Denne  Erobringspolitik  var  imidlertid  i  højeste  Grad 
følelig  i  selve  Landet.  Efter  at  Krigsmagten  var  kommen 
i  Forfald  under  Katharina  L,  og  endnu  mere  under  Peter 
IL,  men  der  til  Gjengjæld  heller  ikke  var  afholdt  nogen 
Rekrutudskrivning,  og  Tjenestetiden  var  gjort  lettere,  æn- 
dredes nu  hele  dette  Forhold,  da  Grev  Miinnich  overtog 
Krigsvæsenets  Ledelse.  Med  al  Flid  søgte  han  at  gjøre 
Forsømmelsen  god  igjen  og  at  forberede  Landets  Forsvars- 
kraft  til  en  Krig;  han  var  en  dygtigere  Organisator  end 
Ingeniør  og  Felttøjmester;  men  Krigen  nødte  ham  til  at 
foranstalte  tolv  Udskrivninger  i  Løbet  af  sex,  syv  Aar,  og 
saaledes  berøvede  han  Landet  baade  Mennesker  og  Kvæg. 
Den  ubegrænsede  Tjenestealder  var  lige  afskrækkende  for 
Soldater  som  Officerer,  og  Ulysten  til  Tjenesten  havde 
sprængt  alle  Haande  Huller  i  Nettet,  hvorigjennem  man  i 
storslaaet  Grad  søgte  at  smutte  ud.  Hidindtil  havde  det 
været  Skik,  at  Staten,  naar  den  t.  Ex.  havde  Brug  for 
lOOOO  Rekruter,  fordelte  dette  Tal  paa  de  skattepligtige 
Bønder  i  Riget,  saa  at  altsaa  omtr.  3—400  Bøndergaarde 
havde  at  stille  en  Rekrut,    Bønderne  plejede  at  udføre  dette 

ved  frivillig  at  beskatte  hverandre  og  kjøbe  en  Mand  for 
Udbyttet.  PrisAi  vexlede  mellem  100—1^^0  Rubler,  en 
Sum,  der  var  overordentlig  høj  for  en  Tid,  da  en  Bonde- 
arbejder,  Aaret  rundt,  kun  kunde  fortjene  tolv,  femten 
Rubler,  altsaa  en  Kapital,  en  Bonde  aldrig  kunde  haabe  at 
erhverve  ad  sædvanlig  Vej.  Ikke  desto  mindre  fandtes 
vanskelig  Folk,  som  vilde  træde  ind  i  Tjenesten  for  denne 
Sum,  og  paa  Grund  af  Administrationens  Slaphed  plejede 
Bønderne  at  hverve  og  aflevere  Døgenigte,  Krøblinge  og  syge. 
Afskyen  for  Krigstjenesten  var  saa  stor,  at  Bonden  for 
ingen  Pris  vilde  ind  i  samme,  og,  naar  han  dog  var  kommen 
derind,  for  enhver  Pris  søgte  at  komme  ud  igjen.  Deser- 
tionen vedblev  at  være  meget  betydelig,  i  Aaret  1782  talte 
man  t.  Ex.  20000  Desertører. 

Lige  saa  forhadt  var  Tjenesten  hos  Adelen,  der  jo  var 
forpligtet  til  at  indtræde  i  den  militære  eller  civile  Tjeneste, 
ligeledes  uden  nogen  lovlig  Begrænsning  med  Hensyn  til 
Tiden.  Derhos  var  Officeren  slet  lønnet,  slettere  naar  han 
var  af  russisk  Byrd,  bedre,  naar  han  lod  sig  hverve  som 
fremmed.  Denne  Begunstigelse  af  de  fremmede  faldt  nu 
vel  bort  1732,  Russeren  blev  med  Hensyn  til  Gage  stillet 
paa  lige  Fod  med  den  fremmede;  men  han  søgte  ligefuldt 
paa  hver  Maade  at  unddrage  sig  Tjenesten.  Denne  saa- 
kaldte  Adel  havde  Peter  I.  omdannet  til  en  almindelig 
Kadetanstalt,  i  det  han  smeddede  den  til  en  personlig  og 
ubegrænset  Tjeneste  i  Hæren  eller  Kancelliet;  Adelen  var 
saaledes  i  Virkeligheden  den  haardest  betyngede  Folke- 
klasse, dens  Privilegium  vai  Statsslaveriet.  De  unge  Mænd 
søgte  da  ogsaa  at  afryste  eller  skjule  deres  Adel,  lode  sig 
optage  i  Kjobmandslavene,  traadte  i  Privattjeneste  eller 
flygtede  fra  Sted  til  Sted  for  at  skjule  sig.  I  Begyndelsen 
søgte  man  at  hemme  dette  Misforhold  ved  Straffe;  da  dette 
imidlertid  var  forgjæves,  besluttede  man  sig  til  at  lette 
Tjenestepligten,  og  mod  Slutningen  af  1736  udkom  et  Mani- 
fest af  følgende  Indhold:   Af  flere  Sønner  eller  Brødre  maa 

fremtidig  én  blive  hjemme  for  at  forvalte  Familiegodset; 
men  han  maa  tilegne  sig  saa  megen  Skoledannelse,  at  han 
kan  indtræde  i  Civiltjenesten.  Alle  Adelssønner  have  at 
nyde  Skoleundervisning  fra  7de  til  20de  Aar,  fra  det  20de 
Aar  —  med  den  omtalte  Undtagelse  —  at  indtræde  i 
Krigstjenesten  for  25  Aar,  Det  følgende  Aar  udgik  en 
suplerende  Lov,  ganske  i  Peter  I. 's  Aand:  Adelsdrengene 
havde  i  Syvaarsalderea  at  melde  sig  hos  Guvernørerne  og 
at  møde  paa  ny,  første  Gang  i  en  Alder  af  tolv  Aar,  næste 
Gang  ved  det  sextende  Aar;  de  skulde  prøves  først  i  Læs- 
ning og  Skrivning,  dernæst  i  Religion,  Arithmetik  og  Geo- 
metri, og  kunde  de  ikke  nyde  Skoleundervisning  i  Hjemmet, 
skulde  de  paa  Kadetanstalterne  eller  i  andre  Skoler.  Ved 
Sextenaarsalderen  ble  ve  de  examinerede  af  Senatet  og  derpaa 
forberedte  til  Tjenesten;  i  Fald  de  derimod  ikke  bestode 
Prøven,  bleve  de  for  stedse  gjorte  til  Matroser,  ogsaa  de, 
hvem  Forældrene  havde  bestemt  til  at  bestyre  Godserne; 
thi  —  erklærer  Loven  —  »disse  Ynglinge  behøve  ganske 
særlig  Arithmetik  og  Geometri  til  at  holde  gode  Hushold- 
ningsbøger,  til  Landmaaling  og  til  at  forsvare  deres  Rettig- 
heder, og  man  kan  jo  heller  ikke  vente  noget  godt  med 
Hensyn  til  Landhusholdningen  af  dem,  der  ikke  lægge  Iver 
for  Dagen  for  at  lære  saa  lette  og  nyttige  Videnskaber,  c 
Med  det  20de  Aar  indtraadte  Ynglingen  altsaa  i  den  virke- 
lige Tjeneste. 

Snart  derpaa  udgik  en  anden  Forordning,  i  Følge  hvilken 
der  af  Adelens  Børn  skulde  udskrives  Rekrutter  til  Tjeneste 
i  Ministerierne;  disse  Sønner  af  de  rigere  Godsejere  bleve 
ansatte  som  Afskrivere  og  skulde  efterhaanden  praktisk 
lære  Kancellitjenesten,  det  rette  Monster  den  Dag  i  Dag 
for  den  regulære,  russiske  Embedsmand,  uden  al  Fordannelse, 
aand-  og  karakterløse  Kancellimaskiner,  hvis  Mage  det 
gamle  Storfyrstendømme  Moskva  allerede  havde  haft  i  sin 
Skriverkaste. 

Alle  Slags  Forsøg  bleve  anstillede  for  at  gjore  Bonden 


Peter  den  stores  nærmeste  Efterfølgere.  299 

Og  Adelen  villigere  til  Tjenesten.  Efter  Tyrkerkrigens  Af- 
slutning troede  Munnich  at  turde  indrømme  Adelen,  at  en- 
hver Officer,  som  havde  staaet  tyve  Aar  i  Tjenesten  og 
gjort  et  Felttog,  kunde  tage  sin  Afsked.  Strax  blev  Flugten 
almindelig:  alle  forlangte  deres  Afsked,  ofte  i  den  kraf- 
tigste Alder,  da  man  allerede  med  det  tiende  eller  tolvte 
Aar  havde  ladet  sig  indføre  i  et  Regiment  og  altsaa  havde 
endt  sin  Tjenestetid  med  sit  tredivte  eller  to  og  tredivte  Aar. 
For  ikke  at  opleve  en  Opløsning  af  hele  Officerskorpset 
maatte  den  givne  Lettelse  strax  igjeu  ophæves  eller  dog 
indskrænkes  saaledes,  at  Tjenesten  først  regnedes  fra  det 
20de  Aar,  og  Tjenestepligten  først  faldt  bort  med  det  55de 
Aar.  For  Soldaternes  Vedkommende  ønskede  Munnich  endog 
at  indføre  en  blot  tiaarig  Tjenestetid,  en  Forholdsregel,  som 
dog  ikke  kunde  gjennemfores  uden  stor  Skade  for  Hæren. 
De  afskedigede  Soldater  søgte  man  at  anvende  som  Kolo- 
nister i  Volgaflodens  Omraade;  man  tilbod  dem  foist  Land 
og  Penge,  senere  sendte  man  dem  simpelthen  her  hid,  da 
ingen  vilde  melde  sig  frivillig. 

Man  søgte  ogsaa  at  ophjælpe  den  forfaldne  Flaade, 
i  det  der  under  Ostermanns  Ledelse  indsattes  en  Kommis- 
sion, som  først  og  fremmest  havde  at  aui^trænge  sig  for  at 
tilvejebringe  en  Flaade  paa  27  Linjeskibe  og  6  Fregatter, 
et  ret  beskedent  Tal  i  Forhold  til  Peters  store  Sømagt; 
saa  hurtig  var  hans  Arbejde  igjen  gaaet  til  Grunde.  Og 
dog  lykkedes  det  end  ikke  at  naa  dette  beskedne  Maal; 
1734  mødte  for  Danzig  kun  en  ussel  Eskadre  paa  15  Far- 
tøjer, selv  denne  forsvandt  fra  Verden  med  Ostermann,  og 
Rusland  manglede  en  Flaade  næsten  i  lige  saa  høj  en  Grad, 
som  Peter  I.  havde  forefundet  det 

Munnich  havde  hæderlig  stræbt  at  gjenoprette  Krigs- 
magten. Skjønt  han  nu  ogsaa  hostede  rige  Lavrbær,  og 
skjønt  Krigsbyrden  hvilede  tungt  paa  Folket,  havde  den 
nye  Stormagt  vistnok  vanskelig  kunnet  maale  sig  med  nogen 
bedre  Modstander  end  den  ynkelige,  tyrkisk- tatariske  Magt. 

Den  russiske  Krigsmagts  Styrke  i  Sammenligning  med 
Evropas  Hære  bestod,  baade  den  Gang  og  senere,  for- 
nemmelig i  den  Hensynsløshed,  hvormed  Rusland  satte  sine 
Menneskeliv  paa  Spil.  I  det  attende  Aarhundrede  udviklede 
der  sig  i  Evropa  en  theoretisk  Krigsførelse,  som  dels 
lammede  Daadskraften  ved  en  skolemestererende  Strategis 
forudbestemte  Regler,  dels  udviklede  en  større  Omhu  for 
Troppernes  Forplejning.  Peter  I.,  Miinnich  og  de  senere 
russiske  Hærførere  brøde  sig  imidlertid  saare  lidt  om  deres 
Troppers  Velfærd  og  Bevarelse  og  vandt  netop  herved  i 
Bevægelighed  og  Kraft  over  for  Evropas  langsomme  og 
tunge  Strategikere ;  men  Krigene  kostede  til  Gjengjæld 
uraaadelige  Ofre.  Den  russiske  Soldat  udviste  alt  den  Gang 
de  fortrinlige  Egenskaber,  som  ogsaa  nu  til  Dags  udmærker 
ham:  Disciplin,  Tapperhed,  Udholdenhed  og  Nøjsomhed; 
men  den  Gang  som  nu  manglede  Føreren,  Officeren,  Over- 
ledelsen i  enhver  Henseende  den  Dygtighed,  som  udkræves 
for  at  drage  fuld  Nytte  af  hine  Soldatens  Egenskaber. 
Miinnich  selv  var  ingen  Strateg;  naar  blot  Halvdelen  af 
de  Bebrejdelser,  man  overøste  ham  med,  var  sand,  vilde 
Indtagelsen  af  Otschakov  være  en  Daad,  en  evropæisk 
Standret  vanskelig  havde  kunnet  straffe  haardt  nok  med  en 
Kugle.  Han  havde  ringeagtet  ikke  blot  Krigskunstens, 
men  Fornuftens  og  Menneskelighedens  simpleste  Regler  og 
mistet  uhyre  Menneskemasser  mod  en  Fjende,  hvis  Krigere 
hele  tre  Dage  efter  Slaget  i  fuld  Rædsel  skulle  have  kastet 
sig  i  Donau.  Den  usle  Forplejning  og  Manglen  paa  Levneds- 
og  Lægemidler  bortrev  langt  større  Menneskemasser  end 
de  fjendtlige  Kugler  og  Fæstningsgrave.  Krigskommis- 
sariatet  var  alt  den  Gang  berygtet  for  sine  umaadelige 
Tyverier,  der  lode  hele  Armeer  omkomme  af  Sult,  endnu 
før  de  hørte  de  fjendtlige  Kugler.  Alt  den  Gang  plejede 
en  Armé  at  rykke  ud  for  at  lade  allerstørste  Parten  af 
Soldaterne  de  uden  Saar,  og  naar  Hæren  vendte  hjem  fra 
Krigen,  var  næppe  nogen  mere  tilovers  af  dem,  som  havde 

aabnet  Krigen;  kun  Erstatningsmandskabet  saae  man  vende 
tilbage.  I  Gravene  for  Otschakov  forbleve  20000  Mand  af 
Miinnich8  Hær,  og  efter  Munnichs  egen  Adjutant  Mannsteins 
Erklæring  faldt  de  uden  Nødvendighed  som  Følge  af  Felt- 
marskalkens uforstandige  Anordninger.  Af  samme  Mening 
var  den  osterrigske  Officer  Bårenklau,  som  gjorde  Felttoget 
med.  Toget  til  Krim  173.5  kostede  omtrent  30000  Mand, 
af  hvilke  2000  vare  faldne  for  Fjendehaand,  28000  derimod 
gaaede  til  Grunde  ved  Sygdomme,  d.  v.  s.  næsten  den  hele 
Armé,  som  havde  overskredet  Linjen  ved  Perekop,  omkom 
ved  Førerens  Skyld.  Naar  man  sammenligner  denne  Krigs- 
førelse med  de  gamle  Czarers,  finder  man,  at  den  væsent- 
ligste Grund  til  de  forøgede  Tab  ligger  i  den  Omstændighed, 
at  tidligere  drog  enhver  Fører  Omsorg  for  sine  Mænd;  men 
nu  havde  Staten  paataget  sig  denne  Sag  uden  at  opfylde 
sin  Opgave.  I  det  Hæren  saaledes  blev  organiseret  efter 
evropæisk  Taktik,  men  det  viljeløse  Legeme  i  øvrigt  ikke 
blev  fødet  og  underholdt  paa  tilsvarende  Vis.  derimod  kom  i 
Hænderne  paa  gammelmoskovitiske  Embedsmænd,  stillede 
Statens  Forsvar  uforholdsmæssige  høje  Krav  til  Folket, 
baade  med  Hensyn  til  Mængden  af  Rekrutterne  og  til 
Pengemidlerne. 

Ved  Krigens  Begyndelse  var  Budgettet  omtrent  8 
Millioner;  heraf  beløb  Kopskatten  sig  til  3^3  Mil.,  som 
blev  hævet  af  Krigskassen  og  gik  fuldstændig  ind  i  samme ; 
desuden  kostede  Flaaden,  Garden,  Artilleriet  og  forskjellige 
Militæranstalter,  som  ikke  dækkedes  af  Kopskatten,  end 
yderligere  over  2,700000  Rubler,  saa  at  Krigsvæsenet  alt- 
saa  brugte  6*j  Million.  Den  øvrige  Rest  gik  med  til 
Hoffet  og  Centralmyndighederne,  til  Øvrighed  og  Domstole ; 
Kejserindens  Hof  brugte  260000  Rubler,  just  ingen  over- 
dreven Summa,  saafremt  man  virkelig  var  kommen  ud 
med  samme;  det  gik  imidlertid  hermed  som  med  alt  andet: 
Statens  Gmndejendomme  raaatte  holde  for.  Lige  over  for  det 
uhyre  Krigsbudget  opviser  Forvaltningen  de  gamle  latterlige 

Smaasummer ;  alle  Provinserne,  det  hele  uhyre  Landora- 
raade  mellem  Ural  og  Dyna,  kostede  Statskassen  36500 
Rubler  i  Gager  og  145000  Rubler  i  Kancelli-  og  andre 
Omkostninger,  Tal,  der  tale  lydelig  nok  om  hele  Admini- 
strationen. 

Som  vi  have  hørt,  var  Regeringen  fra  første  Færd 
betænkt  paa  at  drage  sig  de  store  Skatterestancer  til  Nytte; 
værst  stod  det  sig  til  i  Accisekammeret  i  St.  Petersborg, 
hvor  Summerne  vare  stegne  til  syv  Millioner,  et  Tegn  paa, 
at  Brændevinsskatten  alt  den  Gang  aldeles  overvejende  var 
Hovedskatten.  Saa  længe  Hof  og  Regering  levede  paa  den 
gamle  fordringsløse  Maade  i  Moskva,  kunde  man  i  hvert 
Fald  se  bort  fra  den  strænge  Inddrivning  af  Skatterne; 
næppe  levede  imidlertid  de  evropæiske  dyre  Sæder  op  igjen 
med  Anna,  fer  Ulemperne  ved  den  provincielle  Styrelse  gjorde 
sig  særlig  gjældende.  Vilde  man  have  Regelmæssighed  og 
Orden  i  det  provincielle  Skattevæsen,  var  en  Forvaltning 
ikke  mere  brugelig,  som  var  afhængig  af  egenmægtige  og 
ulønnede  Guvernører;  otte  Guvernører,  som  herskede  over 
Kongeriger  og  paa  36000  Rubler  nær  selv  skulde  skaffe  sig 
og  deres  underordnede  Underholdet,  duede  ikke  til  en 
punktlig  Forvaltning  af  Statsindtægterne ;  naar  de  stjal  og 
begik  Udpresninger,  laa  det  dem  langt  nærmere  at  gjøre 
det  for  egen  Regning  end  at  udlevere  de  udpressede  Summer 
til  Statskassen.  Siden  Opløsningen  af  den  gamle  Embeds- 
stand manglede  de  i  øvrigt  ogsaa  en  organiseret  Stab  af 
Underembedsmænd,  som  kunde  hjælpe  til  den  behørige  Ind- 
drivning af  Skatterne.  Saaledes  hjalp  alle  Annas  Trusler 
saare  lidet,  skjønt  hun  havde  eftergivet  fire  Millioner 
Skatterestancer,  da  de  nu  dog  engang  ikke  vare  at  opdrive. 
I  Aaret  1732  skulde  der  fra  Provinserne  indgaa  2,439000 
Rubler  i  Skatter,  og  der  indløb  maaske  187000  Rubler. 
Tolv  Ukasser,  fulde  af  truende  Formaninger,  udgik|  til 
Guvernørerne;  i  følgende  Aar  lige  saa  mange  Ukasser  og 
alle    Slags  andre  Skræmskud,    men   forgjæves:    fra    mange 

Guvernører  kunde  man  ikke  engang  opnaa  Indsendelsen 
af  nogen  som  helst  Beretning.  Selv  det  hjalp  ikke.  at  der 
udgik  Befaling  til  at  fængsle  de  forsømmelige  Guvernører 
og  lægge  Sekretærer  og  Skrivere  i  Lænker.  Da  greb  Anna 
tilbage  til  Peter  I.'s  Forholdsregler:  Revisionskollegiet  levede 
op  igjen,  og  der  blev  fremdeles  nedsat  et  General-Regn- 
skabskammer  paa  105  Personer  til  at  gjennemgaa  og  ind- 
drive Restancerne;  men  det  nye  Kammer  kostede  store 
Summer,  havde  1736  først  indbragt  1152  Rubler  og  blev 
følgelig  oplest.  I  Moskva  oprettedes  en  Domstol,  som  fik 
det  Paalæg  at  hidskaffe  de  7  Millioner,  Staten  havde  mistet 
ved  de  øverste  Myndigheders  Skyld;  de  skulde  inddrives 
hos  vedkommende  Embedsmænd,  ja  selve  Kammerkollegiet 
skulde  tvinges  til  at  erstatte  de  stjaalne  eller  mistede 
Summer.     Ogsaa  dette  Middel  var  naturligvis  uu3'ttigt. 

Da  Restancerne  ogsaa  ophobedes  i  1736,  fik  Provins- 
Magthaverne  Ordre  til  at  indsende  Skatterne  med  det 
Tillæg,  at  de  i  modsat  Fald  vilde  komme  til  at  miste  deres 
Ejendomme  uden  Tilbagegivelse ;  saafremt  Krigs-  eller 
Kammerkollegiet  skulde  være  forsømmeligt  i  sit  Overopsyn, 
skulde  Restancerne  inddrives  hos  Medlemmerne  selv. 

Skatterne  indgik  til  Dels  ikke,  fordi  der  virkelig  ikke 
var  Penge  i  Landet.  Fra  det  Czarhofifet  tilhorende  Bønder- 
gods skulde  der  1734  indkomme  155000  Rubler;  men  der 
indkom  kun  85000  Rubler,  og  fra  alle  Kanter  indløb  Er- 
klæringer om,  at  der  ikke  kunde  betales  mere,  da  Høsten 
var  slet,  og  Bønderne  løb  bort.  I  Aaret  1736  indberettede 
Økonomikollegiet,  hvem  Forvaltningen  af  Kirkegodset  og 
Skatterne  fra  Bispe-  og  Klostergodserne  paalivilede,  at  disse 
Skatter  vare  meget  i  Restance.  Alle  Slags  Forholdsregler 
fra  Kejserindens  som  fra  Synodens  Side  viste  sig  frugtes- 
løse; Militæret  blev  udsendt,  Præbenderne  lagte  under 
Beslag,  Klostererabedsmændeue  lagte  i  Lænker  —  lige 
meget  hjalp  det.' 

Stod  det  allerede  ved  Krigens  Begyndelse  saa  slet  til 
med  Skatterne,  maatte  det  naturligvis  blive  endnu  værre  i 
Krigens  Løb.  Krigen  krævede  Penge,  Hoftet  brugte  stadig 
større  Summer,  og  man  greb  derfor  til  alle  optænkelige 
Tvangsmidler  mod  Skattedebitorerne;  man  syntes  at  ville 
efterligne  den  store  Czar  i  alt,  ogsaa  i  hans  rastløse  Jagt 
efter  Penge  og  Skyldnere.  Dog  nu  sad  en  pragtelskende 
og  i  Grunden  svag,  godmodig  Kvinde  paa  Tronen,  og  hun 
var  endnu  mindre  end  sin  Onkel  i  Stand  til  at  hindre 
Underslæbet,  dette  evige  Onde.  Det  bredte  sig  nu  derfor 
ogsaa  aldeles  ugenert,  da  de  øverste  Statsembedsraænd 
rolig  turde  rane  uden  at  have  nogen  Straf  at  befrygte,  som 
de  under  Peter  I.  dog  af  og  til  risikerede.  I  Aaret  1735 
kort  før  sin  Død  bemærkede  Senatets  Overprokurør  Maslov: 
»Aarsagen  til  alle  disse  Uordener  og  Tyverier  er,  at  Reg- 
ningerne ikke  fra  nogen  Kant  indsendes  til  Revision ,  men 
at  Senatet  ikke  paaklager  det,  fordi  Hrr.  Baron  Schaffirov, 
som  nu  har  mest  at  sige  i  Senatet,  allerede  i  tre  Aar  ikke 
har  ladet  Regningerne  fra  sit  Kollegium  revidere.«  Naar 
altsaa  denne  Handelsminister  stjal  om  Kap  med  Gehejrae- 
raad,  Grev  Golovkin  og  andre  Senatorer,  kunde  det  næppe 
staa  sig  synderlig  godt  til  med  Handel  og  Industri,  og 
disse  Planter,  som  Peter  I.  med  saa  uhyre  Ofre  havde 
kaldet  i  Live,  førte  da  ogsaa  en  højst  tarvelig  Tilværelse, 
især  siden  de  fra  Ostermanns  Haand  vare  gaaede  over  i 
denne  jødiske  Barons. 

Fabrikkerne  maatte  idelig  paa  ny  støttes  af  Regeringen 
for  blot  at  friste  Livet,  en  Understøttelse,  som  gaves  paa 
Agerbrugets  og  Grundejendommenes  Bekostning,  i  det  man 
tillod  Fabrikkerne  at  optage  Løsgængere  og  derhos  fritog 
dem  for  Skatter  og  Afgifter,  Grundejendommene  ellers 
maatte  bære;  Fabrikarbejderen  blev  given  fri,  begunstiget, 
og  Fabrikarbejdet  saaledes  fremmet;  end  videre  ansattes  Til- 
synsmænd, som  paa  Statens  Vegne  skulde  hindre  Fabrikkerne 
i  at  gaa  til  Grunde.     Da  Staten  konsumerede  Hovedmassen, 

støttede  man  overvejende  de  Industrigrene,  der  umiddelbart 
kom  Staten  til  gode,  t.  Ex.  den  for  Hæren  vigtige  Klæde- 
fabrikation;  omvendt  virkede  den  udenlandske  Industri  i 
modsat  Retning  for  at  beholde  sin  Afsætning. 

Den  udenlandske  Handel  var  ganske  i  Hænderne  paa 
Englændere,  Hollændere  og  andre  fremmede;  det  var  særlig 
engelske  Skibe,  som  besøgte  Østersøhavnene,  og  man  be- 
regnede ogsaa  Værdien  af  den  engelske  Indførsel  til  150000 
og  Udførselen  sammesteds  hen  til  200000  Pund.  Den 
indenlandske  Omsætning  led  under  Afgifterne  og  vel  især 
under  Embedsmændenes  retsstridige  Tryk  saa  meget,  at  en 
stor  Tilbagegang  var  kjendelig.  Mange  vigtige  Handels- 
artikler  bleve  forhandlede  paa  Regeringens  Vegne,  saaledes 
Brændevin,  Salt,  Potaske,  Jærn,  01,  Rbabarber  og  Krydde- 
rier. Ogsaa  her  heramede  den  voxende  Pengenød  Omsæt- 
ningen i  væsentlig  Grad,  og  medens  Kjøbmanden  ind- 
skrænkede sin  Handel  af  Mangel  paa  Penge  og  Kredit, 
blev  han  ofte  ligefrem  ruineret  ved  den  hensynsløse  Ind- 
drivelse af  Skatter  og  Handelsafgifter.  Hvorledes  det  gik 
til  hermed,  viser  følgende :  Potaskefabrikationen  blev  dreven 
som  et  Regale ;  det  blev  konstateret,  at  uhyre  Skovdistrikter 
vare  blevne  forvandlede  til  Udørkener  for  at  indvinde  denne 
Artikel,  men  at  den  endelige  Afhændelse  til  Udlandet  ikke 
blot  ikke  gav  nogen  Gevinst,  men  det  rene  Tab;  Skovene 
og  Arbejdet  af  17000  hertil  anviste  Bønderfarailier  vare 
saaledes  ofrede  med  Tab.  Senatet  foreslog,  at  Varerue 
skulde  afhændes  i  Havnene  til  Kjøbmændene,  Fabrikationen 
indskrænkes  og  Indvindingen  af  Kobber  og  Jærn  fremmes. 
I  Steden  for  lod  Anna  Potasken  og  Jærnet  sælge  for  tolv 
Speciesthaler  pr.  Pud  til  Grossererne  Schiefner  og  Wolf 
og  forpligtede  fremdeles  Regeringen  til  en  aarlig  Leverance 
af  2000  Tønder  Potaske;  men  for  at  indvinde  denne  Masse 
maatte  yderligere  10000  Familier  forflyttes  til  de  nordlige 
Skovstrækninger.  Altsaa  27000  Bondefamilier  og  uhvre  Skov- 

strækninger  for  aarlig  at  brænde  2000  Tønder  Aske!  Det 
kunde  vel  næppe  gaa  rigtig  til. 

En  lignende  Gænge  tog  det  efter  Tatischtschevs  Raad 
anstillede  Forsøg  paa  at  bringe  Orden  i  Bjærgværksdriften, 
som  begyndte  at  blomstre  frem  i  Ural.  Om  nu  Biron  efter 
Tatischtschevs  Paastand  bar  Skylden  eller  ikke,  Resultatet 
blev  en  Overdragelse  af  Bjærgværkerne  i  Ural  til  Biron 
og  den  ham  hengivne  Schonberg,  som  i  to  Aar  i  Fællesskab 
skulle  have  tilegnet  sig  over  400000  Rubler. 

Den  største  Bekymring  voldte  nu,  som  tidligere,  det 
store  Antal  Restancer  hos  Bønderne.  Bonden  var  den  Gang 
som  i  det  nuværende  Rusland  en  vild,  der  blot  arbejdede  for 
ikke  at  sulte  ihjel  og  for  at  kunne  drikke  sig  en  Rus  om 
Søndagen.  Havde  en  Bonde  erhvervet  noget  ud  herover, 
skjulte  han  det  omhyggelig  for  sin  Herre  eller  Embeds- 
manden, som  vare  parate  til  at  frarøve  ham  dette  Beløb. 
Tre  Ting  holdt  man  den  Gang  for  de  værste  Hovedonder, 
som  hvilede  paa  Bønderne.  Først  Vojvoden,  der  udsugede 
dem,  dernæst  Hungersnøden,  som  indfandt  sig  efter  enhver 
utilstrækkelig  Host,  sluttelig  Brændevinsdrikningen.  Brænde- 
vinsforbruget  indbragte  Staten  en  betydelig  Fordel  og  blev 
derfor  fra  gammel  Tid  beskyttet.  Over  hele  Landet  var 
det  et,  af  den  store  Grundejer  med  Kraft  drevet  og  meget 
indbringende  Erhverv;  thi  enhver.  Adelsmand  som  Bonde, 
Kjøbmand  som  Minister,  Mand  som  Kvinde,  drak  Brændevin. 
I  Norden,  langs  Dvina  og  Neva,  i  ellers  ufrugtbare  Om- 
raader  ødelagde  man  mægtige  Skovstrækninger  til  Kul- 
brænding og  Fabrikation  af  Potaske.  Sydligere  udtyndede 
man  Skoven  for  at  dække  Brænderiernes  Forbrug  af  Ved. 
I  nogle  Gubernier,  t.  Ex.  Moskva,  Novgorod,  Nedre-Nov- 
gorod  og  Smolensk,  begyndte  man  alt  at  mangle  Brænde, 
saa  man  paatæukte  helt  at  forbyde  Brændevinsbrænderierne 
her.  Et  større  Onde  laa  imidlertid  i,  at  Kornet  gik  i 
Brænderierne,  hvad  enten  Aaret  var  godt  eller  daarligt. 
Den  Gang  som  nu  plejede  Bonden  sorgløs  at  drikke  videre, 

saa  længe  han  blot  havde  Bred  i  Forraad  for  nogle  Uger. 
I  de  hyppig  indtrædende,  mindre  gunstige  Aar  forvandledes 
det  nye  Korn  skyndsomst  og  for  største  Parten  til  Brænde- 
vin ,  medens  den  tiloversblevne  Del  ikke  strakte  til  at 
ernære  Befolkningen  til  næste  Høst,  og  af  denne  knappe 
Part  medgik  en  yderligere  Portion  til  Betaling  for  Brænde- 
vin, til  man  ikke  havde  et  Stykke  Brød  mere  i  Huset  og 
maatte  gaa  at  tigge,  eller  man  løb  ud  i  den  vide,  \ide 
Verden,  for  maaske  at  finde  en  eller  anden  Egn,  hvor  der 
endnu  fandtes  Korn  og  Brød,  Almisse  og  Brændevin.  Der 
kunde  imidlertid  ogsaa  indtræde  Aar,  hvor  man  hverken 
havde  Korn  eller  Brændevin  paa  Grund  af  Tørken,  som  til- 
intetgjorde Sæden  paa  de  ugødede,  slet  bearbejdede  Marker, 
eller  Vojvoden  og  Officeren  in<i fandt  sig  for  at  inddrive 
Skatterestancer,  og  da  var  Bonden  hurtig  parat  til  Flugt. 
I  1734  skulde  Skatterne  saaledes  inddrives  i  Guberniet 
Smolensk,  men  næsten  alle  Bønderne  flygtede  til  Polen, 
hvorfor  Grev  Golovkin  i  Kabinetsraadet  stemte  for,  at  man 
skulde  hente  dem  tilbage  med  Vaabenmagt.  Fra  Rigets 
mellemste  Landskaber  begyndte  Hungeren  alt  den  Gang  at 
drive  Folk  ned  i  det  mere  frugtbare  Syden;  i  et  Udkast, 
som  1735  forelagdes  Kabinettet,  hedder  det:  >Mange 
Bønder  flygte  bort  fra  de  kornfattige  Egne,  saa  at  mange 
Distrikter  kun  have  Halvparten  tilbage  mod  forrige  Tælling, 
hist  og  her  er  der  endda  færre:  ingen  findes  til  at  foretage 
Høsten,  og  de  tilbageblevne  maa  udrede  Skatterne  for 
Flygtningene.«  I  dette  Lovudkast  foreslog  man  at  anlægge 
Kornmagasiner  omkring  i  Landet,  at  fylde  dem  i  dp  korn- 
rige  Aar  og  for  billig  Pris  at  sælge  Korn  her  fra  i  daarlige 
Aaringer;  men  denne  gode  Plan  synes  ikke  at  være  bragt 
til  Udførelse. 

Ad  vante  Veje  løb  Bønderne  bort  til  Polen  og  i  endnu 
større  Tal  til  de  ubeboede  Omraader  i  Syden  eller  til  det 
lige  saa  mennesketomme  Sibirien,  hvor  man  var  fri  for 
Embedsmænd  og   kunde  slaa  sig  ned  paa  frit  Land.     Man 

drev  dem  afsted  ved  Skatter  og  Krigstjeneste  og  ved  Brænde- 
vinet  og  opbød  igjen  alt  for  at  holde  dem  tilbage;  Oster- 
mann  foreslog  i  Senatet,  at  man  skulde  tilstede  Herrerne 
ikke  blot  at  hente  deres  bortløbne  Bønder  tilbage,  men  at 
bemægtige  sig  dem  med  samt  det  Land,  hvor  de  havde 
slaaet  sig  ned.  Da  Noden  steg  ved  den  slette  Høst  i 
Aaret  1738,  begyndte  man  paa  Statens  Vegne  at  uddele 
Korn  til  de  trængende  og  yde  dem  Forskud.  Gjentagne 
strænge  Befalinger  fra  Kejserinden  indskærpede  Ejerne,  at 
de  havde  at  sørge  for  deres  Bønder,  at  give  dem  Brød  og 
Saakorn.  Efter  en  Befaling  af  1732  maatte  Bønderne 
derhos  heller  ikke  af  Herren  forflyttes  fra  et  Sted  til  et 
andet,  for  at  de  stedse  kunde  være  disponible  til  Krigs- 
tjenesten og  Inddrivelsen  af  Skatterne;  men  Herren  stod 
det  frit  at  tugte  med  Kat  eller  Knut  den  arme  Djævel, 
hvem  Sulten  havde  drevet  fra  Hus  og  Hjem. 

Jo  længere  Krigen  varede,  desto  sjældnere  bleve 
Pengene;  medens  Afgifterne  hurtig  voxede,  forarmedes 
Landet  ved  samtidig  Misvæxt,  saaledes  1733  og  1734,  ved 
Tilbagegang  i  Handelen  og  øvrige  Onder  saa  meget,  at 
Rentefoden  steg  til  tretten,  ja  endog  tyve  Procent.  Mønt- 
gaarden  var  under  Sehaffirovs  Ledelse  lagt  næsten  ganske 
ede;  egen  Mønt  prægede  man  ikke  af  Mangel  paa  ædelt 
Metal,  og  fremmed  Ment  kom  ikke  ind  i  Landet.  De  rede 
Penge,  man  kunde  udpresse  af  Folket  ved  alle  mulige 
Tvangsmidler,  dækkede  næppe  Hoffets  og  Hærens  Fornoden- 
heder.  I  1736,  alt  i  Krigens  andet  Aar,  maatte  man 
gribe  tilbage  til  det  System,  som  havde  været  brugeligt 
under  Peter  den  store:  i  Steden  for  Penge  lønnedes  Embeds- 
mændene med  sibiriske  og  kinesiske  Varer,  d.  v.  s.  med 
Pelsværk,  Silketøjer  og  deslige,  saa  maatte  de  selv  se  til, 
hvorledes  de  kunde  gjøre  samme  i  Penge.  Kun  Hæren, 
Hoffet,  Kabinetsministrene  og  de  fremmede,  som  havde 
faaet  Ansættelse  i  Embederne  og  Videnskabernes  Akademi, 
fik   endnu  Penge.      Da   Nøden    imidlertid   voxede    henimod 

Krigens  Slutning,  ved  Aar  1739,  fornyedes  en  anden  gammel 
Forordning  fra  Peter  I.'s  Tid:  de  i  Moskva  og  Provins- 
stæderne ansatte  Embedsmænd  fik  fremtidig  kun  Halvdelen 
af  den  Gage,  Embedsmændene  i  St.  Petersborg  oppebåre, 
og  da  der  endnu  ikke  vilde  indgaa  Penge  i  Skatkammeret, 
forordnedes  det,  at  samtlige  Civilembedsmæni,  fra  Sena- 
torerne inklusive,  ikke  skulde  have  nogen  Gage,  før  Krigs- 
fornødenhederne  vare  bestridte;  de  maatte  trøste  sig  med 
Fremtiden,  med  de  Restancer,  som  skulde  komme  ind,  kun 
de  indkaldte  fremmede  bleve  forskaanede  herfor. 

Dette  blev  fremtidig  Regeringsmaximeu ,  som  yder- 
ligere øgede  de  forhaandenværende  Onder,  i  det  man  lige- 
som under  Pet^r  I.  prøvede  alle  mulige  og  umulige  Midler, 
for  at  komme  ud  af  den  øjeblikkelige  Klemme;  saaledes 
voxede  Forvirringen  ved  idelig  Lovgivning.  Forordning  og 
Ændring.  Anna  og  hendes  tyske  Venner  saa  lidt  som 
Peter  I.  kunde  rettelig  vurdere  Værdien  af  de  evropæiske 
Statsformer  for  et  Land  som  det  daværende  Rusland,  de 
troede  med  Kavne  og  Love  paa  Papiret  at  skabe  Forhold, 
som  de  forefandtes  i  Vesteji.  Virkeligheden  stod  altid  i 
sørgelig  Modsætning  til  den  gode  Hensigt,  og  saaledes 
bragte  man  Forvirring  selv  i  de  Forhold,  hvor  den  gamle 
Tradition  endnu  havde  bevaret  nogen  Stabilitet.  Saaledes 
fik  t.  E.  en  af  Kejserindens  Onkler,  Guvernør  Saltykov, 
overdraget  Opsynet  over  det  samlede  Politi  i  hele  Riget. 
Uden  for  Moskva,  St.  Petersborg  og  Kiev  gaves  der  imid- 
lertid næsten  intet  Politi,  og  paa  Saltykovs  Forestilling 
indrettedes  nu  Politi  i  23  Stæder;  men  man  manglede 
Penge  og  Mennesker,  og  i  1737  hedder  det  igjen:  Med 
Undtagelse  af  Residenserne  skulle  Raadstuetjenerue  indøves 
som  Politi,  hvad  der  løb  ud  paa,  at  alt  skulde  blive  ved 
det  gamle,  og  at  der  ikke  skulde  indrettes  Politi.  —  Man 
vilde  ogsaa  hæve  Medicinalvæsenet  for  at  mode  Epidemierne, 
der  bortreve  mange  Folk.  Hvor  mange  Befalinger  Peter  I. 
imidlertid  end  havde  udstedt,  gaves  dog  stadig  intet  Medi- 

cinal væsen;  i  St.  Petersborg  var  der  et  Stadsfysikat  med 
en  Læge,  i  Moskva  en  Bylæge,  det  var  hele  Rigets 
Medicinalvæsen.  Nu  skulde  Raadet  i  hver  større  By 
ansætte  en  La^ge;  men  man  fortalte  ikke  Raadsherrerne, 
hvorfra  de  skulde  tage  Lægerne  eller  skaffe  Penge  til  deres 
Lønninger,  og  saa  blev  det  endda  paalagt  de  ansatte  Læger 
selv  at  berede  Lægemidlerne.  Vi  have  en  Beretning  fra 
en  Apothekersvend  Rolof,  der  giver  en  Illustration  til  de 
skillrede  Forhold.  I  17.>5  afsendtes  han  til  Hæren  i  Novo- 
pavlovsk,  var  med  samt  sit  Apothek  over  fire  Uger  under- 
vejs fra  Residensen  til  sit  Bestemmelsessted  ved  Sydgrænsen, 
havde  i  hele  denne  lange  Tid  ikke  været  i  Ly  og  meldte 
sig  endelig  hos  Militærlægen,  der  sendte  ham  til  Komman- 
danten. Denne  erklærede,  at  han  havde  ikke  nogen  Bolig 
for  Apothekeren;  thi  Husene  vare  optagne  af  Soldater  eller 
maatte  forbeholdes  de  Generaler,  der  muligvis  maatte  ind- 
træffe. Derpaa  anvistes  ham  tre  Smaahytter,  der  viste  sig 
at  være  tuldstæmlig  ubrugelige;  Brigaderen  erklærer,  at 
Rolof  maatte  opstille  sit  Apothek  i  det  fri,  omviklet  med 
Hø,  Rolof  gjensvarer,  at  han  ikke  kan  bære  sig  saaledes  ad 
med  hendes  Majestæts  Apothek,  Brigaderen  skjælder  ham 
ud  og  truer  med  at  lade  ham  prygle,  og  Enden  paa  Hi- 
storien bliver,  at  hendes  Majestæts  Apothek  maa  blive  paa 
Gaden. 

Under  den  almindelige  Elendighed  antog  Tiggeriet  igjen 
en  epidemisk  Karakter,  og  atter  fulgte  man  Peters  Spor,  i 
det  man  forst  segte  at  hjælpe  sig  med  Fattighuse  i  St. 
Petersborg,  derpaa  —  hvad  der  rigtignok  gik  m.od  Tradi- 
tionen —  uddelte  Almisser  fra  Statens  Side.  hemmede 
Kornudførselen,  optegnede  Kornforraadene  hos  Godsejerne 
og  Kjøbmændene  og  lod  »iem  sælge  til  billigere  Pris.  Nu 
som  under  Peter  L  var  alt  virkningsløst;  thi  i  1736  er- 
klærede man,  at  de  arbejdsløse  Masser  af  arbejdsdygtige 
Mennesker  fyldte  Vejene  i  saa  høj  Grad,  at  man  ofte  havde 
Møje  med  at  komme  igjennem.     Som  under  Peter  L  be- 

falede  man  atter  at  opsnappe,  at  straffe  disse  Mennesker,  at 
tage  dem  til  Krigstjeneste  eller  anvende  dem  til  offentlige 
Arbejder;  dog  i  1738,  i  1740  atter  den  gamle  Klage: 
Tiggere  og  Landstrygere  tage  stadig  mere  og  mere  til. 

Ulykkeshændelser  ogede  yderligere  Elendigheden  i  Hoved- 
stæderne; i  Aarene  1734  og  1735  brændte  Skovene  og 
Moserne  omkring  St.  Petersborg  i  saa  stor  Grad,  at  man 
efter  Kejserindens  eget  Udsagn  ikke  kunde  aabne  Vinduerne 
for  Røg;  i  selve  Staden  rasede  en  stor  Brand,  og  man  op- 
dagede nogle  Forsog  paa  Brandstiftelse.  I  Jaroslav  afbrændte 
største  Delen  af  Staden,  i  Moskva  over  800  Huse,  et  For- 
spil til  den  store  Brand  1737.  I  dette  Aar  lagde  Ilden  de 
bedste  Bykvarterer  i  Aske,  Kreml,  Kineserstaden,  den  tyske 
og  Leforts  Forstad  og  flere  andre  Dele.  Arkiver  og  Statsejen- 
domme tilintetgjordes  massevis;  henved  100  Kirker,  11 
Klostre,  4  Paladser,  17  Fattighuse,  2527  Huse  nedbrændte 
helt  eller  delvis. 

Røveruvæsenet  gik  Haand  i  Haand  med  Tiggeriet  og 
Landstrygeriet;  ved  Landets  Grænser  var  det  nu  sora  før 
en  hjemlig  Institution,  der  havde  sin  faste  Rod  i  de  be- 
staaende  Forhold,  en  Overgang  til  Kosak-  og  det  tatariske 
Væsen:  men  ogsaa  i  selve  Landet,  i  Hovedstæderne,  tvang 
Nøden  Tiggerne  til  Røveri,  Tæt  ved  St.  Petersborg  og 
andre  mere  befærdede  Veje  lysnede  man  op  i  Skovene  langs 
begge  Sider  af  Vejene  for  at  værne  de  rejsende  mod  pludse- 
lige Overfald.  Tropperne  droge  omkring  for  at  fange  og 
straffe  Røverne,  og  Tallene  paa  de  fængslede,  henrettede 
og  forviste  voxede  Aar  for  Aar,  og  det  var  ikke  blot  simple 
Folk,  man  greb;  i  1739  blev  en  Fyrst  Lichutjev  i  Moskva 
henrettet  for  Røveri. 

I  det  indre  havde  man  saaledes  faldt  op  at  gjøre  med 
Selvforsvar,  med  Kamp  mod  den  mest  skrigende  Nød  og 
havde  ringe  Tid  og  endnu  ringere  Midler  til  positiv  Virk- 
somhed. Riget  var  alt  den  Gang  for  stort,  til  at  man 
kunde  naa  noget  varigt  Resultat  i  kulturhistorisk  Henseende 

med  de  usle  Midler,  man  havde  at  raade  over,  og  denne- 
ringe  Kraft  ^fortæredes  yderligere  af  Krigen.  Hvad  alle 
Kulturfolk  altid  have  anset  for  deres  vigtigste  og  første 
Opgave:  at  tilvejebringe  gode  Færdselsveje  for  at  sikre  og 
lette  Statens  Virksomhed,  udeblev  den  Gang  og  er  den 
Dag  i  Dag  endnu  ikke  til  ^fulde  anerkjendt  som  en  'uaf- 
viselig Opgave.  Endnu  stadig  gik  kun  en  eneste  Postfor- 
bindelse gjennem  Landet  |fra  St.  Petersborg  til  Moskva  og 
videre  til  Kiev.  |I  Aaret  1740  udkom  en  jUkas  om  Op- 
rettelsen af  Postforbindelser  mellem  de  betydeligste  Pro- 
vincialstæder ;  men  denne  Ukas  blev  rimeligvis  ogsaa  blot 
staaende  paa  Papiret. 

Hesteavlens  Fremme  skyldtes  et  Libhaveri  hos  Anna 
og  Biron.  Birons  Libhaveri  gik  saa  vidt,  at  man  sagde 
om  ham:  han  taler  om  Heste,  som  var  det  Mennesker,  og 
om  Mennesker,  som  de  vare  Heste.  Den  russiske  Hest  var 
lille  og  vild,  utilfredsstillende  baade  til  Markarbejde  og 
til  Krigstjeneste.  Biron  nedsatte  en  Kommission,  først 
under  Forsæde  af  Overstaldmester  Lowenwolde,  senere  under 
Volynski,  og  denne  Kommission  oprettede  Stutterier  paa  de 
græsrige  Sletter  langs  Neva  og  Volga,  senere  langs  Dnjepr. 
Dette  var  Begyndelsen  til  at  fremme  en  Gren  af  Land- 
bruget, som  senere  har  taget  et  saa  stort  Opsving  ved  den 
russiske  Hests  Forædling  med  holstensk  Blod.  Krigen  hid- 
førte dog  snart  en  Standsning  ogsaa  i  disse  Forsøg;  baade 
Lowenwolde  og  Volynski   kaldtes   bort  til  Krigsskuepladsen.. 

De  tyske  Magthavere,  som  nu  raadede  uindskrænket 
ved  Neva,  saae  ret  vel  den  Brist  og  de  Mangler,  hvoraf 
Riget  led  indadtil,  og  ^trods  al  sin  Svaghed  over  for  disse 
Magthavere  var  Anna  dog  velvillig  nok  til  at  fremme 
Bestræbelserne  for  at  raade  Bod  herpaa;  men  naar  Peter 
den  store  vanskelig  kunde  finde  Mænd  til  ÉUdførelsen  af 
sine  Planer,  mægtede  Anna  aldeles  ikke  at  fylde  Hullerne 
trods  den  store  Hær  af  adelige  Tjenestemænd,  som  stod  til 
hendes  Raadighed.      Derfor   udgik   der   stadig  nok  Ukas'er, 

Reformer  bleve  atter  og  atter  trufne,  uden  at  de  dog  bragtes 
til  Ende,  uden  at  Landets  Ro  i  synderlig  Grad  forstyrredes 
ved  Papirerne  fra  St.  Petersborgs  Kancellier.  Og  maaske 
var  denne  Magtesleshed  sluttelig  Skyld  i,  at  Folkets  forud 
elendige  Tilstand  ikke  yderligere  forværredes  ved  alt  for 
voldsomme  Ændringer.  Man  kan  ikke  beskylde  Annas  Regi- 
mente for  grusom  Haardhed  som  under  Peter  I.  eller  for 
planmæssig  Vilkaarlighed  og  Uretfærdighed  som  under 
Menschikov  og  Bojarerne;  den  Haardhed  og  Vilkaarlighed, 
som  desuagtet  evedes,  havde  mere  sin  Rod  i  de  engang 
givne  Forhold  end  i  en  bevidst,  slet  Regering  eller  ond 
Vilje;  men  dette  var  ogsaa  mere  end  tilstrækkeligt  til  at 
holde  Folkets  Uvilje  vaagen,  og  lidt  efter  lidt  øgedes  den 
saa  vidt,  at  Uviljen  slog  om  i  Had  til  Anna  og  især  til 
hendes  fremmede  Yndlinge. 


X. 

Indre  Forhold  under  Biron. 

Mange  af  Peter  den  stores  Planer  vare  ikke  blevne 
udførte,  andre  kom  i  Forfald ;  men  af  hans  Institutioner 
gik  én  stadig  fremad,  de  hojere  Klassers  Forvandling  til  en 
bureaukratisk  Masse.  Og  jo  mere  Adel,  Gejstlighed  og 
Byboere  droges  ind  under  Statstjenesten,  desto  mere  ude- 
lukkedes Bonden  fra  Statslivet,  desto  mere  trykkedes  han 
ned  til  et  dødt  Stof,  hvormed  de  hejere  Embedsklasser 
arbejdede,  til  en  viljeløs  Jordbund,  som  bearbejdedes  af  Em- 
bedsstanden. 

Denne  Proces,  der  under  forskjellige  Former  er  bleven 
fortsat  lige  ned  til  vor  Tid,  er  en  af  de  mest  interessante, 
Historien  kan  opvise  paa  det  sociale  Omraade.  Det  er  et 
Stykke  Statssocialisme,  opbygget  paa  Massernes  Helotvæsen, 
behersket  og  udviklet  af  Cæsaropapismen,  der  brugte  dem 
til   ydre  Erobringer,    til  Udvidelse   af  Statsmagten.     Og  de 

sidste  hundrede  Aar  af  den  russiske  Historie  have  til  fulde 
vist,  hvilken  Magt  et  Monarki  kan  udfolde  udadtil,  naar 
det  tager  al  Landets  Kraft  i  sin  umiddelbare  Tjeneste  og 
hensynsløst  drager  sig  den  til  Nytte. 

Den  yderligere  Folge  af  denne  Folkets  Tvedeling  i 
Embedsmænd  og  Bonder  var,  at  Bondefolket,  om  det  end 
blev  trykket  og  misbrugt,  dog  stod  uden  for  den  egentlige 
politiske  Organisme  og  i  sine  Landsb3'^er  bevarede  en  Selv- 
stændighed i  mange  Retninger,  som  ingeu  af  de  andre 
Klasser.  Arbejde,  Krigstjeneste,  Kopskat  krævede  man  af 
Bonden;  men  for  øvrigt  maatte  han  i  sin  Landsby  besørge 
sine  private  og  kommunale  Anliggender,  som  han  vilde. 
Dette  var  det  sædvanlige  Forhold,  som  nu  til  Dags  er  gaaet 
over  i  den  storrussiske  Bondes  selvstændige,  demokratiske 
Sogneforfatning,  og  som  hos  ham  har  bevaret  og  udviklet 
mange  Egenskaber,  de  højere  Samfundslag  savne,  fremfor 
alt  en  Selvstændighed  i  Varetagelsen  af  sine  egne  Interesser 
og  en  sund  Nationalejendommelighed,  Omvendt  berøvede 
man  rigtignok  Bonden  enhver  Mulighed  for  at  arbejde  sig 
op;  han  var  retløs  og  forblev  en  Tigger,  en  forsulten 
Stakkel.  Vi  have  allerede  set,  hvorledes  Hensynet  til  Be- 
skatningen nu  atter  kom  til  at  gjøre  Udslaget,  da  man 
trængte  saa  inderlig  til  Penge;  hvorledes  Godsherren  ikke 
mere  maatte  forflytte  Bonden  fra  det  ene  Sted  til  det  andet, 
men  hvorledes  Bonden  samtidig  begyndte  at  løbe  bort  i 
større  Masser.  Jo  højere  Nøden  steg  i  Landet  som  Følge 
af  Misvæxten  og  Krigen,  desto  tungere  blev  Bondens  Lod. 
Bonden,  »Sjælen«,  var  dog  Hovedværdien  ved  enhver  Be- 
siddelse. Landet  var  værdiløst  uden  Bonden  paa  samme, 
Fabrikken  stod  stille,  saa  snart  Fabrikanten  ikke  havde 
»Sjæle«  til  Arbejde;  thi  frie  Arbejdere  vare  ikke  forhaanden, 
kun  den  ydre  Tvang  satte  Hænderne  i  Bevægelse.  Natur- 
ligvis var  det  et  slet,  et  dovent  Arbejde,  som  præsteredes 
af  dem,  der  aldrig  kunde  glæde  sig  ved  Lønnen  for  deres 
Møje.     Den  Gang    som   nu   til  Dags    holdt  Bonden    af  at 

ligge  paa  den  varme  Ovn  eller  at  snakke  og  beruse  sig  i 
Kroen;  den  Gang  som  nu  var  han  ivrig  betænkt  paa  at 
udfinde  sig  en  Fridag,  og  Popen  var  alt  den  Gang  i  sin 
egen  Interesse  betænkt  paa  at  være  Bonden  behjælpelig 
heri;  Gejstligheden  og  Bonden  vare  forbundne  ved  en  stille 
Pagt  til  stadig  at  udfinde  nye  Grunde  for  Lediggang  ved 
kirkelige  Helligdage. 

Hvor  ringe  Bondestandens  Arbejdskraft  nu  end  var, 
det  var  dog  den  eneste  i  Laudet,  den  eneste  producerende 
Værdi,  den  eneste  levende  Kraft. 

Kun  Grundbesiddelse  gjaldt  som  Ejendom,  d.  v.  s.  be- 
boet Grundejendom,  hvis  Værdi  ansattes  efter  Antallet  af 
bosiddende,  mandlige  »Bondesjæle«.  Enhver  altsaa,  der 
vilde  blive  rig,  stræbte  efter  at  besidde  mange  Sjæle,  der 
afgave  et  Udtr3'k  for  Rigdom;  kjobte  nogen  Grundejendom, 
hed  det:  Jeg  kjeber  saa  og  saa  mange  Sjæle  i  Vojvod- 
demmet  Tver;  var  nogen  bleven  velhavende,  sagde  man, 
han  havde  erhvervet  sig  3—400  Sjæie. 

Ved  Siden  af  disse  Landsjæle,  der  vare  livegne,  gaves 
nu  som  før  ikke-stavnsbundne  Gaarsæder,  der  frit  kunde 
vandre  fra  Haand  til  Haand.  Da  Pengene  imidlertid  slap 
op  i  Landet  i  den  Grad.  at  Staten  eiidog  lonnede  sine 
Embedsmænd  med  Naturalier,  begyndte  man  at  betale  med 
Kapital,  d.  v,  s.  med  Sjæle.  Og  ikke  blot  med  ustavna- 
bundne  Sjæle,  men  ogsaa  med  egentlige,  rigtige  Sjæle, 
d.  V.  s.  med  bosiddende  Bonder.  Ja  det  kom  saa  vidt,  at 
Bestikkelser  til  Embedsmænd  lejlighedsvis  udrededes  i  Sjæle. 
Saaledes  bar  Astafjev  sig  ad,  Besidder  af  9uO  Sjæle  og 
Soldat  ved  Regimentet  Seminov;  for  at  vinde  en  Arvesag 
gav  han  Sekretæren  ved  Skiftekollegiet  50  Sjæle,  og  efter 
at  have  vundet  Processen  tog  han  hyppig  paa  Landet  med 
Orlov;  men  for  at  faa  denne  forærede  han  hver  Gang 
Regimentssekretæren  tolv  Sjæle,  og  Regimentsskriveren  for 
Udstedelsen  af  Passet  en  Sjæl.  Og  Sekretæren  var  forsigtig: 
naar  AstaQev  ikke   betimelig  udleverede  de  tolv  Sjæle  paa 

bestemte  Sted,  maatte  han  som  Straf  levere  endnu  et  Dusin 
»Smaasjæle«;  Astafjev  beholdt  sit  værdiløse  Land,  og 
Skriveren  tog  Sjælene  fra  det  og  blev  en  velstaaende  Mand. 
Det  synes  herefter,  som  Sjælenes  Urørlighed  ogsaa  kun  var 
bleven  et  Regeringsonske  paa  Papiret,  siden  Hr.  Astafjev 
glat  væk  forpligtede  sig  til  at  levere  sine  Sjæle  paa  bestemt 
Sted.  Saaledes  var  Bonden  bleven  et  Betalingsmiddel,  en 
Arbejdskraft,  hvorpaa  der  kun  hvilede  en  aarlig  Statsskat 
af  74  Kopeker  eller  mindre,  og  som  man  med  hosfølgende 
Kvinde  og  Børn  gav  ud  og  tog  ind  som  en  rørlig  Kapital; 
thi  »Sjæle«  var  stadig  kun  den  skattepligtige  Mandssjæl. 

Med  faa  Undtagelser  var  Grundejeradelen  i  Besiddelse 
af  denne  Kapital.  I  forholdsvis  ringe  Tid  var,  som  det 
synes,  den  gamle  Forskjel  udvisket  mellem  Bojarer,  Bojar- 
børn,  Arveejere  og  Lehns- eller  Tjenesteadel;  de  vare  i  rets- 
lig Henseende  til  Hobe  gaaede  op  i  en  eneste  Stand, 
»Schlæchetstvo'en«,  en  Benævnelse,  man  vel  havde  taget 
fra  Polen.  Hvor  stor  Forskjellen  end  var  mellem  en 
Astafjev  og  en  Dolgoruki,  var  det  dog  kun  en  social,  ingen 
politisk  Standsforskjel,  da  de  begge  i  lige  høj  Grad  vare 
Arveejere  af  deres  Godser ,  begge  forpligtede  til  Stats- 
tjeneste  og  udstyrede  med  lige  Rettigheder,  hvoraf  den 
vigtigste  var,  at  de  maatte  besidde  Sjæle  paa  Landet,  noget, 
der  var  Stadbeboerne  nægtet.  Den  nye  Adelsmand  efter 
Peters  Ideer  levede  nu  sikkerlig  ikke  en  Smule  bedre  end 
Manden  fra  den  gamle  Tid,2men  dog  helt  anderledes  ved  de 
mange  Forhold,  som  hang  sammen  med  hans  omfattende 
Forpligtelse  til  Statstjeneste.  Vi  have  allerede  hørt  (se  S. 
298),  hvorledes  Anna  i  Peters  Aand  stræbte  at  fremme 
Adelens  Dannelse  gjennem  Skoletvang.  Sandsynligvis  kom 
de  mange  foreskrevne  Meldinger  og  Examiner  over  den 
unge  Adelsmand  kun  delvis  til  Udførelse;  men  den  Tanke- 
gang trængte  dog  igjennem,  at  Børnene  maatte  have  nogen 
Skoledannelse   for  at  fyldestgjøre  Loven.      Efter   en    Land- 

junkers  Meddelelser  fortæller  Solojev  os  følgende  om  dennes 
Ungdomsliv: 

>I  en  Alder  af  syv  Åar  eller  deromkring<  —  fortæller 
Landjunkeren  —  »gav  man  mig  i  Lære  hos  Filip,  Kirke- 
sangeren (Ponomar'en)  i  den  Landsby,  hvor  min  Fader  boede; 
vor  Lærer  levede  alene  med  sin  Kone  i  en  ussel  lille  Hytt«. 
Tidlig  ved  Daggry  kom  jeg  til  hans  Kønne  og  maatte  ikke 
aabne  Doren,  før  jeg  havde  forrettet  min  Ben,  hvorpaa 
Kirkesangeren  svarede  med  sit  Amen.  Min  ferste  Under- 
visning mindes  jeg  endnu  saa  vel,  maaske  fordi  man  ofte 
indprentede  mig  Resultaterne  med  Kis.  Jeg  kan  virkelig 
ikke  indrømme,  at  jeg  den  Gang  var  doven  eller  urolig; 
men  jeg  lærte  flittig  efter  min  Alder,  og  Læreren  gav  mig 
efter  mine  Kræfter  meget  rimelige  Opgaver,  som  jeg  hurtig 
havde  inde;  men  da  vi  paa  Middagsmaaltidet  nær  aldrig 
havde  mindste  Fritid,  men  maatte  sidde  paa  Bænken  uden 
at  røre  os  og  saaledes  lede  store  Kvaler  i  de  lange  Sommer- 
dage, blev  jeg  saa  svag  af  den  bestandige  Sidden,  at  min 
Hukommelse  aldeles  svækkedes,  og  i  Aftenstunden  kunde 
jeg  ikke  engang  fremsige  Halvdelen  af,  hvad  jeg  tidligere 
paa  Dagen  havde  lært  udenad,  og  den  endelige  Resolution 
blev  en  Gjennemprygliug.  Naar  Ponomar'en  var  borte, 
nødte  hans  Kone  os  til  at  skrige  højere  og  højere  op  under 
vor  Læsning,  om  det  just  ikke  altid  blev,  hvad  vi  læste.« 

Saaledes  var  altsaa  den  første  Undervisning  beskaffen. 
Efter  gjentagne  Gange  at  have  maattet  melde  sig  hos  Voj- 
voden  i  Residensen  kom  Drengen  i  en  Statsskole,  muligvis 
i  Artilleriskolen  i  Moskva,  hvorom  vi  have  følgende  For- 
tælling. 

Skolen  blev  indrettet  i  Artillerikasernen,  og  Statholderne 
sendt«,  som  Annas  Lov  bød,  omtrent  700  Adelsdrenge  her 
hen.  Da  der  imidlertid  hverken  fandtes  Orden  eller  Tilsyn, 
splittedes  denne  Masse  atter  efter  tire  Aars  Forløb  og  ind- 
traadte  i  Tjenester  af  enhver  Art;  kun  nogle  flittige 
bleve   tilbage.     Hovedfejlen    var    Mangelen  paa  Lærere;    i 

Begyndelsen  havde  man  for  Arithmetikens  Vedkommende 
to  Underofficerssønner,  senere  blev  Stykjunker  Alabuschev 
ansat.  Samme  Alabuschev  var  for  tredje  Gang  begaaet 
Manddrab  under  Tiltale;  han  havde  nogle  Kundskaber, 
forstod  Magnizkis  trykte  Arithmetik  og  viste  Eleverne 
nogle  geometriske  Figurer,  hvorfor  han  udgav  sig  for 
en  lærd  Herre;  men  han  var  en  Nar,  en  Drukkenbold  og 
kom  kun  sjælden  ædruelig  paa  Skolen.  Endelig  blev  en 
Kaptejn  Grinkov  ansat;  han  stammede  vel  stærkt,  men 
bragte  dog  ved  Flid  og  Kundskaber  lidt  Orden  i  Sagerne, 
endog  i  den  Grad,  at  nogle  Elever  kunde  ansættes  som 
Sergeanter  og  Underofficerer  i  Artilleriet. 

Den  Elev,  hvem  vi  skylde  foranstaaende  Meddelelse, 
fortæller  endnu  følgende  Hændelse:  Da  han  en  Dag  hin- 
sides Moskva  ved  et  Vindue  beundrede  en  brogetmalet  Sten- 
papegøje, blev  han  tiltalt  af  en  fornem,  smuk  Kone,  der 
spurgte  ham,  hvem  han  var.  Da  han  havde  fortalt,  at  han 
var  Elev  paa  Artilleriskolen,  bad  hun  ham  meget  høflig 
inden  for  og  overtalte  ham  til  at  flytte  helt  hjem  til  hende 
for  at  lære  hendes  Søn  Arithmetik;  samme  unge  Herre  stod 
netop  paa  Taget  og  jagede  Duer.  Artillerieleven  flyttede 
altsaa  ind  til  Fru  Vischnækov,  da  han  ikke  kunde  tænke 
sig  noget  mere  behageligt  og  smigrende  end  at  bo  i  Selskab 
med  en  Adelsfrue  og  hendes  Søn,  hvem  han  da  ogsaa  i 
Løbet  af  nogen  Tid  flk  indprentet  denne  Kundskabsmasse. 
Derpaa  fik  han  en  indstændig  Anmodning  fra  Fru  Sekerin, 
en  Søster  til  Fru  Vischnækov,  om  at  flytte  over  til  hende 
for  ligeledes  at  undervise  hendes  Mand,  der  var  indskreven 
som  Elev  i  samme  Skole  som  den  unge  Lærer.  Nu  boede 
ban  altsaa  hos  Familien  Sekerin  og  kjørte  stadig  sammen 
med  Hrr.  Sekerin  til  Skole.  Hr.  Ægtemanden  var  imidler- 
tid en  Blære,  som  ikke  vilde  lære  noget,  hvorfor  hans 
Hustru  ikke  havde  den  Lykke  at  se  sit  Ønske  opfyldt,  og 
Hr.  Sekerin  friede  sig  fra  videre  Ulejlighed  ved  at  lade 
sig  udskrive  til  et  Linjeregiment. 

Saaledes  var  altsaa  den  elementære  Skolegang.  Adels- 
drengene, d.  V.  s.  Sønnerne  af  Godsejerne,  Embedsmændene  og 
Officererne  maatte  finde  sig  i  at  stille  hos  en  Kirkesanger  eller 
en  fordrukken  Forbryder,  hist  til  Læsning,  her  til  Regning. 
Lad  os  nu  se,  hvorledes  det  stod  til  med  de  højere  Lære- 
anstalter i  St.  Petersborg,  nemlig  Ingeniørskolen,  Søkadet- 
akademiet  og  Kadetkorpset.  Det  sidst  nævnte,  som  var  op- 
rettet af  Anna,  i  Begyndelsen  for  200  Elever,  blev  allerede 
1732  udvidet  af  Miinnich,  da  der  havde  meldt  sig  237 
Eussere,  32  Livlændere  og  39  Estlændere.  Der  blev  for- 
meret tre  Kompagnier,  hvert  paa  120  Elever,  Pengesummen 
forøgedes  fra  24000  til  60000  Rubler,  og  derhos  anvistes 
Indtægterne  af  et  Gods  med  HO — KX)  Bondefamilier.  Tvende 
Gange  aarlig  var  der  Mønstring  og  Examiner;  1733  vare 
kun  trende  Fag,  Religion,  Arithmetik  og  militære  Øvelser, 
bundne  for  aUe;  desuden  fik  Eleverne  Undervisning  i  Sprog; 
af  247  russiske  Elever  læste  51  Fransk,  15  Latin,  237, 
altsaa  næsten  alle,  Tysk. 

De  højere  Klasser  lode  sig  dog  kun  yderst  nødig  paa- 
tvinge den  Dannelse,  Ponomarer  og  Stykjunkere  mægtede 
at  bibringe  dem,  og  som  de  i  øvrigt  ikke  forstode  at  drage 
sig  til  Nytte,  undtagen  for  at  fyldestgjøre  Czarindens  Vilje 
og  muligvis  vinde  en  Fordel  i  Tjenesten.  Enhver,  som 
ikke  var  livegen,  havde  jo  mere  og  mere  sin  Opmærksomhed 
fæstnet  paa  Czartjenesten.  Næsten  alle  Sønner  af  den 
store  og  lille  Grundejerstand  vare  tjenestepligtige  fra  det 
tyvende  til  det  fem  og  halvtredsindstyvende  Aar,  altsaa  ude 
af  Stand  til  at  vinde  sig  Fordele  uden  for  Tjenesten,  og 
naar  de  vandt  sig  lidt  til  bedste  under  Tjenesten,  var  det 
sikkerlig  gaaet  til  mod  Lov  og  Ret  og  svandt  i  Regelen 
lige  saa  hurtig,  som  det  var  kommet.  I  Formaningsordene 
til  sin  Søn  mener  Tatischtschev,  at  det  var  vanskeligt  at 
leve  af  sin  Gage;  selv  med  højeste  Lønning  og  yderst 
tarvelig  Levevis  kunde  man  højst  spare  omtrent  100 
Sjæle;  de  eneste  Maader,  hvorpaa  en  ung  Adelsmand  altsaa 

kunde  komme  til  nogen  Formue,  vare  derfor  »Monarkens 
Belenninger,  Arv,  Giftermaal  og  lovstridige  Handlinger«, 
just  ikke  de  ædleste  Maader  at  komme  frem  paa  for  en 
stræbsom  Yngling,  naar  man  da  ser  bort  fra  den  første, 
der  vel  heller  ikke  altid  var  moralsk  uantastelig.  Den 
Tjenestepligt,  der  saaledes  paahvilede  Selvejerfamilierne, 
som  taltes  i  hundrede  Tusendevis,  maatte  nødvendigvis 
medføre  en  Tilbagegang  i  Velstand.  Siden  Krigen  atter 
kaldte  alle  disse  Mænd  under  Fanerne,  som  under  Peter 
II.  sade  rolig  paa  deres  Godser,  og  siden  Anna  strængt 
holdt  paa,  at  de  skulde  fyldestgjøre  deres  Tjenestepligt  i 
Hæren  og  Kancelliet,  forarmedes  Adelen.  Godserne  stode 
tomme,  Udbyttet  sank,  og  jo  mindre  den  adelige  Embeds- 
mand eller  Officer  fik  ind  fra  sit  Gods,  desto  ivrigere  søgte 
han  Erstatning  i  Tjenesten  paa  berettiget  eller  ulovlig  Vis. 
Krigen  bortrev  altsaa  en  stor  Part  af  de  tvende  vig- 
tigste ernærede  Klasser,  Grundejerne  og  Bønderne,  og 
skadede  Resten  i  økonomisk  Henseende.  Den  tredje  næ- 
ringsdrivende Klasse,  Kjøbmandsstanden,  led  af  andre  Skader. 
Tatischtschev  mente,  at  den  hindredes  i  at  komme  frem 
ved  sin  Uvidenhed,  sit  Ukjendskab  til  Handelslovene,  ved 
Manglen  paa  en  Bank  og  Kontorer  i  Udlandet,  ved  den 
daarlige  Kredit,  som  havde  sin  A årsag  i  Kjøbmændenes 
Lyst  til  at  bedrage,  og  endelig  ved  Statens  Leverancer  og 
Kontrakter,  som  fordærvede  dens  Handel.  Det  værste  for 
Kjøbmanden  var  dog  vel  den  Retløshed  og  det  Tryk,  han 
var  udsat  for  ved  Vojvodernes  Vilkaarligheder. 

(Sluttes). 

Klippecæs  tre  i  det  umaalte  Hav  fremskyder  et  Øland, 
som  af  sin  Treiyørnings-Form  Navnet  Trinakria  tik. 

Ovid. 


I.    Naturforhold  og  Næringsveje. 

oicilien,  der  af  Hellas's  Digtere  ogsaa  kaldtes 
Triuakria  o:  >Tre-Næs-Landet<**),  —  »den  berømteste 
af  alle  Øer«  (Plinius)  —  overgaar  i  Udstrækning  ikke  saa 
lidet  Peloponnes,  ligesom  dets  Fladeindhold  (c.  530  Q  Mil) 
ogsaa  er  noget  større  end  Palæstinas  eller  Jyllands. 

Øen  er  et  udpræget  Bjærgland  af  Middelliejde  og  skal 
kunne  anse«  som  den  mest  hævede  Rygning  af  en  bred 
Havskranke,  der  naar  lige  fra  Syditalien  til  det  puniske 
Afrika  og  skiller  mellem  det  østlige  og  vestlige  Middelhavs- 
bækken.  Langs  Nordkysten,  der  er  rig  paa  maleriske 
Bjærgpynter,  strækker  sig  en,  i  Midten  indtil  6000  Fod 
høj  Kjæde,  som  danner  en  Fortsættelse  af  Apenninerne.***) 


*)  At    et   Arbejde    over   „Oldtidens    Kulturlande",    som   i 

Aarets  Løb  vil  udkomme  hos  Alb.  Cammermeyer  i  Kristiania. 
**)  De  tre  Næs   hed  i  Oldtiden:   Pelorum  (nu:  Capo  di  Faro,  i 

Nordøst),   Pachynum   (nu:    C.   di  Passaro,    i    Syd)    og    Li- 

lybæum  (Capo  Boeo,  i  Vest). 
♦♦•)Øen    er   i    det  hele    at   betragte    som   et  „Tillæg  til  Italien* 

{IlQos&tjxTi  'haXias,  Eratosthenes). 

Hiatorisk  Arkiv.    L    188&.  21 

Dens  østlige  Parti  bestaar  af  en  Grajiitmasse,  der  sammen 
med  det  nu  saakaldte  »Calabriens«  Granitbjærge  i  en  fjærn 
Urtid  har  udgjort  en  0,  som  under  en  geologisk  Kata- 
strofe er  bleven  delt  ved  Messinas  Sundspalte.  Resten  af 
Nordkjæden  bestaar  af  Kalkbjærge,  til  hvilke  der  slutter 
sig  et  bølgeformet  Kalkplateau,  som  breder  sig  tværs  over 
Øen,  lige  til  Sydkystens  lave  Sandstrand.  Ved  Landets 
Centrum  (nær  Castrojauni,  det  gamle  Henna)  udgaar  der 
fra  Hovedryggen  en  bred,  lavere  Bjærgarm  (indtil  2400  Fod), 
som  drager  sig  ned  mod  Øens  Sydøstpynt. 

I  det  nordlige  Hjørne  af  den  ved  disse  Kjæder  og  Østkysten 
dannede  Triangel  hæver  sig,  lige  ved  det  ioniske  Hav,  den 
10500  P.  høje  Vulkankegle  Ætna,  hvis  brede  Basis,  der 
har  et  Omfang  af  c.  20  Mil,  ved  en  Halvkreds  af  Dal- 
sænkninger og  en  sønden  for  liggende  Strandslette  adskilles 
fra  Nabostr egenes  Bjærgpavtier. 

Det  eneste  Lavland  af  Betydning  er  den  nævnte  Kyst- 
flade paa  Ætnas  Sydside.  Her  samle  sig  de  fleste  Vandløb 
fra  den  af  Nord-  og  Sydøstkjæden  dannede  Triangel  og 
falde  gjennem  en  fælles  Munding  ud  i  Havet.  Den  nord- 
ligste af  disse  Elve,  Symæthus  (nu:  Simeto-Giaretta),  er 
en  af  Øens  faa  Aargangsstrømme ;  de  fleste  andre  Vandløb 
ere,  ligesom  i  Calabrien,  Kegnaaer*),  der  om  Vaaren 
kunne  være  rivende  nok,  men  om  Sommeren  ligge  terre. 
Deres  Vandmængde  maa  dog  i  Oldtiden  have  været  større 
end  nu,  da  Landets  Indre  den  Gang  skal  have  haft  betyde- 
lige Skovvidder.  Af  de  øvrige  faa  og  smaa  Kystsletter  ere 
kun  Fladerne  om  Gela  (nu:  Terranuova)  i  Syd  og  ved 
Panormus  (nu:  Palermo,  »Conca  d'Oro«)  og  Mylæ  (nur 
Milazzo)  i  Nord  nævneværdige.  Blandt  Øens  Højlands- 
vidder  kunne  mærkes  Markerne  om  Henna  (nu :  Castrojanni ; 


*)  Regntiden  varer  fra  November  til  Marts;  Juni  til  Avgust 
hersker  der  Tørke;  i  de  mellemliggende  Maaneder  er  Vejret 
ustadigt  og  stormfuldt. 

2300  F.)  i  Landets  Midtparti.  Gode  naturlige  Havne  fandtes 
kun  paa  Østkysten  (Messina  og  Siracusa)  samt  yderst  mod 
Vest  (Marsala  og  Tråpani). 

Sicilien  danner  ved  Beliggenhed,  Klima  og  Vegeta- 
tion et  Overgangsled  saa  vel  mellem  Italien  og  Nordafrika 
som  mellem  Apenninlandet  og  Sydtiellas ;  Sletten  sønden  for 
Ætna  ligger  omtrent  i  Højde  med  det  puniske  Afrikas 
Nordpyut,  Syrakus  under  samme  Bredde  som  Sparta. 
Middeltemperaturen  er  paa  Nordsiden  af  Øen  -\-  1«° 
Cels.  (Palermo,  Messina),  paa  Sydkysten  +  20°  C.  (Girgenti); 
navnlig  er  Vinteren  kort  og  mild  (c.  -f-  H®  C);  Sommer- 
heden, der  i  de  indre  Strøg  kan  stige  til  en  trykkende 
Højde  (4-  42°  C),  mildnes  ved  nordlige  og  vestlige  Hav- 
vinde, ligesom  Landets  havomflydte  Beliggenhed  i  det  hele 
taget  frier  det  fra  bratte  og  betydelige  Temperaturskifter. 
Af  og  til  blæser  der  i  Vaar-  og  Høsttiden  et  Par  Døgn 
ad  Gangen  en  trykkende  og  usund  Scirocco  (fra  Sydøst). 
Enkelte  Kystpunkter  hjemsøgtes  ogsaa  i  Oldtiden  af  Feber- 
luft (Malaria),  saaledes  den  sumpige  Slette   ved  Syrakus.*) 

Siciliens  Bjærge,  der  nu  næsten  ere  afskovede,  bare  i 
Oldtiden  betydelige  Skove  af  Fyr,  Eg,  Bøg  og  Cedre.  Til 
Siciliens  Træveiden  hørte  ogsaa  Lunde  af  Kastanjetræer 
(endnu  paa  Ætnas  Sider),  en  Tilgift  til  Øens  Vegetation, 
der,  ligesom  Plataner  og  Cypresser,  rimeligvis  skyldes  helle- 
niske  Kolonister.  Orangehaverne,  som  nu  spille  en  saa 
fremtrædende  KoUe  i  alle  lavere  Stiwg,  existerede  ikke  i  Old- 
tiden;   Spiren    til    denne  Kultur,    mener   man,    skriver   sig 


*)  Allerede  Varro  (de  re  rast.  I,  9)  advarer  mod  at  bo  nær 
Moser,  af  hvilke  der  om  Sommeren  udvikler  sig  usynlige 
Smaadyr  (animalia  minuta,  qvæ  oculi  non  possunt  consequi), 
som  uafvidende  indaandes  og  frembringe  farlige  Sygdomme 
(Sml.  T.  Crudeli's  „bacillus  malariæ",  der  skal  kræve  2fl*'s 
Varme,  Fugtighed  og  kimspredende  Luftninger  for  at  ove 
skadelig  Indtiydelse). 

21* 

først  fra  den  sildigere  Middelalder.  Kaktusen*)  og  Agaven 
ere  indførte  endnu  langt  senere.  Derimod  voxede  der  alle- 
rede i  Oldtiden  Daddel-  og  navnlig  Dværgpalmer  paa  enkelte 
Punkter  af  Sydkysten. 

I  det  hele  naa  de  almindelige  italienske  Kulturvæxter 
i  Siciliens  lavere  Strøg  en  Frodighed  og  Fylde,  som  i  For- 
bindelse med  den  gjennemsigtige  Atmosfære,  der  lader 
Klippekonturerne  og  Planteformerne  tegne  sig  skarpt  mod 
en  azurblaa  Himmel,  give  Landskaberne  en  halv  tropisk 
Karakter.  Af  stor  malerisk  Virkning  er  ogsaa  den  yppige 
Vedbend,  sirlige  Kæmpebregner  og  fintformede  Akanthus- 
blade,  medens  et  herligt  Blomsterflor,  navnlig  af  vilde  Roser 
og  store  Violer**),  baade  fryder  Øjet  og  spreder  en  liflig  Duft. 
Ved  de  nedre  Flodløb  strækker  der  sig  hele  Kratskove  af 
mægtigt  Kørsiv  (arundo  donax  Lin.  —  muligvis  indført  af 
semitiske  Søfarere ;  smlgn.  canna  —  hebr.  kaneh). 

Øen  bar  en  rig  Grøde  af  Vin***),  Oliven  og  Frugt; 
dens  Safran  f),  Rosenolje  og  Honning  vare  ansete;  det  var 
navnlig  de  lave  sydøstlige  Kalkbjærges  Bisværme,  som 
leverede  et  søgt   Produkt  (Hybla- Honning,    mel  Hyblæum, 


*)  Frugten  af  den  saakaldte  cactus  opuntia  („indisk  Figentræ'") 

yder  nu  Bønderne  en  væsentlig  Del  af  deres  Sommerkost. 
*•)  De  forædlede  Rose-   og  Violsorter   synes    at  være  indførte  af 

Kolonister  fra  Østen. 
♦♦*)Nu  skal  Sicilien  levere  c.  en  Fjerdedel  af  Italiens  hele  Vin- 
produktion; navnlig  er  „Syrakus- Vinen"  fra  Egnen  sønden  for 
Ætna  og  „Marsala- Vinen"  fra  det  vestligste  Strøg  bekjendte 
som  fyrige  Vine  af  varm  Farve  og  ædel  Blomst.  Man  regner, 
at  omtrent  Femteparten  af  den  dyrkelige  Grund  for  Tiden  er 
optagen  af  Vigner.  —  Ranken  synes  at  have  været  en  hjemlig 
Væxt  i  Sydevropa;  der  er  saaledes  fundet  Druestene  i  Po- 
egnenes  Pælehygninger. 
■f)  Crocus  =  gr.  xqoxog^  der  rimeligvis  hænger  sammen  med 
hebr.  karkdm ;  ogsaa  denne  Kulturplante,  der  ydede  et  i  Old- 
tiden højt  skattet  Krydderi,  synes  derfor  overført  fra  Ori- 
enten. 

prises  af  Virgil  og  Martial);  Hoiiiiing  var,  som  bekjendt, 
Oldtidens  Sukker  og  derfor  en  meget  vigtig  Artikel. 

Sicilien  var  ogsaa  et  udmærket  Kornland,  i  det  rigelig 
Vinterregn  selv  i  de  indre  Egne  gjorde  mange  Vidder  til 
bugnende  Hvedemarker.  Den  ældre  Cato  skal  derfor  have 
kaldt  Øen  for  »Statens  Forraadskammer«  (cella  penaria  rei 
publicæ)  og  »den  romerske  Almues  Amme«.  Ceres  (Demeter) 
var  med  rette  dens  Hovedgudinde ;  »hele  Øen  er  viet  Ceres 
og  Proserpina«,  siger  Cicero.  »Ceres's  yndede  Bolig;  hun  troner 
dér  rundt  om  i  Hæder« ,    hedder  det  om  Sicilien  hos  Ovid. 

Fædriften*),  der  altid  havde  været  af  stor  Betydning, 
navnlig  i  de  hejere  Streg  (Tro/y/taAo?  o:  »faarerig«  kalder 
Pindar  Øen),  fik  i  den  romerske  Periode  efterhaandeu  en 
betydelig  Udvidelse  paa  Agerbrugets  Bekostning;  man  har 
ment,  at  omtrent  Halvdelen  af  Hvedelandet  udlagdes  til 
Græsgange  (sml.  Strabon  VL,  273).  Dette  Forhold  i  For- 
bindelse med  stærk  Afskovning  har  i  Tidens  Løb  bragt 
mange  Indlandsvidder  til  at  gaa  over  til  tørre  og  tyndt 
befolkede  Stepper  med  kort  Græs,  der  hist  og  her  afbrydes 
af  lidt  Myrtebuskads ;  over  disse  Steppestrækninger,  hvor  der 
mest  græsser  magre  Faar  og  Geder,  som  gjærne  gaa  ude  Aaret 
rundt,  rage  saa  de  nøgne  Kalkklipper,  rodbrændte  af  den 
glødende  Sol,  op  mod  den  blændende  Himmel.  Denne 
Overgang  fra  Kulturland  til  Græsgange,  der  hang  sammen 
med  Dannelsen  af  store  herskabelige  Domæner  (latifundia), 
minder  om  tilsvarende  Forhold  i  Latium  (»Campagnaen«)  og 
Nordapulien  (»Tavoliere«-Slette  n),  hvor  ogsaa  Godssy- 
stemet ødelagde  Smaabendernes  Jordbrug  (»latifundia  perdi- 
dere  Italiam«,  Plinius). 

Ved  Siden  af  Fædriftsprodukter,   som  Kvæg,  Huder  og 


")  Det  var  navnlig  Faarehold  og  Hesteavl,  man  lagde  sig  efter, 
men  Horats  nævner  ogsaa  „sikaliske  Ker"  som  iortræfielige. 
—  Af  de  siciliske  Hyrders  simple  Stevkvad  udvikledes  i  den 
hellenistiske  Tii  den  bukoliske  Idyldigtning  (Theokrit). 

Uld  samt  Frugt,  der  altid  har  været  en  sicilisk  Hoved- 
vare, nævnes  dog  endnu  i  Republikkens  sidste  Aarhuudrede 
ogsaa  Korn  blandt  de  mange  og  rige  Gaver,  Øen  ydede 
Romerne.  Cicero  opregner  Pløjning,  Kvægrøgt  og  Handels- 
forretninger (arare,  pascere,  negotiari)  som  Leveveje,  der 
frembøde  sig  for  Romerne  i  denne  ved  sin  Nærhed  (jucunda 
subarbanitas)  dobbelt  behagelige  Provins.  For  Tiden  skal 
noget  over  Halvdelen  af  det  dyrkelige  Terræn  være  anvendt 
til  Agerland  (Hvede  i  de  lavere,  Rug  og  Havre  i  de  højere 
Strøg*),  medens  Græsgangene  regnes  at  udgjere  omtrent 
en  Fjerdepart  deraf.**) 

Nær  Akragas  (nu:  Girgenti)  dreves  der  Svovlminer, 
som  endnu  give  rigt  Udbytte***).  Varme  og  mineralske 
Kilder  fandtes  paa  flere  Steder.  Ved  Kysterne  vandt  man, 
ligesom  i  vore  Dage,  Sø  salt  ved  at  anlægge  grunde  Hav- 
vandsdamme  (salinæ). 

Siciliens  Farvande  vare  i  det  hele  fiskerige;  i  Nordvest 
fangedes  mest  Thuntisk,  i  og  ved  Strædet  Sværdfisk.  Sundet 
var  ogsaa  bekjendt  for  sine  store  og  velsmagende  »Muræner« 
(Søaal);  »den  største  Muræne  kommer  fra  det  sikuliske 
Svælg«,  hedder  det  hos  Juvenal  (V.,  99).  Ogsaa  Purpur- 
snekker, Østers  og  Koraller  forekom  ved  Øens  Kyster. 

Af  Industri,  véd  man,  der  dreves  Vævning  og  Farvning, 
hvortil  Landet  besad  gode  Naturbetingelser  i  sin  fine  Uld 
og  sit  Purpur;    der  nævnes  brogede  Tøjer  og   Tæpper  fra 


*)  Ogsaa  Majs,  Sukkerrør  og  Bomuld  høre  til  Siciliens  moderne 
Kulturplanter. 

•♦)  Smlgn.  I.  C  lave:  „La  Sicile"  i  „R.  d.  d.  mondes. "  Efter 
1860  er  en  stor  Del  af  det  betydelige  Kirkegods  udskiftet  i 
Forpagterlodder,  der  efterhaanden  kunne  udiøses  til  Selv- 
ejendom; adskillige  lavere  Steppestrøg  ere  derfor  i  de  sidste 
Decennier  gjorte  frugtbringende  til  Vigner  og  Orangehaver. 

•♦•)  Øen  udfører  c.  Va  Million  Tons  Svovl,  hvoraf  det  meste  ud- 
skibes fra  Girgenti  og  Catania. 

Sicilien,  os  i  Syrakus  existerede  der  endnu  i  det  4de  Aar- 
huudrede  efter  Kr.  et  kejserligt  Farveri. 


II.     Befolkning. 

Øens  egentlige  Uiindbyggere  skal  have  været  de  saa- 
kaldte  Sikauer,  —  efter  Thukydids  usikre  Formodning  en 
iberisk  Stamme  (VI.,  2),  af  hvilken  der  længe  holdt  sig 
Kester  i  de  vestlige  Strøg. 

Sikulerne  (Siculi),  som  Hellenerne  traf  bosatte  i  de 
østlige  Egne,  sagdes  (i  det  Ilte  Aarh.)  at  være  komne  over 
Strædet  fra  Syditalien;  medens  en  gammel  syrakusansk 
Historieskriver  antog  denne  Folkestamme  for  at  være  af 
ligurisk  Æt,  er  man  nu  mere  tilbøjelig  til  at  sti.le  den 
sammen  med  Japyger  og  Messapier,  der  beboede  Italiens 
sydøstlige  Egne,  og  tillægge  den  illyrisk  Herkomst. 

Enkelte  Forskere  mene  dog,  at  Sikaner  og  Sikuler  blot 
have  været  forskjellige  Navne  paa  samme  Folk,  en  An- 
skuelse, som  støttes  ved,  at  Pausanias  (V.,  25.)  lader  begge 
disse  Stammer  skrive  sig  fra  Italien.*) 

Fra  en  Qærn  Fortid  (14de  Aarh.?)  havde  Phenikeme 
Handelspladse  paa  Kysterne;  »de  besatte«,  siger  Thukydid 
(VL,  2.)  »Havnæssene  og  Holmene  rundt  om  hele  Sicilien 
for  at  handle  med  Sikulerne.«  Enkelte  Stedsnavne,  som 
Pachynum,  Katana,  Heraklea,  Himera,  har  man  troet  at 
kunne  give  en  semitisk  Afledning;  men  først  Phenikernes 
Arvtagere  Karthagerne  synes  at  have  dannet  et  virkeligt 
»punisk«  Kolonidistrikt  (i  det  vestligste  Strøg  af  Øen). 

Mod  Slutningen  af  det  ottende  Aarhundrede  nedsatte 
der  sig  langs  de  udstrakte  Kyster,  hvis  Natur  ligesom  det 


*)  De  talrige    smaa  Gravgrotter,    af  hvilke  der  findes  over   lu- 
sende blot  i  en  eneste  Dal  paa  Sydøstsiden  af  Øen,  ere  i  alt  * 
Fald  ikke  yngre  end  den  sikanisk-sikuliske  Periode. 


328  Sicilien  i  Oldtiden. 

egentlige  »Stor-Hellas«'s  frembød  mange  for  en  Hellener 
hjemlige  Træk,  talrige  Skarer  af  græske  Nybyggere,  til  Dels 
af  ionisk,  imen  især  af  dorisk  Æt.  Disses  Efterkommere, 
>Sikelioterne«,  hævede  sig  snart,  ligesom  deres  Landsmænd 
i  Syditalien,  til  en  betydelig  Blomstring  og  bleve  et  vigtigt 
Led|i  den  helleniske  Kulturverden.  Digtere,  som  Lyrikeren 
Stesichoros  (c.  600),  Mimeforfatteren  Sofron  (c.  400)  og 
Bukolikerne  Theokrit  og  Moschos  (3dje  Aarh,),  —  Filosofer 
som  Empedokles  (c.  480),  —  Rhetorer  som  Korax  (c.  470) 
og  Gorgias  (c.  420),  —  Mathematikere  som  Archimedes 
(t  212),  og  Historieskrivere  som  Antiochos  (ca.  450),  Ti- 
maios  (c.  300)1  og  Diodoros  (c.  30  f.  Kr.)  spredte  Glans 
over  det  gamle  Sicilien*),  ved  hvis  [glimrende  Tyranhoffer 
ogsaa  Koryfæer  fra  Moderlandet  fandt  en  varm  Modtagelse 
(Pindar,  Æschylos,  Simonides).  Efter  at  en  Del  af  Øen  ved 
Midten  af  det  3dje  Aarhundrede  var  kommen  i  Romernes 
Besiddelse,  var  det  navnlig,  at  der  saa  vel  der  fra  som  fra 
Storhellas's  Stæder  »strømmede  en  hel  Flod  af  de  der 
blomstrende  Videnskaber  og  Kunster«  (Cicero)  til  Tiber- 
højenes  spirende  Verdensstad**);  men  allerede  i  en  langt 
tidligere  Tid  finder  man  Spor  til  en  Handelsforbindelse 
mellem  Sicilien  og  Latium,  der  tør  have  bragt  Latiner- 
slettens Bondefolk  mangen  en  Kulturspire. 

Borgersplid,  vaklende  Forfatninger  og  bitre  Nabofejder 
hindrede  ogsaa  }hos  Siciliens  Hellener  en  samdrægtig  Op- 
træden mod  ydre  Fjender,    saa  Karthagerne    beholdt    sine 


•)  Epicharmojs  (c.  500),    der  gav  den  dorisk-siciliske  Komedie 
dens  kunstneriske  Udformning,    var  Søn    af  en    koisk   Læge, 
men  tilbragte  dog  sin  meste  Tid  paa  Sicilien,  hvor  han  ogsaa 
døde  (dertor  hos  Horats:  „Siculus  Epicharmus") 
♦•)  Ogsaa  her  gjælder  Horats 's  Ord: 

„Hellas,  betvunget,  betvang  sin  ubændige  Herre,  og  Kunster 
Latiums  Bønder  det  gav« 

Besiddelser  i  Vest,  indtil  Korner ne*)  toge  dem  (241  f.  Kr.); 
Grænselinjen  dannedes  efter  Forlig  med  Syrakusaneme 
(382  &  340)  af  Aaeme  Himera  (nu:  S.  Leonardo)  i  Nord 
og  Halykos  (nu:  Platani  el.  »fiume  salso«)  i  Syd.  Ja,  til 
enkelte  Tider  (navnlig  kort  fer  400  og  t.  360—40)  trængte 
Karthagerne  endog  langt  øst  over  og  ødelagde  blomstrende 
Stæder. 

Den  indfødte  Befolkning  blev  temmelig  snart  stærkt 
helleniseret  (smlgn.  Japyger  og  Messapier  i  Sydøstitalien), 
ja  selv  i  de  puniske  Stæder  synes  Græsken  forholdsvis  tidlig 
at  have  trængt  ind  og  været  talt  af  doriserede  Urind- 
vaanere  ved  Siden  af  de  herskende  Karthagers  semitiske 
Tungemaal;  herfor  tale  i  al  Fald  Mønter  med  græske  Ind- 
skrifter fra  de  puniske  Stæder. 

Da  ogsaa  de  hidtil  for  det  meste  under  syrakusansk 
Herredømme  staaende  Øststrøg  faldt  i  Romernes  Hænder  (212 
før  Kr.),  var  derfor  næsten  den  hele  0  at  regne  for  et 
hellenisk  Land,  og  dette  vedblev  at  være  Tilfældet  ogsaa 
længe  efter  den  Tid.  skjønt  mange  Romere  sloge  sig  ned 
der,  og  Befolkniugen ,  navnlig  efter  Slavekrigene  (134 — 32 
&  102— luO  før  Kr.),  blev  blandet  med  adskillige  nye 
Elementer.  Før  nO()  efter  Kr.  skal  dog  Øens  Latinisering 
have  været  fuldendt,  men  endnu  mene  nyere  rejsende  at 
finde  helleniske  Træk  hos  enkelte  Egnes  Befolkning  (navn- 
lig i  Catania-Strøget). 

Sicilianerne  vare  opvakte  og  begavede;  de  vare  navnlig 
bekjendte  for  deres  smidige  og  vittige  Tunge;  »de  ere  al- 
drig saa  Ude  stedte«,  siger  Cicero,  >at  de  jo  sige  noget 
smukt  og  træffende.«  Den  store  Taler,  der  kjendte  dem 
godt,  roser  dem  ogsaa,  maaske  med  nogen  rhetorisk  Over- 
drivelse,  for   Udholdenhed   og   Kjækhed,   Sparsommelighed 


*)  De  optraadte  som  Befriere  fra  det  puniske  Aag;  efter  Kar- 
thagos  Ødelæggelse  prydede  Scipio  d.  yngre  Siciliens  Stæder 
med  Statuer  og  Mindesmærker  (Cicero). 

Og  Flid;  »de  ligne  i  ingen  Henseende  de  øvrige  Hellener; 
der  hersker  ingen  Ladhed,  ingen  Overdaadighed.«  »Hos 
dem  alene,«  siger  han,  »møde  hverken  vore  Skattekrævere 
eller  vore  Forretningsmænd  noget  Had.«*) 

Under  Forbuudsfællekrigen  forsynede  de  Romerne  saa 
rigelig  med  Fornødenheder  til  Hæren,  at  Øen  var  »som  det 
gamle  velfyldte  Skatkammer«  for  den  betrængte  Stat. 


III.     loniske  Kolonistæder.  —    Ætna  i  Oldtiden, 

Vistnok  træffer  man  i  Syditalien  yderst  i  Nordvest  det 
ioniske  Kyme  (Cumæ)  og  i  Nordøst  det  doriske  Taras  (nu: 
Taranto);  men  de  fleste  Kolonier  i  det  egentlige  Storhellas 
vare  dog  anlagte  af  Achæerne,  der  altsaa  i  det  store  taget 
havde  de  nordligste  Bopæle  her,  ligesom  deres  »æoliske« 
Stammefæller  paa  begge  Sider  af  Ægæerhavet.  Ionerne 
indehavde  paa  samme  Maade  ogsaa  i  denne  vestlige  Hellener- 
verden de  midterste  Strøg  (om  Strædet  og  ved  Ætna),  medens 
Dorerne  for  det  meste  havde  nedsat  sig  i  de  sydligste 
Egne. 

Vi  begynde  vor  Oversigt  med  de  ioniske  Stæder  ved 
Ætna. 

Ved  Mundingen  af  den  lille  x\a,  som  gjennemløber 
Dalen  nord  for  Vulkankeglen,  havde  Chalkidiere  fra  EubSa 
(736)  anlagt  Naxos,  en  Stad,  der  holdt  med  Athenæerne  i 


*)  Nutidens  Sicilianere  skulle  være  et  flittigt  og  stræbsomt 
Folkefærd  med  en  let,  men  noget  overfladisk  Intelligens;  de 
lade  eig  hurtig  henrive  af  deres  sydlandske  Hjærtevarme,  men 
søge  paa  samme  Tid  med  egenkjærlig  Forsigtighed  at  hytte 
deres  Skind;  de  skulle  derfor  gyse  tilbage  for  Blodsudgydelse 
og  rejse  sig  E^ælden  mod  fremmed  Vælde  (Mserk  dog  „den 
sicilianske  Vesper"). 

»Peloponneserkrigen«  og  derfor  kort  før  Aar  400  blev  øde- 
lagt af  Syrakusanerne.  Levningerne  af  dens  Befolkning 
grundede  sammen  med  en  Del  Dorer  lidt  nordligere  Byen 
Tauromenion  (nu:  Taormina),  der  (fra  c.  300)  stod  under 
syrakusansk  Herredømme.  Her  ses  endnu  Rester  af  et 
i  Klippen  udhugget  Theater  med  skjon  Udsigt  over  Kyst 
og  Hav. 

I  det  af  Ætnas  Fod  og  Søen  dannede  Hjørne  af  den 
ostsiciliske  Kystslette  skar  sig  ind  en  lille  Vig  (nu:  porto 
vecchio,  der  skal  være  yderligere  indsnævret  af  en  Lava- 
strøm) ;  her  grundede  Udvandrere  fra  Naxos  (c.  730)  Staden 
Katana  (nu:  Catania).  Naxiere  sloge  sig  ligeledes  ned  i 
Leontinoi  (nu:  Lentini),  lige  sønden  for  den  nævnte  Slette; 
men  denne  Stad,  Sofisten  Gorgias's  Hjemsted,  blev  (476  fer 
Kr.)  tagen  af  Syrakusanerne  og  snart  doriseret. 

Katana,  der  var  og  endnu  er  Ætnaegnens  Hovedhavn 
og  et  vigtigt  Knudepunkt  for  Øens  Vejlinjer  (se  neden  for), 
blev  gjeutagne  Gange  overvældet  af  de  syrakusauske  Her- 
skere (Hieron,  Dionysios,  Agathokles),  men  var  endnu,  efter  at 
den  i  den  første  puniske  Krig  var  falden  i  Romernes  Hænder, 
en  af  øens  folkerigeste  Stæder,  Den  var  ogeaa,  ligesom  i 
vore  Dage,  meget  udsat  for  Overlast  af  Vulkanens  Lava- 
strømme og  Askeregn.*)  I  Catania  staa  endnu  Resterne 
af  et  græsk  Theater.  af  et  romersk  Amtitheater  og  af  en 
Akvædukt,  der  førte  Vand  fra  Ætnas  Sydskrænt. 

Thukydid  omtaler  tre  Udbrud  af  Ætna,  af  hvilke  det 
andet  og  tredje  fandt  Sted  i  jdet  5te  Aarhuudrede  (479  & 
425).    Askeregnen  naaede,  siger  Plinios,  til  Tauromenion  og 


*)  I  Katana  æredes  under  Navnet  „de  tromme"  («  evce^elsi 
tvende  Ynglingers  Minde,  som  under  et  Udbrud  skulle  have 
baaret  deres  Forældre  bort  med  Fare  for  sig  selv;  en  Lava- 
strøm kom  mod  dem,  men  delte  sig,  saa  de  frelstes  som  ved 
et  Mirakel  (Pausanias).  —  Disse  lokale  Helgener  ses  ogsaa 
fremstillede  paa  enkelte  af  Byens  Mønter. 

Katana;  Larmen  hørtes  over  en  stor  Del  af  Øen,  i  det  den 
under  Kolossen  hvilende  Gigant,  som  Virgil  synger, 

„bragte  med  Drønen 

hele  Trinakrien  Skjælven  og  dækked'  med  Røgskyer  Himlen." 

„Over  Tyfoevs's  uhyre  Krop  hviler  Ætna,  det  høje, 
og  ved  sin  Aande  af  Ild  sætter  han  Jorden  i  Brand" 

hedder  det  hos  Ovid, 

Ætnas  nedre  Skraaninger  og  dets  brede  Basis,  hvis 
yderste  Omkreds  omspænder  et  Fladerum  af  20  Q  Mil, 
vare  rigelig  gødede  af  vulkansk  Aske  og  dannede  et  yppigt 
Kulturland  med  Vin-  og  Frugthaver  og  Olivenlunde, 
»velskikket  ogsaa  til  Kodfrugtavl  og  Faarefedning«,  siger 
Strabon.  Oven  for  dette  Strøg  gik  der  om  Keglen  en  Krans  af 
Eg,  Bøg,  Kastanjelunde  og  Fyrreskove,  af  hvilke  der  nu 
kun  staar  spredte  Rester  igjen.  Det  øverste  Parti  af 
Keglen,  der  omfatter  næsten  Tredjedelen  af  dens  Højde 
(vell  0,500  F.),  danner  en  nøgen  Tinde,  som  Størstedelen  af 
Aaret  har  en  skinnende  Snehætte   over  det  graa  Askebælte. 

Strabon  havde  hørt  af  dem,  som  sidst  havde  besteget 
Toppen,  at  dér  der  oppe  strakte  sig  en  voldomgivet  Aske- 
mark af  c.  en  halv  Mils  Omkreds,  fra  hvis  Midte  der 
hævede  sig  en  askegraa  Høj,  som  i  stille  Vejr  udsendte  en 
Røgsøjle  af  200  Fods  Højde.  Set  neden  fra  udsendte 
Tinden  om  Natten  et  klart  Lys,  medens  den  om  Dagen 
var  hyllet  i  Røg  og  Mørke.  Undertiden  skete  der,  be- 
mærker Strabon,  ogsaa  Udbrud  gjennem  mindre  Bikratere; 
af  saadanne  ser  man  endnu  mange  ned  over  Kegle-Skraa- 
ningerne.  Fra  Toppen  har  man  et  herligt  »Fuglesyn«  over 
Størstedelen  af  Øen;  man  øjner  i  Nord  Stromboli,  i  Syd 
Malta,  i  Nordøst  Havet  hinsides  Calabrien.  Navnlig  skal 
Solopgangen  afgive  et  imponerende  Skue  fra  Ætnas  Tinde; 
efter  Spartians  Udsagn  blev  denne  Udsigt  nydt  af  Turist- 
Kejseren    Hadrian. 

Ved  »det  sikuliske  Sund«  (o:  Messinastrædet),  hvor  en 
lav  seglformet  Tunge  skyder  frem  mod  Nordøst  og  danner 

en  tryg  og  rummelig  Havn,  der  i  Nord  dækkes  af  den  halv- 
anden Mil  Qæme  Pachynumpynt  (na:  Capo  di  Faro),  havde 
Chalkidiere,  kort  efter  Naxos's  Anlæg,  grundet  Kolonien 
Zankie  (af  det  sikuliske  Zanklon:  »Segl«);  denne  Stad,  hvor  fra 
der  dreves  Sørøveri  (Pausanias),  faldt  i  første  Halvdel  af 
5te  Aarhundrede  i  Hænderne  paa  en  Tyran,  der  beherskede 
Rhegium  (nu:  Reggio  paa  Sundets  Fastlandsside),  og  fik  til 
Dels  en  ny  dorisk  Befolkning  af  messenisk  Æt*);  den 
kaldtes  siden  Messana  (nu:  — sina).  Efter  at  den  kort  efter 
400  var  ødelagt  af  Karthagerne,  men  gjeubefolket  af  den 
ældre  Dionysios,  blev  Byen  i  Aaret  281  før  Kr.  tagen  af 
campanske  Lejetropper,  der  havde  tjent  under  Agathokles; 
disse  »Mamertiner«,  som  de  kaldte  sig  (af  >Mamers  ==  Mars: 
Krigsguden),  gave  sig,  som  bekjendt,  snart  under  romersk 
Beskyttelse,  og  Stedet  tjente  Romerne  som  Operationsbasis 
under  deres  Kampe  paa  Sicilien  i  den  første  puniske  Krig. 
Strabon  roser  Omegnens  Vin,  der  »ikke  stod  tilbage  for 
nogen  italiensk  Sort«. 

Strax  østen  for  Messinapynten  gik  den  frygtede  Mal- 
strøm Charybdis  **) ,  hvis  voldsomme  Hvirvler  opslugte 
Smaafartøjer;  Vragstumperne  skylledes,  fortæller  Strabon, 
atter  op  paa  Stranden  ved  Tauromenium. 

Til  Messanas  Omraade  hørte  det  der  fra  grundede  Mylæ 
(nu:  Milazzo),  der  laa  ved  Foden  af  et  langt  Næs,  som 
stikker  frem  fra  en  ikke  ubetydelig  Kystslette.  Uden  for 
Mylæ  (»ved  de  lipariske  Øer«)  vandt  Romerne,  som  bekjendt, 
i  260  før  Kr.  deres   første  Søsejr;   her   blev   ogsaa  Sextus 


*)  Der  sendtes  siden  aarlig  et  Festkor  af  Drenge  til  Rhegium. 
Sundet  var  med  rette  frygtet  for  sine  Storme  og  Strømme, 
og  Pausanias  saae  i  Olympia  Broncestatuer  af  35  Drenge 
med  Korfører  og  Flojtespiller,  som  engang  vare  omkomne  i 
dets  Bølger  paa  en  saadan  Festfart.  (V..  25.) 
♦*)  Scylla  var  et  Klippenæs   paa  Fastlandssiden.   — 

„Scyllapaa  højre  Haand,  over  til  venstre  det  grumme  Charybdis 
truer  os  —  — "  synger  Virgil. 

Pompejus's  Flaade  slaaet  af  Agrippa,  Augustus's  højre 
Haand  (36  før  Kr.). 

Ved  Mundingen  af  Aaen  Himera^  noget  vesten  for  Nord- 
kystens Midtpunkt,  havde  Zanklæer  (c.  650)  grundet  Hi- 
mera,  der  blev  ødelagt  af  Kartbagerne  kort  før  Aar  400. 
I  Aaret  480  før  Kr.  havde  Theron,  Herre  i  Akragas  (nu: 
Girgenti)  fordrevet  en  i  Himera  herskende  Tyran  og  til- 
intetgjorde derpaa,  i  Forbund  med  Gelon  af  Syrakus,  dennes 
vældige  karthagiske  Hjælpehær  nær  Aaen  og  Byen,  hvorved 
et  rigt  Bytte  og  utallige  Fanger  faldt  i  Hellenernes  Hænder. 

Himera,  Strofe-Skaberen  Stesichoros's  Fødested,  blev 
aldrig  gjenrejst,  men  afløstes  af  det  lidt  vestligere  (^»hime- 
ræiske«)  Thermæ  (au:  Termini),  der  besad  ansete  Salt- 
Mider  og  fik  Fristats-Kaar  af  Romerne,  da  disse  blev  Vest- 
siciliens Herrer.  —  Her  var  den  fra  Syrakus's  Historie  be- 
kjendte  Aagathokles  født.  (Sluttes). 

Axel  Ludvigsen. 

(Slutning). 


IL 

1  det  foregaaende  er  der  søgt  gjennem  enkelte  Træk 
at  give  Læserne  en  Antydning  af,  hvilken  Mand  Saxo  var; 
men  et  ret  fyldigt  Indtryk  vil  man  dog  først  faa  ved  selv 
at  læsp  hans  Værk. 

Selv  om  Paludan-Miillers  ovennævnt«  Gisning  (se  S. 
271)  er  rigtig,  at  den  sidste  Del  af  det  er  udarbejdet  først, 
derpaa  Oldtidens  Historie  og  til  sidst  den  mellemliggende 
Del,  danner  dog  Værket  fra  ferst  til  sidst  en  mærkelig 
Enhed.  Noget  bidrager  maaske  hertil  den  Omstændighed, 
at  selve  Texten  knn  er  én  o :  der  er  paa  et  Par  Smaastykker 
nær  ikke  efterladt  os  noget  Haandskrift  af  Saxos  Bog,  hvor- 
med vi  kunne  sammenligne  Kr.  Pedersens  Udgave.  I  Mod- 
sætning til  andre  Forfattere,  hvis  Værker  paa  saa  mange 
Steder  ere  Gjenstand  for  forskjellige  Tolkninger  og  Læse- 
maader,  staar  Saxo  saaledes  i  den  Form,  i  Jhvilken  det 
lykkedes  Kr.  Pedersen  at  redde  ham  fi^  Ødelæggelse,  hel- 
støbt og,  som  det  synes,  uden  væsentlige  Indgreb  fra 
skjødesløse  eller  alt  for  tjenstivrige  Afskriveres  Side.  Det 
er  dog  sandsynligt,  at  Bogen  i  Tidernes  Løb  har  faaet  en 
anden  Titel  end  den  oprindelige;  thi  den  synes  fra  først 
af  at  have  heddet  »De  danskes  Bedrifter«,  og  Kr.  Pedersens 

Udgave  har  ogsaa  en  noget  lignende  Titel:  »De  danske 
Kongers  og  Heltes  Historie« ;  men  senere  er  dette  blevet 
ombyttet  med  det  nu  gængse  Navn  »Historia  Danica«  o: 
den  danske  Krennike.  Det  oprindelige  Navn  er  nu  egentlig 
nok  saa  betegnende  som  det,  Tiden  har  givet  Saxos  Værk; 
thi  det  giver  et  klarere  Begreb  om,  at  det  er  Personlig- 
hederne, Kongerne  og  Heltene,  mere  end  Staten,  dens  ind- 
vortes og  udvortes  Forhold,  der  træde  i  Forgrunden.  Vor 
store  Historieskriver  har  mere  i  sig  af  en  Digter  og  af  en 
Moralist  end  af  en  Statsmand,  ja  han  ser  endog  hele  en 
Konges  (Svend  Tveskjægs)  Regeringshistorie  i  et  væsentlig 
urigtigt  Lys,  for  at  han  derudaf  kan  faa  Lejlighed  til  at 
fremstille  ham  som  et  Exempel,  Mage  til  den  fortabte  Søn. 
Saxo  ligner  Herodot,  den  store  græske  Mester  i  Krønnike- 
skrivningen,  deri,  at  han  overalt  i  sin  Fremstilling 
lægger  Vægten  paa  det,  der  kan  fængsle  Interessen  for  Per- 
sonerne, Heltegjerni ugerne  o.  s.  v.,  og  ikke  paa  det  terre 
skematiske  Apparat.  Deraf  kommer  det  Liv,  der  er  over 
hans  Fortællemaade,  og  som  har  skabt  Skikkelser,  der  altid 
ville  vedblive  at  staa  klart  og  skarpt  for  Folkets  Fantasi, 
som  Rolf  og  hans  Kæmper,  den  gamle  Vermund,  Uffe,  Hag- 
bard og  Signe,  for  ikke  at  tale  om  dem,  der  have  gaaet 
hele  Jorden  over,  som  Hamlet  i  Shakespeares  Gjengivelse*); 
men  rigtignok  savnes  i  de  senere  Beger  af  Saxos  Værk 
stærkt  en  ordnet  Tidsregning,  ja  han  kommer  ikke  faa 
Gange  paa  tværs  af  den  Beregning  af  Aarstallene,  vi  have 
andensteds  fra.  Hans  Fortælling  om  Thyra  Dannebod  og 
om  Gorm  den  gamles  Død  stemmer  heller  ikke  med  et  saa 
sikkert  Mindesmærke  som  Jællingsteiiene,  af  hvilke  den  ene 
netop  er  rejst  af  Gorm  som  Gravminde  over  hans  Dronning; 
men  her  har  Saxo   sandsynligvis    fulgt   en   mundtlig  Over- 


*)  Nu  for  ganske  nylig  se  vi  jo,  at  den  tyske  Komponist  Marschner 
i  Saxos  Fortælling  om  Sangerdrotten  Hjarue  har  fundet  Æmne 
til  en  Opera. 

levering,  og  paa  samme  Maade  gaar  det  med  det  smukke 
Sagn  om  den  roskildske  Biskop  Vilhelms  Ded  (kun  et 
Hundrede  Aar  før  hans  egen  Levetid),  der  heller  ikke  kan 
bringes  i  Overensstemmelse  med  Tidsregningen.  Naar 
Saxos  Fremstilling  oven  for  er  sammenstillet  med  Herodots, 
maa  det  dog  ikke  overses,  at  han  ganske  mangler  det  naive 
Præg,  der  er  saa  karakteristisk  for  Herodot.  Saxos  Bog 
har  ikke  den  Ungdomsfriskhed,  der  udmærker  Grækenlands 
ferste  store  historiske  Værk,  dens  noget  kunstlede  Stil 
minder  mere  om  Thukydid,  Herodots  nærmeste  Efterfølger 
i  den  græske  Historieskrivning. 

Uagtet  Saxos  Værk  vel  egentlig  viser  sig  størst  i  hans 
Skildring  af  Valdemar  den  stores  Regering  og  den  nærmest 
foregaaende  Tid,  hvor  man  saa  tydelig  mærker,  at  han 
støtter  sig  dels  paa  Absalons  Meddelelser,  dels  paa  sine 
egne  Oplevelser,  ja  mange  Gange  til  hvad  han  selv  har 
været  Øjenvidne  til,  er  det  dog  i  den  almindelige  Bevidsthed 
hans  Behandling  af  Sagnhistorien,  som  danner  Hoved- 
momentet til  Bedømmelsen  af  ham.  Det  er  ogsaa  den,  der 
har  givet  Anledning  til  de  haarde  Domme,  enkelte  af  hans 
Kritikere  have  fældet  over  ham.  Selv  en  Mand  som  Hol- 
berg, der  dog  i  øvrigt  godt  forstod  at  værdsætte  Saxo,  taler 
i  sin  Danmarkshistorie  om  >  Saxos  sælsomme  og  umenneske- 
lige Fabler«  —  ligesom  han  siger  om  Runestenene,  at  paa 
4 — 5  nær  kunne  de  ikke  forklares  af  nogen  Menneske- 
hjærne  — .  og  han  ytrer,  at  Ærkebiskop  Absalons  »Rela- 
tioner^  vel  ere  ypperlige,  for  saa  vidt  de  angaa  hans  egne 
Tider,  men  at  de  ikke  kunne  tjene  til  Grundlag  i  den 
ældgamle  Historie.  Det  har  da  ogsaa  været  et  af  Angrebs- 
punkterne mod  Saxos  Troværdighed,  at  de  ni  første  Bøger 
i  hans  Værk  vare  folde  af  utrolige  Historier  og  Æventyr 
og  mere  synes  at  være  skrevne  af  en  Romanforfatter  end 
af  en  Historiker.  Dog  ligesom  Saxo  i  den  senere  Del  af 
sit  Værk  paa  de  Steder,  hvor  man  kan  koutrolere  ham  ved 
Hjælp  af  andre  Forfattere,    viser   sig    fuldt   saa  paalidelig 

Historisk  Arkiv.     I.     18^  23 

som  nogen  af  Samtidens  Krønnikeskrivere,  saaledes  er  der 
selv  i  Oldtiden  Partier,  hvor  han  ses  at  stemme  godt  over- 
ens med,  hvad  der  ellers  er  kjendt,  saaledes  hans  Frem- 
stilling af  Godfreds  Kampe  med  Karl  den  store,  der  be- 
kræftes af  dennes  samtidige,  Eginhard.  Kongernes  Række- 
følge i  Oldtiden  har  været  udsat  for  megen  Kritik,  og 
sikkert  ikke  uden  Grund ;  thi  en  genealogisk  og  kronologisk 
Oversigt  over  de  danske  Konger  før  Gorm  den  gamle  kan 
man  ganske  vist  ikke  opbygge  paa  Grundlag  af  Saxo;  at 
han  dog  ikke  er  gaaet  ganske  løst  frem,  men  virkelig  har 
haft  for  sig  gamle  Optegnelser  af  danske  Kongerækker,  kan 
ses  af,  at  han  nævner  flere  Konger,  om  hvilke  han  siger,  at 
han  intet  véd  at  fortælle,  og  som  han  altsaa  kun  kan  have 
fundet  i  saadanne  skematiske  Rækker.  Netop  paa  et  Punkt, 
der  vedrører  Rækkefølgen  blandt  Kongerne,  synes  Saxo 
(hvad  for  Resten  allerede  Holberg  har  haft  aabent  Øje  for) 
i  den  nyeste  Tid  at  skulle  faa  Ret  over  for  de  islandske 
Sagaskrivere.  Det  er  om  Regner  Lodbrog,  hvem  Islænderne 
gjøre  til  en  'Søn  af  den  Sigurd  Ring  eller  —  som  Saxo 
kalder  ham  —  Ring,  der  vandt  Slaget  paa  Braavallahede^ 
og  hvis  Dødsaar  i  Henhold  hertil  sættes  til  794.  Saxo 
sætter  ham  derimod  kort  efter  Godfred  og  lader  ham  kæmpe 
med  Kejserne  Karl  den  store  og  Ludvig  den  fromme;  og 
da  nu  Eginhard  netop  ogsaa  paa  denne  Tid  næ'vner  en 
dansk  Konge  Reginfred  eller  Regner,  og  da  Lodbrogs- 
søunernes  Plyndringstog  til  England  endnu  omtales  hen- 
imod  Aaret  870,  synes  den  nyere  historiske  Kritik  at  være 
tilbøjelig  til  paa  dette  Punkt  at  give  Saxo  Ret  over  den 
oven  i  Kjøbet  henimod  et  Aarhundrede  yngre  islandske 
Saga  om  Regner  Lodbrog  og  hans  Sønner. 

Er  det  saaledes  højst  uretfærdigt,  paa  Grundlag  af 
Sagnhistorien  at  ville  kaste  en  Skygge  over  Saxos  Tro- 
værdighed i  det  hele  taget,  ville  vel  ogsaa  nu  kun  faa  under- 
skrive Holbergs  Dora  over  hans  Portællinger  i  de  9  første 
Bøger,   lige   saa  lidt   som   man   vil  slutte  sig  til  den,  hvad 


Om  Saxo  Grammaticus  og  hans  Krønnike.  339 

Runestenene  angaar.  Det  er  vistnok  især  paa  Gnind  af  de 
enkelte  Fortællinger  hos  Saxo,  der  have  et  mystisk,  trold- 
domsagtigt Præg,  t.  Ex.  om  Kong  Hadding,  om  Hother  og 
Balder,  om  Thorkel  Adelfar,  at  man  har  kunnet  domme 
saa  haardt  om  en  af  Middelalderens  storste  Forfattere. 
Dog,  man  gjer  ogsaa  sikkert  stor  Uret,  dersom  man  vilde 
tro,  at  han  paa  nogen  som  helst  Maade  ikke  havde  været  i 
god  Tro  ved,  hvad  han  har  skrevet.  Han  siger  jo  ogsaa 
selv  i  Fortalen,  at  det,  han  vil  give,  er  ikke  et  ufornuftigt 
Opspind  af  Æventyr,  men  et  sanddru  Kjendskab  til  Old- 
tiden. Det  maa  ikke  glemmes,  at  hans  Værk  ligger  700 
Aar  tilbage  i  Tiden,  og  at  den  Tids  Menneskers  Tankesæt 
var  vidt  forskjelligt  baade  fra  Holbergs  og  fra  vor  Tids. 
Hertil  kommer  end  videre,  at  Saxo  umulig  kunde  betragte 
den  gamle  hedenske  Gudetro  med  de  samme  Øjne  som  vi; 
for  ham  maatte  nødvendigvis  Odin,  Balder  og  de  evrige 
Guder,  saaledes  som  Fortællingen  om  dem  kom  til  ham  i 
en  forvansket  Overlevering,  staa  som  Troldmænd  og  falske 
Undergj ørere.  Han  viser  paa  flere  Steder,  at  han  kjender 
ikke  lidet  til  Asalæren,  Kampen  mellem  Aser  og  Jætter, 
Thors  Hammer  o.  s.  v.;  men  hans  Hovedbetragtning  af 
Asernes  Optræden  i  Sagnene  maa,  som  anfert.  blive  urigtig 
og  skjæv.  Ogsaa  i  ovrigt  er  hans  Behandlingsmaade  af 
Stoffet  til  Oldhistorien  forklarlig.  Han  har  forefundet  en 
Mængde  gamle  Kvad.  Sagn,  ja  vel  endog  islandske  Sagaer 
(i  alt  Fald  synes  Fortællingen  om  Erik  den  veltalende  at 
have  været  en  saadan);  dem  har  han  samlet,  og  han  er  i 
den  Henseende  langtfra  uden  nogen  Kritik ;  han  oplyser  jo 
selv  i  Fortalen,  hvilke  hans  Kilder  have  været,  og  paa 
flere  Steder  siger  han  selv,  at  der  er  forskjellige  Beretninger 
om  den  samme  Sag,  Denne  Samler-  og  Bearbejdervirk- 
somhed fortjener  saa  langt  fra  Eftertidens  Dadel,  at  det 
tvært  imod  er  Saxos  uvisnelige  Ære,  at  han,  efter  at  have 
skrevet  sin  Samtids  Historie,  gav  sig  i  Lag  med  det 
umaadelige  Arbejde :  at  redde  Danmarks  Oldtid  fra  Glemsel ; 

ii* 

thi  det  maa  man  vel  mindes,  naar  man  læser  disse  Bøger 
af  hans  Værk,  at  uden  dem  vilde  den  folkelige  Overlevering 
om  Rigets  Ælde,  om  dets  gamle  Konger,  dets  Helte,  Fol- 
kets Levevis  og  Tænkemaade  i  Oldtiden  være  gaaet  næsten 
ganske  til  Grunde,  og  hvad  der  vilde  være  blevet  bevaret 
derom,  vilde  skyldes  de  islandske  Sagamænd.  Ligesom  nu 
i  alt  Fald  den  ene  af  de  to  historiske  Sagaer,  der  behandle 
Danmarks  Historie  (Jomsvikingasaga),  hverken  hører  til  de 
bedste  eller  de  paalideligste,  saaledes  ere  de  Sagaer,  der 
behandle  vor  Oldtid,  i  det  hele  taget  af  meget  sen  Datura 
og  af  en  øjensynlig  æventyrlig-romantisk  Karakter;  dette 
gjælder  baade  om  Rolf  Krakes  og  om  Regner  Lodbrogs 
Saga.  Mange  af  de  skjønneste  Sagn  kjendes  ikke  af  Is- 
lænderne, og  A,  D.  Jørgensen  har  ubetinget  Ret,  naar  han 
i  sine  »40  Fortællinger  af  Fædrelandets  Historie«  siger: 
»Uden  Saxos  Bog  vilde  vor  Oldtid  vel  have  haft  enkelte 
store  og  opløftende  Billeder,  som  andre,  især  islandske  For- 
fattere have  opbevaret;  men  den  vilde  liog  savne  sin 
bedste  Rigdom.  Saaledes,  som  den  træder  os  i  Mede  i 
Saxos  Fortællinger,  er  den  uden  Sidestykke  i  Evropa  siden 
Grækernes  Dage.«  Det  er  netop  især  denne  Del  af  Saxos 
Værk,  der  har  gjort  ham  verdensberømt;  thi  det  er  navnlig 
i  den,  at  de  beundringsværdige  latinske  Oversættelser  af  de 
gamle  Kvad  forekomme,  og  skjønt  hele  V^ærket  ogsaa  i 
Henseende  til  Stilen  danner  en  Helhed,  er  der  dog  ingen 
anden  Del  af  det,  hvor  man  tydeligere  ser  den  Forening  af 
en  Historieskrivers  og  en  Digters  Aand,  som  gjor  Saxo  til 
den  Mester,  han  er. 

Naar  man  ser,  at  Saxo  i  de  gamle  leoninske  Vers,  der 
ere  omtalte  i  Begyndelsen  af  denne  Afhandling  (se  S. 
260 — 61),  sættes  over  ikke  blot  Cicero,  men  ogsaa  over 
Ovid  og  Vergil  som  Digter,  vil  man  kunne  forstaa,  i  hvor 
høj  Grad  Bearbejdelsen  af  Kvadene  har  forøget  hans  Be- 
rømmelse, og  enhver,  der  læser  hans  latinske  Vers,  vil  ind- 
rømme,   at    det  er  med   rette.      Mulig   har    han    faaet   sit 


Om  Saxo  Grammaticus  og  hans  Krønnike.  341 

Tilnavn  »Gi-ammaticus«  af  samme  Grand;  i  alt  Fald  har 
Paludan-Muller  ment,  at  det  i  Middelalderens  Latin  kunde 
betyde  »Oversætter  af  Digte«.  Imidlertid  maa  vistnok  saa 
vel  denne  Betydning  som  en  anden,  hvorefter  det  kunde 
betegne  en  Sekretær  (og  altsaa  hentyde  til  Saxos  Stilling 
hos  Absalon),  anses  for  at  være  sjældne  i  Forhold  til  Ordets 
almindelige:  den  lærde  (særlig  med  Hensyn  til  Sprog),  og 
denne  synes  da  ogsaa  at  være  den  naturligste,  naar  Talen 
er  om  at  forklare  det  Navn.  Saxo  har  taaet  af  Eftertiden. 
Tilnavnet  »Longus«  er  allerede  tidligere  blevet  omtalt;  men 
det  er  lige  saa  lidt  trængt  igjennem  som  Betegnelse  for 
ham,  som  det  er  lykkedes  at  oplyse,  om  han  virkelig  var 
af  »de  Langers«  Æt.  Grandtvig  har  for  saa  vidt  Ret  til 
at  sige: 

„Om  du  førte  i  dit  Skjold 
Langers  Vaaben,  Roser  trende, 
derpaa  Stuelærdom  gold 
tygge  kan  til  Verdens  Ende-'; 

men  at  det  skulde  være  saa  særlig  dadelværdigt  at  søge 
dette  Spørgsmaal  oplyst,  hvis  det  havde  været  muligt,  ville 
vistnok  de  færreste  kunne  indse. 

Det  hører  vel  næsten  til  Umulighederne,  naar  man 
vil  gjøre  sig  bekjendt  med  Saxo,  da  at  undgaa  at  komme 
ind  paa  en  Sammenligning  mellem  ham  og  Nordens  anden, 
lidt  yngre  Historieskriver,  Snorre  Sturlason.  Kjende  vi  kun 
lidet  til  Saxos  Liv,  er  Snorres  til  Gjengjæld  særdeles  godt 
Igendt;  men  hvad  vi  vide  om  ham,  er  hverken  synderlig 
hædrende  for  ham,  om  det  end  viser  ham  som  en  overmaade 
begavet  Mand,  eller  meget  oplysende  med  Hensyn  til  hans 
Værks  Tilblivelsesmaade.  Saa  meget  staar  dog  med  Hensyn 
til  dette  sidste  fast,  at  Snorres  »Hejmskringla«  er  bygget 
paa  en  forudgaaende  omfangsrig  historisk  Litteratur  paa  Is- 
land og  er  ligesom  Blomsten  deraf,  medens  Saxo  til  Ud- 
arbejdelsen af  sin  Danmarks  Krennike  ingen  saadanne  For- 
arbejder havde  at  støtte  sig  til.    Begge  have  de  bygget  paa 

den  folkelige  Overlevering,  navnlig  Kvadene,  Saxo  særlig 
paa  den  dansiie  (som  nu  kun  findes  i  hans  latinske  For- 
klædning), Suorre  paa  de  norsk-islandske;  men  den  sidst 
nævnte  havde  tillige  for  sig  betydelige  skrevne  Værker,  der 
behandlede  i  ;alt  Fald  Dele  af  Norges  Historie.  Af  saa- 
danne,  vedrørende  Danmark  har  Saxo  derimod  ingen  benyttet, 
medens  han  dog  raaaske,  som  antydet,  har  indlemmet 
enkelte  islandske  Sagaer,  som  ere  komne  til  ham,  rimeligvis 
mundtlig  gjeunem  de  ved  Valdemarernes  Hof  levende  Is- 
lændere, i  sin  Krønuike.  Paa  Saxos  Tid  var  nemlig  den 
skarpe  Sondring  mellem  Nordens  Sprog  og  den  deraf  følgende 
aandelige  Splittelse  endnu  ikke  indtraadt.  Islandske  Saga- 
mænd  vare  vel  sete  baade  hos  Valdemar  den  store  og  hos 
Valdemar  Sejr,  og  at  Saxo  hos  dem  har  erholdt  mange 
værdifulde  Meddelelser,  baade  angaaende  Oldtiden  og  raaaske 
ogsaa  om  Norges  Historie,  bekræfter  han  selv.  Det  er  dog 
givet,  at  Hovedmassen  af  Saxos  Fortællinger  om  de  danske 
Oldtidskonger  skyldes  en  indenlandsk,  i  Folket  levende 
Overlevering,  der  vel  i  mange  Punkter  falder  sammen  med 
den  norsk-islandske,  men  som  dog  har  et  selvstændigt  Præg. 
Det  er  imidlertid  en  af  de  mange  Skyggesider  ved,  at  Saxo 
brugte  sin  Tids  lærde  Tungemaal,  at  denne  Overlevering 
derved  mistede  det  nationale  Tilsnit  og  den  Rod  i  selve 
Folkets  Liv,  som  i  saa  høj  Grad  udmærker  Norges  Konge- 
sagaer i  Snerres  Fremstilling.  Saxos  pyntelige,  noget 
kunstlede  Latin  er  vel  et  Vidunder  for  sin  Tid  og  i  og  for 
sig  Vidnesbyrd  om  en  glimrende  Begavelse,  men  at  lade 
Hagbard  og  Signe,  Stærkod,  Bjarke  og  Hjalte,  Erik  Ejegod 
og  Kong  Valdemar  tale  i  dette  Sprog  er  ikke  bedre  end  at 
skabe  en  nordisk  Skjald  om  til  en  provencalsk  Troubadur. 
Derfor  har  Snorres  ædle,  klare  og  simple  Stil  en  ganske 
anderledes  betagende  Magt  over  Læserne  end  Saxos  Sprog- 
kunst,  og  vi  maa  des  værre  tilstaa;  ingen  af  Saxos  Over- 
sættere, hvor  fortjenstfulde  de  end  hver  paa  sin  Vis  ere, 
have  mægtet  at   komme  igjennem  den  latinske  Skal   og  at 

tinde  den  bag  ved  liggende  gammeldanske  Kjærne  igjen. 
De  have  hver  givet  deres  Syn  paa  vor  Oldtid  et  kraftigt 
og  —  i  alt  Fald  for  Gmndtvigs  Vedkommende  —  genialt 
Udtryk;  men  de  have  ikke  kunnet  oversætt«  Saxo  i  den 
Forstand,  at  de  have  naaet  at  give,  hvad  han  vilde  have 
givet,  dersom  han  havde  skrevet  paa  Dansk.  Det  har 
Gnmdtvig  imidlertid  Ret  i,  at  selv  i  Latinen  mærker  man 
overalt  Saxos  danske  Hjærte,  hans  brændende  Iver  efter  at 
sætt«  sit  Fædreland  og  dets  berømte  Mænd,  ja  enhver 
Heltedaad,  udøvet  af  en  dansk,  et  Hædersminde,  og  for  at 
dette  kunde  blive  kundbart  for  den  hele  civiliserede  Verden, 
var  det  jo  netop  nødvendigt,  at  Krenniken  blev  skreven  paa 
Latin.  Man  maa  da  ikke  overse,  naar  man  vil  sammen- 
stille Saxo  med  Snorre,  under  hvilke  hejst  forslrjellige  Vil- 
kaar  de  arbejdede,  den  ene  nedt  til  at  samle  hele  sit  Stof 
fra  nyt  af  og  til  at  skrive  paa  et  Sprog,  der  ikke  var  hans 
Modersmaal  den  anden  raadende  over  en  historisk  Litterattir 
næsten  uden  Mage  og  arbejdende  paa  et  Værk,  ej  blot  i 
national  Aand,  men  ogsaa  i  nationalt  Klædebon.  Betænke 
vi  dette,  knnne  vi  vel  sætte  Saxo  ved  Siden  af  Snorre,  selv 
om  man  gjærne  anerkjender  dennes  Mesterskab.  Begge 
have  de  arbejdet  i  samme  Aand:  at  redde  vore  nordiske 
Forfædres  Historie  fra  Glemsel,  og  begge  have  de  uaaet, 
hvad  de  vilde:  at  give  henholdsvis  Danmark  og  Norge  et 
enestaaende  og  uforgængeligt  historisk  Mindesmærke  om 
svundne  Tiders  Kampe  og  Idrætter.  Dog  ligesom  Saxos 
Arbejde  af  de  oven  anforte  Grunde  maa  have  været  det 
største,  saaledes  har  det  ogsaa  en  større  Fylde  end  Snorres; 
thi  det  gaar  tilbage  til  den  Qærneste  Old,  til  den  Tid. 
hvor  selve  Rigets  Tilblivelse  skjuler  sig  i  Mørke,  medens 
Snorre  naturligvis  først  kunde  begynde  Norges  Historie  med 
Halfdan  Svarte,  altsaa  næsten  ved  den  nordiske  Middelalders 
Begyndelse,  og  kun  behandler  Oldtidshistorien  i  et  kort 
Omrids  af  Tnglingeslægtens  Historie.  I  det  de  saaledes 
have  arbejdet   paa  forskjellig  Vis,   have   de   tillige   præget 


344  0°^  Saxo  Grammaticus  og  hans  Krønnike. 

deres  Værker  hver  med  sin  Individualitet,  og  det  er  kun 
sjældent,  at  man  kan  sige,  at  de  mødes.  Paa  ét  Punkt 
kan  dette  dog  med  Sandhed  siges  om  dem,  men  da  er  det 
ogsaa  saaledes,  at  de  næsten  bruge  de  samme  Ord  om  den 
samme  Sag.  Det  er  Historien  om  Ejnar  Tambeskjælver  i 
Slaget  ved  Svolder,  hvor  hans  Bue  bliver  skudt  i  Stykker, 
og  han  da  siger  til  Kong  Olaf:  »Dér  brast  Norges  Rige  af 
din  Haand.«  Den  fortælles  af  Saxo  med  netop  disse  samme 
Ord,  som  ogsaa  findes  hos  Snorre,  der  [skrev  dem  omtrent 
30Aar  senere.  Dette  er  et  Bevis  blandt  mange  andre  paa,. 
at  hvor  forskjellige  de  to  Forfattere  ere,  er  dog  den  Kilde, 
de  have  øst  af,  i  det  store  taget  en  og  den  samme :  de 
nordiske  Folks  historiske  Overlevering,  og  paa,  at  Mindet 
om  de  store  Bedrifter  endnu  paa  deres  Tid  levede  trindt 
om  i  alle  Nordens  Lande. 

Det  har  været  disse  Linjers  Hensigt  at  yde  nogle 
Bidrag  til  at  vække  Lysten  til  et  nærmere  Kjendskab  til 
vor  berømte  Historieskriver;  thi  han  fortjener  sandelig  at 
kjendes  nærmere.  Han  har  frelst  vor  Oldtid  fra  Glemsel 
og  skrevet  vor  tidlige  Middelalders  Historie,  saaledes  som 
ingen  anden  vilde  have  kunnet  gjort  det,  og  dog  er  han 
den  beskedne  Mand,  der  frygter  for  at  gaa  til  et  saadant 
Arbejde,  og  kun  gjør  det,  fordi  ingen  anden  vil.  Og  selv 
med  hele  det  umaadelige  Stof,  han  har  samlet,  tror  han 
ikke  at  have  faaet  nok  med;  han  beklager,  at  meget  mulig- 
vis er  gaaet  tabt.  Det  er  karakteristisk  for  den  umaadelige 
Iver  og  Interesse,  hvormed  han  har  søgt  at  bevare  alt,  hvad 
godt  og  stort  der  er  udøvet  i  Danmark,  at  han  efter  at 
have  skjænket  Eftertiden  et  saadant  Mesterværk,  ej  fuld  af 
Mismod  over  ikke  at  have  kunnet  yde  mere.  Derfor  siger 
han  om  Uffe  den  spage:  »Om  hans  følgende  Bedrifter  (o: 
som  Konge)  mangler  der  Efterretninger  paa  Grund  af  For- 
tidens Fejl.  Det  er  dog  troligt,  at  de  have  været  glor- 
værdige, eftersom  hans  første  Heltedaad  var  saa  ærefuld; 
men  ved  kun  at  tinde  saa  korte  Beretninger  om  hans  Hånd- 

linger  mærker  jeg,  at  Manglen  paa  Forfattere  har  berøvet 
vort  Folks  berømte  Mænd  meget  af  den  Ros  og  Hæder, 
der  tilkom  dem.  Ja,  dersom  jSkæbnen  tidligere  havde  givet 
vort  Fædreland  det  latinske  Sprog,  da  vilde  de  danskes  Be- 
drifter fylde  utallige  Bind.«  Vor  Tid  vil  da  være  foldelig 
taknemmelig  for,  hvad  Saxo  har^givet,  og  den  vil  være  det 
endnu  mere,  fordi  vi  bag  hans  Værk  saa  tydelig  kunne  se, 
ej  blot  Manden  med  de  glimrende  Evner,  men  ogsaa  den 
glødende  Fædrelandsven,  der  ikke  har  hvilet,  førend  han  har 
naaet  at  rejse  det  danske  Folk  et  Mindesmærke  i  Littera- 
turen, [der  altid  vil  staa  som  en  af  dennes  ypperste  Frem- 
bringelser og  som  en  Paaminder  for  Efterkommerne  om,  at 
de  høre  til  et  Rige  og  en  Nation,  der  har  sin  Rod  i  en 
umaalelig  og  hæderfuld  Old. 

T.  B.  Cold. 


Peter  den  stores  nærmeste  Efterfølgere. 

(Slutn.) 


X. 

Indre  Forhold  under  Biron. 

JJen  russiske  Gejstlighed  havde  under  Anna  allerede 
naaet  at  indtage  den  Stilling,  hvori  vi  forefinde  den  i  vore 
Dage.  Peter  I.  havde  vel  for  en  Stund  berevet  Kloster- 
gejstligheden dens  Godser,  men  senere  havde  den  atter 
faaet  den  samlede  Styrelse  af  Klostrene  og  Kirkerne  i  sin 
Haand  og  kunde  nu  glæde  sig  ved  sikre  og  store  Indtægter. 
Denne  Korporation,  den  saakaldte  sorte  Gejstlighed,  hvor- 
til alle  kirkelige  Embedsmænd  hørte,  havde  Gruodejendomme 
med  758,802  mandlige  Sjæle;  enkelte  Ærkebisper  havde 
aarlig  30000  Rubler,  en  uhyre  Summa  for  en  Tid,  hvor 
Penge  vare  meget  sjældne  og  dyre,  og  Provinsernes  samlede 
Styrelse  næppe  krævede  saa  meget  i  Gage  som  en  enkelt 
af  disse  Kirkeherrer.  Derimod  levede  det  egentlige  Præste- 
skab, den  hvide  Gejstlighed,  i  smaa  Kaar  og  sank  ned  i  et 
uværdigt  Forhold  til  sine  Menigheder,  af  hvis  Kopeker  den 
skulde  leve.  Man  regnede  16000  Sognepræster  med  57000 
gejstlige  og  Kirketjenere.  Tatischtschev  klager  over,  at 
Poperne  vare  uvidende,  dovne  og  Øjentjenere  over  for  Ben- 

derne,  af  hvem  de  fik  Smaaskillingei,  oe  med  hvem  de 
levede  i  broderlig  Forstaaelse;  de  ophittede  Helligdage  for 
Bønderne,  lede  dem  bestandig  brygge  01  og  lave  Brændevin, 
aad  og  drak  umaadelig  og  passede  ikke  deres  Pligter. 
Popen,  den  egentlige  Bærer  af  Religiøsiteten  og  det  kirke- 
lige Liv,  var  ligesom  Embedsmanden  anvist  til  at  erhverve 
sit  Brød  paa  en  Maade,  som  besmittede  hans  Embede. 
Disse  57000  Hoveder  vare  snyltende  Kirketjenere  ligesom 
den  stjælende  og  dovnende  Bande  Statsembedsmænd.  der  stadig 
fornyedes  af  den  endnu  sterre  Mængde  tjenstpligtige  Adels- 
mænd. Staten  sugede  i  den  Grad  alt  Liv  og  alle  Kræfter 
til  sig,  at  de  lavere  Klasser  allerede  trængte  sig  frem  bag 
den  tjenstpligtige  Adel,  off  Kancellierne  fyldtes  med  e« 
Masse,  fuldstændig  raa  Skrivere,  som  tjente  sig  i  Vejret  og 
berigede  sig.  Adelen  søgte  i  Regelen  sin  Lykke  i  Hæren 
som  Officerer;  thi  det  var  det  fornemste  Trin  i  Embeds- 
standen: Kirken  og  Kancellierne  tilfaldt  for  det  meste  de 
fuldstændig  raa,  lavere  Klasser.  Tschin'en,  denne  Peters 
hierarkiske  Ordning,  var  allerede  bleven  den  eneste  Værdi- 
maaler  for  Mennesket;  den  alene  havde  Gyldighed  i  den 
officielle  Verden,  og  alle  trængte  sig  frem  for  at  vinde 
en  Rang. 

Tschin'en  var  nu  bleven  ikke  blot  et  Tegn  paa  offentlig 
Ære  og  en  overtagen  Pligt,  men  et  Fribrev,  hvorfra  alle 
statsborgerlige  Rettigheder  havde  sit  Udspring,  ja  ikke  blot 
de  statsborgerlige,  men  ogsaa  de  sociale;  thi  her,  hvor 
al  Verden  havde  en  Tschin,  fordi  al  Verden  maatte  tjene, 
stod  ogsaa  enhver  i  et  tjenstligt  Over-  eller  Underordnelses- 
forhold  til  Alverden,  og  man  vænnede  sig  til  at  bevare 
Rangforordningen  i  Samfundslivet.  Denne  Rangsyge,  som 
endnu  den  Dag  i  Dag  ikke  er  til  at  udrydde  i  Rusland. 
undergravede  det  hele  Land  i  moralsk  Henseende.  Enhver 
overordnet  mishandlede  sine  underordnede;  enhver  under- 
ordnet krøb  for  sin  Overmand,  og  enhver,  der  ikke  havde 
nogen   Rang,    blev    traadt   i    Støvet   af  alle.     Regiments- 

obersten  benyttede  Regimentslægen  som  Kammertjener,  lod 
ham  udbedre  sine  Parykker  og  forrette  andre  Tjenester; 
Civilembedsmanden  saae  ned  paa  og  udpumpede  Kjøbmanden 
eller  den  ikke  tjeiistgjørende  Godsejer,  men  blev  til  Gjen- 
gjæld  selv  ringeagtet  af  Officeren,  kort  sagt,  de  gamle 
Czartjeneres  Vilkaarligheder  havde  muligvis  ikke  været 
ringere,  men  nu  gaves  der  langt  flere  Lakejsjæle;  Peters 
Tschin  havde  bragt  en  lovmæssig  Ordning  ind  i  Vilkaar- 
ligheden. 

Det  maatte  den  ulyksalige  Tredjakovski  ret  sande,  da 
han  skulde  forfatte  et  Digt  til  Ære  for  den  kejserlige  Hof- 
nar, Fyrst  Golizyns  Bryllup  med  en  Kalmukpige,  et  Bryllup, 
Kejserinden  havde  dekreteret  til  Holfets  Fornøjelse.  Tredja- 
kovski fik  dette  Paalæg  fra  den  daværende  Kabinetsminister 
Volynski  gjennem  en  Kadet,  der  ved  denne  Lejlighed  tillod 
sig  en  upassende  Spas  med  Hofpoeten.  Da  han  imidlertid 
vilde  besvære  sig  herover  hos  Volynski,  trakterede  denne 
ham  med  Ørefigener  og  opmuntrede  samtidig  Kadetten  til 
at  følge  hans  Exempel,  hvad  strax  blev  udført  offentlig, 
i  mange  Menneskers  Overværelse.  Derpaa  gik  Tredjakovski 
hjem,  affattede  det  befalede  Digt  og  paatænkte  at  rejse 
Klage  hos  Biron;  men  da  han  kom  til  denne,  var  desto 
værre  ogsaa  Volynski  til  Stede,  og  han  modtog  igjen  Hr, 
Digteren  med  Ørefigener  og  lod  ham  fængsle.  Atter  blev 
den  Julyksalige  slæbt  frem  for  hans  Excellence,  skjældt 
frygtelig  ud,  afklædt  og  trakteret  med  70  Stokkeslag,  senere 
yderligere  bragt  til  Fornuft  med  30  Extraslag  —  hvorledes 
kunde  det  ogsaa  falde  ham  ind  at  klage  over  en  Minister? 
Derpaa  kom  han  i  Hullet  og  maatte  her  lære  sit  Digt 
udenad  for  at  kunne  fremsige  det  smukt  til  Ære  for  det 
nyforraælede  Par.  Saa  fik  han  en  ny  Dragt  Prygl  og  er- 
holdt sluttelig  sin  Kaarde  og  Frihed  tilbage.  Brylluppet 
fejredes  i  en  Bygning,  der  var  rejst  paa  Nevafloden  af 
Isblokke  og  udstyret  med  Tilbehør  af  Is,  og  den  halvtred- 

sindstyveaaricre   Brudgom   med    sin  unge  Brud    maatte  til- 
bringe Brudenatten  paa  et  Leje  af  Is*). 

Det  var  den  samme  Volynski,  hvem  Peter  den  store 
engang  prygledp  halvt  ihjel  for  et  Tyveris  Skyld,  om  hvem 
Biron  sagde,  at  han  alt  længst  havde  fortjent  Galgen,  og 
hvem  han  desuagtet  gjorde  til  Kabinetsminister,  fordi  han 
efter  sin  Erklæring  ikke  kunde  opdrive  nogen  bedre  blandt 
Russerne. 

Biroa  havde  vel  i  Grunden  Ret  heri;  thi  hverken  Rus- 
sernes Anlæg  eller  Opdragelse  egnede  sig  til  Uddannelsen 
af  paalidelige  og  dyg^tige  Embedsmænd;  af  de  forhaanden- 
værende  Kræfter  trak  derhos  mange  sig  tilbage  af  Uvilje 
mod  de  fremmede,  som  gjæme  bleve  foretrukne  for  dem. 
Jo  mere  Tyskerne  satte  sig  fast  i  de  indflydelsesrige  Stil- 
linger, desto  vanskeligere  faldt  det  Russerne  at  komme  til 
Vejrs,  da  de  havde  at  indhente  det  betydelige  Forspring, 
Tyskeren  i  Regelen  havde  forud  for  dem  ved  sit  Sprog,  sin 
Dannelse  og  Indsigt  i  de  oifentlige  Anliggender.  De  tyske 
Baroner,  der  fra  Østerseprovinserne  vare  vante  til  Selvstyre, 
maatte  fra  forste  Færd  være  enhver  Russer  overlegen  ved 
det  Kjendskab  til  en  ordnet  Styrelse  og  Statsliv,  de  med- 
bragte fra  deres  Hjem;  de  maatte  blive  bedre  Officerer  ved 
deres  traditionelle  Sans  for  ridderligt  Væsen  og  mandlig  Ære. 
Det  laa  saaledes  nær,  at  Anna  og  Birou  ved  deies  Tilboje- 
lighed  for  det  tyske  Væsen  sloge  Dørene  op  paa  vid  Gab 
for  de  hid  strømmende  Livlændere,  Estere  og  Kurlæodere. 
De  tyrkiske  Felttog  og  Miinnichs  Krigshæder  hidlokkede 
derhos  i  Hundredvis  de  kiigslystne  Lykkeriddere,  der  i 
Mængde  bleve  hvervede  som  Ofticerer;  mod  Slutningen  af 
Annas  Regering  skal  der  have  staaet  fusende  fremmede  Offi- 
cerer  i    russisk   Tjeneste;    de    mest    fremragende   af  disse 


*i  Om  det  hele  Hofliv  under  Anna  Ivanovna  henvises  i  øvrigt 
til  afdøde  Docent  C.  V.  Smith's  Afhandling  i  Hist.  Arkiv. 
1874,  1. 

Kræfter  tjente  desto  værre  væsentlig  til  at  drive  Storpolitik 
eller  at  pryde  en  evropæisk  Hofstat.  Tatiscbtscbev  havde 
ikke  Uret,  naar  han  bittert  klagede  over,  at  disse  Hof- 
embedsmænd nu  vare  overmægtige,  medens  de  under  Peter 
I.  vare  meget  ringeagtede. 

Den  aldrende  Ostermann  og  den  højt  stræbende  Miin- 
nich  vare  rigtignok  noget  mere  end  rene  Hofsnoge.  Den 
første  var  endnu  stadig  i  alle  vanskelige  Spørgsmaal  Oraklet, 
man  henvendte  sig  til;  den  anden  var  siden  1737  Genera- 
lissimus  og  den  hæderkronede  Feltherre,  der  energisk  ledede, 
øgede  og  uddannede  Hæren,  Redskabet  for  sin  Magt.  Da 
Krigen  var  endt,  vendte  Munnich  tilbage  for  yderligere  at 
fortsætte  sin  glimrende  Løbebane  ved  Hove;  saa  længe 
Anna  levede,  maatte  han  dog  ligefuldt  blive  staaende  paa 
anden  Plads  og  anerkjende  Birons  Overmagt.  Munnich 
havde  fort  en  ærefuld  Krig  mod  et  Offer  af  mange  Menneske- 
liv og  store  Summer.  Birons  Regimente  kunde  man  hverken 
kalde  hæderfuldt  eller  klogt;  men  hans  Magt  steg  stadig 
højere,  saa  ingen  mere  dristede  sig  til  at  modsætte  sig 
ham.  Han  nærede  Mistillid  baade  til  Miinnich  og  Oster- 
mann og  kunde  dog  ikke  undvære  nogen  af  dem;  hans  op- 
farende, haarde  Væsen  frastødte  enhver,  der  havde  nogen 
Selvfølelse;  derfor  bøjede  Ostermann  og  Munnich  sig  vel 
udvortes  for  ham,  men  afventede  i  Stilhed  en  Lejlighed  til 
at  gjøre  Ende  paa  hans  Almagt.  Til  Gjengjæld  søgte  Riron 
sin  Støtte  overvejende  hos  Mænd  af  lavere  Rang,  der  lode 
sig  mishandle;  en  af  hans  særlige  fortrolige  var  Hofjøden 
Lipniann,  som  trods  Forbudet  mod  Jødernes  Ophold  i  Landet 
holdt  sig  hele  tyve  Aar  ved  Hove  og  gjorde  Pengeforret- 
ninger her.  Senere  advarede  Lipmann  Biron  mod  Miinnichs 
Rænker,  men  da  Hertugen  desuagtet  styrtedes,  forraadte 
han  ham  uden  Betænkning. 

Biron  behandlede  Riget  halvt  som  en  Lykkeridder, 
halvt  som  en  Erobrer  og  var  heri  en  Efterfølger  af  Men- 
schikov,  en  Forgænger  af  Potemkin;   men  han  overgik  dem 

begge  i  Statsmandsbegavelse,  trods  alle  Skavanker  forfulgte 
hans  Regering  dog  objektive,  politiske  Formaal,  noget. 
Russerne  selv  senere  hen  maatte  indrømme  under  Elisabets 
rent  anarkiske  Reginaente.  Hans  Vælde  var  ligefuldt  haard 
og  baaren  af  personlig  Vilkaarlighed.  Medens  Biron  hen- 
synsløst viste  Russerne  sin  Foragt.,  berigede  han  sig  lige 
saa  hensynsløst  paa  Landets  Bekostning,  hvorved  Jøden 
Lipmann  var  ham  behjælpelig.  Af  de  mere  betydelige  Re- 
præsentanter for  Peter  I.'s  Regimente  vare  Jaguschinski  og 
Ærkebiskop  Theofan  Prokopovitsch  afgaaede  ved  Døden 
omtrent  1735;  samtidig  forsvandt  ogsaa  C.  G.  Lowenwolde, 
Ostermanns  Tilhænger,  fra  Skuepladsen,  og  i  deres  Sted 
traadte  nu  Birons  Kreaturer,  blandt  mange  Tyskere  ogsaa 
Russeren  Volynski.  I  Kabinettet  Tyskere,  i  Spidsen  for 
alle  Kollegierne  eller  Ministerierne  Tyskere,  Hæren  betroet 
tvende  fremmede  Feltmarskalker,  og  de  gamle  Bojarfamilier 
udelukkede,  mistroisk  bevogtede  og  forfulgte,  saa  snart  en 
Anledning  tilbød  sig.  Dette  tog  sin  Begyndelse  med  Annas 
Ankomst  og  gik  Aar  for  Aar  videre.  Snart  fik  man  Tag 
i  en  Fyrst  Tscherkasski,  Guvernør  over  Smolensk,  snart  i 
Fyrst  Jussupovs  Familie,  snart  i  den  gamle  Fyrst  Dmitri 
Golizyn;  denne  kom  paa  Fæstningen,  de  første  til  Sibirien, 
Kvinderne  i  Klosteret.  De  forviste  Dolgorukier  fandt  ingen 
Ro;  de  forhørtes,  forvistes  til  andre  Steder,  og  endelig  ind- 
lededes en  Undersøgelse  mod  dem,  fordi  man  troede  at 
være  kommet  paa  Spor  efter  et  Rænkespil,  de  skulde  have 
indledet;  der  skulde  være  Tale  om  Annas  og  Birons  For- 
jagelse, om  Hævn  mod  Tyskerne  og  Jøden  Lipmann.  I 
November  17S9  erfarede  man  gjennem  en  kejserlig  Ukas, 
at  sex  Dolgorukier  vare  blevne  afstraffede.  Knæs  Ivan, 
Peter  II.'s  tidligere  almægtige  Yndling,  blev  radbrækket  c^ 
halshugget;  Vassili  Lukitsch,  den  i  gamle  Diplomat,  der 
bragte  Anna  til  Moskva,  halshuggedes;  Sergius  og  Ivan 
Grigorjevitsch  halshuggedes;  Vassili  og  Michael  Vladimiro- 
vitsch  indespærredes  for  Livstid. 

Det  nye  »hemmelige  Kancelli«  arbejdede  skrapt,  An- 
klage fulgte  paa  Anklage,  Forvisning  paa  Forvisning.  Heller 
ikke  Tatischtschev  undgik  Anklagen  for  at  have  begaaet 
Uredeligheder  i  Sibirien  og  Orenburg;  paa  Birons  Tilskyn- 
delse blev  han  forvist.  Peter  l.'s  tro  og  mangeaarige 
Privatsekretær  Makarov  fængsledes,  og  der  indlededes  en 
Undersøgelse  for  Underslæb,  men  man  kunde  ikke  overtyde 
Oldingen  om  nogen  Ulovlighed.  Skjønt  Magthavernes  Iver 
ganske  vist  medførte  mange  Forilelser,  savnede  disse  For- 
følgelser dog  ingenlunde  al  Grund.  De  gamle  Bojarers 
Misstemning  voxede  med  Birons  stigende  Hovmod  og  det 
tiltagende  Freramedherredemme  og  gik  sluttelig  over  til 
vitkelige  Anslag  mod  dette  Herredømme.  Den  tyrkiske 
Krig,  som  vakte  Folkets  Uvilje,  bragte  de  utilfredse  til  at 
haabe  paa  Understøttelse  fra  alle  Klasser;  man  regnede 
paa  Hærens  Undergang  ved  Donau.  Svenskerne  gjorde 
Regning  paa  et  Oprør,  som  i  tidligere  Tider  før  Peters 
Død,  og  denne  Forventning  var  saa  sikker,  at  Sverige  to 
Aar  senere  virkelig  begyndte  Krigen  i  Tillid  til  det  gammel- 
russiske  Parti  og  dets  Had  mod  Tyskerne.  Sluttelig  var 
der  nærmest  Tale  om  et  Statskup,  der  lod  sig  udføre  med 
faa  Kræfter,  som  Tilfældet  jo  virkelig  blev  kort  Tid  senere, 
da  Ivan  blev  detroniseret  af  Elisabet.  De  10000  Gardister, 
der  under  Tyrkerkrigen  bleve  holdte  tilbage  i  St.  Peters- 
borg, stode  rigtignok  under  tyske  Officerer,  men  vilde 
rimeligvis  vise  sig  lige  saa  modtagelige  for  en  Forledelse, 
som  Tilfældet  blev  1741. 

Der  var  ingen  Mangel  paa  Urostiftere  paa  en  Tid,  da 
nogle  daglig  krænkedes  i  deres  Bojarstolthed,  andre  saae 
sig  tilsidesatte  som  Russere,  medens  Gejstligheden  atter 
hævede  Hovedet  mod  Antikristens  Sæder,  og  den  gamle 
Tro  hos  Folket  igjen  vaktes  til  Live  om  den  retmæssige 
Czar,  der  mentes  fordreven  af  de  fremmede.  Prokopovitsch 
var  død,  og  de  rettroende  Biskopper  hadede  de  hedenske, 
tyske  Magthavere,    der   ikke    mere    havde    nogen  Ærkebisp 


Peter  den  stores  nærmeste  Efterfølgere.  353 

som  Theofant^s  ved  deres  Side.  og  opæggede  Folket.  Biron 
Tar  ganske  vist  iugen  ivrig  Beskytter  af  Statskirken,  meu 
heller  ingen  ivrig  Talsmand  for  Oplysningen  hos  Gejstlig- 
heden; han  forfulgte  ikke  de  gammeltroende  og  jlod  Bi- 
skopperne gaa  deres  Veje,  saa  vidt  de  holdt  Ko.  Ogsaa 
med  fremmede  Trosbekj endelser  segte  han  at  holde  Fred; 
en  Ukas  af  1735  forbød  ganske  vist  mider  Straf  at  forlede 
russiske  Cndersaatter  til  Overtrædelse  i  fremmede  Kirker, 
ja  i  Aaret  1738,  da  en  Israelit  havde  omvendt  en  Kusser 
til  Jødedommen,  bleve  baade  Proselytten  og  hans  Omvender 
brændte.  Dog  lige  saa  lidt  var  Biron  jtil  Sinds  at  tilstede 
en  Forfølgelse  af  eller  et  Tryk  mod  ,de  fremmede,  særlig 
den  protestantiske  Trosbekjendelse ,  som  han  meget  mere 
beskyttede  og  værnede  om.  Og  dette  vakte  Fortrydelse  ho3 
den  orthodoxe  Gejstlighed,  der  ligeledes  var  fortrydelig  over 
sin  fuldstændige  Betydningsløshed  i  politisk  Henseende. 

Theofanes  havde  sejret  over  Georg  af  Rostovs  Til- 
hængere, og  da  han  var  afgaaet  ved  Døden  1736,  Sb-rgede 
Biron  for,  at  han  havde  Fred  fra  den  Kant ;  fire  Biskopper, 
deriblandt  ogsaa  Georg  Daschkov  fra  Rostov,  og  en  Mængde 
lavere  gejstlige  vare  forviste;  ^meu  Biron  kunde  ligefuldt 
ikke  forhindre,  at  Oprørsaanden  mod  de  vantros  Regimente 
atter  og  atter  kom  til  Orde  hos  Massen  af  Provincial- 
præsterne ;  den  Bevægelse,  som  flere  Gauge  kom  til  Udbrud 
blandt  det  lavere  Folk,  skyldtes  rimeligvis  deres  hemmelige 
Ophidselse  af  den  nationale  og  religiøse  Folkeaand. 

Atter  som  paa  Peter  I.'s  Tid  trængte  Martyrer  sig 
frem,  der  troede  at  maatte  de  for  det  forraadte  Folks  Sag, 
og  atter,  som  sædvanligt,  i  det  retmæssige  og  rettroende 
Czardømmes  Navn.  Allerede  17o4  fremtraadte  tvende 
Lugzarer  i  Egnen  om:  Tambov,  Bønder,  som  udgave  sig  for 
ægte  Efterkommere  af  Peter  I.  og  derfor  bleve  henrettede. 
I  1738  optraadte  en  ny  Lugzar  i  Kiev;  han  udgav  sig  for 
Czarevitsch  Alexei  Petrovitsch  og  fandt  Tiltro  hos  Folk  som 
hos  Soldater:    han  og  andre   bleve  spiddede  og  henrettede. 

Hiitorisk  ArluT.    I.     1*0,  ar 

Birons  og  hans  Fællers  Overmod  holdt  sig  kun  ved 
hensynsløs  Haardhed  over  for  en  slig  Stemning  hos  Folket 
og  over  for  de  russiske  Stormænds  Misundelse  og  Had. 
Et  Offer  herfor  blev  nu  ogsaa  Ministeren  Volynski. 

Efter  at  Volynski  hele  sit  Liv  igjennem  ikke  havde  be- 
stilt andet  end  spinde  Rænker,  brandskatte  og  stjæle,  vovede 
han  at  intriguere  mod  Ostermann,  Golovkin,  ja  sluttelig 
mod  selve  Biron.  Han  havde  lagt  sig  ud  med  de  fleste 
russiske  Stormænd  ved  sin  hovmodige,  saarende  og  hævn- 
gjerrige  Adfærd,  og  skjønt  Minister  var  han  dog  foragtet 
af  de  tyske  Magthavere;  uden  Pietet  for  noget  som  helst 
undtagen  sine  uædle  Lidenskaber,  derhos  meget  fiffig,  modig, 
havesyg,  forfængelig  og  herskesyg  troede  han  i  1789  at 
kunne  træde  op  mod  den  almægtige  Biron,  ustraffet  at 
turde  fornærme  ham  i  heftige  Ytringer  og  blev  sluttelig 
anklaget  for  Højforræderi.  Man  har  i  lang  Tid,  men  med 
fuldstændig  urette,  gjort  Volynski  den  Ære  at  holde  ham 
for  en  jvirkelig  sammensvoren,  for  Leder  af  en  vidt  for- 
grenet Bevægelse  fra  den  russiske  Embedsstands  Side  mod 
Anna  og  Tyskerne;  nu  til  Dags  er  det  godtgjort,  at  dette 
aldeles  ikke  var  Tilfælde*).  Ved  Siden  af  den  personlige 
Ærgjerrighed  spillede  dog  ogsaa  den  nationale  Selvfølelse 
en  Rolle  hos  en  Volynski,  en  Mussin-Puschkin  og  andre 
anklagede,  rigtignok  en  Selvfølelse,  som  var  meget  lidet 
begrundet  over  for  de  Krav,  Peter  den  stores  nye  Stat 
maatte  stille  til  Ministre  og  Embedsmænd  for  .at  komme 
videre  ad  den  Vej,  man  nu  engang  var  slaaet  ind  paa.  Disse 
Mænd,  t.  Ex.  Volynski,  savnede  ingenlunde  kritisk  Blik  for 
Tidens  Krav  eller  Brist,  men  meget  mere  Karakter  til  at 
drage  Nytte  af  denne  Indsigt.  Volynski  udkastede  omfattende 
Planer  til  nye  statsretlige  Reformer;  men  det  hele  lob  kun 
ud  paa  en  Kritik  af  det  bestaaende  og  holdt  sig  til  de  mest 
almindelige   Sætninger    med  Hensyn    til    politiske    Forslag. 


*)  Jfr.  den  oven  anførte  Afhandling  af  C.  V.  Smith,  p.  291—98. 

Han  og  mange  andre  russiske  Embedsmænd  ønskede 
selv  at  gjøre,  hvad  Tyskerne  nu  gjorde,  men  vare  ikke  i 
Stand  hertil,  saa  snart  der  blev  Tale  om  andet  end  en 
Domfældelse  af  de  herskende  Brist.  Volynski  har  atter  og 
atter  fundet  Efterfølgere  blandt  den  russiske  Embedsstand; 
vore  Dages  Tschernæjev'er  høre  herhen;  men  skal  det  nye 
Kusland  gaa  sin  Vej  videre,  kunne  ikke  fremadstræbende 
Naturer  å  Volynski  gaa  i  Spidsen  saa  lidt  som  reaktionære 
Dolgorukier.  I  retslig  og  liuman  Henseende  var  Birons 
Adfærd  mod  begge  disse  Klasser  Modsta,ndere  visselig  i  høj 
Grad  forkastelig;  men  denne  Kamp,  som  blev  ført  med 
meget  forkastelige  Midler,  var  dog  til  en  vis  Grad  begrundet 
i  den  samlede  Udvikling,  saaledes  som  Peter  I.  havde  banet 
Vejen  for  den.  Denne  Udvikling  kunde  hverken  ft^res  videre 
af  en  Dolgoruki  eller  en  Volynski,  ja  ikke  engang  af  en 
Statsmand  som  Grev  Ostermanu;  dette  mægtede  kun  en 
Mand,  som  med  nogen  Forstaaelse  for  Sagernes  Gang 
forenede  Virkelyst  og  en  hensynsløs  Voldsomhed.  Volynski 
og  forskjellige  medskyldige  henrettedes  eller  forvistes,  deres 
Godser  inddroges  og  fordeltes  efter  Skik  og  Brug  mellem 
Stormændene.  Ogsaa  Gustav  Biron,  Miinnich  og  Mengden 
fik  deres  Part,  sidstnævnte  remplacerede  derhos  Grev 
Mussin-Puschkin,  Præsidenten  for  Kommercekollegiet,  der 
var  indviklet  i  Processen;  Volynskis  Plads  i  Kabinettet 
gav  Biron  til  Alexei  Bestushev-Rumin. 

Alle  disse  truende  Erfaringer  æggede  blot  Biron  til 
stadig  større  Trods  og  ny  Voldsomhed.  Han  vai"  klavret 
højt  til  Vejrs  ad  Lykkestigen.  Hvad  der  tidligere  ikke  var 
lykkedes  Menschikov,  at  blive  Hertug  af  Kurland,  satte  han 
nu  igjennem,  da  Lenet  blev  ledigt  ved  Hertug  Ferdinands 
Død,  og  Preussen  ikke  mægtede  at  virkeliggjøre  sit  gamle 
Ønske  at  bemægtige  sig  dette  Land.  Hans  Svoger,  General 
Bismarck .  daværende  Kommandant  i  Riga ,  marcherede 
simpelthen  ind  i  Mitau,  omringede  Stændersaleu  og  lod 
dernæst  de  i  Kirken  samlede  Stænder  vælge  .Grev  Biron  til 

Hertug ;  Lensherren,  den  polske  Kong  August  III.'s  Samtykke, 
var  alt  længst  sikret.  Dette  var  sket  alt  i  Aaret  1737; 
men  senere  havde  Biron  hævet  sine  Øjne  højere  end  til  et 
Lensfyrstendømme.  Alle  bøjede  sig  for  den  durchlauchtige 
Hertug,  der  uden  noget  egentligt  Embede  dog  styrede  Riget 
efter  sine  Luner;  alle  bøjede  sig  for  ham,  som  tidligere 
for  Menschikov,  og  Forholdet  til  Kejserinden  vakte  haus 
Forhaabninger  om  at  kunne  træde  i  en  varig  Forbindelse 
med  det  russiske  Czarhus  gjennem  et  Giftermaal. 

Skjønt  Biron  var  formælet  med  en  adelig  Dame,  v. 
Treyden  fra  Kurland,  stod  han  dog  i  et  alt  for  intimt  For- 
hold til  Kejserinden  og  havde  med  hende  tvende  Sønner,  der 
optoges  blandt  hans  legitime  Afkom  som  Prinserne  Peter  og 
Carl  Biron  af  Kurland.  Da  han  saaledes  alt  engang  var 
besvogret  med  Romanovs  Blod,  nær«de  han  Haab  om  at 
skaffe  en  af  sine  Sønner  en  retmæssig  Plads  ved  Czarhoffet 
gjennem  et  Ægteskab  med  den  eventuelle  Tronfølgerske ; 
thi  Tronfølgen  afhang  atter  af  Kvindehaand;  enten  maatte 
man  vælge  Prinsesse  Elisabet  eller  Annas  Niece,  en  Datter 
af  hendes  afdøde  Søster  Katharina  af  Mecklenburg;  Moderen 
havde  ladet  hende  blive  tilbage  ved  Kejserindens  Hof,  og 
Anna  havde  faaet  hende  kjær  og  bestemt  hende  til  Tron- 
følgerske. Den  unge  Prinsesse  Anna  Leopoldovna  blev 
følgelig  et  Maal  for  ærgjerrige  Bejlere;  dels  optraadte  Prins 
Anton  Ulrik  af  Braunschweig - Bevern ,  dels  Biron,  som 
bejlede  for  sin  sextenaarige  Søn  Peter.  Anna  gad  hverken 
have  den  ene  eller  den  anden,  meu  Birons  kejtede  Paa- 
trængenhed  var  Skyld  i,  at  hun  rakte  Prins  Anton  sin 
Haand  for  at  undgaa  Hertugens  Søn.  Da  Biron  saaledes 
her  var  bleven  afvist,  pønsede  han  paa  andre  Midler  til  at 
befæste  sit  Herredømme. 

Store  Rigdomme  strømmede  fra  alle  Kanter  til  den 
mægtige  Hertug.  Man  kjendte  hans  Ødselhed  og  Havesyge, 
og  hvor  sirængt  han  end  selv  forfulgte  Embedsmændenes 
Bestikkelighed,   strakte    han  dog  sin  Haand   ud,    saa  snart 

der  et  eller  andet  Steds  var  noget  at  fiske.   De  Foræringer, 
de  evropæiske  Hoffer   den  Gang  plejede  at  gjere  fremmede 
Ministre,    vare    rigtignok    saa   gængse,    at    de   ikke   mere 
regnedes  for  Bestikkelser;    men   naar  LSwenwolde   i   Beriin 
krævede  200000  Thaier  til  Biron    for   at   vinde   hans  Sam- 
tykke  til    Overenskomsten    angaaende    Polen    og   Kurland; 
naar  Miinnich    krævede    ia)000  Thaier  af  Frankrig    for  at 
vinde   ham   for    en  Alliance    med    denne   Magt,   kan    disse 
Mænds  Mening    om    hans   Kjøbelighed   næppe   misforstaas. 
Fra  Østerrige   fik    han    allerede  1780    store  Foræringer   og 
200000  Thaier  i  Guld;  fra  August  II.  fik  han  endnu  større 
Summer;  hist  gjaldt  det  Anerkjendelsen  af  den  pragmatiske 
Sanktion  og  Bevarelsen  af  Forbundet  fra  1726,  her  August 
III.'s  Tronfølge  i  Polen.     Af   den  Million  i  Krigskontribu- 
tioner,    som    1735   blev   paalagt    det    erobrede  Danzig,    fik 
Biron    uden    fjærneste    Anledning     180000   Thaier.       Ved 
Tyrkerkrigens    Slutning    skjænkede  Czarinde  Anna    ham   et 
Bæger  til  Værdi  af  50000  Rubler    og    desforuden    en  halv 
Million  i  Penge.     Trods  al  sin  Ødselhed  var  Hertugen  dog 
klog  nok  til  ikke  at  fæste  Lid  til  Lykkens  Bestandighed  og 
anbragte  for  største  Delen  sine  Skatte  i  Tyskland  og  Kur- 
land.   For  østerrigske  og  andre  Penge  kjøbte  han  i  Schle- 
sien  Herskabet  Wartenberg,    som    den  Gang   værdsattes   til 
800000  Thaier.      I  Kurland    byggede   han    prægtige  Slotte 
og   forøgede    sine    alt  tidligere   saa   umaadelige  AUodialbe- 
siddelser.     Alt  dette    mættede   imidlertid    endnu   ikke  hans 
Havesyge,    saa    han    snart    søgte  Fordele    som  Bestyrer  af 
Bjærgværkernel,    snart    gjorde    Forretninger    sammen    med 
Bankier  Lipmann.     Hatis  Havesyge    kunde   kun   raaale   sig 
med  hans  Pragtlyst. 

Vi  have  set,  hvorledes  dette  Hof  strax  efter  sin  Op- 
træden i  Moskva  begyndte  at  fere  et  Liv,  der  hverken  stod 
i  Samklang  med  Landets  Sæder  eller  dets  Midler.  Krigen 
med  alle  dens  Pengeofre  lagde  ikke  Tømme  paa  den  Ødsel- 
hed, der  udfoldedes  i  St.  Petersborg,  og  som  var  saa  meget 

mere  fordærvelig,  som  den  havde  et  fuldstændig  fremmed 
Tilsnit  og  afhang  af  Udlandets  Frembringelser.  Alt,  hvad 
der  blev  forbrugt,  kom  fra  Udlandet,  især  fra  Frankrig. 
Utrolige  Masser  franske  Varer  strømmede  ind,  t.  Ex.  Vine, 
Luxustøjer,  Broderier,  Tobaksdaaser,  Modevarer  af  enhver  Sort; 
det  var  nit  den  Gang  Brug  i  Evropa  at  udstyre  de  Varer, 
som  vare  bestemte  for  Rusland,  med  en  særlig,  i  det  mindste 
en  iøjnealdende  Ødselhed.  Algarotti  fortæller,  at  man 
i  Lyon  iagttog  at  anbringe  Guld  og  Sølv  unsevis  i 
de  Tøjer,  som  forarbejdedes  til  Rusland.  Kejserinden  til- 
bragte Sommeren  i  Peterhof,  Vinteren  i  det  daværende 
Sommerpalads,  hvor  hun  levede  i  fuldeste  Samstemning  med 
Birons  Familie.  For  sin  egen  Person  var  hun  vel  maade- 
holden  i  Nydelsen,  men  holdt  dog  af  at  se  Pragt  i  sine 
Omgivelser,  maaske  mindre  af  egen  Drift,  men  vel  nærmest 
fordi  Biron  ønskede  det  saa;  hun  holdt  et  glimrende  Hof, 
Musik  og  Skuespil,  i  hvilket  Øjemed  Skuespillere  og  Mu- 
sikere indforskreves  fra  Italien  og  Tyskland;  tysk,  russisk 
og  italiensk  Theater  afløste  hinanden,  og  1736  opførtes  den 
forste  Opera  i  St.  Petersborg. 

Biron  lod  fremmede  Kunstnere  opføre  pompøse  Byg- 
ninger, de  første  af  en  udviklet  Smag  Rusland  havde  set  i 
Aarhundreder,  siden  den  byzantinske  og  italienske  Bygnings- 
kunsts Tider.  Vinterpaladset  paabegyndtes  af  Italieneren 
Rastrelli,  et  nyt  Sommerpalads  opførtes,  i  Provinserne, 
særlig  i  Kurland,  rejstes  Mindesmærker  om  Birons  Pragt- 
lyst. Hertugen,  der  var  en  Hesteelsker  og  lidenskabelig 
Rytter,  fyldte  sine  Stalde  med  ædle  Heste  af  fremmed 
Tillæg  og  indgød  Kejserinden  lignende  Forkj ærlighed.  Ride- 
ture bleve  en  Fornøjelse,  som  Biron  og. Anna  til  Stadighed 
viede  en  stor  Del  af  deres  Tid.  Samtidig  lagde  man  sig 
efter  Jagten;  men  medens  man  tidligere  drev  denne  Sport 
uden  store  Pengeofre,  maatte  Jagten  nu  indrettes  paa  evro- 
pæisk  Vis  og  krævede  store  Summer.  Tusender  og  Titu- 
sender  af  Rubler  gik  til  England,  Tyskland  og  Holsten  for 

Bande  og  Heste,  andre  Tusender  udkrævedes  til  Lønninger 
for  «iet  talrige  fremmede  Jagt-  og  Staldpersonale,  og  dette 
Tilsnit  af  Hof  holdningen  blev  naturligvis  ogsaa  senere 
staaende,  efter  at  alt  nu  engang  var  kommet  paa  kejserlig 
Fod.  Skjønt  Regentinde  Anna  saaledes  ingenlunde  havde 
nogen  sær  Forkjærlighed  for  Pragt  eller  Heste,  udgav  hun 
dcg  over  50000  Rubler  til  sin  Stald,  og  denne  Luxus  voxede 
yderligere  under  Elisabet  og  Katharina  II. 

Siden  Peter  den  stores  Tider  vaxe  Sæderne  ved  Hove 
skiftede;  man  drak  og  berusede  sig  nu  ikke  saa  meget  som 
den  Gang,  man  stank  ikke  af  Tjære  og  Bræmievin;  men  i 
Spise  og  Drikke,  Klædning  og  Levevis  havde  man  i  endnu 
højere  Grad  end  tidligere  vendt  sig  bort  fra  det  nedarvede 
og  nationale.  I  Kejserindens  Aftenselskaber  drev  man  højt 
Spil,  og  skjønt  Anna  egentlig  ikke  holdt  af  Kort,  lagde  hun 
dog  lejlighedsvis  Bank  0}^>,  men  udbetalte  kun  sine  Tab, 
strøg  derimod  ikke  sin  Gevinst.  Her  bortspillede  man  nu 
en  enkelt  Aften  Summer  paa  20000  Rubler  og  det  i  et  Land, 
hvor  denne  Kapital  repræsenterede  Aarsindtægten  af  en 
Formue  paa  20000  livegne  Arbejdere,  og  hvor  den  rigeste 
Bojar,  Fyrst  Tsherkasski,  ikke  havde  mere  end  32000  Sjæle 
og  en  Indkomst  af  omtrent  30000  Rubler. 

En  slig  Ødselhed  ved  Hove  maatte  ruinere  mange,  der 
herte  til  de  fornemste  Slægter  og  søgte  at  nærme  sig 
Hoffet.  De  tyske  Sæder  bleve  en  farlig  Jordbund  for  Bo- 
jarerne,  der  ikke  som  Tyskerne  forstode  at  læ^e  Tømme 
paa  sig  selv  og  derfor  let  bortødslede  sine  »Sjælec  Og 
ligesom  Bojaren,  for  at  betale  sin  franske  Klædning,  gav 
sin  Forvalter  paa  Landet  Anvisning  paa  at  tiykke  Bonden 
haardere,  gjorde  Anna  ligesaa.  Krigen  var  endelig  til  Ende; 
men  i  det  første  Halvaar  af  1740  belob  Statens  overordent- 
lige Udgifter  sig  endnu  til  4o600U  Rubler,  og  dog  gik 
Statens  ordinære  Budget  ved  Aaret  1739  op  til  den  for  hin 
Tid  meget  betydelige  Summa  af  14 — 15  Millioner  Rubler 
eller  54  Millioner  Kroner,   i  hvilken  Summa   de  store  Af- 

gifter  i  Korn,  Furage,  Kvæg  og  andre  Naturalpræstationer 
rigtignok  ere  medtagne.  For  at  opdrive  slige  Beløb  krævedes 
en  Birons  jærnhaarde  Næve. 

Da  de  regelmæssige  Indtægter  ikke  vare  tilstrækkelige 
for  de  rejste  Krav,  greb  man  til  det  Middel  at  lønne 
Embedsmændenes  Tjeneste  med  Land.  Domamebesiddelserne 
vare  rigtignok  enorme ;  men  man  Jbegyndte  at  omgaas  ødselt 
med  dem,  og  aarlig  gik  en  voxende  Mængde  af  dem 
over  i  privat  Eje,  ^hvad  i  |og  for  sig  vel  kom  Landet  til 
gode,  naar  man  betænker  Domænernes  Udstrækning  og 
deres  slette  eller  fuldstændig  manglende  Drift;  men  sam- 
tidig havde  man  rigtignok  ogsaa  her  en  Hovedkilde  til 
hensynsløs  og  samvittighedsies  Berigelse  paa  Statens  Be- 
kostning. 

Farerne  fra  russisk  Side  vare  foreløbig  Qærnede;  men 
ligesom  Menschikov  tidligere  havde  haft  at  kæmpe  med 
Hertugen  af  Holstein,  truede  nu  en  Fejde  mellem  Biron 
og  Familien  Braunschweig.  Prinsessen  .hadede  den  over- 
modige, hovmestererende  Hertug,  og  hendes  Husbond  var 
Gjenstand  for  Birons  Had,  fordi  han  i  Brunsvigeren,  Øster- 
riges Slægtning  og  Myndling,  befrygtede  en  Medbejler  til 
Sagernes  Ledelse.-  1  Avgust  1740  fik  Prinsessen  en  Sen 
Ivan,  "^der  strax  blev  anset  som  den  fremtidige  Tronarving, 
og  nu  tog  et  Rænkespil  sin  Begyndelse,  som  vi  dog  ikke 
her  skulle  komme  nærmere  ind  paa,  men  blot  fremhæve  den 
^endtlige  Spaltning,  som  herved  fremkaldtes  mellem  Biron 
og  den  gamle  Grev  Ostermann,  nuværende  første  Kabinets- 
minister,  der  atter  trak  sig  tilbage  i  sin  vante  tvetydige 
Dunkelhed,  saa  snart  Czartronens  Fremtid  fiblev  usikker. 
Da  blev  Kejserinde  Anna  syg  i  Begyndelsen  af  Oktober,  og 
nu  maatte  der  handles  hurtig.  Hvor  meget  vi  maa  tilskrive 
Birons  Indflydelse  over  Kejserinden,  hvilke  Midler  der  bleve 
satte  i  Bevægelse  for  at  tilfredsstille  hans  Ønsker,  er  her 
ligegyldigt,  nok  sagt:  Anna  indsatte  den  nyfødte  Prins  Ivan 
til  sin  Efterfølger,  udnævnte  Hertugen  af  Kurland  til  Regent 

under   hans  Mindreaarighed    og   døde  Dagen  [efter  at   have 
undertegnet  dette  Dokoment,  I7de  Oktb.  1740. 


XI. 

Ivan  IV.  og  Elisabet. 

Nu  som  tidligere  havde  i  Gninden  blot  nogle  faa  Stor- 
mænd disponeret  over  Tronfølgen.  Biron,  Miinnich,  Besta- 
shev,  Tscherkasski,  Overhofmarskalk  Grev  Lowenwolde,  Baron 
Mensrden  havde  forberedet  alt,  saaledes  at  enkelte  andre 
Senatorer  og  Generaler  i  det  afgjørende  Øjeblik  ikke  turde 
nægte  deres  Underskrift  paa  det  Dokument,  som  holdtes  i 
Beredskab  for  den  døende  Kejserinde.  De  evrige  Stormænd 
i  Senatet.  Synoden  og  Generalitetet  bleve  ikke  engang 
spurgte;  Ostermann  havde  holdt  sig  borte  fra  Paladsrænkerne 
som  tidligere  ved  Annas  Valg.  nogle  lode  sig  lede  af  Frygt 
for  Birons  opfarende,  voldsomme  Natur,  andre  af  den  fælles 
Interesse  i  at  bevare  Magten  for  de  fremmede.  Paa  Miin- 
nich nær  gaves  vel  næppe  nogen,  der  havde  den  behørige 
Selvtillid  til  at  opretholde  en  Regering,  der  manglede  al 
Rod  i  Landet. 

Biron,  som  nu  turde  kalde  sig  >bans  Højhed  Johan, 
Regent  af  Rusland«,  havde  heller  intet  andet  Maal  for  sin 
korte  Regering  end  at  holde  sig  mod  Fjenderne  af  sin  Magt. 
I  første  Række  stode  her  Prinsesse  Anna  og  hendes  Hus- 
bond, begge  meget  ubetydelige,  ja  helt  intetsigende  Person- 
ligheder, hvem  han  imidlertid  lang  Tid  igjennem  havde  for- 
nærmet og  som  frygtede  ham.  længselsfuldt  ønskede  ham 
bort,  men  ikke  havde  Bevægelighed  eller  Mod  til  at  handle. 
Ved  deres  Side  stode  Frøken  Juliane  Mengden,  Prinsessens 
uadskillelige  Veninde,  hendes  Broder,  Baron  Mengden.  Præ- 
sidenten i  Kommercekollegiet,  fremdeles  Keyserlingk,  Præsi- 
denten for  Akademiet,  og  den  gamle  Ostermann;  men  disse 
Personer  kunde   ikke  maale  sig  med  Biron  og  Munnich  i 

Daadskraft,  saa  længe  de  tvende  holdt  sammen.  De  gjorde 
enkelte  Forsøg  paa  at  skaffe  Prins  Anton  Indflydelse;  men 
i  det  afgjørende  Øjeblik  boldt  denne  ikke  Stand  mod  en 
Biron,  der  i  fornødent  Fald  slog  paa  Kaarden  og  erklærede 
Prinsen,  at  han  vilde  udkæmpe  Fejden  med  Vaaben  i  Haand. 
I  Kabinettet  sade  Bestushev,  Tscherkasski,  i  Senatet  Knæs 
Nikita  Trubezkoi  som  Generalprokuror,  og  Hæren  stod  under 
Miinnichs  Ledelse,  lutter  Tilhængere  af  Biron,  Da  man 
troede  at  spore  nogle  Rænker  fra  Prins  Antons  Side,  blev 
han  forhert  i  en  Forsamling  af  Ministre,  Senatorer  og 
Generaler,  tilstod  under  Taarer  at  have  pønset  paa  Regentens 
Fald  —  hvad  vel  næppe  kunde  tages  for  fulde  Alvor  — 
fik  en  Straffeprædiken  af  General  Uschakov,  Formanden  for 
det  hemmelige  Kancelli,  og  maatte  snart  derpaa  indgive  sin 
Afskedsansøgning  som  Oberst  for  tvende  Regimenter.  I 
Folket,  men  særlig  i  den  af  Adelsmænd  bestaaende  Garde, 
voxede  Harmen  over  Birons  Ophøjelse  og  tvang  ham  til 
Undersøgelser  og  Afstraffelser,  som  yderligere  mindskede 
hans  alt  forud  saa  ringe  Yndest.  Miinnich  selv,  der  havde 
haabet  at  befæste  sin  Stilling  ved  Biron,  saae  sig  behandlet 
med  Mistillid,  men  Hertugen  paa  Veje  til  at  anmasse  sig 
Herredømmet  over  dem  alle;  Biron  truede  med  ganske  at 
skubbe  Brunsvigerne  til  Side  og  at  hidkalde  Peter  I.'s 
Barnebarn,  den  unge  Hertug  af  Holstein-Kiel;  han  , syntes 
endog  at  nære  Plan  om  et  Ægteskab  mellem  sin  Søn  Peter 
og  Prinsesse  Elisabet  og  at  ville  formæle  sin  Datter  med 
Prinsen  af  Holstein.  Rask  og  bestemt,  som  Miinnich  var, 
vendte  han  sig  uden  lang  Betænkning  bort  fra  Hertugen 
og  tilbød  Prinsesse  Anna  sin  Tjeneste;  han  vilde  fri  hende 
for  Biron  og  gjore  hende  til  Regentinde. 

Den  7de  November  1740  gav  Anna  sit  Samtykke,  den 
8de  skred  Miinnich  til  Udførelsen.  I  Nattens  Lob  trængte 
hans  Adjutant  Manstein  ind  i  Sommerpaladset,  hvor  Biron 
sov,  fængslede  ham  efter  en  heftig  Modstand  og  bragte 
ham  til  Vinterpaladset;  nogle  yderligere  Fængslinger  udførtes 

dernæst  af  Manstein  og  Konigsfels.  og  Klokken  sex  om 
Morgenen  kande  Miinnich  melde  Prinsessen,  at  alt  var  i 
Orden.  Ostermann  kom  atter  frem.  Prinsesse  Elisabet  blev 
tilkaldt,  og  man  besluttede  forelobig  at  bringe  Biron  paa 
Schlusselborg,  at  sende  Bestushev  til  Koporje  og  Regentens 
Slægtninge,  haus  Brødre  Carl  (^  Gastav  og  hans  Svoger 
Bismarck,  til  Sibirien. 

Den  9de  November  erklærede  Anna  sig  for  Regentiude; 
Revolutionen  var  fuldbragt  uden  nogen  som  helst  Blods- 
udgydelse, alene  ved  en  enkelt  Mands  Bestemthed.  Snart 
derpaa  kom  Cdnævnelseme:  Prins  Anton  til  Generalissimus, 
Mimnich  til  første  Kabinetsminister,  Ostermann  til  General- 
admiral,  Tscherkasski  til  Storkansler,  Golovkin  til  Vice- 
kansler.  Atter  var  her  kun  tvende  Hoveder:  Miinnich  og 
Ostermann,  de  gamle  Helte:  de  øvrige  vare  Dukker,  hvis 
Navne  kun  havde  liden  Betydning.  En  Omvexling  i  de 
ledende  Personligheder,  intet  andet;  thi  Munnich  havde  lige 
saa  godt  som  Biron  fra  første  Færd  alle  Hænder  fulde  for 
blot  at  bolde  sig  oven  Vande,  og  han  fik  ingen  Tid  til- 
overs for  at  regere  Riget.  Systemet,  Regerinsrens  alminde- 
lige Karakter  forblev  den  samme:  ja  maaske  stod  det  endog 
værre  til,  siden  Ledelsen  af  de  udenrigske  Sager  ved  Miin- 
nichs  Udnævnelse  til  Førsteminister  var  t^en  fra  den  er- 
farne Ostermann  og  falden  i  Hænderne  paa  en  dristig  og 
ærgjerrig  Soldat,  en  Udnævnelse,  der  ganske  vist  betegnede 
en  Systemforandring;  thi  i  Steden  for  en  tro  Forbundsfælle 
af  Østerrige  traadte  nu  en  Tilhænger  af  Preussen,  som  just 
stod  i  Begreb  med  at  kaste  sig  ind  i  den  schlesi>ke  Krig; 
en  Udnævnelse  af  personlig  Betydning,  for  saa  vidt  som 
den  dybt  krænkede  Ostermann,  der  saae  sig  ganske  tisidesat. 
UndermineringeQ  mod  Miinnich  tog  da  ogsaa  strax  sin  Be- 
gyndelse: Ostermann.  Lowenwolde  og  Golovkin,  forbundne 
med  hvei-andre  og  Prins  Anton,  deres  Dukke,  hvem  de  lode 
danse,  og  hvis  Ubetydelighed  havde  forledet  Munnich  tU 
hovmodig  Optræden   mod   den   ham   overordnede  Generalis- 

simus.  Sygdom  hindrede  Miinnich  længere  Tid  i  at  mod- 
arbejde Ostermanns  Miner,  og  skjønt  denne  ligeledes  alt 
længst  var  saa  ussel,  at  han  maatte  bæres,  forfulgte  han 
dog  sit  Maal  med  sin  vante  Snuhed.  Allerede  i  Januar 
1741  havde  han  bragt  Hertug  Anton  og  Regentinden  saa 
vidt,  at  der  udkom  en  Ukas,  som  overdrog  Miinnich  den 
blotte  Ledelse  af  Landhæren  under  Generalissimus  Anton, 
men  gav  Ostermann  Ledelsen  af  den  ydre  Politik  og  Se- 
væsenet  og  Tscherkasski  og  Golovkin  de  indre  Anliggender 
samt  delte  Kabinettet  i  tre  Departementer  efter  disse  tre 
Grupper,  hvorved  Miinnich,  skjønt  han  vedblev  at  være 
Førsteminister,  fuldstændig  mistede  sin  Overvægt.  Skjønt 
hans  Søn,  der  var  Hofmarskalk,  havde  ægtet  en  Søster  til 
Regentindens  Yndling  Juliane  Mengden  og  saaledes  havde 
godt  Fodfæste  ved  Hove,  mægtede  Miinnich  dog  ikke  at 
holde  sig  ved  dette  Hof,  hvis  Uvilje  for  en  stor  Del  havde 
sin  Oprindelse  i  Følelsen  af  egen  Svaghed  og  Skinsyge 
over  for  en  saa  modig  og  forvoven  Mand  som  Feltmar- 
skalken. Ostermanns  sagte  listende  Klogskab,  Lowenwoldes 
fuldendte  Høflighed  vakte  langt  mere  Tillid  hos  saa  tomme 
Mennesker  som  Hertug  Anton  og  Anna  end  Miinnichs  djærve, 
selvbevidste  Væsen.  I  den  mod  Biron  indledede  Under- 
søgelse søgte  den  styrtede  Stormand  af  Had  at  vælte  saa 
megen  Skyld  over  paa  Miinnich,  som  det  blot  var  ham 
muligt.  iTilmed  søgte  Diplomatiet,  Ostermann  og  Hertug 
Anton,  hvis  Familie  var  beslægtet  med  Østerrige,  at  øve  et 
Tryk  til  Gunst  for  Maria  Theresia,  medens  Miinnich  holdt 
fast  ved  Frederik  II.  af  Preussen.  Vedvarende  Tegn  paa 
Mistillid,  saareude  Naalestik  bragte  endelig  Feltmarskalken 
til  den  Beslutning  at  gjennemhugge  disse  Rænker  ved  at 
bede  om  sin  Afsked,  den  blev  strax  tilstaaet,  og  den  3dje 
Marts  1741  saae  Miinnich  sig  pludselig  sat  ud  af  al  Virk- 
somhed, medens  hans  Modstandere  triumferede  paa  en 
saarende  Maade. 

Kort  Tid   efter  Miinnichs  Fald   afgjordes   ogsaa  Birons 

Og  hans  medskyldiges  Skæbne.  En  Domstol,  der  bestod  af 
otte  Russere  og  særlig  var  nedsat  i  dette  Øjemed,  demte 
ham  og  hans  trofaste  Bestushev  til  Partering;  men  Anna 
benaadede  den  sidste  fuldstændig  og  sendte  Biron  til  Pelym 
i  Sibirien;  hans  store  Skatte  i  St.  Petersborg  og  Mitau, 
hans  Godser  og  Kapitaler  inddroges  eller  fordeltes  til  andre; 
Munnich  fik  Herskabet  Wartenberg  —  rigtignok  kun  saa 
længe  Biron  blev  i  Sibirien. 

Atter  var  Grev  Ostermann  bleven  Euesejrherre  paa 
Valen;  ham  kunde  man  intet  bebrejde,  han  kunde  ikke  over- 
tydes om  noget  strafværdigt,  han  syntes  ved  de  andres 
Udygtighed  bestemt  til  at  overtage  Magtens  hele  Fylde; 
men  hvad  Naturen  nu  engang  havde  nægtet  ham,  lærte  han 
heller  ikke  hele  sit  Liv  igjennem.  nemlig  at  bære  Magten 
aabenlyst  paa  sine  Skuldre.  Næppe  vare  alle  Medbejlere  faldne, 
før  det  viste  sig,  at  Ostermann  ikke  mægtede  at  udfylde 
Hullet;  han  sogte  strax  igjen  at  skubbe  en  anden  Person 
frem,  gjennem  hvem  han  kunde  virke  i  Steden  for  selv  at 
staa  i  Spidsen.  Denne  Mand  var  Hertug  Anton,  en  Mand, 
hvem  Oraklet  Oster manns  Vejledning  dog  ikke  mægtede  at  ^ 
forlene  den  personlige  A nseelse,  han  behøvede  for  at  mestre 
dette  Hof.  Her  krævedes  mere  end  Ost^rmanns  Visdom, 
her  maatte  en  fast,  af  alle  følelig  Vilje  regere;  her  trængte 
man  til  en  Karakter,  for  at  kue  de  mange  karakterløse, 
men  snedige  Medbejlere,  som  blot  pønsede  paa  egen  Fordel. 
Hertug  Anton  var  en  Pjalt,  hvem  hans  egen  Hustru  for- 
agtede ;  det  er  interessant  at  iagttage,  hvor  hjælpeløs  en 
Statsmand  med  Ostermanns  Skarpsyn  staar  over  for  en 
Verden,  som  gaar  sine  egne  Veje  og  kun  vil  lade  sig  lede 
af  sine  Lige.  Med  al  sin  Klogskab  mægtede  han  ikke  at 
holde  Stand  over  for  Folk,  der  ikke  havde  mere  Forstand 
end  Børn,  evnede  han  ikke  varig  at  holde  tre  Mænd  sammen 
og  lede  dem  efter  sin  Vilje.  Han  synes  at  have  frygtet, 
instinktmæssig  at  haVe  undgaaet  enhver  fremmed,  fast  Vilje, 
fordi    han   følte   sin  egen  Svaghed.     En  Mand,   der    havde 

overlevet  fire  stormfulde  Regeringsskifter  som  den  eneste 
faste  Pille,  for  hvis  Klogskab  alle  bøjede  sig,  og  hvis  mo- 
ralske Karakter  ingen  anfægtede,  en  slig  Mand  saae  sig  nu 
ude  af  Stand  til  at  gjere  sig  gjældende  over  for  en  Sam- 
ling af  de  mest  holdningsløse,  ubetydelige  Mennesker.  En 
Juliane  Mengden  havde  mere  at  betyde  end  en  Ostermanu. 
Anna  var  meget  ubegavet,  slet  opdragen,  en  viljeløs, 
lunefuld  Skabning  uden  nogen  som  helst  Forstand  paa  Sager, 
der  laa  over  hendes  personlige,  smaa  Interesser.  Helst 
vilde  hun  tilbringe  hele  Dagen  i  sine  Værelser,  halvt  paa- 
klædt, med  halvt  uredt  Haar  og  næppe  vasket,  Hovedet 
omvundet  med  et  Tørklæde.  Saaledes  tilbragte  hun  og  hendes 
uadskillelige  Juliane  Mengden  Tiden  med  alt  Slags  barn- 
agtigt Tidsfordriv;  begge  Veninder  glædede  sig  over  deres 
Magt,  som  Børn,  der  pludselig  hensættes  i  en  smuk  Have 
eller  et  Trylleslot.  Deres  hele  Bekymring  gik  kun  ud  paa 
at  blive  i  Slottet,  og  de  nærede  Mistillid  til  enhver,  om 
hvem  man  havde  faaet  dem  til  at  tro,  at  han  vilde  gjore 
dem  ondt.  Enhver,  som  vandt  deres  kvindelige  Tilbøjelighed, 
formaaede  at  beherske  dem  med  Lethed.  Af  Ærgjerrigheds- 
hensyn  sluttede  den  ubetydelige  Minister  Golovkin  sig  snart 
sammen  med  Juliane  Mengden,  og  begge  begyndte  at  mod- 
arbejde Ostermann,  trak  Minister  Trubezkoi  over  paa  deres 
Side  og  satte  Alexei  Bestushuvs  Tilbagekaldelse  igjennem. 
Til  dem  sluttede  sig  nu  den  sachsiske  Grev  Lynar,  som 
allerede  1735  havde  fængslet  Anna  Leopoldovnas  Opmærk- 
somhed og  derfor  var  bleven  fjærnet,  men  nu  under  Annas 
Regentskab  vendte  tilbage  og  traadte  i  et  aabenlyst  Kjær- 
lighedsforhold  til  hende;  ligesom  Biron  havde  levet  med 
Czarinde  Anna,  saaledes  levede  Lynar  nu  med  Regentinden, 
hvis  andet  Barn  tillagdes  ham.  Endelig  ægtede  han  Juliane 
Mengden,  og  Samlivet  mellem  de  tre  fik  saaledes  en  ydre 
Form,  der  ligeledes  allerede  var  bleven  indfort  under  Czar- 
inde Anna.  Sluttelig  fik  denne  Kreds  en  Leder  i  den  øster- 
rigske  Sendemand  Botta. 

De  evropæiske  Anliggender  fik  ved  denne  Tid  en  saa 
umiddelbar  Betydning  for  Individerne  og  Politiken  ved  det 
russiske  Hof,  at  de  nødvendigvis  maa  i  det  mindste  kortelig 
antydes. 

Man  stod  umiddelbart  over  for  den  østerrigske  Arve- 
følgekrig: Marie  Theresia  mod  Frankrig  og  Preussen,  og 
alle  tre  ivrig  optagne  af  at  vinde  jRusland.  Siden  Munnichs 
Fald  var  Forbindelsen  brudt  med  Preussen,  og  saafremt 
Ostermann,  Østerriges  gamle  Tilhænger,  virkelig  var  kommen 
til  at  lede  den  russiske  Politik,  som  det  i  Begyndelsen  saae 
ud  til,  havde  man  i  Wien  kunnet  være  sikker  i  sin  Sag;  men 
Ostermann  kunde  næppe  selv  holde  sig  ved  Roret,  og  den 
østerrigske  Sendemand,  Marchese  Botta,  søgte  at  skaffe  sig 
en  fastere  Støtte,  i  det  han  sikrede  sig  den  Kreds,  hvor 
Lynar  havde  mest  at  sige;  jo  mere  Ostermann  i  personlige 
Øjemed  søgte  at  støtte  sig  til  Hertug  Anton,  desto  mere 
vendte  Botta  sig  til  hans  erklærede  Modstandere  Golovkin, 
Trubezkoi  og  den  atter  fremadstræbende  Bestushev.  Mod 
denne  Gruppe  holdt  Frankrigs  og  Sveriges  Repræsentanter 
og  Venner  sammen,  og  til  dem  nærmede  sig  Preussen,  der 
med  Munnich  havde  tabt  sit  Fodfæste  i  St.  Petersborg 
Frankrigs  Planer  gik  ud  paa  at  fremkalde  en  indre  Om- 
væltning mod  den  herskende  Regering  og  samtidig  bevæge 
Svenskerne  til  en  Krig  mod  Rusland.  Elisabet  Petrovna 
skulde  være  den  fornødne  Løftestang  indadtil. 

Kun  en  saa  splidagtig,  viljelos  Regering  som  Regent- 
indens havde  i  saa  lang  Tid  fundet  sig  i  de  travle  Rænker, 
hvormed  den  franske  Sendemand  La  Chetardie  forberedte 
Omvæltningen.  Elisabet,  Peter  den  stores  Datter,  havde  i 
Aaringer  ført  et  uvirksomt  Liv,  ringeagtet  ved  Hove  og 
stadig  kun  trukket  frem  som  Gjenstand  for  alle  Slags  Ægte- 
skabsplaner. Hvem  havde  hun  ikke  skullet  ægte!  Hendes 
Fader  havde  tilbudt  hende  til  Ludvig  XV.  af  Frankrig;  der- 
paa  bejlede  Hertugen  af  Bourbon  til  hende,  derpaa  tilbød 
man  Hertugen  af  Orleans,  senere   Grev  Morits   af  Sachsen 

hendes  Haand.  Ostermann  vilde  gifte  hende  bort  til  Peter 
IL,  og  derpaa  bliver  hun  forlovet  med  Karl  Frederik  af 
Holstein;  efter  hans  Død  bejlede  Preussen  til  hende  for  en 
yngre  Prins  med  Kurland  i  Medgift;  derpaa  bliver  der  tilbudt 
hende  Antons  Broder,  Prins  Ludvig  af  Braunschweig,  som  blev 
udvalgt  til  Hertug  af  Kurland,  og  sluttelig  bejlede  endnu 
Prinsen  af  Conti.  Og  denne  Prinsesse  Turandot  havde 
modstaaet  alle,  men  rigtignok  samtidig  fort  et  Liv  som  en 
Marketenterske ,  snart  med  sin  Brodersøn  Peter  H.,  snart 
med  hans  Yndling  Alexei  Dolgoruki,  snart  med  høje,  snart 
med  ringe,  nu  i  den  sidste  Tid  fortrinsvis  med  en  Kosak 
og  kirkelig  Korsanger  Rosum  eller  Rosumovski,  som  han 
senere  hed.  Hvis  Regeringens  Holdning  ikke  havde  været 
saa  elendig,  vilde  denne  Prinsesse  vel  næppe  have  pønset 
paa  at  træde  ud  af  sit  dorske,  raa,  fornedenhedsløse  Privat- 
liv for  at  spille  en  Rolle.  Det  faldt  da  heller  ikke  de 
Mænd,  som  trængte  sig  sammen  om  hende,  let  at  bringe 
hende  til  en  afgjerende  Handling,  for  hvis  Farer  hun 
skræmmedes  tilbage,  dels  af  sin  Mangel  paa  Handlekraft, 
dels  af  sin  naturlige  Klogskab.  Disse  Mænd  vare  La  Che- 
tardie  og  Nolcken,  de  franske  og  svenske  Sendemænd,  samt 
hendes  Livlæge  Lestocq.  Det  drejede  sig  om  at  opuaa  en 
skriftlig]  Forpligtelse  om  Fordele  for  Sverige,  i  det  Til- 
fælde at  en  svensk  Krig  skulde  hæve  hende  paa  Tronen  i 
Forbindelse  med  en  Rejsning  af  Prinsessens  Parti  i  St. 
Petersborg.  Dette  Parti  bestod  navnlig  af  Soldater  og  Of- 
ficerer ved  Garden,  med  hvem  hun  længe  havde  staaet  paa 
fortrolig  Fod,  og  af  hvem  hun  var  afholdt  ved  sine  simple 
Soldatermanerer  og  kammeratagtige  Væsen.  Til  hendes  Gunst 
talte  dernæst  det  nære  Slægtskab  med  Peter  den  store, 
hvis  Minde  mere  og  mere  forklaredes,  jo  længere  hans 
Efterfølgeres  Afmagt  og  usle  Regimente  vedvarede.  Denne 
skriftlige  Forpligtelse  mægtede  Sendemændene  imidlertid 
ikke  trods  al  Meje  at  opnaa  af  Elisabet,  hvorvel  hun  lod 
skriftlige  Meddelelser,  rigtignok  uden  sin  Underskrift,  komme 

til  den  svenske  Hær.  Svenskerne  maatte  endelig,  uden  at 
faste  Aftaler  vare  trufne,  vove  et  hovedløst  Angreb  og  bleve 
i  kortest  mulige  Tid  slaaede  saa  grundig  af  Lascy,  Keith 
og  Lovendal  ved  Villmanstrand,  at  Elisabets  Parti  endnu 
ikke  var  gaaet  over  til  Handling,  før  Krigen  alt  var  af- 
gjort. Et  Manifest  fra  den  svenske  General  Levenhaupt 
bekræftede  delvis  Elisabets  Stilling  til  Sagen,  i  det  han 
motiverede  det  svenske  Angreb  med  Krænkelser,  som  vare 
tilføjede  hans  Nation,  ikke  af  den  hæderlige  russiske  Nation, 
men  af  de  fremmede  Magthavere. 

Mod  denne  Fare,  som  truede  alle  Tyskere,  søgte  nu 
ogsaa  de  tidligere  Modstandere  at  gaa  frem  i  Fællesskab; 
Ostermann  med  sine  Venner,  Grev  Lowenwolde  og  Hr.  v. 
Brevem,  anstrængte  sig  for  at  bevæge  Regentinden  til  Hand- 
ling, men  forgjæves;  derimod  nølede  La  Chetardie  paa  sin 
Side  ikke  med  at  faa  Sagen  br^^  til  Afslutning  paa  anden 
Vis  end  ved  de  svenske  Vaaben.  Misstemningen  i  Folket 
og  navnlig  i  Garderegimenterne  mod  Tyskerne,  mod  Gene- 
ralissimus  Anton  af  Braunschweig  og  andre  næredes  af 
Elisabet  personlig  og  af  hendes  Venner,  Gardeofficererne. 
Med  fulde  Hænder  bearbejdedes  Garden  til  Gunst  for  Prin- 
sessen, og  man  havde  saa  meget  mere  Grund  til  Hast,  som 
Regentinden  endelig  paa  Ostermauns  og  hans  Fællers  ind- 
stændige Begjæring  allerede  havde  udstedt  Befaling  til,  at 
Garden,  hvem  man  ikke  mere  havde  Tillid  til,  skulde  for- 
lade St.  Petersborg  og  marchere  til  Finland,  efter  Fore- 
givende mod  Fjenden.  AUe  Elisabets  Venner,  Rosumovski, 
Voronzov,  Schuvalov  og  navnlig  Lestocq,  kunde  hver  Time 
vente  at  blive  arresterede,  de  søgte  med  alle  Midler  at  for- 
maa  Prinsessen  til  at  tage  en  Beslutning:  paa  den  ene 
Side  Udsigten  til  Forvisning  til  et  Kloster,  paa  den  anden 
til  et  ubundent  glimrende  Liv,  det  maatte  endelig  virke. 
Den  25de  November  1741,  om  Natten  Kl.  2,  iførte  Elisabet 
sig  et  Kyrads  og  øvrigt  Soldater-Udstyr,  besteg  en  Slæde, 
kjørte  til  Grenaderregimentet  Preobrashensks  Kaserne,   lod 

sig  sværge  Troskabsed  og  begav  sig,  ledsaget  af  Tropperne, 
til  Vinterpaladset.  Undervejs  bleve  Miinnich,  Golovkin, 
M  engden,  Ostermann,  Prins  Ludvig  af  Braunschweig  arre- 
sterede, Vagterne  ved  Paladset  føjede  sig  næsten  uden  Nølen 
i  Prinsessens  Opfordring  til  at  lystre  Peter  den  stores  Datter 
og  give  de  fremmede  Løbepas,  og  Regentinden  med  hendes 
Mand,  den  unge  Czar  og  hans  nyfødte  Søster  Katharina 
samt  Juliane  Mengden  bleve  uden  al  Modstand  bragte  i 
sikker  Forvaring.  Strax  indfandt  de  Mænd  sig,  der  havde 
faaet  Stunder  til  at  sejle  i  Kjølvandet:  Feltmarskalkerne 
Trubezkoj  og  Lascy,  Admiral  Golovin,  Brevern,  Alexei  Be- 
stushev,  Tscherkasski.  Et  Manifest  var  færdigt  Klokken  8 
om  Morgenen;  det  forkyndte  Elisabets  Tronbestigelse,  og 
Klokken  3  holdt  den  nye  Kejserinde  sit  Indtog  i  Vinter- 
paladset, omringet  af  jublende  Tropper  og  Folkemasser. 

I  Løbet  af  et  Aar  var  saaledes  den  absolute  Magt 
atter  gleden  over  i  ukaldede,  nye  Hænder,  uden  Kamp,  uden 
Udgydelse  af  en  Draabe  Blod,  næsten  blot  som  ved  en 
legende  Bevægelse  i  de  Elementer,  der  syntes  at  være 
Herredømmets  Bærere;  en  Paladsrevolution,  hvori  Folket 
ikke  havde  nogen  som  helst  Del,  fordi  Paladsets  Beboere 
vare  fremmede  for  det,  fordi  Regeringen  ikke  havde  nogen 
Rod  i  Landet.  Folket  var  vant  til  at  bære  de  tungeste 
Lidelser,  Czaren  paalagde  dem ;  men  det  maatte  fole  Czarens 
Haand  for  at  tro  paa  ham.  Ligesom  Religionens  mest  op- 
højede Sandheder  vare  en  tom  Lyd  for  den  simple  Mand, 
men  et  raat  Helgenbillede  kunde  være  den  levende  Sandhed, 
saaledes  havde  det  russiske  Folk  ingen  som  helst  Forstand 
paa  denne  Czarens  Regering,  der  udgav  sig  som  Re- 
præsentant for  det  fremmede  Væsen,  men  uden  at  vise  den 
Kraft,  hvormed  Peter  engang  havde  fert  dette  Væsen  frem 
for  Folkets  Øjne.  Baade  for  de  gamle  Bojarslægter  som 
for  Kirken  og  det  lavere  Folk  var  dette  Regimente  kun  et 
fremmed  Hof  i  en  fremmed  Stad.  Alt  det  fremmede,  Folket 
havde  lært  at  hade,  siden  Peter  L  havde  indfort  det,  lagde 

det  denne  Biron,  Munnich,  Ostermann  og  Brunsvigeren 
til  Last,  uden  at  man  saae  en  Czar,  som  havde  kunnet 
hellige  det  forhadte:  Folket  betragtede  dette  Herredømme 
som  en  fremmed  Erobring  og  havde  lige  saa  godt  kunnet 
lade  sig  regere  fra  Stockholm  eller  Berlin  som  fra  St. 
Petersborg;  men  Forbindelsen  mellem  Czardømmet  var 
næsten  sønderreven  og  Kløften  mellem  Hoffet  og  Folket 
bleven  saa  stor  i  Aand,  Sæder  og  Tilbøjeligheder,  at  begge 
vandrede  deres  skilte  Veje. 


xn. 

Det  tyske  Herredømmes  Resultater. 

Elleve  Aar  havde  Mænd  af  fremmed  Herkomst  altsaa 
hersket,  Mænd  af  Kraft,  som  Munnich  og  Biron,  af  Snille 
som  Ostermann,  et  Samfund  af  evropæisk  Levesæt,  Re- 
præsentanter for  den  Kultur  og  Aand,  som  Peter  deo  store 
havde  villet  gjere  til  den  herskende.  Peters  Statsideer 
havde  de  viUet  udføre,  hans  Arv  havde  de  villet  fortsætte. 
Og  hvad  havde  de  saa  opnaaet?  Hvilket  ynkeligt  Skibbrud 
havde  de  ikke  lidt !  De  vare  strandede  paa  den  Modsigelse, 
som  selv  en  Peter  næppe  havde  kunnet  magte,  paa  Mis- 
forholdet mellem  Midler  og  Maal,  Kløften  mellem  Vilje  og 
Evne.  Dette  Land  var  ikke  modent  til  at  bære,  hvad  man 
vilde  paabyrde  det,  i  materiel  Henseende  for  svagt  til  at 
være  en  evropæisk  Stormagt,  i  intellektuel  Henseende  for 
raat  til  at  udfylde  evropæiske  Livsformer  med  levende  Lid- 
hold. Usandt  var  ét  og  alt,  denne  tilsyneladende  mægtige 
Erobrer,  denne  Hær  af  Embedsmænd,  som  tilsyneladende 
styredes  af  én  Vilje,  denne  tilsyneladende  arbejdsomme 
Regering,  dette  tilsyneladende  rige,  evropæisk  straalende  Hof. 

Ligesom  under  Peter  I.  havde  man  ogsaa  nu  udkæmpet 
sejrrige  Krige.    Den  russiske  Soldat  var  et  Materiale,  hvor- 

24* 

med  man  under  en  god  Førelse  kunde  udrette  store  Ting, 
den  Gang  som  nu.  Ogilvie  havde  under  Peter  I.  begyndt 
at  uddanne  dette  Materiale,  Miinnich  organiserede  det  videre, 
Bruce  skabte  et  dygtigt  Artilleri,  og  Slagene  bleve  vundne 
af  Keith.  Lascy,  Lovendal  og  Miinnich,  lutter  Navne,  der 
til  Dels  have  glimret  ogsaa  paa  ikke-russiske  Valpladse; 
thi  Marskalk  Keith  faldt  som  preussisk  General  ved  Hoch- 
kirch,  og  Lascy  og  Lovendal,  der  bleve  afskedigede  af 
Elisabet,  udmærkede  sig  senere,  den  første  i  Østerriges,  den 
anden  i  Frankrigs  Tjeneste.  Sejrens  Lon  havde  dog  ikke 
været  stort  andet  end  Æren  og  en  betænkelig  Tillid  til  de 
russiske  Vaaben  og  det  russiske  Riges  Mission.  At  øde- 
lægge det  tyrkiske  Rige,  det  blev  den  Mission,  Munnich 
havde  opfundet  eller  dog  hentet  frem  fra  en  graa  Oldtid, 
Og  hvorom  man  nu  begyndte  at  drømme  i  St.  Petersborg. 

Endnu  forelaa  der  ingen  virkelig  Statsinteresse,  som 
krævede  Konstantinopels  Erobring;  men  hvilke  ivrige  Elever 
fandt  Munnich  ikke  snart  for  sin  Lære?  Endnu  vidste 
Folket  ikke  noget  om  den  hellige  Kamp  mod  »Bussur- 
manerne«  ved  det  gyldne  Horn,  men  kun  om  Kampene 
mod  røveriske  Tatarer,  mod  Krim-  og  Nogaitatarerne ;  det 
forbandede  denne  Krig,  hvis  Mening  det  ikke  fattede,  men 
hvis  Byrder  det  stadig  følte  paa  sine  Skuldre,  og  det 
maatte  først  langsomt  og  med  Kunst  opdrages  til  at  drømme 
om  den  hellige  Sofias  Erobring.  Denne  Byrde  blev  ikke 
lindret  ved  Miinnichs  mange  gavnlige,  hensigtsmæssige 
militære  Indretninger.  Efter  de  uhyre  Tab  under  Tyrker- 
krigen talte  Hæren  endnu  170000  regulære  Tropper  og 
omtrent  70000  Mand  Militstropper  og  irregulære  Ryttere, 
et  Tal,  som  Landet  vel  nok  havde  kunnet  bære  under  en 
god  Administration;  men  Administrationen  var  slet,  aller- 
slettest i  selve  Krigens  Tid.  For  at  holde  denne  Hær 
fuldtallig,  opbrugte  man  uforholdsmæssige  Masser  Menneske- 
liv, og  hvad  der  ikke  gik  til  Grunde  i  Krigen,  vendte  hjem 
for  at  tigge.      De   hensigtsmæssige  Forbedringer,    Miinnich 

tilsigtede,  og  som  gik  ud  paa  at  indskrænke  Tjenestetiden 
til  mellem  15—30  Aar  og  foranstalte  Udskrivningen  ved 
Lodtrækning  mellem  de  tjenstpligtige,  kom  ikke  til  Ud- 
førelse. Bonden  gik  til  Tjenesten  med  Fortvivlelse  i  Hjærtet, 
dede  ofte  i  de  første  Tjenesteaar  af  Hjemve,  og  naar  han 
som  Krøbling  eller  i  en  høj  Alder  vendte  hjem  til  sin 
Landsby,  medbragte  han  ikknn  Æmner  til  endeløse  For- 
tællinger i  Landsbykroen.  For  Adelen  indførte  Munnich  i 
Aaret  1740  en  Tjenestetid  af  25  Aar,  fra  det  tyvende  Aar 
at  regne,  saa  at  Godsejeren  med  sit  fem  og  fyrretyvende 
Aar  kunde  gaa  til  sit  egentlige  Kald  —  naar  han  havde 
bevaret  Evne  og  Vilje  dertil. 

Flaaden,  som  var  meget  svag  ved  Aaret  1735,  gik 
endnu  mere  tilbage  under  Krigen,  i  det  Munnich  gjorde  et 
Forsøg  paa  at  lade  den  optræde  i  Pontus,  men  hans  Flo- 
tille  blev  tilintetgjort  af  Tyrkerne.  Ved  1740  angav  man 
Styrken  af  Flaaden,  som  nu  igjen  var  indskrænket  til  Øster- 
soen alene,  til  38  Skibe  og  40  Galejer,  men  rejsende  for- 
talte, at  der  i  Kronstadt  ikke  laa  mere  end  18  til  20  so- 
dygtige  Fartøjer  og  kun  fandtes  et  Par  Hundrede  Matroser. 
Flaaden  stod  endnu  stadig  under  den  gamle  Admiral, 
Skotten  Gordon,  med  Irlænderen  O'Brien  som  Stabschef. 

Hvorledes  det  stod  til  med  Civilstyrelsen,  have  vi  alt 
hørt;  i  Peter  den  stores  Aand  opbød  man  alt,  hvad  der  bar 
adeligt  Navn  til  Fædrelandets  Tjeneste.  Den  eneste  Klasse, 
hvis  Opgave  det  var  i  Spidsen  for  Masserne  at  oplive  Ar- 
bejdet ;  den  eneste,  som  var  i  Stand  til  at  optage  og  ud- 
vikle Forstanden  for  Arbejdet  og  den  økonomiske  Udvikling; 
den,  som  havde  at  udfylde  den  vigtigste  Post  i  hele  Landet: 
at  lede  den  ufri  Bonde  og  i  Fællesskab  med  ham  først  at 
skabe  det  fælles  Grundlag  for  al  Kultur,  Folkets  materielle 
Velstand:  denne  Klasse  blev  Mand  for  Mand  spændt  fra 
Ploven  og  for  Statens  Vogn.     Og  alle,  alle  kom. 

»Den  samlede  Stat«,  siger  den  sachsiske  Minister, 
Oberst  Neubaur,  »beror  alene  paa  Hæren;   thi  hele  Adelen, 


374  Peter  den  stores  nærmeste  Efterfølgere. 

der  ene  og  alene  kunde  røre  sig  og  lægge  sin  Misfornøjelse 
for  Dagen,  staar  i  Tjeneste  enten  i  Hæren  eller  paa  Flaaden 
eller  i  Civiltjenesten,  saa  at  der  i  Grunden  ikke  gives  nogen 
utjenstegjørende  Adel  med  Undtagelse  af  dem,  som  ere 
forviste  til  deres  Godser.«  Og  det  i  et  Land,  hvor  der 
kun  gaves  Agerdyrkere,  hvor  alt  afhang  af  dette  Erhverv, 
og  hvor  nu  kun  herreløse  Bønder  og  ulønnede  eller  slet 
lønnede  Embedsmænd  stode  over  for  hverandre.  Hvad  skulde 
vel  en  Bonde,  der  stod  under  en  slig  Ledelse,  kunne  blive 
til  andet  end  en  doven,  slavisk,  ustadig  Skabning  ?  Hvorledes 
kunde  slige  Embedsmænd  undgaa  at  blive  samvittighedsløse, 
egenmægtige  Gavtyve?  I  denne  Retning  gik  da  ogsaa  Ud- 
viklingen hos  begge  Klasser  lige  ned  til  vore  Dage. 

I  Steden  for  at  arbejde  vænnede  den  besiddende  Klasse 
sig  til  at  vente  alt,  hvad  der  syntes  attraaelsesværdigt, 
af  Staten,  og  jo  mere  denne  Vane  bragte  Uviljen  mod 
Tjenestepligten  til  at  svinde,  desto  mere  trængte  denne 
Klasse  sig  ind  paa  Soldaterbanen  med  dens  i  Fredstid  saa 
ubegrænsede  Lediggang,  medens  det  større  Arbejde  i  Civil- 
tjenesten blev  overladt  de  ejendomsløse  Personer,  som  kun 
havde  lært  Læsning  og  Skrivning  og  arbejdet  sig  op  fra 
Kopistklassen,  Garden  optog  alene  henved  10000  adelige 
Officerer  og  Soldater,  saa  at  man  næsten  kunde  sige,  at 
det  var  Landets  uniformerede  Adel,  som  indtog  de  gamle 
Strelitzers  Plads,  ind-  og  afsatte  Czarer  og  C  zarinder  og 
satte  Paladsrevolutioner  i  Gang.  Dette  var  ogsaa  Grunden, 
hvorfor  Biron  i  sin  Tid  nærede  den  Tanke  at  optage  Bønder 
i  Garden  lige  saa  fuldt  som  i  Linjeregimenterne. 

Lediggang,  Drik  og  Kortspil  optog  denne  Hær  af  Em- 
bedsmænd og  Officerer  med  Underofficers-Vaner  og  Til- 
bøjeligheder. Tatischtschev  og  Kantemir  klage  over  disse 
ilde  Vaner,  den  sidste  beklager  allerede  tillige,  at  Regeringen 
fremmer  Drukkenskaben  af  fiskale  Grunde;  i  halvandet  Aar- 
hundrede  har  dette  alt  været  en  gammel  Sang;  hvilket 
Hav  af  Forbandelse  og  Elendighed  ligger  i  denne  ene  Klage! 

Penge  og  attar  Penge  behevede  Staten  for  at  dri?e 
Politik  i  Stockholm  og  Varszava,  for  at  føre  Krige,  for  at 
betale  et  ødselt  Hof,  medens  man  ikkun  havde  36000 
Rubler  tilovers  for  hele  Rigets  Administration.  En  Pokal 
til  Biron  kostede  50000  Rubler;  men  man  kunde  ikke  op- 
drive 36000  Rubler  for  Provinsernes  Embedsmænd,  man 
lennede  dem  med  Pelsværk  og  Te;  Kejserinde  Anna  saa 
godt  som  Regentinde  Anna  kjendte  fuldt  vel  dette  usle 
Regimente, 

I  det  første  Halvaar  af  1740  var  der  udgivet  456000 
Rubler  ud  over  de  ordinære  Statsudgifter,  og  mere  end  15 
Millioner  Rubler  for  hele  Aaret  skjønt  Krigen  var  endt  og 
Indtægterne  betydelige.  Senatet  stillede  da  det  Andragende, 
at  der  maatte  udbetales  200000  Rubler  af  Saltkassen  som 
Laan  til  at  bestride  Administrationens  Udgifter.  Som  Svar 
fik  det  af  Anna  en  skrap  Næse:  >Det  var  underligt,  at  der 
manglede  Penge;  alle  de  mest  nødvendige  og  tor  Staten 
uundværlige  Sager  vare  forsømte,  og  der  var  ingen  som 
helst  Udsigt  til  at  opdrive  Indtægterne:  Restancerne  løb  op 
til  Millioner,  mange  Statsindtægter  havde  Privatmænd  til- 
egnet sig  ved  Underslæb,  og  Senatet  lod  alt  dette  rolig 
gaa  hen  og  sørgede  ikke  for,  at  Indtægterne  øgedes  uden 
Besvær  for  Kejserinden  og  hendes  Undersaatter.  Og  endda 
dristede  man  sig  til  at  søge  om  et  Laan  af  Saltkassen,  der 
var  bestemt  til  at  anvendes  i  extraordinære  Øjemed  efter 
Regeringens  Godtykke.« 

Herskerindens  Tykke  var  rettet  paa  ganske  anderledes 
vigtige  Ting  end  Embedsmændenes  Betaling;  de  maatte 
lade  sig  nøje  med  Pelsværk  eller  Udsigterne  til  Skatte- 
restancernes Betaling;  i  Aaret  1739  klagede  Anna  i  et 
Manifest  over,  at  »Restancerne  ikke  indløb;  herfor  bare  de 
høje  Statsembedsmænd  Skylden,  og  efter  dem  rettede  atter 
Guvernørerne  ogVojvodeme  sig;  hun,  Czarinden,  vidste  helt 
vel,  hvorledes  det  gik  til :  Embedsmændene  for  de  kejserlige 
Godser  berigede  sig  paa  enhver  Maade  i  Steden  for  at  serge 

for  de  kejserlige  Indtægter;  de  plejede  atter  og  atter  at 
give  Bønderne  Henstand  for  Skatter  og  Afgifter,  medens 
de  indberettede,  at  Restancerne  ikke  kunde  inddrives;  for 
hver  enkelt  Henstand  lode  de  sig  betale  af  Bønderne, 
fyldte  deres  Lommer  og  skuifede  Bønderne  saa  længe,  til 
Udpantningen  endelig  rettede  dem  til  Grunde.  Vilde  man 
ganske  stryge  Restancerne,  vilde  jo  de  Embedsmænd  beholde 
Ret,  som  stadig  havde  pumpet  Bønderne  ved  Udsigten  til 
slige  Eftergivelser,  og  Følgen  vilde  kun  blive,  at  Bønderne 
fremtidig  betalte  endnu  færre  Skatter  og  Embedsmændene 
berigede  sig  med  endnu  større  Lethed.  Derfor  maatte  Re- 
stancerne inddrives  paa  det  btrængeste.« 

Et  andet  Arveonde  fra  Moskva,  »Volokitaen« ,  Proces- 
sernes systematiske  Udhaling,  havde  ogsaa  fundet  Indpas  i 
St.  Petersborg  og  fremkaldt  en  Ukas  fra  Regentinden  Anna. 
>I  Kancellierne  og  Kollegierne  opdyngedes  navnlig  Fattig- 
folks Klager  Aar  paa  Aar  uden  nogen  Forhandling,  medens 
de  stakkels  Klagere  forgjæves  slæbte  sig  omkring  fra  Kontor 
til  Kontor  og  fuldstændig  forarmedes,  saa  at  mange  endelig 
maatte  lade  deres  Sager  helt  falde«.  Miinnich  indførte  des- 
aarsag  et  Kontor  for  Bønskrifter;  men  efter  Miinnichs  Fald 
blev  Embedet  strax  afskaffet,  sandsynligvis  fordi  det  truede 
med  at  blive  et  alt  for  farligt  Embede  for  Embedsstanden. 

Betragter  man  denne  politiske  Organisme  lidt  nærmere, 
vil  man  næppe  undre  sig  over  Mangelen  paa  indre  Sammen- 
hæng, over  den  skrigende  Modsætning  mellem  Evne  og 
Vilje,  der  alle  Vegne  traadte  for  Dagen  i  den  indre  Ad- 
ministration; Moskva  havde  allerede  under  Storfyrsterne 
af  Ruriks  Æt  været  Sædet  for  en  Magt,  der  langt  snarere 
lignede  en  Erobrer  end  en  national  Regering.  Nu  var  St. 
Petersborg  blevet  den  Vampyr,  som  udsugede  Landets  Kraft 
uden  at  fremme  Udviklingen  paa  nogen  som  helst  Vis. 
Folket  forstod  ikke  mere  Regeringen,  og  omvendt  Regeringen 
ej  heller  Folkets  Evner  og  Trang.  Jo  mere  fremmed  Re- 
geringen blev  for  Folket,  desto  stærkere  blev  dens  Bekymring 

for  sin  egen  Bestaaen,    desto  mere  fremtrædende   det  Hov- 
mod og  den  doktrinære  Selvbehagelighed,  hvormed  man  op- 
traadte  som  Kulturens  Bærere   over  for  et  raat  Folk.      Og 
naar  en   enkelt  Statsmand  havde  Blik  for  Ondet:   blev  han 
med  samt  sine  Bestræbelser  kastet  ind  i  de  oprivende  Hof- 
siridigheder  og  gik  op  i  Kampen  for  sit  eget  Tilvær.    Oster- 
mann  og  Munnich  havde  nok  Forstand  paa  Forholdene,  men  de 
maatte  prise  sig  lykkelige,  saafremt  de  blot  kunde  afhjælpe 
nogle  Misbrug  i  St.  Petersborg;  for  Ulemperne  ude  i  Landet 
strakte  deres  Kræfter  ikke  til.    Ogsaa  Russere,  t.  Ex.  Volynski, 
kunde  med  den  stærke  Selvkritik,    som  den  Dag  i  Dag  ud- 
mærker dem,    meget  vel  vurdere   den  falske  Retning,   hvori 
Statslivet  bevægede  sig;  men  de  mægtede  endnu  mindre  at 
svømme    mod    Strømmen,   fordi    de   savnede  Karakterkraft, 
Energi  og  Renhed.     Beundret  og  ægget  af  enkelte  russiske 
Tilhængere   omgikkes  Volynski  med  store  Planer   om  indre 
Reformer.      I  Fællesskab   med  Mussin-Pusehkiu ,  Chruscht- 
schov  og  Jeropkin  udarbejdede  han  et  Udkast  til  Reformer, 
der    ligesom   Annas    oven    berørte    Ukas'er    lagde  Fingeren 
paa  et  af  Statslegemets  aabne  Saar.      >Vi  Ministre,«  sagde 
han,    >ville    tage    hele  Ansvaret  paa  os,    som  om  vi  alene 
udrette  alt  og  ere  de  eneste  tro  Tjenere.    Forgjæves  tænke 
vi   saa    højt   om    os  selv;    der  gives    mange    tro   Tjenere, 
men    vi  bestille  ikke  andet    end  at  skrive  og  drøfte  i  For- 
trolighed,   ødelægge   herved    andre  Mænds  Iver,    have  paa- 
taget os  mange  Ting,    der   slet   ikke  komme  os  ved;    men 
hvad    vi   skulle   stille   op  hermed  —  ja   det  vide  vi  ikke.< 
Det  var  utvivlsomt  en   meget   begrundet  Dadel.     Det  hele 
Bureaukrati  bar  kun  Vand  til  Statens  Centralorganer,  dette 
Danaidernes  bundløse  Kar,    som   var   ude   af  Stand    til   at 
præstere  den  svulmende  Arbejdermasse.     Alt  blev  ofret  for 
dette  Skin   af  bureaukratisk  Ordning.      Den    gamle  mosko- 
vitiske  Svaghed,    Megetskriveriet.   forplantede   sig  ogsaa  til 
Peter  I.'s  Stat   med   dens  kollegiale  Indretning   og   bredte 
sig  med  en  kvælende  Fylde.      Alle  de  Embeder,   som  vare 

komne  til  siden  Peters  Tid  —  et  helt  Kaos  —  troede  at 
opfylde  den  første  af  alle  Embedspligter  ved  at  udfærdige 
Aktstykker.  »De  Vogne  med  Dokumenter,  som  følge  Hærene, 
maa  ikke  regnes  for  deres  mindste  Besvær,  lige  saa  fuldt 
som  Skriverne  ikke  udgjere  mindste  Antallet  blandt  Felt- 
marskalkens, Overstaldmesterens  eller  andre  Hofembeds- 
mænds Officerer.  I  denne  despotiske  Stat  fører  man  alt 
til  Bogs,  hvor  ubetydeligt  det  end  monne  være.  Man  skulde 
næsten  tro,  at  Russerne,  der  have  begyndt  at  skrive  senere 
end  Evropas  øvrige  Nationer,  gjøre  sig  Umage  for  at  ind- 
hente den  forsømte  Tid.« 

Saaledes  var  det  officielle,  nye  Rusland,  den  despotiske 
Embedsstat  i  evropæisk  Dragt.  Massen,  som  blev  trykket 
af  denne  Embedsstat,  levede  nu  som  før  sit  særlige  Liv  i 
Provinserne,  endnu  mere  afsondret  end  tidligere,  jo  mere 
Regeringen  var  optagen  af  sine  Hofinteresser  og  personlige 
Kampe  og  overlod  Provinserne  til  deres  Vojvoder,  Guver- 
nører og  Poper.  Nu  som  før  lob  Bonden  mod  Syd  og  Øst, 
strejfede  omkring  i  Landet  som  Tigger  eller  Røver  og  blev 
indfangen  af  Embedsmændene  for  at  udleveres  til  sin  Herre. 
Imidlertid  synes  Elendigheden  under  Birons  og  Tyskernes 
Herredømme  at  have  været  ringere  end  under  Peter  I.; 
med  sine  Vojvoder  forstod  man  at  komme  overens  med  det 
gode  eller  det  onde,  og  Biron  havde  nok  at  gjøre  med 
Kampene  mod  Adelen,  Embedsmændene  og  Kieresiet  i 
Centra'erne,  saa  han  maatte  lade  Provinserne  skytte  sig 
selv.  Efter  den,  rigtignok  ikke  nøjagtige  Vurdering  fra  hin 
Tid  var  Folketallet  snarere  gaaet  tilbage  end  voxet;  thi  for 
det  egentlige  Rusland  blev  det  anslaaet  til  ikke  fuldt  elleve 
Millioner  Sjæle  af  begge  Kjen,  medens  Peter  L  endnu 
1722  regnede  fem  Millioner  alene  i  mandlige,  skattepligtige 
Bønder.  Dog  ere  slige  Tal  fra  hin  Tid  altid  upaalidelige. 
Paa  Landet  var  der  kun  sket  ringe  Forandring  i  Befolk- 
ningens Sæder  og  Tankesæt;  Fornødenhederne  vare  faa  og 
kunde  tilfredsstilles  med  ringe  Omkostninger,  Levnedsmidlerne 

vare  billige,  og  Priserne  stode  sex,  otte  Gange  lavere  end 
i  Evropas  Kulturstater,  og  heraf  forklares  til  Dels  Mulig- 
heden i,  at  Soldaten,  Kancellisten,  Embedsmanden  voldte 
saa  ringe  Bekostninger,  og  at  Bonden  kunde  leve  Aaret  ud 
for  ti  til  tolv  Rubler. 

Ligesom  det  gamle  Rusland  indskrænkede  sig  til  For- 
bruget af  hjemlige  Fabrikata,  saaledes  var  dette  ogsaa  Til- 
fældet endnu  med  Folkets  Masse.  Peter  I.  havde  søgt  at 
eftergjøre  fremmede  Frembringelser  i  Landet;  under  Anna 
forsynede  man  sig  i  St.  Petersborg  fornemmelig  med  frem- 
mede Luxusgjenstande.  Under  Anna  steg  Luxusen  saa 
stærkt,  at  Biron  efter  hendes  Død,  og  senere  Regentinde 
Anna,  udstedte  Anordninger  for  Klædedragterne:  fremtidig 
maatte  ingen  bære  Stoffer  til  højere  Værdi  end  4  Rubler  pr. 
Alen  (Arschinen).  Alt  Møblement  kom  fra  Udlandet,  og 
Haandværkere  strømmede  til  fra  Tyskland,  Frankrig  og 
Italien.  Det  pragtfulde  Vinterpalads  blev  under  Anna  paa- 
begyndt af  Rostrelli  og  fuldført  under  Elisabet;  Udgifterne 
hertil  maatte  bestrides  med  klingende  Mønt,  af  hvilke  der 
jo  kun  fandtes  faa  i  Landet.  For  at  kunne  udrede  saa 
rige  Gaver,  som  Tilfældet  den  Gang  var,  for  at  lænke  Til- 
hængerne til  sig  o?  lønne  de  fremragende  Embedsmænd 
begyndte  man  under  Anna  at  uddele  Krongodserne,  Biron 
blev  overøst  med  Gaver,  Muunichs  aarlige  Indtægter  beløb 
sig  ved  1740  til  60000  Rubler,  og  Mengdens  og  andre  af 
Regentinde  Annas  Venner  overøstes  med  Penge  og  Godser. 
Rigtignok  faldt  stadig  store  Masser  af  de  bortskjænkede 
Godser  og  Skatte  paa  ny  tilbage  til  Kronen  ved  den  idelige 
Vexling  i  Lykkens  Gunst;  de  styltede,  de  forviste  berøvedes 
deres  Ejendomme,  som  ofte  vandrede  fra  den  ene  Yndling 
til  den  anden.  Kunde  dette  ikke  strække  til,  greb  man 
til  det  egentlige  Domænegods,  hvoraf  man  havde  værdifulde 
Besiddelser,  navnlig  i  Estland  og  Livland.  Pengenes  Sam- 
menstrømning i  St.  Petersborg  hidtrak  naturligvis  Menne- 
sker, som  her  søgte  deres  Fordel.     Staden  var  voxet  meget. 

Og  Indbyggerantallet  beløb  sig  allerede  til  omtrent  120000. 
Denne  Tiltrækningskraft  skyldtes  det  ødsle  Hof  og  Handelen, 
som  nu  ganske  havde  trukket  sig  her  hen  fra  Norden.  Det 
var  herved  heller  ikke  gaaet  ganske  efter  Peter  I. 's  Ønsker; 
thi  hele  Handelen  laa  i  fremmede  Hænder,  i  Havnene  talte 
man  næppe  ti  russiske  Skibe.  Staden  havde  endnu  ganske 
et  forsømt,  raat  Udseende,  maaske  endnu  mere  forsømt  end 
paa  Peters  Tid,  da  de  Huse,  som  den  Gang  havde  rejst 
sig  paa  Czarens  Bud,  vare  slet  opbyggede  og  nu  allerede 
faldt  sammen;  man  lappede  stadig  paa  Ruinerne,  men 
Husene  kunde  ikke  staa  sig  i  det  skadelige  Klima  og  paa 
den  usikre  Grund. 

Saaledes  var  det  gamle  Rusland  atter  igjen  fremgaaet 
som  Sejrherre  af  den  Kamp,  der  var  bleven  ført  med 
stigende  Forbitrelse  næsten  et  helt  Aarhundrede  igjennem 
mod  Evropas  aandelige  Herredømme.  I  en  Fart,  ved  et 
Magtsprog  troede  Peter  at  kunne  hæve  sit  Folk  til  Kul- 
turens Tinde,  og  hans  Efterfølgere  maatte  for  at  bevare 
Peters  Kejserdømme  anvende  de  samme  Midler,  der  havde 
tjent  til  at  grundlægge  det.  Biron,  Ostermann,  Miinnich 
vilde  til  Dels  lige  saa  ærlig  det  gode  som  Peter  selv,  og 
naar  selv  russiske  Historieskrivere,  t.  Ex.  Schtscherbatov, 
yde  disse  Mænds  Regimente  nogen  Anerkjendeise,  maa  dette 
hidrøre  fra.  at  disse  Forfattere  erkjende  denne  gode  Vilje 
og  have  haft  aabent  Øje  for  den  nødtvungne  Holdning,  hine 
Statsmænd  maatte  indtage  over  for  denne  Stats  og  dette 
Samfunds  indgroede  Onder.  De  saae  alle  Brist  og  Mangler; 
de  kæmpede  med  Overbevisningens  Varme  mod  Raahed, 
Lavhed,  Kjøbelighed  og  Vilkaarlighed ,  og  enhver,  hvis 
Blik  ikke  var  blevet  sløvet  ved  de  hidsige  Kampe,  maatte 
yde  hine  Anstrængelser  sit  Bifald,  saa  meget  mere  som  der 
snart  kom  den  Tid,  da  næsten  ingen  gjorde  sig  nogen 
Ulejlighed  i  saa  Henseende.  •  Dog  Kulturen  lader  sig  nu 
engang  ikke  erobre  i  en  Fart,  og  den  Magt,  hvormed  man 
søgte  at  grundlægge  det  nye,  fortærede  sig  for  største  Delen 

selv.  Hvor  energisk  Tyskerne  end  kæmpede  for  Orden  og 
Ret,  behøvede  de  dog  største  Delen  af  deres  Magt  for  at 
holde  sig  ved  Koret.  Manstein  beretter,  at  20000  Menne- 
sker bleve  straffede  med  Forvisning  i  Birons  Tid;  men  et 
Aar  efter  Birons  Fald  streramede  de  samme  Mennesker  og 
de  samme  Tilstande,  hvorimod  man  havde  rettet  saa  haarde 
Slag,  atter  uhindret  tilbage  i  de  gamle  Vaner.  Hvad 
mægtede  og  evnede  vel  en  Statsmagt  at  udrette  uden  nogen 
Støtte  hos  et  ordnet  Samfund?  Var  det  da  et  organiseret 
Statssamfund,  Peter  og  hans  Efterfølgere  havde  skabt  ved 
at  bureaukratisere  hele  Folkets  forhaandenværende,  intellek- 
tuelle Kraft?  Det  var  den  mest  raa  af  alle  tænkelige 
Underkuelser,  et  Drab,  begaaet  mod  hele  Folkets  sociale 
Livskraft,  en  Lemlæstelse  af  dets  naturlige  Væxt,  som 
hevner  sig  endnu  den  Dag  i  Dag.  Stændernes  Udvikling 
var  bleven  hemmet,  hele  Folkets  Kraft  samlet  hos  Staten, 
der  misbrugte  den  til  ydre  Formaal,  og  medens  Statens 
Organismer  antoge  Kulturens  Former,  forblev  selve  Folket 
uden  Kultur,  nu  som  fer. 

XIII. 

Slut  n  i  ngsbe  tragtninger. 

»La  liberté  reelle  n'est  que  dans  I'ésprit  local  et  pro- 
viucial,  dans  l'inégalité  des  classes,  des  controles  et  des 
pouvoirs  eux-mémes.  L'unité  c'est  le  despotisme  plus  ou 
moins  brillamment  habillé.« 

Man  kan  ikke  ofte  nok  gjentage  disse  Capefigue's 
Ytringer,  hvis  Sandhed  saa  længe  er  bleven  overhørt  under 
den  forvirrede  Larm  fra  Frihedens  store  Landevej.  Disse 
vælske  Frihedslærdomme,  som  endnu  den  Dag  i  Dag  efter- 
plapres af  Millioner,  havde  netop  det  samme  Maal,  som  det 
russiske  Czarvælde  uden  Visdom  og  Eftertanke  har  forfulgt 
hele  Menneskealdre  igjennem,  nemlig  Tilintetgjerelse  af  de 
lokale  og  Klasseulighederne,  Samfundets  Lighed,  Uniformitet. 

Vi  kunne  egentlig  ikke  indse,  hvorfor  denne  ubetænksomme 
Liberalisme  med  Foragt  ser  ned  paa  en  Stat,  der  er  et  be- 
tydeligt Stykke  forude  paa  Vejen  mod  det  Maal,  de  begge 
efterstræbe.  Lighedsheltene  skulde  snarere  søge  at  lære  af 
de  russiske  Czarer,  hvorledes  man  kan  kvæle  et  Samfund 
for  derpaa  at  rejse  den  socialistiske  Stat  med  dens  ensfarvede 
Faareflokke. 

Rusland  stønner  under  en  Forbandelse,  som  skriver  sig 
fra  Mongolertiden :  Folkets  Ensformighed,  Massernes  karak- 
terløse Ensartethed,  som  Czarvælden  søgte  at  bevare  og 
fremme,  ligegyldigt  om  denne  Vælde  var  besjælet  af  Peters 
eller  Moskvas  Aand.  Forskjellen  var  kun,  at  den  nye  Czar- 
vælde  benyttede  Ensartetheden  og  Ligheden  til  alle  Slags 
Foretagender  udad-  og  indadtil,  medens  Moskvas  Vælde  ind- 
skrænkede sig  til  en  sløv  Konservatisme;  en  virkelig  Sam- 
fundsordning af  denne  ensartede  Masse  tilvejebragte  hverken 
den  første  eller  sidste  Art  Czarvælde,  og  saaledes  naaede 
det  russiske  Despoti  ikke  engang  det  Maal,  som  er  det 
absolute  Kongedømmes  Fortjeneste  i  det  øvrige  Evropa. 

Elisabets  Herredømme  fejredes  som  en  Befrielse  fra 
Fremmedherredømmet;  man  fordrev  det  fremmede  og  de 
fremmede,  man  vendte  tilbage  til  Moskva,  man  plejede  sin 
Magelighed  og  lod  Tingene  i  det  indre  gaa,  som  de  vilde. 
Denne  Regering  sørgede  med  noget  Opbud  af  Arbejdskraft 
kun  for  sin  egen  Sikkerhed  og  Bekvemmelighed.  Raahed, 
Vilkaarlighed ,  Bestikkelse  blomstrede  frodig,  det  adelige 
og  ikkeadelige  p]mbedsvæsen  havde  sine  bedste  Dage,  Voj- 
voden  triumferede,  og  de  petersborgske  Kancellier  vare  over- 
fyldte med  tjenstepligtig  Adel  og  hungrige  Skrivere,  der 
ikke  mere  behøvede  at  frygte  for,  at  en  uforstandig  tysk 
Minister  forlangte  Redelighed  eller  Flid  i  Tjenesten.  Da 
Elisabet  1752  forlagde  Residensen  til  Moskva,  medtog  hun 
utrolige  Masser  af  Hoffolk,  Tjenere,  Embedsmænd  og  Kan- 
cellister, Tallet  angives  endog  til  80000  Hoveder,  til  Rejsen 
blev   der  rekvireret   19000  Heste,    og  Omkostningerne   ved 

Forflytningen  løb  op  til  omtrent  en  Million  Rubler;  det  var 
en  Kejserinde  i  gammel  Stil,  kun  yderligere  forværret  ved 
de  nye  yppige  Sæder,  den  nye  Luxus  og  Embedsmændenes 
umaadelige  Tros.  Et  ubegrænset  Tyranni  kuede  Folket  og 
var  den  Pris,  Embedsmændene  nøde  for  deres  Frihed  mod 
oven.  Inkvisitionen  herskede  næsten  som  i  gamle  Dage.  og 
henved  80000  Mennesker  bleve  under  Elisabet  sendte  til 
Sibirien;  Hæren  derimod  marcherede  mod  Frederik  II,  uden 
andet  Formaal  end  Tilfredsstillelsen  af  rent  personlige 
Interesser. 

Paa  dette  rent  barbariske  Regeringssystem  fulgte  det 
saakaldte  oplyste  Regimente  under  den  store  Katharina,  en 
Fyrstinde,  der  var  klog  nok  til  at  have  aabent  Øje  for 
mange  Onder,  kraftig  nok  til  at  bekæmpe  nogle,  ærgjerrig 
nok  til  at  skabe  mange  nye,  egenkjærlig  nok  til  at  taale  de 
fleste.  Hun  forsøgte  overalt  at  slaa  ind  paa  Peters  Veje, 
ofte  med  bedre  Indsigt  end  han;  hun  forsøgte  at  hæve 
Ungdommens  Opdragelse,  at  gjenoplive  Kirken,  at  sætte  en 
>ny  Generation«  i  Steden  for  den  bundfordærvede  Embeds- 
stand, til  Hobe  Statsopgaver,  som  den  Dag  i  Dag  ikke  ere 
løste.  Hun  kæmper  imod  Embedsvæsenets  Rovlyst,  Kirkens 
merke  Overtro  og  den  tøjlesløse,  bureaukratiske  Adel;  men 
da  hun  ikke  mægter  at  reformere  til  det  bedre,  eftersom 
hun  mangler  Kræfter  og  Mennesker  hertil,  træder  hun  alt 
under  Fødder.  Adelen  erstattes  i  Embederne  af  de  lavere 
Klasser,  dens  sidste  Rester  af  Magtfylde  ødelægges,  og 
derpaa  smeddes  den  i  Selvstyrets  hule  Former  og  gjøres 
disponibel  til  Statens  Formaal;  Kirken  fornedres  og  kues 
ganske,  Statsmagtens  Centralisation  drives  saa  vidt,  at  Re- 
geringen mister  ethvert  Støttepunkt  i  Folkets  Sæder  og 
Traditioner.  Krig  feres  paa  Krig,  Krim  erobres,  Polen 
erobres,  Ruslands  evropæiske  Stilling  sikres  varig  ved  Freden 
i  Teschen,  ved  Polen-Lithavens  Underkuelse,  ved  Krigene 
mod  Tyrkerne  og  Svenskerne.  Næsten  alle  Vegne  er  hun 
Sejrherre,    mægtige   ydre  Resultater  indvindes,   Evropa,   ja 

selv  Rusland  blændes  af  den  Glans,  den  tyske  Fyrstedatter 
spreder  over  Czarernes  Trone ;  men  hvem  kan  tælle  de  Ofre, 
som  bleve  bragte  for  denne  Glans?  Hvem  kan  maale  den 
uendelige  Elendighed,  hvormed  Folket  maatte  betale  denne 
Statskunst?  Hvilke  ikke  blot  tilsyneladende,  men  virkelige 
Fordele  har  Folket  høstet  af  alt  dette? 

Den  Skamløshed,  hvormed  Katharina  II.  underkuede 
Kanatet  paa  Krim,  Ruslands  gamle  Arvefjende,  den  Gru- 
somhed, hvormed  hun  lagde  1200  blomstrende  Landsbyer  i 
Aske,  vejer  vel  op  mod,  hvad  Mongolerne  engang  havde 
øvet  mod  Rusland.  Det  System  at  revolutionere  de  fremmede 
Stater,  som  forst  bragtes  til  Anvendelse  i  Polen  med  fuld- 
endt Færdighed  og  tilsvarende  Umoralitet,  dette  System 
hævedes  nu  til  varig  Regeringsmaxime,  som  fremtidig  lejlig- 
hedsvis kom  til  Anvendelse  mod  de  fleste  evropæiske 
Stater.  I  Polen  og  Sverige  anvendtes  de  elendige  Forfat- 
ninger til  at  hidse  Stænder  mod  Stænder;  Oppositionen  i 
den  svenske  Rigsdag  støttedes,  Finland  ophidsedes.  Kanen 
paa  Krim,  de  kavkasiske  Fyrster,  Hospodarerne  i  Moldau  og 
Vallakiet  æggedes  til  Oprør;  i  Tyskland  blev  Østerrige 
hidset  mod  Preussen,  de  smaa  Stater  mod  de  store,  og 
begge  tyske  Stormagter  kastedes  mod  Frankrig.  Og  alt 
dette  kun  for  at  vinde  Hæder  og  Erobringer,  som  kun 
lokkede  til  stadig  ny  Hæder  og  nye  Erobringer  uden  Hensyn 
til  Nytten  for  Folk  og  Land. 

Den  hensynsløse  Despotisme,  hvormed  Katharina 
herskede  og  ofrede  hundrede  Tusende  paa  Valpladsen, 
hundrede  Tusende  til  Hungeren;  Landets  Udsugelse;  den 
utrolige  Vilkaarlighed  og  Ryggesløshed,  ;,som  hun  lod  Po- 
temkin  og  andre  Yndlinge  og  Stormænd  gjere  sig  skyldig  i; 
den  fuldendte  Skamløshed  med  dens  i  den  ydre  Politik 
herskende  Løgn,  Uordholdenhed  og  Samvittighedsløshed; 
endelig  den  umaadelige  Nydelsessyge  i  hendes  og  hendes 
Dusin  Elskeres  Privatliv,  alt  dette  skulde  formentlig  dog 
have  fordunklet  det  gode,  Landet  havde  hendes  Handlekraft 

at  takke  for,  skulde  snarere  have  belæsset  hendes  Minde 
med  Afsky  end  med  Ære;  dog  det  Trylleri,  som  nu  engang 
ligger  i  Kraften  og  Magten,  har  ogsaa  her  dækket  over 
uhyre  Forbrydelser,  og  Katharina  kaldes  endnu  den  Dag  i 
Dag  den  store.  Med  velovervejet  Hensigt  virkede  Trylleriet 
væsentlig  paa  Evropa,  og  sine  evropæiske  Beundrere  kan 
den  »guddommelige  Katharina«  takke  for  sit  Tilnavn  »den 
store«.  I  St.  Petersborg  vænnede  man  sig  mere  og  mere 
til  at  opføre  paa  den  offentlige  Skueplads  de  glimrende  Pragt- 
stykker, som  spilledes  for  Evropas  Skyld,  men  betaltes  med 
Landets  Hjærteblod.  Nu  var  man  naaet  saa  vidt,  at  man 
regeredes  ikke  blot  af  fremmede  Indretninger  som  under 
Peter  1.,  ikke  blot  af  fremmede  Mænd  som  under  Anna, 
men  i  mange  Henseender  af  Evropas  Meninger,  Smigrerier 
fra  Franskmænd  eller  andre,  hos  hvem  hele  det  russiske 
Fdlks  Skæbne  vejede  op  mod  et  Ordensbaand,  eller  som 
jublede,  naar  de  saae  deres  Theorier  satte  i  Scene  paa  den 
russiske  Skueplads,  lige  meget  for  hvad  Pris. 

Siden  Freden  i  Teschen  stod  Rusland  midt  i  de  evro- 
pæiske Tvistigheder;  ved  de  napoleonske  Krige  blev  de 
Evropas  midlertidige  Voldgiftsmand,  og  det  berusedes  i  den 
Grad  ved  den  Rolle,  at  Alexander  I.  var  rede  til  den  mest 
udskejende  af  alle  Komedier:  at  skjænke  Folkesuveræniteten 
til  sit  Folk  af  vilde.  Krigene  i  Udlandet  havde  gjort 
Tusender  i  Landet  bekjendte  med  Forhold  og  Anskuelser, 
som  kunde  have  været  hojlig  heldbringende,  saafremt  de 
blot  ikke  havde  tilhørt  en  almindelig  Forvirringens  Tid, 
saafremt  de  ikke  havde  været  svangre  med  alle  Haande 
opløsende  Æmner.  De  russiske  Hære  lærte  Evropa  at 
kjende  i  Feberanfald  og  forplantede  nu  den  Tro,  at  denne 
Feber  var  Kulturen.  Den  første  Gang,  hvor  der  hos  selve 
Folket  spredtes  en  Bevægelse  til  Fordel  for  det  fremmede, 
bestod  dette  fremmede  af  uforstaaelige,  sygelige  Ideer  og 
førte  Tilhængerne  af  disse  i  Vaaben  mod  Regeringen. 
Decemberoprøret  blev  knust  af  Nikolaus,    og   der  paafulgte 

en  Reaktion  mod  den  evropæiske  Stat sud vikling ;  men  Czar- 
riget  tiltroede  sig  paa  ny  Styrke  til  at  skride  frem  i 
Spidsen  for  Evropas  Kultur  som  Fører  for  den  avtokratiske 
Ordning,  tiltroede  sig  Styrke  nok  til  at  tvinge  Evropa  ind 
i  sit  Kj  øl  vand.  En  uhyre  Krigsmagt  skulde  tjene  til  dette 
Øjemed  og  til  at  kue  de  erobrede  og  misfornøjede  Om- 
raader;  en  Krigsmagt,  som  tog  Folket  Brødet  af  Munden 
og  dog  i  Aaret  1812  havde  bevist,  at  det  ikke  var  den, 
men  Landets  Natur,  som  havde  forsvaret  Landet;  at  den 
ikke  var  tilstrækkelig  til  Landets  Værn,  men  afafav  et 
lokkende  Redskab  for  en  Stormagts  Ærgjerrighed,  en  Krigs- 
magt endelig  —  som  gik  i  Stykker  paa  Krim  ved  Evropas 
første  alvorlige  Stød  og  kun  holdt  Stand  der,  hvor  den  med 
uforholdsmæssige  Ofre  blev  anvendte  til  Erobringer  mod 
Tyrkere  og  Tscherkessere. 

Den  indre  Administration,  rettere  Bureaukratiet  soim 
Stand,  var  bleven  omformet  først  af  Katharina  II.,  senere 
af  Alexander  I.  Denne  Kejsers  store  Reformator  Speranski 
havde  søgt  at  gjøre  Maskinen  mere  haandterlig,  i  det  han 
i  Aaret  1810  satte  Rigsraadet  paa  den  Plads,  hvor  Senatet 
efter  Peter  I.'s  Plan  skulde  have  arbejdet.  Her  løb  altsaa 
fremtidig  Lovgivningsmagtens  og  den  administrative  Myndig- 
heds øverste  Traade  sammen,  medens  Senatet  blev  øverste 
Instans  i  Justitsen  og  ved  Spørgsmaalet  om  Lovens  An- 
vendelse; Ministerierne  fik  Udvidelser  og  nye  Virkekredse  i 
Overensstemmelse  med  de  nyere  Ideer;  for  Embedsstanden 
tilvejebragtes  et  beskedent  Maal  af  Kundskaber,  og  man 
anlagde  en  Maalestok  for  den  virkelige  Fortjeneste.  Ved 
alle  disse  gavnlige  Ændringer  lagde  man  dog  snarere  Vægten 
paa  en  bedre  Uddannelse  af  det  bureaukratiske  Legeme  end 
paa  dets  Underordnelse  under  Landets  Fornødenheder;  man 
spurgte  stadig  mere  efter,  hvorledes  man  kunde  forme 
Embedsmændene  til  de  mest  brugelige  Redskaber  for  den 
højeste  Magt,   end  hvorledes  man  kunde  gjøre  dem  til  de 

nyttigste  Tjenere  for  Landet.  Embedsstanden  dannede  endnu 
stadig  paa  en  vis  Maade  en  Stat  i  Staten. 

Kejser  Nikolaus  s  Jærnvilje  holdt  nu  rigtignok  Bureau- 
kratiet og  Hæren  i  Tømme.  Erabedsvæsenets  Almagt 
havde  i  Tidens  Løb  ved  Øvelsen  naaet  faste  Former,  som 
syntes  besjælede  af  en  og  samme  Aand,  Czarens.  I  Virke- 
ligheden beherskede  imidlertid  Bureaukratiets  Aand  ogsaa 
Czaren,  det  synlige  Hoved  for  denne  Embedsstat.  Bureau- 
kratiske Interesser  overvejede  alt  andet;  Landadelen,  Stæ- 
derne, Kirken  vare  lidt  efter  lidt  blevne  bureaukratiserede  i 
Ydre  og  Sind,  og  Trykket  fra  denne  livløse  Maskine  paa 
det  under  samme  staaende  lavere  Folk  dræbte  enhver 
aandelig  Bevægelse,  enhver  økonomisk  Fremvæxt.  Krimkrigen 
blottede  Krigsmagtens  Svaghed,  Forvaltningens  Raadden- 
skab,  og  Kejser  Alexander  II.  brød  endelig  den  langvarige 
Portrvllelse,  i  det  han  kaldte  de  sociale  Klasser  til  nyt  og 
eget  Liv,  i  det  han  bred  Bøndernes  Livegenskab  og  gav 
Adelen  og  Byboerne  selvstændig  Forvaltning  af  deres  egne 
Interesser.  Overalt  skulde  der  bringes  Bevægelse  i  Masserne, 
skulde  der  organiseres  paa  liberal  Vis;  men  medens  man  i 
dette  Øjemed  pludselig  aabnede  alle  hidtil  afspærrede  For- 
bindelser, medens  man  brud  hundrede  Vinduer  i  Muren  i 
Steden  for  et  enkelt,  forudsaa  man  ikke,  hvad  der  vilde 
trænge  ind  gjennem  disse  Vinduer. 

Siden  Feter  I.  gjennembred  det  første  Vindue,  ud- 
krævedes stadig  Folkets  hele.  meget  uøvede  Arbejdskraft 
for  at  underholde  Hæren  i  Fredstid,  for  at  betale  Krigene 
og  spille  den  evropæiske  Rolle  paa  værdig  Maade.  Fra 
samme  Tid  blev  ogsaa  hele  den  intellektuelle  Kraft  forbrugt 
af  Embedsstaten,  al  moralsk  Kraft  dels  fordærvet  i  de 
højere  Klasser,  dels  i  de  lavere  Klasser  hemmet  i  sin 
Udvikling,  Trods  alle  Former  med  evropæiske  Navne, 
trods  alle  Adelsforsamlinger  og  Borgerraad,  Akademier, 
Universiteter,  Skoleraad,  lærde  og  Teknikere  vare  Millionerne 
af  Czarens  Undersaatter   af  rassisk  Stamme  dog  forblevne 

Børu  over  for  Evropas  Kultur.  Russerne  havde  og  have  i 
denne  Henseende  ingen  Fortid  bag  sig;  thi  Kulturen  skal 
være  gjennenalevet,  ikke  tillært;  Russeren  mangler  inaidler- 
tid  Fortiden,  savner  den  Moderation,  den  Tøjle,  som  Tradi- 
tionen, som  egen  Erfaring  paalægger;  desto  mere  ubundne 
ere  hans  Forestillinger  om  Fremtiden,  hvori  han  fordyber  sig 
med  den  udskejende  Fantasi,  med  det  Skarpsind  og  den 
Mangel  paa  Idealisme,  som  udmærker  ham.  Fattige  paa 
Idealisme,  endnu  mere  fattige  paa  Ideer  ere  Slaverne  til 
Gjengjæld  udstyrede  med  en  Evne  til  at  gaa  ind  paa  og 
lempe  sig  efter  det  fremmede,  som  ingen  anden  evropæisk 
Stamme  i  saa  høj  Grad  er  i  Besiddelse  af.  Disse  Egen- 
skaber afføde  hans  Efterlignelseslyst  ikke  blot  paa  det  ma- 
terielle, men  ogsaa  paa  det  aandelige  Omraade  og  have  haft 
en  overvejende  Del  i  den  omvæltende  Bevægelse,  som  i 
den  nyeste  Tid  har  bemægtiget  sig  næsten  hele  Storrussernes 
samlede  Folk.  De  gamle  evropæiske  Folkeslags  Lærdomme 
og  Tanker  have  pludselig  udgydt  sig  over  de  russiske  Sletter 
og  ere  her  paa  den  vilde  Naturgrund  pludselig  skudte  frem 
i  den  yppigste  Fylde. 

Mordet  paa  Alexander  II.,  den  første  Czar,  der  forbandt 
Agtelse  for  det  russiske  Valsen  med  klart  Blik  for  den 
evropæiske  Kultur  og  Pligtfølelse  over  for  sit  Folk,  har 
atter  affødt  et  Forsøg  paa  at  knytte  Staten  nøjere  til  Folket, 
at  oplive  Traditionerne  fra  det  gamle  moskovitiske  Stor- 
fyrstendømme —  nu  til  Dags  et  forgjæves  Forsøg,  for  saa 
vidt  som  man  nu  ogsaa  maatte  vedligeholde  eller  gjenoprette 
Statssamfundets  gamle  Former;  thi  nu  til  Dags  er  virkelig 
et  Stykke  af  den  evropæiske  Aand  brudt  ind  i  Landet,  efter 
at  hidindtil,  i  hele  to  Aarhundreder,  kun  evropæiske  døde 
Former  have  domineret.  Det  er  den  politiske  Tænkning,  der 
er  trængt  ind  i  Folket,  den  abstrakte  politiske  Tænkning, 
som  uden  Hensyn  til  Indholdet  virker  opløsende  paa  de 
bestaaende  Forhold.     Den  politiske,  den  religiøse  Tanke  kan 

sprænge  Peters  Skabning,    raen   Neden   vil    atter   og    atter 
føre  tilbage  hans  Midler. 

Folket  er  endnu  stadig  lænkebundet  af  de  tvende  Pro- 
dukter af  Peters  Statskuust:  den  ydre  Erobringspolitik  og 
Statens  Embedsstand.  En  Million  Soldater,  som  i  Fredstid 
hemme  Folkets  Velfærd,  og  som  skulle  forsvare  et  Rige, 
ingen  angriber  eller  kan  angribe  paa  noget  saarligt  Sted; 
en  Hær,  af  hvilken  en  Tiendedel  kunde  være  tilstrækkelig 
til  at  værne  om  en  for  Nationen  naturlig  Rigsgræure,  men 
som  nu  bruges  til  stadig  at  vinde  nye  Omraader  og  sprede 
Folkets  Styrke  over  Verdensdele,  endnu  fer  det  hjemme  har 
faaet  fuldbragt  det  mest  nødvendige;  en  Hær,  der  tjener 
tU  at  underkue  store  erobrede  Omraader.  som  til  Dels  ere 
Erobrerne  overlegne  i  Kultur  og  kun  kunne  holdes  under- 
kuede paa  Bekostning  af  deres  eget  Velfærd  og  Rigets 
samlede  Udvikling. 

Enhver  fri  Mand  i  Riget  er  ikke  mere  nu  som  tidligere 
født  til  Statstjener.  Alexander  II.  dekreterede  en  Adel,  der 
efter  Befaling  skulde  staa  paa  egne  Ben;  men  efter  at  det 
et  helt  Aarhundrede  igjennem  havde  været  Skik  at  straffe 
Adelsmanden  dermed,  at  man  tvang  ham  til  at  leve  paa 
sine  Godser,  vil  det  endnu  vare  en  rum  Stund,  før  en  af 
Statslivet  uafhængig  Deling  efter  Stænder  formaar  at  ind- 
gyde Masserne  Liv.  Det  er  endnu  stadig  Embedsstanden, 
som  ikke  blot  behersker,  men  i  sig  omfatter  og  repræsen- 
terer Folkelivet.  En  Embedsstand,  der  paa  den  ene  Side 
er  hildet  i  de  gamle  slette  Traditioner  og  anser  Opfyldelsen 
af  en  højere  Vilje  og  egen  personlige  Lykke  som  sit  eneste 
Maal  og  Tschin'en  som  eneste  Maalestok  for  det  personlige 
Værd;  der  efter  ældgammel  Sædvane  erstatter  den  virkelige 
Regering  ved  endeløst  Skriveri ;  der  efter  en  lige  saa  gammel 
Vane  i  Regelen  er  for  slet  lønnet  til  ikke  at  maatte  stjæle 
og  til  Dels  derfor  af  Folket  snarere  bedømmes  med  Mildhed 
som  en  Klasse  ulykkelige,  end  den  foragtes  som  en  Bande 
utro  eller  forbryderiske  Folk.      En  Embedsstand,    som   om- 

vendt  endnu  stadig  i  sig  rummer  den  allerstørste  Part  af 
Folkets  Intelligens  og  Dannelse,  og  som  derfor  ogsaa  er 
Bærer  af  alle  Folkets  aandelige  Rørelser.  Her  er  Udgangs- 
punktet ogsaa  for  den  nyeste  Bevægelse,  som  begyndte  med 
den  udprægede  Nihilisme  og  efterhaanden  er  gaaet  over  i 
en  langsom  og  sikker  Opløsning  af  de  hidtidige  Grundlag 
for  Folkets  politiske  Statsbegreb.  Denne  Embedsstand  har 
man  siden  Peters  Tider  ofret  alt  i  Staten,  enhver  Rørelse, 
enhver  Spire  til  selvstændigt  Liv,  og  nu  slaar  den  sig  mere 
og  mere  sammen  med  Mængden  af  dem,  som  for  enhver 
Pris  ønske  at  fælde  den  bureaukratiske  Stat.  I  Følge  sin 
Natur  har  denne  Embedsstat  uafbrudt  at  vedligeholde  Stats- 
livets Centralisation,  paa  hvor  mangfoldig  Vis  end  dette  Stats- 
liv i  den  nyeste  Tid  begyndte  at  forme  sig.  I  St.  Petersborg 
strømmer  alt  Blod  selv  fra  de  mindste  Aarer  i  Lemmerne 
sammen,  og  her  stivner  det.  Alt  længst  mægter  dette 
Hoved  ikke  mere  at  følge  Livet  ude  i  Folket,  de  vigtigste 
Sager  komme  ikke  ud  af  St.  Petersborgs  Kancellier,  Kom- 
missioner dynges  paa  Kommissioner,  alt  uden  Resultat. 
En  bureaukratisk  Doktrinarisme  har  ganske  naturlig  faaet 
Indpas  i  disse  Kancellier,  der  har  en  Kj endelse  til  rede  for 
alt,  og  ikke  praktisk  Blik  for  noget  som  helst.  Folk,  som 
aldrig  have  set  en  Mark,  maa  udstede  Agerlove;  Forhold, 
der  ere  saa  forskjellige,  som  Ishavets  Kyster  og  Mellem- 
asiens Sletter,  som  tyske  Lærlinge  af  den  evropæiske  Kultur 
og  Sibiriens  Jakuter,  blive  regulerede  saa  vidt  mulig  af 
samme  Kancelli  og  efter  samme  Love.  Ensartethed  og 
Ligeartethed  ere  ethvert  Bureaukratis  Principer,  som  maa 
følges  for  at  lette  og  ordne  Kontorarbejdet;  disse  velgjørende 
Kancelli  -  Principer  maa  imidlertid  virke  kvælende ,  naar 
Kancelliet  breder  sin  Magt  over  Omraader,  hvor  det  ikke 
har  noget  at  gjøre.  Det  overmodige  russiske  Bureaukrati 
har  nu  netop  regeret  efter  slige  Principer  og  saaledes 
skaanselsløst,  voldsomt  ofret  mangt  et  Stykke  sundt  P'olkeliv, 
og   trods    disse    stadige  store  Ofre    er   hele   Mekanismen   i 

Embedsstaten  paa  Nippet  til  al  lammes  og  staa  helt  stille 
under  den  overvældende  Masse  af  Pligter, 

Her  er  ingen  Gjenfedelse  mulig  i  de  gamle  Former; 
mod  denne  Embedsstat  knyttes  Næverne  hos  alle  utilfredse 
i  hele  Folket;  alle  de  forbryderske  Planer  ere  fornemmelig 
rettede  mod  Czaren  som  Hovedet  for  denne  Embedsstat 
langt  mindre  end  som  Landets  Hersker.  Saa  vidt  Embeds- 
standen overhovedet  giver  sig  af  med  politiske  Tanker, 
tror  dens  bedre  Del  ikke  mere  paa  sig  selv,  ikke  paa  sin 
Evne  til  at  lede  Staten  som  tidligere;  men  jo  længere  disse 
Tilstande  vare  med  samt  deres  stadig  voxende  Krav  til  Em- 
bedsstanden og  dennes  samtidige  Formindskelse  i  Handle- 
dygtighed, desto  mere  truende  bliver  den  fremtidige,  nød- 
vendige Løsning  af  denne  Modsigelse;  thi  Bureaukratiet  er 
endnu  stadig  en  Stat  i  Staten,  og  jævnsides  med  samme 
gaav  Folkets  Liv  sin  egen  Gang.  Naar  den  for  Tiden  saa 
moderne,  i  mange  Retninger  usalige  Forherligelse  af  Bonden 
beror  paa  en  politisk  Vildfarelse,  mener  jeg  i  dette  nationale 
Sværmeri  dog  at  kunne  spore  et  berettiget  Moment:  den 
instinktmæssige  Uvilje  mod  det  fra  Folket  afsondrede  Em- 
bedsvælde  giver  sig  Luft  herigjennem,  og  man  har  her 
fundet  et  Udtryk  for  den  Bevidsthed,  at  Bonden  fra  Old- 
tiden og  lige  til  nu  har  lidt  mindre  end  de  øvrige  Stænder 
under  Embedsstatens  Pestluft.  Der  ligger  noget  sandt  deri, 
at  det  ægte  nationale  kun  tindes  i  den  russiske  Bonde; 
men  kun  Sværmere  kunne  af  denne  Grund  ville  fordomme 
hele  Folket  til  et  Bondefolk.  Vilde  Historien  ikke  snarere 
kunne  godtgjøre.  at  det  lavere  Folks  skjenne,  nationale 
Gaver,  at  det  russiske  Folkevæsen  blev  ægte,  ikke  af  den 
Grund  at  det  forblev  bondeagtigt  og  russisk,  men  fordi  det 
bevarede  sin  Selvstændighed,  fordi  det  holdt  sig  uden  for 
Embedsstaten?  Hvis  Historien  ikke  lod  denne  Mulighed, 
dette  Haab  tilovers,  kunde  jeg  næppe  tænke  mig,  hvilken 
Udsigt  det  russiske  Folk  da  havde  tilbage  til  at  kunne 
skride  frem  ad  den  banede  Kulturvej.     Da  kunde  man  kun 

rejse  ringe  Indsigelse  mod  følgende  skrækkelige  Dom:  Den 
russiske  Stamme  er  ude  af  Stand  til  at  skride  selvstændig 
frem  ad  samme  Kulturveje  i  Forbund  med  de  eyrige  store 
Medlemmer  af  den  evropæiske  Folkefamilie;  i  saa  Fald 
var  Possoschkovs  Klage  forvandlet  til  en  rystende  Selvfor- 
dømmelse :  den  Klage,  at  det  russiske  Folk  synes  fordømt 
til  at  beherskes  af  fremmede. 

Skuer  man  tilbage  paa  Ruslands  Fortid,  vaagner  rigtig- 
nok let  en  Tvivl,  om  dette  Folk  er  kaldet  til  en  selvstændig 
Kultur.  Det  træder  ind  i  Historien  ved  en  Underkastelse 
under  Normannerne;  det  oplever  en  Periode  af  forholds- 
mæssig Blomstring,  der  vedvarer,  saa  længe  det  normanniske 
Element  forbliver  kraftigt  og  herskende,  og  som  ender  med 
dette  Elements  Fortrængelse  ved  Mongolerne  og  med  det 
normanniske  Statssamfunds  Tilintetgjerelse  ved  Moskva; 
Folket  bukker  under  for  det  mongolske  Tryk,  som  fort- 
sættes fra  Moskva;  derpaa  bliver  det  underkuet,  trælbundet 
af  Polen;  det  rejser  og  befrier  sig,  det  bliver  for  første 
Gang  et  frit  Folk  under  egne  Herskere  og  gjenuemgaar  nu 
et  helt  Aarhundrede,  fuldt  af  ynkelig  Afmægtighed  og  uden 
at  naa  ordnede  politiske  Tilstande;  Peter  I.  fremtræder  og 
begynder  et  Afsnit  i  den  nyere  Historie;  denne  Periode 
karakteriseres  derved,  at  Folket  med  Vold  underkastes  evro- 
pæiske Leveformer;  tvende  Aarhundreder  vedvarer  Bestræ- 
belsen for  at  indpode  Folket  den  evropæiske  Kultur  gjennem 
et  bureaukratisk  Despotis  Magtsprog;  dette  Bureaukrati 
viser  sig  sluttelig  ude  af  Stand  til  at  løse  sin  Opgave,  og 
atter  maa  det  betydningsfulde  Spørgsmaal  besvares:  Hvem 
mægter  at  fuldbringe,  hvad  Peter  I.  vilde?  Hvem  forraaar 
at  sikre  det  slaviske  Østen  den  evropæiske  Kultur. 

I  et  Aartusende  have  fremmede  Menuesker  og  fremmede 
Indretninger  hersket  i  dette  Land.  Intet  Folk  har  været 
lettere  at  beherske  end  dette,  intet  har  i  hojere  Grad  egnet 
sig  til  Kedskab  for  Erobrere  og  samfundsomdannende  De- 
spoter.    Dog   Midlet,   som   anvendtes,    var   kun    den   raa, 

materielle  Magt,  og  Omdannelsen  blev  følgelig  en  rent  ydre 
og  mekanisk.  Det  skabende,  organiserende,  oplivende 
Kulturelement,  som  findes  hos  de  andre  Stammer  af  den 
indoevropæiske  Race,  mangler  her,  og  saa  vidt  dette  Kul- 
turelement er  trængt  ind,  er  det  af  fremmed  Oprindelse. 
Hvad  vi  nu  til  Dags  se  voxe  frem  af  national  Kraft  og 
nationalt  Særpræg,  viser  hidtil  overvejende  en  negativ,  ned- 
brydende Karakter,  i  meget  ringe  Maal  en  produktiv, 
skabende.  Folkekarakteren  er  endnu  lige  saa  uselvstændig, 
absolut  passiv  og  bøjelig  som  under  Ivan  den  skrækkelige 
og  Peter  I.,  lige  saa  uskikket  til  Selvstyre,  som  den  er  let 
at  regere.  Alle  Nationens  smukke  Egenskaber  vise  sig  i 
glimrende  Lys  hos  Bonden,  den  raa  Befolkning ;  de  forsvinde 
let,  saa  snart  Bonden  antager  Dannelse  og  stiger  op  i  en 
højere  Klasse;  de  forvandle  sig  i  Regelen  til  Laster,  saa 
snart  han  indtræder  i  en  overordnet  Stilling. 

Nu  til  Dags  som  under  Peter  I.  ere  følgende  Frem- 
toninger højst  paafaldende:  Folkets  Sløvhed  over  for  Kul- 
turens Fremskridt,  dets  Mangel  paa  Evne  til  at  optage  og 
bevare  de  Leveformer,  som  nu  engang  ere  de  nødvendige 
Forudsætninger  for  en  Kulturordning,  og  som  nok  kunne 
skabes  ved  Love,  men  maa  tilegnes  og  gaa  over  i  Blodet, 
og  som  Herskeren  derfor  forgjæves  udtaler,  forordner  og 
befaler,  naar  Folket  ikke  forstaar  dem  i  rette  Aand  og 
selvstændig  bringer  dem  til  Anvendelse.  Det  er  forbavsende, 
med  hvilken  Lethed  det  russiske  Folk  endnu  den  Dag  i 
Dag  forstaar  at  forvanske  Institutioner,  som  høre  med  til 
Ordningen  af  et  Kulturliv,  og  som  blot  rejse  ringe  Krav 
paa  Folkets  moralske  Medvirkning ;  hvorledes  det  efter  kort 
Tids  Forløb  kun  har  Lovens  hule  Former  tilbage.  Talløse 
ere  de  Love,  ved  hvis  Udstedelse  man  forud  kunde  vide,  at 
de  kun  vilde  blive  staaende  .paa  Papiret.  Er  det  nu  Lov- 
givere som  Peter  I.,  der  have  fremmet  denne  Færdighed  i 
at  belyve  Lov  og  Ret?  Eller  er  Folkets  moralske  Kraft 
virkelig   ikke    stor   nok   til    at    bære    et   højere  Kulturlivs 

Skranker?  Har  en  ulykkelig  Fortid  forment  Kusseren  at 
uddanne  sine  Evner,  eller  er  det  Folkets  egen  Karakter, 
som  har  drevet  Herskerne  til  at  brede  deres  ydre  Magt  paa 
Bekostning  af  Folkets  indre  Liv?  Skal  man  antage,  at  det 
ikke  var  Historien,  men  Folkets  Natur,  der  efter  inden- 
landske, hjemlige  Sagn  for  tusende  Aar  tilbage  fik  det  til 
at  søge  fremmede  Herskere,  siden  man  kun  havde  Valget 
mellem  fremmed  Ordning  eller  slet  ingen  Ordning? 

Skal  man  heraf  drage  den  skæbnesvangre  Slutning,  at 
Peter  I.  og  hans  Efterfølgere  i  Erkjendelse  af  Folkets 
svage  Sider  burde  have  gjennemfert  et  fuldstændigt  Fremmed- 
herredømme?  Skal  man  sige,  at  et  evropæisk  Kulturliv  i  Rus- 
land kun  kan  slaa  Kod  ved  fremmede  ?  Det  falder  en  fremmed, 
selv  en  Tysker,  tungt  at  fælde  en  slig  Dom;  thi  selv  en 
tusendaarig  Erfaring  er  maaske  ikke  tilstrækkelig  til  at  fra- 
kjende  et  stort  Folk  den  Evne,  som  efter  menneskeligt  Be- 
greb er  den  højeste,  den  fortrinligste  hos  et  Folk;  men  et 
halvt  Aartusendes  Erfaring  turde  dog  vel  være  tilstrække- 
lig til  at  beklage  den  Lethed,  hvormed  det  russiske  Folk 
underkastede  sig  et  alt  opslugende  Bureaukrati  og  lod 
sig  bruge  til  en  ubegrænset  Erobringspolitik,  medens  det 
opvoxende  Embedsvælde  samtidig  har  godtgjort  sin  Udyg- 
tighed til  at  fyldestgjøre  de  Krav,  som  ere  blevne  stillede 
til  det  siden  Peters  Tider. 

En  virkelig  Fjærnelse  af  de  Onder,  Peter  den  store 
har  indpodet  sin  Statsbygning,  vil  formentlig  ikke  bestaa 
i  en  Tilbagevenden  til  Alexei  Romanovs  Stats-  og  Kirke- 
indretninger, men  snarere  fremgaa  ved  Ophøret  af  den 
krigerske  Udenrigspolitik  og  den  nationale  Erobrings-  og 
Kussificeringspolitik  indadtil;  ved  Tilinteigj øreisen  af  Em- 
bedsstaten;  ved  at  skabe  selvstændige  Folkeklasser,  frem- 
for alt  kraftige  ledende  Stænder;  ved  Befrielsen  af  det  reli- 
giøse og  provincielle  Folkeliv;  ved  Opløsningen  af  den 
uigjennemførlige   Ensartethed   i   Kæmperiget;    ved  Tilbage- 

vendelsen  til  de  virkelige,  russiske  Folkeinteresser,  som 
endnu  den  Dag  i  Dag  have  deres  rette  Hjemstavn  i  Mo- 
skva »ved  deres  Fædres  Grave«  og  ikke  i  Peter  den  stores 
fremmede  By:  thi  »den  virkelige  Frihed  er  kun  mulig 
gjennem  den  lokale  og  provincielle  Aand,  ved  Uligheden 
mellem  Klasserne,  de  kontrolerende  og  styrende  Myndig- 
heder. Ensartethed  er  en  mere  eller  mindre  godt  maskeret 
Despotisme.« 


s  m  a  a  t  i  n  g. 

Jjidt  om  Magalhåes.  Det  portugisiske  Akademi 
har  nylig  offentliggjort  et  hidtil  utrykt  Manuskript  af 
Caspar  Correa,  som  1567  har  affattet  dette  Arbejde,  en 
Historie  om  Portugisernes  Opdagelser  og  Erobringer  i  Asien 
fra  1497.  Correa  var  fra  1510  til  1515  Sekretær  hos  den 
store  Affonso  d'Albuquerque,  Grundlæggeren  af  det  portu- 
gisiske Herredømme  i  Asien;  han  var  ogsaa  personlig  be- 
kjendt  med  og  Ven  af  Magalhåes,  og  det  er  derfor  af 
historisk  Betydning,  hvad  han  beretter  om  de  Motiver,  som 
foranledigede  denne  til  at  træde  i  spansk  Tjeneste. 
Correa  skriver  herom,  som  følger: 

»Alt  i  første  Bog  omtalte  jeg  den  hæderlige  Ridder 
Ternao  de  Magalhåes,  som  tjente  her  (o:  i  Indien)  paa 
Vicekongens  (nemlig  Don  Francisco  d'Almeida)  og  Affonso 
d'AIbuquerques  Tid,  hvorledes  hans  og  et  andet  Skib 
strandede  paa  Grundene  ved  Padua,  hvorledes  han  alene 
blev  tilbage  med  Mandskabet  paa  de  strandede  Skibe,  medens 
Kaptejnerne  reddede  sig  i  Baade  til  Cochym,  hvorledes  han 
saaledes  bevarede  Ladningen  for  Kongen,  til  Caravellerne 
kom  og  reddede  ham  samt  Mandskab  og  Ladning.  Ma- 
galhåes vendte  dernæst  tilbage  til  Kongeriget,  skildrede 
Kongen  sine  Fortjenester  og  udbad  sig  som  Belønning 
en  Forhøjelse  af  sin  maanedlige  Gage    med  100 

Reis  (lige  35,  siger  og  skriver  fem  og  tredive  Ører),  hvad 
Kongen  imidlertid  afslog  (!!!),  enten  fordi  Magalhåes  ikke 
stod  i  Gunst,  eller  fordi  det  nu  saaledes  var  forudbestemt. 
Magalhåes  følte  sig  dybt  krænket,  fordi  han  indstændig 
bad  Kongen  herom,  og  han  ikke  vilde  indrømme  ham  dette; 
han  bad  om  sin  Afsked,  for  at  han  kunde  henvende  sig  til 
Steder,  hvor  man  bedre  maatte  forstaa  at  værdsætte  ham, 
og  her  gjere  mere  Lykke.  Kongen  svarede,  at  han  kunde 
gjøre,  som  det  lystede  ham,  hvorpaa  Magalhåes  vilde  kysse 
ham  paa  Haanden,  men  Kongen  trak  den  tilbage. 

Magalhåes  gik  imidlertid  til  Sevilla  i  Castilien,  hvor 
han  ægtede  en  Datter  af  en  fremragende  Mand,  og  det 
var  hans  Hensigt  at  besejle  Havet,  da  han  forstod  sig  paa 
Styrmandskunsten  og  heri  var  vel  bevandret.  I  Sevilla 
ejede  Kejseren  (o:  Carl  V.)  sin  »Casa  de  la  Contratacion« 
(Handelshus)  med  Bestyrere,  der  havde  stor  Myndighed, 
Handel  og  Skibsfart  til  Udlandet.  Magalhåes  var  selv- 
bevidst ved  sin  store  Viden,  ønskede  inderlig  at  drille  Kongen 
af  Portugal,  talte  med  Bestyrerne  af  >Casa  de  la  Contrata- 
cion« og  sagde  dem,  at  Malaca-  og  Maluco-Øeme  (det  er 
henholdsvis  Molukkerne  og  Celebes),  hvorpaa  Krydder- 
nellikerne voxede,  i  Følge  den  Demarkationslinje,  som  var 
vedtagen  mellem  de  tvende  Monarker,  faldt  inden  for  Kejse- 
rens Omraade,  og  at  Kongen  af  Portugal  derfor  besad 
disse  Lande  med  urette;  dette  vilde  han  bevise  over  for 
alle  lærde  og  sætte  sit  Hoved  i  Pant  derpaa.  Bestyrerne 
svarede,  at  de  vidste  helt  vel,  at  han  talte  Sandhed,  og 
Kejseren  vidste  det  ogsaa;  men  han  havde  ingen  Sejlads 
der  hen,  da  hans  Skibe  ikke  turde  sejle  over  Kongen  af 
Portugals  østlige  Demarkationslinje.  Magalhåes  sagde  der- 
paa: »Naar  I  ville  give  mig  Skibe  og  Mandskab,  vil  jeg 
vise  eder  en  Vej  der  hen  uden  nogensteds  at  berøre  Kongen 
af  Portugals  Hav  eller  Land;  hvis  ikke,  maa  I  afskære 
mit  Hoved.«  Bestyrerne  gjorde  Indberetning  derom  til 
Kejseren,  som  svarede  dem.  at  han  med  Glæde  havde  hørt 

deres  Indberetning,  men  endnu  hellere  vilde  se  dens  Virke- 
liggjørelse.  I  Felge  det  kejserlige  Svar  talte  de  med  Ma- 
galhåes,  som  vedvarende  forsikrede,  at  han  vilde  vise  dem 
en  Vej  til  Krydderøerne  uden  at  befare  portugisiske  Have; 
man  skulde  blot  give  ham  Skibe  med  det  nødvendige 
Mandskab  og  Artilleri,  saa  vilde  han  udføre,  hvad  han  havde 
lovet  og  inden  for  den  kejserlige  Demarkationslinje  opdage 
nye  Lande,  hvor  fra  han  vilde  medbringe  Guld,  Krydder- 
nelliker, Kanel  og  andre  Kigdomme. 

Efter  at  Bestyrerne  havde  hørt  dette,  tik  de  Lyst  til 
at  udvise  Kejseren  en  slig  Tjeneste,  og  for  at  gaa  sikkert 
til  Værks  sammenkaldte  de  Piloter  og  sagkyndige,  som 
skulde  drøfte  denne  Sag  med  Magalhåes.  For  disse  ud- 
viklede han  nu  saa  tydelig  sine  Grunde,  at  de  gave  ham 
Ret  og  erklærede  ham  for  en  meget  vis  Mand.  Bestyrerne 
afsluttede  derpaa  Kontrakter  med  ham  og  udfærdigede  de 
nødvendige  Fuldmagter  og  Instruxer,  som  de  tilstillede 
Kejseren  til  Underskrift,  og  Kejseren  udstedte  det  hele 
under  det  udtrykkelige  Forbehold,  at  Kongen  af  Portugals 
Søfartsrettigheder  fremfor  alt  maatte  blive  uanfægtede; 
ellers  opfyldte  han  alle  Magalhåes's  Ønsker,  og  denne  tog 
til  Burgos,  hvor  Kejseren  befandt  sig,  kyssede  hans  Haand 
modtog  af  ham  1000  Cruzados  (1500  Kroner)  til  Under- 
hold for  sin  Hustru,  medens  han  var  paa  Opdagelsesrejsen, 
og  fik  fuldstændig  Ret  over  Liv  og  Død  over  enhver  Person 
paa  den  Eskadre,  hvis  Commodore  (Capitao  mdr)  han  var. 
Med  denne  uindskrænkede  Fuldmagt  vendte  han  nu  tilbage 
til  Sevilla,  hvor  han  modtog  de  forlangte  fem  Skibe  med 
400  Mand  og  de  Varer,  han  havde  ønsket.  Bestyrerne  hen- 
stillede til  ham  selv  at  udsøge  sig  Kaptejnerne,  hvad  han 
afslog,  da  han  endnu  var  fremmed  i  Landet  og  ikke  kjendte 
Mændene;  man  skulde  blot  udsøge  ham  gode  og  trofaste 
Kaptejner,  som  med  Glæde  vilde  paatage  sig  de  fore- 
staaende    Besværligheder   og   Strabadser.      Bestyrerne   vare 

tilfredse  hermed  og  udsøgte  Officerer  og  Mandskab,  hvem 
de  forud  gjorde  bekjendte  med  Magalhåes's  udstrakte  Fuld- 
magter og  Myndighed.« 

Saa  vidt  Correa.  I  Slutningen  er  han  ikke  ganske 
korrekt;  efter  Manini's  »Historiade  la  marina  real  espanola« 
beleb  Antallet  af  Mandskabet  sig  kun  til  237  Hoveder, 
deriblandt  17  Portugisere,  og  Sagen  forløb  heller  ikke  saa 
glat,  da  saa  vel  »Tribunal  de  Indias«  som  Magalhåes's 
Misundere  intriguerede  og  opponerede  mod  ham,  saa  at 
først  Kejserens  Ankomst  til  Spanien  gjorde  Udslaget. 

Til  Fuldstændiggj øreise  meddele  vi  endnu  følgende 
Oversigt  over  Sammensætningen  af  og  Udrustningsorakost- 
ninger  ved  Magalhåes's  Expedition,  saaledes  som  det  frem- 
gaar  af  et  Manuskript,  der  findes  i  det  indiske  Arkiv  i 
Sevilla. 

Nao  »Trinidad«,  Capitan  mayor:  Heman  de  Magallanes 
(Magalhåes);  Piloto:  Estéban  Gomez;  Contramaestre:  Fran- 
cisco de  Alvo;  110  Tons  i  Drægtighed;  61  Mand.  Ud- 
rustningsomkostninger  270000  Maravedis  (o:  omtr.  1520 
Kroner !) 

Nao  »San  Antonio«,  Capitan:  Juan  de  Cartagena;  Pi- 
lotos:  Andres  de  San  Martin  og  Juan  Kodriguez  de  ilafra; 
120  Tons  i  Drægtighed;  55  Mand.  Omkostninger  dcJOOOO 
Maravedis  (1851  Kroner). 

Nave  »Concepcion« ,  Capitan:  Gaspar  de  Quesada; 
Piloto  real:  Joao  Lopez  de  Carvalho  (Portugiser);  Maestro: 
Juan  Sebastian  de  Elcano;  90  Tons  i  Drægtighed;  44 
Mand.    Omkostninger  228750  Maravedis  (1283  Kroner). 

Navio  »Victoria«,  Capitan:  Luiz  de  Mendoza;  Piloto 
real:  Vasco  Gallego;  85  Tons  i  Drægtighed;  45  Mand. 
Omkostninger  300000  Maravedis  (1683  Kroner). 

Caravela  »Santiago«,  Capitan:  Eskadrons  Piloto  mayor, 
Juan  Serrano;  60  Tons  i  Drægtighed;  32  Mand.  Omkost- 
ninger 187500  Maravedis  (1052  Kroner). 

Den  hele  Eskadre  bestod  saaledes  af  fem  Fartøjer 
med  en  samlet  Besætning  af  237  Mand  og  465  Tons  i 
Drægtighed  og  kostede  7389  Kroner.  Alle  fem  Skibe  vare 
saaledes  tilsammen  saa  store  som  en  af  Nutidens  Kanon- 
baade  af  anden  Rang!  Og  med  slige  Nøddeskaller  fore- 
tog man  den  første  Verdensomsejling  —  paa  Lykke  og 
Fromme  og  ud  i  aldeles  ukj endte  Farvande. 

i  en  tidligere  Afhandling*)  »Englænderne  i  Afghani- 
stan« have  vi  søgt  at  paavise,  hviken  Betydning  den  turko- 
manniske  Oase  Merv  vilde  faa,  naar  den  kom  i  Russernes 
Besiddelse,  i  det  de  der  fra  blot  behøvede  at  strække 
Haanden  ud  for  at  bemægtige  sig  Herat,  »Nøglen  til  In- 
dien«, som  Englænderne  kalde  Staden  paa  Grund  af  dens 
Beliggenhed  ved  Sammenstødet  af  alle  de  vigtigste  Veje  fra 
Centralasien  og  Persien  til  Indusdalen. 

Siden  vi  skrev  disse  Linjer,  have  Englænderne  paa  ny 
ført  en  blodig  og  hensynsløs  Krig  med  Afghanistan  og  be- 
mægtiget sig  de  fra  dette  Land  til  Indus'  førende  Passer, 
medens  paa  defa  anden  Side  Russerne  have  gjort  de  langs 
Persiens  Nordgrænse  boende  roverske  Turkomanner  til 
Czarens  lydige  Undersaatter,  i  de  sidste  Dage  fra  Oasen 
Merv,  der  nu  hører  til  Provinsen  Turkestan,  have  bemæg- 
tiget sig  de  nordlige  Skraaninger  af  de  afghaniske  Grænse- 
bjærge  og  besat  Zulfikar-Passet ,  et  Par  Dagmarcher  nord 
for  Byen  Herat.  De  to  evropæisk-asiatiske  Stormagter  og 
Rivaler  staa  saaledes  nu  næsten  Ansigt  til  Ansigt  i  Fjærtet 
af  Asien,  og  om  det  end  rimeligvis  endnu  vil  vare  en 
Stund,  inden  Russernes  Fortropper  stige  ned  i  Herats  Dal, 
er  dog  for  Øjeblikket   hele  Evropas  Opmærksomhed  rettet 


*)  Se  Hist.  Arkiv  1877.  I. 
Historisk  Arkiv.    I.    1885. 

imod  dette  vigtige  Punkt  Det  er  imidlertid  ikke  første 
Gang,  at  engelske  og  russiske  Interesser  have  stødt  sammen 
her,  og  det  har  nu  sin  Interesse  at  kaste  et  Blik  tilbage 
paa  de  Begivenheder,  som  for  henved  halv  hundrede  Aar 
siden  udviklede  sig  der.  —  Vi  vUle  derfor  forsøge  at  give 
en  Skildring  af  Herats  Forsvar  imod  Perserne  i  1837 — 38, 
i  det  vi  væsentlig  støtte  os  til  et  Øjenvidne,  den  engelske 
Løjtnant  Eldred  Pottingers  Rapporter  til  den  britiske 
Regering  og  hans  hidtil  utrykte  Dagbog  over  Belejringen, 
Dokumenter,  som  til  Dels  ere  gjengivne  i  J.  W.  Kaye: 
»Histori  of  the  war  of  Afghanistan.« 


I. 

Herat,  »Asiens  Perle«,  som  de  indfødte  kaldte  den, 
ligger  i  det  nordvestlige  Hjørne  af  Afghanistan,  en  Snes 
Mile  øst  for  den  persiske  Grænse  og  lidt  længere  syd  for 
Oasen  Merv,  hvis  Beboere,  de  »frie«  Turkomanner,  nu  have 
givet  sig  under  Czarens  Herredømme,  og  fra  hvilken  den 
er  skilt  ved  Hindukuschs  vestlige  Udløbere,  de  forholdsvis 
lave  Kuhi-Kaitu-Bjærge,  hvis  Passer  frembyde  den  eneste 
bekvemme  Tilgang  nord  fra  til  Afghanistan.  Tæt  sønden 
om  Herat  løber  Floden  Heri-Rud,  der  efter  et  langt  Løb 
imod  Vest  skarpt  bøjer  imod  Nord  og  paa  et  Stykke  følger 
Persiens  Grænse,  indtil  den,  gjennembrydende  Kuhi-Kaitu, 
trænger  ind  i  Turkomannernes  Land  og  løber  forbi  Byen 
Sarakhs,  før  den  helt  taber  sig  i  Ørkenens  Sand,  svækket 
ved  de  mange  Kanaler,  ved  hvilke  Beboerne  af  dens  Bredder 
have  afledet  dens  Vand  for  at  frugtbargjøre  deres  Haver  og 
Marker.  Deus  og  dens  talrige  smaa  Bifloders  frugtbar- 
gjørende  Vand  er  det  nemlig,  som  gjør  Heratdalen  til  en 
af  Asiens  skjønneste  og  frugtbareste  Egne,  saa  at  den  med 
rette  betegnes  som  »Asiens  Kornkammer«.  Yppige  Haver, 
frodige  Kornmarker  og  Vinhaver    opfylde  den  af  maleriske 

Bjærge  omgivne  Slett« ,  medens  talrige  let  forskansede 
Landsbyer  med  deres  Vagttaarne  og  et  Set  af  rivende,  klare 
Strømme  bringe  Liv  og  Afvexling  i  Landskabet.  Dog,  er 
der  smukt  uden  for  Staden,  er  —  og  var  navnlig  i  den  Tid, 
hvori  nærværende  Fortælling  bevæger  sig,  —  alt  Smuds  og 
Elendighed  inden  for  de  snævre  Volde  og  vaade  Grave,  som 
omgive  den  til  alle  Sider. 

Fire  lange,  nu  stærkt  forfaldne  Basarer  eller  over- 
dækkede Gader  med  Boder  ved  Siderne,  som  midt  i  Byen 
mødes  i  en  stor  firkantet,  kuplet  Bygning,  dele  Staden  i 
fire  næsten  lige  store  Kvarterer,  der  hvert  indeholder  om- 
trent 1000  Huse  og  beboes  af  10— 15000  Mennesker.  Den 
sterste  af  Basarbygningerne  er  næsten  to  Tredjedel  Fjer- 
dingvej lang.  men  dens  Bredde  er  kun  9  Alen.  Moskeer, 
Karavanserailer,  offentlige  Bade  og  Bronde  bringe  nogen 
Afvexling  ind  i  de  snævre  Gyder,  der  i  øvrigt  —  næsten 
lukkede  for  oven ,  som  de  ere ,  —  nærmest  ligne  mørke 
Tunneler  og  Kloaker,  hvor  alt  tænkeligt  Skarn  og  Smuds 
faar  Lov  til  at  raadne  i  store  Dynger.  En  tidligere  engelsk 
rejsende,  Løjtnant  Conolly,  siger  om  Herat,  at  den  vistnok 
er  den  smudsigste  By  i  hele  Verden;  da  ethvert  Afløb 
fattes,  samler  al  den  Regn,  der  falder  inden  for  Voldene,  sig 
i  Gader  og  Gaarde  til  stillestaaende  Sumpe,  mellem  hvilke 
alt  det  fra  Husene  udkastede  Skarn  og  Affald,  som  ingen 
tænker  paa  at  fore  bort,  samles  i  mægtige  Dynger,  oven 
paa  hvilke  stadig  ses  talrige  Aadsler  af  Hunde  og  Katte. 

Saaledes  ser  Byen  ud!  Dog  som  »Nøgle  til  Indien«, 
beliggende  ved  alle  Hovedvejene  til  Indus  og  særlig  som 
Porværk  for  den  eneste  Vej,  ad  hvilken  en  med  svært 
Skyts  og  Train  udrustet  russisk  Hær  kan  nærme  sig  Eng- 
lændernes let  saarlige  Besiddelser,  har  Herat  en  ganske 
særlig  Interesse  for  Politikeren  og  Soldaten.  Alt,  hvad  der 
behøves  til  en  Hærs  Underhold,  findes  i  den  frugtbare  Egn, 
og  desuden  yde  Bjærgeue  i  Nærheden  Bly,  Jærn  og  Svovl ; 
Salpeter    findes    næsten   overalt,    Poppel-   og    Piletræer   i 

Mængde  kunne  yde  Kul  til  Krudt,  saa  at  Ammunition  let 
vilde  kunne  fabrikeres  paa  Stedet,  og  i  Englændernes 
Hænder  vilde  Byen  med  nogen  Bekostning  kunne  forvandles 
til  en  Fæstning,  der  let  kunde  forbyde  Russernes  Frem- 
rykning her,  hvorfor  de  ogsaa  oftere  have  tænkt  paa  at 
besætte  den. 

Byens  nordlige  Del,  hvor  Citadellet  Kella-y-Aktyar- 
Aldyn  eller  »Arken«,  som  det  nu  kaldes,  ligger,  hæver  sig 
over  den  sydlige  og  behersker  den  ganske.  Voldene,  der 
omslutte  Staden,  danne  næsten  en  Kvadrat,  hvis  Sider  ere 
omtrent  en  dansk  Fjerdingvej  lange.  Nu  ere  Fæstnings- 
værkerne, om  de  end  kun  ville  danne  et  svagt  Værn  imod 
russisk  Belejringsskyts,  betydelig  udvidede;  men  paa  den 
Tid,  her  er  Tale  om,  laa  Hovedforsvaret  i  to  Faussebraier 
eller  lavere  Forvolde  paa  den  ydre  Voldskraaning,  af  hvilke 
den  nederste  omtrent  vilde  svare  til  »Kirsebærgangen«  ved 
Foden  af  Kjøbenhavns  gamle  Volde.  Citadellet,  der  er 
bygget  af  brændte  Mursten  og  forsynet  med  svære  Volde 
og  talrige  Taarne,  havde  en  i  Forhold  til  den  Tids  Krigs- 
kunst i  Orienten  betydelig  Styrke;  men  ligesom  de  øvrige 
Fæstningsværker  var  det  i  en  sørgelig  forfalden  Tilstand, 
da  i  1837  Tidenden  kom  om  Persernes  Fremrykning  mod 
Byen. 

Naar  undtages  et  ringe  Antal  Hinduer,  Armeniere  og 
Jøder  var  —  ligesom  nu  —  Størstedelen  af  Statens  omtrent 
50000  Indbyggere  schiitiske  Muhamedanere  af  persisk 
Race;  men  —  ligesom  nu  —  havde  de  i  en  lang  Aarrække 
været  beherskede  af  sunnitiske  Afghanere,  der  foragtede 
dem  baade  paa  Grund  af  deres  Fejghed  og  deres  Tro,  og 
i  det  hele  bare  de  Præget  af  Armod  og  Undertrykkelse. 
Smudsige  og  slet  klædte  luskede  de  ængstelig  omkring 
med  kjendelig  Mistillid  til  alle;  kun  faa  Kvinder  viste  sig 
i  Gaderne,  og  det  var  ikke  raadeligt  at  færdes  ude  efter 
Solens  Nedgang,  navnlig  ikke  for  en  fremmed;  hvis  han 
ikke  havde  en  bevæbnet  Eskorte,  var  der  overvejende  Sand- 

synlighed  for,  at  han  vilde  blive  overfalden,  plyndret  og 
solgt  som  Slave.  Ingen  Kjøbmand  vovede  at  holde  sin  Bod 
aaben  efter  Solnedgang,  og  hele  Natten  igjennem  gjenled 
Gaderne  af  Slagsmaal  og  Raab  om  Hjælp,  saa  Larmen 
næppe  kunde  have  været  værre,  hvis  Byen  var  bleven  ind- 
tagen af  en  stormende  Fjende;  men  det  værste  var,  at  der 
ingen  Hjælp  var  i  denne  Elendighed,  da  den  var  fremkaldt 
af  den  ulykkelige  Bys  naturlige  Beskytter  og  hans  Haand- 
langere. 

Herat  var  paa  hin  Tid  den  eneste  Rest  af  det  gamle  af- 
ghanske Monarki,  og  dets  Regent  Schah  Kamran  var  den 
eneste  af  de  sudozziske  Fyrster,  der  havde  beholdt  det  Land, 
han  var  sat  til  at  regere  over.  Rottinger  kalder  ham  »den 
værste  af  en  af  de  værste  Slægter«.  Imellem  sine  Landsmænd 
agtedes  han  hejt  for  sit  Mod,  og  i  sin  Ungdom  havde  han 
udmærket  sig  ved  sin  Færdighed  i  al  Slags  Vaabenbrug: 
hans  Skud  fejlede  aldrig,  han  kunde  sende  en  Pil  tværs 
igjennem  en  Ko  og  med  sin  Sabel  husfge  et  Faar  midt 
over;  men  ubændig  og  tyrannisk,  som  han  var,  behandlede 
han  sine  foi-agtede  Undersaatter  som  Fjender,  satte  sig 
undertiden  selv  i  Spidsen  for  bevæbnede  Røverbander,  faldt 
over  dem,  plyndrede  deres  Huse  og  huggede  alle  ned,  der 
modsatte  sig.  Af  ing^en  Følelse  eller  Overtalelse  lod  han 
sig  afholde  fra  at  tilfredsstille  sin  utøjlede  Lidenskab  for 
det  andet  Kjøn,  greb  uden  Personsanseelse  med  Magt  Gjen- 
standen  for  sin  Attraa  og  kastede  den  atter  til  Side,  uaar 
han  var  mættet.  Svækket  af  Udsvævelser  havde  han  imid- 
lertid nu  fra  Kvinderne  vendt  sig  til  Vinen,  og  hans  tid- 
lio^ere  Voldsomhed  var  afløst  af  en  stadig  gnaven  Pirrelighed ; 
men  de  Ugjerninger,  han  ikke  længere  selv  fandt  Glæde  i 
at  begaa,  fandt  han  sig  nu  i  at  se  andre  udføre,  og  hans 
Hjælpere  gik  trolig  i  hans  Fodspor. 

Hans  højre  Haand  var  Vesiren  Yar  Mahomed  Khan,  en 
svær,  firskaaren  Mand  af  Middelstørrelse  med  et  Par  smukke 
Øjne  og  et  smukt  Skjæg,  men  et  frastedende  mørkt  Udtryk, 

tykke  Negerlæber,  fremstaaende  Øjenbuer  og  en  lav,  skraa 
Pande.  Han  besad  fortrinlige  Evner,  forstod  at  skjule  et 
heftigt,  ondt  Sind  under  et  tilsyneladende  aabent  Væsen, 
overholdt  i  det  ydre  neje  [slams  Forskrifter,  var  meget 
veltalende,  havde  en  Mængde  Anekdoter  paa  rede  Haaud 
og  fortalte  dem  godt  og  gjærne,  men  besad  navnlig  en 
forbavsende  Overtalelsesevne,  som  faa  kunde  raodstaa.  Sam- 
tidig brød  han  sig  imidlertid  kun  lidet  om  Sandhed  og  Ret 
og  benyttede  navnlig  sit  Mod  og  sin  Begavelse  paa  den 
samvittighedsløseste  Maade  til  at  tilfredsstille  sin  Ær- 
gjærrighed  og  sin  umættelige  Pengebegjærlighed,  der  ikke 
kjendte  nogen  Grænser;  —  selv  Tyran  —  opmuntrede  han 
sine  undergivne  til  Tyranni,  og  Pottinger  kalder  ham  »Ærke- 
djævelen«,  i  det  han  siger,  at  han  var  lige  saa  troløs  som 
grusom,  og  at  der  ikke  var  nogen  Forpligtelse,  han  ikke 
havde  sveget,  intet  Forræderi,  der  ikke  havde  plettet  hans 
Bane. 

Saaledes  vare  de  to  Mænd,  i  hyis  Hænder  Herats 
Regering  var  lagt!  og  medens  de  kort  før  Krigen  med 
Persien  vare  fraværende  paa  et  Tog  til  Sejstan,  var  Byens 
Bestyrelse  overladt  til  Vesirens  Sen  Mahomed  Khan,  der 
benyttede  den  ringe  Løn,  han  fik,  uagtet  han  skulde  re- 
præsentere Kongen,  som  Paaskud  til  at  berige  sig  ved  at 
plyndre  Beboernes  Huse  og  sælge  dem  selv  som  Slaver. 
Enhver,  der  havde  Magt  dertil,  fulgte  hans  Exempel,  og 
naar  de  bleve  anklagede,  hjalp  de  sig  ud  af  Forlegenheden 
ved  at  lade  ham  faa  Andel  i  Byttet.  Pottinger  fortæller 
som  Exempel  paa  Retstilstanden  under  ham,  hvorledes  en 
Borger  i  Byen  ved  sine  Naboers  Hjælp  greb  en  bekjendt 
Røver,  der  var  brudt  ind  i  hans  Hus,  paa  frisk  Gjerning, 
anklagede  ham  for  Sirdaren  og  beviste  hans  Brøde  ved 
Vidner,  Kjeltringeu  forklarede  imidlertid  med  stor  Prækhed, 
at  han  kun  var  ilet  ind  i  Anklagerens  Hus,  fordi  han  havde 
hørt  Raab  om  Hjælp  der  fra;  men  da  han  var  kommen 
der  ind,   var  han  bleven  overfalden  og  greben  af  den,    der 

nu  anklagede  ham,  og  som  han  nu  paa  sin  Side  anklagede 
for  Vold.  Med  forbavsende  Lethed  gik  den  unge  Sirdar  ind 
herpaa,  frikjendte  Roveren,  demte  den  oprindelige  Klager  til 
at  have  sit  Gods  forbrudt  og  til  selv  at  sælges  som  Slave 
og  idømte  Vidnerne  saadanne  Bøder,  at  det  ikke  alene  op- 
slugte alt,  hvad  de  ejede,  men  nødte  dem  til  at  gjere 
Gjæld  —  i  hine  Tider  den  sikreste  Forløber  for  Slaveri. 

Det  Tyranni,  hvormed  de  afghaniske  Herskere  mis- 
handlede deres  ulykkelige,  schiitiske  Undersaatt^r  i  Herat, 
trodser  enhver  Beskrivelse,  og  det  er  let  at  indse,  at  de 
med  Glæde  imødesaa  den  persiske  Konges  Fremrykning 
imod  Byen  og  vilde  have  hilst  hans  Herredømme  som  en 
Befrielse,  da  han  —  hvorledes  saa  end  hans  politiske  Ret 
maatte  være  —  ikke  stod  som  fremmed  lige  over  for  dem 
og  deres  Tro.  Den  persiske  Schah  benyttede  ogsaa  Schi- 
iternes  Undertrykkelse  som  et  af  Paaskuddene  til  Krigen.  I 
ovrigt  var  det  ikke  første  Gang,  at  Persere  og  Afghanere 
kæmpede  om  Herredømmet  over  Herat,  der,  siden  den  blev 
opbygget  af  Alexander  den  store  under  hans  navnkundige 
Tog  til  Indien,  paa  Grund  af  sin  Beliggenhed  skal  have 
ndholdt  ikke  mindre  end  halvtredsindstyve  Belejringer  og 
Plyndringer. 


n. 

Det  var  Yar  Mahomeds  Plan  med  Sværdet  i  Haanden 
at  gjenindsætte  Sudozziernes  Slægt  paa  Kabuls  og  Kanda- 
hars  Trone:  men  i  Steden  for  at  samle  hele  sin  Kraft  til 
et  stort  Slag  ødslede  Schah  Kamran  sin  Hærs  Kræfter  paa 
Belejringen  af  en  temmelig  betydningsløs  Fæstning  i  Sej- 
stan, og  da  han  her  fra  ved  et  Gesandtskab  anmodede  Per- 
sien om  Hjælp,  svarede  den  persiske  Konge,  Mahomed 
Schah,  at  han  selv  havde  besluttet  at  foretage  et  Krigstog 
imod  Kabul   og  agtede  at  benytte  Herat,    som   han  gjorde 

Fordring  paa  at  have  Højhedsret  over,  som  Basis  for  Ope- 
rationerne. —  Dette  Svar  bragte  Kamran  til  at  hæve  den 
paabegyndte  Belejring  og  ile  til  sin  Hovedstads  Forsvar, 
samtidig  med  at  han  befalede,  at  Fæstningsværkerne  skulde 
udbedres  og  Levnedsmidler  bringes  ind  i  Byen,  hvor  ogsaa 
Omegnens  Beboere  maatte  ty  ind,  da  Egnen  i  vid  Ud- 
strækning paa  orientalsk  Krigsmaner  skulde  lægges  ede  for 
at  berøve  Fjenden  Ly  og  Levnedsmidler. 

Ledsaget  af  sin  Vesir  og  i  Spidsen  for  sin,  næsten 
udelukkende  af  Afghanere  bestaaende  Hær  holdt  Kamran 
den  1 7de  September  1837  med  stor  Pragt  sit  Indtog  i 
Hovedstaden,  opsat  paa  at  forsvare  den  til  sidste  Blods- 
draabe,  medens  hans  Undersaatter  brændte  af  Længsel  efter 
Befrielse  fra  hans  Tyranni. 

Blandt  Tilskuerne  ved  Indtoget  befandt  Løjtnant  af 
Bombay- Artilleriet  Eldred  Pottinger  sig,  en  ung  Englænder, 
der  af  den  hos  Albions  Sønner  saa  almindelige  Lyst  til  at 
se  sig  om  i  de  ukj endte  Egne  flakkede  om  i  de  nordvest  for 
Indien  liggende  Lande.  I  Afghanistan  havde  han  rejst  som 
Hestehandler;  men  paa  Rejsen  til  Herat  udgav  han  sig 
for  indisk  Dervisch,  og  endskjønt  hans  Kjendskab  til  de 
muhamedanske  Religionsceremonier  var  meget  ringe,  lykke- 
des det  ham  dog,  uden  at  hans  Maske  blev  røbet,  at 
naa  der  til.  Her  fremstillede  han  sig  imidlertid  selv  som 
Englænder,  først  for  Vesiren  og  senere  for  Kongen,  der  begge 
modtoge  ham  venlig,  da  de  vidste,  at  Perserne  vare  Uvenner 
med  Britterne;  men  de  vare  langt  fra  at  ane,  at  Herats 
Skæbne  snart  skulde  ligge  i  den  unge  Englænders  Haand. 
Fra  Begyndelsen  af  var  det  kun  Lyst  til  Æventyr,  der  fik 
ham  til  at  blive  i  Byen  for  at  være  Vidne  til  Kampen; 
men  senere  blev  han  her  i  Følelse  af,  at  han,  ved  at  tage 
virksom  Del  i  Forsvaret  og  bidrage  til  at  hindre  Perserne 
i  at  befri  de  ulykkelige  Indbyggere,  kunde  gavne  sit  Fædre- 
lands tit  noget  tvetydige  Politik  i  Orienten. 

Det  varede  ikke  længe,  før  den  10 — 12000  Mand 
stærke  persiske  ATantgarde  nærmede  sig  Grænsen,  Imod 
Sædvane  marcherede  deu  forsigtig  i  sluttede  Afdelinger, 
ledsaget  af  Kanoner,  saa  at  de  omsværmende  afghaniske 
Ryttere,  der  i  Dygtighed  langt  overgik  de  persiske,  kun 
vare  i  Stand  til  at  gjere  enkelte  Fanger.  Afghanernes 
Haab  om,  at  en  i  November  indtraadt  temmelig  haard  Frost 
skulde  bevæge  Perserne  til  at  vende  om,  glippede,  og  endnu 
mere  nedslaaende  var  det,  da  der  den  1 5de  November  ind- 
løb Efterretning  om,  at  Grænsefæstningen  Ghorian,  hvis 
Forsvarsværker  ansaas  for  endnu  stærkere  end  Herats,  og 
som  havde  en  udsøgt  Garnison  under  Anførsel  af  Vesirens 
Broder,  havde  overgivet  sig  til  Perserne,  saa  snart  disses 
Bomber  bavde  antændt  nogle  Magasiner  og  dræbt  nogle  af 
Besætningen. 

I  store  Skarer  strommede  nu  Landets  Beboere  ind  bag 
Herats  Volde,  langt  flere  end  der  kunde  skaffes  Husly  til, 
endskjønt  i  Almindelighed  5 — 6  Familier  bleve  stuvede 
sammen  i  hver  lille  Lejlighed,  og  mange  maatte  husvilde 
flakke  om  i  Gaderne. 

Vesiren,  der  nu  selv  tog  Forsvaret  i  sin  Haand,  vidste, 
at  Størstedelen  af  Beboerne  pønsede  paa  Forræderi,  og  lod 
derfor  Porten  lukke,  saa  at  ingen  kunde  forlade  Byen.  En- 
hver, der  blev  mistænkt,  blev  uden  videre  fængslet  og  hans 
Ejendomme  konfiskerede,  medens  de,  der  vovede  ved  Miner 
eller  Ord  at  vise  deres  Had  imod  deres  Undertrykkere,  bleve 
underkastede  Tortur  og  dræbte,  og  alle  deres  Slægtninge 
solgte  som  Slaver.  Selv  de  Mollaher,  der  vare  Schiiter, 
bleve  fængslede,  for  at  de  ikke  skulde  indvirke  paa  Folket; 
og  samtidig  med  at  han  saaledes  med  tyrannisk  Haardbed 
søgte  at  forebygge  et  Oprør  i  Staden,  lod  Vesiren  af  al 
Magt  arbejde  paa  Fæstningsværkerne. 

Perserne  nærmede  sig  stadig  i  god  Orden  og  uden 
Maroderen,  hvilket  vistnok  skyldtes  en  forhenværende  russisk 
Officer,  General  Samson,    der  nu  tjente  i  Schahens  Armé; 

den  22cle  November  skete  det  første  Sammenstød  med  Af- 
ghanernes Rytteri,  og  allerede  næste  Dag  begyndte  Belej- 
ringen med  at  Angriberne  satte  sig  fast  i  en  Del  Kuiner, 
der  gave  dem  god  Dækning  imod  Fæstningens  Kanoner. 
Om  nogen  Indeslutning  af  Byen  var  der  imidlertid  ikke 
Tale,  og  under  hele  den  første  Del  af  Belejringen  kunde 
Forsvarerne  uhindret  benytte  de  tre  af  Byens  fem  Porte  til 
derigjennem  at  skaffe  Brændsel  og  andre  Fornødenheder, 
som  Ødelæggelsen  havde  sparet,  ind  i  Byen  og  til  at  lade 
deres  Kreaturer  græsse  paa  Sletten,  dækkede  af  For- 
posterne, 

Utvivlsomt  vilde  en  handledygtig  Hær  i  en  Haande- 
vending  have  taget  Byen;  men  endskjønt  Perserne  vidste, 
at  Fæstningsværkerne  vare  meget  forfaldne,  og  saae,  hvor- 
ledes nogle  faa  Skud,  som  de  rettede  mod  de  paa  Voldene 
anbragte  Kanoner,  fik  Brystværnet  til  at  falde  sammen  som 
Støv,  gjorde  de  ikke  Mine  til  at  forsøge  en  Storm.  De 
begyndte  derimod  ivrig  at  anlægge  Løbegrave,  og  fra 
nogle  Batterier  kunde  de  snart  begynde  Beskydningen  af 
Byen.  Navnlig  de  ildsprudende  Raketter,  der  hvislende 
fore  hen  over  Forsvarernes  Hoveder,  indgøde  dem  stor 
Rædsel,  endskjønt  de  ligesom  Kanonerne  vare  rettede  for 
højt,  saa  at  de,  uden  at  anrette  Skade,  fløj  bort  over  Byen. 
Større  Ødelæggelse  anrettede  derimod  de  af  Mortererne 
udkastede  Bomber,  der  tændte  en  Del  Huse,  dog  uden  at 
Ødelæggelsen  var  alvorlig,  da  Persernes  Skyts  blev  slet 
betjent  og  anvendt  planløst  uden  fælles  Ledelse.  For- 
svarerne fattede  derfor  ogsaa  efterhaanden  atter  Mod,  og 
med  det  voxede  deres  Virksomhed.  Hver  Nat  blev  der 
gjort  Udfald,  hvorved  det  oftere  lykkedes  at  ødelægge  en 
Del  af  Belejringsarbejderne;  men  som  oftest  gik  de  kun  ud 
paa  at  gjøre  Fanger,  der  bleve  solgte  paa  Slavemarkedet  i 
Merv,  eller  i  alt  Fald  paa  at  hjembringe  fjendtlige  Hoveder, 
der  bleve  stillede  til  Skue  paa  Volden,  og  for  hvilke  der 
paa  orientalsk  Vis  blev  udbetalt  Overbringeren  en  vis  Pris. 

En  mindre  Sum  blev  ogsaa  betalt  for  Qendtlige  Øren,  indtil 
det  opdagedes,  at  Soldaterne  i  deres  Iver  for  at  tjene  Penge 
tilsidesatte  ethvert  Hensyn,  saa  at  de  skare  Ørene  af  deres 
faldne  Landsmænd  og  udgave  dem  for  Persere  —  ja,  det 
paastodes  endogsaa,  at  de  undertiden  under  Udfaldene 
dræbte  deres  egne  Kammerater  for  at  bringe  deres  Øren 
hjem  som  Sejrstrofæer.  Af  den  Maade,  hvorpaa  Kampen 
begyndte,  viste  det  sig  i  det  hele  snart,  at  raa  Grusomhed 
paa  begge  Sider  skulde  komme  til  at  erstatte,  hvad  de 
kæmpende  manglede  i  Mod  og  andre  Soldaterdyder. 

Under  en  øsende  Regn,  der  havde  afløst  Frosten,  fort- 
satte Perserne  imidlertid  deres  Arbejder,  og  ved  en  Mine- 
sprængning lykkedes  det  dem  at  lægge  en  Breche  i  Volden. 
Da  de  forsøgte  at  storme,  bleve  de  imidlertid  slaaede  til- 
bage med  stort  Tab,  og  blandt  dem,  der  faldt  i  Brechen, 
var  Mahomed  Scheriff,  en  Flygtning  fra  Herat,  hvis  Navn 
som  Soldat  var  saa  stort,  at  hans  Ded  vakte  almindelig 
Glæde  i  Garnisonen,  og  ved  Efterretningen  derom  udbrod 
Kamran  glad,  at  nu  var  han  sikker  paa,  at  Mahomed  Schah 
aldrig  vilde  indtage  Herat. 

Den  30te  December.  Muhamedanernes  store  Festdag 
Eid-i-Ramzan ,  paa  hvilken  den  lange  Fastetid  udløber, 
hvilede  Kampen  ganske,  og  Kamran  og  hans  Familie  bade 
paa  denne  Dag  de  foreskrevne  Bønner  i  Hovedmoskeen; 
Soldaterne  fik  en  Extraration,  hvorimod  Mollaherne  denne 
Gang  bleve  afspiste  med  Sukkergodt,  der  blev  kastet  i 
Grams  til  dem,  da  Kongen  ikke  fandt  Anledning  til  at  give 
de  unyttige  Spisere  det  sædvanlige  Gilde,  hvilket  imidlertid 
yderligere  ophidsede  dem  imod  ham. 

Nyaarsdag  1838,  da  Perserne  paa  ny  havde  sprængt 
nogle  Miner,  saa  at  Faren  for  en  Storm  syntes  overhængende, 
hvorfor  alle  vare  kaldte  til  Voldene,  ankom  Yar  Mahomeds 
Broder,  Ghorians  forræderske  Overgiver,  som  Sendemand 
fra  den  persiske  Konge  til  den  sydlige  Port  og  begj ærede 
Vesiren  i  Tale.     Denne  blev  meget  opbragt  over,  at  Broderen 

vovede  at  nærme  sig  til  ham;  men  ret  betegnende  er  det 
for  ham  som  ægte  Orientaler,  der  altid  vil  holde  sig  en 
Bagdør  aaben  for  medende  Tilfælde,  at  han  besvarede 
Schahens  Opfordring  til  at  overgive  Fæstningen  i  den  mest 
ærbødige  Tone,  i  det  han  ved  denne  som  ved  andre  Lejlig- 
heder kaldte  ham  sin  Behersker  og  hans  Minister  sin  Fader 
og  dybt  beklagede,  at  hans  Troskab  imod  Schah  Kamran 
forbød  ham  strax  at  lægge  Fæstningen  og  sig  selv  for  deres 
Fødder,  og  det  uagtet  han  i  Virkeligheden  overvurderede 
sine  Landsmænds  Uimodstaaelighed  og  undervurderede  Per- 
sernes krigerske  Evner,  saa  at  han  ikke  troede,  at  de  vilde 
erobre  Staden.  Hans  ydinyge  Svar  afvendte  vel  ikke  det 
truende  Angreb;  men  da  dette  blev  udfort  aldeles  planløst, 
og  i  Steden  for  at  blive  rettet  mod  et  enkelt  svagt  Punkt 
skete  mod  forskjellige  Steder  af  Fæstningen,  i  det  enhver 
af  Førerne  fulgte  sit  eget  Hoved,  mislykkedes  Stormen 
aldeles,  og  i  lang  Tid  blev  Belejringen  fortsat  med  Slaphed, 
da  den  ene  Fører  ikke  vilde  rette  sig  efter  den  anden,  og 
de  ofte  med  Forsæt  modvirkede  hinandens  Planer. 


ni. 

I  Begyndelsen  var  Pottinger  kun  som  Tilskuer  tilstede 
paa  Voldene;  men  ved  de  gode  Raad,  han  jævnlig  gav  For- 
svarerne, vandt  han  snart  en  betydelig  Indflydelse,  saa  at 
selv  Vesiren  og  Schahen  tit  tyede  til  hans  Bistand,  og  den 
hos  Orientalerne  ukjendte  Maade,  hvorpaa  han  som  Officer 
delte  Soldaternes  Farer  og  selv  vaagede  over  deres  Arbejder, 
bidrog  betydelig  til  at  styrke  deres  Mod  og  Udholdenhed. 
Vel  na^rmest  for  at  komme  i  Forbindelse  med  den  engelske 
militærbefuldmægtigede,  Oberst  Staddart,  der  opholdt  sig  i 
Persernes  Lejr,  indvilligede  Pottinger  ogsaa  i  som  Parla- 
mentær   at   bringe    Schahen  Kamrans  Bon    om   at    opha?ve 

Belejringen;  men  for  at  denne  Ben  ikke  skulde  se  ud  som 
dikteret  af  Modløshed,  blev  det  bestemt,  at  der  først  skulde 
gjøres  et  kraftigt  Udfald  fra  Fæstningen.  Det  blev  imidler- 
tid ikke  udført  paa  den  bestemte  Dag,  fordi  Tropperne,  der 
vare  modløse  over  de  Tab,  Beskydningen  tilføjede  dem, 
nægtede  at  rykke  ud,  og  forst  en  Uge  efter,  den  26de 
Januar,  skete  Udfaldet  af  7000  Mand.  der  med  afvexlende 
Held  førte  Kampen  fra  Morgen  til  Aften,  men  med  et  Tab 
af  kun  nogle  og  tyve  Mand,  hvilket  viser,  at  ingen  af  de 
kæmpende  Parter  just  var  nogen  meget  frygtelig  Modstander. 
Imidlertid  forhindrede  det  ikke,  at  der  senere  i  Fæstningen 
gjordes  stort  Væsen  af  Udfaldstroppernes  Mod  og  Bedrifter. 
Pottingers  Sendelse  blev  imidlertid  virkningsløs,  da  Schahen 
som  Betingelse  for  at  hæve  Belejringen  fordrede,  at  Herat 
skulde  anerkjende  hans  Overhøjhed;  men  Sendebudet  naaede 
at  komme  i  Forbindelse  med  sin  Landsmand,  hvis  Nær- 
værelse i  Lejren  nærmest  tilsigtede  at  modvirke  Herats 
Fald. 

I  de  to  følgende  Maaneder  fortsattes  Belejringen  paa 
samme  sløve  Maade  som  fer,  især  efter  at  en  umaadelig 
88  'S'.  Kanon,  Perserne  med  stort  Besvær  havde  hentet  fra 
Teheran,  og  for  hvilken  de  mente  Herats  Volde  vilde  styrte 
sammen  som  Glas,  havde  demonteret  sig  selv  ved  et  af  de 
første  Skud,  i  det  dens  Underlag  knustes.  Det  var  øjen- 
synligt, at  begge  Parter  længtes  efter  Fred,  og  hvis  frem- 
mede ikke  havde  blandet  sig  i  deres  Sager,  vilde  den  ogsaa 
utvivlsomt  være  kommen  i  Stand. 

Denne  Gang  var  det  Perserne,  der  først  sendte  en 
Sendemand  ind  i  Fæstningen.  Hans  Instruktioner,  der  vel 
vare  underskrevne  af  den  persiske  Vesir,  vare  affattede  af 
den  for  nævnte  Russer,  General  Samson,  og  gik  ud  paa  at 
opfordre  til  Forhandling  mellem  Parterne  uden  Mellemkomst 
af  de  vantro  Englændere,  der  kun  efterstræbte  egennyttige 
Øjemed,  samt  paa  at  meddele  Kamran,  at  Schahens  For- 
dringer kun  gik  ud  paa,  at  Herat  som  tidligere  skulde  for- 

syne  ham  med  et  ringe  Antal  Soldater,  at  hans  Krigstog  i 
Virkeligheden  ikke  var  rettet  imod  Herat,  men  mod  Hindo- 
stan,  og  at  alle  gode  Muhamedanere  burde  slutte  sig  til 
ham.  Underhandlingerne  bleve  virkelig  ogsaa  en  Tid  førte 
mellem  de  to  Vesirer  personlig,  og  rimeligvis  var  det  kun 
Pottingers  Forestillinger  derimod,  der  fik  Yar  Mahommed 
til  at  fastholde  sin  Vægring  om  at  gaa  ind  paa  det  eneste 
Punkt,  der  endnu  var  imellem  dem,  nemlig  at  Kamran  selv 
skulde  indfinde  sig  i  Persernes  Lejr  og  dér  anerkjende 
Schahens  Overhøjhed. 

Paa  dette  Spørgsmaal  strandede  Underhandlingerne; 
men  nu  toge  Perserne  med  større  Kraft  fat  paa  Belejringen, 
Approcherne  bleve  skudte  længere  frem,  nogle  mindre 
Udenværker  faldt  i  deres  Hænder,  og  den  8de  Marts 
erobrede  de  et  større  Forværk,  400  Alen  fra  Hovedvoldens 
nordøstlige  Hjerne,  hvilket  Tab  Yar  Mahomed  tog  sig 
meget  nær.  Mandskabet,  der  havde  rømmet  Værket,  lod 
han  med  Ansigterne  oversmurte  med  Skarn  føre  igjennem 
Byens  Gader,  medens  Udraabere  for  alle  bekjendtgjorde 
deres  Fejghed.  Vel  tabte  Visiren  endnu  ikke  Modet,  men 
Stillingen  begyndte  at  blive  betænkelig. 

Nu,  da  Udsigterne  til  Herats  Fald  syntes  nær  fore- 
staaende,  besluttede  den  britiske  Sendemand  ved  det  per- 
siske Hof,  M'Neill,  at  ile  til  Lejren,  for  at  hindre  Perserne 
i  at  erobre  Byen,  eftersom  han  frygtede  for,  at  Russerne, 
—  Englands  stadige  Rivaler  i  Asien  —  derved  lettere 
skulde  kunne  bane  sig  Adgang  til  dette  vigtige  Central- 
punkt. Den  persiske  Minister  søgte  forgjæves  at  holde 
M'Neill  tilbage  ved  at  forestille  ham,  at  hans  Nærværelse 
foran  Herat  vilde  opmuntre  Fæstningen  til  forlænget  Mod- 
stand og  saaledes  kun  tjene  til  at  forhale  Krigens  Afslut- 
ning. Nat  og  Dag  red  Sendemanden,  til  han  naade  Lejren, 
hvor  han  først  fandt  en  meget  kølig  Modtagelse ;  men,  efter 
at  han  havde  overrakt  sine  fra  London  nylig  modtagne 
Kreditiver   og  talt  med  Kongen  og  Ministrene,    hvem  han 

forklarede,  at  han  kun  kom  som  Mægler  mellem  Partierne, 
maatte  man  finde  sig  i  hans  Nærværelse  af  Frygt  for  hans 
mægtige  Regering,  der  allerede  flere  Gange  saa  hensynsløst 
havde  ladet  Persien  i  Stikken. 

M'Neill  vidste,  at  den  russiske  Minister  ved  det  per- 
siske Hof,  Grev  Simonich,  var  rejst  efter  ham  fra  Teheran 
for  at  modvirke  hans  Indflydelse  hos  Schahen,  og  han  følte, 
at  denne  Russers  Ankomst  vilde  bhve  skæbnesvanger  for 
Englændernes  Planer.  Han  maatte  derfor  handle  hurtig, 
og  i  en  lang  Avdiens,  han  den  13de  April  havde  hos 
Schahen,  tog  han  Bladet  fra  Munden,  søgte  at  vise,  at  Per- 
sernes Planer  mod  Herat  vare  stridende  imod  de  med  Stor- 
britannien afsluttede  Traktater,  men  erklærede  tillige,  at 
hans  Regering  vilde  være  tilfreds,  naar  Schahen  nu  strax 
vilde  trække  sine  Tropper  tilbage.  Saa  vel  Schahen  som 
hans  Ministre  protesterede  imod  at  have  krænket  Englands 
Interesser;  men  i  et  senere  Møde  maatte  de  dog  indvillige 
i  at  modtage  Sendemandens  Mægling,  og  som  foreløbig  Under- 
handler mødte  Schere  Mahomed  Khan,  Ghorians  Overgiver, 
ledsaget  af  Major  Todd  af  det  engelske  Gesandtskab,  den 
18de  April  uden  for  en  af  Herats  Porte. 

Denne  18de  April  var  en  af  de  mærkeligste  Dage 
under  hele  Belejringen.  Om  Formiddagen  aabnede  Perserne 
en  ualmindelig  voldsom  Dd  imod  Voldene  ved  den  store 
Moske,  og  da  Skydningen  efter  General  Samsons  Raad  blev 
rettet  imod  et  bestemt  Punkt,  viste  Virkningen  sig  snart: 
Først  styrtede  de  svage  Brystværn  sammen,  derpaa  selve 
Volden,  og  Jved  hvert  Skud  giede  store  Jordmasser  ned  i 
Graven.  Før  Aften  var  der  praktikable  Brecher  paa  den 
østlige  og  nordlige  Side,  og  en  tidligere  lagt  Breche  var 
betydelig  udvidet;  men  skjønt  Afghanerne  saaledes  saae 
deres  Volde  styrte  sammen  for  Persernes  Ild,  tabte  de  dog 
endnu  ikke  helt  Modet,  da  de,  som  de  selv  sagde,  aldrig- 
havde  stolet  paa  disse  Volde,  men  sat  deres  Haab  til  Fausse- 
braieme,  hvor  det  egentlige  Forsvar  laa. 

Ved  Miner  naaede  Belejrerne  helt  frem  til  den  dækkede 
Vej  foran  den  ydre  Gravrand,  og  vel  bleve  de  flere  Gange 
kastede  tilbage  af  Udfaldstropperne,  naen  Løbegravene  saas 
overfyldte  af  Persere,  deres  Forposter  vare  forstærkede,  og 
alt  tydede  paa  en  nær  forestaaende  Storm.  Afghanerne  traf 
ogsaa  alle  Forberedelser  til  at  møde  den;  enhver  beordredes 
til  sin  Post,  Yar  Mahomed  selv  tog  Kommandoen  ved  Mulik- 
Porten,  hvor  den  farligste  Breche  var,  og  Befalingsmændene 
bleve  enige  om,  at  intet  Skud  maatte  løsnes,  fer  Fjenden 
havde  naaet  den  ydre  Gravrand,  samt  om,  at  det  øjeblikke- 
lige Tab  af  begge  Øren  skulde  være  dens  Straf,  der  for- 
syndede sig  herimod. 

Medens  Skydningen  var  paa  sit  højeste,  indfandt  det 
persiske  Gesandtskab  sig  ved  Mulik-Porten  og  begjærede  at 
indlades  i  Fæstningen.  Yar  Mahomed,  der  ønskede  at  skjule, 
hvor  inderlig  han  ønskede  Underhandlingerne  gjenoptagne, 
modtog  Budskabet  derom  med  en  umaadelig  Latter  og  be- 
falede at  lade  Gesandterne  vente;  men  da  han  fik  at  vide, 
at  den  ene  af  dem  var  en  Officer  af  det  engelske  Gesandt- 
skab, blev  han  strax  ført  ind  ad  en  af  de  andre  Porte. 
Som  Overbringer  af  den  persiske  Suveræns  Budskab  om, 
at  han  var  villig  til  at  underkaste  sig  den  britiske  Regerings 
Mægling,  blev  Major  Todd,  hvis  pragtfulde  røde  evropæiske 
Uniform  vakte  stor  Opsigt,  modtagen  med  ualmindelig 
Høflighed,  og  efter  Avdiensen  tog  Kamran  sin  egen  Kappe 
af  og  hængte  den  om  hans  Skuldre  som  den  højeste  Æres- 
bevisning, der  kunde  ydes  ham.  Da  han  var  sikker  paa, 
at  Englændernes  Mægling  ikke  vilde  blive  til  hans  Ugunst, 
gik  han  ogsaa  villig  ind  paa  at  modtage  den,  og  Todd 
vendte  tilbage  til  Lejren,  overbevist  om,  at  Perserne  snart 
vilde  hæve  den  og  drage  bort. 

Bombardementet  var  imidlertid  blevet  fortsat  uden 
Afbrydelse,  og  Forsvarerne  ventede  hvert  Øjeblik  Persernes 
Stormangreb;   men    da,   midt   om    Natten,    tav   Kanonerne 

pludselig  stille!  Selve  den  britiske  Ministers  Ankomst  til 
Fæstningen  blev  naeldt,  og  til  Afghanernes  store  Glæde  blev 
en  kort  Vaabenhvile  afsluttet. 

Størstedelen  af  Natten  gik  med  Forhandlinger,  og  først 
henad  Morgenen  fulgte  Sendemanden  med  Pottinger,  for  i 
hans  Bolig  at  nyde  en  kort  Hvile.  Ikke  desto  mindre  lod 
han  allerede  Kl.  7  om  Formiddagen  sende  Bud  efter  Yar 
Mahomed,  der  laa  i  Sengen  og  i  haj  Grad  forbavsedes  over 
M'Neill's  Aarvaagenhed  og  Arbejdsomhed.  Da  Pottinger 
modtog  ham  i  sin  Dør,  spurgte  Vesiren,  om  den  engelske 
Minister  da  slet  ikke  plejede  at  sove  om  Natten,  siden  han 
havde  sendt  Bud  efter  ham,  da  han  endim  næppe  var  falden 
i  Søvn.  »Del  undrer  mig  ikke,«  tilføjede  han,  »at  1  Eng- 
lændere kunne  udrette  noget,  naar  en  saa  fornem  Mand 
som  eders  befuldmægtigede  Minister  arbejder  strængere 
end  nogen  menig  afghansk  Soldat  under  sin  Khans  Øjne!« 
M'Neill  blev  nu  af  Vesiren  ført  til  Schah  Kamran,  der  i 
Bevidstheden  om  Englændernes  Sympathi  for  hans  Sag 
lovede  at  gaa  ind  paa  de  af  ham  angivne  Betingelser. 
Sendemanden  vendte  tilbage  til  Persernes  Lejr.  men  i 
Steden  for  den  forventede  Forlængelse  af  Vaabenhvilen,  be- 
gyndte Bombardementet  paa  ny.  Afghanerne  havde  imid- 
lertid paa  bedste  Maade  benyttet  den  korte  Stilstand  til  at 
udbedre  de  sønderskudte  Volde,  og  da  Faren  for  en  Storm 
saaledes  var  betydelig  aftagen,  oppebiede  de  rolig  Udfaldet 
af  M'Neill's  Mægling. 

To  Dage  gik  under  fortsat  Beskydning,  og  da  kom 
Major  Todd  atter  til  Fæstningen  —  ikke  med  Fred,  men 
med  den  for  Forsvarerne  lige  saa  overraskende  som  ned- 
slaaeude  Efterretning,  at  Mahomed  Schah  r.u  bestemt 
havde  vægret  sig  ved  at  overlade  Stridens  Afgjørolse  til 
Englændernes  Mægling,  og  at  han  forlangte,  at  Herat 
frivillig  skulde  underkaste  sig.  Den  britiske  Sende- 
mand,   der  var  i  høj  Grad  opbragt    over  dette  Sagens  Ud- 

fald,  lod  udtale  sin  Beklagelse  over,  at  han  meget  imod  sin 
Vilje  havde  bidraget  til  at  skuffe  Regeringen  i  Herat  med 
falske  Forhaabninger.  Yar  Mahomeds  Svar  paa  dette  Bud- 
skab var  imidlertid  alvorligt  og  værdigt;  rimeligvis 
havde  han  selv  fundet  Englands  Mægling  alt  for  partisk  mod 
Perserne,  til  at  Efterretningen  om,  at  disse  havde  afbrudt 
Underhandlingerne,  kunde  komme  ham  helt  uventet. 

(Sluttes). 

Frode  Jlirgensen. 


Reformatoren  Johannes  Bugeniagen, 

(født  24de  Juni  1485). 


Jjuther  og  Melanchthon !  ethvert  Barn  kjender  disse 
Navne  paa  Reformationens  Forkæmpere  i  Tyskland;  Tavsen 
og  Palladius,  der  her  i  Danmark  paa  en  værdig  Maade 
traadte  i  deres  Fodspor  og  virkede  i  deres  Aand,  skjont 
under  mindre  Forhold,  ere  ogsaa  godt  kjendte  og  deres 
Levned  er  oftere  beskrevet;  den  Mand,  der  paa  en  Maade 
dannede  som  Bindeleddet  mellem  Reformationen  i  Danmark 
og  Tyskland,  var  Johannes  Bugenhagen.  hvis  Navn  ogsaa 
har  en  god  Klang,  skjent  det  uden  for  Theologernes  Kreds 
er  mindre  kjendt,  end  det  fortjener  at  være.  I  Aar  er  det 
fire  Hundrede  Aar,  siden  han  fødtes  (24de  Juni),  og  om 
end  dette  Jubilæum  selvfølgelig  ikke  i  den  Grad  vil  være 
Gjenstand  for  Opmærksombeden,  som  Luthers  Firehundrede- 
aars  Fødselsdag  d.  lOde  Xovember  1883  var  det  trindt  om 
i  Landene,  er  det  dog  en  Dag,  der  nok  fortjener  at  mindes 
•i  den  lutherske  Kirke,  baade  i  Tyskland  og  i  Danmark. 
En  af  Bugenhagens  Efterfølgere  i  Præstegjerningen  i  Witten- 
berg (Arkidiakon  Zitzlafi)  har  i  den  Anledning  udgivet  et 
Mindeskrift*),   som   for  en  Del  ligger  til  Grund  for  denne 


*)  D,  Johannes  Bugenhagen ,  Pomeranus.  Sein  Leben  und 
Wirken  zum  400  jåhrigen  Gedachtnisz  seiner  Geburt.  Wit- 
tenb.  1885. 

Skildring,  men  som  behandler  hans  V^irksomhed  i  Danmark 
alt  for  stifmoderlig,  i  det  de  senere  Aartiers  Oplysninger 
om  forskjellige  herhen  hørende  Forhold  synes  at  være  ham 
ubekjendte;  og  de  Aar,  Bugenhagen  tilbragte  her  i  Landet, 
vare  dog  maaske,  naar  alt  kommer  til  alt,  de,  i  hvilke  han 
øvede  størst  Indflydelse,  i  alt  Fald  mest  selvstændig.  Naar 
man  skildrer  en  Mands  Levned,  gjælder  det  om  at  give 
ham,  hvad  der  tilkommer  ham,  hverken  for  lidt  eller  for 
meget;  vi  kunne  ikke  undlade  at  mene,  at  en  af  Bugen- 
hagens  tidligere  Biografer,  Zietz,  har  taget  Munden  lovlig 
fuld,  naar  han  i  Titelen  paa  sit  Skrift  (Leipzig  1834;  over- 
sat i  Udtog  i  Tidsskrift  for  udenl,  theol.  Litteratur  1836, 
S.  391 — 446)  kalder  ham  »zweiter  Apostel  des  Nordens«, 
ligesom  det  maa  betragtes  som  overdrevet,  naar  Bugen- 
hagen paa  den  Skuemønt,  Kong  Frederik  den  iQerde  i  An- 
ledning af  Keformationsjubilæet  1717  lod  slaa  til  hans 
Ære,  benævnes  »Apostolus  Danorum«.  —  At  han  var  Gjen- 
stand  for  Had  og  Bagtalelse  fra  Katolikerne,  kan  ikke  Undre 
nogen,  som  véd,  i  hvor  høj  Grad  hans  Virksomhed  skadede 
de  paveligsindede;  men  uden  for  den  katolske  Kirke 
mindes  vi  kun  at  have  set  to  ufordelagtige  Domme  om 
ham,  af  hvilke  imidlertid  den  ene  ikke  fortjener  at  tillægges 
synderlig  Værd,  da  den  udtales  af  en  Mand,  der  var  be- 
kjendt  som  en  meget  gram  og  partisk  Præstehader  (G.  L, 
Baden:  Danmarks  Riges  Historie  III.,  187 — 188);  og  den 
anden,  der  er  fremført  af  en  obskur  tysk  Theolog  Cont- 
zenius,  synes  at  være  øst  af  katolske  Kilder,  da  han  i  fuld- 
stændig Overensstemmelse  med  disse  betegner  Bugenhagens 
reformatoriske  Virksomhed  som  udsprungen  af  Egennytte* 
og  Havesyge,  i  det  han  saaledes  lader  Bugenhagen  ved  Af- 
rejsen fra  Danmark  sige:  »Hav  du  mit  Evangelium,  Dan- 
mark; jeg  har  dine  Penge.«  —  Ellers  lyder  der  i  den  luther- 
ske Kirke  efter  hans  Død    en  enstemmig  Ros   over  ham.*) 


*)  F'or  uden   de   oven   ior   nævnte  Skritter    nm  Bugenhagen,    af 
Tyskerne  Zietz  ogZitzlafl,  maa  nævnes  som  Kilder  til  denne 

Den  24de  Juni  1485  fedtes  Johannes  Bugenhagen  i 
Byen  Wollin,  den  største  By  paa  Øen  af  samme  Navn  i 
Mundingen  af  Odevfloden;  ligesom  Luther  fik  sit  Fornavn 
Morten  efter  den  Helgen,  paa  hvis  Ihukommelsesdag  (Ilte 
Novbr.)  han  blev  døbt,  saaledes  opkaldtes  Johannes  Bugen- 
hagen efter  Døberen  Johannes,  da  han  var  født  paa  St. 
Hansdag.  Hans  Familie  ned  stor  Anseelse  paa  hele  Øen, 
og  hans  Fader  Gerhard  var  Medlem  af  Byens  Raad ;  rime- 
ligvis var  denne  anset«  Borgerfamilie  en  Gren  af  den  ade- 
lige Familie  Bugenhagen,  som  boede  i  de  nærliggende  Kgne 
af  Pommerns  Fastland;  her  havde  der  i  Middelalderen  og 
helt  hen  imod  den  nyere  Tid,  vel  især  paa  Grund  af  den 
nærliggende  0  Rugen,  hvor  Valdemar  og  Absalon  havde 
udryddet  Hedenskabet,  og  sora  endnu  var  vedbleven  at  staa 
under  dansk  Overherredømme,  været  en  livlig  Indvandring  af 
danske,  som  havde  assimileret  sig  med  de  tidligere  Ind- 
byggere af  germanisk  og  vendisk  Herkomst;  og  den  Gis- 
ning, en  pommersk  Historieskriver  fremsætter,  at  Bugen- 
hagens  Forfædre  have  hørt  til  den  bekj  endte  danske  Adels- 
slægt  Bugge,    lyder   slet   ikke    usandsynlig.      En    katolsk 


Skildring:  Rudelbach:  Kristelig  Biografi  S.  361—415;  Rør- 
dam: i\jøbenhavu8  Universitets-Historie  I.,  494 — 510  samt 
mange  andre  Steder  rundt  om  i  Værket:  B.  Miinter:  Bu- 
genhagii  in  Dania  commemoratio ;  Helvegs  Kirkehistorie; 
Pontoppidans  Annaler:  C.  T.  Engelstoft:  Kirkeordi- 
nansens  Historie  i  Ny  kirkehist.  Saml.  2det  Bind,  samt 
spredte  Bemærkninger  i  de  tieste  Bind  af  Kirkehist.  Saml. ; 
Engelstoft:  Reformatorernes  Grundsætninger  m.  H.  t.  Kir- 
kens Adskillelse  fra  Staten  i  Scharl.  og  Engelst.  Nyt  theol. 
Tifisskr.  1ste  Bind;  H.  C.  Lange:  Die  innere  Stellung  Chri- 
stians des  Dritten  zur  Retormation  und  sein  personl.  Verhåltn. 
zu  den  Relormatoreu.  Altona  1857.  Desuden  naturligvis  for- 
skjellige  Kirkehistorier  og  Værker,  der  særlig  skildre  Dan- 
marks og  Tysklands  Reformation. 

Forfatter,  der  særlig  bekæmpede  Bugenhagens  »Kjætteri«, 
mener  at  kunne  nedsætte  ham  i  Folks  Omdømme  ved 
tendentiøst  at  fortælle,  at  Reformatoren  nedstammede  fra 
Bugdhan,  en  Mand  af  slavisk  Herkomst,  som  gjorde  sig 
bekjendt  ved  sin  saa  faste  Vedholden  ved  Hedenskabet,  at 
han  endog  havde  haft  i  Sinde  at  dræbe  den  Mand,  der  har 
faaet  Navnet  Pommerns  Apostel,  Otto  af  Bamberg  (f  1139) ; 
men  selv  om  denne  Afstamning  var  mere  end  en  katolsk 
Opdigtelse,  burde  den  dog  for  fornuftige  Mennesker  ikke 
kunne  komme  Bugenhagen  til  Skade  paa  Ære,  gode  Navn 
og  Rygte.  For  Resten  er  det  kun  forholdsvis  sjældent,  at 
han  nævnes  ved  sit  rette  Navn  Bugenhagen;  sædvanlig 
kaldes  han  efter  sin  pommerske  Oprindelse  »Pomeranus« 
eller  »Dr.  Pommer«,  og  det  ikke  blot  privat,  men  ogsaa 
officielt, 

I  sin  Barndora  ned  han  en  omhyggelig  Undervisning, 
og  fra  Barnetiden  medbragte  han  Minder  om  en  from  og 
kristelig  Opdragelse  i  katolsk  Åand.  Hvad  der  har  vakt 
en  særlig  Opmærksomhed  i  Pommern  netop  i  de  Aar,  var 
den  Rejse,  Pommerns  daværende  Hertug  Bugislav  den  tiende 
med  en  Del  af  sine  Hofmænd  foretog  til  det  hellige  Land; 
det  har  jo  paa  en  Maade  været  at  forene  Alvor  og  Gammen: 
baade  var  det  en  Pilegrimsfærd,  og  paa  samme  Tid  en 
Lystrejse;  og  endnu  mere  Glans  kastedes  der  over  Hertugen, 
i  det  lian  sejrede  i  en  Træfning,  han  leverede  nogle  tyr- 
kiske Sørøvere,  der  paa  Middelhavet  havde  overfaldet  hans 
Partøj;  intet  Under  derfor,  at  da  Bugislav  i  1498  vendte 
hjem  efter  sin  toaarige  Fraværelse,  strømmede  alle,  som 
vare  i  Stand  dertil,  og  blandt  dem  den  unge  Bugenhagen, 
til  Stettin  for  at  se  den  vidt  berejste  Fyrste  holde  sit  Ind- 
tog i  sin  Hovedstad.  Ellers  omtaler  Bugenhagen  som  noget, 
der  er  meget  betegnende  for  ham  og  for  den  Retning,  hans 
Liv  senere  tog,  at  han  i  sin  Barndom  havde  en  stor  Til- 
bøjelighed til  at  læse  i  den  hellige  Skrift,  hvilket  ogsaa 
kunde  ske,    selv   uden    at   han   behøvede   at   benytte   sine 

latinske  Kundskaber  til  at  studere  den  egentlig  avtoriserede 
latinske  Bibeloversættelse  (»Vulgata«);  thi  det  er  en  Mis- 
forstaaelse,  naar  man  sædvanlig  mener,  at  før  Luthers  Tid 
Bibelen  kun  var  kjendt  paa  Latin,  og  altsaa  kun  var  en 
Bog  for  lærde  Folk;  thi  da  Luthers  Bibeloversættelse  frem- 
kom, existerede  der  allerede  fjorten  Oversættelser  af  den 
paa  Hejtysk  og  sex  paa  Plattysk,  i  det  mindste  af  det  nye 
Testament;  men  disse  Oversættelser  vare  rigtignok  meget 
daarlige  og  svarede  end  ikke  til  Datidens  smaa  Fordringer, 
ligesom  de  vare  oversatte  paa  anden  Haand,  nemlig  efter 
den  katolske  Oversættelse;  Luther  var  den  ferste,  der  over- 
satte til  Tysk  fra  Grundsprogene  Hebraisk  og  Græsk.  Det 
Kjendskab,  Bugenhagen  saaledes  fra  Barndommen  havde 
faaet  til  den  hellige  Skrift,  havde  han  Gavn  af  hele  sit  Liv 
igjennem,  da  han  tik  saa  meget  at  gjere  med  Fortolkningen 
af  Bibelen.  Det  var  en  i  hej  Grad  aandles  Undervisning, 
der  i  den  Tid  gaves  i  Skolerne-,  men  de,  der  vilde  lære 
noget,  kunde  det  dog  inden  for  snævre  Grænser;  Bugen- 
hagen havde  et  udpræget  Sprogtalent  og  lagde  i  sin  Skoletid 
Grunden  til  det  nøje  Kjendskab  til  Latin  og  Græsk,  der 
senere  ved  hans  Fortolkning  af  Bibelen  kom  ham  saa  meget 
til  gode,  at  det  skaffede  ham  Hædersnavnet  »Grammaticus«, 
hvormed  han  blev  beæret  af  Melanchthon,  der  som  betgendt 
var  meget  ivrig  i  at  give  sine  Venner  slige  prydende  Til- 
navne; ja  til  en  Tid  blev  han  endog  anset  for  at  være  den 
stiveste  Latiner  i  hele  Tyskland. 

Paa  den  latinske  og  katolske  Grundvold,  der  var  bleven 
lagt  i  Skolen,  byggede  han  videre  ved  Universitetet;  den 
24de  Januar  1502,  da  han  altsaa  kun  var  halvsyttende  Aar 
gammel,  indskreves  han  som  Student  ved  det  nærmest 
liggende  Universitet,  det  i  Greifswalde;  her  som  næsten 
overalt  havde  den  humanistiske  Retning  i  Studierne,  der 
var  pn  Bebuder  af  Reformationen,  begyndt  at  ytre  sig,  og 
de  mere  livlige  og  begavede  Studenter,  der  ønskede  noget 
mere  end   blot  at  vandre  ad  den  slagne  Landevej,    hyldede 

denne  Retning;  saaledes  ogsaa  Bugenhagen,  der  dog  ikke 
længe  kom  til  at  indtage  Disciplens  Plads,  —  snart  blev 
han  selv  Mester,  Magister,  i  Aaret  1503;  og  noget 
senere,  før  han  endnu  var  tyve  Aar  gammel,  beskikkedes 
han  til  Rektor  ved  Skolen  i  Byen  Treptow  i  Bagpommern, 
som  stod  i  Forbindelse  med  og  styredes  fra  det  nærliggende 
Kloster  Belbok. 

Paa  den  Høj,  hvor  Klostret  var  anlagt,  havde  der  i 
den  hedenske  Tid  været  et  Alter  for  den  vendiske  Gud 
Bielbog  (»Lysets  Gud«);  da  Kristendommen  langt  om  længe 
var  bleven  indført  i  Pommern,  og  de  hedenske  Templer 
vare  blevne  forvandlede  til  kristelige  Kirker  og  Klostre,  lod 
man  meget  passende  Klosteret,  som  blev  anlagt  paa  den 
Høj,  beholde  Navnet  Bielbog,  som  Tegn  paa,  at  nu  var 
det  »Lysets  Gud«,  i  Aand  og  Sandhed,  som  skulde  dyrkes 
dér;  i  Tidens  Løb  forandredes  det  til  »Belbok«.  Her 
virkede  Bugenhagen  i  en  længere  Aarrække,  i  det  mindste 
i  fjorten  Aar;  og  skjent  han  var  Læreren,  Styreren,  har 
han  dog  selv  følt,  at  han,  ung  som  han  var,  nok  kunde 
trænge  til  at  udvide  sine  Kundskaber  og  at  udvikle  sig  i 
forskjellige  Retninger,  Bugenhagen,  der  allerede  da  var  en 
Fremskridtsmand,  søgte  at  lede  den  hidtil  aandløse  Under- 
visning ind  i  nyere  og  bedre  Spor:  han  lod  sig  ikke  nøje 
med  en  tom  Udenadslæren,  men  paavirkede  sine  Disciples 
Aand  og  Hjærte  i  lige  høj  Gi'ad;  den  latinske  Grammatik 
var  ikke  for  ham,  saaledes  som  for  de  fleste  af  hans  Sam- 
tid (man  kan  vel  endog  sige  Eftertid),  et  Maal;  men  den 
var  ham  et  Middel  til  at  føre  Ungdommen  ind  i  Theolo- 
giens  Studium,  der  for  ham  maatte  være  det  vigtigste;  han 
søgte  at  paavirke  Disciplene  baade  i  aandelig  og  i  sædelig 
Henseende,  og  Rygtet  om  den  unge  dygtige  Rektor  i  Trep- 
tow bredte  sig  vidt  om  Lande,  saa  der  kom  Disciple  til 
Skolen,  ikke  blot  fra  de  nærliggende  Dele  af  Pommern,  men 
den  talte  Elever  baade  fra  Lifland  og  Westfalen  og  andre 
Qærne  Egne.    For  at  virke,  hvad  han  kunde,  begyndte  han 

da  at  holde  Forelæsninger  over  udvalgte  Stykker  af  Bibel- 
historien, og  disse  Forelæsninger,  der  vistnok  have  været 
noget  helt  nyt  og  ukjendt,  fik  et  stort  Tillob  ikke  alene  af 
Skolens  Disciple,  men  ogsaa  af  Byens  Borgere  og  Klostrets 
Munke.  Paa  den  Maade  virkede  han  ikke  blot  forædlende 
og  dannende  paa  sine  Tilhørere,  men  selv  uddannede  han 
sig  ved  disse  Foredrag  mere  og  mere  for  sin  senere  Gjer- 
ning  som  Præst  og  Professor.  Præst  blev  han  snart  efter: 
en  Del  af  hans  Tilhørere,  der  enskede,  at  Forelæsningerne 
maatte  faa  et  mere  offentligt  Præg  ved  at  holdes  i  Kirken 
i  Steden  for  inden  Skolens  \ægge,  bad  ham  opfylde  denne 
deres  Begjæring;  han  gik  ind  derpaa.  men  for  at  faa  Lov 
til  at  tale  i  Kirken,  maatte  han  forst  modtage  den  gejstlige 
Ordination,  hvilket  er  sket  senest  i  Aaret  1512.  Snart  ud- 
videdes dog  hans  Virkekreds  endnu  mere:  Klosteret  Belbok 
styredes  paa  den  Tid  af  en  i  alle  Henseender  hæderlig 
Abbed  Boldewan  (eller  Bolduan),  som  søgte  at  raade  Bod 
paa  sine  Munkes  Uvidenhed  ved  Oprettelsen  af  et  Slags 
Præste-Seminarium  i  selve  Klosteret,  nærmpst  for  dem,  der 
ikke  skulde  lade  sig  neje  med  at  være  Munke,  men  fra 
Klosteret  vilde  træde  ud  som  Præster;  Bugenhagen  var 
naturligvis  selvskreven  til  Pladsen  som  Lektor,  men  han 
opgav  dog  ikke  sin  Stilling  som  Skolens  Rektor.  I  Klosteret 
holdt  han  Forelæsninger  over  Dele  af  Bibelen,  saaledes  over 
Davids  Salmer  og  de  profetiske  Boger  i  det  gamle  Testa- 
ment,  samt  af  det  ny  Testament  især  over  Evangelierne, 
og  det  var  hans  stadige  Stræben  at  bringe  de  forskjellige 
Evangeliers  Meddelelser  i  Overensstemmelse  indbyrdes,  for 
at  de  tilsyneladende  Uoverensstemmelser  ikke  skulde  vække 
Tvivl  om  Skriftens  Avtoritet;  han  sammenarbejdede  saaledes 
ogsaa  de  fire  Evangeliers  Beretninger  om  Frelserens  Lidelse 
til  et  Hele,  og  det  er  denne  Redaktion,  vi  med  en  enkelt 
Ændring  endnu  bruge,  saa  dens  Korrekthed  har  staaet  sin 
Prøve  gjennem  Aarhundreder.  »Ved  at  lære  andre  lære  vi 
selv«,    siger  det  gamle  latinske  Ordsprog  (»docendo  disci- 

mus«),  o^-  det  bekræftede  sig  i  rigeste  Maal  ved  Bugen- 
hagen,  der  ved  sine  Forelæsninger  og  Forberedelser  til  dem 
trængte  mere  og  mere  ind  i  det  ny  Testamentes  Aand  lige 
saa  vel  som  dets  Ord,  saa  han  allerede  paa  den  Tid  var 
langt  fra  at  være  nogen  ret  troende  Katolik,  men  for 
Exerapel  forkastede  den  katolske  Helgentilbedelse;  han 
havde  et  aabent  Blik  for  den  katolske  Gejstligheds  Usæde- 
lighed og  andre  Laster,  som  han  med  Strænghed,  men  uden 
Overdrivelse,  revsede  i  en  Tale,  han  holdt  i  Klosteret  paa 
dettes  Skvtshelgenes,  Apostlene  Peters  og  Pauls  Dag  (29de 
Juni)  1517,  altsaa  kun  nogle  faa  Maaneder  før  Luther  be- 
gyndte at  slaa  sit  mægtige  Slag  imod  Romerkirkens  Vild- 
farelser; denne  Tale  existerer  endnu,  og  man  kjender  i  den 
allerede  Bugenhagen,  som  han  senere  skulde  blive  i  'sin 
Egenskab  af  Prædikant:  lijærtelig  og  fuld  af  Følelse,  klar 
og  forstandig,  mild  og  vindende,  —  det  var  Lyssiderne  ved 
hans  Taler;  men  Skyggesiden  var  den  uendelige  Lang- 
trukkenhed,  hvormed  han  bredte  sig,  og  som  senere  skaffede 
ham  venskabelig  Kritik  af  Luther,  der  ikke  holdt  af  lange 
Taler  (»Tritt  frisch  auf,  thu's  Maul  auf,  hor  bald  auf!« 
plejede  Luther  at  sige). 

I  mange  Retninger  kunde  det  spores  netop  i  den  Tid, 
at  Luften  ligesom  var  svanger  med  noget  nyt,  der  længtes 
efter  at  bryde  frem;  det  var  en  Gjæringsperiode,  en  Over- 
gangstid, i  hvilken  man.  rettede  Blikket  fremad  mod  det 
ny,  der  ventedes,  men  tillige  tilbage  mod  den  svundne 
Tid,  man  søgte  at  fastholde  i  Mindet  og  i  Krønniken;  i  de 
fleste  Lande  tog  Historieskrivningen  et  Opsving  i  Tiden 
omkring  Reformationen ;  og  ogsaa  Pommern  fandt  sin  første 
Historieskriver,  nemlig  —  Johannes  Bugenhagen,  Det  gik 
saaledes  til,  at  da  Kurfyrst  Frederik  den  vise  af  Sachsen 
havde  overdraget  sin  højt  betroede  Hofpræst  Spalatin  at 
udarbejde  Sachsens  Krønnike,  rettedes  der  Anmodning  til 
en  Del  andre  tyske  Fyrster  om  at  sende  Oplysninger  om 
deres    Landes    tidligere    Forhold    til    Sachsen;    da    Hertug 

Bugislav  havde  faaet  denne  Opfordring,  fik  han  Lyst  til 
ogsaa  at  faa  sit  Lands  Historie  skreven,  og  han  anmodede 
Bugenhagen  om  at  paatage  sig  dette  Hverv,  hvilket  han 
gjorde  saa  meget  hellere,  som  han  allerede  havde  begyndt 
at  samle  Stof  dertil,  efter  Tilskyndelse  af  en  Del  unge 
pommerske  Adelsmænd,  som  vare  komne  til  Treptow  for  at 
nyde  godt  af  hans  Undervisning,  og  som  gjærne  vilde  vide 
noget  om  deres  Lands  Historie  og  deres  Fædres  Bedrifter. 
I  Sommeren  1517  fik  Bugenhagen  Tilladelse  af  Hertugen 
til  at  undersøge  alle  Arkiver  i  Byerne,  Slottene  og  Klostrene 
rundt  om  i  Pommern,  og  Hertugen  betalte  selv  Omkost- 
ningerne derved.  Strax  i  samme  Sommer  begyndte  han  sin 
Rejse,  der  gav  et  betydeligt  Udbytte;  men  det  vanskeligst« 
var  at  sigte  og  ordne  det  kaotiske  Stof;  næste  Vinter  til- 
bragte han  da  mest  med  at  sammenarbejde  Stoffet  til  et 
organisk  Hele,  og  allerede  18de  Maj  1518  var  han  i  Stand 
til  at  overrække  sin  Fyrste  den  udarbejdede  Pommerns 
Krønnike.  Hvor  hurtig  end  Værket  var  gaaet  fra  Haanden, 
var  det  dog  udført  med  saa  megen  Grundighed,  som  det 
var  muligt  af  en  Mand,  der  ikke  alene  skulde  rejse  Byg- 
ningen, men  selv  lægge  Grunden:  og  uagtet  naturligvis 
Eftertiden  har  fundet  meget  at  ændre  derved,  var  det  dog 
et  Arbejde,  som  maatte  tilfredsstille  de  Forventninger,  man 
havde  næret  om  det  og  dets  Forfatter.  »Hvilken  Anstræn- 
gelse  har  det  dog  kostet  at  finde  ud  af  disse  Labyrinter!« 
udbryder  han,  og  vi  kunne  saa  godt  sætte  os  ind  i  de 
Vanskeligheder,  han  havde  at  kæmpe  med.  Hvad  man  især 
maa  beundre,  er  den  upartiske  Sandhedskjærlighed,  hvormed 
han,  den  gejstlige  Mand,  der  skrev  efter  Hertugens  Op- 
fordring, skifter  Vind  og  Sol  lige,  dadler  hvad  der  var  at 
dadle  baade  hos  de  tidligere  pommerske  Fyrster  og  hos 
Gejstligheden,  og  ikke  tager  i  Betænkning  at  benytte  Lej- 
ligheden til  at  give  sin  dalevende  Fyrste,  hvis  Levned  var 
saare  langt  fra  at  være  dadelfrit.  adskillige  vel  mente  og 
alvorlige    Formaninger;    han    kunde    godt    have    sat    som 

Motto    de    Ord,    hvormed    vor ,  gamle    danske   Rimkrønnike 
begynder : 

„Saa  siger  Beda,  den  ærlige  Mand: 
Det  er  vel  gjort  af  hvem,  der  kan, 
at  skrive  Forældres  Gjerninger  alle; 
ere  de  onde,  man  skal  dem  fly, 
ere  de  gode,  man  til  dem  ty 
og  ingen  Sinde  dennem  frafalde." 

Medens  Bugenhagen  var  beskæftiget  med  Udarbejdelsen 
af  Pommerns  Krøniiike,  opslog  Luther  sine  bekjendte  95 
Sætninger  paa  Wittenbergs  Kirkedør  (Allehelgensdag  1517). 
Underligt  nok  er  det,  at  denne  Gjerning,  der  i  fuldeste 
Maal  var  en  Udfordring  til  Paven,  i  Begyndelsen  ikke 
gjorde  videre  Opsigt  ud  over  Sachsens  Grænser;  det  synes 
næsten,  som  om  Folk  først  maatte  i  Berøring  med  Luthers 
mægtige  Personlighed,  inden  det  ret  kunde  komme  til  at 
gaa  op  for  dem,  hvad  han  kæmpede  for,  og  hvad  han  vilde; 
men  den,  der  selv  med  forud  fattede  Meninger  imod  Refor- 
mationen, kom  til  Wittenberg  og  hørte  Luther  og  lærte 
ham  personlig  at  kjende,  maatte  være  meget  fast  i  den 
katolske  Tro,  hvis  han  ikke  snart  blev  vunden  for  Refor- 
mationens Sag.  Det  er  saaledes  ganske  mærkeligt,  at  man 
i  selve  Rom  i  Begyndelsen  ikke  agtede  videre  paa  Luthers 
Optræden,  end  at  man  antog  det  hele  for  blot  at  være  et 
almindeligt  Munkekjævleri;  anderledes  betragtedes  det  i  de 
første  Aar  maaske  heller  ikke  i  Pommern,  skjont  nogle 
unge  pommerske  Adelsmænd  netop  i  de.  Aar  studerede  i 
Wittenberg;  og  at  den  katolsk-sindede  Hertug  Aaret  efter 
sendte  sin  Son  Barnim  der  hen,  viser  os,  at  han  ikke  har 
anet,  hvilken  Fare  der  fra  Wittenberg  truede  den  katolske 
Kirke.  Bugenhagen,  der,  som  vi  have  set,  nok  havde  et 
Blik  for  Kirkens  Brøst  og  Mangler,  stod  endnu  omtrent 
paa  det  samme  Stade,  som  f.  Ex.  Erasmus  fra  Rotterdam, 
der  nok  kunde  ønske  Reformer  inden  for  Kirken,  men 
ikke    en    Retormation,    saaledes    som    det    skete.      Medens 

Erasmus  og  med  ham  mange,  saaledes  her  i  Danmark  Povl 
Eliesen  (P.  Helgesen,  almindeligt  bekjendt  under  Navnet 
Povl  »Vendekaabe«).  da  de  syntes,  at  Reformationsværket 
dreves  for  yderligt,  efterhaanden  bleve  mere  og  mere 
konservative,  var  det  modsatte  Tilfældet  med  Bugenhagen, 
om  det  end  varede  nogle  Aar  efter  Luthers  første  Optræden, 
inden  han  fik  Øjnene  op.  I  1520  havde  Luther  udgivet  sin 
første  Bog  »om  det  babyloniske  Fangenskab«,  i  hvilket 
Paven  holdt  Kristenheden;  den  everste  gejstlige  i  Treptow. 
Otto  Sliitow,  havde  faaet  Bogen  tilsendt  fra  en  Ven,  der 
opholdt  sig  ved  den  Leipziger- »Messe«  (Bogmarked),  og  da 
en  Dag  no?le  gejstlige  nt»de  deres  Maaltid  hos  Slutow. 
fremlagde  han  Bogen,  for  at  de,  og  især  Bugenhagen.  paa 
hvis  Mening  man  lagde  særlig  Vægt,  kunde  sige,  hvad  de 
syntes  om  den,  Bugenhagen  gjeniiembladede  den  løselig 
og  gav  den  fyndige  Erklæring:  »Siden  vor  Herre  led  Pine 
og  Død,  have  mange  Kjættere  forstyrret  og  haardt  angrebet 
Kirken;  men  ingen  Sinde  er  der  opstaaet  nogen  fordærve- 
ligere Kjætter  end  den,  som  har  skrevet  denne  Bog.«  Han 
bad  dog  om  at  laane  Bogen  hjem  for  at  sætte  sig  nærmere 
ind  i  de  Vildfarelser,  den  indeholdt;  men  da  han  gik  til 
Bunds  i  den,  kom  han  til  en  ganske  anden  Opfattelse; 
nogle  Dage  efter  bragte  han  Bogen  tilbage,  og  da  han 
traf  nogle  af  dem  samlede,  der  havde  hørt  hans  ferst  ud- 
talte Dom,  tog  han  ikke  i  Betænkning  at  ytre:  »Ja,  hvad 
maa  jeg  nu  sige?  hele  Verden  er  blind  og  raver  i  et  dybt 
Mørke!  denne  Mand  er  den  eneste,  der  har  set,  hvad 
Sandhed  er!« 

Nu  var  altsaa  Omslaget  sket,  om  end  nok  forberedt 
ved  hans  tidligere  Studier,  saa  dog  alligevel  pludselig  og 
uventet,  maaske  nok  saa  uventet  for  ham  selv  som  for 
andre;  han  siger  selv  senere,  at  det,  der  vel  egentlig 
aabnede  øjnene  paa  ham,  var  da  han  ved  Luther  ret  fik  at 
se,  hvad  Guds  Kjærlighed  havde  at  betyde  —  ikke  den 
»aktive«,   som   han  for  havde  kjendt,   nemlig   at    vi   skulle 

elske  Gud.  men  den  »passive«,  at  vi  elskes  af  Gud.  Han 
tog  sig  da  paa  at  gjenneoagaa  Luthers  Bog  for  sine  Om- 
gangsvenner blandt  Gejstligheden  i  Treptow,  og  han  udviklede 
sin  nys  erhvervede  Opfattelse  for  dem  saa  overbevisende, 
at  han  vandt  dem  for  sin  Mening,  ja  saa  endog  Klosteret 
Belboks  oven  omtalte  værdige  Abbed  Boldewan  blev  vunden 
for  Luthers  Lære;  senere  blev  Boldewan  luthersk  Præst  i 
Belzig  i  Nærheden  af  Wittenberg.  At  Bugenhagen  nu  har 
længtes  efter  at  gjere  Luthers  personlige  Bekjendtskab,  er 
saa  naturligt;  han  har  formodentlig  indledet  det  ved  at 
skrive  til  Luther  og  meddele  denne,  hvilken  Forandring 
han  har  følt  i  sit  Sind  efter  ret  at  have  læst  Bogen  om 
»det  babyloniske  Fangenskab« ;  thi  da  Luther  kort  efter 
som  en  Fortsættelse  havde  udgivet:  »Om  et  kristent 
Menneskes  Frihed«,  sendte  han  et  Exemplar  til  Bugenhagen 
med  en  egenhændig  venlig  Skrivelse;  det  Bekjendtskab,  der 
skulde  faa  saa  stor  Betydning  for  dem  begge,  nærmede  sig 
saaledes;  maaske  har  Bugenhagen  ogsaa  ment,  at  det  var 
rettest  for  ham  at  drage  bort  fra  Pommern,  i  alt  Fald  i 
nogen  Tid,  da  den  forandrede  Stemning  rundt  om,  og  især 
i  Treptow  By  og  Beibok  Kloster,  samt  Uroligheder  fra 
Pøbelen  i  Pommern  —  ligesom  fra  Pøbelen  de  fleste 
andre  Steder  —  havde  gjort  Hertugen  i  højeste  Grad 
ugunstig  stemt  mod  Reformationen.  En  særlig  Indbydelse 
til  at  komme  til  Wittenberg  fik  Bugenhagen  fra  en  Lands- 
mand Peter  Svave,  en  yngre  pommersk  Adelsmand,  som 
studerede  i  Wittenberg,  og  var  bleven  neje  bekjendt  med 
Luther,  hvem  han  ledsagede  paa  det  farefulde  Togt  til 
Rigsdagen  i  Worms*). 


*)  Denne  Peter  Svave  kom  senere  til  at  indtage  en  ikke  ube- 
tydelig Plads  i  Dannaark,  hvor  han  blev  en  temmelig  bekjendt 
Diplomat;  han  døde  1552  som  Universitetets  Konservator  og 
Ejer  at  Gjorslev;  men  det  er  fejlagtigt,  naar  han  otte  anføres 
som  en  Universitetskammerat  af  Bugenhagen  fra  dennes  Ophold 

Saa  forlod  Bugenhagen  sin  Hjemstavn  Pommern  — 
som  han  ganske  vist  oftere  gjensaae,  men  dog  altid  som 
en  fremmed  —  og  drog  til  Wittenberg,  som  blev  hans 
andet  Hjem,  Hjemmet  i  den  sidste  Halvdel  af  hans  Liv, 
hvor  ofte  og  hvor  længe  han  end  var  borte  fra  dette  Re- 
formationens Hjemsted,  for  paa  andre  Steder  at  sikre  dens 
Bestaaen.  (Forts.) 

Vilhelm  Bang. 


som  Student  i  Greifswalde ;  thi  da  P.  Svave  var  født  1496, 
har  han,  da  Bugenhagen  studerede  i  Greifswalde,  kun  været 
en  lille  Dreng;  langt  sandsynligere  er  det,  at  Svave  har  gaaet 
i  Skole  under  Bugenhagen  i  Treptow,  og  at  Bekjendtskabet, 
der  senere  er  blevet  til  Venskab,  skriver  sig  der  fra,  —  der 
var  elleve  Aars  Forskjel  i  deres  Alder. 


Engelske  Landeveje  og  Landevej sliv 
i  Middelalderen*). 


I. 

Veje  og  Broer. 


V  edligeh( 


loldelsen  af  de  engelske  Landeveje  og  Broer 
var  i  det  fjortende  Aarhuiidrede  en  Statsbyrde,  der  ligesom 
Militærforpligtelsen  hvilede  paa  den  hele  Nation.  I  Følge 
Theorien  skulde  alle  Grundejere  paase  Vejenes  gode  Til- 
stand og  deres  Fæstebønder  udføre  Udbedringerne.  Munkene, 
som  vare  i  Besiddelse  af  Jordejendomme,  der  vare  afstaaede 
i  francalmoigne,  det  vil  sige  for  Sjælebod,  vare  vel  fri- 
tagne for  al  Leje  og  andre  Afgifter  til  den  oprindelige 
Ejer  og  havde  i  Almindelighed  kun  den  Forpligtelse  at 
fremsige  Bønner  eller  give  Almisser  for  Giverens  Sjæle- 
frelse; men  de  maatte  dog  fyldestgjøre  »trinoda  n e ces- 
si  t  as«  eller  den  tredobbelte  Forpligtelse,  som  navnlig 
bestod  i  Udbedring  af  Broer  og  Veje. 

Disse  Byrder  bleve  nemlig  ikke  betragtede  som  verds- 
lige; det  var  meget  mere  fromme  og  fortjenstfulde  Gjer- 
ninger  lige   saa    fuldt   som  Sygebesøg   og  Almisser   til   de 


•)  Efter  J.  J.  Jus  8  er  and:  La  vie  Nomade  et  les  routes  d'Ang- 
leterre  au  XlV.e  siécle.     Paris  1884. 

fattige;  man  betragtede  altsaa  disse  Byrder  som  en  virkelig 
Almisse  til  de  ulykkelige,  til  de  rejsende,  og  derfor  vedblev 
Gejstligheden  at  være  dem  underkastet.  Det  Præg  af 
Fromhed,  som  saaledes  falder  paa  denne  Art  Forpligtelser, 
vilde  allerede  være  tilstrækkeligt  til  at  godtgjøre,  at  Vejene 
ikke  vare  saa  sikre  eller  i  saa  god  Stand,  som  man  af  og 
til  har  villet  paastaa.  Den  skjenneste  Side  ved  Middel- 
alderens religiøse  Ideer  var,  at  de  kunde  avle  denne  høj- 
hjærtede  Begejstring,  der,  hver  Gang  en  Ulykke  blev  over- 
vældende, strax  fremkaldte  hjælpende  Sarafund  og  gjorde 
Opofrelsen  populær.  Man  ansaa  t.  Ex.  de  vantros  Magt 
for  en  slig  overvældende  Ulykke,  og  Korstogene  paafulgte; 
man  tik  Blikket  op  for  den  lavere  Bybefolknings  Hjælpe- 
loshed, og  den  hellige  Frandsens  sendte  de  forladte  sine 
Tiggermunke  som  Trøstere,  og  paa  lignende  Maade  betragtede 
man  de  rejsende  som  ulykkelige,  der  fortjente  Medlidenhed, 
og  man  kom  dem  til  Hjælp  for  at  behage  Gud.  I  dette 
Øjemed  oprettedes  i  det  tolvte  Aarhundrede  en  Munkeorden, 
Pontifexbrødrene  eller  Brobyggerne,  som  fandt  Udbredelse  i 
flere  Lande  paa  Kontinentet.  I  Frankrig  byggede  de  t.  Ex. 
den  berømte  Bro  ved  Avignon,  hvoraf  endnu  staa  fire 
Buer,  og  Helligaandsbroen,  som  endnu  ikke  har  forsaget 
sin  Tjeneste.  De  havde  desuden  Filialer  ved  Vandløbene 
og  hjalp  til  at  passere  dem  i  Baade.  I  det  trettende  Aar- 
hundrede begyndte  Lægmænd  at  aflære  dem  Kunsten  og  at 
afløse  dem;  Broernes  Tal  voxede  i  Frankrig,  og  mange  af 
dem  ere  endnu  til,  f.  Ex.  den  smukke  Bro  ved  Cahors.  der 
endog  har  konserveret  sine  Taarne  med  Tinder  og  »Skolde- 
huller«,  som  fordum  tjente  til  dens  Forsvar. 

I  England  finder  man  ikke  Spor  til  Pontifexbrødrene; 
men  det  er  desuagtet  sikkert,  af  Bro-  og  Vejanlæggene  her 
som  andensteds  havde  et  religiøst  Præg.  For  at  opmuntre 
de  fromme  til  at  deltage  i  slige  fortjenstfulde  Gjerniuger 
lovede  t.  Ex.  Biskoppen  af  Durham  (1311 — 16),  Rikard 
Kellawe,  fyrretyve  Dages  Aflad    for   deres  Syndere.     Ogsaa 

Gilderne,  disse  Samfund  af  Lægbrødre,  som  vare  besjælede 
af  en  religiøs  Aand,  istandsatte  Veje  og  Broer.  Dette  var 
i  Ex.  Tilfældet  med  Helligkors-Gildet  i  Birmingham,  som 
oprettedes  under  Rikard  II.,  og  hvis  Mellemkomst  var  sær- 
deles ønskelig,  noget  der  endnu  to  Hundrede  Aar  senere 
indrømmes  af  Edvard  VI.'s  Kommissær.  Gildet  vedligeholdt 
»i  god  Stand  to  store  Broer  af  Sten  og  flere  store  Veje, 
der  i  modsat  Fald  vilde  have  været  afbrudte  og  farlige, 
thi  Byen  vilde  ikke  have  kunnet  bære  Udgifterne«. 

Hvad  enten  nu  Dronning  Mathilde,  Vilhelm  Erobrerens 
Sønnedatter,  efter  Sagnets  Beretning  er  bleven  gjennemblødt 
ved  at  vade  over  Floden  ved  Stratford-at-Bow,  eller  dette 
blot  er  en  senere  Udsmykning,  sikkert  nok  er  det,  at  hun 
paatænkte  at  øve  en  fortjenstfuld  Gjerning  ved  at  opføre 
tvende  Broer  sammesteds ;  efter  flere  Reparationer  var  Bow- 
bridge  endnu  til  1839.  Dronningen  sikrede  sit  milde  Værks 
Bestaaen  ved  at  overdrage  et  Jordstykke  og  en  Vandmølle 
til  Abbedissen  i  Barking  med  Forpligtelse  til  stadig  i\t 
vedligeholde  Broerne  og  tilgrænsende  Vejstykker,  Dronningen 
døde,  et  Munkekloster  blev  oprettet  i  selve  Stratford,  tæt 
ved  Broerne,  og  Abbedissen  overdrog  sin  Vandmølle  med 
paahvilende  Servitut  til  det  nye  Kloster.  Abbeden  holdt 
ogsaa  i  Begyndelsen  sin  Forpligtelse,  men  blev  senere  kjed 
heraf  og  læssede  sluttelig  sin  Servitutbyrde  over  paa  en  vis 
Godfred  Pratt;  Abbeden  byggede  ham  et  Hus  ved  Vejen, 
i  Nærheden  af  Broen,  og  gav  derhos  Pratt  et  aarligt 
Pengebidrag.  Pratt  overholdt  ogsaa  længe  trolig  sin  For- 
pligtelse, modtog  til  Gjengjæld  Smaagaver  af  de  rejsende, 
og  hans  Sager  trivedes  godt,  ja  for  godt,  saa  Abbeden 
troede  at  kunne  inddrage  sit  Pengetilskud;  men  Pratt  for- 
stod at  hjælpe  sig;  han  trak  Jærnlænker  tvært  over  Broen 
og  lod  de  vejfarende  betale  deres  Skjærv,  men  var  dog  for- 
nuftig nok  til  at  gjere  en  Undtagelse  »for  alle  Adelsmænd; 
dem  var  han  bange  for  og  lod  dem  passere  uden  Besvær.« 
Hans  Adfærd   gav   dog  Anledning   til   et  langt   Kjævleri, 

som  først  eudte  under  Edvard  II.;  Abbeden  erkjendte  sin 
Uret,  overtog  igjen  sin  Forpligtelse  og  afskaffede  Jærn- 
lænker,  Bompenge  og  selve  Godfred  Pratt. 

Deune  Bro.  som  Chancer  utvivlsomt  maa  have  passeret, 
var  af  Sten;  dens  Buer  vare  snævre,  Pillerne  tykke,  og 
mægtige  Stræbepiller  støttede  dem  og  hjalp  til  at  bryde 
Bølgernes  Kraft;  den  øverste  Del  af  disse  Piller  dannede 
Undvigepladser,  hvor  Fodgængere  kunde  ty  op;  thi  Broen 
havde  en  saa  ringe  Bredde,  at  en  Vogn  kunde  spærre  hele 
Passagen.  Da  man  nedbrød  den  1839,  fandt  man,  at  den 
anvendte  Konstruktionsmaade  havde  været  meget  simpel; 
for  at  bygge  Pillerne  i  Flodsengen  havde  Murerne  simpelt- 
hen sænket  Mørtel  og  Stene,  til  man  naaede  Vandspejlet; 
man  opdagede  fremdeles,  at  Pratts,  Abbedens  eller  deres 
Efterfølgeves  Efterladenhed  til  visse  Tider  maa  have  gjort 
Broen  næsten  lige  saa  farlig  at  passere  som  det  gamle 
Vadested;  Vognhjulene  havde  gravet  saa  dybe  Spor  i 
Stenene,  og  Hesteskoene  i  den  Grad  slidt  Brolægningen,  at 
en  Bue  var  bleven  brudt. 

Den  fromme  Karakter  ved  slige  Anlæg  fremgik  af  de 
Kapeller,  de  bare;  Bow-bridge  stod  saaledes  under  den 
hellige  Katharinas  Beskyttelse.  Londonerbroen  bar  ogsaa 
et  Kapel,  der  var  viet  den  hellige  Thomas  af  Canterbury 
(Thomas  Becket);  det  var  en  ret  anselig,  gothisk  Bygning 
med  høje  Vinduer  og  gjennembrudte  Klokkespir,  næsten  en 
hel  Kirke.  Af  Tegningen  i  et  Manuskript  fremgaar,  at 
Kapellet  var  bygget  paa  Midterpillen,  medens  der  langs 
Brystværnet  var  opført  spidstagede  Huse,  hvis  anden  Etage 
ludede  ud  over  Themsen. 

Enhver  Englænder  i  Middelalderen,  ja  selv  i  Renais- 
sancetiden  talte  med  Stolthed  om  Londonerbroen;  det  var 
Nationens  største  Mærkværdighed  og  lige  til  Midten  af  det 
syttende  Aarhundrede  den  eneste  Bro  i  Hovedstaden.  Op- 
førelsen paabegyndtes  1176  i  Steden  for  en  gammel  Spange- 
bro,   og    Bygmesteren    var   Peter   Colechurch,    »Præst   og 

28* 

Kapellan«,  som  allerede  én  Gang  havde  gjort  Gangbroen  i  Stand. 
Hele  Befolkningen  kom  i  Røre  ved  dette  store  og  nyttige 
Foretagende;  Kongen,  Londons  Borgere  og  Beboere  fra 
Grevskaberne  doterede  Bygningen  med  Jorder  og  sendte 
Penge  for  at  paaskynde  Bygningen;  endnu  i  sexteude  Aar- 
hundrede  saae  man  i  Kapellet  Listen  over  Giverne  »ind- 
graveret i  en  smuk  Tavle  til  Minde  for  ?]fterverdenen«. 
Kort  før  sin  Død  (1205)  fik  Peter  Colechurch,  som  nu  var 
meget  gammel,  en  Eftermand  i  Bygnins-ens  Ledelse.  Kong 
Johan  uden  Land  havde  jo  selv  store  Besiddelser  i  Frankrig, 
var  bleven  slaaet  over  de  smukke  Brobygninger  her  og  ud- 
nævnte nu  til  Colechurchs  Eftermand  Broder  Isembert,  der 
snart  efter  indtraf  fra  Frankrig  meii  samt  sine  Medhjælpere 
og  medbragte  et  kongeligt  Anbefalingsbrev  til  Londons 
Mayor  og  Borgere.  Kong  Johan  roste  heri  Mesterens  Due- 
lighed og  erklærede,  at  Lejeafgifterne  af  Husene,  som  op- 
førtes paa  Broen,  altid  skulde  anvendes  til  sammes  Vedlige- 
holdelse. Broen  stod  færdig  1209,  var  virkelig,  som  anført, 
udstyret  med  Huse,  et  Kapel  og  Forsvarstaarne  og  vakte 
almindelig  Beundring  over  hele  England.  Da  Skotten,  Sir 
David  Lindesay,  Greve  af  Crawfurd,  var  kommen  i  Strid 
med  Lord  Welles,  Sendemand  ved  det  skotske  Hof,  aftalte 
man  en  Duel,  og  Lindesay  udpegede  Londonerbroen  som 
Mødestedet  (1390).  Forsynet  med  Lejdebrev  fra  Rikard  IL 
drog  den  skotske  Greve  gjennem  hele  Landet,  og  Duellen 
fandt  virkelig  Sted  i  Overværelse  af  en  umaadelig  Tilskuer- 
kreds. Det  første  Sammenstød  var  saa  voldsomt,  at 
Lanserne  splintredes,  men  Skotten  blev  siddende  urokkelig 
i  Sadelen.  Pøbelen,  der  befrygtede  sin  Landsmands  Uheld, 
begyndte  nu  at  raabe,  at  Skotten  mod  alle  Regler  var  fast- 
bunden til  sin  Ganger,  og  da  Lindesay  hørte  dette,  sprang 
han  i  Steden  for  andet  Svar  let  af  Hesten,  svang  sig  med 
et  Sæt. atter  op  i  Sadelen,  lagde  an  paa  sin  Modstander, 
kastede  ham  paa  ny  og  saarede  ham  haardt. 

Husene,  der  vare  byggede  paa  Broen,  havde  flere  Etager, 
med  Kjældere,  anbragte  i  de  svære  Bropiller ;  naar  Beboerne 
trængte  til  Vand,  sænkede  de  blot  deres  Spande  i  Themsen. 
Undertiden  kunde  de  ogsaa  paa  denne  Maade  bringe  Hjælp 
til  ulykkelige,  hvis  Baade  vare  kæntrede;  thi  Buerne  vare 
snævre,  og  det  var  derfor  ikke  sjældent,  at  en  Baad  i 
Mørket  stedte  paa  Pillerne  og  splintredes.  Paa  denne 
Maade  bleve  t.  Ex.  Hertugen  af  Norfolk  og  flere  andre 
reddede  i  1428,  medens  mange  af  deres  Fæller  druknede. 
Undertiden  var  det  ogsaa  selve  Beboerne,  som  trængte  til 
Hjælp;  thi  det  kunde  vel  ske,  at  deres  slet  udbedrede  Huse 
ludede  for  over  og  med  ét  styrtede  i  Floden:  en  slig  Kata- 
strofe indtraf  saaledes  1481. 

En  af  de  tyve  Brobuer,  den  trettende  fra  City,  var  en 
Vindebro  for  at  lade  Baadene  passere  og  tillige  lukke  Ad- 
gangen til  Byen;  det  var  da  ogsaa  denne  Hindiing,  som 
1553  formente  Sir  Thomas  Wyat  og  hans  Oprøreskarer  at 
tage  London.  Ved  Siden  af  Vindebroen  hævede  sig  et 
Taarn,  paa  hvis  Tinde  Boddelen  mange  Tider  igjennem 
plantede  de  halshuggede  Forbryderes  Hoveder.  I  1576  blev 
denne  Bygning  med  samt  sine  mørke  Minder  prægtig 
restavreret  i  Elisabet-Stilen;  man  indrettede  elegante  Væ- 
relser, og  Forbrydernes  Hoveder  afgave  ingen  passende 
Pryd  hertil,  men  flyttedes  til  det  folgende  Taarn  paa 
Southwarksiden. 

Londonbroen  var  en  ren  Undtagelse;  de  evrige  Broer 
havde  et  langt  mindre  storslaaet  Præg,  og  de  rejsende 
maatte  være  glade,  hvis  de  kunde  træffe  Magen  til  Strat- 
fordbroen  trods  dens  ringe  Bredde  og  dybe  Hjulspor  eller 
blot  til  Træbroen  over  Dyke,  hvis  Buer  vare  saa  lave  og 
snævre,  at  enhver  Sejlads  stoppede  op,  saa  snart  Vand- 
spejlet hævede  sig  lidt. 

Vi  have  allerede  hørt  enkelte  Exempler  paa  de  Midler, 
man  i  denne  Periode  anvendte  for  at  sikre  Vedligeholdelsen 
af  slige  kostbare  Værker,  saafremt  Byrden   ikke  paahvilede 

Ejerne  af  de  nærliggende  Jorder  (trinoda  necessitas); 
det  skete  snart  ved  Løfter  om  Aflad,  snart  ved  Gildernes 
Mellemkomst  eller  ved  Gaver,  hvormed  en  eller  anden  stor 
Herre  kom  den  Bro  til  Hjælp,  han  eller  hans  Forfædre 
havfJe  bygget;  men  der  fandtes  ogsaa  andre  Midler,  som 
kunde  komme  til  Anvendelse,  undertiden  endog  give  Over- 
skud; det  var  en  regelmæssig  Opkrævelse  af  Bropenge 
(pontagium  eller  brudtholl)  lig  den,  Godfred  Pratt  saa 
vilkaarlig  havde  paalagt  sine  Medborgere,  eller  en  Ind- 
samling af  fromme  Gaver  til  Fordel  for  Brokapellet  eller 
Broens  Opsynsmand. 

Efter  alt  dette  skulde  man  tænke,  at  Broerne  bleve 
stadig  udbedrede  og  holdte  i  god  Stand ;  men  dette  forholdt 
sig  ingenlunde  saa,  Theori  og  Praxis  stemmede  ikke  i 
bedste  Maade  overens.  Naar  Bompengene  bleve  regelmæssig 
opkrævede  og  anvendte  efter  Bestemmelse,  havde  de  været 
tilstrækkelige  til  Vedligeholdelsen,  ja  Retten  til  at  opkræve 
dem  var  endog  en  Indtægtskilde  og  afgav  hyppig  Æmne  til 
Retstvist;  men  vi  have  allerede  af  Godfred  Pratts  Exempel 
set,  at  ikke  alle  Opsynsmænd  vare  hæderlige,  og  mange, 
selv  af  de  mest  højtstaaende,  fulgte  i  hans  Spor,  Selv 
London-bridge,  denne  saa  rige,  berømte  og  nyttige  Bro, 
trængte  stadig  til  Reparationer;  men  man  tog  aldrig  fat, 
før  Faren  var  overhængende  eller  Katastrofen  vel  endog 
indtraadt.  Henrik  III.  overdrog  saaledes  sin  »højt  elskede 
Hustru«  den  midlertidige  Nydelse  af  Broens  Indtægter ;  hun 
undlod  at  holde  den  vedlige  og  tilegnede  sig  uden  Betænk- 
ning samtlige  Indtægter,  men  Kongen  fornyede  desuagtet 
uden  Betænkning  sit  Patent  ved  Fristens  Udløb,  og  Resul- 
tatet af  hans  Naadesbevisning  lod  ikke  længe  vente  paa  sig; 
Broen  var  snart  halvt  ruineret,  de  ordinære  Indtægter 
strakte  ikke  mere  til  at  bestride  Reparationsomkostningerne, 
og  for  at  bringe  Broen  i  Stand  maatte  man  udsende  Al- 
missesamlere over  hele  Landet.  Edvard  I.  bønfalder  sine 
Undersaatter  om  at  haste  med  Hjælpen;  hvis  den  ikke  kom 

hurtig,  vilde  Broen  ramle  sammen:  han  anbefaler  Ærkebisperne, 
Bisperne  og  hele  Gejstligheden  at  lade  hans  Almissesamlere 
frit  rette  »fromme  Opfordringer«  til  Folket,  for  at  Hjælpen 
kan  blive  ydet  uden  Opsættelse.  Den  saa  indstændig  paa- 
kaldte Hjælp  kom  dog  for  sent,  Katastrofen  var  indtraadt, 
og  af  Stows  Annaler  faa  vi  at  vide,  hvori  denne  bestod: 
Vinteren  havde  været  meget  stræng,  Sneen  og  Frosten 
havde  slaaet  store  Revner  i  Brodækket,  saa  at  fem  Buer 
ramlede  sammen  paa  Kyndelmissedagen  (2den  Febr.  1282); 
maage  andre  Broer  ude  i  Grevskaberne  bleve  ligeledes 
slemt  beskadigede.  Rochesterbroen  var  endog  styrtet  helt 
sammen. 

Man  kan  herefter  let  forstaa,  hvorledes  det  maatte  staa 
til  med  mange  Broer  ude  i  Provinserne;  man  havde  bygget 
dem  op  uden  at  tænke  paa  at  dotere  dem,  ingen  reparerede 
dem,  lidt  efter  lidt  opsledes  Brobuerne,  Brystværnene  løs- 
nedes, ingen  Karre  passerede,  uden  at  nye  Stenbrokker  for- 
svandt i  Floden,  og  snart  kunde  Vogne  og  Hyttere  kun 
med  stor  Fare  vove  sig  ud  paa  den  faldefærdige  Bygning. 
Kom  nu  en  Vandflom  til,  var  det  ude  med  Broen  og  de 
Mennesker,  som  i  Uforsigtighed  eller  af  Hastværk  havde 
indladt  sig  paa  Vovestykket.  Det  er  et  Ulykkestilfælde 
af  denne  Art,  en  Kammerherre  hos  Edvard  III.  anfører  til 
sit  Forsvar,  da  hans  Herre  krævede  ham  for  hundrede  Mark. 
Kammerherren  forsikrer  at  have  sendt  Pengesummen  nøj- 
agtig afsted  med  sin  Klærk  Vilhelm  Markeley,  men  desto 
værre  »var  paagjældende  Vilhelm  druknet  i  Severn  ved 
Broen  Moneford  under  en  Vandflom.  og  kunde  han  ikke 
gjeufindes,  eftersom  han  var  bleven  fortæret  af  vilde  Dyr, 
og  vare  paagjældende  hundrede  Mark  saaledes  gaaede  tabte 
ved  en  Hændelse.«  I  paagjældende  Periode  fandtes  virkelig 
endnu  Ulve  i  England,  og  Ligets  Forsvindelse,  der  tilskrives 
Rovdyr,  lyder  derfor  mindre  usandsynlig,  end  man  vel  nu 
til  Dags  vilde  antage. 

Det   gik    med    Vedligeholdelsen    af   Vejene    som    med 

Broerne,  det  vil  sige,  det  kom  mest  an  paa  de  tilstødende 
Grundejeres  Forgodtbefindende,  Luner  eller  Fromhed;  blev 
Forsømmeligheden  for  stor,  voxede  Hjulsporene  i  Dybde,  og 
Vejene  forvandledes,  kort  sagt,  til  Samlinger  af  Mose-  og 
Vandbuller,  ja  de  vilde  være  blevne  aldeles  ufremkommelige, 
og  hele  den  religiøse  Iver  og  al  Biskopeu  af  Durhams  Aflad 
vilde  ikke  have  kunnet  raade  Bod  herpaa,  hvis  ikke  Adelen 
og  Gejstligheden,  det  vil  sige  den  samlede  Grundejerstand, 
havde  haft  en  umiddelbar  og  daglig  Interesse  i  at  holde 
Vejene  farbare.  Kongerne  af  England  havde  nemlig  været 
saa  forsigtige  ikke  at  skabe  store  sammenhængende  Len 
og  havde  saaledes  heller  ikke  saa  farlige  Vasaller,  som  t. 
Ex.  Kongen  af  Frankrig;  de  havde  vel  endog  ladet  sig  be- 
lære af  deres  egne  franske  Lensherrers  Skæbne,  og  vi  finde 
derfor,  at  de  fra  første  Færd  blot  skjænke  Parthaverne,  »A  k- 
tionærerne«,  i  deres  store  Krigstog  Jordstykker,  spredte 
over  hele  Øen.  Kongen  og  hans  Hof  saa  godt  som  alle 
Stormænd  droge  idelig  omkring  fra  Borg  til  Borg,  af  Lyst, 
men  endnu  mere  af  Nødvendighed.  I  Fredstider  var  denne 
travle  Færden  ingenlunde  ubehagelig;  men  den  var  fremfor 
alt  nødvendig  for  at  leve.  Hvor  rig  man  end  var,  maatte 
man  dog  spare,  og  den  Tids  Godsejere  maatte  se  at  leve 
af  deres  Jordbrug  og  dets  Frembringelser.  De  droge  altsaa 
fra  Sted  til  Sted  og  maatte  saaledes  sørge  for  al  have 
fremkommelige  Veje,  hvor  deres  Heste  ikke  vare  udsatte 
for  at  styrte,  eller  deres  Bagagevogne,  som  vare  sande 
Flyttevogne,  for  at  vælte.  Ogsaa  Munkene,  der  vare  store 
Landbrugere,  havde  ligeledes  Interesse  i  Vejenes  gode  Stand; 
deres  Gaardbrug  vare  meget  vidtstrakte;  Klosteret  i  Meaux 
nær  Beverley  havde  t.  Ex.  2638  Beder,  515  0xer,  98  Heste 
og  Jorder  i  Forhold  hertil.  For  øvrigt,  som  vi  alt  have 
hørt,  faah vilede  det  Gejstligheden  langt  mere  end  nogen 
anden  Stand  at  vaage  over  Vejenes  gode  Stand,  da  det  var 
en  from  og  fortjenstfuld  Gjerning,  og  dette  fromme  Præg 
var    netop   ogsaa   Aarsagen    til,    at  Gejstligheden   ikke   var 

fritagen  for  »trinoda  necessitas«,  denne  fælles  Byrde,  som 
paahvilede  alle  Grundejere. 

Alle  disse  samstødende  Aarsager  skyldtes  det  altsaa,  at 
Vejene  vare  taalelige  efter  Datidens  Fornødenheder;  men 
paa  hine  Tider  var  man  nøjsom.  Karrerne,  ja  selv  de 
egentlige  Vogne  vare  timge,  klodsede  Maskiner,  som  kunde 
udholde  alvorlige  Stød.  Forudsat  at  man  var  velhavende, 
rejste  man  til  Hest,  og  hvad  Fodgængere  angik,  vare  de 
vante  til  al  Slags  Møje  og  Besvær.  Man  kunde  altsaa  tage 
til  Takke  med  lidt,  og  hvis  vi  behøvede  Beviser  paa,  i 
hvilken  Tilstand  Vejene  hyppig  vare,  og  det  selv  paa  de 
mest  befærdede  Steder,  kunde  vi  finde  det  i  Edvard  III.'s 
Statut  (20de  Novbr.  1353),  hvori  han  foreskriver  en  Bro- 
lægning af  Landevejen,  alta  via,  der  gik  fra  Temple  Bar 
(den  vestlige  Grænse  for  det  daværende  London)  til  West- 
minster.  Denne  Vej,  der  næsten  var  en  Gade,  var  brolagt, 
men  Kongen  forklarer,  at  den  var  >saa  opfyldt  af  Huller 
og  Mosespor  og  Brolægningen  i  den  Grad  ujævn  og  med- 
tagen«, at  Passagen  var  bleven  meget  iarlig  for  Mennesker 
som  for  Dyr.  Han  befaler  følgelig,  at  hver  tilstødende 
Grundejer  paa  egen  Bekostning  skal  istandsætte  et  Fortov 
paa  syv  Fods  Bredde  ud  til  Graven,  usque  canellum. 
Midten  af  Vejen  >int«r  canellos«,  hvis  Bredde  vi  uheldigvis 
ikke  faa  at  vide,  skal  brolægges,  og  Omkostningerne  herved 
skulle  bestrides  af  en  Taxt  som  lignes  paa  alle  Kjøbmands- 
varer,  der  skulle  til  Magasinerne  i  Westminster. 

Der  var  allerede  en  almindelig  Taxt  paa  alle  Karrer 
og  alle  Heste,  som  bragte  Varer  eller  Materialier  af  hvilken 
som  helst  Art  til  Byen.  Det  Edikt,  som  fastslog  denne 
Taxt,  skriver  sig  fra  Kong  Edvard  III.'s  tredje  Aar  og  om- 
taler først,  at  alle  Veje  i  Londons  umiddelbare  Omegn  ere 
i  saa  slet  Tilstand,  at  Karrekuske,  Kjøbmænd  o.  s.  v.  >ofte 
staa  i  Fare  for  at  miste,  hvad  de  føre  med  sig«.  For  nu 
at  bestride  Reparationerne  skal  der  fremtidig  oppebæres 
en  Afgift   af  alle  Kjoretøjer  og  alle  Lastdyr,    som    komme 

til  Byen;  man  vil  gaa  frem  efter  et  vist  Forhold,  t.  Ex. 
for  en  tohjulet  Karre,  lastet  med  Sand,  Grus  eller  Lerjord, 
maa  man  betale  tre  ^ence  om  Ugen;  efter  Sædvane  gjør 
man  en  Undtagelse  for  de  Vogne  og  de  Heste,  som  an- 
vendes til  Transport  af  Varer,  der  ere  bestemte  til  Stor- 
mænd. 

Hvor  vanskelige  Rejserne  kunde  være  i  den  slette  Aars- 
tid,  fremgaar  dog  i  endnu  højere  Grad  ved  følgende  Kjeuds- 
gjernmg,  som  belyses  af  officielle  Aktstykker;  det  var 
undertiden  umuligt  at  indfinde  sig  til  de  mest  betydnings- 
fulde Møder.  Saaledes  se  vi  t.  Ex.,  at  et  almindeligt  Møde 
af  Parlamentsmedlemmer  fra  alle  Englands  Egne  ikke  kunde 
aabnes  til  den  berammede  Dag,  uden  at  Opsættelsen 
motiveres  ved  andet  end  Vejenes  slette  Tilstand.  Man  kan 
saaledes  i  Kong  Edvard  III. 's  Parlamentsprotokoller  under 
1339  læse,  at  Regeringen  maatte  erklære  til  de  enkelte 
Repræsentanter  for  Adelen  og  Grevskaberne,  som  havde 
kunnet  naa  Westminster:  »Eftersom  Prælater,  Grever,  Ba- 
roner og  andre  Stormænd  og  Riddere  fra  Grevskaberne  samt 
Repræsentanter  og  Borgere  fra  Stæderne  og  Flækkerne  vare 
forsinkede  ved  det  slette  Vejr,  saa  at  de  ikke  kunde  møde 
til  bemeldte  Dag,  maatte  det  behage  dem  at  afvente  disses 
Ankomst.« 

Disse  deputerede  vare  dog  ikke  Fattigfolk;  de  havde 
gode  Heste,  gode  Uldklæder,  tykke  Kapper,  som  dækkede 
Nakken  og  gik  helt  op  over  Hatten  og  med  store,  ned- 
hængende Ærmer.  Sneen  eller  Regnen,  Oversvømmelser 
eller  Frosten  havde  dog  ligefuldt  været  den  stærkeste,  og 
alt  medens  de  bandede  Aarstiden,  som  sinkede  deres  Rejser, 
maatte  alle  disse  Prælater,  Baroner  og  Riddere  standse 
deres  Gangere  i  et  eller  andet  enligt  Herberge;  medens  de 
lyttede  til  Hagelen,  som  piskede  mod  Træskodderne,  der 
lukkede  Vinduerne,  medens  de  varmede  de  forfrosne  Fødder 
og  i  det  røgfulde  Kammer  afventede  Vandets  Falden,  kunde 
de  gruble  over  den  kongelige  Misfornøjelse,  som  utvivlsomt 

vilde  bryde  løs  over  dem  i  Westminsters  »malede  Sal«. 
Var  der  saaledes  end  Veje,  og  vare  Ejerne  end  besværede 
med  Servitutforpligtelser,  som  tilsigtede  Vejenes  Vedlige- 
holdelse, raaatte  de  kongelige  Edikter  derhos  af  og  til  minde 
Grundejerne  om  deres  Forpligtelser,  og  kom  hertil  endnu  de 
fornemme  Herrers  og  Munkenes  private  Interesser,  som  fra 
Tid  til  anden  gave  Stødet  til  Udbedringer,  var  og  blev  dog 
den  rejsendes  Skæbne  temmelig  udsat  under  et  Snefog  eller 
ved  Sneens  Smeltning.  Man  kan  saaledes  forstaa.  at  Kirken 
følte  Medlidenhed  med  den  vejfarende  og  i  sine  Bønner 
nævnede  ham,  Side  om  Side  med  den  syge  og  Fangen, 
blandt  de  ulykkelige,  som  anbefaledes  til  de  fromme  Sjæles 
daglige  Bønner, 


n. 

De  almindelige  vejfarende. 

Saaledes  vedligeholdte,  fjærnede  Vejene  sig  fra  Byerne 
og  forlængede  sig  ud  paa  Landet,  om  Vinteren  afbrudte  af 
Regnbækkene  og  oversaaede  med  Huller.  De  tunge  Karrer 
fulgte  langsomt  Vejenes  Krumninger,  og  Støjen  af  det 
knatrende  Træ  ledsagede  Kjøretøjet.  Disse  Karrer  vare 
meget  almindelige;  nogle  lignende  firkantede  Mergelkarrer, 
simple  plumpe  Kasser,  helt  og  holden  af  Brædder  og 
hvilende  paa  tvende  Hjul ;  andre,  en  Smule  mere  lette,  vare 
tømrede  af  Lægter  og  forsynede  raed  et  Fletværk  af  Vidier. 
Hjulene  vare  beslaaede  med  store  Søm  med  fremspringende 
Hoveder.  Begge  Arter  Vogne  anvendtes  i  Landbruget,  man 
fandt  dem  overalt  og  kunde  leje  dem  for  en  billig  Penge; 
to  Pence  pr.  Fjerdingvej  for  hver  Tønde  var  den  sædvanlige 
Pris;  for  Transporten  af  Kornsække  var  den  almindelige 
Leje  en  Penny  pr.  Fjerdingvej  for  hver  Tønde.  Alt  dette 
viser  ikke,   at  Vejene  vare    fortrinlige,    men  blot   at  disse 

Karrer,  som  vare  uundværlige  i  Landbruget,  vare  meget 
talrige.  For  Landbefolkningen,  som  selv  forfærdigede  dem, 
repræsenterede  de  ingen  betydelig  Sum;  de  lavede  dem 
solide  og  massive,  fordi  det  blev  lettere  at  tømre  dem 
saaledes,  og  de  saaledes  bedre  modstode  Stødene  paa  Vejene. 
Kongen  trængte  altid  til  deres  Brug;  naar  han  flyttede  fra 
den  ene  Borg  til  den  anden,  blev  det  glimrende  Folge  af 
Herrer  fulgt  af  en  Hær  af  laante  Karrer. 

De  kongelige  Furerer,  les  pourvoyeurs,  fandt  Kar- 
rerne paa  Stedet  og  lagde  Beslag  paa  dem;  de  udstrakte 
deres  Rekvisitioner  i  ti  Miles  Omkreds  fra  de  Steder,  som 
berørtes  af  det  kongelige  Tog ;  ja  de  beslaglagde  endog  uden 
Betænkning  Vogne  for  vejfarende,  der  boede  i  tredive,  fyrre- 
tyve Mils  Afstand,  og  hvis  Rejse  saaledes  blev  brat  afbrudt. 
Der  fandtes  nok  Statuter,  som  forbød  at  gjøre  Tvangslaan 
og  især  bød  at  betale  ærlig,  det  vil  sige  »ti  Pence  om 
Dagen  for  en  Karre  med  tre  Heste«.  Dog  som  oftest 
tænkte  man  ikke  paa  at  betale;  den  »fattige Kommune«  ved- 
blev med  sine  Protester,  Parlamentet  med  sine  Statuter  og 
Furererne  med  deres  Udsugeiser.  Foruden  Karrer  forlangte 
de  Korn,  Hø,  Havre,  01,  Kjød;  det  var  en  hel  lille  Hær, 
man  maatte  ernære,  og  Rekvisitionerne  spredte  Rædsel  i 
Landsbyerne.  Man  gjorde  sit  bedste  for  at  slippe  for  dem, 
det  simpleste  Middel  var  at  bestikke  Fureren,  men  det 
mægtede  de  fattige  ikke.  Der  gaves  imidlertid  talløse 
Reglementer,  som  alle  sukcessive  lovede,  at  der  nu  aldrig 
mere  skulde  ske  noget  Misbrug;  Kongen  var  imidlertid  af- 
mægtig; under  en  ufuldkommen  Regering  tabe  Love,  som 
skulle  være  stadige,  hurtig  deres  Livskraft,  og  de,  man 
den  Gang  affattede,  døde  strax;  Furererne  derimod  trivedes 
og  formeredes,  ja,  mange  gave  sig  ud  for  kongelige  Officerer, 
som  ingenlunde  vare  det,  og  disse  Fyre  var  ikke  de  mindst 
begjærlige.  Alle  kjøbte  de  til  Spotpriser  og  indskrænkede 
sig  til  Løfter  om  Betaling.  Statutet  af  1330  viser,  hvor- 
ledes   disse    Betalinger   aldrig    kom,    hvorledes    man    blot 

regnede  tyve  Quarter  Korn.  naar  man  tog  fem  og  tyve*), 
fordi  man  maalte  hver  Skjæppe  »med  Topmaal«.  Paa  samme 
Maade  gik  det  med  Høet,  Halmen  o.  s.  v. ;  Furererne  fandt 
Lejlighed  til  at  regne  en  Halvpenny  for  det,  som  var  to, 
tre  Pence  værd,  de  befalede,  at  man  skulde  hidføre  Vin- 
forraad,  beholdt  det  bedste  for  atter  at  sælge  det  til  egen 
Fordel  og  lode  sig  betale  for  at  tilbagelevere  en  Part  til 
dem,  de  havde  berøvet,  hvad  rigtignok  var  at  ombytte 
Rollerne  paa  en  højst  besynderlig  MaadP.  Alt  dette  vidste 
Kongen  helt  vel,  og  følgelig  reformerede  han;  han  refor- 
merede kort  efter  paa  ny  og  med  samme  ringe  Resultat. 
I  1362  erklærer  han,  at  fremtidig  skulle  Furererne  betale 
kontant  efter  Markedsprisen,  og  han  tilføjer  den  spøgende 
Bemærkning,  »at  fremtidig  skulle  Furererne  miste  lieres 
forhadte  Navn  og  kaldes  Kjøbere«,  »que  le  heignous  noun 
de  purveour  soit  chaungé  et  nomé  achatour.«  De  to  Ord 
svarede  altsaa  til  tvende  meget  forskjellige  Begreber. 

Det  var  til  Hest,  at  Kongen  og  Stormændene  væsentlig 
foretoge  deres  Rejser;  men  de  havde  ogsaa  Vogne.  Intet 
giver  en  bedre  Idé  om  Tidsalderens  overlæssede  og  kluntede 
Luxus  end  Konstruktionen  af  disse  tunge  Maskiner;  de 
smukkeste  vare  firhjulede;  de  ble  ve  trukne  af  tre,  fire  Heste, 
forspændte  paa  Rad;  paa  en  af  dem  red  Postillonen,  væbnet 
med  en  kortskaftet  Pisk  med  flere  Snærte;  stærke  Bjælker 
hvilede  paa  Axlerne.  og  over  denne  Undervogn  hævede  sig 
en  Hvælving,  der  afrundedes  som  en  Tunnel.  Det  afgav  et 
højst  uskjønt  Hele,  men  Enkelthederne  udmærkede  sig  ved 
en  overordentlig  Elegance.  Hjulene  vare  udpyntede,  og 
Egene  udfoldede  sig  som  smukke  Ribber;  Bjælkerne  vare 
malede  og  forgyldte  og  det  indre  betrukket  med  blændende 
Tæpper,  som  udgjorde  en  Del  af  Tidens  Rigdom.  Sæderne 
vare  forsynede  med  broderede  Hynder,  og  man  kunde,  hahi: 
siddende,  halvt  liggende,   strække  sig  paa  dem;    forskjellige 

Slags  Hovedpuder  vare  fordelte  i  Hjørnerne,  som  for  at  hid- 
kalde Søvnen;  i  Vognene  var  der  anbragt  firkantede  V^induer, 
forsynede  med  Silkegardiner.  Saaledes  rejste  altsaa  Datidens 
adelige  Damer,  med  deres  tynde  Tailler,  sammenpressede  i 
Kjoler,  som  røbede  alle  Legemets  Former;  med  deres  lange, 
tynde  Hænder  kjærtegnede  de  Hunden  eller  Yndlingsfuglen. 
Ridderen,  der  ligeledes  var  indsnøret  i  sin  Vaabenkjole  eller 
cotte-hardie,  betragtede  sin  magelige  Rejsefælle  med 
ømme  Blikke  eller,  hvis  han  havde  fine  Manerer,  gav  sit 
Hjærte  Luft  i  lange  Fraser  ligesom  i  Romanerne.  Damen, 
der  muligvis  af  Koketteri  havde  afrykket  sine  øjenbryn  og 
Tindingehaar,  oplives  af  og  til,  og  et  Smil  farer  som 
en  Solstraale  over  Ansigtet;  imedens  hvine  Axlerne, 
Hestehovene  skratte  paa  Gruset,  Maskinen  rykker  stødvis 
frem,  farer  ned  i  Hjulsporene,  hopper  helt  i  Vejret,  naar 
den  passerer  Grøfter,  og  dumper  voldsomt  ned  med  dump 
Støj.  Man  maatte  tale  højt,  for  at  disse  forfinede  Tale- 
maader,  der  inspireredes  af  Minder  fra  »det  runde  Bord« 
(la  Table-Roude),  kunde  blive  forstaaelige ;  en  saa  triviel 
Nødvendighed  har  altid  været  tilstrækkelig  til  at  bryde  selv 
de  mest  udsøgte  Tankers  Ynde;  alt  for  stærke  Stød  for- 
styrrer Blomsten,  og  naar  Ridderen  byder  den  frem,  har 
den  mistet  sit  duftende  Støv. 

At  eje  en  slig  Vogn  var  ligefuldt  en  fyrstelig  Luxus; 
man  testerede  dem  bort,  og  det  var  en  værdifuld  Gave;  den 
25de  Septb.  1355  nedskrev  Elisabet  af  Burgh,  Lady  Clare, 
(Edvard  I.'s  Datterdatter)  sin  sidste  Vilje  og  legerer  sin 
ældste  Datter  »sin  store  Vogn  med  Hynder,  Tæpper  og 
Puder« ;  i  Rikard  ll.'s  tyvende  Aar  fik  Roger  Rouland  400 
Pund  Sterling  for  en  Vogn  til  Dronning  Isabella,  og  i 
Edvard  Ill.'s  sjette  Aar  fik  Mester  la  Zouche  1000  Pund 
for  Lady  Eleanor,  Kongens  Søsters  Vogn.  Dette  var  uhyre 
Summer ;  thi  i  det  fjortende  Aarhundrede  var  Middelprisen  for 
en  Oxe  tretten  Shillings,  en  og  en  kvart  Penny  (1 1  Kr.  86  Øre), 
for  en  Bede  en  Shilling  fem  Pence,   for  en  Ko  ni  Shillings 

fem  Pence  og  for  en  Høne  en  Penny  (7  Øre);  Lady  Eleanors 
Vogn  repræsenterede  altsaa  Værdien  af  sexten  Hundrede 
Oxer. 

Mellem  disse  Luxusvogne  og  Bendernes  Karrer  var  der 
intet  Mellemtrin,  som  vilde  svare  til  hele  det  Mylr  af 
borgerlige  Vogne,  vi  nu  til  Dags  ere  vante  til.  Der  fandtes 
ganske  vist  Kjeretejer,  som  vare  mindre  dyre  end  Prin- 
sessernes fra  Kong  Edvards  Hof,  men  deres  Tal  var  ikke 
stort.  I  hine  Tider  kunde  Alverden  ride,  og  det  var  langt 
mere  praktisk  at  nytte  sin  Ganger  end  Datidens  tunge 
Vogne;  man  kom  hurtigere  afsted,  og  man  var  sikrere  paa 
at  naa  sit  Bestemmelsested.  Breve  fra  Familien  Paston 
vise,  at  Forholdet  ikke  var  synderlig  anderledes  i  det  næste 
Aarhundrede.  Da  Johan  Paston  laa  syg  i  London,  skrev 
hans  Hustru  for  at  bede  ham  vende  tilbage,  saa  snart  han 
kunde  taale  at  ride;  Tanken  om  at  benytte  en  Vogn  falder 
hende  ikke  engang  ind,  og  dog  var  der  Tale  om  »en  farlig 
Sygdom,  a  grete  dysese.« 

Margrete  Paston  skriver  den  28de  September  1443: 
»Hvis  jeg  havde  kunnet  følge  min  Vilje,  vilde  jeg  for  længst 
have  fortalt  dig,  hvor  højlig  jeg  ønskede,  at  du  var  hjemme, 
om  det  saa  behagede  dig.  Din  Sygdom  vilde  være  bleven 
passet  her  lige  saa  godt,  som  hvor  du  nu  er;  det  vilde 
jeg  have  ønsket  hellere  end  at  faa  en  ny  Kjole,  skulde  den 
end  være  af  Skarlagen.  Naar  min  Fader  nu  kommer  til 
London  og  sender  sin  Hest  tilbage,  bed  ham  saa  om  den 
og  benyt  dette  Dyr  for  at  vende  hjem;  det  vil  jeg  bede 
dig  om,  saafremt  din  Sygdom  er  gaaet  over,  og  du  kan 
udholde  denne  Ridetur;  thi  jeg  haaber,  at  du  skal  blive 
passet  lige  saa  ømt  her,  som  du  er  bleven  i  Loudon.« 

Der  var  faa  Steder  i  England,  hvor  Synet  af  det 
kongelige  Følge  ikke  var  vel  bekjendt.  Hoffets  Rejser  gik 
uafladelig  for  sig,  og  vi  have  oven  for  set  Aarsagerne  der- 
til. De  kongelige  Rejsefortegnelser  oplyse  paa  slaaende 
Maade    denne    uafladelige   Trang   til    Omflytninger.     Kong 

Johan  uden  Lands  Rejselister  udvise,  at  han  sjælden  til- 
bragte en  hel  Maaned  paa  samme  Sted,  og  som  oftest  for- 
blev han  der  ikke  engang  en  Uge;  i  Løbet  af  Qorten  Dage 
finder  man  ham  hyppig  i  fem,  sex  forskjellige  Byer  eller 
Slotte.  Under  Edvard  I.  er  Forholdet  del  samme:  i  sin 
Regerings  otte  og  tyvende  Aar  (1299 — 1300)  skifter  denne 
Regent,  uden  at  forlade  sit  Kongerige,  Opholdssted  fem  og 
halvfjerdsindstyve  Gange,  det  vil  sige  gjennemsnitsvis  om- 
trent tre  Gange  i  Løbet  af  fjorten  Dage. 

Og  naar  Kongen  skiftede  Ophold,  fulgte  ikke  blot  med 
som  en  Fortrop  hans  fire  og  tyve  Bueskytter,  der  daglig 
modtoge  tre  Pence  i  Sold;  men  han  ledsagedes  af  alle  hine 
Officerer,  som  Forfatteren  til  Fleta  opregner  med  saa  stort 
Velbehag.  Suverænen  fører  med  sig  sine  tvende  Marskalker, 
Marskalk  forinsecus,  Marsken,  der  i  Krigstid  fordeler 
Hærene  til  Slag,  fastsætter  Raststederne  og  lader  de  Mis- 
dædere fængsle,  .som  findes  paa  vir gata  regi a,  det  vil 
sige  i  tolv  Miles  Omkreds ;  Marskalk  intrinsecus,  Drosten, 
som  overholder  Retsordenen  i  Palaierne  og  Slottene  og,  saa 
vidt  muligt,  fjærner  Glædespigerne;  han  oppebærer  af 
hver  »meretrice  communi«  fire  Pence  i  Bøde  første  Gang, 
han  fængsler  hende;  hvis  hun  kommer  tilbage,  føres  hun 
for  Senechalen,  Rigets  Hofmester,  der  giver  hende  et  alvor- 
ligt Paabud  mod  nogen  Sinde  at  indfinde  sig  i  Kongens, 
Dronningens  eller  deres  Børns  Boliger;  tredje  Gang  fængsles 
hun,  og  man  afskærer  hendes  Hovedhaar;  fjerde  Gang  an- 
vender man  en  af  disse  afskylige  Straffe,  det  middelalder- 
lige Barbari  fandt  Behag  i:  Man  afskærer  Overlæben  paa 
slige  Kvinder,  »ne  de  cætero  concupiscantur  ad  libidinem«. 
ITremdeles  var  der  Kammerherren,  som  skulde  vaage  over, 
at  Boligernes  Indre  var  konfortabelt:  »debet  decenter  dis- 
ponere pro  lecto  regis,  et  ut  cameræ  tapetis  et  banqueriis 
ornentur«,  Rentemesteren,  som  skulde  føre  Regnskabsvæsenet, 
Slotsforvalteren,   som  havde  den  Bestilling  at  bortjage  paa- 

trængende  Personer,  »indignos  ejiceret ,  og  Hunde,  »non 
enim  permittat  canes  aulam  ingredi«,  og  en  Flok  andre 
Officerer. 

Over  alle  disse  hoje  Herrer  stod  imidlertid  Kongens 
Senechal,  Senescallus,  Hofmesteren,  den  fornemste  Em- 
bedsmand i  hans  Hus  og  hans  Storkansler.  Overall,  hvor 
hen  Kongen  begav  sig,  fulgte  hans  Retterting  med  ham;  i 
det  Øjeblik  man  begav  sig  paa  Rejsen,  underrettes  Sherifterne 
om  Stedet,  hvor  Hoffet  vil  gjere  Rast,  for  at  de  kunne 
fore  deres  Fanger  til  Byen,  hvor  Fyrsten  standser.  Alle  de 
Sager,  som  hore  under  de  omrejsende  Dommeres  Jurisdiktion, 
afgjores  af  Senechalen,  som  fastslaar  Åfgjorelse  ved  Tve- 
kamp, udsteder  Fredloshédsdekreter  og  dømmer  i  kriminelle 
og  civUe  Sager.  Denne  kriminelle  Dommermyndighed  felger 
Kongen  selv  i  Udlandet;  men  her  bringer  han  den  kun  til 
Anvendelse,  naar  den  skyldige  er  fængslet  i  hans  Bolig. 
Dette  indtraf  saaledes  i  Edvard  I. 's  Qortende  Regeringsaar; 
da  denne  Fyrste  nemlig  opholdt  sig  i  Paris,  stjal  Ingelram 
de  Nogent  i  den  kongelige  Bolig  og  blev  greben  paa  fersk 
Gjerning;  efter  en  Retsundersngelse  blev  det  befundet,  at 
Edvard  i  Følge  sit  kongelige  Privilegium  var  retlig  Dommer 
i  Sagen,  han  udleverede  Tyven  til  sin  Senechal  Robert  Fitz- 
John,  og  denne  lod  Ingelram  hænge  i  Galgen  ved  Saint- 
Germain-des-Prés. 

Kansleren  og  hans  Skrivere,  der  redigerede  Kongens 
Dokumenter,  fulgte  ham  ligeledes  i  mange  Tider  paa  hans 
Rejser,  og  Palgrave  anforer,  at  man  fra  nærmeste  Kloster 
hyppig  rekvirerede  en  stærk  Hest  for  at  bære  Akterne;  men 
denne  Skik  faldt  bort  med  Edvard  III. 's  fjerde  Regerings- 
aar, thi  fra  dette  Øjeblik  fik  Kancelliet  sit  faste  Stade  i 
Westminster,  Naar  Domstolene  flyttede,  fulgte  en  Skare 
Sagførere  med;  det  gjorde  intet  til  Sagen,  at  de  ikke  vare 
indskrevne  i  Retslisterne,  de  fulgte  med  uden  at  tabe  Taal- 
modigheden,  som  Hajen  følger  Skibet,  i  det  stadige  Haab 
om  sluttelig  dog  at  snappe  et  eller  andet  Bytte.     Folk,  der 

havde  Processer,  Klagere  af  forskjellig  Art,  letfærdige 
Kvinder,  en  hel  Skare  Individer,  der  ikke  havde  nogen 
Herre  at  gaa  i  Borgen  for  sig,  alle  fulgte  de  haardnakket 
i  Hælene  paa  Kongen  og  hans  Følge.  De  kivedes  indbyrdes, 
stjal  undervejs,  myrdede  undertiden  og  bidroge  ingenlunde 
til  at  gjøre  Efterretningen  om  Kongens  forestaaende  Ankomst 
populær  ude  blandt  Befolkningen.  I  sine  Regeringsakter 
indrømmer  og  beklager  Edvard  II.  (1323)  alle  disse  alvor- 
lige Misbrug;  han  foreskriver,  at  man  skal  lægge  i  Lænker 
og  sætte  paa  Vand  og  Brød  alle  de  Folk,  som  uden  Tilla- 
delse følge  med  det  kongelige  Tog,  og  at  man  ligeledes 
skal  fængsle  og  brændemærke  de  løsagtige  Kvinder;  han 
forbyder  sine  Riddere,  Skrivere,  Væbnere,  Tjenere,  sit  Stald- 
personale, kort  sagt  alle,  der  ledsagede  ham,  at  medtage 
deres  Hustruer,  med  mindre  de  have  en  Bestilling  ved 
Hoifet;  man  bortviser  altsaa  den  hele  Sværm  af  kvindelige 
Væsner,  som  kun  voldte  Uordener.  Han  indskrænker  frem- 
deles det  Personale,  som  maatte  ledsage  Marskalken  og 
sluttelig  var  voxet  over  alle  Grænser;  disse  Befalinger  gaa 
meget  i  det  enkelte  og  ere  meget  fornuftige;  men  vi  have 
set,  hvor  hurtig  slige  Forskrifter  i  Middelalderen  gik  i 
Glemmebogen. 

I  England  var  det  i  øvrigt  ikke  blot  i  Følge  med 
Kongen,  at  Domstolene  saaledes  stadig  laa  paa  Rejser. 
Embedsmænd,  der  kom  fra  London,  skulde  fælde  Domme 
rundt  omkring  i  Grevskaberne,  ligesom  Sherifferne  og  de 
kongelige  Birkedommere  omkring  i  Flækkerne  inden  for 
deres  Distrikters  Omraade;  til  bestemte  Tider  gjennem- 
rejste  de  Landet  og  raadede  Bod  paa  al  Uret;  men  selv  i 
disse  Institutioner  indsneg  der  sig  alvorlige  Misbrug,  og 
til  Trods  for  de  Forsigtighedsregler,  som  forvandlede  She- 
riffernes og  Birkedommernes  undergivne  til  Dommere  over 
disse  selv,  konstatere  talrige  Statuter  Slag  i  Slag  ulovlige 
Retssædvaner  og  standse  dem  for  en  Stund.  I  Sheriffernes 
og    Birkedommernes    Overværelse     foregik     det     saakaldte 


Engelske  Landeveje  og  Landevejsliv  i  Middelalderen.     45 1 

Forhør  over  francpledge,  som  var  en  i  det  enkelte 
gaaende  Undersøgelse,  Årtikel  paa  Artikel,  om  den  Maade, 
hvorpaa  Rets-  og  Politilovene  vare  blevne  haandhævede; 
man  adspurgte  Nævninger,  som  vare  sammenkaldte  i  dette 
Øjemed,  om  de  Tilfælde  af  Tyveri,  Mord,  Brandstiftelse, 
Røveri,  Trolddom,  Ødelæggelse  af  Broer  og  Veje  (de  pon- 
tibus  et  calcetis  fractis).  Landstrygeri  o.  s.  v.,  de  maatte 
være  bekjendte  med.  1  Følge  det  store  Frihedsbrev  maatte 
Sheriffernes  og  Birkedommernes  Rundrejser  kun  finde  Sted 
tvende  Gange  om  Aaret;  thi  deres  Ankomst  voldte  baade 
Nævningerne,  hvem  man  ulejligede,  og  Kongens  Under- 
saatter,  hos  hvem  disse  Embedsmænd  siiulde  have  Bolig, 
Tab  af  Penge  og  Tid. 

Paa  tilsvarende  Vis  holdt  de  omrejsende  Dommere 
Forhør  angaaende  »Kronens  Artikler«.  Tallet  paa  deres 
Besøg  vexlede  efter  de  forskjeUige  Tider;  det  store  Friheds- 
brev  havde  fastslaaet  Tallet  til  fire  om  Aaret.  De  holdt 
Møde  og  førte  Forsædet  i  selve  Grevskabstingene  og  udgjorde 
saaledes  Sammenknytningsbaandet  mellem  det  kongelige 
Retierting  og  de  gamle  Folketing,  og  efterhaanden  som 
Vigtigheden  af  disse  Øvrighedsposter  steg,  mindskedes  baade 
Sheriffens  og  Birkedommerens  Anseelse.  Nævningerne,  der 
saaledes  forvandledes  til  offentlige  Anklagere,  bleve  ud- 
spurgte, om  hvilke  Misgjerninger .  Udaad  og  Brud  paa 
Statuterne  der  vare  komne  til  deres  Kundskab.  Og  i  de 
meget  detaillerede  Spørgsmaal  forekomme  hvert  Øjeblik 
Navnene  paa  Sheriffen,  Coroneren  (Ligsyns-Embedsmanden), 
Birkedommeren,  Konstablen,  kort  sagt  alle  de  kongelige 
Embedsmænd,  hvis  Embedsførelse  saaledes  stilledes  under 
den  folkelige  Kontrol.  Har  en  eller  anden  af  disse  Em- 
bedsmænd, spørger  Dommeren,  ikke  løssluppet  nogen  Tyv, 
Falskmønter  eller  Møntklipper?  Har  han  ikke  for  Penge 
undladt  at  forfølge  en  Løsgænger  eller  Snigmorder?  Har 
han  ikke  uretfærdig  oppebaaret  Beder?  Har  han  ikke  ladet 

sig  betale  af  Mænd,  der  vilde  unddrage  sig  et  oifentligt 
Hverv  (f.  Ex.  at  være  Nævning)?  Har  Sheriffen  mer  end 
vedbørlig  krævet  Gjæsteri  af  sine  underordnede  gjennem 
alt  for  hyppige  Rundrejser?  Har  han  indfundet  sig  naed  fem 
eller  sex  Heste?  Nævnet  skulde  ligeledes  under  Ed  angive 
de  Stormænd,  som  muligvis  voldelig  havde  fængslet  vej- 
farende, der  passerede  deres  Ejendomme,  og  alle  de  Indi- 
vider, som  havde  undladt  at  yde  Bistand  ved  en  Tyvs 
Paagribelse  eller  ikke  mødt  ved  de  store  Grandestævner; 
thi  i  dette  engelske  Samfund  var  hver  Mand  skiftevis 
Fredsdommer,  Soldat  og  Øvrighedsperson,  og  den  simple 
Bonde,  som  var  højlig  udsat  for  Udsugeiser,  havde  dog  sin 
Del  i  Haandhævelseu  af  Retten  og  den  offentlige  Orden. 
Det  er  indlysende,  hvilken  stor  Vigtighed  disse  Dommerrejser 
havde  fra  et  socialt  Standpunkt;  de  mindede  idelig  den 
fattige  om,  at  han  var  Borger,  at  Samfundets  Sag  var 
hans  egen. 

Naar  Munkene  forlede  deres  Klostre  og  gave  sig  paa 
Rejser,  ændrede  de  gjærne  deres  Klædedragt,  og  det  blev 
vanskeligt  at  skjelne  dem  fra  de  verdslige  Stormænd. 
Chancer  giver  os  en  morsom  Beskrivelse  af  slige  verdslige 
Munkes  Klædedragt;  men  Kirkemøderne  ere  endnu  mere 
udførlige  og  retfærdiggjøre  fuldstændig  den  engelske  Digters 
Satirer.  Kirkemødet  i  London  1342  bebrejder  Munkene,  at 
de  bære  Klædninger,  som  »mere  egne  sig  for  Riddere  end 
Klerke,  det  vil  sige  korte,  meget  snævre  med  overordentlig 
brede  Ærmer,  som  ikke  gaa  sammen  ved  Albuerne,  men 
hænge  meget  langt  ned  over  dem  og  have  Pelsværks-  eller 
Sikeopslag.«  De  have  langt  Skjæg,  Ringe  paa  Fingrene, 
kostbare  Bælter,  "guldbroderede  Punge,  Knive,  der  ligne 
Kaarder,  røde  eller  rudede  Støvler  og  udtungede  Sko  med 
lange  Spidser,  med  ét  Ord  hele  den  verdslige  Stormands 
Luxus.  Senere,  i  1367  gjør  Kirkemødet  i  York  lignende 
Ophævelser:    Munkene    have    »latterlig  korte«    Klæder;    de 

Yove  ofientlig  at  bære  »disse  Klæder,  som  ikke  naa  ned 
midt  paa  Laarene  og  ikke  engang  dække  Knæerne.«  De 
strængeste  Forbud  udstedes  for  Fremtiden;  dog  vil  man 
under  Kejserne  taale  Tunikaer,  der  ere  mere  korte  end  de 
reglementerede  Kutter. 

Naar  en  Biskop  gik  paa  Kejser,  skete  det  med  stor 
Bram  og,  helt  bortset  fra  deres  Kundrejser  i  Embeds  Medfør, 
maatte  Bisperne  vejse  som  de  verdslige  Stormænd  for  at 
besøge  og  leve  paa  deres  Godser.  I  alle  slige  Tilfælde 
rejste  de  som  Konger  med  et  helt  Hof,  de  førte  med  sig 
deres  fortrolige  og  Tjenere  af  forskjellig  Rang.  Vi  faa  et 
godt  Begreb  om  det  Stormandsliv,  Prælaterne  førte,  af  Bi- 
skoppen af  Hereford,  Kikard  Swinfields  Udgiftsbøger.  Det 
var  en  Biskop  med  betydelig  Magtfylde,  og  følgelig  var  han 
rig;  der  hørte  mange  Borge  til  hans  Bispedømme,  han 
kunde  hævde  sin  Stilling  som  Prælat  og  Stormand  og  havde 
Raad  til  at  være  gjæstfri,  gavmild  mod  Fattigfolk  og  til  at 
give  mange  Penge  ud  til  Klager  og  Processer  i  Kom  og 
andensteds.  Han  havde  stadig  i  sin  Tjeneste  henved  fyrre- 
tyve Personer  af  forskjellig  Kang,  hvoraf  største  Parten 
fulgte  deres  Herre  under  hans  hyppige  Omskiftninger  af 
Residensen.  Hans  Væbnere  (armigeri)  havde  en  aarlisf  Løn 
fra  en  Maik  til  et  Pund;  hans  valleti,  det  vil  sige  hans 
Kapellaner  og  andre  underordnede,  hans  Kuske,  Portører, 
Falkonerer,  Staldbetjente,  Ilbud  o.  s.  v,  havde  fra  en  Krone 
til  otte  Shillings  og  otte  Pence  i  Løn;  i  tredje  Kække  kom 
Køkkenpersonalet  og-  Bageren  med  to  eller  fire  Shillings 
Løn;  længst  nede  kom  endelig  Drengene  eller  Pagerne, 
som  hjalp  de  øvrige  Tjenere  og  tik  fra  en  til  sex  Shillings 
om  Aaret.  En  af  de  mærkeligste  Ansættelser  hos  Biskoppen 
var  Thomas  Bruges',  hans  Kampfælle,  der  fik  en  aarlig 
Løn  for  at  kæmpe  i  Prælatens  Navn  i  de  Tilfælde,  hvor 
en  Proces  skulde  afgjøres  ved  retslig  Tvekamp.  Swinfields 
Udgiftslister    strække   sig   uheldigvis    kun    over   en    Del  af 

Aarene  1289—90,  og  vi  faa  saaledes  ikke  at  vide,  hvor  ofte 
det  var  nødvendigt  at  erstatte  Kampfællens  Plads.*) 

I  Abbedernes,  Bispernes,  Adelsmændenes,  Sheriffernes 
og  Kongens  Tjeneste  stod  endnu  andre  Mænd,  som  vare 
særdeles  fortrolige  med  Hoved-  og  Bivejene;  det  var  Il- 
budene. Da  man  ikke  havde  Postforbindelser,  maatte  man 
hjælpe  sig,  som  man  kunde.  De  fattige  afventede  Lejlig- 
heden, naar  en  eller  anden  Ven  gjorde  en  Rejse;  de  rige 
holdt  særlige  Bud,  der  skulde  forrette  deres  Ærinder  og 
besørge  deres  Breve,  som  Herren  i  Regelen  dikterede 
Skriveren,  der  derpaa  nedskrev  dem  paa  Pergament  og  for- 
seglede dem  med  Herrens  Voxsegl.  Kongen  holdt  tolv  faste 
Ilbud,  der  fulgte  ham  overalt  og  stadig  maatte  være  færdige 
til  Afrejse;  de  fik  tre  Pence  om  Dagen,  naar  de  vare  paa 
Farten,  og  fire  Shillings  og  otte  Pence  aarlig  til  Indkjeb  af 
Sko.  Kongen  overdrog  dem  Budskaber  til  Kongerne  af 
Skotland  og  Frankrig  og  udsendte  dem  for  at  sammenkalde 
Nationens  Repræsentanter  til  Parlamentet,  eller  Sankt-Georgs- 
ridderne  til  Windsor,  for  at  indbyde  »Ærkebisperne,  Gre- 
verne, Baronerne  og  andre  Herrer  og  Fruer  i  England  og 
Wales«  til  at  overvære  den  højsalige  Dronning  Philippas 
Ligfærd  i  London,  for  at  paahyde  Parlamentsakternes  Kund- 
gjørelse  omkring  i  Provinserne  og  paalægge  »Ærkebisper, 
Biskopper,  Abbeder,  Priorer,  Doraprovster  og  Kanniker  i 
alle  Grevskaber  at  bede  for  den  højsalige  Dronning  Anna 
af  Englands  Sjæl.«  Blandt  de  Ærender,  Kongen  overdrog 
sine  Tjenere,  fandtes  undertiden  nogle,  Nutiden  vilde  finde 
højst  modbydelige.  Han  befalede  t.  Ex.  en  af  sine  tro 
Mænd  at  fere  omkring  til  Englands  store  Byer  de  parterede 


*)  Thomas  Bruges's  Dueller  angik  ikke  egentlige  Forbrydelser 
eller  Forræderi  imod  Lensherren;  thi  i  dette  Tilfælde  straffe- 
des den  besejrede  med  Døden;  det  var  en  Duel  cura  fus  te 
et  scuto,  der  langt  mindre  hyppig,  end  man  antager,  med- 
førte Nødvendigheden  af  at  erstatte  Kampfællen. 

Lig  af  dem,  som  vare  henrettede  for  Landsforræderi.  I 
slige  Tilfælde  var  det  ikke  simple  Sendebud,  han  anvendte, 
men  paalidelige  Personligheder,  som  lode  sig  følge  af  en 
stor  Eskorte  for  at  beskytte  de  bedrøvelige  Levninger.  I 
sit  et  og  halvtredsindstyvende  Regeringsaar  betaler  t.  Ex. 
Edvard  IIL  ikke  mindre  end  tyve  Pund  til  »Ridder  William 
Faryiigton  for  Bekostninger  og  Udgifter,  han  har  haft  ved 
at  transportere  Ridder  Jean  de  Mistreworths  parterede  Lig 
omkring  til  forskjellige  Dele  af  England.« 

Af  alle  rejsende  vare  Ilbudene  de  hurtigste.  For  det 
ferste  vare  Rejser  jo  deres  Forretning ;  det  var  gode  Ryttere 
og  praktiske  Folk,  som  forstode  at  trække  sig  ud  af  Vanske- 
ligheder i  Værtshuse  og  paa  Landeveje;  end  ydennere 
havde  de  det  Privilegium  at  passere  tværs  gjennem  Markerne 
»gjennem  Kornet«,  om  det  tykkedes  dem  saa,  uden  at  Mark- 
vogterne (haywards)  havde  Ret  til  at  stoppe  og  udpante 
dem  for  Bederne,  som  Tilfældet  var  med  almindelige 
rejsende,  der  havde  brudt  Markfredeu,  og  hvem  man  fratog 
»Hatten  eller  Kappen,  Handskerne  eller  Penge  af  deres 
Pung.«  Ve  dem,  som  fik  det  Indfald  at  arrestere  Ilbudene; 
det  gjaldt  umaadelige  Boder,  især  naar  det  var  Kongens 
Sendebud.  Da  en  Konstabel  havde  fængslet  et  Ilbud  fra 
Dronningen,  tog  dette  ikke  i  Betænkning  at  kræve  ti 
Tusende  Pund  som  Straf  for  den  Ringeagt,  der  var  udvist 
hans  Herskerinde,  og  to  Tusende  Pund  som  Skadesløsholdelse 
for  sig  selv. 

Da  Jacques  d'Euse,  Kardinalbiskoppen  af  Porto,  den 
7de  Avgust  1316  blev  udvalgt  til  Pave  under  Navn  af 
Johan  XXII.,  fik  Edvard  IL,  som  opholdt  sig  i  York,  denne 
Nyhed  at  tide  af  Laurent  Irlænderen,  Ilbud  hos  Familien 
Bardi;  af  Kongens  Regnskabslister  ser  man  virkelig,  at  han 
under  den  17de  Avgust  lod  udbetale  20  Shillings  til  Lau- 
rent for  at  lønne  ham  for  haus  Ulejlighed.  Først  den  27de 
Septbr.,  medens  han  endnu  stadig  var  i  York,  modtog 
Kongen   ved  Durand  Budet,    Ilbud  hos  Kardinal   Pelagrua, 

officielt  Meddelelse  om  Valget;  han  forærede  Ilbudet  fem 
Pund.  Da  endelig  Pavens  Nuntius  i  egen  Person  indtraf 
kort  efter  som  Overbringer  af  samme  Efterretning,  der 
ikke  længere  havde  Nyhedens  Interesse,  gav  Kongen  ham 
hundrede  Pund  i  Foræring. 

Saaledes  var  det  Skik  og  Brug;  man  gav  Foræringer 
til  Overbringeren  af  gode  Efterretninger,  og  de  kongelige 
Ilbud  havde  saaledes  Udsigt  til  en  tilfældig  Forøgelse  af 
deres  magre  Len,  tre  Pence  om  Dagen.  Edvard  III.  gav 
en  Livrente  paa  fyrretye  Mark  til  Dronningens  Ilbud,  der 
meldte  ham  Prinsen  af  Wales',  den  fremtidige  sorte  Prinses 
Fødsel;  han  giver  tredive  Pund  tre  Shillings  og  fire  Pence 
til  Johan  Gok  for  Cherbourg,  som  meldte  ham  Kong  Johan 
den  godes  Tilfangetagelse  ved  Poitiers  (1356),  og  han 
sikrede  Thomas  Brynchesley  en  Rente  paa  hundrede  Shillings, 
fordi  han  overbragte  den  gode  Melding  om  Carl  af  Biois's 
Tilfangetagelse. 

Ved  Aftenens  Frembrud  søgte  Munke,  Herrer  og 
rejsende  af  forskjellig  Art  et  Nattely.  Naar  Kongen  med 
sine  fire  og  tyve  Bueskytter  og  sit  Følge  af  Herrer  og 
Hof  embedsmænd  indtraf  i  en  By,  udpegede  Marskalken  et 
vist  Antal  af  de  bedste  Huse,  som  han  mærkede  med  Kridt; 
Kammerherren  indfandt  sig  derpaa,  opfordrede  Indbyggerne 
til  at  gjøre  Plads,  og  Hoffet  indrettede  sig,  saa  godt  som 
muligt,  i  deres  Logis.  Ikke  engang  Hovedstaden  var  fri- 
tagen for  dette  brydsomme  Paalæg,  kun  skulde  Marskalken 
forud  komme  til  rette  med  Byens  Mayor,  Sheriffer  og  Magi- 
strat. Undertiden  satte  den  kongelige  Agent  sig  imidlertid 
ogsaa  ud  herover  og  gav  saaledes  Anledning  til  stort  Spek- 
takel. I  sit  nittende  Regeringsaar  kom  Edvard  II.  til  Tower, 
og  hans  Hofmænd  indlogerede  sig  hos  Borgerne,  uden  at 
Mayoren  eller  Aldermen  paa  nogen  Maade  vare  blevne 
spurgte  til  Kaads.  Selve  Sheriffens  Hus  havde  faaet  sit 
Kridtmærke,  og  stor  var  den  værdige  Embedsmands  Harme, 
da   han   fandt  Kongens   egen  Sekretær,    Kikard  Ayremynne, 

indlogeret  hos  sig,  den  fremmedes  Heste  i  sin  Stald  og  hans 
Tjenere  i  Køkkenet.  I  Tillid  til  Byens  Privilegium  og 
uden  at  ænse  den  kongelige  Majestæt  det  ringeste  bortjog 
Sheriffen  øjeblikkelig  med  Magt  baade  Sekretæren  og  hans 
Følge,  udslettede  Kridtmærkerne  og  blev  Herre  i  sit  eget 
Hus.  Han  blev  følgelig  stævnet  for  Hofmesteren  og  an- 
klaget for  Ringeagt  mod  Kongens  Ordrer,  og  Straffepaa- 
standen  lød  paa  mindst  1000  Pund  i  Bøde;  men  han  for- 
svarede sig  med  Energi  og  paakaldte  Majorens  og  Borgernes 
Forsvar,  og  disse  fremkom  med  Byens  Privilegier;  de  vare 
1  god  Orden,  det  maatte  man  indrømme.  Sheriftens  Hidsighed 
saae  man  derfor  gjennem  Fingrene  med,  og  Ayreraynne 
maatte  se  at  trøste  sig  uden  nogen  Skadesløsholdelse. 

Ude  paa  Landet  tog  Kongen  ofte  ind  i  det  nærmeste 
Kloster  i  fuld  Forvisning  om  at  blive  modtagen  som  Herre, 
og  de  store  Herrer  gjorde  deres  bedste  for  i  denne  Retning 
at  efterligne  ham.  For  Klostrene  var  Gjæstfrihed  en  religiøs 
Pligt,  for  Johanniterordenen  endog  den  første  af  alle  Pligter. 
Denne  Orden  havde  Klostre  overalt  i  England,  og  det  var 
for  den  fattige  rejsende  et  stort  Held  at  vinde  her  hen. 
Man  blev  vel  behandlet  efter  sin  Rang;  men  det  var  alle- 
rede meget  ikke  at  finde  Porten  lukket.  Regnskabsbøgerne 
for  1338  vise  t.  Ex.,  at  denne  gejstlige  Ridderorden  ikke 
søgte  at  unddrage  sig  Gjæstfrihedens  tunge  Byrde;  man 
finder  stadig  paa  Udgiftssiden  Omkostninger,  foranledigede 
ved  »supervenientibus«.  Naar  der  var  Tale  om  Kongen 
eller  Prinserne,  ruinerede  man  sig  ligefrem ;  saaledes  omtaler 
Prioren  over  Clerkenwell  »mange  Udgifter,  som  ikke  kunne 
nærmere  specialiseres,  men  ere  foranledigede  ved  Gjæst- 
frihed, udvist  mod  vejfarende,  mod  Medlemmer  af  den  konge- 
lige Familie  og  andre  Rigets  Stormænd,  som  standse  i 
Clerkenwell  og  opholde  sig  dér  paa  Klosterets  Bekostning.« 
Derfor  kan  Opgjørelsen  ende  med  følgende  Resumé:  »Saa- 
ledes overstige  Udgifterne  Indtægterne  med  tyve  Pund  elleve 
Shillings    og  fire   Pence.«     Naboskabet   med    en    Stormand 

var  ligeledes  en  Kilde  til  Udgifter;  han  sendte  hyppig  sit 
Følge  hen  for  at  nyde  godt  af  Klosterets  Gjæstfrihed.  I 
Hamptons  Regnskaber  ender  Listen  over  de  Folk,  man  har 
leveret  01  og  Brød,  med  følgende  Ord;  »Fordi  Hertugen  af 
Cornwall  bor  i  Nærheden.«  Som  Forklaring  maa  man  mindes, 
at  største  Delen  af  disse  Klostre  vare  doterede  af  Adels- 
mændene, og  enhver,  der  kjendte  sine  egne  eller  en  Slægt- 
nings Jorder,  følte  sig  som  hjemme  i  Klosteret;  men  disse 
urolige  Hoveder,  der  vare  Venner  af  et  godt  Bord,  misbrugte 
Klostrenes  Gjæstfrihed,  og  deres  Udskejelser  fremkaldte 
Klager,  som  kom  for  Kongens  Øren.  Edvard  I.  forbyder,  at 
nogen  maa  tillade  sig  at  spise  eller  bo  i  et  Kloster,  uden 
at  Prioren  udtrykkelig  har  inviteret  ham,  eller  han  har 
grundlagt  dette,  og  selv  i  dette  Tilfælde  skal  Fortæringen 
være  maadeholden;  blot  de  fattige,  der  tabte  mest  ved 
Stormændenes  Udskejelser,  skulde  vedblive  at  modtages  gratis: 
»et  per  hoc  non  intelligitur  quod  gratia  hospitalitatis  ab- 
strahatur  egenis.«  I  1309  bekræfter  Edvard  II.  disse 
Regler,  som  synes  at  være  gaaede  i  Forglemmelse,  og  sex 
Aar  senere  lover  han  paa  ny,  at  hverken  han  eller  hans 
skulle  misbruge  Munkenes  Gjæstfrihed,  Spildt  Ulejlighed; 
disse  Misbrug  vare  allerede  optagne  blandt  dem,  som 
Kronens  Artikler  skulde  søge  at  udrydde  og  dog  ikke 
mægtede  at  faa  Bugt  med.  Med  periodiske  Mellemrum 
indtraf  Kronens  Øvrighedsperson  for  i  dette  Øjemed  at  ud- 
spørge Landets  gode  Mænd;  han  udspurgte  dem^  »om 
nogen  Stormand  eller  andre  vare  tagne  ind  i  Munkenes  Bo- 
liger uden  Indbydelse  fra  Prioren,  mod  Munkenes  Vilje  og 
paa  deres  Bekostning« ;  om  nogen  havde  dristet  sig  til  at 
sende  sine  Mænd,  sine  Heste  og  Hunde  til  Munkenes  Klostre 
eller  Gaarde  for  at  leve  paa  disses  Bekostning.  Det  lader 
endog  til,  at  det  har  været  vanskeligt  eller  vel  endog  farligt 
at  bringe  disse  Regler  til  Anvendelse;  thi  Øvrigheds- 
personen udspørger  endog  Nævnet,  »om  nogen  haver  øvet 
Hævn,  fordi  man  har  nægtet  ham  Underhold  og  Bolig.« 

Underhusets  Medlemmer  vaagede  med  lige  saa  stor 
Skinsyge  som  Stormændene  over  Munkenes  Forpligtelse,  for 
at  den  ikke  skulde  gaa  i  Forglemmelse.  At  Gejstligheden 
ikke  opholdt  sig  i  sine  Kald,  en  Omstændighed,  der  to 
Hundrede  Aar  senere  skulde  blive  en  af  Aarsagerne  til  Re- 
formationen, gav  allerede  i  det  fjortende  Aarhundrede  An- 
ledning til  voldsomme  Protester.  Underhuset  forlanger,  at 
Kongen  skal  sørge  for,  »at  Personer,  som  nyde  godt  af  den 
hellige  Kirkes  Ejendomme,  under  Straf  skulle  opholde  sig 
paa  bemeldte  Godser  for  dér  at  ove  Gjæstfrihed, 
Kongens  og  de  kongelige  Stormænds  Klerke  ene  undtagne.« 
Parlamentet  protesterer  fremdeles  mod,  at  Paven  giver  rige 
Priorater  til  Udlændinge,  som  opholde  sig  paa  Fastlandet. 
Disse  Udlændinge  »lade  berømmelige  Bygninger,  som  tidligere 
ere  byggede  og  have  været  i  Englænderes  Besiddelse,  fuld- 
stændig forfalde«,  og  de  undlade  »at  øve  Gjæstfrihed.« 

Vi  beheve  næppe  at  minde  om,  at  man  ogsaa  øvede 
Gjæstfrihed  paa  Borgene;  de  Stormænd,  som  ikke  vare  paa 
Kant,  modtoge  med  Glæde  hverandres  Besøg;  der  bestod 
mellem  dem  Broderskabsbaand,  som  vare  langt  mere  inder- 
lige end  de,  som  nu  til  Dags  existere  mellem  Personer  af 
samme  Stand.  Nu  til  Dags  giver  man  sjælden  Ly  til  de 
ubekjendte,  som  banke  paa  ens  Dør;  i  det  højeste  tillader 
man  paa  Landet,  og  det  endda  sjælden  nok,  den  fattige  vej- 
farende at  overnatte  i  Holaden.  I  Middelalderen  modtog 
man  ipiidlertid  sine  Ligemænd  ikke  af  simpel  Barm- 
hjærtighed,  men  af  Hensyn  til  Høfligheden,  ja  selv  for 
Adspredelsens  Skyld.  Hvad  enten  den  rejsende  Ridder  var 
kjendt  eller  ej,  saae  han  sig  sjælden  nægtet  Adgang  til  en 
Borg ;  i  Fredstid  var  hans  Ankomst  en  lykkelig  Adspredelse 
i  den  dagligdagse  Ensformighed.  Enhver  Bolig  havde  i  hine 
Tider  en  Hal,  hvor  man  indtog  sine  Maaltider  i  Fællesskab; 
den  nysankomne  spiste  sammen  med  Lorden  ved  det  Tvær- 
bord, der  var  anbragt  i  Salens  Baggrund  paa  det  Sted,  som 
kaldtes  le  dais  (Højsædet);    Følget  sad   ved  lavere  Borde, 

der  vare  anbragte  langs  Væggene.  Saa  snart  Aftensmaal- 
tidet  var  fortæret,  gik  naan  næsten  ufortøvet  til  Ro;  man 
lagde  sig  tidlig  og  stod  atter  tidlig  op.  Hvis  Borgen  var 
stor,  trak  den  rejsende  sig  tilbage  til  et  særligt  Gjæste- 
værelse;  i  modsat  Fald  fulgte  hau  med  Herren  til  dennes 
eget  Værelse,  s  ol  ar' en  (Værelse  i  første  Etage),  og  til- 
bragte her  Natten.  Imidlertid  havde  man  flyttet  de  lave 
Borde  ud  af  Hallen  og  gjort  Nattelejerne  færdige  i  de  Sivlag, 
som  Dag  og  Nat  dækkede  Gulvet,  og  Husets  Folk,  den 
rejsendes  Følge  og  fremmede  af  ringere  Rang  strakte  sig 
nu  her  til  næste  Morgen.  Gjennem  et  Vindue,  der  var  an- 
bragt bag  Højsædet  i  den  Væg,  som  adskilte  Herrens 
Værelse  fra  Hallen,  kunde  Lorden  se,  ja  endog  høre  alt, 
hvad  man  foretog  sig  og  sagde  i  Hallen.  Selv  i  Kongens 
Hal  sov  man,  det  fremgaar  af  Edvard  IV's  Ordonnancer; 
ja  selv  i  en  Tidsperiode,  som  ligger  os  en  Del  nærmere 
(1514),  besværer  Barclay  sig  over,  at  man  selv  ved  Hove 
maa  nøjes  med  en  Søsterseng,  og  over  Støjen  fra  de 
kommende  og  gaaende,  fra  Spektakelmagerne,  de  hostende 
og  snakkende,  der  stadig  hindre  en  i  at  falde  i  Søvn. 

De  første  Straaler  af  Dagslyset  falde  gjennem  de  hvide 
eller  brogede  Ruder  i  de  højt  oppe  anbragte  Vinduer,  de 
sprede  Lyspletter  over  det  mørke,  udskaarne  Tømmerværk, 
som  højt  op  over  Gulvet  bærer  selve  Husets  Tag;  man 
rører  sig  paa  Nattelejerne,  snart  er  man  oppe,  Hestene  ere 
opsadlede,  og  paa  ny  give  Gangernes  Hovslag  Gjenlyd  paa 
Landevejene. 

Meget  fattige  og  meget  rige  eller  mægtige  Folk  vare 
de  eneste,  for  hvem  Klosteret  var  som  et  Værtshus ;  Munkene 
modtoge  de  første  af  Barmhjærtighed,  de  sidste  af  Nød- 
vendighed, da  Værtshusene  vare  alt  for  usle  for  de  sidste 
og  for  dyre  for  de  første.  Kroerne  vare  indrettede  for 
Mellemklassen,  Kjøbmændene,  de  smaa  Grundejere,  Bisse- 
kræmmerne. Man  fandt  her  Senge,  der  i  et  vist  Tal  vare 
anbragte  i  samme  Værelse,  og  man  indkjøbte  særskilt,  hvad 

man  vilde  spise,  fremfor  alt  Brød,  en  Smule  Kjod  og  01. 
Yi  kunne  t.  Ex.  følge  tvende  Stipendiater  (fellows)  og 
Tilsynsmanden  (warden)  fra  Merton-Kollegiet,  der  i  1331  rejste 
med  fire  Tjenere  fra  Oxford  til  Durham  og  Newcastle. 
De  rejste  til  Hest,  og  det  var  midt  om  Vinteren.  Deres 
Føde  var  meget  simpel  og  deres  Logi  lidet  bekosteligt;  man 
ser  næsten  stadig  de  samme  Udgiftsposter  vende  tilbage, 
herunder  paa  Grund  af  A årstiden,  Lys  og  Ild,  undertiden 
Ild  og  Kul.  En  af  disse  Dage  kan  give  os  et  Begreb  om 
Resten;  en  Sondag  notere  de: 

Brød 4      d  (4  Pence,  30  Øre). 

01 3      - 

Vin l'li  - 

Kjød 5^2  - 

Suppe „V*  - 


.4 


Lys 

Brændsel 2 

Senge 2 

Foder  til  Hestene    .     .  10    - 

Man  ser,  at  Sengene  jnst  ikke  ere  dyre.  Ved  en 
anden  Lejlighed  ere  Tjenere  alene  i  Kroen,  og  Nattelejet 
løber  op  til  en  Penny  for  tvende  Senge;  i  Almindelighed, 
naar  hele  Selskabet  er  samlet,  koste  Senge  til  dem  alle 
tvende  Pence;  i  London  var  Prisen  en  Smule  højere,  nemlig 
en  Penny  pr.  Hoved.  Undertiden  nyde  de  Æg  og  Grønt- 
sager for  en  Kvart  Penny,  en  Høne  eller  en  Kapun.  Naar 
de  bruge  Krydderier,  noteres  dette  særskilt,  f.  Ex.  Fedt  en 
halv  Penny,  Sky  en  halv  Penny,  Saltlage  for  samme  Pris, 
Sukker  for  tire  Pence,  Peber,  Safran,  Sennep.  Fisken  fore- 
kommer regelmæssig  hver  Fredag  (Fastedagen).  Man  for- 
sinker sig  om  Aftenen,  Vejene  ere  mørke,  man  forvilder 
sig  og  tager  en  Fører,  hvem  man  betaler  en  Penny.  Man 
passerer  Humber  og  betaler  otte  Pence,  hvilket  kunde  synes 
meget,  i  Sammenligning  med  de  anførte  Priser.     Man  maa 

imidlertid  huske,  at  det  var  en  bred  Strøm,  der  var  vanskelig 
at  befare,  tilmed  ved  Vintertide.  Aaibøgerne  fra  Abbediet 
Meaux  nær  Beverley  omtale  stadig  de  Ødelæggelser,  der  ere 
foraarsagede  ved  Flodens  Overgang  over*  sine  Bredder;  de 
tale  om  ødelagte  Forpagtergaarde  og  Møller,  om  helt  over- 
svømmede Marker  og  tilintetgjorte  Afgrøder.  Færgeejerne 
benyttede  sig  af  disse  Ulykkestilfælde  og  skruede  uophørlig 
deres  Priser  op,  saa  Kongen  selv  maatte  lægge  sig  iraellem 
og  atter  fastslaa  den  normerede  Taxt,  som  var  en  Penny 
for  en  Hytter,  hvilket  er  den  Sum,  vore  rejsende  paa  det 
nærmeste  betale.  Undertiden  forsyne  Stipendiaterne  sig 
forud  med  Levnedsmidler,  som  de  føre  med  sig;  man  kjøber 
en  Lax,  pro  i  tine  re,  atten  Pence,  og  man  betaler  otte 
Pence  for  at  koge  Fisken,  rimeligvis  med  en  eller  anden 
sammensat  Sauce. 

I  den  Haandbog,  som  mod  Slutningen  af  det  fjortende 
Aarhundrede  aifattedes  af  en  Engelskmand,  og  som  fører 
Titelen :  »Maaden  at  lære  at  tale  rigtig  og  skrive  godt 
Fransk«  (»La  maniére  de  language  que  enseigne 
bien  å  droit  parler  et  escrire  doulcz  frangois«), 
kan  man  finde  meget  morsomme  Prøver  paa  Samtaler  mellem 
Kroværten  og  den  rejsende  ved  hans  Ankomst,  med  Disputer 
om  Prisen  paa  Levnedsmidlerne.  Tredje  Kapitel  er  særlig 
interessant.  Det  viser,  »hvorlunde  en  Rytter  eller  Fod- 
gænger maa  forholde  sig  og  tale  paa  sin  Vej,  naar  han  vil 
drage  bort  langt  uden  for  sit  Land.«  Tjeneren,  der  er 
sendt  forud  for  at  bestille  Værelse,  erklærer,  at  han  haaber, 
»at  der  hverken  findes  Lopper,  Lus  eller  andet  Utøj.«  — 
»Nej,  Sire,  Gud  være  lovet!«  svarer  Kroværten,  »thi  jeg  vil 
gjærne  have,  at  De  maa  blive  godt  og  bekvemt  indlogeret, 
paa  det  nær,  at  der  findes  en  god  Bunke  Rotter  og  Mus.« 
Man  syner  Levnedsmidlerne,  tænder  Ilden  og  laver  Aftens- 
maden til;  den  rejsende  indtræffer,  og  det  er  morsomt  at 
iagttage  den  ugenerte  Maade,  hvorpaa  han,  før  han  stiger 
af  Hesten,  forvisser  sig  om  at  kunne  finde  »et  godt  Aftens- 

maaltid,  et  godt  Leje  og  alt  ovrigt.«  Længere  fremme  er 
der  Tale  om  en  anden  Kro,  og  tvende  rejsende,  der  sknlle 
gaa  til  Seu^  sammen  og  fole  sig  stærkt  besværede  af 
Lopper,  føre  følgende  lidt  drastiske  Konversation :  »Vilhelm, 
tag  hurtig  Skotøjet  af  og  vask  dine  Ben,  tor  dem  saa  godt 
af  paa  det  Stykke  Tøj  og  gnid  dem  godt,  alt  sammen  for 
Loppernes  Skyld,  at  de  ikke  skulle  tilsmudse  sig  alt  for 
meget  paa  dine  Ben;  thi  der  er  en  grumme  stor  Hob  i 
Støvet  mellem  Sivetc  —  »Hu!  Lopperne  bide  mig  stærkt 
og  gjøre  mig  stor  Skade  og  meget  ondt;  jeg  har  kradset 
min  Ryg  saa  stærkt,  at  Blodet  pibler.« 

Man  drak  ofte  01  underyjs,  og  ikke  blot  i  Kroen,  hvor 
man  sov  om  Aftenen;  paa  de  mere  befærdede  Veje.  ved 
Korsvejene,  fandtes  lave  Huse,  hvor  man  kunde  faa  noget 
•^t  drikke.  En  lang  Stang,  der  ragede  ud  over  Doren  og 
allerede  paa  Afstand  fremviste  sit  Bundt  Grene,  bebudede 
de  vejfarende  Nærheden  af  et  Ølhus.  De  Pilegrime, 
Chancer  lader  drage  ad  Vejen  til  Canterbury,  stige  af  foran 
et  sligt  Hus.  Relikviekræmmeren,  som  har  sine  Principer, 
vil  ikke  begynde  sin  Fortælling,  før  han  har  styrket  sig: 
»Lad  mig  forst  stoppe  ved  dette  Skilt,  for  at  jeg  kan  faa 
et  Krus  og  spise  en  Kage.«  Et  Miniature-Maleri  fra  fjortende 
Aarhundrede  viser  os  Ølhuset  med  sin  lange  Stang,  der 
med  en  Dusk  af  Grønt  rager  langt  ud  over  Vejen;  Huset 
har  kun  en  Stuetage;  foran  Doren  staar  en  Kone  med  en 
stor  Ølkande,  medens  en  Munk  drikker  af  en  stor  Kop. 
Det  var  Mode  at  have  uhyre  lange  Skiltstænger,  hvad  jo 
ikke  voldte  videre  Besvær  paa  Landet;  men  i  Byerne 
maatte  man  lave  Reglementer  og  fastsætte  et  Maxinium 
for  Længden.  I  Følge  Dekretets  Ord  havde  man  saa  tunge 
Stænger,  at  »de  vare  nærved  at  vælte  de  Huse,  som  bare 
dem,c  og  ydermere  ragede  de  saa  langt  frem,  og  Skiltene 
hang  saa  langt  ned,  at  Rytternes  Hoveder  kom  i  Konflikt 
med  dem.  Deki'etet  af  1375,  som  indeholder  disse  Be- 
sværinger, foreskriver,  at  Skiltene  fremtidig  ikke  maa  strække 

sig  mere  end  syv  Fod  ud  over  offentlig  Vej,  en  Bestemmelse, 
som  dog  lod  Gaderne  beholde  deres  maleriske  Præg,  da  de 
i  Regelen  ikke  havde  vore  Gaders  Bredde. 

Visse  Gjæstgiversteder  vare  temmelig  ilde  berygtede; 
i  London  forbyder  Kongen  t.  Ex.  at  holde  slige  Huse 
aabne  efter  Aftenringningen,  af  den  meget  gode  Grund,  at 
berygtede  Personer  fandt  Tilhold  her.  Af  samme  Grund 
skulde  Sherifferne  og  Birkedommerne  udspørge  deres  under- 
ordnede, om  de  vidste  Besked  med  Personer,  som  kom 
liyppig  paa  Værtshuse,  »om  dem,  som  sove  om  Dagene  og 
vaage  om  Nætterne;  som  sove  godt,  drikke  godt  og  dog 
ikke  eje  nogen  Ting.« 

Vel  bekjendt  er  den  smukke  Skildring,  Langland  giver 
os  af  et  Gjæstgiveri  fra  det  fjortende  Aarhundrede.  Med 
lige  saa  stor  Kraft  som  Eabelais  lader  han  os  overvære  de 
larmende  Scener,  der  foregaa  i  Ølhuset,  under  Diskussionerne 
og  Kjævlerierne  ved  de  bredfulde  Maal  og  under  den  paa- 
følgende Drukkenskab;  man  ser  hvert  Ansigt  for  sig;  man 
kan  skjelne  Lyden  af  deres  Stemme  og  iagttage  deres  lidet 
korrekte  Holdning;  man  synes  næsten  selv  at  være  Part  i 
det  løjerlige  Selskab,  hvor  Eremiten  mødes  med  Skottikkeren, 
og  »Kirkens  Klerk«  med  en  Bande  Stratenrøvere  og  Mark- 
skrigere.  I  Gjæstgiveriet  træff'er  man  ogsaa  Bønder.  Chri- 
stine fra  Pisa,  denne  Forfatterinde,  hvis  Skrifter  og  Karakter 
saa  ofte  minder  om  Gower,  viser  os,  hvorledes  de  drikke, 
slaas  og  om  Aftenen  tabe  mere,  end  de  have  fortjent  hele 
Dagen;  hvorledes  dø  maa  møde  for  Fogeden  og  Bøderne 
yderligere  forøge  deres  Tab.*) 

I  den  engelske  Renaissancetid  morede  Digteren  Skelton, 
Henrik  VIII. 's  Lærer,  sig  med  at  beskrive  et  Værtshus  ved 
Landevejen:  Huset  ligner  i  ét  og  alt  dem,  Langland  havde 
kjendt  halvandet  Aarhundrede  tidligere.  Værtshusholdersken, 
der  selv  brygger  sit  01,   Gud   véd    hvordan,    er  en  afskylig 


*)  Le  livre  de  la  mutacion  de  tortune,  liv.  IIL 

gammel  Kjævlinsr  med  kroget  Næse.  krum  Ryg,  graat  Haar 
og  rynket  Ansigt,  ganske  lig  de  Hexe,  Teuiers  senere 
malede.  Hun  holder  Kro  tæt  ved  Leatherhead  i  Grevskabet 
Surrey,  paa  Toppen  af  en  Bakke  og  ved  Landevejen,  og  hun 
sælger  sine  Varer  »til  vejfarende,  til  Kjedel flikkerne,  til 
Folk.  som  arbejde  haardt,  og  til  alle  tapre  Drankere.«  Vej- 
j«^farende  og  Naboer  komme  i  Hobetal  til  hendes  Hus;  »nogle 
gaa  lige  der  hen,  gjennem  Tø  og  Frost,  de  følge  Hovedvejen, 
uden  at  bryde  sig  om,  hvad  man  siger  dertil:  lad  Folk 
snakke,  hvad  de  ville.  Andre  frygte  for  at  lade  sig  se, 
hoppe  over  Kækværket  og  Hækken  og  komme  ind  ad  Bag- 
døren, alt  af  Kjærlighed  til  det  gode  01.«  Man  ser,  at 
hine  Huse  med  deres  Skilte  af  Grene  ikke  havde  faaet 
noget  bedre  Ry.  og  at  mange,  der  besøgte  dem,  just  ikke 
følte  nogen  særlig  Lyst  til  at  rose  sig  heraf.  At  betale 
sin  Part  kunde  have  sine  Vanskeligheder;  de  uforbederlige 
Drankere,  som  ikke  have  Penge,  hjælpe  sig  paa  bedste 
Maade:  de  betale  in  natura:  »I  Steden  for  Penge  bringer 
den  ene  en  Kanin,  en  anden  en  Krukke  Honning,  nogle  et 
Saltkar  eller  en  Ske,  andre  et  Par  Hoser  eller  deres  Sko.« 
Kvinderne  bringe  deres  Bruderinge  eller  deres  Mænds 
Kapper ;  »tbi  øllet  er  godt.« 

Ogsaa  andre  enlige  Huse,  der  laa  langs  med  Lande- 
vejene, stode  i  stadigt  Forhold  til  de  rejsende;  det  var 
Eremitboligerne.  I  det  fjortende  Aarhundrede  søgte  Ere- 
miterne  ikke  i  særlig  Grad  til  Skovenes  Dybder  eller  Ud- 
ørknerne: hellige  Mænd,  der  fastede,  spægede  deres  Kjød 
og  havde  religiøse  Anfægtelser,  vare  sjældne  Undtagelser; 
Hovedmassen  beboede  fortrinsvis  Hytter,  »cottages«,  der 
vare  byggede  paa  de  mest  befærdede  Dele  af  Landevejene 
eller  klinede  op  til  Broerne;  de  levede  her  som  Godfred 
Pratt  af  de  vejfarendes  Barmhjærtighed ;  Broen  med  dens 
Kapel  var  allerede  forud  næsten  et  helligt  Sted,  og  Eremiten 
helligede  nu  fuldstændig  Stedet  ved  sit  Ophold;  han 
istandsatte  Bygningerne    eller   gav    sig  i   det   mindste  Skin 

heraf,  og  man  forærede  ham  med  Glæde  fin  Kvart  Penny. 
Det  var  en  besynderlig  Race,  der  i  dette  Desorganisationens 
og  Reformens  Aarhundrede,  hvor  alt  syntes  enten  at  dø 
eller  at  fedes,  tog  til  og  voxede  trods  alle  Reglementer. 
De  forøgede  Tallet  paa  den  hellige  Kirkes  Snyltedyr,  som 
under  en  respekteret  Klædning  skjulte  et,  alt  andet  end 
respektabelt  Liv.  Disse  besværlige  og  skadelige  Snyltesporer 
klinede  sig  ligesom  Mosset  fast  til  Domkirkens  fugtige 
Steder,  til  Stensprækkerne,  og  truede  med  at  underminere 
en  ædel  Bygning  ved  et  langsomt,  hundredaarigt  Arbejde. 
Hvad  Lægemiddel  skulde  man  anvende  V  Det  nyttede  ikke 
at  afmeje  disse  stadig  fremspirende  Planter;  en  taalmodig 
Haand,  ledet  af  et  aarvaagent  Øje,  maatte  en  for  en  have 
udrevet  dem  og  udbedret  det  tomme  Sted;  men  det  havde 
været  et  Arbejde  for  en  Helgen,  og  Helgener  ere  sjældne. 
Ofte  kunde  Biskoppernes  iStatuter  tilsyneladende  gjøre  stor 
Gavn,  men  blot  paa  Overfladen;  naar  Hovederne  vare  af- 
kappede, bleve  Rødderne  tilbage,  og  den  levende  Sn3'lteplante 
borede  sig  blot  dybere  ind  i  Murene. 

Der  var  ingen  Mangel  paa  højtidelige  Forbud  og  strænge 
Bestemmelser;  de  afkappede  imidlertid  blot  Toppen,  som 
atter  groede  frem  paa  ny.  Ved  at  blive  Eremit  skulde  man 
vie  sig  til  et  exemplarisk  Liv,  fuldt  af  Savn  og  Møje,  og 
for  at  Hykleri  skulde  være  umuligt,  krævedes  den  biskoppe- 
lige Sanktion,  det  vil  sige,  Eremiten  skulde  have  »skriftlige 
Vidnesbyrd  fra  Stiftsbiskoppen« ;  men  man  satte  sig  uden 
Betænkning  ud  over  disse  Bestemmelser.  I  sin  Hyttes 
Indre  kunde  den  verdsligsindede  Fyr,  der  var  udklædt  som 
Eremit,  føre  et  ret  behageligt  Liv,  og  andensteds  var  Livet 
saa  haardt.  De  vejfarendes  Barm hjærtighed  var  tilstrækkelig 
til  Livets  Underhold,  især  hvis  man  ikke  plagedes  af  Be- 
tænkeligheder og  forstod  at  kræve;  for  øvrigt  havde  man 
intet  Arbejde,  ingen  trykkende  Forpligtelse,  Biskoppen  var 
langt  borte  og  Kroen  i  Nærheden.  Alle  disse  Grunde  lod 
stadig  denne   skadelige  Race    af  falske   Eremiter  gro  frem 

paa  ny;  de  iførte  sig  kun  Kutten  for  at  leve  og  bad  ingen 
om  Forlov.  I  sine  Statuter  slaar  Kongen  dem  ogsaa  uden 
videre  sammen  med  Tiggere,  omdrivende  Bønder  og  Vaga- 
bonder af  enhver  Art  og  forordner,  at  de  uden  Anseelse 
skulle  holdes  fængslede,  til  Dommen  kan  afsiges;  han  gjer 
blot  en  Undtagelse  med  de  Eremiter,  som  have  Biskop- 
pernes skriftlige  Vidnesbyrd.  Et  sligt  Dekret  viser  til- 
strækkelig, at  Langland  i  sine  veltalende  Beskrivelser  af 
Eremiternes  Liv  ikke  har  overdrevet,  hans  Vers  ere  en 
Kommentar  til  Loven,  Forfatteren  er  i  øvrigt  upartisk  og 
viser  de  oprigtige  Eneboere,  dem,  der  ligne  virkelige  Kristne, 
fuld  Retfærdighed ;  men  hvad  skal  man  stille  op  med  disse 
falske  andægtige,  som  have  opslaaet  deres  Boliger  langs 
Hovedvejene  eller  i  selve  Byerne  ved  Værtshusenes  Dore, 
og  som  ligge  i  Kirkens  Forhal,  spise  og  drikke  umaadelig 
og  tilbringe  Aftnerne  med  at  varme  sig?  Hvad  skal  man 
sige  om  den  Person,  som  bliver  hiemme  og  varmer  sig  ved 
de  brændende  Kul  (»reste  hym  and  roste  hym  by  the  hote 
coles«)  og,  naar  han  har  drukket  godt,  kun  behøver  at 
strække  sig  i  sin  Seng?  Alle  disse  fortjene  ingen  Barm- 
hjærtighed,  og  med  den  aristokratiske  Følelse,  man  ikke 
altid  har  tilstrækkelig  fremhævet,  tilføjer  Langland,  at  alle 
disse  Eremiter  kun  ere  simple  Haandværkere  (»workmen, 
webbes  and  taillours  and  carters  knaues«),  som  fordum  havde 
»long  labour  and  lyte  wynnynge«  (meget  at  bestille  og  lidt 
fortjene),  men  en  Dag  lagde  Mærke  til  hine  bedragerske 
Brødre,  hvem  man  saae  alle  Steder,  og  som  havde  saa  fede 
Kinder;  de  opgave  derfor  Arbejdet  og  tilegnede  sig  »Pro- 
feternes Klædninger«,  ret  som  de  vare  Klerke.  Man  ser 
dem  kun  sjælden  i  Kirken,  disse  falske  Eremiter,  men 
finder  dem  ved  Stormændenes  Borde,  fordi  de  bære  respek- 
table Klæder,  og  nu  spise  og  drikke  de  fortræffelig,  disse 
Fyre,  som  fordum  herte  til  laveste  Rang,  som  sad  ved 
Sidebordene    og   aldrig  fik  Vin    eller   Hvedebrød.     Saaledes 

unddrage  disse  Skjælmer  sig  Biskopperne,  som  skulde  holdt 
bedre  Øjne  med  dem. 

For  Øjnene  af  den  milde  Eremit,  der  havde  indrettet 
sig  bekvemt  ved  Vejkanten  og  nu  gjennem  et  Liv  uden 
Forstyrrelse,  Bekymring  og  Savn  beredte  sig  til  en  lyksalig 
Evighed,  for  denne  hellige  Mands  Blikke  udfoldede  sig  hele 
denne  brogede  Strøm  af  vejfarende,  Vagabonder,  Nomader 
og  omstrejfende  Personer;  hans  Velsignelse  lønnede  den 
ædelmodige  vejfarende,  og  det  haarde  Blik  fra  en  sædelig 
stræng  Mand  forstyrrede  ikke  synderlig  hans  lykkelige 
Ligegyldighed.  Andres  Liv  kunde  hurtig  rinde  hen,  for- 
brændte af  Solskinnet,  undergravede  af  Bekymringer;  hans 
Liv  derimod  vedvarede  i  Skyggen  af  Træerne,  det  for- 
længedes uden  Skæbnens  haarde  Stød  og  uforstyrret  af  de 
menneskelige  Lidenskabers  Summen. 


III. 

Vejfreden. 

Disse  Veje,  som  Kongen  og  hans  Stormænd  fulgte  i 
alle  Retninger  paa  Rejsen  fra  den  ene  Borg  til  den  anden, 
som  Kjøbmændene  travede  henad  paa  deres  Markedsrejser, 
og  hvor  man  i  det  fjærne  idelig  hørte  den  knagende  Lyd 
af  Bøndernes  Karrer,  vare  disse  Veje  sikre?  En  theoretisk 
Undersøgelse  af  de  gjældende  Retsbestemmelser  og  den 
Maade,  hvorpaa  Grevskabs-  og  Bypolitiot  var  ordnet,  kunde 
fremkalde  den  Opfattelse,  at  man  havde  grebet  alle  mulige 
Forsigtighedsregler  for  at  mindske  Misgjerningerne,  og  at 
Rejserne  ikke  vare  farligere  end  nu  til  Dags.  Naar  man 
hertil  lægger,  at  der  var  regelmæssige  Postforbindelser 
mellem  Oxford  og  London,  Winchester  og  Newcastle  o.  s.  v., 
og  at  Persontaxterne  ikke  vare  synderlig  høje,  kunde  man 
tænke,   at  Vejene  vare    fuldstændig   sikre;    men    heri    vilde 

man  have  Uret.  Lige  saa  urigtigt  vilde  det  imidlertid 
være,  om  man  gik  ud  fra  Romanerne,  hvad  man  ogsaa  har 
gjort,  og  med  dem  for  Øje  saae  Rovere  i  hvert  et  Krat, 
hængte  paa  hver  en  Gren,  og  plyndrende  Stormænd  ved 
Bredderne  af  hver  en  Flod.  Blot  maa  man  lade  Und- 
tagelsen faa  sin  Part. 

Undtagelsen  spiller  i  det  Qortende  Aarhundrede  en 
langt  større  Rolle  end  i  nogen  anden  Periode.  Det  er  det 
Aarhundrede,  hvor  det  moderne  Liv  tager  sin  Begyndelse, 
og  den  overfladiske  Glans  af  en  ny  Civilisation  begynder 
at  modificere  Samfundet  fra  øverst  til  nederst.  Tilliden 
bliver  større,  man  forstærker  sig  mindre  stærkt  i  Hjemmet, 
og  Borgen  med  sine  Tinder  forvandles  til  en  Villa  eller  et 
Slot,  medens  Hytten  gaa  over  til  et  Hus.  Man  tager  flere 
Forholdsregler  end  tidligere  for  at  hindre  Misgjeruinger; 
men  talrige  Undtagelser  forstyrre  den  begyndende  Sikkerhed. 
Til  syvende  og  sidst  er  Samfundet  hverken  roligt  eller  stmdt, 
og  mange  af  dets  Medlemmer  ere  endnu  halv  vilde.  Man 
kan  tage  Ordet  »halv«  bogstavelig,  det  vil  sige,  hvis  man 
optog  en  Fortegnelse  over  Egenskaberne  hos  et  eller  andet 
Individ,  vilde  man  finde,  at  den  ene  Del  tilhørte  en  meget 
civiliseret,  den  anden  en  meget  barbarisk  Verden.  Herfra 
skrive  sig  disse  Modsætninger:  paa  den  ene  Side  Ordenen, 
som  det  muligvis  er  ubilligt  ikke  at  betragte  som  den 
normale  Tilstand,  paa  den  anden  Side  disse  hyppige  Ud- 
brud af  det  utæmmede  Element.  Saaledes  kan  man  t.  Ex. 
se  en  Stormand  og  hans  Mænd  lure  paa  en  Kjøbmandsskare ; 
Ordlyden  af  de  stakkels  Ofres  Klage  vil  give  os  alle  ønske- 
lige Enkeltheder. 

Scenen  foregaar  i  1342.  Kjøbmænd  fra  Lichtield  for- 
klare »deres  Herre,  Grev  Arundel«,  at  de  en  vis  Fredag 
sendte  tvende  Tjenere  og  to  Pakheste  »belæssede  med 
Kr^'dderier  og  Kramvarer«,  til  en  Værdi  af  fyrretyve  Pund, 
til  den  følgende  Dags  Marked  i  Stafford.  Da  deres  Folk 
kom  »hinsides  Skoven  Canoke«,    mødte  de    »Sire  Robert  de 

Eideware,  Ridder«,  som  lurede  paa  dem  med  tvende  Tjenere 
af  sit  Følge  og  bemægtigede  sig  Tjenerne,  Hestene  og  Ba- 
gagen for  at  bringe  hele  Byttet  til  Prioriet  Lappeley. 
Uheldigvis  for  dem  slap  en  af  Tjenerne  bort  under  Trans- 
porten. I  Prioriet  traf  Banden  paa  »Sire  Johan  af  Od- 
dyngesles,  Esmon  af  Oddyngesles  og  flere  andre,  saa  vel 
Riddere  som  andre  Mænd«.  Læseren  ser,  at  det  hele  var 
en  aftalt  og  fuldstændig  forberedt  Streg;  alt  gik  for  sig 
fuldstændig  efter  alle  Røvertidens  Regler:  »de  ovennævnte 
fordelte  Varerne  og  Krydderierne  mellem  sig,  hver  sin  Part 
efter  hans  Stand.«  Efter  at  dette  var  besørget,  forlader 
Selskabet  Lappeley  og  rider  til  Nonneklosteret  Blythebury, 
Ridder  Robert  erklærer,  at  det  er  Kongens  Mandskab, 
»meget  medtaget«,  og  forlanger  Gjæstfrihed;  men  Banden 
synes  at  have  set  alt  for  mistænkelig  ud,  thi  Abbedissen 
giver  et  Afslag,  uden  at  Ridderne  dog  tage  sig  denne  slette 
Modtagelse  nær,  de  sprænge  Porten,  give  deres  Heste 
Havre  og  Hø  og  tilbringe  saaledes  Natten  her. 

Dog  de  vare  ikke  ene  om  at  anvende  Tiden  saa  veL 
Den  undslupne  Tjener  havde  fulgt  dem  i  Afstand,  og  da 
han  saae  dem  indlogerede  i  Prioriet,  vendte  han  i  al  Hast 
tilbage  til  Lichfield  og  underrettede  Byfogden  herom,  og 
denne  samlede  i  en  Fart  sine  Folk  og  gav  sig  til  at  for- 
følge Røverne.  Saa  snart  disse  vaabenføre  Mænd  imidlertid 
bleve  Angriberne  vår,  satte  de  sig  til  Modværge,  og  der 
udspandt  sig  en  virkelig  Kamp,  i  hvilke  Røverne  i  Be- 
gyndelsen havde  Overtaget  og  dræbte  flere  af  Fjenderne; 
men  sluttelig  maatte  de  dog  bukke  under  og  gave  sig  paa 
Flugten;  man  berøver  dem  alle  Krydderierne  og  fanger  fire 
af  deres  Fæller,  som  paa  Stedet  blive  halshuggede. 

Robert  de  Rideware  hørte  ikke  til  dette  Tal  og  havde 
ingenlunde  tabt  Modet.  Medens  Byfogden  var  paa  Tilbage- 
vejen til  Lichfield,  mødte  Robert  sin  Slægtning  Gautier  de 
Rideware,  Herren  til  Helmstale- Rideware,  med  Følge;  alle 
gjøre    omkring    og    give    sig    til    at    forfolge    Byfogden, 

en  ny  Kamp  udspinder  sig,  og  denne  Gang  bukke  Kongens 
Mænd  under  og  flygte,  medens  de  naadige  Herrer  endelig 
faa  Fingre  i  Krydderierne. 

Hvad  havde  de  stakkels  Ansøgere,  Vilhelm  og  Rikard, 
nu  at  gjøre?  Skulde  de  henvende  sig  til  Justitsen?  Det 
vilde  de  virkelig  gjøre;  men  da  de  i  dett«  Øjemed  begave 
sig  til  Grevskabets  Hovedstad  i  Stratford,  fandt  de  ved 
Byportene  bevæbnede  Mænd,  som  stode  i  Tjeneste  hos  deres 
Forfølgere;  de  spærrede  Vejen  for  Kjebmændene  og  angrebe 
dem  med  saa  stor  Voldsomhed,  at  de  kun  med  stor  Meje 
undslap  uden  Saar;  de  vendte  tilbage  til  Lichfield,  under 
Opsyn  af  deres  Fjender,  og  førte  her  et  ynkeligt  Liv.  »Sir, 
bemeldte  Vilhelm  og  Kikard  og  flere  andre  Mænd  af  Byen 
Lichfield  ere  truede  af  bemeldte  Røvere  og  deres  Fæller, 
saa  at  de  aldeles  ikke  vove  at  forlade  bemeldte  By.« 

Ovenstaaende  Dokument,  der  endnu  existerer  i  Origi- 
nalen, er  ret  karakteristisk,  og  et  sligt  Tilfælde  var  ingen- 
lunde enestaaende;  Robert  Rideware  var  ingenlunde  den 
eneste,  som  laa  paa  Lur  i  Kratskovene  langs  Vejene;  der 
var  mange  andre  Stormænd,  som  ligeledes  havde  omgivet 
sig  med  hengivne  Mænd,  der  vare  parate  til  hvert  Vove- 
stykke; de  bare  Kjortler  og  Kapper  med  deres  Herrers 
Farver,  en  Lord,  der  var  omgiven  af  en  slig  Bande  Til- 
hængere, betragtede  sig  som  staaende  over  Lov  og  Ret,  og 
Loven  havde  ingen  let  Sag  med  at  skafiFe  sig  Respekt  over 
for  dem.  Under  Edvard  III.  og  Rikard  II.  var  det  allerede 
blevet  almindelig  Skik  og  Brug  at  holde  et  stort  Antal 
haandfaste  Karle,  som  bare  deres  Herrers  Farve,  og  trods 
alle  Forbud  holdt  denne  Uskik  sig  hele  det  femtende  Aar- 
hundrede  og  bidrog  højlig  til  at  gjøre  den  hvide  og  røde 
Roses  Krige  saa  forbitrede  og  blodige. 

Dog  selv  uden  for  Borgerkrigene  vare  de  Misgjerninger, 
visse  Stormænd  eller  deres  Svende  begik  for  egen  Regning, 
undertiden  saa  hyppige  og  alvorlige,  at  man  i  mange 
Grevskaber  meget  vel  kunde  tro  sig  hensat  i  Krigstilstand. 

Indholdet  af  en  af  Rikard  ll.'s  Statuter  giver  en  Skildring 
af  disse  Uordener;  inaaske  er  Sagen  en  Smule  stillet  paa 
Spidsen  for  at  retfærdiggjøre  de  overdrevne  Forholdsregler, 
men  i  Hovedsagen  maa  den  vel  væie  rigtig,  Kongen  er  gjen- 
tagne  Gange  ved  det  almindelige  Kygte  og  formelige  Klager 
fra  Parlamentet  kommen  til  Kundskab  om,  at  mange  Mænd 
paa  forskjellige  Kanter  afKiget  samle  store  Flokke  Væbnere 
og  Bueskytter  om  sig  og  forpligte  sig  indbyrdes  ved  Ed  og 
paa  anden  Vis.  »Disse  Mænd  have  hverken  Ærefrygt  for 
Gud  eller  hans  hellige  Kirke,  for  Ejendommen  eller  Loven, 
men  strejfe  omkring  paa  Landevejene  og  sætte  sig  i  Be- 
siddelse af  forskjellige  Borge,  Jorder  og  andre  Besiddelser 
af  egen  Magtfylde  og  hævde  deres  Ret  ved  væbnet  Magt 
og  foretage  mangfoldige  Krigsrustninger,  røve  paa  mange 
Steder  baade  Fruer  og  Frokner  og  bortføre  selv  Kongens 
Mænd  og  holde  dem  som  Fanger  og  udpresse  Løsepenge, 
som  herskede  der  fuld  Krigstilstand,  come  ceo  fuis  en 
terre  de  guerre.«  1  det  gode  Parlament  1376  havde 
der  allerede  lydt  lignende  Klager. 

Ved  Siden  af  disse  organiserede  og  ligesom  priviligerede 
Bander  var  der  de  almindelige  Tyve,  mod  hvem  Edvard  I. 
1285  traf  særlige  Bestemmelser.  Denne  Lov  gaar  ud  fra, 
at  Ugjerningsmændene  pleje  at  skjule  sig  i  Gravene  og 
Budskadset  langs  Vejene,  især  dem,  som  forbinde  to  Kjøb- 
stæder;  thi  her  kom  rige  Ofre  forbi,  der  vare  lette  at  over- 
vælde. Kongen  befaler,  at  Kanterne  langs  Hovedvejene 
skulle  ryddeliggjores  i  en  Bredde  af  to  Hundrede  Fod,  saaledes 
at  der  hverken  bliver  Krat,  Buskads,  Hulninger  og  Grave 
tilbage,  som  kunne  tjene  Ugjerningsmændene  til  Ly;  man 
skulde  kun  lade  store  Træer  blive  staaende,  t.  Ex.  Egene. 
Det  var  Grundejeren,  som  skulde  udføre  disse  Arbejder,  og 
var  han  forsømmelig  hermed  skulde  han  bære  Ansvaret  for 
Tyverierne  og  Mordene  og  betale  Bøder  til  Kongen.  Gik 
Vejen  gjennem  en  Park,  paahvilede  der  Herren  samme  For- 
pligtelse, med  mindre  han  samtykkede  i  at  aflukke  den  med 

en  Mur  eller  Hæk,  soin  var  saa  tæt,  eller  en  Grav,  saa  dvb 
og  bred,  at  Tyvene  ikke  kunde  komme  over  den  eller  finde 
Skjul  før  eller  efter  Overfaldet. 

Efter  som  man  kom  længere  frem  i  det  kortende  Aar- 
hundrede,  havde  de  simple  Kjeltringer  imidlertid  fundet  en 
bedre  Anvendelse  for  deres  Kræfter  uden  dog  at  skifte  Fag. 
De  forene  sig  nemlig  med  Stormændenes  Bander,  snart 
hemmelig,  snart  aabenlyst,  og  ere  nu  ikke  længere  simple 
Landstrygere.  Ogsaa  detie  var  en  almindelig  bekjendt  Sag 
og  fremkaldt«  ligeledes  gjentagne  Klager  fra  Kommunernes 
Side. 

Helt  fraregnet  denne  Stormændenes  Beskyttelse  havde 
Misdæderne  behagelige  Privilegier.  Man  kunde  undertiden 
paa  Landevejene  mode  en  eller  anden  slig  Fvr  raed  et  Kors 
i  Haanden:  dem  havde  baade  Kongen  og  den  bellige  Kirke 
forbudt  at  røre;  thi  det  var  Mænd,  som  havde  sagt  sig  fri 
fra  Fædrelandet.  Naar  en  eller  anden  Tyv,  Morder  eller 
Oprører  følte  sig  alt  for  stærkt  presset,  kastede  han  sig  ind 
i  en  Kirke  og  fandt  her  Ly ;  thi  Kirken  var  et  helligt  Sted, 
enhver,  der  havde  overskredet  dens  Tærskel,  stod  under  Guds 
Beskyttelse,  og  at  trække  Folk  ud  her  fra  var  en  Van- 
helligelse, som  medførte  Bandsætt^lse.  Nikolas  Porter  havde 
saaledes  hjulpet  med  til  at  udrive  nogle  Lægmænd,  der 
>pro  vitæ  suæ  securitate«  havde  søgt  Beskyttelse  i  Karme- 
literkirken  i  Newcastle,  og  som  nu  bleve  udleverede  til  de 
borgerlige  Myndigheder  og  henrettede.  For  at  opnaa  Synds- 
forladelse maatte  Nikolas  paakalde  den  pavelige  Nuntius*s 
Mellemkomst  og  underkaste  sig  en  offentlig  Bodsøvelse,  der 
afviger  meget  fra  Nutidens  Sædvaner. 

»Vi  befale.«  skriver  Biskop  Rikard  til  Sognepræsten 
ved  Sankt  Nikolas  i  Durham,  »at  han  Mandag,  Tirsdag  og 
Onsdag  i  forestaaende  Pinse  skal,  i  Skjorte  og  med  bart 
Hoved  og  bare  Fødder,  indstille  sig  ved  Portalen  til  din 
Kirke  og  her  i  Mængdens  Overværelse  offentlig  modtage 
Pisk  af  dine  Hænder.    Han  skal  selv  paa  Engelsk  berette 

Aarsagen  til  sin  Bod  og  indrorame  sin  Fejl,  og  naar  han 
saaledes  har  faaet  sine  Pisk,  skal  bemeldte  Nikolas  begive 
sig  til  Donakirken  i  Durham,  med  bart  Hoved,  bare  Fødder 
og  klædt  som  oven  meldt;  han  skal  gaa  foran,  og  du  skal 
følge  efter  og  ligeledes  piske  ham  foran  Domkirkedøren, 
bemeldte  tre  Dage,  og  han  skal  gjentage  sine  Erklæringer, 
som  jeg  har  befalet.« 

For  Tyvene  var  denne  Asylret  en  kostelig  Ting;  de 
undvege  af  Fængslet,  ilede  til  Kirken  og  frelste  Livet.  »I 
bemeldte  Aar«  (Edvard  II.'s  18de  Regeringsaar),  fortæller 
Londons  Krønnike,  »undvege  X  Personer  fra  Newgate,  af  hvilke 
V  bleve  førte  tilbage  igjen,  og  XIII  undslap  til  Kirken  Se- 
pulcre  og  en  til  Kirken  Seint-Bride,  og  derpaa  frasagde  de 
sig  alle  England.«  Dog  naar  de  ulykkede  bleve  belurede  i 
Kirken  af  deres  personlige  Fjender,  blev  Stillingen  farlig. 
Dette  fremgaar  af  Kongerigets  Lovsakter  af  1315 — 16.  For- 
fatterne til  et  Bønskrift  indberette  til  Kongen,  at  bevæbnede 
Mænd  have  lejret  sig  paa  Kirkegaarden  og  lige  ind  i 
Helligdommen  for  at  vaage  over  Flygtningen,  og  de  holde 
saa  stræng  Vagt,  at  han  ikke  engang  kan  forlade  den  for 
at  tilfredsstille  sin  Nødtørft.  De  formene,  at  der  bringes 
ham  Næring,  og  hvis  Forbryderen  bestemmer  sig  til  at 
sværge,  at  han  vil  forlade  Kongeriget,  ville  hans  Fjender 
følge  ham  paa  Vejen  og  trods  Lovens  Beskyttelse  rive  ham 
bort  og  halshugge  ham  uden  Dom.  Kongen  raader  Rod 
paa  disse  Misbrug  og  foreskriver  Anvendelsen  af  gamle 
Regler:  »Naar  en  Tyv,  Manddraber  eller  Ugjerningsmand, 
af  hvilken  som  helst  Art  er  flygtet  ind  i  en  Kirke  og  har 
erkjendt  sin  Forbrydelse,  skal  Coroneren  lade  ham  aflægge 
sin  Frasigelsesed;  Forbryderen  skal  derpaa  føres  til  Kirke- 
døren, og  man  skal  betegne  ham  en  nærliggende  Havn  og 
en  vis  Frist  til  at  forlade  Riget.  Saa  snart  han  er  paa 
Vejen,  skal  han  bære  et  Kors  i  Haanden  og  maa  ikke  fjærne 
sig  fra  Landevejen,  hverken  til  hejre  eller  venstre,  men  skal 

følge  den,  til  han  har  forladt  Kongeriget,  og  maa  han  ikke 
komme  tilbage,  uden  at  Kongen  har  benaadet  ham.« 

I  Kirken  kom  Tyvene  i  Selskab  med  de  insolvente 
Skyldnere.  Før  sidstnævnte  tyede  her  hen,  bortskjænkede  de 
til  Hobe  alle  deres  Ejendele,  og  Kreditorerne,  som  stævnede 
dem  for  Retten,  kunde  saaledes  ikke  faa  noget  Tag  i  dem. 
Under  Rikard  II.  søger  en  Lov  at  raade  Bod  paa  denne 
Ubillighed.  I  fem  Uger  i  Træk,  en  Gang  om  Ugen,  skulle 
Skyldnerne,  ved  en  Proklamation  u'ien  for  Helligdommens 
Dør,  opfordres  til  at  møde  personlig  eller  ved  en  Fuld- 
mægtig for  Kongens  Dommer.  Hvis  de  fuldstændig  holde 
sig  borte,  vil  intet  Hensyn  være  at  tage  hertil,  en  Dom 
vil  blive  afsagt,  og  de  bortskjænkede  Godser  skulle  fordeles 
mellem  Kreditorerne. 

Dette  var  dog  kun  en  midlertidig  Hjælp.  I  den  næste 
Konges  første  Regeringsaar  finde  vi,  at  Underhuset  frem- 
sætter de  samme  Klager  over  de  samme  Misbrug.  Lære- 
drengene løbe  bort  fra  deres  Mestre  med  disses  Ejendele, 
forgjældede  Kjøbmænd  og  Tyve  flygte  til  Kirken  St.  Martin 
og  leve  her  højt  af  de  Penge,  de  have  gjemt.  Den  Fritid, 
denne  rolige  Tilværelse  levner  dem,  anvende  de  til  at  fa- 
brikere Dokumenter,  Obligationer  og  falske  Kvitteringer,  i  det 
de  efterligne  hæderlige  Kjøbmænds  Underskrifter  og  Segl. 
Hvad  Røvere  og  Mordere  angaar,  ere  de  her  ret  i  deres  Es 
og  forberede  sig  til  nye  Forbrydelser;  de  forlade  Kirken 
om  Natten  for  at  udøve  dem  og  vende  dernæst  om  Morgenen 
i  fuldstændig  Sikkerhed  tilbage  til  deres  ukrænkelige  Til- 
flugtssted. Kongen  indskrænker  sig  til  det  tomme  Løfte, 
at  »en  forstandig  Afhjælp  skal  blive  forsøgt.« 

En  Klerk,  som  tyede  til  en  Kirke,  var  ikke  nødsagen 
til  at  forlade  England;  han  svor  blot  paa,  at  han  var  Klerk 
>og  nød  da  det  gejstlige  Privilegium  i  Følge  Kongedømmets 
priselige  Lov« ;  men  naar  Kirken  saaledes  indrømmede 
alle  og  enhver  Asylretten,  forbeholdt  den  sig  dog  ogsaa  Ret 
til  at   suspendere  den.      »I  paagjældende  Aar  (Edvard  ll.'s 

fjortende  Aar)  »havde  en  Kvinde  ved  Navn  Isabelle  af  Bury 
dræbt  Præsten  ved  Alle-Helgenes  Kirken  nær  Loudon,  og 
hun  holdt  sig  gjemt  V  Dage  i  samme  Kirke,  til  Biskoppen 
af  London  udstedte  sit  Brev,  at  Kirken  ikke  vilde  frelse 
hende,  hvorpaa  hun  blev  ført  ud  af  Kirken  til  Newgate  og 
tredje  Dagen  derefter  hængt.« 

I  hine  Tider,  hvor  Oprør  og  Revolutioner  ikke  vare 
Sjældenheder,  kunde  Asylretlen  komme  alle  til  gode;  det 
var  derfor  ogsaa  forgjæves,  at  Wicliffe  protesterede  imod  den 
og  krævede  dens  Afskaffelse,  Gejstligheden  nægtede  ingen- 
lunde dens  Misbrug,  men  fandt  det  beklageligt,  om  man 
vilde  forgribe  sig  paa  en  saa  gammel  og  hellig  Ket.  Privi- 
legiet vedblev  derfor  atbestaaog  overlevede  endog  Begyndelsen 
af  den  engelske  Reformation,  men  blev  fra  dette  Øje- 
blik mindre  strængt  respekteret.  Forskjellige  Tilflugtssteder 
bleve  først  ophævede  1 697 ;  de  tiloversblevne  forsvandt  endelig 
under  Georg  I.,  under  hvis  Regering  St,  Peters  Asyl  i 
Westminster  blev  nedrevet.  (Forts.) 

